
N auka o političkoj ekonomiji nije samo težka, već je — po 
svjedočanstvu francezkoga akademika M. Blocka (Science 
ćconomique II. 198) — dosadna, i to i za akademika, kojemu je 
znanost tako rekuć kruh svakđanji. A kako da ne bude dosadna 
čitaocu, koji stoji podalje, ili daleko od nauke! Ali kao svaka 
znanost, tako i politička ekonomija ima svoju poeziju. Njoj lebdi 
pred očima gospodarski život počevši od pojedinca do cieloga na¬ 
roda, a od naroda do cieloga čovječanstva; njezina je svrha, da 
proučava načine, kako bi dovela u sklad gospodarski život poje¬ 
dinca, naroda i čovječanstva. Tu se otvaraju problemi gospodarske, 
socijalne i političko naravi, koji ljudski duh pozivaju na rad. na 
proučavanje, da se rieše težka pitanja. To je eto poezija ove zna¬ 
nosti, koja imade samo jedan veliki nedostatak: što je u njoj umo¬ 
vanjem iztisnuto čuvstvovanje. 

Mi smo Hrvati narod osobito čuvstven, te i u najtežim ča¬ 
sovima puni poezije; zato nam književno polje i jest bogato pre¬ 
krasnim cviećem. Ali kruta nužda sili 11 a ovakovu literaturu, 
kakva nam evo izpod pera izlazi. A Bog dao, te ona djelovala 
na naše gospodarsko umovanje i djelovanje, kako je liepa knji¬ 
ževnost djelovala na naše čuvstvovanje, te bila ova knjiga pre- 
čednim početkom sjajnijega nastavka! 


Dr. F. M. 

PRISTUP. 


|(S/oliti6ke ekonomije ne može čovjek ni sav svoj viek do- 
I »i voljno proučiti. Mi poznamo doduše one prirodne zakone, 
koji djeluju u gospodarstvu; ali bi se moglo reći, da prava potež- 
koća počima onim časom, kada smo ove prirodne zakone upoznali: 
kada su poznati ekonomijski zakoni, onda se otvara polje ljud¬ 
skomu umu, da razmišlja o tome, uz koje bi uvjete ovi prirodni 
zakoni najbolje i najkoristnije djelovali. I tako nam se eto ođkri- 
vaju dva momenta u ekonomijskoj znanosti: strogo znanstveni (teo¬ 
retski), koji nauča prirodne zakone, što djeluju u gospodarstvu; 
drugi je umjetnički (praktički) momenat, koji proučava načine ili 
društvene zakone o prilagođjivanju prirodnih zakona na ovom 
području. 

Izkustvo je pokazalo, da se neke pojave 11 a gospodarskom 
području redovito opetuju, ako sc ljudskomu gospodarskomu dje¬ 
lovanju dade podpuna, ili barem dovoljna slododa. Taka je 11 a pr. 
pojava tim veća ponuda neke robe, čim joj je niža ciena. Ovakove 
evo pojave nazvala je klasična škola političke ekonomije prirodnim 
zakonima. Zato traži slobodu za gospodarsko djelovanje ljudi učeći, 
da će se po prirodnim zakonima razviti sav gospodarski život: 
produkcija, promet i razdioba prihoda. A prirodni je razvoj ujedno 
najbolji i najpravedniji. 

Ali je s druge strane izkustvo iznieio na vidjelo još dvie 
činjenice, dvie pouke: 1. da podpuna sloboda svakoga pojedinca 
(individualna sloboda) u gospodarskom djelovanju ne donaša nuždno 
niti s individualnoga niti s narodnogospodarskoga gledišta onoliko 
ploda, koliko se je s početka od nje očekivalo; dapače se je u 
mnogo slučajeva dogodilo baš obratno: preširoka sloboda pokazala 
se ubitačnom i s individualističkoga, socijalnoga i naroduogospo- 
darskoga stanovišta. - - 2. Osim ovoga pokazalo je izkustvo, da 

se ljudskim utjecajem može djelovanje prirodnih zakona ne samo 
ograničiti, nego se to djelovanje može i sasvim onemogućiti. Mo¬ 
nopol na pr. ukida posve utakmicu i njene posljedice. To je eto 
razlog, da mnogi učenjaci, pače ciele škole u obće niječu, da 
obstoje kakvi prirodni zakoni, te svu, ili barem malone svuđjc- 
latnost i sve pojave na narodnogospođarskom području pripisuju 
društvenim uredbama, društvenim zakonima. Ovomu nazoru 
naklanja se osobito novija znanost njemačka, dok k onomu prvomu 
nazoru naginje više francezka i englezka. U istinu pak obstoje na 
naroduogospodarskoin području i prirodni i društveni zakoni, kako 
smo to dokazali n uvodu u industriju (II. poglavlje). Oba ova 
faktora djeluju na tom području: prirodni zakoni djeluju u onim 
granicama, koje im društveni zakoni odrede. Ili možemo to reći i 
drugim riečima: prirodni zakoni djeluju onolikom intenzivnošću, 
onolikom snagom, koliko im društveni zakoni dopuštaju. 

Iz svega se ovoga razabire, da o društvenim zakonima zavisi, 
da li će prirodni zakoni koristilo, ili štetno djelovati na području 
narodnoga gospodarstva. Tu dakle odlučuje umjetna strana eko- 
uomijske znanosti, a o tom govori praktički dio političke ekonomije. 
Praktički dio političke ekonomijo govori dakle o uporabi 
(aplikaciji) narodnogospodarske znanosti (teorije) u praksi. 

Uza sve spise iz staroga i srednjega vicka o pojedinim go¬ 
spodarskim granama i pojavima narodtiogospodarska znanost u 
pravom smislu rieči još je vrlo mlada. Prema tomu mlado je i 
opažanje o aplikaciji teorije u praksi. U ovom se pogledu i znanost 
i praksa još izradjuje. Zato je svaki pisac političke ekonomije, 
ako prosto ne ponavlja tudjega muienja, prinužden, da i sam po¬ 
maže dograđjivati — budi ocjenjivanjem, razbistrivanjem i pobolj¬ 
šavanjem postojećih nazora, budi izražavanjem novih misli. Nauka 
dakle o narodnom gospodarstvu nije dogradjena i ne može biti: 
narodno je gospodarstvo jedna strana narodnoga života, produkat 
narodnoga fizičkoga i duševnoga života, to je jedan dio narodne 
,,osobe“, s kojom se mirnija i razvija, napreduje, radja se i po¬ 
giba. Ovakova nauka ne dade se ni najboljim marom za jedno 
stoljeće toliko usavršiti, da bi mogli imati uz nadjene nepobitne 
prirodne zakone još i dogradjeuu nauku o zajedničkom djelovanju 
i dogradjenu nauku ovih prirodnih zakona s pravilima uporabe, 
što ib je stvorio ljudski um i utvrdilo izkustvo. 




Prvo poglavlje. 

Poljodjelstvo. 

§ 1. 0 poljodjelstvu (agrarstvu) u obće. 

ajpriličnije je uzeti, da se čovjek latio obradjivanja zemljišta 
onda. kada se je ljudstvo već toliko umnožilo, da više nije 
moglo živjeti od stočarstva i ribarstva. A kada se je čovjek 
jednom dao na obradjivanje zemlje, tada je po svoj prilici 
svako pleme onako obrađjivalo svoje zemljište, kako je 
prije lovilo i ribarilo, t. j. 11a zajedničkom zemljištu, na skupnom 
vlastničtvu. Ovo prvobitno obradjivanje bilo je bez dvojbe eksten¬ 
zivno, t. j. obrađjivalo se što više zemljišta; istom kada se je pleme 
jače umnožilo, moralo se je prieei 11a intenzivnije obradjivanje, t. j. 
nastojati, da 11a zemljištu što više urodi. A to je dovelo do pri¬ 
vatnoga vlastničtva, do individualnoga (budi zadružnoga, budi obi¬ 
teljskoga) posjeda. 

Ovo bi ovo bio razvitak posmatran sa stanovišta gospodarske 
nužde. Naravski, da se je taj razvitak dovršio već prije histo¬ 
rijskog doba, jer je ovo doba bez dvojbe vrlo mlado uapram sta¬ 
rini ljudskoga roda. Historijsko doba počima, kada su narodi već 
dobrano poodmakli u državnom uredjenju. A kako su dugo države 
obstojale već prije, nego je počela povjest o njima pisati! A kako 
je istom dug bio razvitak prije stvaranja država! 

Još u historijsko doba bilo je zemljište zajedničko vlastničtvo 
plemena, pa se znade, i to, kako se je dielilo međju pojedine pri¬ 
padnike plemena: jedna obitelj dobila je jedne godine na ovoj 
strani dio oranice, dio livade itđ., a druge godine na drugoj strani. 
Ovime se je nastojalo zaprieeiti, da se nikomu ne učini krivica. 

Milobar: Narodno gospodarstvo. 1- 

Stalno je i to. da su već daleko u historijsko doba smatrali 
ljudi poljodjelstvo dostojnim zanimanjem slobodna čovjeka . 1 Tako 
je bilo u najkulturnijih naroda staroga vieka, u Grka i Rimljana, 
u kojih su i najodličuiji gradjani obradjivali polje vlastitim ru¬ 
kama. Istina, u starom vieku obradjivali su golema zemljišta (lati- 
fundije) robovi; ali u starije doba, dok nije bilo latifundija, bavili 
su se poljodjelstvom slobodni ljudi. 

U današnje vrieme razdieljeno je zemljište na velike, srednje 
i male posjede, a to zavisi obično o historijskom razvitku pu¬ 
čanstva. o njegovoj gustoći, o klimi, o položaju zemlje itd . 2 Obično 
se dogadja, da veliki posjed vođi gospodarstvo 11a veliko, a mali 
posjed 11a malo, ali to ne mora biti. Cesto vodi veliki posjednik 
malo gospodarstvo, a ostalu zemlju dade u najam, dok više puta 
mali posjednik vodi veliko gospodarstvo, uzimajuć zemalja u zakup. 
Ovdje možemo odmah nadovezati rieč o izrabljivanju zemljišta. 
Zemljište obradjuje ili sam gospodar '(sam glavom, ili po službe¬ 
niku, ako je veliki posjednik), ili daje zemljište u najam, ili ga 
obdjelava zajedno sa najamnikom (gospodar daje na pr. gnoj 
a najamnik radnu silu itd.). Kako ee posjednik obradjivati svoju 
zemlju, to ovisi dakako o gospodarskom dohodku. To pitanje za¬ 
nima osobito velikoga posjednika, koji priradjuje za trg. U da- 

1 Prema tomu nema pravo prvi učitelj socijalizma u Njemačkoj, Rod- 
bertus, kad veli, da je trebalo imati prije robija, nego što se je počelo obra- 
djivanje zemlje. Prema tomu bilo bi poljođjeljstvo plod podjarmljivanja, a to 
ne stoji. U predkistorijsko doba ili — da se poslužimo izrazom naravnopravnih 
lilozofa — u predcivilnom stanju (prije stvorenja države) bit će, da je svaki 
pojedinac t. j. pojedina obitelj obradjivala toliko zemljišta, koliko je obitelj 
trebala hrane za sebe i za svoje blago. 

2 Socijalisti uče, da se produktivna sredstva (zemljište i kapital) imađu 
,,podruštvenit,i“, ili „podržaviti", a onda bi država' dodjeljivala svakome, koliko 
bi mu dostajalo za život. No time se ipak ne bi svrha postigla, ili barem ne 
bi za dugo vremena. Bez obzira 11 a to, što svaki čovjek nema volje za po¬ 
ljodjelstvo (a na to se socijalisti ne obaziru mnogo), svakako bi se moralo to 
uzeti u obzir, da bi se u napučenim državama moralo zemljište razciepati u 
tako sitne parcele, da bi jedva dobila svaka obitelj toliko, te bi mogla 11 a toj 
parceli živiti. Istina, današnje mnoge latifundije nisu, kako ćemo na svojem 
mjestu vidjeti, baš od velike koristi za narodno gospodarstvo, jer bi se na 
njima moglo mnogo više naroda hraniti, nego što ga se danas hrani. Ali 
s druge strane ne može se niti ta činjenica maknuti sa svieta, da se zemljište 
ne može umnožiti, kao što se ne može zaprieeiti, da se pučanstvo množi. Zato 
jednom svakako mora doči do nerazmjerja izmedju količine zemljišta i pu¬ 
čanstva, ili do nemogućnosti, ,.da svaki dobije toliko zemlje, koliko mu je 
nuždno za život 1 '. 



naš nje vrieme, gdje vlada nestalnost (kriza) u poljodjelskom go¬ 
spodarstvu, treba gospodar takovih radnika, koji su zaposleni cielu 
godinu, i ti obično ne zadavaju mnogo glavobolje, jer ih malo 
treba takovih; mnogo je odlučnije pitanje za one radnike, što ih 
treba gospodar samo od zgode do zgode. Ako ih lako i dosta i u 
zgodan čas dobije uz umjerenu naplatu, onda će dakako naj- 
radje sam obradjivati polje. Ali danas ima toga malo u Evropi, 
jer ratarski radnik ne može obično zaslužiti u kratko vrieme za¬ 
poslenosti toliko, da bi mogao ostalo vrieme godine živjeti; a go¬ 
spodar opet ne može cielu godinu uzdržavati toliko radnika. A 
ako se uzme na um još i to, da poljodjelski producenti ne mogu 
radniku onoliko, i to trajno plaćati kao industrijalci, onda je jasno, 
da se ratarsko radnictvo sve to više udaljuje od sela i primiče 
gradovima. U ovakovim slučajevima daje posjednik svoju zemlju 
,,s polovice“ ili „s trećine“. Latifundije rade i tako, da nuždui 
broj radnika nasele na svojem zemljištu, davajuć im stanoviti 
komad zemljišta, da vode sami za sebe svoje osebujno gospo¬ 
darstvo. 

Već u tom. što se pučanstvo svedjer množi, a zemljište ostaje 
gotovo uviek jednako, leži zametak nekoj krizi u poljodjelskom 
gospodarstvu. 

Baštinici se svedjer množe, baština uviek ista, dielovi sve to 
manji. Zato se posjedi odveć na sitno ciepaju, ili gdje se to kani 
zapriečiti, nastaje prezaduživanje, ili gdje se i tomu želi podići 
uztuk, tu se stvara množtvo bezkućnika (proletarijata), jer gdje 
posjed ostaje nerazdieljen jednomu baštiniku, tu ostalim baštinicima 
ne preostaje drugo, već štap u ruke, pa trbuhom za kruhom — 
u gradski proletarijat. Ovo jc činjenica, kojoj niti socijalistički re¬ 
formatori ne znadu, niti će znati naći lieka. 

Iz svega ovoga dade se lako razabrati, da poljodjelska pri- 
radnja (produkcija) ima već od iskona granicu, preko koje ljudska 
spekulacija ne može. Spekulacija se može usredotočiti jedino oko 
odgajanja blaga (stočarstva) i oko intenzivnosti obradjivauja . 1 

Sto se tiče utjecaja države na poljodjelstvo, to treba pamtiti, 
da država može ovdje djelovati samo kao redatelj, nipošto kao 

1 Ako i nije ciela istina, što smo negdje čitali, da Kitajci (Kinezi) i Ja¬ 
panci na jednakom komadu priradjuju gotovo stostruko više žitka, nego što se 
priradjuje u Evropi, ipak je istina, da bi savršenije obradjivanje moglo još 
u velike povećati iznos poljodjelske priraduje, te bi Evropa bila još vrlo da¬ 
leko od prenapučenosti. 

stvaratelj. Rad države oko poljodjelstva može da se giba od pri¬ 
like u ovim granicama: 

1 . Država se mora brinuti, da putovi i u obće sva obćila 
(komunikacije) i prienosna sredstva budu poljodjelstvu na što izdaš¬ 
niju uporabu. Ta se sredstva imađu po mogućnosti izvesti na račun 
interesenata. Ali do potrebe mogu se i drugi interesenti privući, 
da doprinesu, jer je jeftinoća praprodukata (surovina) uvjet za 
razvoj industrije. 

2 . Država mora nastojati, da podigne strukovne škole, kako 
bi se poljodjelskomu staležu podala prilika za što bolju naobrazbu 
u ekouomijskom i tehničkom smjeru, jer treba da još mnogo na¬ 
učimo, kako se intenzivnost prirađnjc dade podići. 

3 . Država može pripomoći organizaciji kredita, da seljak uz¬ 
mogne doći lako i jeftino do novca, te uz prikladne uvjete. 
Taj kredit je osobni (personalni), „na poštenje 14 , najzgodniji način 
po Raiffeisenu, i stvarni (hipotekarni). 

4 . Stvar je države, da provadja obće poboljšanje zemljišta 
(melioracije), na pr. pošumljivanje goleti, reguliranje rieka, izsu- 
šivanje bara, podizanje nasipa itd. 

Kada bismo dužnost države spram poljodjelstva htjeli u kratko 
i obćenito skupiti, podielili bismo tu dužnost u tri grane ili vrsti: 

I. Poljodjelstvu se ima podati ona sloboda i samostalnost, koju 
narav poljodjelstva iziskuje. A to se postizava organizacijom po¬ 
ljodjelstva. 

II. Država treba da stvori takove pravne uredbe, koje omo¬ 
gućuju slobodno gibanje iz jednoga staleža u drugi bez pravnoga 
uštrba. To je socijalna strana poljodjelske njege od strane države. 

III. Država neka omogući poljodjelskoj priradnji kapitali- 
zovanje. 

Ovo je kratki priegled one narodno-gospodarske privredne 
grane, koja je u premnogim zemljama od najveće gospodarske, a 
u svima od prevelike socijalne i političke vriednosti. Poljodjelstvo 
sa svojom prirađnjoin, posmatrano sa gospodarskoga gledišta, pro¬ 
vlači se kao svietla nit kroz cielu mrežu narodnoga gospodarstva. 
Ako i nije ciela istina, da je poljodjelstvo jedina produktivna na- 
rodno-gospodarska grana, kako to vele fiziokrati, ali je istina barem 
velikim dielom, kad vele, da poljodjelstvo podaje i obrtu i trgo¬ 
vini gradju, kojom dalje grade. Sa socijalnoga gledišta ne stoji 
vriednost poljodjelskoga pučanstva u brojnosti, već i u tom, što je 
seljački narod neizerpivo vrelo, koje obnavlja sve društvene raz- 

rede. S političkoga stanovišta seljački je [elemenat ona jedra, zdrava 
narodna jezgra, čuvar narodnjega individualizma, pa zato najžila¬ 
viji elemenat za očuvanje države. 

§ 2. Historijski razvoj poljodjelskoga (seljačkoga) staleža. 

Današnjemu pokoljenju poznata je rieč „tlaka “ i ,,kmet“ samo 
iz knjiga, ili iz pripoviedanja, premda je tlaka i kmetstvo trajalo 
tako rekuć do jučer. Tlaka i kmetstvo bilo je gotovo posvuda 
jednako, premda nije niti svuda jednako nastalo, niti posvuda 
jednako prestalo. U predjašnjim viekovima, moglo bi se gotovo 
uztvrditi, svi su drugi staleži seljaka prezirali, i ako je on bio go¬ 
tovo jedini hranitelj i branitelj svim ostalim staležima. Danas se 
nama čini gotovo smiešna tvrdnja fiziokrata: da jedino poljodjelska 
priradnja privredjuje (da je aktivna); uo to se tako čini samo 
nama, koji smo proživjeli razvitak obrta i trgovine u XIX. vieku. 
Ali tko se okrene tamo od dobe fiziokrata prema prošlosti, taj 
će priznati, da su fiziokrati imali pravo, i rekli bismo, podpuno 
pravo barem za prošle viekove. 

U današnje doba nema poljodjelska priradnja za sve zemlje 
onakove vriednosti, kao u prošlim stoljećima, pa ipak mi danas 
kud i kamo više cienimo seljački stalež, nego se je to činilo u 
prošlosti. Razlog je tomu to, što je seljak u prošlim stoljećima bio 
raja (kmet) bez prava, a danas je ravnopravni gradjanin, te u 
ustavnim državama sudionik najviše (suverene) vlasti. Kao poje¬ 
dinac izjednačen je seljak svakomu drugomu sugradjaninu, a kao 
stale« tim više vriedi, što je njegov posao zamašniji u narodnom 
gospodarstvu; time mu je veća čast, čim je uaobraženiji. čim je 
koje narodno gospodarstvo manje ovisno o domaćem poljodjelstvu, 
tim se dakako manje i cieni. Ali zato se tim više cieni ondje, gdje 
je poljodjelstvo gotovo jedina podloga čitavomu narodnomu gospo¬ 
darstvu. kao što je to kod uas. 


Zametak je kmetstvu u evropskim državama medju Roma¬ 
nima; odatle se prenaša u Germaniju i medju Slavene. Kod nas 
Hrvata uciepljeno je kao divljaka na pitomu voćku. Kada su ger¬ 
manska plemena: Franci, zapadni i iztočni Goti, te Langobardi po¬ 
svojili zapadnorimske provincije: Galiju (Francezku), Hispaniju i 
Italiju, razdielili su zemlje medju svoje suplemenike, a predjašnje 



6 


posjednike zemljišta proglasilo svojim „kolonima 11 ili kmetovima, 
koji nisu posjedovali zemljišta, ali su ga morali obradjivati za svoje 
gospodare. I tako se eto radja kmetstvo u romanskim državama 
sa samim postankom tih država. U samoj Germaniji bilo je dru¬ 
gačije. Svaki je German bio od poroda slododan čovjek; robija ili 
kmetova medju njima nije bilo drugoga, osim ratnih zarobljenika. 
Ona „feudalna 11 gospoda, kakova su nastala u romanskim zemljama, 
razvila su se u Germaniji iz državnih činovnika. Prvobitno naime 
postavljali su vladari [ili vojvode pojedinih plemena svojemu na¬ 
rodu sudce, koji su bili u isti čas upravitelji, zapovjednici četa, 
pobirači kraljevskih daća u svojem okružju. Ti sudei zvali su se 
„grofovi 11 (Grafen). Ovi kraljevski činovnici izvojštiše si s vre¬ 
menom to pravo, da je sudačka i upravna vlast postala nasljednom 
(heređitarnom) u njihovoj obitelji. Imajući financije i vojnu vlast 
u rukama pretvoriše silom slobodno seljačtvo u onakove kolone, 
kakovi su bili u romanskim zemljama oni podjarmljeni žitelji. U 
Germaniji se ova institucija učvrsti osobito u nekadanjim slavenskim 
predjelima današnje Njemačke: u Polablju, Pomorju. Braniboru i 
Prusiji. Ovdje su Nicmei postupali s upokorenim Slavenima onako, 
kao njihova braća Franci, Goti itd. u Galiji, Spaniji itd.: nekada 
slobodne Slavene proglasiše kmetovima, a njihove zemlje dadoše 
u posjed njemačkim barunima. Koliko zemlje nisu bile porazdie- 
ljene medju plemstvo, pripale su kruni, a kruna ih razdieli opet 
medju svećenstvo, a kasnije i medju gradjanstvo (gradove). Na taj 
način postao je seljak kmetom — kako naš narod veli — gro¬ 
fovskim, popovskim i purgarskim. 

I kod nas Hrvata bilo je kao u Germana : svaki Hrvat bio 
je od poroda slobodan čovjek. Ali i kod Hrvata je bilo robija od 
prvoga časa hrvatske države. No to roblje nije bilo hrvatske krvi, 
već su to bili oni Avari, što su ih Hrvati podjarmili, kada su im 
zemlje oružjem osvojili. Car bizantinski (carigradski) Konstantin 
Porfirogenit pripovieda, da su se ovi Avari po svojem obličju još 
u njegovo doba (oko god. 950 .) razlikovali od svojih gospodara 
Hrvata. Dakle ni za tri puna stoljeća nisu se niti po vanjštini pre¬ 
topili u Hrvate. A to se je moglo dogoditi samo tako, ako su 
živili kao posebna živa klasa društva, koja se nije ženitbom 
miešala sa ostalim narodom. Hrvatski su morali naučiti, jer su 
njihovi gospodari bili brojniji i kulturniji . 1 Bog zna, nc bi li 

1 U Galiji, Španiji, Italiji i Bugarskoj dogodilo se obratno: osvojitelji 
pretopiše se u narodnost svojih podložnika, jer su ovi bili brojniji i kulturniji. 

se ovo avarske kmetstvo bilo uzdržalo, da nije u hrvatsko kra¬ 
lj estvo uneseni feudalizam golemu većinu hrvatskoga slobodnoga 
pučanstva potisnuo niže na onaj društveni stupanj, na kom je prije 
toga stajala samo podjarmljena avarska pasmina. 

U svakoj pravnoj državi, stajala ona na bilo kojem stupnju 
kulture, mora biti sudaca, upravnika, vojnika itd. U Hrvata vla¬ 
dala je u tom pogledu najveća decentralizacija, a hrvatski narod 
bio je konstitueionalan narod, t. j. đielećf se u mnogobrojna ple¬ 
mena birao si je sam svoje župane iz obitelji, koja je bila ravni 
potomak nekadanjega praotea eieloga plemena, pa zato su se žu¬ 
pani birali samo iz te obitelji.. Svako pleme imalo je svoj tvrdi 
plemenski grad, kamo su snosili u vrieme pogibli svoje drago¬ 
cjenosti. Grad je bio povjeren 11a čuvanje županu i županskoj 
obitelji. Ako narod, pleme nije bilo zadovoljno sa svojim županom, 
ono bi ga skinulo, pa izabralo iz iste obitelji drugoga župana. 
Dakle nekako na vlas isti proces kao i u zadruzi. Ovi župani 
bili su u hrvatskim župama ono, što su bili grofovi u njemačkim 
i romanskim zemljama. Ali medju njima ima velika razlika: u 
Hrvatskoj je župan ovisan o plemenu, dok je onamo grof gospodar 
svojoj grofiji; ovdje je župan branitelj svoje župe i njenih prava, 
ondje je grof tlačitelj svakoga prava svojih podložnika; ovdje je 
narod slobodni posjednik zajedničkoga zemljišta, ondje je narod 
kmet na gospodarevoj (grofovoj) zemlji. 

Tako je eto bilo u hrvatskoj državi još u ono doba, kada 
se je feudalni sistem 11a zapadu bio dovinuo do svoje neobo¬ 
rive jakosti. Ovakav narodni politički i društveni poredak, mislimo, 
obstojao je nepovrediv sve do kralja Dmitra Zvonimira. Jer dok 
u poveljama njegova pređšastnika, kralja Petra Krešimira, nala¬ 
zimo izključivo same bane i župane na kraljevskom dvoru i zboru, 
dotle se po prvi put spominju 11a Zvonimirovu dvoru nekakvi 
„comites et baroues regni 44 . Kralj Zvonimir pokazuje nam se u 
svakom pogledu „zapadnjakom 41 . Takav je bio u svojoj crkvenoj 
politici, takav je bio u vanjskoj politici, a spomenuti „comites 44 i 
„barones 44 dokazuju, da je zapadnjačke uredbe pokušavao uvađjati 
i u nutarnjoj, upravnoj politici. Tamo, gdje je Zvonimir prestao, 
nastavljaju Arpađovci, osobito od onoga časa, od kada se Hrvati 
ođciepiše od bizantinskoga carstva, ter dobrovoljno opet prionuše 
uz Belu III. ( 1181 .). Ovaj kralj poč.ima bezobzirno pretvarati 
hrvatske župane u feudalne „grofove 44 , a time slobodni hrvatski 
narod u grofovske kmetove. Tako tudji feudalni sistem iztisnu 

naše domaće uredbe i uguši slobodu velikomu dielu naroda za ne¬ 
koliko stoljeća. U jedinoj se Turopoljskoj župi (izmedju Zagreba 
i Siska) sačuva prastara hrvatska institucija sve do najnovijega 
vremena. Kao što su u ovoj župi slobodni samo plemenitaši, tako 
su bili nekoć u svim župama slobodni svi pripadnici hrvatske 
narodnosti. 

U Hrvatskoj bilo je vazda kraj pravih kmetova i tako zvanih 
„alodijalaca 44 . Oni prvi nisu imali svojega vlastitoga zemljišta, već 
su bili samo radnici na zemlji vlastelinovoj, oni su bili ponaj- 
većma prikovani uz zemlju, uz vlastelina, t. zv. „glebae adstrieti”. 
te se nisu mogli odseliti na drugo zemljište. Kmetovi su morali 
na vojnu, kada i kamo ih je poveo njihov vlastelin. „Alodijaloi 44 
su bili seljaci slobodnjaci. To su bili ponajvećina oslobodjcni kme¬ 
tovi, koje je njihov vlastelin oslobodio kmetstva za kakvu vjernu 
službu. Alođijalac je imao svoje vlastito zemljište, a djeca njegova 
bila su takodjer slobodnjaci. U našem seljačtvu bilo je i mnogo 
plemenitaša. Tih seljačkih plemenitaša bilo je u nekimj krajevima 
toliko, da su sačinjavali ciela sela. Još ih i danas ima u Turovom- 
polju, oko Moslavine i Kupe. Ovi plemenitaši imali su svoj vlastiti 
posjed, često puta imali su svoje kmetove; na vojnu nisu išli, ili 
barem nisu morali ići, nego pod bansku zastavu. U Bosni su se 
najdulje uzdržali tragovi starih hrvatskih uredaba. Tamo se posjed 
zove „plemenšćina 41 , a do posjeda može svatko doći. Svatko, tko 
ima „plemenšćinu 44 ili posjed, slobodan je čovjek. Onaj, koji bi 
ostao bez posjeda, pao je u sramotu, postao je tuđji kmet. Odatle 
se vidi, da je u Bosni bio svaki čovjek slobodan. Pa doista, to je 
bilo tako uvrieženo načelo u samom narodu, da se onakovo pod- 
puno kmetstvo („glebae adstrieti 14 ), kakovo je u zapadnim zemljama 
preotelo mah, nije u Bosni razvilo niti pod Turskom. U Bosni se 
je kmet uviek sa vlastelinom od godine do godine pogadjao, pa 
kad nije bio voljan dulje ostati na zemljištu vlastelinovu, mogao 
je pobrati svoje pokretnine i otići k drugomu vlastelinu. Osim toga 
mogao je kmet imati i alodijalnoga posjeda. A kako je bilo i 
muslimanskoga pučanstva, koje je spadalo u kmetove, kao što je 
bilo i kršćanskoga naroda, koji je imao posjeda, — to je očevidno, 
da se tu kroz sva vremena i uz sve prilike i neprilike ipak 
poput crvene niti provlači staro hrvatsko načelo osobne slobode. 
Kao u svem, tako i ovdje pokazuje se Bosna najkonservativnijim 
čuvarom starih narodnih tradicija. Ona se je pokazala odmah iza 
izumrća narodne hrvatske dinastije najokorelijim protivnikom za- 

pađnome utjecaju, koji je dolazio iz Italije i Ugarske, pa se je 
tako donekle oprla i feudalizmu. Istina, ona mu se nije mogla 
sasvim oteti, ali mu je barem toliko odoljela, da nije gotovo sav 
narod pretvorila u skupinu bezpravnoga robija, jer ono „grudi 
prikovano^ kmetstvo i nije bilo drugo, nego roblje. Uzalud je 
crkva naučavala, da su svi ljudi jednaki, kad je moćnija klasa 
družtva — pribrav državnu vlast u ruke — tobože kao država 
pretvorila seljaka u ono, što je bio poganin Rimljanima: ,,co- 
lonus“ — rob, t. j. objekat, a ne subjekat, stvar, a ne no¬ 
silac prava. — Takav eto odnošaj potraja sve do pod konac 
XVIII. stoljeća. 

Razni uvjeti morali su se izpuniti prije, nego što se je moglo 
provesti oslobodjenje kmetova. Najveća zapreka bila su stalcžka pre- 
imućtva i povlastice, gdje su bile dužnosti i prava nepravedno podie- 
ljena: plemstvo je nosilo najveći dio prava, a kmet terete. Kao što 
se je plemstvo dugo i uporno za tim povlasticama otimalo, te se 
utisnulo izmedju kralja i naroda, tako si je i velikom žilavošću ta 
svoja prava nastojalo obraniti. Istom kad je kraljevska moć toliko 
ojaćala, da je mogla skršiti moć plemstva, te mu oduzeti, ili barem 
znatno ograničiti predjašnje javno-pravne povlastice, tada se je 
istom moglo pomišljati na to, da se uvede neka ravnopravnost u 
državi. Ovdje je učinila početak absolutna monarhija XVIII. vieka. 
Ona je uvela stajaću vojsku i time skršila fizicnu moć plemstva, 
ona je uvela državno činovničtvo i time oduzela plemstvu sudačku 
i upravnu vlast. Medjutim se je do tada već liepo razvio gradjanski 
stalež, pristupali kulturi i zauzet za slobodne uredbe: gradjanstva 
se primiše ponajprije ideje naravne filozofije o političkoj slo¬ 
bodi i jednakosti svih ljudi. S ovim idejama spliću se i nazori 
fiziokrata o narodnom gospodarstvu. Fiziokrati dižu poljodjelstvo 
do nebesa učeći, da je to jedini pravi izvor blaga i narodnoga bo¬ 
gatstva, pa zato treba, kažu, ukloniti sve zapreke, koje stoje na 
putu poljodjelstvu. A te zapreke bile su upravo one staležke po¬ 
vlastice. I tako eto zahtievaju u ime gospodarstva ono isto, što 
filozofi u ime čovječjega prava i dostojanstva. 

Absolutnoj monarhiji nisu bile ove ideje baš nepoćudne. Ona 
je trebala novca za svoju stajaću vojsku i za svoje činovničtvo, a 
povlašteni su staleži bili slobodni od tereta. Gradjanski i seljački 
stalež morali su puniti državne blagajne, pa je zato državi ležalo 
na srcu, da što brojniji i gospodarski što snažniji postanu oni, koji 
su porez plaćali. I tako eto vidimo, kako sada počima protiv po- 

stojećega reda ista revolucija odozgo, koja je prije toliko 
puta bila krvavo ugušena, kada se je pojavila odozdo. 

Kada je dakle ovo pitanje dozrelo, nastala je po državu i 
njenu politiku zadaća, da dade kmetu slobodu (osobnu) i pravo 
vlastničtva nad zemljištem, te da odstrani sve zapreke, koje 
su stajale tomu na putu. 

Pošto si je plemstvo mnogo toga bilo posvojilo, morala mu 
je država i mnogo toga oduzeti. No jer su se ti odnošaji uvriežili 
pod stanovitim zakonitim formama i potrajali čitava stoljeća, po¬ 
stali su pravom, koje se nije moglo naprečac ukinuti: trebalo je 
te zakonite odnošaje drugim zakonitim ođnošajima zamieniti, ako 
se je htjelo zakonitim putem postupati. U Francezkoj se je to 
pitanje riešilo vrlo kratkim putem: nizom dekreta dokinute su 
sve staležke povlastice bez naknade. No tu treba uzeti na 
um, da je ondje reformirala revolucija. U državama, gdje se je 
udarilo putem evolucije (razvoja), kao na pr. u našoj mo¬ 
narhiji, pa i u našoj domovini, ne izuzimajuć ni Bosne, gdje se 
ta stvar danas tim putem uredjujc, dok su ustaše htjeli god. 1876 . 
riešiti ovo pitanje od prilike onako, kako ga je riešila francezka 
revolucija. 

Ovaj način — to je od kup od tlake — nekud je narav- 
niji i pravedniji, jer niti svi seljaci nisu bili u jednakom pravnom 
ođnošaju spram plemića i zemljišta, niti su plemići imali nad svim 
seljacima jednaka prava, pa su odtuda nastale donekle i različne 
pravne posljedice.* U glavnom susrećemo se sa sliedećim tipovima: 

* Kako je već spomenuto, plemstvo je dobilo od kralja vlast, da pobire 
daće, a za to je plemić morao dovesti-stanovitu četu, kad bi ga kralj pozvao 
na vojnu. Seljaci, koji su nekoć bili slobodni te plaćali kralju porez i morali 
ići pod kraljevsku zastavu, morali su od sada plaćati taj porez plemiću. Takav 
seljak bio je gospodar svoje zemlje, te se je morao bitno razlikovati njegov 
pravni odnošaj spram svoje zemlje i spram vlastelina od onoga seljaka, ko¬ 
jemu je sam vlastelin dodielio komad od svojega zemljišta. Ova su dva pri¬ 
mjera dva skrajnja pola, koja su se donekle uzdržala u svim evropskim drža¬ 
vama sve do ukinuća tlake. Ali se mora iztakuuti, da je takovih slobodnih 
seljaka ostalo razmjerno vrlo malo, jer je nasilno plemstvo slabo poštivalo 
pravo slabijega. S više savjestuosti poštivalo je ove odnošaje svećenstvo, gdje 
je bilo vlastelinom. Zato se je osim onih gore spomenutih odnošaja sačuvalo 
još raznih drugih. Treba znati, da su gospoda u prošlim viekovima bila medju 
sobom u vječnom ratu, pri čem je najgore prolazio seljak. U takvim nezgo¬ 
dama predao je mnogi slobodni seljak svoj posjed i svoju obitelj u zaštitu 
samostana, biskupa itd. pod stanovitim uvjetima. U takvim prilikama razvili 
su se i razni odnošaji izmedju seljačtva i vlastelina. 

Bilo je seljaka, koji su bili pravi gospodari svojega zemljišta, samo 
je to posjedovno pravo bilo donekle obterećeno. Drugi su opet imali 
samo pravo na uporabu i uživanje zemljišta, a pravo je vlastničtva 
pripadalo vlastelinu. Napokon bilo je takovog seljačtva, koje u 
oboe nije imalo nikakvoga prava na zemljište, nego je vlastelin 
mogao seljaka po volji odtjerati sa svojega zemljišta. Medju ovom 
vrsti bilo je najviše takovoga seljačtva, koje samo od svoje volje 
nije smjelo ostaviti svojega vlastelina („glebae adstricti“). 

Kako srednji i novi viek nose na svim područjima narodnoga 
života biljeg feudalnoga sistema, tako se je ovaj biljeg, što pravom, 
što silom, osobito duboko utisnuo u poljodjelski sustav. Ovaj sistem 
poremetio je i zapriečio naravni i osebujni razvitak seljačkoga sta¬ 
leža, kako drugdje tako i kod nas . 1 Čitav srednji viek i njegov 
feudalni sistem nije drugo, nego utjelovljena poslovica: „Tko jači, 
taj kvači.“ A to je bila nevolja po seljačke posjednike, osobito 
ondje, gdje je centralna (kraljevska) vlast oslabila; tu je plemić slo¬ 
bodnoga seljaka prosto proglasio svojim kmetom, grof plemića itd. 
Otimanje zemljišta i plemićkih povelja bilo je svakidanja stvar. 
Hrvatski velikaši nisu bili ništa bolji od svoje braće u drugim 
zemljama . 2 Sve je to doprinielo, da se je sve to većma gubio 
onaj prvi oblik (tip) seljačkoga posjeda. Vlastela pootimala seljaku 
osobnu slobodu i posjedovno pravo, a nametnula mu tlaku . 3 * 

Feudalni sistem, kako se je uvukao u gotovo sve evropske 
zemlje, tako je ujedtioličio seljački stalež gotovo posvuda, jer je 

1 To se najbolje vidi u Irskoj i Škotskoj (a gotovo na vlas slično bilo 
je i kod nas). Prije, nego je Englezka osvojila one zemlje, bilo je ondje raz- 
dieljeno zemljište medju pojedina plemena (elans) i obćine; privatnoga posjeda 
nije bilo. Kada su Englezi osvojili ove zemlje, uveli su feudalni sistem: po¬ 
glavice tib plemena proglasiše Englezi vazalima svoga kralja, plemena poda¬ 
nicima, a njihovo zemljište lenskim posjedom vazalovim. Ta nepravda postala 
je osjetljivija, kada je Englezka protjerala domaće poglavice, pa postavila 
englezke barune. 

2 Ako je ovakav siledžija bio uslužan kralju, ili imao prijatelja na 
dvora, tada mu je bila ovakova otimačina kraljevskom poveljom potvrdjena, 
uzakonjena. Tako seje znalo dogadjati, da je prvašnji posjednik imao potvrdu 
svojega zemljišta od predjašnjih vladara, a kasniji otimač od drugoga kralja. 
Odatle mnoge pravde, koje su znale potrajati po više stoljeća; odatle pre¬ 
ranoga krvoprolića medju siledžijama, a sve na nevolju jadnoga seljaka, jer 
ga je harao, palio i ubijao sad njegov predjašnji gospodar, sada novi, sada 
susjed, ili njegov saveznik. 

3 Kako sc je to kod nas dogadjalo, to je neprispodobivom vještinom i 

ljepotom ocrtao Šenoa u svojem romanu „Seljačka buna 11 . 

dugo potrajao i ugušio s vremenom narodne seljačke osebujnosti. 
Prema tomu ujeđnoličenju stajala je tlaka u času, kada se je imala 
dokinuti, u ovom: 

Seljak kmet bio je dužan podavati svomu vlastelinu ,,de- 
setinu“. Po imenu imao je to biti deseti dio od onoga, što je 
seljak na svom komadu zemljišta priradio, no to se je znalo i po¬ 
visiti, ako je vlastelin bio nasilnik. To je bila daća u naravi. 
Ovakova je bila i „rabota 11 : Kmet je morao raditi svomu vla¬ 
stelinu stanoviti broj dana u godini kao težak (radnik), ili je morao 
dati stanoviti broj podvoza (obično na volovima). Ovo je bila dosta 
neprilična dužnost za seljaka, jer je u najzgodnije vrieme morao 
raditi vlastelinu. Broj radnih dana bio je ustanovljen zakonom, 
ugovorom, ili običajem, ili nije bio ustanovljen. U potonjem slu¬ 
čaju zapoviedao je vlastelin po miloj volji. U rabotu ubrajala se 
je i dužnost za javne radnje (na pr. za gradnju cesta, nasipa, 
utvrda itd.), a i kopanje ruda za vlastelina. Odatle se vidi, da je 
ovaj pojam bio i dosta širok i raztežljiv. 

Osim ovih dužnosti „u naravi“ bio je seljak obvezan i na 
stanovite naplate u novcu, na pr. kod baštine, ili kod prodaje. A 
bilo je još i drugih daća, koje su se mogle mjesto novca gibivim 
dobrima naplatiti (na pr. odojak, tele, puran, pievac, vino, ocat, 
ulje, lan, konoplja itd.). Treba naime znati, da vlastelin nije po- 
birao ove daće samo kao vlastelin, već i kao sudačko-politička 
oblast. Prema ovim dužnostima, što ih je imao seljak, stajale su 
dužnosti vlastelinove prema kmetu: da vlastelin u nevolji pomogne 
kmetu žitkom, sjemenom, drvom za građju, za ogrjev, blagom 
(marvom), da mu u starosti i nemoći pomogne, da dozvoli pašu 
na svojoj livadi i šumu (lišće za stelju, suho drvo za ogrjev i su¬ 
rovo za građju). 

Ove odnošaje izinedju povlaštenih staleža i kmeta, ove obo¬ 
strane dužnosti i prava počela je uredjivati već absolutna monarhija 
XVIII. stoljeća. To se jc provađjalo malo po malo malone cielo 
sliedeće stoljeće. Mi ćemo sc ograničiti samo na našu monarhiju. 

Već je cesarica Marija Terezija stala po malo raditi, da 
olakoti stanje seljaka time, što je nastojala, da se točno odredi: 
što je kmet dužan davati svome vlastelinu. Ovime su se udarile 
granice samovoljnim zahtjevima plemstva. Cesar Josip II. pošao je 
i za korak dalje, jer je seljaku dozvolio slobodno kretanje, slo¬ 
bodu, da si može tražiti drugoga gospodara, te mu kraj toga još 
olakotio i ženitbom dokinuo uplitanje plemstva u ovu stvar. Od 

cesara Josipa pa do godine 1848. nije se stvar dalje pomicala; ali 
je zato ova burna godina tim više seljaku na jedan mah doniela. 
Patenti od 7./IX. 1848., 4./lil., 7./IIL, 5./VIII. 1849. podieliše se¬ 
ljaku podpuno pravo vlastničtva nad zemljištem. Sloboda baštinstva 
i diobe provedena je pomalo od godine 1868. ovamo. Prema tomu 
uredjeno je dokinuće tlake u našoj monarhiji ovako: 

Vlasteli (plemstvu) se oduzima sudbena i upravna vlast, pa 
time odpada i s ovim skopčana dužna pokornost seljaka spram 
plemstva. Plemstvo gubi svaku vlast nad seljakovim zemljištem, 
prema tomu odpada seljaku dužnost, da traži od plemića privolu, 
ako je htio da proda, ili zaduži svoje zemljište. Sve dužnosti, što 
ih je seljak dugovao plemiću u ime zemljišta, ukidaju se. Time je 
dakle dana seljaku podpuna osobna sloboda, jer je plemić izgubio 
upravnu i sudačku vlast nad njegovom osobom i sva posjedovna 
prava nad njegovim zemljištem. 

Sva ova prava dobio je seljak djelomice bezplatno, djelomice 
uz odštetu. Ona preimućtva vlastele, koja su izlazila iz sudačke i 
upravne vlasti, dokinuta su bez ikakve odštete; ali je seljak morao 
da odšteti vlastelina za njegova posjedovna prava nad zemljištem. 
Ta odšteta obračunala se je po ovom ključu: Najprije se je usta¬ 
novila vriednost onih daća, što ih je seljak morao davati vlaste¬ 
linu od zemljišta; onda se je od ovoga odbila vriednost onih po¬ 
davanja, što ih je vlastelin morao davati seljaku; od ove preostale 
svote odbila se je jedna trećina (^/s) za porez i za troškove oko 
provedenja ove operacije. A što je još od toga preostalo, to se je 
dvadeseterostruko uzelo za kapital, koji se je imao vlastelinu 
ođplatiti kao odšteta. Polovicu ovoga kapitala imala je namaknuti 
pokrajina, a polovicu seljak u dvadeset godišnjih obroka. 

Ovako je evo riešeno u dosta kratko vrieme (u tri do četiri 
godine) golemo djelo, epohalna gospodarska i socijalna reforma od 
velikoga zamašaja, i to sve mirnim putem. Ovom reformom do¬ 
bilo je dva i pol milijuna seljačkih posjednika podpuno pravo 
vlastničtva nad svojim zemljištem, 54.000 plemića odštetu od 
300 milijuna forinti. (Cf. Grunđentlastung in Oesterreich, Wien 
1857. ; službeno izvješće.) 

Posljedice ove reforme bile su goleme s pravnoga, socijalnoga 
i gospodarskoga gledišta. Seljak, koji je sačinjavao veliku većinu 
naroda, postao je sam svoj (,,sui juris“), ravnopravan sa svitu 
ostalim gradjanima, skinut mu je s osobe onaj nedostatak pod- 
pune vriednosti vlastite glave (osobe; „capitis deminutio 11 ), koji 

mu je kroz stoljeća pritiskao poput težkoga jarma nekoč slobodnu 
glavu. Ovime je bio utrt put seljaku i do ostalih političkih prava: 
do sudjelovanja u zakonodavstvu i upravi, kao i svim ostalim 
gradjanima, — barem u načelu; u praksi još mu se u mnogim 
zemljama to njegovo pravo uz kojekakove uvjete i doskočice 
uzkraćujc. 

Seljak, postavši gospodarom svojemu zemljištu i svojoj radnoj 
snazi, znajući, da radi za sebe, stao je većom ljubavi, većom brigom 
i marom, s više troška i požrtvovnosti obradjivati svoju grudu: 
obrađjivanje je postalo intenzivnije. 1 Znajući, da je zemljište nje¬ 
govo i da će ostati njegovoj djeci, stao je seljak ulagati više 
kapitala na poboljšanje svojega zemljišta. A do toga kapitala lakše 
je došao, jer je imao svoje zemljište, na koje je mogao uzajmiti. 
No kraj svih ovih prednosti nije bilo ni bez tamnih strana i ne- 
pogodnosti. Time, što je seljak bio riešen svake obvezatnosti spram 
vlastelina, odpala je i svaka dužnost vlastelina spram seljaka. 
Seljak je dobio doduše slobodu, ali sa slobodom i svu odgovornost 
za sebe. Prije, ako mu !je do nevolje došlo, znao je, da ne će 
posve propasti, da će mu vlastelin pomoći. I ako ta pomoć nije 
bila Bog zna kakva, ipak je seljak znao, da barem od gladi i zime 
ne će poginuti. A od sada, budi iz lakoumnosti, budi nesrećom, 
mogao je spasti na prosjački štap. Neposredno i upravo ubitačno 
djelovala je ova promjena u prvom redu na najsiromašniji dio se- 
ljačtva, koji — ne mogući niti živjeti na odkupljenom dielu zem¬ 
ljišta — još je manje mogao plaćati odkupninu. Ovakav maljušni 
posjednik morao je prodati svoje zemljište te postati bezkućnikom. 
Kod nas u Hrvatskoj to se nije opazilo odmah poslije ukinuća 
tlake, jer su zadruge izdržale sav teret promjene. Ali od kada su 
se zadruge počele razpadati, od tada se i kod nas sve to većma 
množi broj seljačkih obitelji, koje nisu kadre da se prehranjuju na 
svojim parcelicama. Naravski, da tu ima i drugih uzroka, o čem 
će biti još govora; ali da je zaduživanje „radi troškau kon- 
sumptivne svrhe, jedna težka nevolja našega seljaka, to znade 
svatko, tko je za čas zavirio u seljački život. U drugim zemljama, 
gdje je dio seljačtva ostao bez zemljišta, pretvorilo se to u seoske 
radnike, ili nadničare, stupilo u službu vlasteli, ili jačemu seoskomu 
posjedniku, kako se je to događjalo osobito u nekim predjelima, 
ili su se takovi bczkućnici izselili iz domovine, kako se je to do- 

1 Najnovija iztraživanja dokazuju, da seljak priradjuje gotovo dvostruko 
na jednakom zemljištu, od kada radi za sebe i na svojoj zemlji. 

godilo u Irskoj i Škotskoj. Ove posljedice bile su velikim dielom 
predmetom agrarne politike u drugoj polovici XIX. vieka, pa su još 
u mnogim slučajevima i danas. 

§ 3. Razdioba zemljišta i vlast nad njim. 

U času, kad je bila tlaka dokinuta, bilo je pitanje tek na¬ 
čelno riešeno; seljak tim još nije dobio prava, da po volji odre- 
djuje svojom zemljom. Dokinućem tlake bio je uredjen samo od- 
nošaj izmedju kmeta i vlastelina, te izmedju vlastelina i kmetove 
zemlje, ali još nije bio do nuždne tančine uredjen odnošaj izmedju 
seljaka i njegove obitelji spram zemljišta. Pri rješavanju ovoga 
pitanja imala je država paziti na trovrstne interese: na interese se¬ 
ljaka samoga, na interese narodnoga gospodarstva i na interese 
države. U prvom slučaju trebalo je imati na umu, daje seljaku bilo 
glavno, da znade, što je njegovo i da uzmogne po svojoj volji 
odredjivati svojim posjedom za života i na samrti. Sa stanovišta 
narodnoga gospodarstva trebalo je zemljištu podati mogućnost, da 
mu ponaraste vriednost. U današnjem gospodarstvu odlučuje upravo 
uporabna vriednost (gl. I. sv. str. 101). Prema tomu je trebalo 
zemljište riešiti spona, koje su na njem ležale još iz vremena tlake: 
trebalo je zemljište učiniti gibivim, te ustanoviti diobne norme. — 
Napokon sa stanovišta svojih interesa morala je država paziti 
na to, da se stvori takav seljački posjed, koji će biti sposoban 
za život i napredak te biti što jači plaćalac poreza. 

Država je morala paziti na to, da se zeinljištni posjed ne 
razkomada u sitne čestice, a seljak da se ne izrodi u proletarca. 

Iza dokinuća tlake ostale su još uredbe od starine, koje su 
ovim zahtjevima djelomice stajale na putu (a djelomice im još 
bolje odgovarale, nego današnje uredbe): promet i gibanje zem¬ 
ljišta bilo je vrlo otežčano. U našoj domovini bile su zadruge, u 
najvećem dielu monarhije vladalo je nasljedno pravo (Anerbenrecht) 
skopčano sa nerazdjeljivošću posjeda (Bestiftungszwang), a bilo 
je i takovih uredjenja, gdje je zemljište bilo razdieljeno medju 
obćine, pa je obćinski glavar od vremena do vremena dodjeljivao 
parcele pripadnicima obćine (na. pr. u Galiciji i Bukovini). U 
našim zadrugama pripadalo je zemljište čitavoj zadruzi. Zadruga 
je sebi birala glavara ili starješinu izmedju svojih mužkih članova, 
koji je zadrugu zastupao pred oblastima, a u zadruzi obavljao 
ekonomijski posao (ravnao i razdjeljivao posao), dok su ostali 
članovi obavljali ručni (tehnički) rad. — Bez privole zadrugara 

starješina nije mogao prodati ni pedanj zemlje. Nosilac prava 
vlastničtva nad zemljištem bila je dakle ciela zadruga. — Na isto 
je izlazilo, samo pod drugim oblikom, uredjenje u austrijskim zem¬ 
ljama. Ondje je bio gospodar „kuće* ili nasljednik već zakonom 
odredjen (obično najstariji sin gospodarev). Po otčevoj smrti na- 
sliedio je sin otca u cielom narazdjeljivom imetku, od kojega 
sam nije smio niti komadića prodati bez dozvole oblasti. A kako 
je za vremena tlake bio vlastelin oblast, to je on naravski 
priečio preveliko komadanje zemljišta, da seljak ne osiromaši te 
njemu ne pane na brigu. — U Dalmaciji i Primorju (austrijskom) 
vladala je tamo od francezke vladavine sloboda diobe i jednako 
pravo međju djecom. Odatle komadanje zemljišta u malene i siro¬ 
mašne posjednike. U Francezkoj, Italiji i Njemačkoj bilo je uobi¬ 
čajeno takodjer điclenje zemljišta, zato se je ondje i našlo po 
ukinuću tlake sićušnih posjednika, koji su poslije promjene ostali i 
bez onoga, što su prije imali. To se kod nas nije dogodilo. Poslije 
ukinuća tlake ostale su kod nas zadruge (za seljaka) i veliki 
posjed (latifundije i fideikomisi) za plemstvo. Dakle u neku ruku 
ostavila je tlaka iza sebe sam jaki i veliki zemljištni posjed, jer 
se zadruga može takodjer ovamo pribrojiti. 

I tako su vladala u Evropi dva načela obzirom na razdiobu 
posjeda: načelo slobodne diobe i nerazđjeljivosti posjeda. Prema 
tima dvama načelima, razvio se i posjed. Gdje je vladalo načelo 
nerazđjeljivosti posjeda, razvile su se u velike, možda pretežno, 
ove tri vrsti posjeda: veliki posjed, latifundije i fiđeikomis; gdje 
je vladalo načelo slobodne diobe, razvili su se: srednji, mali i si¬ 
ćušni posjedi. Svaka ova vrst posjeda ima posebno značenje u 
narodnom gospodarstvu. 

Veliki posjed (veleposjed). Prije svega treba iztaknuti, da 
je pojam veleposjeda još dosta neomedjen. Prevlađjuje nazor, da 
se pod veleposjedom nema razumievati posjed odredjene veličine, 
već da se uz veličinu posjeda i njegovih gospodarskih svojstava 
ima obzir uzeti i na gospodara posjeda. U Njemačkoj se oznaka 
posjeda ravna gotovo više prema značaju posjednika, nego posjeda, 
pa se veleposjedom obilježuje oveći posjed u rukama gospodara, 
koji pripada inteligenciji, a ekonomijski posao sam vodi (t. j. 
upravlja posjedom). A kako oznaka „oveći posjed 11 može imati 
razne granice, vidi se odatle, što se u vel. vojv. Badenskoj ubraja 
u veleposjed već posjed od 40 ha zemljišta, a u Prusiji često i 
posjed od 20 ha nosi obilježje seoskoga posjeda. 

Latifundije su veliki .posjedi, gdje ekonomijsfce 1 ručne 
poslove obavlja izučeno osoblje. . • 

Fideikomisi su takodjer (obično) veliki posjedi obitelji, 
koji se ne mogu ni prodati, ni dugom obteretiti, te su njihovi 
vlastnici tek uživaoci posjeda. Svrha fideikomisnih dobara jest to, 
da uzdrže ugled i blagostanje obitelji. 

Srednji posjed ne dade se kao ni veleposjed točno ozna¬ 
čiti, jer i tu odlučuje ekonomijski momenat više, nego veličina po¬ 
sjeda. U Njemačkoj se računa srednji posjed u seoski posjed, i 
to: Veliki seoski posjed (20—200 ha ili 50—500 jutara). Ovo 
bi bio u Bađenskoj već vrlo ugledan veleposjed; ali se na to ne 
gleda, ako gospodar obavlja i ručne poslove (ore, vozi, itd.), pa 
se smatra seljakom. Srednji seoski posjed obuhvaća 5—20 ha 
(11—25 jutara), a mali seoski posjed iznaša 2—.5 ha (5—11 
jutara). Sićušni seoski posjed iznaša izpod 2 ha. Tako dieli 
posjede njemačka carska statistika. U našoj monarhiji stoji ovakova 
Statistika na slabim nogama, jer se ne oslanja na veličinu posjeda 
i njegov značaj, nego samo na porezni ključ. Iz ovoga sc pak 
dade lakše zaključivati na tecivarinu, ali ne na veličinu posjeda. 
Za našu domovinu nemamo podataka. Nego ako uzmemo na um, 
da se kod nas u velike povadja za Austrijom, onda možemo za¬ 
ključivati, da stvar ne će sigurno bolje stajati ni kod nas. 

Vriednost je ovih vrsti posjeda s narođnogospođarskoga gle¬ 
dišta vrlo različita. Veliki posjed ima tu prednost, što ima pri 
ruci veći kapital i veću inteligenciju. Ova dva uvjeta omogućuju 
mu, da uzmogne budno pratiti svaki iznm i napredak u poljo¬ 
djelskoj tehnici te ga odmah koristno uporabiti. Poljodjelski stro¬ 
jevi, umjetno gnojivo, oplemenjeno sjeme — sve to najprije uvadja 
u porabu i okušava mu vriednost veliki posjed, služeći tako narodu 
za primjer. Osim toga može on po svojoj naobrazbi da bolje i si¬ 
gurnije upozna odnošaje tržišta, pa da svoj prihod bolje unovči. 
Ovo je najekonomičidji momenat u priradnji, a ovdje je seljak 
upravo najslabije upućen. 1 

1 Pred nekoliko godina slabo urodila šljiva u Posni, Srbiji, Ugarskoj i 
Italiji, a u Hrvatskoj baš obilno. Naš seljak se u jednu ruku radovao, a u 
drugu govorio, da od toga ipak ne će biti mnogo koristi, jer da sada ima 
„sav sviet“ dosta šljiva, pa da će biti rakije litar po 30—40 nove. No neko¬ 
liko mjeseci kasnije (u zimi) plaćao se litar rakije po 80 nove., pače u pro¬ 
ljeću i po 1 for. Trgovci i spekulanti znajući, da je šljiva iznevjerila u susjednim 
zemljama, razposlaše svoje agente u narod, pa pokupovaše šljivu još-na drvu i 
prodaše prieko u Austriju. Od obilnoga roda jedini se okoristiše trgovci i neki 

Milobar: Narodno gospodarstvo. 2 

Veliki posjed služi tako čitavomu okolišu kao kompas, te je 
s toga gledišta koristilo, ako medju srednjim i malim posjedom 
ima i velikoga. 

Latifundije naprotiv nisu pogodne po narodno gospodarstvo 
ni s jednoga gledišta: one gutaju mali posjed i sgrću ga u ruke 
pojedincu, iztiskuju seljaka sa svoga sjedišta, ili barem prieee, da 
se ne može onoliko naroda naseliti, koliko bi ga zemljište moglo 
hraniti. Zato latifundije u jednom i drugom slučaju smanjuju broj 
stanovničtva (depopularizuju). čudnu tendenciju imadu latifundije, 
da kupuju seljačka dobra, pa ih pretvaraju u lovišta gospodi za 
zabavu 1 te tako razganjaju narod, a odgajaju zvjerad — na štetu 
nar, gospodarstvu. Imade pisaca, koji drže, da to nije štetno po 
narodno gospodarstvo, jer da tobože prodavaju svoja zemljišta 
samo oni seljaci, kojima zemljište i onako puno ne vriedi; a s druge 
strano da ovakovo zemljište državi nosi više poreza. 

Ova tvrdnja sadržaje dosta istine za neke slučajeve, no nema 
obćenite vriednosti. Upitajmo samo seljaka, koji ima svoj posjed n 
blizini lovišta, zašto želi prodati svoj posjed, pa ćemo čuti prave 
razloge. Ne tuži se seljak na lošu zemlju, već jadikuje radi zvje¬ 
radi, koja mu tamani muku! Razne predstavke na doljnoaustrijski 
i štajerski sabor slikaju drastično tu „korist 11 lovišta po narodno 
gospodarstvo. A što se poreza tiče, bolje bi bilo s kulturnoga, so¬ 
cijalnoga i etičnoga gledišta, kad bi na 20.000 jutara 4000 obitelji 
plaćalo 20.000 for. poreza, nego da zvjerinjaci plaćaju trostruko 
toliko, jer nije napokon niti novac državu najveća svetinja, a pa 
sve da i jest, „dok je glava, bit će i kapa“, dok je naroda, bit će 
i novca. 

Isto vriedi i za f i d e i k o m i s, jer smjera ili onamo, da se 
izvrgne u latifundije, ili se je već izvrgao: ponajveći dio latifun- 

veleposjeđnici, koji su znali za prilike na tržištu, a seljak se prevario, držeći 
svoj okoliš za „sav sviet“. Zato bi dobro bilo, kad bi naše novine malo više 
brige posvećivale gospodarskomu izvješćivanju te upućivale Čitaoce, kako se 
imadu služiti burzovnim izvještajima. To vriedi i za pučke listove; jer nitko 
nije toliko potreban ove vrsti pouke, kao upravo naši seoski gospodari i 
seljaci. 

1 Najljepših lovišta ima u Škotskoj i Irskoj, ali zato su milijuni seljaka 
morali ostaviti ognjište, pa se seliti u Ameriku. Latifundije kneza Sckvvarzenberga 
u češkoj iznašaju oko '/„ milijuna jutara zemljišta, a od ovoga odpada malo 
manje nego 2 / 3 na šume i lovišta (oko 270.000 jutara!) U Gor. Austriji odpada 
ciela trećina vojvodine na lovišta. U ovoj je zemlji u desetak godina (1883—93.) 
nakupovano od seljaka do 20.000 jutara zemljišta samo u svrhu lovišta! 



clija izrasao je baš iz fideikomisa. Fideikomisi dolaze samo kod 
plemstva. Utemeljitelj fideikomisa odredi neko imanje oporukom 
na vječna vremena svojim zakonitim nasljednicima. Na taj 
način postanu njegovi nasljednici samo uživatelji ovoga dobra, ali 
ga ne mogu ni dugovima obteretiti, ni prodati. S obiteljskoga sta¬ 
novišta ova se je uredba pokazala vrlo zgodnom za očuvanje ugleda 
i blagostanja u obitelji. Mnoge bi obitelji pale u siromaštvo bez 
ovakovih imanja. Nego narodno gospodarstvo ne pita, kako ta 
uredba služi obitelji, već kako služi narodnomu gospodarstvu. 

A kako je već spomenuto, imade fideikomis iste tendencije, 
kao i latifundije: zaštićuje šume i lovišta. No ista bi se svrha po¬ 
stigla sasvim lako drugim putem. Hoće li se što da rekne u prilog 
fideikomisu, mora se čovjek staviti na političko-socijalno stanovište. 
Fideikomis je u neku ruku stvar izvan prometa (res extra com- 
mercium): posred toka ostalih dobara to je okamina, koja poput 
pećine stoji nepomično na svome mjestu. Odbacuje li dovoljno pri¬ 
hoda, da može napredovati, onda poput pauka zapliće u svoju 
mrežu susjedni manji posjed; nema li dovoljno prihoda, tad se ruši 
sam od sebe. Pošto mu je vlastnik unapried odredjen, ne može 
prieći u vještije ruke. 1 

Srednji posjed (veliki seljački posjed). Ovomu njemač¬ 
komu tipu odgovara naša zadruga. Zadruga je tipična družtvena 
pojava kod svih Slavena. Ona je u slavenskim državama onako 
državni atom, kao što je obitelj u modernim državama. U njoj je 
bio usredotočen ne samo gospodarski, već i narodnostni život i 
značaj naroda. Stoga se imade upravo njoj zahvaliti, što su južni 
Slaveni odoljeli višoj grčkoj kulturi i političkomu pritisku s jedne 
strane (Bugari i Srbi), a romansko-germanskomu uplivu (Hrvati) 
s druge strane. Kod nas, pa i u Srbiji, pala je zadruga žrtvom 
modernim nazorima. Zadrugu, ili njeno zemljište uzelo se smatrati, 
da ne odgovara svrsi, jer da je odveć vezano, da je na neki način 
izvan prometa, pa zato nije moglo ni do svoje prave ciene doći. 
Priznajemo, da je i zadruga imala nedostataka, te bi reći, da se 
je već sama u sebi razarala, tako da su ju u zadnje vrieme tek 
stari zakoni držali na pismu zajedno, dočim se je u istinu u sebi 

1 Uza sve to fideikomis još i danas raste. God. 1883. bilo je u Austriji 
292 fideikomisa, koji su obsizali oko 3 milijuna jutara zemljišta (1,140.193 ha). 
Od toga je veći dio odpao na šume (752.000 ha). A g. 1897. bilo je 297 fidei¬ 
komisa sa 892 posjeda i 1,193.000 ha. I tako je u kojih 15 god. uzeto iz pro¬ 
meta preko 100.000 jutara zemljišta (Statist. Monatsschrift, Wien, 1883 i 1898). 

već razpadala (potajne diobe). Nazad nekoliko godina uveden je 
kod nas zakon o provedbi dioba. Kojim posljedicama je to uro¬ 
dilo, o tom, mislimo, još nema službenih statističkih podataka. Uza 
sve to držimo, da izkustvo dovoljno podučava, kako nije bila od 
prvoga početka sretna misao, koja je zamislila ukinuće zadruga. 
Nama se čini, da bi bilo mnogo zgodnije, kad bi se bile zadruge 
načelno zadržale, samo bi ih bilo trebalo ponešto reformirati. Danas 
priznaje i svaki seljak, da je današnjemu siromaštvu hrvatskoga se¬ 
ljaka kriva u prvom i najprvijem redu „nesretna dioba.“ Istom 
od časa, od kada je dozvoljena dioba, počimaju se i kod nas jav¬ 
ljati iste posljedice, koje su izniknule u drugim zemljama, gdje je 
bila dioba od starijega vremena dopuštena, odmah poslije ukinuća 
tlake: mali i sićušni posjed. Istina, isti zakon o razdiobi zadruga 
postavlja neki minimum, izpod kojega se ne bi smjelo dieliti. Taj 
minimum jest komad zemljišta, dovoljan da hrani obitelj od 5 
glava. Zadruga je bila vezani posjed; ali dok su veliki vezani po¬ 
sjedi stvarali depopulaciju, zadruga je naprotiv bila najjača pod¬ 
loga porastu pučanstva. Razrešenje zadruga imalo je bez dvojbe 
dobru namjeru: mislilo se, da će se razdiobom podići intenzivnost 
obrađjivanja, a odredjenjem minimuma da će se uza sve to za- 
priečiti presićušno komadanje i siromaštvo. Je li se ova svrha po¬ 
stigla, još se ne može reći, jer o tom nema statistike. No sve da 
se je to i postiglo, tim se ne bi oborila činjenica, da je ukinućem 
zadrugii ukinut jaki seljački posjed. Prigovor, da i zadruga ima 
svoju granicu, preko koje ne može uzdržavati broj članova, pa da 
se toj nevolji ima doskočiti intenzivnošću rada, ne obara netom 
spomenute činjenice. Jer ako jedna zadruga ne može hraniti nego 
50 članova, a broj im se umnožio na 70, tad će se 20 članova 
morati seliti, htjeli, ili ne htjeli, a preostatak će i opet ostati jaki 
posjed. Po novom zakonu razpast će se seljački posjed u same 
minimalne posjede, a najnovija su iztraživanja pokazala, da se 
mali posjed može uzdržati samo uz najveće žrtve: time, da na jednoj 
strani do skrajnosti sve svoje sile izrabi, a na drugoj strani da 
se na najveću štedljivost ograniči, pače da biedu snaša. (Cf. Hainiseh, 
u „Arcli. f. soz. Gresetzgbng.“ 1896.) Ovakav posjed može dakle samo 
težkom mukom životariti. Ima doduše slučajeva, gdje pače i si¬ 
ćušni posjed može napredovati, ali to su izuzetci. Posjednik jednoga 
hektara zemljišta u blizini velikoga grada, gdje može cielu go¬ 
dinu povrtlje prodavati, bolje napreduje, nego posjednik od 10 ba, 
koji je daleko od grada i komunikacija. Stoga u Belgiji i Holan- 

diji mogli napredovati i maleni seljački posjedi, jer je sva zemlja 
puna gradova i prepletena željeznicama i kanalima. No što vriedi 
za ove zemlje, to ni iz daleka ne vriedi za našu domovinu. 
Iztraživanja su u Vel. vojv. Badenskoj pokazala, da mali posjed 
samo u onim krajevima bolje napreduje od jakoga, gdje je zemljište 
plodno, gdje je klima povoljna i gdje se u blizini nalaze gradovi 
(tržišta), u kratko: gdje se povrtljarstvo može posebice gojiti. U 
svim drugim slučajevima bolje napreduje jaki posjed. U ostalom 
naša Dalmacija i Primorje, gdje bi čovjek uzalud tražio seljaka, 
koji bi bio bogat od samoga obradjivanja polja, najbolje dokazuje, 
kamo vodi slobodna dioba i mali posjed. Stoga opetujemo: naše 
zadruge imale su se pokušati reformama popraviti, a dioba se imala 
ostaviti istom za zadnji liek. 

Osim ovih gospodarskih nedaća, što ih dioba sa sobom đonaša,' 
priliepilo se je uz nju i drugo zlo: spekulacija i lihva. Spekulanti 
i lihvari izrabljuju potrebu seljaka, kupuju zemljišta i čitava dobra, 
pa ib onda ciepaju u sićušne komadiće i uz golemi dobitak pro- 
davaju. Radi stotinu, dvie forinti ide na bubanj zemljište, vrieduo 
i nekoliko tisuća; na dražbi ga kupi sam lihvar, pa ga zatim pro¬ 
daje na komadiće. 1 

U drugim zemljama nisu takodjer još došli do kakova stal¬ 
noga suda o diobi zemljišta. Btichenberger veli, da se o vriednosti 
diobe ne može izreći obćenito valjan sud ni na temelju teorije, ni 
na temelju konkretnih primjera, jer nema statistike, koja bi omo¬ 
gućila prispodabljanje iz prošlosti i sadašnjosti (o. c., p. 434 si.), 
O djelovanju slobodnoga dielenja u austrijskim zemljama irnadu 
izvješća enqueta, što ih je dalo obdržavati u tu svrhu poljodjelsko 
ministarstvo god. 1881. Na temelju tih izvješća dolazi Pevrer do 
sliedećih rezultata: Gdje se je dioba provela u tu svrhu, da se 
olakša gospodarenje i obradjivanje, ondje je dioba seljaku kori¬ 
stila; ali gdje se je dioba provela radi baštinstva, te se proda¬ 
vale budi parcele, budi ciela dobra, ondje je dioba bila na štetu 
seljaku. (Denkscbr. betreff. die Erbfolge in lanđwirtsckaftl. Giitern, 
Wien 1884, p. 27). Svakako se slobodnom diobom množe kržljave 

1 Ovakav postupak doveo je u kralj. IVurttemberškoj do toga, da su bile 
uvedene sliedeće karakteristične naredbe: Kod dražbe je zabranjeno dielenje 
pića; svaka dražba ima se obdržavati u viećnici pred oblašću; kupljena zem¬ 
ljišta zebranjeno je prodavati na komade prije izminuća nekoliko godina. (Cf. 
Biichenberger, Agrarpolitik, I. 510 si.). Ove odredbe su se u VVurttemberškoj 
pokazale koristnima. 

gospodarske jedinice i zaduživanje. To je eto takodjer jedan od 
glavnih razloga, zašto je pruska vlada uvela na rentnim dobrima 
(Rentengilter) ,,Anerbenrecht u (nerazdjeljivo nasljedstvo). 

No koliko god ove činjenice i govore za nerazđjeljivost po¬ 
sjeda, ipak se ne smiju smetnuti s vida i nedostatci vezana po¬ 
sjeda. U zemljama, gdje vlada nerazdjeljivo nasljedstvo pojedinca 
(Anerbenrecht), nastaju razne neprilike. Tu se stvara na jednoj 
strani neki privilegovani razred posjednika na račun većine pu¬ 
čanstva, koje postaje bezkućnikom. Zabrana komadanja, zabrana 
zaduživanja otežčava dobavu zajma i u produktivne svrhe. Nego 
ove neprilike nisu kod nas poznate, jer mi imamo samo zadruge 
i individualne posjede. —• Glod. 1889. uveden je u Austriji zakon 
(R. Gr. 1. April 1889), koji ide za tim, da se očuva srednji posjed. Taj 
zakon nije drugo, nego oponašanje njemačkoga „Anerbenreehta“. 1 

§ 4. Unapredjivanje poljodjelstva. 

Poljodjelska družtva i udruge. 

Kao što sve ostale gospodarske grane, tako je i poljodjelstvo 
u prvom redu zvano, da se samo brine za svoje interese, a istom 
gdje ono samo sebi ne dostaje, ima da priskoči država u pomoć. 
Ali i u ovom slučaju poljodjelstvo ne može od države zahtievati 
niti toliko pomoći, koliko bi htjelo, pače često niti toliko, koliko 
bi trebalo, niti toliko, koliko bi je država mogla dati. Država ima 
dužnost, da pomaže s v e grane gospodarstva, ali pri tome može da 
ide samo tako daleko, dokle to stoji u skladu s čitavim narodnim 
gospodarstvom. Budi za to, što je poljodjelstvo kao najstarije gospo¬ 
darstvo najprije do toga izkustva došlo, budi što je međju poljo¬ 
djelskim producentima najslabija konkurencija i najveća istovjetnost 
interesa, to se poljodjelci s jedne strane najprije medjusobno pri- 
bližiše, a s druge strane državnoj vlasti. 

1 Tu se veli, da srednji posjed može prieei u nasljedstvo samo jedne 
osobe, i to sa svim, što k posjedu pripada. O vriednosti ovakvoga posjeda imađu 
se sporazumjeti nasljednici, ili ako to nije moguće, ima sud da ga dade vje¬ 
štacima procieniti, pa se onda sunasljednici imadu izplatiti, i to tako, da pre- 
uzimatclj posjeda uzmogne napredovati (,,wolilbestehen“). Osim toga ovlašćuje 
ovaj zakon krunovine, da same prema svojim okolnostima odrede ograničenje 
slobodne diobe ovakovih posjeda, ili da odrede, kako ne bi više ovakovib po¬ 
sjeda zapalo u ruke jednoga posjednika. Čini nam se, da ovaj zakon obstoji 
do danas tek na papiru, a da se u praksi ne provadja, jer nam nije poznato, 
da je ikoji pokrajinski sabor u tom smjeru što odredio. A ipak bi čuvanju 
srednjega posjeda trebalo što više brige posvetiti. 

U drugoj polovici XVIII. vieka počela se osnivati privatna 
družtva u svrhu unapredjenja poljodjelstva u tehničkom smjeru. 
Tu su se u početku samo rešetala pitanja, kako bi se ova ili ona 
vrst poljodjelske radnje olakotila i usavršila. Kada se je opazila 
korist ovakvoga razpravljanja, stala su se družtva množiti. Malo 
po malo proširiše si ova družtva djelokrug: počeše zastupati svoje 
interese i spram državne vlasti postadoše tumačem gospodarskih 
potreba. A i država se uze njima služiti, kad je htjela da obznani 
kakve odredbe na uhar gospodarstva. Na taj se je način poljo¬ 
djelstvo pomalo i malone neopazice pod utjecajem države organi- 
zovalo, i to tako solidno i rano, da takove čvrste organizacije ni¬ 
jedna druga gospodarska grana ne može pokazati. Tako postadoše 
razne poljodjelske komore, poljodjelska kolegija, gospodar, družtva, 
gospodarske podružnice, poljodjelska kulturna vieća i kulturni vieć- 
nici. Sve su ove korporacije naravni i obično službeni zastupnici 
poljodjelskih interesa, a imadu u neku ruku istu zadaću, ali niti 
su sve jednakim načinom nastale, niti jednakim načinom te inte¬ 
rese zastupaju. Neke su od njih sastavljene od slobodno biranih 
zastupnika, druge su sastavljene od zastupnika, što ih je vlada 
imenovala, treće su mješovite. I djelokrug je korporacijama raz¬ 
nolik. Neke imadu pravo inicijative (t. j. slobodno vladi stavljaju 
priedloge), neke imadu pravo, da odgovaraju samo onda, kad ih tko 
pita; neke se bave samo poljodjelskim pitanjima, a neke mogu uzi¬ 
mati u pretres i pitanja, koja ne spadaju na poljodjelstvo (na pr. 
o valuti). 

Da ovakav organ (korporacija) uzmogne svoju dužnost što 
bolje vršiti, nuždno je, da se udruži što više poljodjelskih gospo¬ 
dara, koji pripadaju svim vrstima posjeda (gospoda i seljaci). 
Nadalje treba da budu članovi ovakovih korporacija izabrani slo¬ 
bodnom voljom poljodjelskih udrugara. Od upravnih oblasti iza¬ 
brani zastupnici uviek su manje, više vezani. Napokon je uputno, 
da izabranici i sami pripadaju poljodjelskomu staležu, ili da se 
barem njime velikim dielom bave i da se u tu granu gospodarstva 
razumiju. 

U Austriji su ovakova družtva raznoliko uređjeua. U nekim 
zemljama ima lokalnih i kotarskih đružtava, a svima na čelu stoji 
zemaljsko (provincijalno) gospodarsko družtvo. U Dalmaciji, Istri, 
Tirolu, Gornjoj Austriji, Češkoj ima osim ovakih zemaljskih 
gospodarskih đružtava još i uredba t. zv. „kulturnih viećnika“, 
koji sastavljaju posebno „zemaljsko kulturno vieće“, a osim ovih 

su još „kotarske udruge poljodjelskih gospodara 11 . „Kulturno vieće“ 
sastavlja se tako, da kotarske udruge izaberu svoga ođaslanika u 
to vieće. Djelokrug ovih vieća dosta je širok, te može mnogo da 
koristi poljodjelstvu, ako su kulturni viećnici na svome mjestu. 
Kulturna vieća stoje u austrijskim zemljama u ravnom saobraćaju 
sa vladom i zemaljskim saborima, te joj saobćuju svoje nazore u 
strukovnim pitanjima, a stoji im prosto stavljati i prieđloge; nad¬ 
ziru, a često i upravljaju zemaljske ueevne poljodjelske zavode. 
Osim toga brinu se ova vieča, da pojedina gospodarska družtva 
uzmognu što bolje svojoj svrsi odgovarati, pri čem ih imadu što 
izdašnije pomagati. K tomu moraju biti na ruku i državnoj upravi, 
podavajuć joj što. točnije upute o pojedinim gospodarskim pitanjima. 

:— Kotarske udruge poljodjelskih gospodara —to su družtva u 
podpunom smislu rieči, jer su osnovana na temelju držav. zakona 
o đružtvima, samo imadu udesiti svoje djelovanje po zakonima 
dotične krunovine, te imadu da vrše od prilike istu zadaću u 
svojem kotaru, što ju zemaljsko kulturno vieće vrši za cielu pokra¬ 
jinu (krunovinu). Ova se društva mogu smatrati državnim orga¬ 
nima za unapredjivanje poljodjelskoga mjestnoga gospodarstva. U 
prvom redu im je zadaća, da koristno sudjeluju kod dieljenja pođ- 
pora, kod poboljšanja zemljišta (ođvodnjivanja, kanalizacije itd.), 
kod upućivanja o unapredjenju gospodarstva, kod osnivanja i po¬ 
dupiranja gospodarskih udruga. 

Gospodarska družtva dobila su još veći utjecaj kod una- 
predjivanja poljodjelstva, kadno je god. 1898. poljodjelsko mini¬ 
starstvo sastavilo „industrijalno-poljođjelsko vieće 11 kao službeni 
savjetujući organ. U ovom vieću sjedi 48 „zemaljskih kulturnih 
viećnika 11 , koji sačinjavaju većinu u ovom vieću. Isto vieće ima 
vrlo široki djelokrug: bavi se proučavanjem prilika, što se tiču 
medjunarodnih trgovačkih ugovora, izpituje odredbe za unapre- 
djcnje priradnje, bavi se prilikama tržišta, tc može ne samo da 
stavlja svoje primjetbe i podaje svoje mnienje i izvještaje, već 
ima i pravo da stavlja i prieđloge. To su „poljodjelske reprezen¬ 
tacije 11 , o kojima veli Block: „Ovakova reprezentacija ne može 
izbiti ni jedne vlati žita, ona ne može izmamiti niti kapi kiše, niti 
može izkresati iskru sunca; ona može jedino izvršiti pritisak na 
vladu i to na račun ostalih gradjana 11 . Dogadjaji u Prusiji kao da 
podpuno utvrdjuju ovo mnienje. 

Da su na taj način poljodjelski interesi dobro zastupam i na 
odlučnome mjestu, o tom nema dvojbe. Po primjeru gospodarskih 



družtava u austrijskim zemljama uredjena su ove vrsti družtva i u 
našoj domovini. I mi imademo zemaljsko gospodarsko družtvo sa 
množtvom podružnica širom domovine, te bi bilo željeti, da se još 
većma umnože. A imademo i kulturne viećnike. koji svi imadu 
običnu zadaću i djelokrug, kao i ona družtva preko Litave. 

Poljodjelske pri radne i privredne udruge. 

Kao što je poljodjelsko gospodarstvo stupilo organizacijom 
svojih družtava u bliži dodir sa državnom upravom, tako je orga¬ 
nizacijom udruga dovelo u tjesniji vez poljodjelske gospodare 
(producente). Ove udruge razlikovale su se u početku od družtava 
u tom, što je poljodjelskomu gospodaru stajalo na volju, hoće li 
biti dionikom kojega gospodarskoga družtva, ili ne će, dok je 
bio obvezan, da bude dionikom udruge. To je bilo zato, jer su 
udruge bile zvane, da obavljaju neke dužnosti za obću potrebu.. 
Ponaj većma bile su te udruge organizovane proti poplavi, pa i u 
svrhu natapanja i odvodnje. Ali u novije vrieme, od kada se je 
počelo udruživanje provadjati i u svrhu priradnje, od tada se i 
u udruge pristupa na dobru volju. Produktivne udruge stečevine 
su najnovijega vremena. Jedva su tomu dva decenija, što su ih 
najkulturnije države zakonom uredile, pa se već njihovo djelovanje 
dobro osjeća. — Ove udruge osnivaju se u razne svrhe, pa prema 
tome nose i ime. Ponaj većma se osnivaju ovakove udruge u svrhu 
nabavljanja i kupovanja surovina, primjesnih tvari i pripo- 
moćnih sredstava za produkciju, zatim u svrhu zajedničke pri¬ 
radnje i prodaje, te napokon u svrhu kredita. — Udruge za 
nabavljanje bave se najobičnije kupovanjem strojeva za poljo¬ 
djelske radnje, izabranoga sjemenja, umjetnoga gnoja, itd. 

Razlozi, što se u ovako jednostavnu svrliu osnivaju udruge, 
nisu tako neznatni, kako bi se to na prvi pogled činilo. 

Ne radi se ovdje tek o tom, što se do tih stvari jeftinije dolazi, 
ako se na veliko kupuju, već na ovaj način i mali poljodjelac 
dodje do pomoćnih sredstava (strojeva), do kojih sam ne bi nikada 
došao, jer su skupa i jer se pojedincu ne bi izplatila. A i posuditi 
je težko ovakav stroj, jer se nalazi obično samo u velikih posjed¬ 
nika, a ovi ga sami trebaju. Drugačije stoji stvar, kada se mali 
posjednici slože u udrugu, pa kupe stroj, koji onda prelazi iz ruke u 
ruku. — Ili ako pojedinac kupi na pr. kakovo sjeme, nije nikada 
stalan, da će dobiti čistu i upravo onakovu vrst, kakvu je naručio. 

A uzme li sjeme udruga, dat će ga prije iztražiti u kakovim za¬ 
vodima, koji su u tu svrhu postavljeni. Upravo evo ovaj primjer 
sa sjemenom i ovakovo izkustvo privelo je mnogoga seljaka u 
našoj domovini u gospodarsku podružnicu. 

Udruge za prodavanje malo se teže osnivaju, nego one za 
kupovanje. Razlog je tomu taj, što kod ovih potonjih imadu gotovo 
svi članovi jednaku prednost, dočim kod onih prvih nemaju. Udruga, 
koja kupi 100 centi djetelina sjemena, razmjerno jednaku korist 
daje udrugaru seljaku, koji kupi 5 litara sjemena, kao i vlastelinu, 
koji kupi 5 centi. Kod udruga za prodavanje svaki producent 
gleda, kakva mu je roba, pa ako vidi, da je njegova roba bolja, 
radje će ju sam prodavati, nego li ju smiešati s lošijom robom 
svojih susjeda. — Uza sve to počele su se u novije vrieme u Nje¬ 
mačkoj i Francezkoj množiti i ovakve udruge, naročito na području 
stočarstva i žitne priradnje; slabije napreduju udruge u svrhu pro¬ 
davanja povrća i poljskih plodina. U najviše slučajeva su udruge 
za prodavanje tek druga ruka udruga za priradnju, t. j. udruge 
za priradnju prodavajući svoj prirod pričinjaju se, kao da su 
čisto prodavalačke udruge, a u istinu su priradne udruge. Ove se 
udruge bave mnogo mljekarstvom, vinogradarstvom, mlinarstvom, 
pekarstvom i pečenjem špirita. Priradne udruge ne osnivaju se baš 
lako, pače se može reći, teže, nego ikoje druge. One bo od prvoga 
početka nose na sebi značaj veleobrtnoga posla, a za to treba ka¬ 
pitala, tehničke naobrazbe i trgovačkoga duha. Kod poljodjelaca 
pak sad ovoga, sad onoga uvjeta i-ado ponestane, a ne dogadja se 
riedko, da ponestanu i sva tri. 

Najmanje muke i zapreka za osnivanje, a najviše izgleda na 
napredak imadu predujmovne (kreditne) udruge, pa se za to ove 
i najbrže množe. Mi ćemo o tim udrugama govoriti, kad bude go¬ 
vora o organizaciji seljačkoga kredita. 

Gdje su se gospodarske udruge u kratko vrieme u velikom 
broju pojavile (kao n. pr. u Njemačkoj i Francezkoj), razvile su 
se ponajvećma iz slobodnih gospodarskih družtava, od kada su to 
noviji zakoni omogućili. 

U našoj su se monarkiji ovakove poljodjelske udruge razmjerno 
slabo umnožile. Uzprkos tomu, što je uvedena velika pogodnost 
(1873.), da članovi udruge mogu jamčiti samo djelomice (ne svojim 
čitavim imetkom) za poslove udruge, ipak su ove udruge kod nas 
stajale na istom slabom razvitku, dok su se u Njemačkoj tamo 
od god. 1889. gotovo podvostručile, odkad je uveden sličan zakon 

onomu od god. 1873. u Austriji. U novije vrieme počimaju se i 
ovdje udruge množiti, bez dvojbe po primjeru iz Njemačke. Nego 
i te udruge pokazuju, da su tek na primitivnom stupnju razvitka, 
jer nema udruga, koje bi se bavile malo kompliciranijim poslovima, 
već se drže samo mljekarskoga obrta i kreditnih udruga, ponaj- 
većma po Raiffeisenovu sistemu. Ali nije ni to bas malo. Osobitu 
uslugu čine poljodjelskomu gospodarstvu osobito ove potonje udruge. 
One narod ne samo materijalno pomažu, već ga i na veće poslove 
priučaju. To je solidni temelj, na kojem će se najednom podići 
svake ruke udruge. Da je u Austriji udrugarstvo ovako zaostalo, 
nose dosta odgovornosti poljodjelska gospodarska družtva, koja su 
se strogo držala tek svoje posredujuće zadaće, dok su se na pr. u 
Francezkoj dobrovoljna gospodarska družtva brzo pretvarala u 
gospodarske udruge. 

Ako su ovakove udruge u Austriji slabo napredovale, tada si 
može čovjek misliti, kako istom mora da bude kod nas u toj stvari. 
Ta do nedavna imali smo mi tek dvie mljekarnice i 5—6 kreditnih 
udruga po sistemu Raiffeisenovu! I to su stečevine tek posljednjih 
dviju, triju godina. Na ovom području premalo rade i dobrovoljna 
gospodarska družtva, a i službeni savjetujući organ vladin — kul¬ 
turno vieće. Kulturni bi viećniei imali zamoliti vladu, neka pošalje 
strukovno naobražena čovjeka, koji bi izpitao, za kakvu je granu 
gospodarskoga posla zgodan koji kraj, te onda shodne priedloge 
stavio, a gospodarska bi podružnica, u kojoj ima i inteligencije i 
seljačtva, imajući gotove osnove i pouku, bila zvana u svom vla¬ 
stitom interesu, da dotičnu osnovu oživotvori. Ta za ovakova podu¬ 
zeća često ne treba više nego nešto uvidjavnosti, dobre volje i 
solidarnosti. Mnogi se tuže na nestašicu kapitala. To je velika ne¬ 
prilika za pojedinca, no nije ni iz daleka tolika za udrugu. Udruga 
će lako dobiti strojeve u tvornicama na odplatu, koja će se odpla- 
ćivati, kad strojevi počmu odbacivati korist. Zapreka nije ni nesta¬ 
šica tehnički izučenoga osoblja. Ta za vodjenje kakove mljekarnice 
ili sirarnice dosta je jedan tehnički poslovodja, a u križevačkoj ra- 
tarniei može ih se izučiti do mile volje. Ta i onako nam ondje 
izučeni pitomci zlo prolaze, kad izadju iz te škole. 

Trećima zadaje glavobolje briga: kamo bi sa ovakovim pro¬ 
duktima, gdje bi ih unovčili? No treba se samo malo svietom ogle¬ 
dati, pa će se brzo kupaca naći. 1 Ta naše mlade mljekarnice dobi 

1 Za ovaj posao dostaje takodjer jedna izučena osoba. Cieli dakle posao 
ne traži nego dvie izučene osobe. 

vaju naručaba iz Berlina i Pariza, netom što stanu raditi. U Nje¬ 
mačkoj se računa, da jedna krava donese koristi 180—250 maraka 
na godinu. A koliko imade kod nas seljaka, koji imadu po 2—3 
krave, pa mu sve skupa ne donesu niti 1 f 3 toliko! Njemački je 
seljak sa svojim susjedima podigao mljekarnicu i sirarnicu, gdje 
mlieko može unovčiti, dok ga naš seljak mora sam pojesti. S toga 
se treba prenuti, pa raditi. Velika je nužda zavladala u poljo¬ 
djelstvu od veleposjednika sve do zadnjega seljaka, a polje je 
otvoreno radu. Kulturnomu vieću i gospodarskim podružnicama 
daje se tu liepa prilika za rad. 

I u Njemačkoj je bilo gospodarske nevolje u poljodjelstvu, 
ali je ta nevolja urodila dobrim posljedicama: udruge se u velike 
stale množiti i raditi. Sedam godina iza zakona, kojim se dozvo¬ 
ljavaju udruge sa djelomičnim jamčenjem udrugara, bilo je blizu 
12000 udruga. Najprije se je umnožio broj kreditnih udruga (po¬ 
glavito Raiffeisenovih), koje sačinjavaju */s svih poljodjelsko-gospo- 
darskih udruga (do 8500), do 2000 mljekarskih udruga, oko 800 
udruga za kupovanje, do 700 udruga za druge poslove, do 12 
centralnih udruga za kupovanje (a svaka centralna udruga 
broji poprečno preko 150 pojedinih udruga). Centralne udruge 
složile su se god. 1807. u „Središnju udrugu za zajedničko kupo¬ 
vanje i prodavanje 1 '. Udruga „Bezugsvereinigung der deutschen 
Landwirtbe in Berlin" broji preko jednoga milijuna članova udru¬ 
gara, poljodjelskih gospodara. 1 

U Francezkoj su uhvatile gospodarske udruge još dublji 
koren za zajedničku produkciju. Udruge za prerađnju surovina, 
udružne mesarnice, mlinarnice, pekarnice razsijane su po čitavoj 
zemlji. — U Švicarskoj su liepo razvite sirarske udruge seljačkih 
gospodara, koje ne samo da zajednički sir izradjuju, već ga na 
malo i veliko kod kuće i u inozemstvo prodavaju. 

§ 5. Agrarno pitanje (kriza). 

U najnovije vrieme ostavlja naš seljak kuću i kućište, te 
bježi u tudjinu — u Ameriku. Upitaš li ga, zašto dom ostavlja tu- 
đjincu, odgovorit će, da ne može na svom zemljištu ni toliko za¬ 
raditi, da bi porez platio, a kamo li, da bi još što za sebe prirađio. 

1 Tko se zanima za organizaciju ovih udruga, može to naći u djelu: 
„Das landvirtechaftliche Genossensehaftavvesen in Deutschland" v. Ertl u. Licht, 
Wien 1899. — Tu ima i uputa o vodjenju posla i o saobraćaju za sve privredne 
i produktivne udruge u Njemačkoj. Za poljodjelske gospodare vrlo poučna knjiga. 

Jadan seljak misli, da mu je najveća nevolja porez, jer ga ovaj 
ravno tišti, a ne opaža, da su se i razne druge neprilike složile, pa 
mu ne dadu, da se osovi. Ta eno i u samoj Francezkoj nije porez 
manji nego kod nas, ali seljak ga ne osjeća tako težko, i ne bježi 
pred njim u Ameriku. No ne tuži se samo naš seljak, tuži se i 
vlastelin, i to ne samo kod nas, nego i u Austriji, u Njemačkoj i 
drugdje. 

Tomu se nije čuditi. Na svim područjima novovjekoga na¬ 
rodnoga gospodarstva opaža se nezdravo stanje, koje se izražava u 
gospodarskoj biedi i u propadanju većega diela pučanstva. Ta 
upravo to propadanje na svim područjima donielo je sa sobom 
socijalno pitanje, koje ne obuhvaća samo radnike u fabri¬ 
kama, kako to gdjetko misli, već sve slojeve družtva. Za to je i 
agrarno pitanje isto tako jedan dio socijalnoga pitanja, kao i samo 
radničko pitanje. 1 

No odatle ne sliedi, da se cielo ovo pitanje mora jednim 
mahom riešiti. Socijalno se pitanje sastoji iz niza raznih pitanja, 
koja sc raznim putovima prema svojoj naravi moraju k riešenju 
privesti. A odatle sliedi, da se na području svakoga pitanja ima 
postepeno svojim načinom raditi o poboljšanju. Zato svaki korak 
k riešenju pitanja na jednome području pospješava i olakoćuje 
riešenje cieloga pitanja. No da se bolest uzmogne bečiti, treba ju 
prije uzpoznati. 

Da poljodjelsko (agrarno) pitanje u istinu obstoji u obće, a 
ne samo kod nas, to se vidi odatle, što u drugim zemljama poljo¬ 
djelsko pučanstvo brojem pada, a zaduživanje raste. U Austriji 
pripadalo je poljodjelstvu god. 1869. do 67‘2°/ 0 , 1880. : 63'6°/ 0 , 
1890. : 62'4% čitavoga pučanstva; seljačkoga staleža brojilo se: 
god. 1880. : 60'9%, 1890. : 55'9°/ 0 čitavoga pučanstva. Odatle sc 
vidi, da se sada za 3% manje pučanstva poljodjelstvom bavi, a 

1 „Socijalno pitanje 11 nije isto, što i „socijalna demokracija 11 . Prvo je 
širi pojam, druga je tek posljedica prvoga. Socijalno je pitanje gospodarsko 
pitanje (ali uključuje i etičke momente), ili još bolje: pitanje gospodarske 
biede. Stoga kad se govori o agrarnom pitanju, zasieca se i u socijalno, u 
pitanje, koje u ovaj čas sav kulturni sviet zanima i kojim će se morati uporno 
baviti u nastalom stoljeću. Kako da se to veliko pitanje radikalno rieši, to je 
još prieporno i u samoj teoriji, pa za to nije ovdje mjesto, da se time bavimo. 
Mi smo samo mimogred morali napomenuti, kakove je naravi pitanje, o kojom 
nam je govoriti; kako nije osamljeno, nego u savezu sa drugim pitanjima, pa 
kako mu je zato i težko radikalno pomoći, ako se ne bi radilo i o pobolj¬ 
šanju gospodarskoga stanja i na drugim područjima. 

i to, da se je u samom predzadnjem desetgodištu broj seljaka 
malone za cielih 5% smanjio. To su obzirom na cielo pučanstvo 
goleme brojke. 

Još gore stoji stvar u Njemačkoj. Ondje se je u 15 godina 
(od 1882.—1896.) poljodjelsko pučanstvo umanjilo za 7°/ 0 (od 
42'5°/o 11 a 35'6°/ 0 ), te dok se je sveukupno pučanstvo znamenito 
umnožilo, umanjio se je broj seljačkoga pučanstva za 700.000 duša 
(gl. Pichler: Zur Agrarfrage der Gegemvart, 1897.). Uzme li se u 
obzir, da je seljak najkonservativniji elemenat u državi, da je 
svom dušom vezan na svoj dom, dok samo i koliko može živo¬ 
tariti, onda je očito, da ga jedino nevolja goni s njegove zemlje. 

Drugi se znak propadanja poljodjelstva opaža u zaduživanju. 
U Austriji je zemljište zaduženo sa 65% svoje vriednosti, te 
sveudilj sve to dublje pada u dug. Od god. 1888. do 1892. poua- 
rasao je taj dug za nova 372 milijuna for. (gl. Ebenhoch: Wan- 
đerungen durch đie Gesellschaftspolitik, 1897. p. 128.). Kakovim 
posljedicama radja to zaduživanje, vidi se odatle, što se je od go¬ 
dine 1878.—1892. poprečno na godinu prodavalo do 10.000 se¬ 
ljačkih posjeda na javnoj dražbi, pa ipak se je dug jedva nešto 
preko polovice (56‘6%) namirio. (Cf. 0 . c. p. 129.). A nije bolje 
ni u Njemačkoj. Po svjedočanstvu pruskoga poljodjelskoga mini¬ 
starstva iznose u Prusiji seoski hipotekarni dugovi, što se svake 
godine sklapaju, poprečno 175 milijuna maraka. Da je ovo zadu¬ 
živanje za cielo narodno gospodarstvo dosta osjetljiv udarac, to 
pokazuje obća zabrinutost svib faktora, kako bi se ovomu stanju 
pomoglo. Nego u velikim državama i narodima, kao što je nje¬ 
mački, ovo se sa stanovišta cjelokupnoga narodnoga gospodarstva 
dade još podnesti. Ta Englezi su svoga seljaka sami sa zemljišta 
gotovo posve otjerali, tako da su obzirom na poljodjelski prirod 
zavisni o inozemstvu, pa ipak njihovo narodno gospodarstvo u 
glavnom dobro stoji: viškom, što ga industrija i trgovina donaša, 
poljodjelski se prirod lako može kupiti. U tim zemljama može se 
reći, da propadanjem poljodjelstva narodno gospodarstvo štetuje, 
no s njime još ne propada. Ali u našoj domovini stoji stvar sasvim 
drugačije. Kod nas je industrija i trgovina još vrlo slaba; a koliko 
je ima, ponajvećma je u rukama tudjinaea, kojima najviše ko¬ 
risti nosi. Zato neka kod nas poljodjelstvo propane, propalo je i 
narodno gospodarstvo. — No da vidimo, koji su uzroci propadanju 
poljodjelskoga gospodarstva u drugim zemljama. 

Uzroci propadanju poljodjelskoga gospodarstva. 

Mnogi krive same poljodjelske gospodare za njihovo propa¬ 
danje. To se osobito rado predbacuje pruskim junkerima (mi bismo 
rekli: „šljivarima 1 *), poljskim šlahčićima, pa i našemu plemstvu. 
Veli se, da ih je razsipnost, gizda i neukost strovalila u gospo¬ 
darsku biedu. Ovo mogu biti pravi i glavni uzroci u sto sluča¬ 
jeva, ali ne u svima. Ta eno poljodjelstvo se svuda težko bori za 
obstanak, a ipak nitko pravedan ne ćc uztvrditi, da su svi poljo¬ 
djelski gospodari razsipnici, gizdelini i neznalice! Tu mora da po¬ 
stoje i drugi uzroci. Učenjaci iztiču poglavito ove uzroke: 1. ne- 
shođno nasljedno pravo, 2. s ovim u savezu stoji zaduživanje, 
3. nizka zemljištna renta, 4. spekulacija s poljodjelskim prirodom, 
5. veliki porezi, 6. sve to veći zahtjevi za udobnost. — Neki na- 
vađjaju još i 7. visoke težačke nadnice, 8. visoke kamate za zaj¬ 
move, 9. raznolikost u vrednotama. - Ovi potonji uzroci mogu 
takodjer da doprinesu svoje k povećanju nevolje u nekim sluča¬ 
jevima; no kao obćeniti uzroci, mislimo, ne mogu se uzimati. 

Po mnienju strukovnjaka glavna pogreška obstojećega na¬ 
sljednoga prava leži u tom. što su svi baštinici (nasljednici) jednako¬ 
pravni ; ili tamo, gdje baština prelazi na jednoga, što taj nema 
nikakve prednosti pred drugim subaštinicima. Odatle sliedi, da 
onaj, koji preuzima baštinu (u naravi), mora da drugima u novcu 
izplati njihov dio. Da to uzmogne učiniti, mora novac na baštinu 
posuditi, a odatle dug. 1 Po ovakovom nasljednom pravu može 
nasljednik da ne upadne u dug samo u iznimno povoljnim okol¬ 
nostima, t. j. ako ostane ili vrlo malo subaštinika, ili toliko novca 

1 Ovo zaduživanje radi nasljedstva nastaje obično ovako: Iza posjednika 
ostane na pr. petero ravnopravnih baštinika. Baštinici dadu imetak procieuiti 
prema tomu, koliko bi se za taj imetak dobilo prodajom, a ne prema tomu, 
koliko nosi čista dobitka, t. j. imetak se procjenjuje po prometnoj, a ne upo¬ 
rabnoj vriednosti. A već od prije znamo, da je ona prva veća od potonje, 
ltecimo, da je imetak procienjen na 50.000 for., a uporabna mu je vriednost 
samo 40.000 for., to onda nasljedniku ne preostane nijedan novčić,jer posjed 
odbacuje kamate od 40.000, a procienjen je na 50.000. Taj posjed dakle nosi 
tek toliko, da se plaćaju kamati svakomu od četvorice na njegovih 10.000, dok 
nasljednik, koji se muči i radi, ne dobije na svojih 10.000 ni probite pare. 
Traže li uza to sunasljednici prevelike kamate, tada njemu ne preostaje ino, 
nego da na posjed posudi doličnu svotu. Istina, nasljednik se može ovim 
svim dužnostima ukloniti time, što ne preuzme dobra. U ovakovom se slučaju 
dobro proda na dražbi. A ako dobro često prelazi iz ruke u ruku, nije to 
probitačno po gospodarstvo. 

još u gotovini, da uzmogne svojim dielom gotova novca izplatiti 
subaštinike. Inače i povoljno nasljedstvo vuče u dug. 1 

; . Druga vrst zaduživanja nastaje već kod kupovanja po¬ 
sjeda: kupac ne može da izplati svu svotu, već, recimo, ostane po¬ 
lovicu dužan. Ako je kupac kupio posjed za 30.000, a 15.000 ostao 
dužan, vjerovnik će si za ostalih 15.000 duga zajamčiti što veće 
kamate, koji će svakako biti viši, nego li dobro prihoda donosi, 
jer dobro nosi popriečno 3°/ 0 , što bi bilo 900 od 30.000, dok on 
mora da plaća 4% vrh 15.000 duga, što iznaša 600. Prema tomu 
ostane njemu još 300, a da se amortizacija i ne spominje! Ne ima 
li drugoga dohodka, ovaj će kupac sav svoj život kuburiti i još 
se ne će iz duga izkopati. 

Treća ali najnedužnija vrst zaduživanja jest posudba u svrhu 
melioracije zemljišta. Ako se melioracija provede razborito i 
ekonomijski, to se ne samo dug sam amortizuje, već i eieiiu dobru 
znatno povećava. No na žalost ova vrst dugova najmanje tišti poljo¬ 
djelske gospodare, jer od onoga duga, što tišti poljodjelstvo, naj¬ 
manji je dio potrošen na melioracije. 

Odavle se vidi, da je prezaduživanje nuždna posljedica ne- 
razdjeljivosti posjeda. Posjed doduše ostane nerazkomadan, ali je 
već u drugom koljenu prezadužen. Malo više spomenuli smo, kako 
se u Austriji poprečno godimice do 10.000 seljačkih posjeda na 

1 Evo primjera: Posjednik ostavi četvorici baštinika posjed u pro¬ 
metnoj vriednosti od 60.000 K, te 60.000 K u gotovu novcu. Od toga odpadne 
na svakoga pojedinoga 15.000 gotovoga novca i svaki pojedinac ima od po¬ 
sjeda 15.000 da dobije. Jedan nasljednik izplati sa svojih 15.000 jednoga su- 
baštinika, pa sad ostanu još dvojica, svaki sa tražbinom od 15.000; ovoj dvo¬ 
jici plaća nasljednik godišnje kamate 4°/ 0 > ili će pozajmiti taj novac na svoje 
dobro, pa ih izplatiti. Uzmimo prvi slučaj: kamati po 4°/ 0 na 30.000 iznose 
1200, a cieli posjed (po prometnoj vriednosti) morao bi nositi uz 4°/ 0 2400 K 
kamata. Uzmimo, da uporabna ciena odgovara prometnoj, premda poljodjelstvo 
ne nosi svake godine jednako. Nasljednik dobiva dakle 2400 od posjeda vriedna 
60.000. Od ovogamora da plati 1200 subaštinieima, a njemu preostane takodjer 
1200. U ovih 1200 sadržani su dakle kamati: 1. od njegovih 15.000 baštine 
u gotovom novcu, 2. kamati od 15.000 kao dio posjeda, te 3. naplata za njegov 
trud i brigu. A čitava svota od 1200 nije drugo, nego 4-postotni kamati vrh 
30.000 kr. bez naplate truda. A kraj svega toga dug ostaje uviek nepromienjen, 
jer u onih 1200 kr. nije sadržana i amortizacija. Ne može li dakle nasljednik 
iz ovih 1200 kr. plaćati još i amortizaciju, ostavit će za cielo dobro svojim 
nasljednicima obterećeno sa 30.000 kr.! Kako će biti njegovomu nasljedniku, to 
može svatko sam izračunati, a ako ga ima još sa dva subaštinika dieliti, ostat 
će još kraćih rukava. 



dražbi prodavalo, a da se ipak nije sav dug izplatio. Najveći dio 
ovih dražba odpada na zemlje, gdje vlada t. zv. ,,Bestiftungszwang“. 
Stoga se u Njemačkoj i u Austriji nastoji uvesti t. zv. „Anerben- 
recht", gdje takodjer posjed nerazdieljen prelazi na nasljednika, 
subaštinici nisu ravnopravni sa preuzimateljem posjeda, već on na 
neki način ima osobite povlastice po zakonu, Ovo se može činiti 
11 a oko nepravedno, ali zaviri li se dublje u stvar, odmah se opaža, 
da je to naravna i nuždna posljedica pravedne razdiobe. Uzme li 
se na oko položaj prezaduženoga baštinika, odmah će se vidjeti, 
kako se dobrano mora nasljedniku dati osobita povlastica, samo da 
uzmogne sa „prikraćenim" subaštinicima imati od posjeda jednake 
kamate. - 

U Francezkoj i u zemljama, gdje je neko vrieme vladao 
Napoleonov zakonik (code Napoleon), a ovamo spadaju i naše zemlje 
Napoleonova „Ilirskoga kraljevstva u , vlada kod diobe posjeda i 
jednakopravnost svih subaštinika. Ovdje nije zaduživanje nipošto 
nuždna posljedica nasljedstva, pa zato ovdje zaduživanje ni iz da¬ 
leka ne ide uzporedo sa gore spomenutim nasljednim pravom. Ali 
zato naturalna dioba imade druge ubitačne posljedice: komadanje 
posjeda sve do najsitnijih parceličica, a da i ne spominjemo troš¬ 
kova oko gradjenja novih gospodarskih sgrada. A posljedica je, 
da sićušni posjednik ipak na koncu konca ostane bez svoga po¬ 
sjeda, jer ga ili sam proda kojoj latifundiji, ili mu ga na bubanj 
odnese konsumptivni kredit. Ovime se pak umnaža broj poljo¬ 
djelskoga proletarijata. 

U našoj domovini obstojale su zadruge. Diobom zadruga 
započeo je proces naturalnoga komadanja. Ali ovo komadanje ide 
samo do neke granice, do zakonom ustanovljenoga minimuma. No 
pitanje je: Što onda, kad je komadanje dostiglo minimum, koji se 
više ne smije đieliti, a ima na pr. pet baštinika? Ne stojimo li i 
mi ovdje pred njemačkim „Ancrbenrechtom?" Samo što je ovdje 
preuzimatelj posjeda (,,Anerbe“) puka sirotinja, koja će jedva ku¬ 
buriti na svom „minimumu", a kamo li da izplati još svoja 4 su¬ 
baštinika, dok njemački „ Anerbe" preuzima mnogo veći posjed, 
nego naš minimumaš. Zato, kad smo spomenuli, da su se zadruge 
imale sačuvati, te se samo zgodno reformovati, mislili snio u prvom 
redu na to: da bi se ciele zadruge imale učiniti nerazdjeljivima, 
samo se broju članova imala odrediti najviša (maksimalna) granica, 
i to zemljištnomu posjedu. Prekobrojnim bi otišli u službu, ili u 
zanat, ili bi se izselili, ali jaki seljački posjed bi se očuvao. 

Milobar: Narodno gospodarstvo. 3 

Daljnji je uzrok propadanju poljodjelstva nizka zemljištna 
renta, t. j. slabo naplaćivanje poljodjelskoga priroda, nizke žitne 
ciene. O cieni poljodjelskih priroda ovisi ciena poljodjelskoga po¬ 
sjeda; a ciena je prirodu znatno i trajno pala, od kada su se 
prekomorske zemlje (naročito sjeverna i južna Amerika) pojavile 
na evropskom tržištu sa svojim prirodom. To se dogodilo sredinom 
sedamdesetih godina XIX. vieka. U Ugarskoj stajala je metrička 
centa pšenice god. 1861. oko 29'52 K, a god. 1894. već je spala 
izpod polovice (lb'50 K); u Englezkoj plaćala se met. centa pše¬ 
nice god. 1877. po 18 maraka, a g. 1894. po 8 1 / 2 M; u Pruskoj 
stajala je ista količina pšenice kroz deset godina (od 1871—80) 
poprečno 22'30 M, a 1894. nešto preko 13 M. Prema tomu poljo¬ 
djelski gospodar u Ugarskoj, koji je dobivao 100 mtc. pšenice, 
imao je god. 1873. u svom zemljištu vriednost od preko 2.400 K. 
To isto zemljište imalo je g. 1894. vriednost izpod polovice! Isto 
je tako bilo i u drugim zemljama, gdje više, gdje manje. Pače i 
u samoj Francezkoj spala je znatno ciena pšenici, premda se je 
Francezka nastojala oduprieti prekomorskoj konkurenciji, povisivši 
znatno carinu na uvezeno žito. Ovo je bio za evropske agrarce 
težak udarac. Ta što bi rekao sviet, da najednom novcu spadne 
ciena na polovicu vriednosti ? Kad je srebru pala ciena. govorilo 
se o „krizi“ srebra, pa za to nije ni čudo, što se danas govori i o 
„agrarnoj krizi 11 . Ovo je zabrinulo sve zainteresovane krugove, pa 
je odatle niklo bezbroj brošura, razprava i predavanja o agrarnoj 
krizi. Ovaj je udarac tim teži, što je dosta naglo nastupio, a tim 
je pogibeljniji, što nije prolazne naravi, već se njim valja baviti 
kao novim trajnim stanjem, jer se je ovime samo jedan dio novih 
svjetskih žitnica pojavio na tržištu, druge još snivaju vječni san, 
ali će ih ruka Evropljanina s vremenom probuditi. Doline oko Ori- 
noka, oko Amazone, u centraloj Africi, prostrani posjedi u Sibiriji: 
sve će to još doći kao konkurent na svjetski trg. U naše vrieme 
stupila je samo Amerika na evropsko tlo i nastala je kriza u 
evropskom poljodjelstvu. Karavski, i ono će se s vremenom prila¬ 
goditi novim prilikama, ali prielaz od staroga k novomu zadaje 
gospodarskih boli. 

Agrarci u svojoj nevolji zahtievaju od države, da ih ona spasi 
zaštitnim carinama na uvoz stranoga žitka. Ovaj zahtjev nije ni 
posve pravedan, ni posve uspješan. Pravedan nije zato, jer ostali 
slojevi naroda nisu dužni, da iz svoga žepa vade i da agrarcima, koji 
bi u tom slučaju povisili cienu žitku, svoje novce tako rekuć da- 



ruju. Jer ako ja mogu kupiti centu brašna za 10 K, a plaćam 
15 K, to znači darovati 5 K! A ni trajnoga uspjeha ne bi imao 
ovakav postupak, sve da se i provede. Proti naravi težko se je 
pojedincu boriti. Agrikulturni uvjeti dopuštaju Americi, da uzprkos 
zaštitnoj carini još uviek dosta uspješno konkurira s evropskim 
prirodom. Evropsko tlo radja 5—15 puta toliko, koliko je usijano; 
u sjevernoj poli Amerike radja sjeme 18—20 puta više ploda, u 
Mexiku do 25, u nekim južno američkim državama pače 30—33 
puta više! A uzme li se k tomu u obzir, da je ondje zemlja jefti¬ 
nija, jer ima manje pučanstva, da je rad jeftiniji, jer mogu lako 
dobiti radnika iz Kitaja, da je srebrna valuta, t. j. lošiji novac, 
koji nagoni na uvoz u Evropu, gdje je novac mnogo veće ciene, 
tad nema dvojbe, da će ove države i uzprkos carini konkurirati. 
Ta za to će se pobrinuti sam evropski veliki kapital, koji kupuje 
u Americi jeftino plodna zemljišta, daje ih obradjivati, pa uvozi 
žitak u Evropu. Ovakovu poslu ide na ruku jeftini transport 
po moru, jer troškovi prievoza gotovo izčezavaju. 1 Trgovac u La 
Plati i u Odessi može da jeftinije proda svoj prirod u Mannheimu, 
nego li trgovac iz Budimpešte, a još jeftinije, nego trgovac iz 
iz točne Pruske! 

Uz ove uzroke, koji poljodjelstvo diraju upravo u živac, imade 
još nekih nevoljica. Ovamo bismo ubrojili špekulaciju proizvodima 
poljodjelstva, koja je uzela i veliki posjed i seljaka na oko. Veliki 
posjednici, koji velikim dielom na burzi trguju, trpe od umjetna 
sniživanja (depresija) ciene na žitak, što ju znadu izazvati špeku¬ 
lanti, koji niti kane kupiti, niti imadu što da prodadu, niti čim da 
kupe, već igraju samo na diferenciju (Blanco-Terminhandel). Mnogi 
ekonomi drže, da ta špekulacija ili sasma malo, ili upravo ni malo 
ne dira u cienu žitka, već da si samo špekulanti izbijaju iz žepa 

1 Za jedan mtct. žitka od New-Yorka do Rotterđama plaćalo se g. 1894. 
oko 70 pfeniga; od Rotterđama do Mannheima 65 pf. Prema tomu stoji poši- 
Ijanje 1 met. centa žitka iz New-Yorka u srce Evrope jedva 2 M. a iz La 
Plate u južnoj Americi 3 M. Iz Odesse preko Rotterđama u Mannheim stajao 
je 1 mte. l p 75 M; ugarska pšenica plaćala je za prievoz iz Budimpešte do 
Regensburga po Dunavu za 1 mtct. pšenice 1'76 M, a od Regensburga do 
Mannheima željeznicom 1-78 M, dakle od Budimpešte do Manuheime 3 54 M. 
A kad se ne bi žitak morao u Rotterdamu pretovarivati iz brodova n vagone 
i kad bi odpao trošak od 1-75 M za prievoz željeznicom do Mannheima, stajao 
bi prievoz 1 m. c. žitka iz New-Yorka do Mannheima kojih 60 pfeniga! Odavle 
će čitalac razabrati, zašto se njemački agrarci tolikom žilavošću opiru kanalskim 
projektima, i zašto toli burno zahtievaju povišenje carine. (Pichler o. c. p. 5). 

pare, ali njihova trgovina ne dira u trgovinu žita više, nego 
oklada medju gledateljima kod utrke (gl. Jentsch, Landwirtschafts- 
lehre, p. 311). No mi se ne slažemo s ovim bezazlenim mnienjem. 
Neka nam primjer to razjasni. Uzmemo li veće novine u ruke, 
moći ćemo čitati pod rubrikom „Produktna burza“ na pr. u svibnju 
ovo: kukuruza za august 10 K, za oktobar 12 K, za decembar 
14'40 K po met. centi. Ovo je samo po sebi povremena trgovina 
i nitko ne može prigovoriti trgovcu, što se je obskrbio za decembar 
potrebitom količinom kuruze uz povoljnu cienu. Isto se tako ne 
može zamjeriti ni producentu, što si je osigurao prodaju robe upravo 
u vrieme, kad mu valjda najnuždnije bude trebalo novaca. Dok 
ovako teče stvar, nema čestitije trgovine. No može se dogoditi, da 
producent nema ni zrna kuruze, a možda i nije producent; a ta¬ 
kovih špekulanata ima često sva sila na burzi, te nude kuruzu 
jeftinije i time djeluju na prave reelne prodavaoce, da i oni cienu 
snize. Sjetimo se samo, koliko špekulanti djeluju na tečaj papira 
na efektnoj burzi, pa ćemo se uvjeriti, da se i na žitnoj burzi 
može takođjer djelovati na psihološku dispoziciju. Da radi velike 
množine priroda ovakvi špekulanti ne mogu monopolizovati ciene 
žitku, to je istina; ali da od časa do časa mogu utjecati na tečaj 
(kurs), o tom smo uvjereni tim više, što posjednici nisu po zvanju 
burzovni igrači, već čestiti trgovci, pa se lakše ustraše i nasjednu 
sljeparima. 

Spekulacija baca oko i na seljaka, te još bolje uspieva, nego 
kod velikoga posjeda. Agenti špekulanata dolaze u selo, da kupe 
žitak još u klasu, i to što jeftinije. Zato bi inteligencija morala 
podučiti seljaka, neka nipošto ne prodaje svoga priroda ovakovim 
agentima, već neka radje nosi svoju robu na sajam. Ovi agenti 
upravo zato i obilaze selima, jer znadu i njuše, da bi se na sajmu 
radi većega potražka ti produkti skuplje prodavali, pa kad oni 
počnu obilaziti, to je znak, da će c-iena robi poskočiti. I tako se 
eto ovakovi posrednici i mešetari otiskuju ne samo medju produ¬ 
centa i konsumenta, nego i medju konsumenta i trg, jer samo na 
taj način mogu najjeftinije kupiti i najskuplje prodati. No ne ši¬ 
šaju seljaka samo ovakovi agenti, koji svojim mešetarenjem više 
koristi iz robe izbiju, nego što producent dobije za čitavu robu, 
već tako znadu raditi i inali dućandžije na selu. Svi ekonomi 
gotovo jednoglasno priznaju, da ovi posrednici poberu skorup 
s mlieka manjemu seoskomu gospodaru. Narod sam si ne zna 
pomoći, zato se ovakvi parasiti njegovim neznanjem okorišćuju 

i njegovim znojem tove, pa bi bilo vrieme, da ih se mali po¬ 
sjednik jednom oslobodi. 1 

Nadalje ubijaju cienu poljodjelskim produktima i same razne 
„štedionice", koje mogu trgovcu i obrtniku biti upravo od goleme 
koristi, ali seljaku su poljodjelcu na štetu, često i na propast. U 
Hrvatskoj niču štedionice kao gljive iza kiše: nema gotovo znat¬ 
nijega sela, gdje ne bi bilo kakve „štedionice". Najveći dio štedi¬ 
onica bavi se „koristonosnim ulaganjem novca" i eskomptiranjem 
mjenica: najjednostavnijim i najunosnijim poslom. A ipak nema 
za seljaka nezgodnijega duga od mjenice. Poljodjelsko gospodarstvo 
podaje razmjerno maleni, ali za to redovito sigurni dobitak. Zato 
seljak ne može da koristno pozajmi novac, nego uz malene kamate. 
A jer seljak ne može da svoje produkte unovči svaki dan, kao 
trgovac svoju robu, nego dolazi samo jednom u godini do zname¬ 
nitije svote, s toga njemu i ne služe na uhar zajmovi kratkoga 
roka, pa još k tomu uz dosta visoke kamate. Osim toga često 
produživanje i prepisivanje zadaje mu muke, brige, dangube i 
troška. Naše osobito ladanjske štedionice rade samo 11 a mjenice, 
gdje seljak mora da smogne kamate i nešto odplate iz oka, ili iz 
boka, a još k tomu da plati i žirante, pa mu ne preostaje ino, 
nego da kakav svoj produkt proda po što po to. Ovakova se. nužda 
često javlja svake četvrt godine, a s njom i isti troškovi. Da to 

1 Nama je poznato, da u mnogim mjestima u Zagorju kramari kupuju 
jaja od seljaka, ili pravije rečeno: prodavaju seljaku duhan za jaja: 1 paklić 
duhana (stoji 3 novč.) daje se za tri jaja, a prodaju ih u sanducima većemu 
trgovcu, koji ih onda na veliko šalje u Austriju i Njemačku itd. Svakih 14 
dana piše ovaj veliki trgovac kramaru, koliko jaja trži za 1 for. Mi smo se 
sami osvjedočili, gdje se broj jaja kreće izmedju 30—40 na forintu: dakle 
poprečno 1 jaje 3 novč. A ne bi li bilo razboritije, da seljaci sami dobivaju 
za svako jaje 3 novč.? Seljaci bi se mogli dogovoriti, pa donesti jednoga 
dana u tjednu na odredjeno mjesto čim bliže željeznice ili ceste svaki sva 
jaja, što imadu za prodaju, zapakovati ih u slamu, ili što mekano, pa ih jedan 
ili dvojica sami odvezti k dotičnomu trgovcu, ondje ih prebrojiti, donesti novce 
kući, pa ih porazdieliti. Na taj način mogao bi i najveći siromah doći sva¬ 
koga tjedna do forinte. D našem Zagorju, pa i drugdje u nas ima tako slabih 
seoskih gospodara, da na svom zemljištu nisu kadri niti jedne kravice hraniti; 
imade ih, koji jedva jedno svinjče mogu da hrane. Ali tako slaboga nema, 
koji ne bi mogao 10 kokoši hraniti, tim više, kad bi svakoga tjedna dobio 
stalno svoju forintu, mogao bi ne samo poreze platiti, već dobrano i ine po¬ 
trebe namiriti. A što je glavno, seljak bi svaki čas došao do kojega novčića. 
Ovako gospodari Sićušni seljački posjednik u Belgiji i Holandiji na 1 rali 
zemlje i — ulaže novac u štedione i akcije. Novine, osobito pučki listovi, a 
i domaći prosvietljeni prijatelji naroda imali bi u tom smislu narod upućivati. 

nije na uhar seljaku, to i sliepac vidi. Zato treba seljaka odvra¬ 
ćati od duga na mjenice, stvarati kreditne udruge, koje odgovaraju 
naravi seljačkoga gospodarstva, o čem će biti dalje govora. 

U mnogim državama, a ovamo spada i naša monarhija, pri- 
tištu seljaka još i porezi, obćinski i državni nameti, prirezi i druge 
daće. Ovi porezi ponarasli su u drugoj polovici XIX. stolj. upravo 
strašno, ako se omjere s porezom još početkom i s onim u prvoj 
polovici istoga stoljeća. Militarizam, t. j. stalna vojska i obća vojna 
obvezanost, kolikogod tišti porezima, toliko ju osjeća poljodjelstvo. 
Dvie do tri godine, što ili najkrepča, ponajvećma seljačka momčad 
„pod puškom 11 provede, nanaša dvostruku štetu narodnomu gospo¬ 
darstvu: ta momčad ne priradjuje za narodno gospodarstvo u 
to vrieme, već naprotiv troši. Recimo, da bi naših 250 do 300 
tisuća momaka priradilo i zaslužilo poprečno po 1 for. na dan, to 
bi bilo priradjeno svaki dan do 300 tisuća. No ova momčad ne 
samo da ništa ne priradi, već još i preko 100 hiljada na dan po¬ 
troši. Prema tomu odnosi militarizam gospodarstvu naše monarkije 
svaki dan do milijun kruna u nepovrat. Ali: dobro države — 
najviši zakon. — Ovakove državne terete najteže osjeća seljak: 
on bo daje ne samo najviše poreza u krvi, t. j. vojske, već ga i 
izravni porezi jače tište, nego pokretni kapital. Seljački je posjed 
nepomičan, njegov se prihod može izračunati gotovo za svaki dan, 
dok kapitalista može na stotinu tisuća prokriomčariti. 1 Medjutim 
je i sam pojam „velikoga poreza 11 relativan. Ondje, gdje su go¬ 
spodarske prilike takove, da producent može lako i razmjerno 

1 II mnogim državama i sam financijalni sustav pogoduje kapitalistima. 
Tu su naime razredjeni porezni prinosi u klase, gdje minimalni i maksimalni 
prihod dotične klase jednaki porez plaća; na pr.: klasa sa godišnjim prihodom 
od 2000—5000 K plaća toliko i toliko; najviša klasa na pr. od 10.000 i 
preko plaća opet jednako. Na ovaj način izjednačen je u porezu kakav 
nabob, koji ne zna, kamo bi s kapitalom, kakovomu posjedniku imanja, 
kojemu, istina, leži liepa glavnica u njem, ali ta glavnica ni iz daleka ne 
nosi, koliko kuponi na istu glavnicu novčaru. Da se ovako nepravednomu opo¬ 
rezivanju na kraj stane, ide fliiancijalna politika u nekim državama za tim, 
da provede t. zv. progresivno oporezovanje, a na dohodarske valovnice da 
do potrebe i prisežnu podkrepu priveže. — Progresivni porez imao bi oživo¬ 
tvoriti nazor, da se prorez jednako osjetljivim učini svima, a ne samo sla¬ 
bijima; a potonjim odredbama hoće se doskočiti zatajivanju dokodka. Ovo po¬ 
sljednje bilo je prodiglo mnogo buke u Austriji. Istina, ovim bi se moglo dati 
državi oružje, kojim bi se i bez potrebe zabavljalo državljanima. No toga se 
siromašniji ne bi trebali baš jako plašiti, a bogati i ne viču u istinu radi 
veksacija, već radi onoga, što bi se time prostiglo. 

dobro unovčiti svoj prirod, ondje se i porez ne osjeća tako težko. 1 
Narod kod nas tim teže osjeća porez i namet, što je promet vrlo 
slabo razvit, pa se prirod ne može unovčiti, već narod mora dati 
mnogo robe za malo novca. 

Za čudo je, ali je istina, da i medju seljačtvom kao i u 
kućanstvu velikih poljodjelskih gospodara sve to više broj i vrst 
raznih potreba raste, što većma prihod poljodjelskoga rada pada. 
Danas i seljak ima nekih potreba, bez kojih mu je otac i djed 
dobro prolazio. Ove potrebe donaša sa sobom „civilizacija 14 . I seljak 
hoće da i izvanjskim načinom pokaže, kako je „civilizovan 11 : na¬ 
činom života, nošnjom i trošnjom. Ima krajeva, gdje seoski momak 
„mora 11 pušiti cigarete, jer mu je to čast pred svietom; on mora 
imati i „kaput 11 . Mnoge od ovih „moda 11 donašaju na selo momci, 
koji su služili kod vojničtva, pa „svieta vidjelia većim dielom 
stvara i medju seljačtvom ovakove prije nepoznate potrebe sama 
produkcija, koja svojim narivavanjem hoće da i seljaka učini svojim 
konsumentom. — Pouka i dobar primjer mogao bi mnogo učiniti 
protiv ovakovih poroka. 

Dok na jednoj strani ciena poljodjelskomu prirodu pada, dotle 
na drugoj strani rastu troškovi oko priradnje priroda radi poskup- 
ljivanja težačke nadnice. Redovito se dogadja, da seljački radnici 
radje odlaze u gradove i industrijalna mjesta, nego da ostanu na 
selu, jer ondje nadju bolju plaću, a i više zabave u prosto vrieme. 
Vojničtvo oduzme poljodjelstvu takođjer mnogoga radnika. Kad 
tamo nastane oskudica poljodjelskih radnika, onda rade pod nad¬ 
nicu, kao težaci, mali posjednici, te se naravski moraju bolje na¬ 
plaćivati. A i oni težaci, koji su bili u gradu, pa se vratili kući, 
radje će se ponovno do zgode uputiti u grad, nego da kod kuće 
uz nizku nadnicu obavljaju težak posao. 

Sve su evo ovo neprilike i nepriličice, od kojih trpi poljo¬ 
djelstvo. U prvom je redu poljodjelstvo zvano, da si samo pomogne, 
a koliko njegova snaga ne dostaje, tu ima i država da priskoči 
u pomoć. 0 toj državnoj pomoći bit će rieč u sljedećem poglavlju. 

§ 6. Poljodjelska politika. 

i i Mudra državna uprava mora znati, kakovo je agrarno stanje 
najpovoljnije, pa prema tomu raditi. Iztraživanja pokazuju, a izkustvo 

1 Vrtljar kraj Zagreba kud i kamo s manje brige plaća porez na jutra 
svoga zemljišta, pa bilo i u prvi tecivarinski razred ubrojeno, nego što će 
platiti naš Ličanin za svojega ‘/ 2 jutra III. razreda. 



potvrdjuje, da je najpovoljnije, kad je zemljište razdieljeno pre¬ 
težnim dielom n srednje posjede, nz koje se prislanja, ali 
u dosta znatnoj manjini, s jedne strane veliki posjed, a s druge 
strane sićušni posjed. Oemu je veliki posjed dobar, to smo već 
razložili; a sićušni će posjed podavati radnike velikomu i sred¬ 
njemu posjedu. Gdje prevladjuje sićušni posjed, tu se pojavljaju 
nezdravi socijalni i ekonomijski odnošaji. Sićušni se posjed izradja 
u proletarijat, a to je svagdje postojećemu redu neprijatan ele- 
menat. Sićušni je posjednik u vječnoj borbi s oskudicom, sva 
njegova briga i rad smjera na to, da trenutačnoj nuždi odoli, ne 
imajuć vremena, da se za dalje brine. Ovakav pak rad izključuje 
racionalno gospodarenje i napredak. Sićušni posjednik nikada ne 
dospieva, da do kraja izplati porez bez velike samozataje, pa od 
ovakih slabih poreznika i državi slaba korist. —- Latifundije imadu 
takodjer svoje slabe strane, Osim toga, što već prije spomenusmo, 
imadu i u svom gospodarenju loših strana. Obradjuje li ih slu- 
žinčad, usredotočuje se i množi pi’oletarijat; obradjuje li ih za¬ 
kupnik, stvaraju se faktično (no ne pravno) posjednici, ali samo 
od danas do sutra, koji gospodare većim dielom prema onoj: 
poslije nas potop!, jer im je glavno, da uz što manje investicije 
izbiju što veću korist. 

Nadalje će možda agrarna politika ići za tim, da stvori ta¬ 
kove odredbe, koje će omogućiti i u istinu postići, da posjed ostane 
u jednoj obitelji, prelazeć od otca na sina, t. j. zapriečiti brzi i 
laki prenos, jer se marljivo, temeljito i brižno obradjivanje može 
očekivati samo od onoga posjednika, koji misli i na svoje potomstvo. 
Naravski, da se i pri tom ne smije tjerati mak na konac, te one¬ 
mogućiti, da koji posjed uzmogne prieći u druge ruke. 

Sredstva su, koja se za postignuće ove svrhe preporučaju, 
različita i brojna prema različitim prilikama. No svagdje se ide za 
tim, kako bi se srednji posjed očuvao i po mogućnosti ojačao. Da 
se komadanje zemljišta zaprieči, nastoji se ukinuti ravnopravnost 
svih subaštinika na korist preuzimatelja posjeda, te prenos neraz- 
djeljivoga posjeda na nasljednika. Mi smo o tom već dosta obširno 
govorili. 

Da se preprieei prezaduživanje, savjetuje se, da se za¬ 
konom ustanovi granica, do koje se smije posjed obteretiti, te da 
se postepeno provede, kako se zemljište u obće ne bi moglo za¬ 
dužiti. Ovi predloži napereni su u prvom redu i izravno protiv 
realnih dugova, njihova je svrha zapriečiti hipotekarno zaduživanje 

i time onemogućiti dražbeno prodavanje posjeda. U drugom redu 
smjeraju ovi predloži i protiv osobnih dugova (jer se dugovi, koji 
bi se načinili preko zakonite granice, ne bi mogli sudbeno utu- 
žiti; gl. v. Weicho-Glon: Freier Boden, Miinchen 1896.). Nama 
se ova) predlog ne čini priličnim, jer se nitko, osim razsipnika 
i luđjaka, ne zadužuje od obiesti, već od nužde. Za prve ima već 
u zakonu beka, a zar će se drugi time spasiti, ako im se u ne¬ 
volji pomoć onemogući? Ovakav bi zakon bio za buduće posjed¬ 
nike od koristi, ali bi mnoge današnje upropastio, jer bi značio 
u mnogo slučajeva deposediranje sadašnjega posjednika na korist 
kapitala; za kapitalistu bi ovakav zakon bio suvišan, jer taj ima 
novca, pa ga ne treba zadužujući posjed tražiti. Za to i nije 
čudo, što ovakvi predloži nalaze odlučnih protivnika (cf. Pichler 
o. c. p. 12.). 

Mnogo uspješniji, akoprem nedostatan, čini nam se predlog 
o zavičajnim (Heimstattenrecht). Zavičajnina je mali posjed sta¬ 
novite veličine i nerazdjeljiv; zadužiti se smije samo do polovice 
svoje vriednosti, i to samo dozvolom nadležne oblasti (HeimstRtten- 
behorde) i jedino na amortizaciju. Zavičajnina se ne može pod 

nijednim uvjetom za dug prodati (na dražbi), nego se jedino 

može staviti pod štitničku upravu (cf. Pichler, o. c. p. 18.). Ovaj 
predlog ima tu svrhu, da se slabomu posjedu zajamči obstanak. 
Zaduživanje je otežčano, a sudbena prodaja onemogućena. Zavi¬ 
čajnina je slična dakle ponešto našemu minimumu, pa za to može 
da ima i za nas interesa. Ovo je praktičan predlog, ali ima samo 

jedan veliki nedostatak: on ide za tim, da spasi, što se još spasiti 

dade. Većemu seljačkomu posjedniku može se sve prodati osim za- 
vičajnine, a maljušnomu posjedniku ništa. Ovime se dakle spasava 
maljušni posjed, dok se za srednji i veliki posjed nije postiglo 
ovime baš ništa. A ipak i jači posjed trpi isto tako od prezadu- 
živanja, kao i slabiji. — Uza sve svoje neke prednosti nije ni 
ovaj predlog našao odaziva, jer svako suženje vlasti i prava nad 
svojim imetkom suzuje i kredit. A posjednik jedine zavičajnine 
može doći već radi samih elementarnih neprilika u nuždu, da za¬ 
duži posjed do dozvoljene polovice vriednosti; a kako će sada taj 
dug odplaćivati, kad je zavičajnina odmjerena na toliko, da njen 
gospodar može tek životariti! Premda ovaj „Heimstattenrecht“ nije 
proveden, ipak su neke odredbe u ovom smislu provedene, na pr. 
načelo, da se najnuždnije pokućtvo i alat ne smije prodati, da se 
ni stanoviti minimum zemlje ne može prodati; onda t. zv. namirni 

postupak (t. j. ako je vile vjerovnika uknjiženo na posjed, tada 
onaj vjerovnik, koji hoće da na bubanj vodi taj posjed, mora 
prije da namiri sve vjerovnike, koji su pred njim uknjiženi; 
Deckungssvstem). Ovaj postupak osigurava dužnika protiv lako¬ 
umnoga i koristoljubivoga vintanja. Ali ova pogodnost ima i svoju 
slabu stranu: na posjed, koji je već jednom uknjiženim dugom 
obterećen, težko je naći novoga zajma, pa bio i dobrano za jamčen. 
— Uza sve to ne smije se pri ocjeni ovih sredstava s oka smetnuti 
to, da bi se posljedice mogle radikalno ukloniti samo onda, kad 
bi se mogao ukloniti i uzrok. Najveći pak uzrok tomu, što je 
poljodjelstvo palo na nizke grane, jest prekomorska konkurencija. 
No kako se ova ne može sasvim ukloniti, i ako se može donekle 
i prolazno otežčati, to se više ne može ni poljodjelstvo pridići, već 
se ima malo po malo prilagoditi novomu stanju. Zato sve ove 
odredbe i smjeraju na to, da se to izmirenje omogući, te da se zlo 
umanji barem time, da se ukloni ono, što zlo čini gorim. Medju 
takva sredstva treba ubrojiti uz zgodno nasljedno pravo u prvom 
redu — poljodjelsku vjeresiju. 

§ 7. Poljodjelska vjeresija (kredit). 

Poljodjelski kredit je raznovrstan i po uporabi i po jamstvu. 
Po uporabi može biti kredit: a) posjedovni, b) melioracioni i c) pro¬ 
metni; po jamstvu d) personalni i e) realni. Ovaj potonji može biti 
osjeguran gibivim dobrima, f) mobiliarni kredit, ili negibivim, te 
se onda zove g) hipotekarni. 

P o sj e d n i se kredit uzima na posjed bez ikoje produktivne 
namjere. Uzimaju ga ponajvcćma nasljednici posjeda, da izplate 
subaštinike, ili kupci dobara, koji nisu izplatili ciele svote. 

Posjedni kredit mogao bi se smatrati konsumptivnim kre¬ 
ditom, jer ne umnaža dobra, na koje je uzet, niti dobodka, a 
dužnik mora kamate i glavnicu tim istim dohodkom svoga posjeda 
izplaćivati. Naravski, da se to ne može inače, nego štednjom. A 
kako poljodjelstvo razmjerno malo nosi, to plaćevni obroci moraju 
biti dosta maleni, jer uz plaćanje kamata i odplaćivanje glavnice 
mora se još i posjednik uzdržavati i prometnu glavnicu u ruci 
držati, a to sve iz onoga prihoda, što ga posjed odbacuje. Prema 
tomu odlučuje za količinu zajma u prvom redu prihod, t. j. upo¬ 
rabna vriednost. Ali ne odlučuje uviek, jer se može dogoditi, da 
prometna vriednost odlučuje. To je onda, kad kojemu zemljištu 

osobite prilike podavaju neki monopolni značaj . 1 Za pravo se poljo¬ 
djelsko -posjedni kredit ne bi smio odkazati (ili bi ga smio odka- 
zati samo dužnik), nego izplačivati dulji niz godina uz male go¬ 
dišnje obroke (amortizacione anuitete). 

Kada se zajam uzima u svrhu, da se poboljša zemljište i 
time prihod poveča, tada se traži melioracioni kredit. Ovaj je 
kredit skroz produktivan. Nego ni u najpovoljnijem slučaju ne će 
se prihod tako povećati, da bi se njime investirana glavnica u 
kratko vrieme mogla izplatiti. Radi toga mora da bude i ovaj 
kredit na dugi rok, a odplata primjerena višku prihoda. 

Prometni kredit služi za to, da gospodarske sile stavi u 
gibanje, u poslovanje, te time izbije novu glavnicu. Prometni 
kredit ima da pribavi prometnu glavnicu, tekući, ili stajaći kapital. 
(K tekućemu kapitalu pribrajamo na pr. novac za nadnice, sjeme, 
djubre itd.; u stajaći kapital računamo orudje, tegleću marvu, stro¬ 
jeve.) Kao kod drugih produkcija, tako i kod poljodjelstva imaju 
priradci jedne periode da naplate cieli tekući kapital, odštetu za 
trošenje stajaćega kapitala, te rad poduzetnikov, a napokon da do¬ 
nesu nešto čista dobitka. Odatle se vidi, da je i ova vrst kredita 
produktivna. Ovaj naime čisti dobitak može se upotriebiti na izplatu 
zajma. Zato je prevladalo mnienje, da se ovakav kredit ima što 
više omogućiti. 

Ali ove dvie posljednje vrsti kredita, koje su produktivne, 
nerazmjerno su slabo zastupane; ona prva, neproduktivna, tišti po¬ 
ljodjelski posjed. 

Poljodjelski posjednik dolazi do kredita ili jamstvom svoje 
osobe, ili svoga posjeda. Razumije se samo po sebi, da će svaki 
gospodar, kad mu uztre'oa novaca, osobito manja svota, u prvom 
redu pokušati, da dobije nuždnu svoticu na drugi način, a ne za¬ 
logom svoga imetka. Ovo se kod seljačkoga gospodara dogadja ili 
u svrhu vodjenja gospodarstva (seljak hoće da kupi na pr. par 
volova, koje će pod jesen, kad su mu sve obradili, opet prodati), 
ili da se plati porez. U ovu svrhu ne izplaćuje se trošak i trud 
da uzima zajam na posjed, već će on posuditi, ako mu je ikako 
moguće, na rieč, na poštenje. U sličnim slučajevima, ili kada „do- 

1 Posjednik od pol jutra zemljišta usred grada, ili inače na mjestu 
s jakim prometom, može dobiti više zajma na to zemljište, nego mali po¬ 
sjednik na 1—2 jutra svoje zemlje, ako je na nezgodnu mjestu. No ovakav 
kredit nije pravi poljodjelsko-gospodarski, već nosi na sebi neki trgovačko- 
prometni značaj. 

spiju“ kakova plaćanja, pomogne si trgovac mjenicom, ili kreditom 
na tekući račun. Za trgovca je to vrlo povoljno, jer je njegova 
roba svaki dan u prometu, u ruke mu dospieva svaki čas gotov 
novac. Kod seljaka nije tako, pa je zato za njega opasno, ako se 
dade na mjenice, jer ga često svako četvrtgodišnje produženje baca 
još dublje u dug. Sbog toga treba da se osnuju takovi bankovni 
(novčani) instituti, koji će se obazirati na prilike i narav poljo¬ 
djelskoga gospodarstva. Nitko nije tako zgodna načina pronašao, 
da se seljaku na kraći i lakši način pomogne, kao Raiffeiscn, po 
kome su se prozvale kreditne zadruge, što ih je on oživotvorio. 

Temeljna su načela Raiffeisenovih kreditnih udruga 
ovo: 1. udruga se osniva u pojedinoj obćini, ili u pojedinom velikom 
selu; 2. svaki član udruge jamči cielim svojim imetkom za obveze 
udruge. Odatle sliedi, da ovakove udruge lako dolaze do novca, 
jer imadu dobar kredit. Udruga pozajmljuje novac samo svojim 
članovima, ili pripadnicima sela. Postoje gospodarsko stanje po¬ 
jedinoga člana čitavomu selu, ili barem velikomu dielu poznato, to 
zadruga znade, koliko može dati zajma. Kraj toga traži jamstvo 
za taj zajam. 4. zajmovi su obično omanje svote; tek u izvan¬ 
rednim slučajevima davaju se veće svote; 5. dužnik odplaćuje dug 
uz najpovoljnije uvjete na male obroke, a dulje rokove; 6. uprava 
udruge sastoji obično od 5 članova (upravno v i e ć e); nad ovim 
je nadzorno vieće (9 članova), a nad ovim opet glavna skup¬ 
ština svih članova, koja se sastaje 2—3 puta na godinu. To 
nije težko, jer su svi članovi u istom selu, ili obćini. Inače je uprava 
bezplatna; jedino knjigovodja (blagajnik) dobiva nagradu. Ove su 
udruge danas ideal za seljački osobni kredit, jer ne samo da po¬ 
mažu seljaku lako i bezodvlačno bez težkih formalnosti (osim 
jamstva i svjedočanstva dvojice susjeda o svojem imetku) upravo 
u času, kad mu gotovine najnuždnije treba, već seljaka i gospo¬ 
darski i socijalno odgajaju. Kod ovih naime udruga mnogo se 
gleda na osobnu čestitost, pa lakoumni, razsipni i lieni gospodar ne 
će lako dobiti kredita. Kod nas, gdje se često dogadja, da seljaku 
radi 2- 8 for. zapliene blago, te mora da iz oka ili iz boka nadje 
novca, ovakova bi Raiffeisenova udruga djelovala upravo blago¬ 
tvorno. Uzajmljenu svotu mogao bi seljak izplatiti, kad bi prodao 
budi žitka, budi kakovo živinče. 

Ove blagajne ne rade za dioničare, nego je čisti prihod na- 
mienjen izplati zajma, što ga je udruga kod svoga osnivanja uzela, 
a poslije na korist udružne blagajne, koja snizi postotnjak, kad već 

svojim novcem stane raditi. Više udruga može sklopiti savez, da 
se same medju sobom pomažu. Gdjegod su se ovakve udruge 
osnovale, svagdje se je pokazalo, da su svrsi dorasle, te su postale 
pravim blagoslovom za seljačko gospodarstvo. Zato nema većega 
seljačkoga dobrotvora od onoga, koji znade narod privesti na oži- 
votvorenje ovakove udruge, a vlada bi mogla podići kakav cen¬ 
tralni fond, iz kojega bi ovakove zadruge potrebita sredstva crple, 
jer je to kod nas kud i kamo nuždnije, nego seljaku u Pruskoj. 1 
Ova vrst udruga prvi je korak k osnivanju drugih unosnih udruga, 
a k tomu je pravi zatirač seoskoga lihvarstva. Ove su udruge naj¬ 
uspješnije sredstvo za podignuće osobnoga kredita malih i srednjih 
seljačkih gospodarstva, kakvih kod nas najviše ima. To nisu ni¬ 
kakvi problemi, ni pokusi, već je to kod nas dobro prokušana 
stvar. Ako je to bilo nuždno drugdje za poboljšanje seljačkoga 
gospodarstva, to je kod nas još nuždnije, jer se radi o njegovu 
spasu. 

Mobiliarni kredit počima se malo po malo uvađjati i u po¬ 
ljodjelsko gospodarstvo. Vlastnik založi svoje prirode, pa uzme na 
njih kredit i dobije potvrdu (warrant, Lagerschein). Zavodi za ovu 
vrst kredita prilično su razgranjeni u Americi, a počimaju se udo- 
maćivati i u Evropi. Kredit daju posebne udruge, privatnici, pod 
nadzorom države, ili bez njega. Za zaloge (žitak i đr.) podižu se 
sgrade i hambari, u kojima se žitak ne samo pohranjuje, već se 
na nj i pazi, da se ne pokvari. Vlastnik sa svojom potvrdom (war- 
rantom) može u svako vrieme isto toliko i takovoga žitka podići, 
ili može izpravu prodati, ili založiti. U Americi se sastavljaju u tu 
svrhu udruge od samih poljodjelskih gospodara, koje u isti čas na 
ovaj žitak daju i predujam. Ovakove udruge i ovakav kredit od 
nemale je vriednosti po seoskoga gospodara. Cesto se bo đogadja,. 
da seljak prodaje žitak odmah poslije žetve — kad ga svatko ima, 
pa ga kupuju samo špekulanti — po što po to, a onda ga za 
mjesec dva dana mora skupo kupovati. A gdje su ustrojeni ova- 
kovi hambari, ondje seljak podigne za svoje žito na pr. za 1 / 2 
vriednosti novca, a poslije svoje žito izvadi i proda u vrieme, kad. 
se skuplje plaća. 

1 U Njemačkoj su se ustrojili savezi ovakvih udruga, koji obsižu no- 
samo čitave kotare i okružja, već eiele pokrajine i države. Pruska vlada ustro¬ 
jila je god. 1895. „Centralnu uđružnu blagajnu 11 (Centralgenossenschaftskasse) 
sa zadaćom, da namiče novčana sredstva za udruge (i varoške i seoske). 

Ova vrst kredita tek se uvadja u kulturnim zemljama, gdje 
je sviest za udruživanje postala budnijom i gdje su gospodarstva 
malo jača. 1 Ali glavno je još uviek hipotekarni kredit. 

Kod hipotekarnoga kredita ostane zemljište u posjedu 
i upravi vlastnikovoj ; zemljište samo jamči vjerovniku, da će 
vlastnik zemljišta plaćati vjerovniku redovito kamate i odplatu 
glavnice, kako je već ugovoreno. Dobro uredjeno hipotekarno 
pravo ima da pazi jednako na interese vjerovnika i dužnika. Kako 
se daleko može koji posjed hipotekarno obteretiti, ne može se na¬ 
prečac izreći, jer tu odlučuje više momenata. Tu se može uzeti u 
obzir vještina gospodareva, svrha, u koju se zajam uzme (na pr. 
za poboljšanje zemljišta, tehnike, ili prometnoga kapitala). 2 Zgodno 
organizovani hipotekarni instituti drže troje pred očima: a) hipo¬ 
tekarni dug je zajam na dohodak zemljišta (Rentenschulđ), a ne 
na zemljište samo (Kapitalsehulđ); b) duga ne može ođkazati vje- 
rovnik-zavod, ali ga može ođkazati dužnik; c) s ovim je skopčana 
godišnja amortizacija (a ne prodaja zemljišta za dug). No za¬ 
vodi, koji bi htjeli u smislu ovih triju za poljodjelstvo povoljnih 
uvjeta djelovati, morali bi prije svega zaboraviti na što veće divi¬ 
dende. A svako privatno družtvo ide za dobitkom. No od svih 
novčanih zavoda najnesposobnije je za hipotekarni kredit kakovo 
dioničko družtvo, jer svako takvo družtvo ide u prvom redu za 
što većim dividendama i gleda, da uloženi novac (depozite) što ko- 
ristonosnije upotriebi. Prema tomu razne „štedionice", te „štedionice 
i pripomoćne zadruge" nisu za ovakovu vrst kredita, jer su osno¬ 
vane u prvom redu u svrhu „koristonosnoga" ulaganja. Barem 
lirvatsko-slavonske štedionice uz malobrojne iznimke spadaju ovamo. 

1 U Franeezkoj je ova uredba dobro organizovana. God. 1898. izdan je 
zakon o poljodjelskim warrantima. Prema ovomu zakonu može u zalog dani 
prirod biti: sušeno sieno, osušene Ijekavske biljke, osušeno zelenje, sušeno 
voće, brašno, žitak, sjemenje, vino, voćno vino. spirituozna pića, svilene bube, 
drvo za ogrjev i u gredama, med, vosak, sir, ulje i još drugi poljodjelski prirod. 
— Njemačka državna bauka i austro-ugarska banka podjeljuju do % vried- 
nosti zajma na „trgovačku robu 14 na tri mjeseca uz nešto veći kamatnjak, nego 
na mjenice. Potežkoće nastaju satno kod nakladanja i prevažanja robe. 

2 Njemački agrarni politik Buchenberger zaključuje na temelju izkustva 
u Badenskoj, da se hipot. zajam može dozvoliti kod srednjega i velikoga po¬ 
sjeda do 70°/ 0 porezno-glavničke vrieđnosti, a kod maloga posjeda samo do 30%- 
Kao porezno-glavnička vriednost računa se ovdje 25-struki poprečni godišnji 
prihod (Of. Agrarpolitik. II. 70). Konrad („Landtvirtsclif. Kredit" u: Handvvorter- 
bucli d. Staatsvvissenschnl'teii p. 955) drži, da se na zemljištu, izuzevši sgrađe, 
može zajam smatrati osiguranim do 2 / 3 . pače i do 3 / i zemljiStne vrieđnosti. 

Zato ovakove štedionice ili u obće ne davaju hipotekarnoga kredita 
(osobito kada su slabe glavnicom), ili ako ga davaju. tada taj dug 
smatraju kapitalnim dugom (na vriednost zemljišta, a ne na njegov 
dohodak), koji se (obično) može odkazati i godišnjim obrocima 
(anuitetama) mora odplaćivati, jer ovakvi novčani zavodi ne če da 
si vežu ruke, odnosno kapital, na hipoteke, koje slabo nose, već si 
pridržaju pravo odkaza, čim im se pruži prilika, da novac unos¬ 
nije ulože. Zato zavod, koji hoće da služi gore spomenutim nače¬ 
lima, mora biti upravo u tu svrhu osnovan, t. j. da bude pravi 
hipotekarni zavod. Ovakove zavode osnivaju zato same države, po¬ 
krajine i komunalna tiela (na pr. gradovi). No kraj svega toga 
ipak prevladjuje gotovo posvuda broj hipotekarnih dugova, uči¬ 
njenih kod privatnih družtava. Poglaviti je razlog tomu, što su 
privatni zavodi počeli prije davati ovakav kredit, nego što su se 
počeli podizati hipotekarni zavodi, kojih još i danas ima razmjerno 
malo. Osim toga privatnim zavodima konkuriraju zemaljski hipo¬ 
tekarni zavodi, pa su ih prisilili, da donekle usvoje gore spo¬ 
menuta načela. No pošto njima uviek i pod svakim uvjetom lebdi 
pred očima vlastita korist, to je naravno, da ona načela mogu 
oživotvoriti samo takovi instituti, koji su za obće dobro upravo po¬ 
dignuti, te rade, da dobiju samo toliko, da pokriju troškove uprave 
i namire svoje obveze. 

Hipotekarni zavodi uzimaju kredit, da ga uzmognu davati; 
samo je način svoje vrsti. Ovi zavodi izdavaju zadužnice (Pfand- 
briefe, Schuldverschreibungen) uz stalno određjeni kamatnjak te 
sustavno odplaćivanje na ove zadužnice primljena novca. 1 

1 Hrvatsko-slavonska hipotekama banka u Zagrebu izdaje „založnice 1 * 
(ili zadužnice) u komadima po lv 200, 1000, 2000 i 10.000, te na njih plaća 
47 3 °/ 0 - Prodavajuć založnice dobavlja banka novac za se, pa ga onda dalje 
posudjuje na hipoteke uz nešto veći kamatnjak (5°/ 0 —-■(5%). Razlika kamatnjaka 
pokriva upravne troškove i žriebovnu glavnicu, kojom izplaćuje svoje za¬ 
ložnice. Posjednik ovakove založnice ima trostruku korist: stalne kamate od 
47 2 °/o! sigurnost, da će najkasnije za 45 godina dobiti sav svoj za založnicu 
uplaćeni novac natrag, te mogućnost, da i prije izmaka tih 45 godina žriebom 
izvuče još veću svotu, nego što je za založnicu uplatio. Naravski, tko ovakovu 
založnicu kupi, ne može svojih novaca više natrag od banke tražiti, ali se zato 
mogu ove založnice kao gotov novac upotrebljavati na pr. za jamčevine i za 
ine poslove u prometu. Ove su založnice skroz solidno fundirane, te se ne 
smiju nipošto uzporediti s akcijama kakovih špekulantskih poslova: one poči¬ 
vaju na zemljištnom posjedu, na koji je banka uknjižena i koji vriedi l /j do Ya 
više, nego što je banka na nj dala kredita. Ovim založnicama daje dakle ne¬ 
pokretni posjed sigurnost, a 4’/..°/ 0 stalni kamati stalnu vriednost. Uza sve to 

§ 7. Lihvarstvo u poljodjelskom gospodarstvu. 

Nestašica prometnoga kapitala čini, da i imućniji seljak ne 
može izrabiti povoljni čas na tržištu, te potrebne stvari kupiti u 
času, kad su jeftine, nego naprotiv i svoj prirod prodaje u bezcienu 
upravo u času, kad je najjeftiniji. I tako seljak obično razmjerno 
vrlo skupo kupuje, a vrlo jeftino prodaje. Ovakovo je gospo¬ 
darstvo podobno, da i najvještijega producenta i trgovca upropasti. 
Ali seljaka sve okolnosti na to sile: i država i obćine svedjer 
povisuju svoje daće, a ni država ni obćine ne stvaraju novih 
vrela za privredu u istom omjeru, u kojem rastu daće. Istina, 
poljodjelskomu prihodu stvara već sama narav granice, pa ovdje 
ne može ni najbrižnija oblast baš ništa učiniti. Ali ima gospo¬ 
darskih i družtvenih uvjeta, koji poljodjelskomu prihodu mogu 
cienu dići, ili sniziti, pa tu nastaje po brižnu upravu dužnost, da 
one prve uvjete stvara i unapredjuje, a ove potonje uklanja. Medju 
ostalim uredbama, koje prvu svrhu unapredjuju, treba iztaknuti 
jeftino dostiživi kredit, do kojega se lako dodje; medju potonje 
uvjete spada skupi, lihvarski kredit. Gdje nema jeftinoga kredita, 
cvate lihvarstvo. 

Valjda nigdje ni na jednom području gospodarstva ne cvate 
lihvarstvo, kao na području poljodjelskoga gospodarstva. Čovjek se 
mora upravo čuditi, kako i seljak lihvar razumije taj posao. 

Četiri se vrsti lihve ponajčešće iztiču: novcem, marvom, zem¬ 
ljištem i robom. 

Novcem se lihvari obično uz „zakonite" kamate. Lihvar dade 
obično dužniku manje novaca, nego se u obveznicu upiše. Oso¬ 
bita se zloporaba tjera sa terminima. Lihvar ustanovi termin, kada 
dužnik ne može da plati, pa se onda opet pravi „nova obligatorija". 
Pri tom se opet cieli kamati pribiju glavnici. I tako se dogadja, 
da se pozajmljena glavnica poveća za godinu dana za lOO°/o, često 
i više! A dužnik, obično siromah, ne usuđjuje se ni pisnuti, a kamo 
li lihvara tužiti. A sve kad bi i htio tužiti, nema čime procesa 
voditi. Ovdje ne koriste ni strogi zakoni, ni pouka, već pomoć, 
t. j. zgodni kreditni zavodi. 

držimo, da ova banka dobro služi samo velikomu i srednjemu posjedu, dok 
mali posjed ima vrlo neznatnu korist, ili nema možda baš nikakove. Mali posjed 
može uzimati male zajmove, a troškovi su razmjerno veći, nego kod velikih 
zajmova; mali posjednik ih barem mnogo teže podnaša. Na taj način je upravo 
onaj, koji kredita najnužduije treba, prepušten i danas lihvarstvu. 

Još veća lihva, nego novcem, tjera se blagom (živim), i to po¬ 
glavito s najsiromašnijim dielom naroda. Siromašni seljak gospodar 
nemajući novaca, da si kupi kravu, uzme ju na hranu, ,,u reju“ 
(kažu u Zagorju) od drugoga. Lihvar procieni (i precieni) svoju 
junicu, kad ju daje na hranu, gdje će ostati, dok se po drugi put 
oteli. Poslije toga jedno tele ostaje hranitelju, a krava i drugo 
tele lihvaru; ili ako je lihvar ,,dobar“, onda se još procieni vriednost 
krave i teleta, od toga se odbije ona vriednost, što je junica prije 
Vriedila, a preostala se svota po polovici dieli. Na taj način dodje 
hranitelj iza koje 3 godine do teleta, vriedna 3—4 for., i do 5 for. 
gotova novca. Ova vrst posudjivanja daje lihvaru prilike, da posu- 
djivalca na razne načine prikrati: da sam udara cienu blažčetu, 
da u svako vrieme oduzme blažče pod izlikom, da ga hranitelj ne 
hrani po ugovoru. 

Lihvarstvo sa zemljištem ili je plod špekulacije, ili inače 
kakove novčane obveze. Obično špekulanti kupuju ciele posjede, 
pa ih onda na malene komade prodavaju, za kojima se seljaci 
obično lakome, jer špekulanti prodavaju obično na duge obroke. 

Robom se lihvari svaki dan i bez notornih lihvara. Kramar 
na selu, koji si je znao izabrati monopolni položaj, može se naj¬ 
lakše izvrći u lihvara robom. U proljeće prodaje vagan kuruze 
pod uvjetom, da mu seljak u jesen vrati dva vagana; prodaje 
lošu i jeftinu robu za skupu cienu, traži za paklić duhana 3 jaja 
u vrieme, kada se u gradu plaćaju po 10 novč. Na sve ove na¬ 
čine izrabljuje se bieda, neznanje, ili lakoumnost. 

Stariji zakoni uzimali su na oko samo lilivarenje novcem, 
dok je izkustvo pokazalo, da se na stotinu načina može lihvariti. 
Noviji zakoni uzeli su i ove druge okolnosti u obzir. No izkustvo 
je pokazalo i to, da lihvarski zakoni ne mogu zapriečiti lihvarstva. 
Oni mogu donekle ublažiti posljedice time, što kamate preko z a- 
konom dozvoljenih kamata odbiju od dužne glavnice; oni mogu 
i to, da ekstenzivnost lihvarenja smanje, ali u tom slučaju postaje 
lihvarenje intenzivnije. Jedini radikalni uztuk proti lihvarstvu ostaje 
jeftini i zgodni kredit. Izkustvo je pokazalo, da je lihvarstvo go¬ 
tovo izčeznulo odanle, gdje su se podigle Raiffeisenove udruge. Uza 
sve to ne smije ni zakonodarstvo stajati prekrštenih ruku spram 
lihvarstva, jer bi se ono inače izrodilo u pravu dopuštenu otimačinu. 1 

1 God. 1868. bili su kazneni zakoni protiv lihvarstva u Austriji ukinuti. 
Ali je tada prevladala u Galiciji i Bukovini takova lihva, da je država bila 
prinukana, te je godine 1877. opet uvela kazne , na lihvu za ove zemlje, 
Milobir: Narodno gospodarstvo. 4 

Da i u našoj domovini lihvarstvu ruže cvatu, ne treba na¬ 
pose izticati. Zato bi bilo nuždno, da se počme nešto raditi, i 
to — naglasujemo — po nekom sustavu. Prvi je uvjet za se¬ 
ljaka, da ima na čem priraditi, drugi je, da ima čime, treči, da 
uzmogne zgodno unovčiti svoj prirod. Našemu seljaku ponaj- 
većma nedostaju sva tri uvjeta. U Zagorju i Lici ima pučanstvo 
premalo i preslabe zemlje; u dolnjoj Hrvatskoj bilo bi zemlje, ali 
nešto narodne grieške, nešto oskudica prometnoga kapitala, svako- 
godišnje poplave ne dadu, da se narod pomogne. A posvuda pak 
nedostaje uvjeta za zgodno unovčenje prihoda. Prvoj nevolji 
moglo bi se doskočiti nutarnjom kolonizacijom po primjeru one u 
Pruskoj ; J drugoj bi potrebi doskočili zgodni kreditni instituti i 
udruge, a trećoj bi udovoljile u jednu ruku kreditne i ine udruge, 
u drugu ruku zgodne komunikacije i još zgodnije tarife. 

§ 8. Nutarnja kolonizacija. 

Za čitavu narodnu produkciju, za čitavo narodno gospodarstvo 
od velike je vriednosti broj pučanstva i njegovo razmještenje 
na prostoru, što ga zauzima. Za to je državna vlast od vajkada 
regulirala gibanje pučanstva. U tu svrhu vodili su se u starom 
\ ieku ratovi, da se dobije robija za obradjivanje zemljišta, a u 
novije doba vabe države one razrede pučanstva, što ga trebaju, 
raznim povlasticama. Treba li država poljodjelskoga naroda, nudi 
zemlje, gradilištni materijal, oprost od poreza; treba li srednjega 
obrtničkoga staleža, opet nudi pogodnosti, koje iziskuje razvitak 
ovoga staleža. Na taj način podigle su sjev. američke Sjedinjene 
Države broj svoga pučanstva u 60 godina (od 1830.—96.) od 
17.8 milijuna na 72'2 milijuna, a ovim se je i narodna pro¬ 
dukcija još znatnije povećavala: dok se je pučanstvo u 60 godina, 

a malo kasnije (1881.) pokazala se ta nužda za čitavu državu. Isto je tako* 
kažnjivi progon lihvarstva dokinut god. 1867. u Njemačkoj, ali je god. 1880. 
opet uveden, a 1893. još i proširen preko lihvarstva novcem. Po austrijskom, 
se zakonu radi lihvarstva kazni, tko izrabljuje tudju slaboumnost, neizkusnost, 
duševnu uzbuđjenost, lakoumnost i biedu, te sebi pribavi pri podavanju kredita, 
toliku korist, da odatle bude ugrožena ili prouzročena gospodarska propast 
dužnikova. Njemačko je zakonodavstvo još obsežnije i konkretnije. 

1 God. 1886. bude pruskoj vladi zakonom doznačeno 100 milijuna maraka, 
da u zap. Pruskoj i u Poznanju provede „nutarnju kolonizaciju" i podigne ren- 
tovne posjede (Rentenguter) u Poznanju, Elsas-Lotaringiji i Schleswig-Holsteinu. 
U tu svrhu kupuje se zemljište od Poljaka, Franceza i Danaca, da se te zemlje, 
njemačkim kolonijama germanizuju. Osnova je mudro provevedena, pa i uspieva 

popeđesetostručilo, dotle se je narodni imetak u 40 godina gotovo 
podeseterostručio. 1 Ovaj golemi napredak ima Amerika da zahvali 
neprestanomu prirastu radnih sila, koje se naseliše iz drugih strana. 
—• U istom smjeru djeluje, veli Fhilippovich (Grunđriss d. pol. 
Oek., II. 205.), i tako zvana nutarnja kolonizacija, koja nastoji, da 
slabije napučene države učini produktivnijima, naseljujuči u njih 
narod iz prenapučenih krajeva iste države. 2 3 * * * * Na ovakovu politiku 
treba da vladu prinuka sam narodni obstanak, koji je ugrožen 
useljivanjem tudjinaca. „Države imadu ne samo neosporivo formalno 
pravo, da po svojoj volji dozvoljavaju i zabranjuju useljivanje tudji¬ 
naca, već je to pravo i materijalno dovoljno opravdano, ako države 
zaprečuju priticanje takovih elemenata, koji život domaćega pu¬ 
čanstva podkapaju, te se tek velikom mukom, velikim materijalnim 
i duševnim naporima i odgojnim silama mogu da asimiliraju. A 
ako je to useljivanje razmjerno jako i trajno, tada u obće ni ne 
može da bude govora o kakovom asimiliranju. Ta to bi značilo 
praviti karikaturu, tko bi iz tobožnjega naravnoga prava svih ljudi 
na slobodu i jednakost htio izvoditi za neku državu dužnost, da 
dozvoli tudjim useljenicima, da preotmu njenim državljanima iz 
ruku produkciju i privredu. Za to je zabrana useljivanja Kineza u 
Sjedinjene Države, zatvaranje njemačke granice rusko-poljskomu 
useljivanju posve opravdano." (Philippovich, o. c. p. 206.) 8 Gospo¬ 
darski pisac Sering (Innere Colonisation, p. 194. si.) veli, da su na- 
rodnogospodarske i socijalne posljedice unutarnje kolonizacije van- 
redno povoljne, jer se je pučanstvo pomnožilo, a blagostanje podiglo. 

1 God. 1840. računao se imetak oko 7 milijarda (7138 milijuna) dolara, 
a god. 1890. blizu 70 milijarda. Američke Sjedinjene Države izradjuju kamenog 
ugljena, željeza i žitka '/ 3 , a pamuka 2 / 3 °d svekolike svjetske produkcije. 

2 Ovo evo vriedi i za našu domovinu. Pregusto napučeno Zagorje moglo 
bi dati najmanje '/ 3 svoga žiteljstva dolnjoj Hrvatskoj. Diobom i komadanjem 
zemljišta napunilo se Zagorje sićušnim posjedom, koji se bori za obstanak. 
Ovakav posjed ne može da bude produktivan; njemu je glavna briga, da na¬ 
miri časovite potrebe. Od ovakova poljodjelskoga posjeda ne ima niti država 
koristi, jer ne može da odbaci državi poreza, koliko bi ga zemljište moralo 
i moglo u normalnim prilikama odbaciti, budući da ima preveć naroda, koji 
sam lako potroši sav prihod. Kad bi se dio ovoga naroda izselio, preostala bi 
gospodarstva ojačala, a izseljeni bi narod u dolnjoj Hrvatskoj podigao liep 
broj novih za život i napredak sposobnih gospodarstva. 

3 Ako državi od 40 milijuna kompaktnoga istoplemenoga naroda prieti 

pogibao od 10—20 tisuća naseljenika, koji obično samo na neko vrieme do¬ 

laze kao radnici, kako ne bi našemu narodu prietila sto puta veća pogibao! 

Nama se čini, da bi se priradnja našega naroda i naše gospodarstvo podiglo 

* 

Kod” nas bi za ove stvari trebalo ono, čega nam uviek po¬ 
nestane: volje i rada, inicijative i uztrajnosti. Kad bismo samo 
toga imali, našlo bi se i načina i sredstava. Kod ovako zamašnoga 
posla imala bi sudjelovati i vlada i. sva narodna inteligencija: 
svaki napose težko da bi što uspješna proveo. 

§ 9. Poboljšanje zemljišta (melioracije). 

Druga vrst podizanja gospodarske poljodjelske produktivnosti, 
koja se bez inicijative i izdašne pomoći državne ne da ni pomi¬ 
sliti, a kamo li provesti, to su melioracije, poboljšanja, popravljanja 
zemljišta, koja su podobna, da prihod zemljišta trajno povećaju. 
Iskustvo je dokazalo, da su melioracije tako uspješno sredstvo za 

samo tako, da se suvišak naroda iz Zagorja i Like preseli u dolnje krajeve. 
Istina, naša vlada ne bi mogla nutarnje kolonizacije provadjati kao Pruska, 
ali toga kod nas u tom obsegu ne bi ni trebalo. U Pruskoj se to ovako pro- 
vadja: Vlada je povjerila nutarnju kolonizaciju t. zv. generalnim komi¬ 
sijama i rentnim bankama, a novi posjedi, što ih ove dvie ruke pruske 
vlade stvaraju, zovu se rentu a dobra (Rentenguter). I generalne komisije 
i rentovne banke već su od prije obstojale. Prve su bile god. 1817. oživo- 
tvorene u svrhu reguliranja odnošaja izmedju plemstva i seljaotva; a poslije 
toga bile su organom za provadjanje poljodjelsko-kulturnih i tehničkih ure¬ 
daba. Rentovne banke su instituti, šio ih je pruska vlada 1850. osnovala u 
svrhu, da oslobadja posjede od dugova. Generalnim komisijama bude po¬ 
vjerena tehnička, a rentnim bankama financijalna strana stvari. Generalne 
komisije izpituju, da li bi se imanje dalo pretvoriti u zgodna rentovna 
dobra (srednji seljački posjed). Tu se izpituje sastojina tla, položaj, prometni 
momenat. Ako imanje bude pronadjeno, da svrsi odgovara, onda se razđieli u 
rentna dobra, koja so omedjaše i u karte unesu. One izpituju nadalje stanje 
onih, koji su se prijavili za ovakova rentna dobra; naročito se pazi, da li 
imadu za obradjivanje nuždu! kapital (blago i orudje). lste komisije olakoćuju 
nabavu potrebitih za gospodarstvo stvari (inventar) i sjemenja, gradnju sgrada, 
odvodnju i naplavu; one se brinu, da se ustroje konsumna družtva i udruge 
i urede pravni odnošaji rentovnih dobara i t. d. — Novčanu stranu obav¬ 
ljaju rentovne banke, koje imadu osobiti privilegij; mogu izdavati rentne 
papire, kojima država garantira nominalnu vriednost i koji u istinu imadu tu 
vriednost, jer su pokriti sa 100 milijuna maraka, pa za to i kolaju ovi ren- 
tovni papiri u prometu istom sigurnošću kao i banknote. Ovim rentovnim pa¬ 
pirima izplaćuju rentovne banke kupljena imanja, a i naseljeniku daju predujam 
u rentovnim papirima. I tako banka ne mora izdati svu svoju gotovinu. A 
naseljenik, koji je dužan, da u godišnjim obrocima (budi u novcu, budi u 
žitku) izplaćuje kamate i amortizaciju, može za prvu godinu biti oprošten od 
ove dužnosti (pa se taj obrok onda pribije k glavnici). Na ovaj način može 
sićušni posjednik, prodavši svoj posjed, svojom glavnicom kupiti potrebiti 
inventar, te na ovakovom dobru započeti krepko gospodarstvo. 

podizanje poljodjelske produkcije, da se danas više o tom i ne raz- 
pravlja, treba li ih, ili ne treba provađjati. Uza sve to stoje dosta 
velike zapreke na putu ovakovim poslovima. Ondje, gdje se radi 
o popravcima na obalama (reguliranje rieka), toliko je lakši posao, 
što troškovi padaju na teret državi. No kod osušivanja močvara i 
naplavljivanja, što i jesu u pravom smislu poslovi melioracije, na¬ 
staju potežkoće, koje interesenti mogu da stavljaju izvadjanju ova- 
kovih velikih radnja. Tu dolaze prava, dužnosti i interesi pojedi¬ 
naca i skupina posriedi, pa to treba prije u sklad dovesti. U 
zemljama, gdje se ovakove melioracije već od dulje vremena 
uspješno provadjaju i gdje ima već izkustva u tim stvarima, pro- 
vadjaju melioracije posebni organi, koji su napose u tu svrhu uspo- 
sobljeni, t. zv. kulturno-tehnički organi, koji su izučeni ne samo 
kao mjernici i tehnici, nego i kao poljodjelski gospodari za pro¬ 
učavanje prilika i svojstava zemljišta i vode u čitavoj zemlji; oni 
prave nacrte i predloge o melioracijama, da se interesovani narod, 
točno o svem pouči i pripravi. Vodno pravo ima da uredi pri¬ 
vatne interese s javnim dužnostima. U tu se svrhu uvadjaju vodne 
zadruge zakonom, a ove onda mogu da provedu sporazumak medju 
pojedincima. Što se tiče novčanih sredstava, tu se djelomice država, 
a djelomice interesenti obterećuju. U njemačkim državama razu¬ 
mije se državna pripomoć kod ovakih posala sama po sebi, ako 
melioracije dolaze u prilog nasipima, rukavima državnih ili provin¬ 
cijalnih rieka, državnim gradilištima i u obće državnomu imetku 
isto tako onda, ako je pučanstvo siromašno. Inače stoje interesen¬ 
tima na službu posebne banke (na pr. u Njemačkoj t. zv. Landes- 
kultur-Rentenbanken, ili u Austriji t. zv. Landerbanken). 1 

Kredit, što ga ove banke davaju, primienjen je naravi stvari: 
izplaćuje se amortizacijom, kad meliorirano zemljište počme nositi 
koristi, jer to nije kapitalni dug (na vriednost zemljišta), već rentovni 
dug (t, j. na prihod zemljišta), a mogu ga davati gradskim i la¬ 
danjskim obćinama bez hipotekarnih jamstva i ne mogu ga odka- 
zati. Inače traži ovaj kredit za sebe tu prednost, da bude uknjižen 
pred svim drugim hipotekama. Njemačke su „Landeskultur-Renten- 
banken“ u nekim zemljama državni, u nekim provincijalni zavodi. 

1 U Austriji obstoje slieđeće melioracione banke: zemaljske banke (Landes- 
bank) u Galiciji i češkoj ; zemaljska hipotekama banka u Dol. Austriji, zem. 
kulturna banka u Moravskoj, komunalna banka u Slezkoj. U Dalmaciji ima od 
god. 1891. zemaljski melioracioni fond, koji je do god. 1892. iznašao 750.000 for., 
a poslije se povisio na 1 milijun. Iz ovoga fonda davaju se bezkamatni ili naj¬ 
više 4% zajmovi u melioracione svrhe. 

U Austriji su stvorili podlogu melioracionim fondovima: državni 
vodni zakon i zakon o melioracijama (30./VI. 84.), na koje su se 
nadovezali razni zemaljski zakoni. 

Kako djeluju melioracije na povišenje gospodarske produk¬ 
cije, pokazuje primjer pješčare Boeker Haide na desnoj obali rieke 
Lippe u Njemačkoj, koja je naplavljena troškom od 120.000 M, 
a priradjuje se poslije toga na njoj na godinu 400.000 vriednosti; 
prije gotovo ništa. Reguliranjem rieka u Galiciji poskočila je ciena 
zemljišta za preko 100%; a kod nekih regulacija izračunan je 
povišak prihoda za 300%; melioracije tla u D. Austriji, koje su 
stajale samo % milijuna for., podigle su prihod zemljišta za 3 mi¬ 
lijuna! (Sr. Schiff: Agrarpolitik, I. 525 si.; Buchenberger: Agrar- 
politik, I. 383 si.). 

U melioracije bismo ubrojili i komasacije. Svrha je ko¬ 
masaciji, da razsijane parcelo sakupi u jedinstvene, zaokružene po¬ 
sjede, ili barem da ih složi u veće komade. Sa narodno-gospodar- 
skoga gledišta ima se ova operacija u načelu bez dvojbe smatrati 
koristnom, pa smo ju mi zato i uvrstili međju melioracije. Sva¬ 
komu, tko se bavi poljodjelstvom, ili tko je dulje živio na selu i 
promatrao gospodarenje, bit će poznato, kolika nastaje kubura u 
tehničkom i ekonomskom pogledu po gospodara, koji ima posjed 
na više strana razeiepan. Tu nastaju nevolje pri obradjivanju, ako 
su parcele premalene. Uza to se mnogo zemljišta mora žrtvovati 
na puteve i puteljke, pa još ni ovi, premda ih ima mnogo, ne¬ 
dostaju, već se mora izvažati preko tudjega zemljišta. A odatle 
opet svadje i tužbe. Zato eto i ima najviše tužba radi smetanja 
posjeda i štokakvih „repozicija 11 u krajevima, gdje je seoski posjed 
najjače razeiepan. Ova razsijanost posjeda čini, da u mnogo sluča¬ 
jeva upravo nije moguće podpuno obradjivanje posjeda. Mnogi po¬ 
sjednik ima na pr. nekoliko parcela livade na više udaljenih strana. 
Lako je pomisliti, kako će se težko obaviti sušenje siena, kad za- 
prieti pljusak i poplava, i kolika odtuda može nastati šteta (za- 
muljeno sieno itd.). 

Od ovakovih neprilika trpi i naš narod vrlo mnogo, pa to i 
jest razlog, što se je kod nas već po dva puta radilo o komasa- 
cionom zakonu, koji, mislimo, stoji na istoj razini sa sličnim ured¬ 
bama u drugim zemljama. 1 

1 Mislimo, da ne će biti neosnovan prigovor, ako reknemo, da nije 
pravo, što se komasacija smije provesti u nekom kraju na zahtjev samo jedne 
petine posjednika. Na ovaj način moglo bi se dogoditi, da se ovom insti- 

§ 10. Gospodarska ponka i pokušališta. 

Odkada seje prekomorska poljodjelska produkcija pojavila 
na evropskom tržištu, počela se uvidjati potreba, da se priradna 
snaga što podpunije i što ekonomičnije izrabi, da uzmogne poljo¬ 
djelstvo što lakše izdržati utakmicu. To je bio povod, da se je 
stalo pomišljati na posebnu pouku u poljodjelstvu. Trebalo je po¬ 
ljodjelskoga gospodara poučiti u tri smjera: a) o prirodnim zako¬ 
nima, koji djeluju na poljodjelsku priradnju, b) o što izdašnijem 
izrabljivanju zemljišta, a da se pri tom ne slomi trajna produk¬ 
tivnost tla (tehnička strana pouke, ili uža poljodjelska pouka), 
c) Napokon se je imalo proučavati, na koji se način može da po¬ 
stigne najveći dohodak, ili čisti prihod. Ovo je ekonomijska strana 
nauke, koja zasieca u trgovačku znanost. 

Njemačka i naša monarhija učinile su skoro najviše za orga¬ 
nizaciju ove nauke, jer su za nju podigle razna učilišta, počevši od 
najelementarni]ih sve do akademija. Razumije se, da su poljo¬ 
djelske akademije najviša učilišta ove struke, na kojima se 
usredotočuje sva znanost ove ruke, te se tuj ne samo jur stečeno 
izkustvo predaje, već se iztraživanjem i pokusima svedjer pro¬ 
širuje. Akademije se vežu uz sveučilišta i politehnike. Za njima 
slieđe „obće gospodarske škole", u kojima se više godina potroši 
na suvišak teorije i obće naobrazbe, dok im se uspjeh u gospo¬ 
darskoj znanosti prema dojakošnjem izkustvu baš u velike ne hvali. 
Ove škole mogu se smatrati srednjim školama gospodarske zna¬ 
nosti. U niža učilišta spadaju „ratarske škole 11 . Ova učilišta na- 
mienjena su seljačkomu pučanstvu. U njima se nadovezuju na 
naobrazbu iz pučke škole počela prirodnih znanosti te stručna 
poljodjelska pouka sa praktičnim vježbama. Poučavanje u ovim 
školama traje obično više godina. — Istoj svrsi, samo u manjem 

tucijom posluže bogatiji za izrabljivanje siromašnih posjednika: dva, tri lih¬ 
vara mogu prisiliti cielo selo, da zahtieva komasaciju i proti volji i na svoju 
štetu. Zato će biti u ovoj stvari težko sve dotle, dok se ne organizuje jeftin 
i lak seljački kredit, koji će i malomu seoskomu gospodaru omogućiti, da sudi 
slobodno, a ne pod pritiskom nužde. — Ovo je kod nas još vrlo mlada insti¬ 
tucija, pa zato i ne može da bude govora o statistici, koja bi nam. podavala 
podlogu za pozitivne zaključke. No svakako je stvar važna i ozbiljna, te izis¬ 
kuje najveću opreznost pri provadjanju, da se ne bi odatle izvrgli zapletaji i 
parnice, te bogatiji još više obogatili na štetu siromašnijih. Bude li se pazilo 
na ovo, tad će komasacije biti u istinu melioracije i blagoslov po uarodno. 
gospodarstvo. 

obsegu služe t. zv. „zimski tečaji“. Pouka u ovim tečaj i ma traje 
nekoliko mjeseci, obično zimi, te je pođieljena u dva tečaja. Tu 
se opetuju neki predmeti iz pučke škole i kraj toga nešto o bo¬ 
tanici, o gojenju životinja te nešto o počelima gospodarenja. Ova 
pouka pripravlja seljaka za pučka predavanja putujućih učitelja 
te čitanja gospodarskih časopisa. Sa ratarskim školama mogu biti 
spojeni ili napose obstojati posebni tečaji za vinogradarstvo, vo¬ 
ćarstvo, povrtljarstvo, livadarstvo, mljekarstvo, sirarstvo itd. Kraj 
svega ovoga dolazi još dobra institucija putujućih učitelja, 
koji, jednako vješti u praksi i u teoriji, obilaze svojim kotarom, 
te predavanjima i praktičnim vježbama prenašaju najnovije ste¬ 
čevine na području gospodarske znanosti u najšire slojeve poljo¬ 
djelskoga pučanstva. 

* . - 

* * 

Policajne uredbe u zaštitu poljodjelskoga gospo- 
■ d a r s t v a. 

Sva do sada spomenuta djelatnost države ide za tim, da se 
podigne poljodjelstvo. No država ima da pazi i pomaže u stano¬ 
vitim slučajevima i pojedinoga gospodara, budi radi njega samoga, 
budi radi obćega dobra. To je policajna djelatnost države, a 
ide za tim, da gospodarstvo pojedinaca i sveukupnosti štiti protiv 
štetonosnoga djelovanja ljudi i životinja. U tu svrhu obstoje ili 
posebne zakonom ustanovljene odredbe, ili ih države i njeni viši 
i podredjeni organi izđavaju administrativnim putem (naredbama). 
U prvom slučaju imamo obično aplikaciju obćenitih kaznenih norma 
prema zemljištnim odnošajima; u potonjem slučaju su to posebne 
norme, namienjene posebnim slučajevima. U prvu vrst spada na pr. 
nepovlastno prisvojenje tudjega zemljišta, nepovlastna uporaba tu- 
djega zemljišta itd. U potonju vrst spadaju na pr. naredbe o uta- 
manjenju štetnih insekata, ili bilina (na pr. viline kose) itd. Osim 
ovakovih imade još slučajeva, gdje naredbe mogu biti upravljene 
na pojedinca u interesu sveukupnosti. Ako na pr. kod kojega 
gospodara parne govedče od kakve kužne bolesti, može oblast 
izdati naredbu, da se preostala goveda ovoga gospodara stave pod 
pažnju, ili da se unište. Isto se može dogoditi, ako se na pr. u 
čijem vinogradu pronađje trsna uš: sav vinograd može se izko- 
reniti. Nema li za to zakona, može to i upravni organ provesti 
naredbenim putem. Gdje pojedinac nosi ovaku štetu u interesu 
sveukupnosti, pravedno je, da mu se ta šteta primjereno odšteti. 

§11. Poljodjelstvo i carina. 

Ciena poljodjelskih priroda, naročito žita, na neobičan je 
način porasla, na neobičan se način podržavala, pa u neka ruka 
na neobičan način i pala. Pod konac XVIII. stoljeća bukne fran- 
cezka revolucija; iz nje se porodiše veliki ratovi i političke kom¬ 
plikacije, koje su potrajale do dvadesetih godina XIX. stoljeća. 
Kroz ovo vrieme, gdje je bila trgovina radi nesigurnosti zapela, a 
vječni ratovi prihod trošili, skočila je znatno ciena žitu i u obće 
svim poljodjelskim produktima. Jedva se je ova bura slegla, na¬ 
stade u Britaniji socijalni pokret, koji naliči nekoj vrsti seobe na¬ 
roda: englezki baruni protjeraše, tako rekuć, seljački narod iz Irske 
i Škotske, pa seljačke posjede pretvoriše u lovišta. Na taj .način 
dodjoše englezka lovišta na svjetski glas, ali Englezi padoše zato. 
u ovisnost od kopnenih država pogledom na žito i surovine; En¬ 
glezka postade glavnim konsumentom ovih produkata. Sa ovim 
stoji u savezu još jedan momenat, koji se, čini se, kani ponoviti 
u Njemačkoj. 

Dok su ratovi trajali, rekosmo, da je žitku ciena vrlo posko¬ 
čila. Poslije rata htjeli su posjednici velikih imanja, da cienu žitu 
održe na istoj visini, pa zato izhodiše, da se je na strano žito 
udarila visoka carina. Ovo izazove u gradjanskom i obrtničkom 
svietu silno ogorčenje, jer industrija treba jeftinih surovina, da> 
uzmogne konkurirati; a industrijalno radničtvo treba jeftina kruha. 
Poskupi li poljodjelski prirod, štetuje industrija u tri smjera: skuplje 
plaća surovine, radniku mora povisiti nadnicu i kraj toga mora 
povisiti i cienu svojim izradcima, t. j. izgubiti tržište. Carine na uvoz 
izazovu dakle bezprimjernu agitaciju (Cobden) za dokinuće carine, 
agitaciju, kakovoj nema premca u kulturnim državama i koja se 
može provesti samo u onako slobodnoj zemlji, kao što je Englezka. 
Nakon višegodišnje agitacije bude carina dokinuta, a žitak s kon¬ 
tinenta navrne na englezko tržište. Ovaj se uvoz još poveća 
povećanjem lovišta. Ovo je podiglo cienu kontinentalnomu žitku. 
Englezka, koja je trebala na godinu do 70 mil. hl. žitka, dobivala 
ga je iz Amerike od 1850—60. god. tek 2 mil. hl.; još g. 1870. 
tek 10 mil. hl., a gotovo sve ostalo kupovala je na evropskom 
kopnu. No 1874. poskoči uvoz iz Amerike na 20 mil. hl., a god. 
1879. već na 55 mil. hl., ili na 80°/ 0 čitave potrebe. Austrijsko i 
njemačko poljodjelstvo imalo je u Englezkoj dakle izvrstna kupca, 
a kraj toga trebale su ove države i same za sebe mnogo žitka 

zbog ratova, što su ih vodile. 1 Poslije ratova nastupi razdoblje rada 
i mira. Industrija se stane podizati. Poslije ujedinjenja podigne se 
u Njemačkoj više tvornica i industrijalnih poslova u prve tri go¬ 
dine iza rata (1871—74.), nego u predjašnjih 70 godina. Uzroka, 
koji su prije podržavali visoke ciene žitu, nestane, pa je već to 
bilo dovoljno, da ciene žita panu. Ali kad se je još pojavila 
utakmica Sjedinjenih Država američkih, pa se onda još pridružila 
Indija i južno-američke države, evropski agrarci udariše zahtievati, 
da se toj prekomorskoj utakmici stane na put carinom. Njemačka, 
koja se u god. 1846. i dalje oduševljavala za borbu englezke slo- 
bodno-trgovačke (manchesterske) škole, koja je zahtievala obćenito 
dokinuće carina, jer je njemačko žito ondje nalazilo najbolje 
tržište, ta ista Njemačka stane sada zahtievati zaštitnu carinu, jer 
Amerika preote Njemačkoj ne samo englezko tržište, već poče i u 
samoj Njemačkoj prevladjivati tržištem. God. 1879. bude u Nje¬ 
mačkoj uvedena obća carina; Austrija uvede već g. 1875. carinski 
sistem „najveće pogodnosti“ (Meistbegtinstigung) spram Englezke, 
a spram Njemačke — ne mogavši doći do povoljnoga trgovačkog 
Ugovora — Uvede autonomni carinski cjenik (1878. u lipnju). Za 
njemačku i austrijsku industriju bila je carina povoljna, jer se je 
sada mogla oporaviti od udaraca, koje joj je do sada zadavala na 
tržištu jaka englezka industrija. Ali što je bilo povoljno za indu¬ 
striju, nije za poljodjelstvo. Zaštitna carina ne ukida konkurencije 
domaće industrije i u domovini, zato se doma može doći i bez 
vanjske utakmice do razmjerno jeftine i dobre robe. Kod poljo¬ 
djelstva pak nije tako. Ovdje se povise ciene, a da se konkuren¬ 
cija ne porodi. Velika većina poljodjelaca priradjuje ili samo za 
domaću porabu, ili tek manji dio za tržište; jedino manjina, t. j. 
veliki posjed priradjuje za tržište. Već smo prije rekli, da se ciena 
zemljišta ravna po cieni žita; zato kad poraste ciena žitu, onda 
poraste i zemljištna renta, koja pada u žep samo onomu, koji u 
ovaj čas posjeduje zemljište: inače ni njegovu nasljedniku, ni na¬ 
jamniku, jer najamnik mora da toliko veću najamninu plati, za 
koliko je skuplji prirod. Povišenje dakle carine dobro dolazi u 
glavnom samo veleposjednicima, a ne poljodjelstvu u obće. Pa ni 
u ovom slučaju ne donese carina na žitak trajne povišice. Naj¬ 
bolji je tomu dokaz Francezka. Kada je ondje američka konku- 

1 Austrija 1848/9., 1859., 1866.; Njemačka 1866., 1870/71.; Italija istih 
godina sa Austrijom; Francezka u savezu sa Italijom 1859.; s Njemačkom 
1870/71.; u Mexiku 1866.; možemo još pribrojiti i krimski rat 1854/6. 

rencija stala obarati cienu žitu, odmah se je Francezka ogradila 
carinom, pa je uza sve to ciena žitu pala. Osim toga sav teret 
moraju da nose ostali razredi domaćega naroda. Zato se ponaj¬ 
prije diže industrija protiv ovakove carine. Tako je eto bilo u 
četrdesetim godinama prošloga vieka u Englezkoj, tako se eto baš 
u naše vrieme ista igra odigrava u Njemačkoj. Iz svega se ovoga 
vidi, da oprezna agrarna politika ne može da traži spasa za vele¬ 
posjednike u trajnim carinama i trgovačkim ugovorima, već u po¬ 
dizanju i unapredjivanju samoga poljodjelstva. Carine mogu da 
zaprieče naglo padanje žitne ciene i da tako preprieče obezcje- 
njenje zemljištnoga posjeda. Zato Buchenberger i naziva ovu vrst 
„pod svakim uvjetom ekscepcionalnom u , koja se može dopustiti pri¬ 
vremeno, dok kriza traje; ali se ima korak po korak uklanjati već 
prema tomu, kako kriza popušta (Agrarpolitik, II. 628). Danas se 
u Njemačkoj radi o tom, da se carina još jače povisi, a odatle 
sukobi izmedju industrije i agraraca. Da u tom slučaju priete nje¬ 
mačkoj industriji težki dani, daje se naslućivati po prietnjama su¬ 
sjednih evropskih država, pa i same Amerike, Po primjeru En- 
glezke mogli bismo zaključivati, da će s vremenom (kod drugih 
naime ugovora, ako ne možda već kod ovih) carina znatno pasti, 
ili spasti na najniže. Ako je centralna vlada danas sklona agrarcima, 
tada bez dvojbe radi medjutim na drugi način, da podigne poljo¬ 
djelstvo, kako bi se poslije i bez carinske podpore mogle uzdržati 
na vlastitim nogama. 

Što se našega poljodjelstva tiče, to se na njegove interese 
dovoljno ne osvrće. Naš narod priradjuje poglavito samo za vla¬ 
stitu porabu, pa ga zato žitna carina stranih država ne će jako 
ozliediti, jer on onamo žita ne izvaža. Što preko svoje potrebe pre¬ 
radi, to može lako da prieko u austrijskoj poli proda. Malo više 
pažnje moralo bi se posvetiti prodaji blaga, stoke i krmadi, a naj¬ 
više prodaji dalmatinskoga vina. 1 

1 Trgovački ugovori, koji se imadu da sklope na sve strane god. 1903., 
zaslužuju pažnju i naših domaćih krugova. Dobro bi bilo, da i naši gospodari 
ne bi skrštenih ruku stajali, jer će ugovori od g. 1903. biti pravi ,,dogadjaji“ 
na području medjunarodne gospodarstvene politike. 




Drugo poglavlje. 

Obrt. 

§ 1. Obrt i znanost. 

i na kojem drugom području narodnoga života nisu se tako 
jasno pokazale sve dobre i zle posljedice novijega libe¬ 
ralnoga doba, kao na gospodarskom području u obće, 
a na području obrta napose. Osobna sloboda, sloboda 
gibanja i sticanja, sloboda, obrta i utakmice, politička 
prava pojedinca — sve su to zlatna načela, koja su imala postati 
obćim dobrom. To eto uči liberalna škola, ali u praksi se nije 
sve obistinilo onako, kako se je to učilo i zabtievalo. Mnoga na¬ 
čela nisu posve dobro shvaćena, pa su zlo provedena, te uro- 
diše zlim posljedicama. Mnoga ona prava, što su bila namienjena 
čovjeku, dodjoše u prilog samo posjedniku, — dakle ne 
osobi, već imetku. Malo po malo izađje na vidjelo, da je osoba 
tek nešto, ali imetak je mnogo više. Imajući sve ove slobode i 
prava na službu, kapital je postao moć, sila, gospodar u političkom, 
u društvenom i u gospodarskom pogledu. A kako svaka sila ide 
za tim, da prekoračuje granice — jer sila gazi pravo, kad nisu 
u suglasju — dogodilo se, da je gospođovanje kapitala ozliedilo 
prava ostalih gospodarskih i družtvenih faktora. Ovi drugi faktori 
osjećaju se potlačenima i u pogibli, pa odatle odpor i borba proti 
vlađajućemu gospodarskomu sustavu. Ta se borba vodi sa više 
strasti nego nepristranosti u životu, a ni sama znanost i književnost 
nije prosta od ovoga prigovora. 

Posred ove borbe ne zna se, da li se je teže snaći u prak¬ 
tičnom životu, ili u teoriji (znanosti). Neuk čovjek, a osobito, ako 








pod ovim sustavom strada, ne mi 
uma i srea, ne mogući upoznati, 1 
krivo, •—■ sliedi rado onaj glas, koji što gromornije govori njegovu 
srcu. I tako se je na jednoj strani borba proti zlim posljedicama 
izvrgla u borbu i proti dobrim načelima, dok se je na drugoj 
strani obrana dobrih načela izvrgla više puta i u obranu zlih 
posljedica. 

No ova borba se nije ograničila samo na gospodarsko pod¬ 
ručje, već je prekoračila na pravno, političko i družtveno područje: 
gdje se pritisak kapitala oćutio, ondje se i odpor pojavio. Najžešći 
se sukob razvio oko pitanja, da li se ima pravo države proširiti 
na štetu prava, pojedinca. Po držanju prema ovom pitanju raz- 
pnda se ciela zna.nost u dva velika tabora: liberalni, koji brani 
prava pojedinaca, i autoritativni, koji ide zatim, daše državi 
proširi pravo utjecaja. Socijalisti su za svemoć države, ili kako 
oni vele: družtva, pa se za to mogu smatrati radikalnim krilom 
autoritativnoga tabora. 

Kada bi država u istinu bila ono i onakova, kakovu bi 
željeli imati umjereni autoritarci pod pojmom „kulturno-pravne 
države“ (Rechts- unđ Kulturstaat), čovjek bi se dao još nekako 
sklonuti na to, da pregori neka svoja prava na korist države, — 
kada bi naime sve stajalo onako, kako to, rekli bismo, opieva 
inače vrlo ugledni i svakoga poštovanja dostojni njemački učenjak 
Sehonberg (Handb. d. polit. Oek., I. 1886.), koji ne pozna opreke 
izmedju države i naroda, jer je država „organizovani narod 11 . 
Ova organizacija nema druge svrhe, nego da pospješuje svestranu 
dobrobit svih, da vodi sve do što većega blagostanja, slobode, 
moralnosti, do čega se ne bi moglo doći bez države. Ali to su 
samo liepe rieči, koje ništa ekonomijskoga ne dokazuju. Sehonberg 
predočuje „organizaciju 11 naroda kao nekakovu dobrohotnu božicu, 
koja će sve dobro donesti u krilo narodu. To je poezija, a nije 
znanost, nije ekonomija. 

’ . No čujmo dalje. U državi, veli se dalje, nisu pojedinci samo 

u hrpu strpani atomi, već oni stvaraju organijsku cjelinu, jednu 
silu, jednu volju, koja ne priznaje nad sobom kakove više čovječje 
volje, ali koja se dobrovoljno podvrgava zakonitomu poredku. 
Osobna i materijalna sila, ovako ujedinjena u državi — to je neka 
viša, posebna sila ekonomijska, koju država hoće i mora da upo- 
triebi za to. da dosegne svoju svrhu, ekonomijsku državnu ideju 
(okonomisehe Staatsidee). „Kao predstavnik moralnih ideja i ten- 

đencija narodnoga duha, kao čuvar ili zaklonište pravice, čovječnosti 
(humanosti) i sveuđiljnoga napredka civilizacije, kao najveličan- 
stvenija institucija morala, odredjena za odgoj roda ljudskoga, 
dužna je država, da u „granicama svoje sile“ odredi, kako bi 
i u ekonomijskini stvarima bila zaštićena zakonita prava osobe, 
kako bi se postulati pravice, moralnosti i humanosti realizovali, 
kako bi se razvoj individualnih sila dovinuo do što moguće višega 
stupnja na korist pojedinca i skupnosti“ itd. itd. (o. c. p. 58 si.). 

Ovo je himna „kulturno-pravnoj državi," kao nekakvoj inkar¬ 
naciji morala i etike. Povjest nas ne ovlašćuje na ovakve himne. 
Neron, Kaligula, Heliogabal bili su isto onako država, kao Lju¬ 
devit XIV., ili koji ruski car, ili sultan turski. Država je odredji- 
vala „vandejske ženidbe" i „bartolomejske noći". Istina, to su bile 
absolutističke, despotične države, a ne ,,kulturno-pravne“, ali je 
razlika samo u tom, što je ondje „ujedinjenu silu", „jedinstvenu 
volju" itd. predstavljao vladar i često njegova samovolja, dok 
danas u modernoj pravnoj i kulturnoj državi može jednakom 
tiranijom da izvršava svoju volju strast, ili interes većina. 

U pravno-kulturnoj državi ima narod svoj reprezentativni 
organ u zakonodavstvu (saboru), iz kojega izlazi vlada, ili s kojim 
barem u suglasju djeluje. Tko će tvrditi, da je ovo izabrano 
zastupstvo plod čiste inteligentnosti i moralnosti? A zakoni, što ih 
ta zakonodavstva stvaraju, zar su uviek plod pravednosti, mudrosti 
i znanja? Zar se ne dogadja, da su zakoni stvoreni koalicijom 
raznih stranaka, ili koalicijom pojedinaca (zastupnika) u svrhu, da se 
protura zakon, koji je samo pojedinomu razredu družtva na korist? 
U ostalom bila većina zastupstva, kakova mu drago, ona će vazda 
stvarati zakone, koji odgovaraju njenim nazorima i interesima. 
Manjina će to opet smatrati samovoljom, zaodjenutom u ruho za¬ 
kona. Ali takova je narav stvari, princip većine, pa manjini stoji 
prosto, da radi o tome, kako bi sama postala većinom. Ali zato 
treba, da pojedinac ima slobode, jer ako se državi proširi pravo 
utjecaja i u ovom smjeru, onda nema izgleda, da će samovolja 
jedne većine ikada prestati. 

No uza sve to ne stoje umjereni autoritarci daleko od kla¬ 
sičnih liberalaca, već su više protivnici radikalcima u liberalnom 
taboru. Izuzmemo li socijaliste, koji stoje na skroz drugom temelju, 
nego ikoja druga gospodarska škola, idu autoritarci u istinu za 
tim, da se valjana načela liberalne škole razbistre, zgodno uporabe, 
te da se tako zle poljedice odklone. Uza sve to, što Schonberg pjeva 

himnu „kulturno-pravnoj“ državi, 1 to on ipak ne pobija načela 
individualne slobode, već samo preširoku uporabu slobode u praksi, 
kako su to stali naučati radikalci u liberalnom taboru (manchesterska 
škola), pa smo i mi u tom posve na njegovoj strani. Ni sami da¬ 
našnji liberalci ne mogu tajiti, da su mnogi učenici Adama Smitba 
njegovu nauku o gospodarskoj slobodi kušali dotjerati zbilja ne¬ 
kuda do „absolutne“ slobode. Liberalci se ljute na navale proti 
liberalnoj školi, ali zaboravljaju, daje liberalna škola krenula većim 
dielom mancbesterskim pravcem; predbacuju njemačkim autoritar- 
cima još i preveliku naklonost spram socijalista, pokazujući prstom 
na mnoge uredbe, uvedene u korist radničtva, kao da radničtvo 
nije onaj potlačenik, koji bi trebao posebnu zaštitu od države. Ali 
pri tom liberalci zaboravljaju, da su ove uredbe provedene upravo 
pod pritiskom socijalizma. Liberalci pokazuju, kako su danas rad¬ 
nici na neki način prava gospoda prema prije, ali ne očituju, da 
su takovima postali upravo odporom proti manchesterskomu libera¬ 
lizmu. Ni mi nismo prijatelji prevelike državne vlasti (u našoj 
domovini ne može nitko biti, nego za proširenje lične slobode, jer 
smo mi još daleko za drugim kulturnim državama), ali držimo, 
da se i gospodarska sloboda i u obće sve slobode i prava imadu 
udesiti tako, da dodju u korist čovjeku, a ne tek posjedniku, 
osobi, a ne imetku, kapitalu. A da nauke radikalno-liberalne 
struje na koncu sasvim podvrgavaju čovjeka kapitalu, to ne će 
moći pobiti ni objektivni liberalci. Čitaoci će vidjeti, kako je 
upravo na području obrta žrtvovana osoba kapitalu. Za to ćemo 
ovdje pokazati samo to, kako i autoritarci ne stoje daleko od 
klasičnih liberala ca obzirom na osobnu slobodu. 

Po nauci klasične škole (liberalne, Schonberg, o. c. I. p. 57) 
stoji narodno gospodarstvo — gdje vlada sloboda —- pod uplivom 
naravnih zakona, te stvara najpovoljniji gospodarski odnošaj. 
Svatko, gonjen samoljubljem, brine se za se, kako najbolje može. 
Ovakovo narodno gospodarstvo slobodne utakmice najbolje zajam- 
čuje individualne interese, koji su jedini predmet gospodarskoga 

1 Po njemačkoj nauci imaju se razlikovati tri forme državnoga razvitka 
u Evropi: poticajna država (absolutna monarhija), koja se upliće u sve po¬ 
slove pojedinaca, jer je država „dužna brinuti se“ za „blagostanje 11 podanika. 
Iza policajne države dolazi država s novim principom —• pravna (Rechtsstaat), 
gdje državi pripada dužnost, da štiti pravo svakoga državljanina, kao što je i 
sama država, njena prava i dužnosti, pravno (ustavno, zakonom) uredjena. Na¬ 
pokon dolazi moderna država sa principom „prava i prosvjete" (Rechts- und 
Kulturstaat). 

života. Odatle se ne poradja „boj svih proti svima“, kako bi se to 
prividno pričinjalo, nego se iz akcije i reakcije interesa radja sklad. 
Logični je posljedak ovakovoga nazora, da utjecaj države na go¬ 
spodarske poslove ima da bude što manji: da zajamči osobnu slo¬ 
bodu, imetak i slobodu gibanja. 

Autoritarci ne misle tako. Po Schonbergu (o. c. p. 60) ne 
vladaju na području gospodarstva naravni zakoni, već je to 
đružtveno (socijalno) djelo ljudi, te može biti dobro, ili zlo. 
Zato ljudi mogu učiniti mnogo, da.se poboljša gospodarski život; 
ali ima stvari, koje nadilaze ljudsku snagu. A što se individualne 
slobode tiče, to je ona tek relativno zakonita, pa zato nikada ne 
može da bude absolutna. 

Kako se odavle vidi, načelna razlika izmedju oba stanovišta 
stoji u tom, što liberalci smatraju narodno gospodarstvo područjem 
prirodnih zakona, dok ga autoritarci smatraju područjem druž- 
tvenih zakona. Liberalci imadu pravo, kad vele, da je čovječji 
egoizam najbolji gonič za svoje interese. To je već jedan prirodni 
zakon. Nadalje je i to istina, da će svatko prodavati svoje proiz¬ 
vode ondje, gdje ih može skuplje prodati, a kupovati ondje, gdje ih 
može jeftinije kupiti. Skuplje se prodaje ondje, gdje se produkti 
mnogo traže, a slabo nude, dok se jeftinije kupuju, ako je obratno. 
A to su sve sami prirodni gospodarski zakoni. 

Ali nemaju posve krivo ni autoritarci, kad vele, da na go¬ 
spodarskom području vladaju družtveni zakoni. Sva se pri radnja 
ravna po potrošku. To je doduše prirodni zakon, ali potrošak je 
čedo potrebe, a potreba nije svagda prirodna, već često družtvena. 
Prirodne potrebe čovječje mogle bi biti vrlo čedne, da nema druž- 
tvenih. A ni razdioba dobara nije podvrgnuta samo prirodnim, već 
i družtvenim zakonima. Drugačija je bila razdioba dobara i narodno- 
gospodarske privrede u feudalno doba, u doba cehovske stege, a 
drugačija je u vrieme slobodne utakmice. Zato imadu pravo auto¬ 
ritarci, kad odatle izvadjaju, da se družtvenim uredbama dade mnogo 
štošta popraviti na području gospodarstva, ali i sami vele, da ni 
družtvo ne može sve učiniti. Jest, družtvo ne može učiniti, da slabo 
tražena roba bude imala visoku cienu, ali družtvo može ograničiti 
slobodu utakmice i time urediti i razdiobu privrede. Družtvo ne 
može učiniti, da mali obrtnik održi pobjedu nad tvornicom, ali može 
učiniti, da se tvornica ne mieša u rukotvorni obrt. Iz svega 
ovoga mi bismo zaključili, da u narodnom gospodarstvu djeluju i 
družtveni i naravni zakoni; prvi stvaraju podlogu, na kojoj potonji 

vladaju. Prirodni zakon veli, da veća sila lomi manju, ali družtveni 
zakon može često, ako i ne svagda, učiniti, da se veća i manja 
sila ne sukobe. 

O ovim prirodnim zakonima govori teoretski (znanstveni) dio 
narodnogospodarske nauke, a o družtvenim zakonima govori prak¬ 
tički dio. Klasična škola pokazala nam je, kako ti zakoni djeluju 
u slobodi. Razumieva se, čim bude tim zakonima manje zapreka 
(što će biti više slobode), tim će oni jače djelovati. Isto tako može 
biti i obratno. Može se dogoditi, da se nekim prirodnim zakonima 
posve onemogući djelovanje (na pr. monopoli!). Prema tomu druž¬ 
tveni zakoni ravnaju u neku ruku jačinu prirodnih zakona. No 
zakon je, barem logike, što veli klasična škola, da se prirodnim za¬ 
konima mora dati sloboda, ako hoćemo da djeluju. Ali umjetni 
je momenat pronaći prirodni način, prirodno područje djelovanju 
prirodnih zakona, da to djelovanje bude na korist svim družtvenim 
razredima. 1 

Otac moderne narodno-gospodarske znanosti, Adam Smith, 
mislio je takodjer samo na ograničenu, relativnu slobodu, kako se 
vidi iz ovih njegovih rieči: „I tako odstranivši svaki sustav podu¬ 
piranja i spriečavanja, sam će se od sebe pojaviti i ustaliti onaj 

1 Ne znam, jesmo li mi ove logične operacije tako razvili, da bi čitalac 
onakovu sliku o njima dobio, kakova nama lebdi pred očima. Ova je točka u 
narodno-gospodarskoj znanosti od velike aktuelne i načelne vriednosti, pa smo 
joj zato nešto više pozornosti naklonili. Sloboda, ili bolje: stupanj ili obseg 
slobode — to je ono pitanje, u kojem se razilaze mnienja. Primjer će možda 
štogod razjasniti. 

Klasična škola uči, neka se dade obrtu i utakmici sloboda, pa će se 
priradnja, izmjena dobara, razdioba dobitka, u kratko sve samo po sebi naj¬ 
bolje razviti, jer će se razvijati po prirodnim zakonima. Kulturne su države 
usvojile ovo načelo, ali ga nisu umjetnički t. j. đružtvu primjereno uporabile. 
Već po samoj naravi stvari imade takovih produkata, ili poslova, koje može 
provesti najbolje samo a) država, ili b) veleobrt (kapitalistička radnja), ili c) 
mali obrt (ručni posao). Nikomu ne pada na um pobijati na pr. nazor, da je 
država najsposobnija za uredjenje novčarstva (kovanje novca itd.), pošte itd. 
Isto tako nitko ne će dvojiti, da je rudokop, gradjenje željeznica, prokapanje 
kanala itd. kapitalistički posao. Napokon će svatko priznati, da je šivanje 
odiela i obuće itd. rukotvorni posao. Sloboda obrta i utakmice imala se je 
uvesti za producente na svakom od ova tri područja, a ne otvarati utak¬ 
mice izmeđju domena (područja) samih. Imalo se je reći: Na području vele- 
obrta slobodno je svakomu veleindustrijalcu voditi koji hoće veleobrt, sva¬ 
komu obrtniku, da vodi svoj obrt itd. Ovime bi se takodjer uvela i sloboda 
obrta i sloboda utakmice, — ali medju članovima istoga obrta; a to bi 
bilo na korist čitavoga družtva. 

Milobar: Narodno gospodarstvo. 5 

jednostavni i laki sustav prirodne slobode. “ A taj sustav naravne 
slobode stoji u sliedećem: „Svaki Čovjek — tako dugo, dok 
ne griesi proti zakonima pravednosti •—• može pođpuno 
slobodno ići putem, što mu ga pokazuje njegova korist, takmeći se 
s radom i kapitalom svakoga drugoga čovjeka i svake druge 
klase ljudi.“ Iz ovoga bi se dalo zaključiti, da je Adam Smith 
bio takodjer za aplikaciju slobode u što širem smislu, bez obzira 
na družtvene klase. To se vidi i iz ovib rieei: „U sustavu naravne 
slobode ima suveren (t. j. država) samo tri dužnosti . . . Druga je 
dužnost štititi svakoga člana družtva proti nepravici i gnje- 
čenju svakoga drugoga člana, t.. j. ustanoviti strogu vladu pra¬ 
vednosti M . . . (Richesse des Nations, trad. Germain, III. 29). Ali 
značajno je to, da Adam Smith ne govori o „pravu 11 , nego o pra¬ 
vici, pravednosti. A to nešto znači, jer se „pravo 11 može stvarati 
i nasiljem i pod legalnom formom, a pravica je božanska iskra, 
usadjena u ljudsko srce, koja prosuđjuje djela po savjesti. 

Smisao je dakle Smithove nauke taj, da u gospodarskoj borbi 
svaka gospodarska jedinica stoji spram druge kao jednaki ravno¬ 
pravni takmac; svakomu je u borbi provodičem njegova gospo¬ 
darska korist. Ali taj provodič ne smije ići tako daleko, da potla- 
čuje drugoga, da vriedja pravicu. Dogodi li se to, tad mora pravica 
naći zaštite u države. 

Adam Smith nije zainietio, da mu se ovdje podkralo protu¬ 
slovlje. Staviti u borbu na život i smrt slabe protiv jakih, dati im 
korist za provodiča, pa onda propovieđati, da jedan ne tlači dru¬ 
goga, — to je protuslovlje; a „pravednost 11 se u ovakovom polo¬ 
žaju izradja u pustu frazu. 

Liberalni pisci rado se pozivaju u borbi sa autoritarcima na 
ovu „slobodu u granicama pravednosti 11 , te im predbacuju nelo- 
jalnost, što tobože podmiću klasičnoj školi, da nauča ,,absolutnu“ 
slobodu. Ali praksa je naučila autoritarce, da je jedini pravi lo¬ 
gični posljedak Smithove „slobode u granicama pravice 11 nauka 
Prince-Smithova (manchesterska škola). A da je ta nauka nezdrava, 
to ne taje ni objektivni liberalci. 

Gotovo svi ugledni francezki pisci prigrljuju u glavnom na¬ 
čelo Adama Smitha o slobodi. 1 Ali svi ovi upadaju u istu pogrešku, 
koju iskustvo dokazuje, što u drnžtvu ne vide radnih klasa, već 

1 Tako: J. B. Say i P. Say, Rossi, Clćment, Courcelle-Seneuil, Ad. 
Jourdan, Cherbuliez, Dunoyor, Cauvćs, P. Leroy-Beaulieu itd. Tako i Englezi: 
,T. S. Mili, Oairnes, Huxley; F. i A. Walker (Američani). 

družtvo uzimaju kao istovrstne jedinice: jednaku slobodu za raz- 
lično jake gospodarske jedinice. 

Malo postranim putem udariše noviji njemački nar.-gosp. uče¬ 
njaci. Liberalci im predbacuju, da naginju k socijalizmu. Prigovor 
nije posve neumjestan. Ali u glavnom je razlika u tom, što libe¬ 
ralci mnogo više paze na prirodne zakone na području narod¬ 
noga gospodarstva, dok Niemci pod pritiskom socijalizma prouča¬ 
vaju više družtvene zakone. Ali ovi padaju opet u drugu pogrešku. 
I njemački autoritarci ne vide u družtvu raznovrstnib radnik klasa, 
raznih priradnih područja, već kao i liberalci samo niz različitih 
radnih jedinica, medju kojima se na jednoj strani vide jaki, na 
drugoj slabi. Tu im u prvom redu i gotovo jedino lebdi pred očima 
radnička klasa. A budući da jednaka sloboda jednima omogućuje, 
što drugima ne omogućuje, to bi onda trebalo da država pomogne 
slabijima, t. j. da se sloboda ograniči. 

Ovime se naravski zadire u načelo slobode, pa odatle sukob 
izmedju jednih i drugih. Na nama nije, da biramo izmedju jednih, 
ili drugih, već ćemo razjasniti pogrešku potonjih, kao što smo raz¬ 
jasnili i pogrešku prvih. 

Po Schonbergu (o. c. p. 62, n. 66) imala bi država spram 
pojedinaca medju inim sliedeće dužnosti: 

a) Država priznaje pravo svakomu pojedincu, da može slo¬ 
bodno upotrebljavati svoju radnu snagu u svoju korist; ona na korist 
ovoga radnoga prava posvećuje slobodu osobe i slobodu rada, dok 
se ne vriedjaju zakoniti interesi drugoga pojedinca, ili družtva. (Ovo 
je, kako vidimo, isto, što je izrekao Adam Smith: „pravednost 11 ili 
„sloboda rada u granicama pravice 11 .) 

b) Država priznaje temeljnim načelom, da je rad posljedak 
osobnosti, pa zato u organizaciji i pravu rada mora gledati na 
zakonite zahtjeve osobnosti. Odatle izlazi dužnost, da se zaprieči 
nečovječna duljina rada, da se zabrani nezdrav rad, čovjeka ne¬ 
dostojan, nemoralan, te obćemu dobru štetan rad. Napokon ima 
država da odstrani ponizujuće momente, koji bi mogli nastati u 
odnošaju izmedju radnika i gospodara, jer se to protivi slobodi i 
pravu rada. (Ovdje se vidi dojam socijalizma, jer Schonbergu lebdi 
pred očima samo „radnik i poslodavac 11 . Osim toga i ova se točka 
može izvesti iz Smithove „pravednosti 11 .) 

c) Priznaje se u načelu, da se ima omogućiti, koliko je samo 
moguće, pravedni ekvivalenat (naplata) u narođno-gospodarskoj raz¬ 
diobi prihoda za radnu uslugu (Arbeitsleistung). 

* 

Ovo znači toliko, da bi država imala odredjivati visinu plaće 
radniku, t. j. da bi ona ravnala razdiobu narodnogospodarskoga 
prihoda. Ovo je cisto socijalističko načelo. Po socijalističkoj nauci 
sasvim je logično, da država rukovodi razdiobu prihoda od narod¬ 
noga gospodarstva, jer je ona u socijalističkoj državi jedini po¬ 
sjednik priradnih sredstava; ona je jedini „poduzetnik 1 ', a svi čla¬ 
novi naroda su radnici. Ali da u sadašnjem uređjenju države i 
družtva država zapovieda poduzetniku, koliko ima plaćati svojim 
radnicima, to bi bilo isto tako opravdano, kao kad bi kupcima na¬ 
lagala, koliko moraju plaćati za robu. A kojimgođ se pravom 
može zahtievati, da država odredjuje plaću radnicima, tim se istim 
pravom može zahtievati, da država zajamči poduzetnicima prodju 
njihove prirade. Ovakove kombinacije indiviđualističkoga sustava 
sa socijalističkim ne mogu da urode kakovim plodom, t. j. kakovim 
sistemom. 

0 boku ovoj školi stoji „etička škola 11 , koja pod izlikom, da 
podade znanosti malo moralnosti, mieša u znanost socijalističke pri¬ 
mjese. Zato Block (Les progres dc la Science ćconomique, Pariš 
1897 I. 308) i ne nalazi u ovoj „historijskoj školi 11 odredjenih na¬ 
učnih skupina, nego: koliko pisaca, toliko različnih mnienja. No 
ini nismo posvema suglasni ni s ovim učenjakom. On je pravo¬ 
vjerni pristaša klasične škole i njene nauke o gospodarskoj slobodi, 
prirodnoj slobodi, uza sve to, što je izkustvo ođkrilo i tamne 
strane ove prirodne slobode. Mi sebi predstavljamo gospodarsku 
slobodu u ovoj slici: 

Liberalci vele, neka se velike i male i srednje, u obće sve 
vrsti riba stave u jedan ribnjak. Sada niti treba koje štititi, niti 
koje priečiti, već neka se svaka brine za sebe i svoj interes, kako 
zna i može. To je stanje prirodne slobode. 

Autoritarci opažaju, kako velike ribe proždiru male i naj¬ 
manje, pa preporučaju, neka se velike, proždrljive ribe zagrade, 
a malenima neka se zajamči obstanak. 

Socijalisti uče, da treba utamaniti sve velike ribe, pa cielt 
ribnjak dati malim ribama: same malene ribe ne će onda jedna 
druge gutati. 

A mi velimo: ako se počne s ogradjivanjem slobode kod 
jedne, druge, ili treće jake ribe, gdje će se naći granica tomu 
ogradjivanju ? Napokon, kakova bi to imala biti ograda, kada niti 
sve ribe nisu jednako opasne? Naše je mnienje, neka se ribnj ak 
razdieli na posebne odjele, gdje će u jednom uživati podpunu slo- 

bodu rada i gibanja velike ribe za sebe, srednje za sebe, a malene 
opet za sebe. 

Kako se odavle vidi, mi smo udarili u ovom pitanju po¬ 
sebnim putem. Mi nismo uz autoritarce, koji idu za tim, da se 
ograniči individualna sloboda, ali nismo ni uz liberalce, koji puštaju 
podpunu slobodu gospodarskomu radu pojedinca: mi smo za dru¬ 
gačiju aplikaciju slobode. 

Uz slobodu produkcije govori se i o slobodi utakmice. 
Liberalna škola uči, da utakmici treba dati podpunu slobodu kao 
i produkciji; autoritarci, a na čelu im socijalisti, zalitievaju, da se 
i ovdje dade rieč državi. Nepobitna je doduše istina, da se je go¬ 
lemi razvoj moderne industrije postigao mudrim spojem ekonomijske 
znanosti s tehničkom, koja je opet procvala na napredku prirodnih 
znanosti. Povrh svega toga pridružila se k tomu zgodna razdioba 
rada. Ali nije posve izpravno, kad liberalci uče. da je samo na 
ta] način mogla produkcija udovoljiti naglo ponaraslim potrebama 
tržišta, koje su narasle naglim porastom pučanstva. Cim bi više 
rasle potrebe pučanstva, tim bi se većma množio i broj onih, koji 
bi se za udovoljen)e tih potreba brinuli, i to ne radi pučanstva, 
već radi svoje koristi. Prava korist u ovako savršeno razvitoj 
produkciji ne stoji u namirivanju potreba (u obče), jer tu svrhu 
bi napokon postigla i manje savršena produkcija; ali prava korist 
stoji u tom, što je ovako savršena produkcija tako pojeftinila neke 
vrsti robe, da su do nje mogli doći i siromašniji slojevi. Dok su 
se knjige rukom pisale i prepisivanjem umnožavale, bile su riedkost, 
pa za to tako skupe, da su ih samo bogataši mogli imati. Danas 
knjiga nije više riedkost. Ali da je knjiga pojeftinjela, to se imade 
zahvaliti utakmici. Kao što dakle sloboda produkcije umnoža koli¬ 
činu dobara, tako im utakmica snižuje cienu. Prema tomu ima se 
i jedna i druga smatrati ne samo koristnom, već nuždnom. Ali i 
jedna i druga ima i svoju tamnu stranu. Autoritarci imadu djelo¬ 
mice sasvim pravo, što prigovaraju podpunoj slobodi utakmice. 
Po Marxu imale bi se krize u produkciji sve više širiti, dok 
napokon ne bi ciela produkcija postala jednom velikom krizom, 
u kojoj bi slabiji sve većma propadali, te bi napokon ostala još 
samo šačica gavana producenata. Ali izkustvo je to oprovrglo, jer 
kriza ima sve to manje; pa i u ono doba, kada su krize najljuće 
harale, bilo je to tek pojedinim granama produkcije, i to prolazno. 
Ali i same te krize ne bi mnogo smućivale autoritarce i socija¬ 
liste, kad bi se radilo samo o poduzetniku. No u krizama nastra- 

davaju i brojne radničke obitelji, pa za to socijalisti viču. Tomu 
se nije čuditi, jer treba priznati, da u ovakovoj krizi teže prolazi 
radničtvo, koje preko noči ostane bez kruha i krova. 

Krize nastaju odatle, Sto svaki poduzetnik mjeri i prora¬ 
čunava potrebu tržišta prema svojim nazorima. No tko će promjeriti 
golemo svjetsko tržište! I tako se tržišta poplave robom, velika 
ponuda obara cienu, i eto krize. Ali šteta naučila ljude pameti i 
izazvala takove organizacije medju producentima, da danas pro- 
sudjuju potrebe tržišta sa dosta usavršenom točnošću. To priznavaju 
i socijalisti, samo vele, da to nije točno proračunano, pa ni po¬ 
novne krize uklonjene. Podpunu točnost i sigurnost mogla bi pro¬ 
vesti samo državna statistika, — misli vodja njem. socijalista Bebel. 
No vrlo je dvojbeno, da bi birokratizam onolikim trudom pazio 
na potrebu tržišta, kao privatni poduzetnik, kojemu sva sreća 
ovisi o tom, da li je u pravoj mjeri došao u susret željama i po¬ 
trebama kupaca. Ako se u današnjim prilikama sam poduzetnik 
preračuna, nosi sam štetu; a u socijalističkoj bi državi s nemara 
i krivnje činovnika stradali nekrivi. Socijalisti odgovaraju na to: 
ako se poduzetnik preračuna, pravo mu budi, što nosi štetu, — 
ali pri tom stradaju radnici. Socijalisti zaboravljaju, da šteta na 
jednoj strani nosi korist na drugoj. Ako se je naime tržište zasitilo 
robom toliko, da joj ciena silno pada, tada će ju i veliki siro¬ 
masi moći kupovati. 

Socijalisti će na ovo odgovoriti, da je ovo slaba utjeha za 
one radnike, koji iza krize ostaju bez krova i kruha. To je sa jed¬ 
noga stanovišta pravo. Ali se pojave na području narodnoga go¬ 
spodarstva ne smiju posmatrati samo sa stanovišta jedne klase (a 
još manje sa stanovišta malašnoga diela jedne klase). Poljodjelsko 
gospodarstvo danas tare suša, sutra mraz, danas svinjska pošast, 
sutra marviuska, danas filoksera, sutra vanjska utakmica! Nisu li 
i ovo krize? Pa kako bi đružtvo i država sasvim zaštitila seljaka 
proti ovim nevoljama? A kako je na ovom području, tako je i 
drugdje. 

Pojedine dakle krize, koje ne ugrožavaju narodnoga gospo¬ 
darstva i koje su nastale poglavito krivnjom pojedinaca, ne mogu 
biti uzrokom, da se obara i samo prokušano valjano načelo. 

Ali s druge strane nemaju pravo ni liberalci, kada hoće da 
obrane svaku utakmicu, pa bila i očito štetna i sa narodnogospo- 
darskoga gledišta. I liberalci dopuštaju, da je podpuna sloboda 
utakmice unesla u gospodarstvo dosta pljeve. Na mjesto da oni 

dopuste, da se ova pođpuna sloboda ponešto suzi, oni rađje bacaju 
krivnju na trošioce, nego na zlorabitelje slobode. Tako na pr. veli 
inače odlični Block (o. c. I. 370): ,,U ostalom stvar je kupčeva, 
da otvori oči: tri četvrtine prevarenih sami su si krivi! Pa zašto 
ne bi ovakova tcžka nebriga bila kažnjena ?“ Ovo su puste fraze. 
Mi držimo, da pučanstvo ne bi bilo pođpuno osigurano proti pre¬ 
vari ni onda, kad bi ga štitili i dosta oštri zakoni, a kamo li ovako, 
gdje ga ne štite tako rekuć nikakvi. Čovjek treba za namirenje 
svojih potreba sijaset različitih dobara. Mi bismo mogli uztvrditi, 
da tri četvrtine pučanstva nisu sposobne, da približno upoznadu 
pravu vricdnost robe. „Kupac-preprodavalac“ to je strukovnjak, 
a svaki pojedinac ne može biti strukovnjak. Kako dakle mogu libe¬ 
rale! zahtievati, da svaki pojedinac „otvori oči“, da ne bude ,,nc- 
briga“, da bude u svem strukovnjak? Mi ćeino vidjeti, kako liberalci 
nazivaju ludošću (Philippovieh veli „unsinnig 11 ) zahtjev malih obrt¬ 
nika, neka bi veleobrtniei, koji se bave rukotvornim obrtom, po¬ 
ložili strukovni izpit iz tih obrta. Kojim se pravom onda zahtieva, 
da kupci budu strukovnjaci? 

I autoritarci nisu načelno proti slobodi utakmice; oni samo 
vele. da su proti zločestoj utakmici, da žele odstraniti prevare i 
nepoštenu, prljavu utakmicu, koja je najveći neprijatelj poštenoj 
utakmici i u obče poštenoj produkciji. Ovo je bez dvojbe s na- 
rodnogospodarskoga gledišta, ekonoinijska, a s etičkoga stanovišta 
plemenita namjera. Ali nama se ne čine posve zgodna sredstva, 
kojima to žele postići. Umjereni autoritarci (poglavito kršćanski 
socijali) misle, da bi se ta svrha mogla postići organizacijom kor¬ 
poracija po primjeru sredovječnih cehova; demokratski socijali misle, 
da bi se isto postiglo socijalnom produkcijom u narodnim radio¬ 
nicama. U jednom i drugom slučaju vodi uredjenje do monopola, 
dakle do oprečnoga pola utakmici. 

Po našem je mnienju samo načelo slobodne utakmice dobro, 
ali uporaba ne valja ni u ovom slučaju, kao ni u slučaju slobodne 
produkcije. 

Mi držimo, da se imade (ako se već ne bi mogla posve 
odstraniti) onakova utakmica ograničiti, koja ugrožava opravdane 
interese velikoga diela pučanstva, ili čitavih razreda pučanstva. U 
ovakove vrsti utakmice ubrojili bismo: 

1. utakmicu izmedju kapitalističkoga veleobrta rnko- 
tvome robe s malim obrtom (na pr. utakmicu modlinžke 
tvornice cipela s postolarskim malim obrtom); 

2. prljavu utakmicu, gdje se loša roba iznaša na tržište 
uz vrlo nizku cienu (Ovime se ubija svaka poštena utakmica i so¬ 
lidna produkcija, kao što na području novčarstva loš novac iztis- 
kuje dobar novac.); 

3. nepoštenu konkurenciju, kridatarstvo: gdje naime ne¬ 
pošten trgovac uzme robe na vjeresiju, pa ju onda prodaje u 
bezcienu; 

4. obiestnu utakmicu, kad se naime netko bez spreme 
dadne na lakoumne poslove, gdje mu lebdi pred očima samo kakav 
časoviti uspjeh, ili inat. 

Ona prva točka od velike je ekonomijske i još veće socijalne 
vriednosti. Tu se radi o tome, da veleobrt ne u tuče maloga obrta; da 
se sačuva srednji gradjanski posjed, srednji družtveni stalež. Ovo 
bi se moglo oživotvoriti tako, da bi se zakonom odielile velike i 
inale obrtne domene, da se zaprieči svaka utakmica u obće izmeđju 
ovih dviju produktivnih domena. 

Ovo je stvar zakonodavstva, a mogu ju oživotvoriti narodi, 
koji su sami svojemu gospodarstvu gospodari. 1 

Sto se tiče ostalih točaka, one bi spadale u krug kaznene po¬ 
litike. Zgodne kazne brzo bi ograničile ove štetne vrsti utakmice. 

Gdje je govora o industriji, tu se ne može mimoići stroj, 
mašina. Mašina je razpolovila industriju u dva tabora. Istina, ma¬ 
šina nije došla u prilog i u službu samo velikoj industriji, već i 
maloj; istina je i to, da ni sama mašina nije jedini biljeg velike 
industrije, ali s njom su uzko vezani drugi uvjeti, koji su veliku 
industriju uobličili u posebnu, novu granu narodnogospodarske pri- 
radnje. Veliki kapital, velika razdioba rada, izradba u velikim ko¬ 
ličinama —- sve je to vezano sa strojem, a to upravo i jesu glavne 
biljege velike industrije. Od kakoga je zamašaja stroj po razvoj i 
napredak industrije, to bi bilo suvišno ovdje nabrajati, kad to danas 
može čovjek svojim očima gledati. 

Kada se je stroju pridružila para, onda je on usjekao ne 
samo u gospodarsku, već i u socijalnu stranu industrije, tada je za 
pravo i niklo socijalno pitanje. Mašina je iztisnula golemi broj ruku 
iz izradbe, ponuda je rada silno porasla, a ciena mu vrlo pala. 

1 Što bi koristio kod nas u Hrvatskoj zakon, da rukotvorini robu smije 
izrađjivati samo izueeni rukotvorae (zanatlija), dok mi ne možemo zapriečiti 
vanjskim tvorničarima rukotvorne robe, da kod nas prodavaju? Mi kraj svoje 
gospodarske i finaneijalne odvisnosti ne možemo niti pomišljati na ovu vrst 
zakonodavne djelatnosti. 

Velika bieda zavladala u radništvu, a zdvojnost i jarost proti no¬ 
vomu neprijatelju očitovala se (na pr. u Englezkoj) razbijanjem 
strojeva, bunama i gungulama. 

Ali kao što svako dobro i zlo treba prosudjivati s obćenitoga 
stanovišta nar. gospodarstva, tako i ovo. Mašina, koja je u prvi 
čas zadala duboku ranu radničtvu, došla je u korist svim ostalim 
razredima pučanstva, svim trošiocima. A to odlučuje u prosuđji- 
vanju valjanosti ove ili one novosti. Pa i samomu radničtvu za¬ 
dana rana bila je samo prolazna. Mašina, koja je u prvi čas ranila 
radnika, poslije ga je ne sumo izliečila, već ga i dobrano nagra¬ 
dila za njegove razmjerno kratkotrajne boli. Mašina je naime stvo¬ 
rila toliko novih industrija, da je kud i kamo veći broj radničtva 
našao zarade i povišicu plaće, nego što ga je u prvi čas izgubio. 
Uza sve to, što i danas pravovjerni socijalni demokrati gromore 
kao u ono vrieme, kada je njihov prorok doviknuo: „Proletarci 
cieloga svieta, sjedinite se!“ — a to je bilo onda, kad je radničtvo 
najviše trpjelo od mašine — to se ipak može reći, da je ta rana 
danas već izbečena. Socijalnoga pitanja, istina, nije nestalo, ali je 
ona tužba, što no se tiče mašine, postala najvećim dielom bez 
vriednosti. 

Proudhon, kojega običavaju ubrajati takodjer u vrstu socija¬ 
lista, pjeva pravu himnu mašini. 1 No ovaj pisac sustavno traži 
posvuda „kontradikcije 1 *, pa za to rado malo zaoštruje na ovoj i 
onoj strani. Ali Ch. Dunoyer sasvim triezno dokazuje, da je ma¬ 
šina 1. pojačala potražak rada (od strane kapitala) i time mu 2. 
podigla cienu i 3. smanjila napore. I tako — veli isti pisac — 
premda je mašina poboljšala udes svih priradnih razreda, ipak bi 
se možda smjelo reći, da je ona koristila razmjerno najviše rad¬ 
ničtvu (De la libertć du travail, I. 503—504). Nekoji pisci osobito 
iztiču, da jednolične radnje (uviek iste kretnje ruku i nogu) postanu 
tako mekaničke, da ih radnik obavlja bez ikakve duševne suradnje, 
po čem radnik otupi i postane nekom vrsti stroja. Ali evo, što 
odgovara na to Rouziers: „Sveuđiljna uporaba mašinizma sve više 
čini, da se tip tvorničkoga radnika približuje tipu trgovačkoga 
pomoćnika, koji lako prelazi s jednoga područja trgovine na drugo, 
isto tako prelazi tvornički radnik od nadziranja jedne mašine 
k nadziranju druge (Question ouvričre, p. 334). Da li je takav 

1 ,.Mašina je simbol ljudske slobode, znak našega gosjjodstva nad pri¬ 
rodom, atribut naše zmožnosti (puissanee), izražaj našega prava, embleme naše 
ličnosti. Sloboda, umnost, eto čitav čovjek". (Contradictions econ., I. 143.) 

prelaz zbilja tako lak, to mi ne znamo; ali ako je tako, onda 
o kakovoj „moralnoj žrtvf‘, kako naziva Sismondi (Nouveaux 
principes d’ econ. pol., od 1827., p. 396) taj mehanički rad, ne 
može biti govora. 

Iz svega ovoga mi bismo zaključili: Koliko se mašina tiče 
samoga radničtva, tu o kakovom oštrom sukobu ne može biti go¬ 
vora; ako je toga bilo, to seje taj sukob jur preživio, a rađničtvo 
se s mašinom izmirilo. — Ko ne stoji tako mašina prema ma¬ 
lomu obrtu. 

Mali obrt mnogo više ima da trpi od mašine u službi tvoi’- 
nice. Gdje se sukobi mali obrt sa tvornicom, veli Roscher, pod¬ 
legne mali obrt. Ali uza sve to, što je mašina najjača sila, rekli 
bismo: sama ličnost tvornice, to je mi ipak ne smatramo onim, što 
mali obrt ugrožava. Ima naime preinnogo vrsti robe, koja je već od 
iskona po svojoj naravi odredjena za domaće potrebe, te se tržište 
ravna prema individualnom ukusu, mjeri i obliku; razna roba ved je 
stvorena za vrlo omedjeni broj kupaca. Sva evo ovakova roba 
pripada malomu obrtu i pripađat će vazda. Ovo je evo jur od 
naravi odredjena domena malomu obrtu, na koju tvornica ne će 
nikada staviti svoje noge. Ali što ne može učiniti tvornica, to će 
učiniti rukotvorni veliki obrt. Ne ubija tvornica, već ovaj veliki 
obrt ugrožava i ubija maloobrtnu industriju, te male obrtnike 
sile, da ili propadnu, ili da se i oni organizuju u slične kapita¬ 
lističke poslove. A to eto nije pravo. Rukoveti bogatih špekulanata 
sloboda obrta dozvoljava, da uništuju obstanak tisućama malih 
obrtnika. Tko tvrdi, da bi značilo goniti rieku natrag k svojemu 
izvoru te ići u nazadak, kada bi se to zakonom zabranilo, — taj 
ne zna razlikovati tvorničkoga i rukotvornoga obrta. Jest, tvor¬ 
nica znači napredak, dok se bavi izradjivanjein robe, koja je po 
svojoj naravi područje mašine; ali tvornica, koja nije drugo nego 
proširena maloobrtnička radionica, ta po našem mnienju ne zaslu¬ 
žuje naziva tvornice (fabrike), to je kamatamica glavničarska. 

Mi smo za svaki napredak; mi smo voljni i davninom po¬ 
svećene dobre uredbe žrtvovati, ako na njihovo mjesto dolaze ne¬ 
dvojbeno bolje. — Mi na pr. dopuštamo, da mođlinžka tvornica 
prodaje jednako dobre cipele, a jeftinije nego rukotvorac. — Ali 
zato se ni u tom slučaju ne može to smatrati korakom na bolje, 
jer gospodarski dobitak (što obćinstvo dobiva jeftiniju robu) nipošto 
ne nadinašuje one štete socijalne narave, — da jedan naime čovjek 
baci u proletarijat tisučn samostalnih i za život sposobnih obrtnika. 

No ovakova vrst obrta još se manje može odobriti, kad sc 
znade, da je onaj spomenuti gospodarski probitak prividan, jer 
tvornička roba, kraj sve ljepote na oko, nije tako solidna kao ru- 
kotvorčeva roba. A što je još gore: i ova jeftinoća tek je privre¬ 
mena. Tvornica rukotvorne robe prodaje jeftino, dok utuće utak¬ 
micu maloga obrta, a kada se je jednom to postiglo, tada slične 
tvornice stvore svezu (kartel) i time si osiguraju monopol, koji 
im omogućuje dizanje ciene, a konsumenti sada moraju i manje 
solidnu robu skupo plaćati. 

Odatle sliedi, da pri prosudjivanju mašine i tvornice te nji¬ 
hova odnošaja spram maloga obrta treba vrlo oprezno razlikovati. 
Ondje, tako se barem nama Ćini, gdje mašina podaje industriji 
veleobrtnički značaj, tu za mali obrt nema pogibli; ali ondje, 
gdje kapital podaje taj značaj obrtu (dok bi bez kapitala nosio 
maloobrtnički značaj), — tu leži prava pogibao po mali obrt. 

Zato ne bi bilo pravo, kad bi mali obrt vodio borbu proti tvornici 
u obće, a osobito proti mašini. Bolje će pogoditi, ako svoje sile 
usredotoči proti onomu potonjemu veleobrtu i da ga zakonom za- 
prieči. Ekonomijski ne će biti nikakva kvara, a u socijalnom po¬ 
gledu moglo bi biti od toga prevelike koristi. Borba naprotiv proti 
mašini znači u istinu tjerati rieku natrag k izvoru. 1 

§ 2. Organizacija obrta do XVIII. stoljeća. 

Ima liepa njemačka rečenica, koja bi slobodno hrvatski gla¬ 
sila : Gradski vazđuh odiše slobodom. Tako je i bilo nekada. 

Samo u gradskim zidinama mogao je doći do osobne slobode 

čovjek, koji nije pripadao ni plemićkomu, ni svećeničkomu sta¬ 
ležu. ,,Grad“ je na temelju svoje obično od vladara potvrdjene 

autonomije i po svojoj organizaciji bio podoban, da stvara slobodne 
ljude; zastupstva gradova imala su pravo stupiti pred kralja kao 

1 Ovo, što smo na ovome mjestu naveli, spada zajiravo u teoretski dio, 
ali smo imali razloga, da se osvrnemo i na teoriju. U moderno doba postala je 
industrija tako ugledna i važna grana narodnoga gospodarstva, da se današnje 
najkulturnije i najbogatije države nazivaju „industrijalnim zemljama 11 . Ali indu¬ 
strija ne utječe u velike samo na narodnogospodarsku produkciju, već i na 
razdiobu narodnogospodarskoga prihoda, pa prema tomu i na društvenu raz¬ 
diobu pučanstva. A kako se i socijalizam tjesnije veže s industrijom, nego 
uz druge narodnogospođarske grane, odatle bogata i preraznolika književnost, 
premnogi i različiti nazori u znanosti. Ovaj mali izlet na područje teorije, 
držimo, mogao bi možda dobro doći onome, koji bi htio u stranoj literaturi 
tražiti potanje pouke. 

posebni slobodni stalež, a svojim imetkom, barem gotovinom, bili 
su gradovi premci i najbogatijoj vlasteli. Zato su gradjani bili 
ljudi ponositi, sviestni svoje slobode, modi i bogatstva. Pa u istinu 
i mogli su biti ponosni ti „kramari 1 ' („epiciers 11 , ,,rotiriers“), kako 
ih je običavalo plemstvo nazivati, jer su svojim radom, žrtvama, 
razborom, pa i svojom krvlju došli do takovoga položaja u 
državi, da se je s njima moralo računati. A tim svojim položajem 
služili su se gradovi ponajvedma u korist domovine i slobode, te 
su se odlikovali političkom zrelošću. 1 Po svojim zaslugama za do¬ 
movinu ide gradjanstvo svaka čast, naročito kod nas; jer kada se 
je visoko plemstvo narodu odtudjilo, a maleno plemstvo smalaksalo, 
ostalo je gradjanstvo ognjištem, hraniteljem i braniteljem starih 
narodnih pravica. 

Jednako, ako nije možda i više, bilo je gradjanstvo zname¬ 
nito po narodno gospodarstvo, jer je nekoliko stoljeća u svojim 
rukama držalo i ravnalo obrt i promet. Sjetimo se samo saveza 
njemačkih gradova pod imenom ,,Hanze“. A tako je bilo i u 
Italiji, Francezkoj. Austriji, pa i na sjeveru u Švedskoj, Nor- 
vežkoj i Poljskoj. 

No uza svu osobnu slobodu bile su gradjanima u gospo¬ 
darskom pogledu ruke vrlo vezane: gradjanin nije mogao voditi 
obrta ni kakav je htio, ni gdje je htio, ni koliko je htio. 0 svem 
su tom odlučivali cehovi (Ziinfte). 2 3 

1 Da se i ne osvrćemo na Lombardski savez proti Fridriku I. Barba- 
rossi, na švicarske i nizozemske gradove, koji su svojim političkim razborom 
i požrtvovnim junačtvom stvorili slobodne države, dosta je spomenuti sto¬ 
ljetnu borbu grada Zadra protiv pohlepe mletačke; sjetimo se narodne lite¬ 
rature u dalmatinskim gradovima, naročito u Dubrovniku. Ta nema zamašni¬ 
jega dogodjaja u povjesti, gdje ne bi gradovi imali odlučne zadaće. Nisu 
li gradovi tražili od prvoga ugarsko-hrvatskoga kralja Kolomana, da sva¬ 
komu gradu napose opetuje ugovor, sklopljen u Križevcima izmedju hrvat¬ 
skoga kraljestva i ugarske dinastije? Nisu ii gradovi sudjelovali kod novih 
izbora hrvatskih kraljeva (Karla Roberta, Karla Dračkoga, Ladislava Napulj- 
skoga, Tvrdka Bosanskoga)? Tako je bilo u Dalmaciji, a drugačije nije moglo 
biti ni u drugim pokrajinama. Zemun, Mitrovica, Požega, Sisak, Zagreb brane 
domovinu protiv Bizantinaca i Osmanlija, kao što se dalmatinski gradovi 

brane protiv Mletaka. 

3 Ceh (Zfinft, Innung) je bila obrtnička zadruga stanovite struke. Ova 
sveza obrtnika bila je javno-pravne naravi, jer se je temeljila na tada obsto- 
jećim zakonima (sustavu). Ona je pod nadzorom gradske oblasti autonomno 
upravljala odnošajima svoga obrta. Ceh je imao zadaću, da u jednu ruku 
čuva i unapređjuje interesa svoga obrta, a u drugu ruku da pazi i na inte- 

Cehovske su uredbe dobro svojoj svrsi služile, dok se je 
tržište i promet kretao oko zidina gradskih, dok knezovi nisu vlast 
u svoje ruke pribrali, pa svoje države jedinstvenim zakonima i 
upravom uniformirali. To se stalo provadjati tamo od XVI. sto¬ 
ljeća, pa se sada tržište, promet i konkurencija proširi; sada se 
već ne da pregledati tržište, ni razdioba produkcije pravedno medju 
majstore podieliti, utakmica sc i nehotice uvuče, ceh ne može više 
da svojoj zadaći udovoljava. To bi se bilo dalo postići samo onda, 
kad bi cebovi pokrajine, ili svib gradova u državi stupili u svezu. 
No do toga nije moglo doći, jer su teritorijalna gospodarstva 
stvarali knezovi svojom silom, a ne gradovi svojom voljom. Zato 
počimaju cebovi propadati, nakon što su pet stoljeća (tamo od 
XI. do XVI. stoljeća) cvali; zaboravljati interese konsumenata, ali 
se za to podvostručenom silom zauzimati za svoje interese, ili 
bolje rekuć za majstorske. Majstori htjedoše ceh učiniti svojinom 
samo nekolikih obitelji, te primanje u kolo majstora na sve mo- 

rese konsumenata. Prema tomu je cehu bila zadaća, da primjereno i pravedno 
porazdieli potrebitu količinu produkcije (naručbe) medju svoje članove (obrt¬ 
nike), a s druge strano da pazi, kako se ne bi uvukla budi nepoštena konku¬ 
rencija, budi izrabljivanje kupaca cienom, ili lošom robom. Na taj način imali 
su cebovi tržnu policiju za svoj obrt u svojim rukama, te su tako bili i 
organom javne (gradske) uprave. Cebovi su bili dakle autonomne korporacije u 
okviru gradske autonomije. Ta autonomija izticala se je i na gospodarskom 
području i u organizaciji cebova. Cehovi su uživali monopol na tržištu gradskom 
i na tržištu gradskoga područja (sela, koja su pripadala gradu, morala su ku¬ 
povati i prodavati samo u gradu). Organizacija cebova bila je budi Statu¬ 
tima, budi običajem uredjena. Ceh se je sastojao iz gospodara (meštri, majstori), 
pomoćnika (,,kalfe“ od njem. Gehilfe; Gesellen) i naučnika (šegrt, Lehrling). 
Pođpuna prava imali su samo majstori; pomoćnici i šegrti bili su u vieću 
samo po svojini zastupnicima zastupani. Samo majstor mogao je da samo¬ 
stalno vodi obrt. A majstorom je mogao postati samo onaj, koga je ceh pro¬ 
glasio. Majstorom postati nije bilo baš lako. Kandidat za majstorstvo morao 
je ćudorednih i strukovnih (tehničkih) dokaza sposobnosti doprinieti. S po¬ 
četka se zahtievalo samo to, da kandidat bude pošten, čestit i svojoj struci 
vješt. Ali poslije, već pod konac cehovske slave i obstanka, išlo se je tako da¬ 
leko, da se je zahtievalo, da bude od djeda ili pradjeda gradjanski sin i da 
se u eieloj njegovoj obitelji čak tamo od pradjeda nije rodilo nezakonito 
diete. Inače se obično tražilo, da naučnik iza nekoliko godina nauka kod 
jednoga majstora bude ,,oslobodjen“. Kao pomoćnik morao je nekoliko godina 
na putovanje (Wandersokaft) u inozemstvo, da se kod inozemnih majstora 
dalje usposobi u svojoj struci. Iza toga povratio se je u svoj zavičaj, gdje je 
morao predati cehu svoje putničke svjedočbe i „remek-djelo" (Meisterstuck), 
te je na temelju toga bio proglašen sposobnim za majstora. 

gaće načine otegoćivati. 1 To je nagnalo pomoćnike, da su se i oni 
udružili u posebne družine (Innungen), — onako od prilike, kao 
■danas radničke koalicije (Gevverkvereine) spram poslodavačkih 
udruga (kartelle). A nije bilo ni bez štrajkova. Glasovit je štrajk 
pekarskih i mlinarskih pomoćnika u NUrenbergu, koji je trajao 
malne deset godina. Od XVI. stoljeća ne prestaju tužbe pače i 
pred samim saborima. 

Medjutim se državna centralna vlast usredotočila u rukama 
vladara. Državna vlast prodire u sve slojeve naroda. Tu novu eru 
moradoše doskora i cehovi oćutiti. Pravo nadzora, koje je prije 
gradskoj oblasti pripadalo, uzme sada državna uprava u svoje ruke 
te stane cehovsku autonomiju krnjiti. Država sama izdaje odredbe za 
nauk djetića, za putovanja i za promaknuće u majstorstvo, te se na 
statute i običaje cehova gotovo i ne osvrće, već podaje majstorstvo 
i takovim kandidatima, koji nisu nikojemu cehu pripadali, ni ce¬ 
hovskim pravilima udovoljili. 2 Na taj način razvije se pod državnom 
zaštitom nova vrst obrta i obrtnika, osobito u XVIII. stoij. pod 
zaštitom merkantilističke politike državnih vlasti. Ovamo spadaju 
tvornice i domaće (kućne) industrije. 

Ovako je evo u većini evropskih država razbila čvrstu ce¬ 
hovsku organizaciju sama državna vlast, dok su ju na pr. u 
Englezkoj sami gospodarski odnošaji faktično ukinuli, i ako se je 
po imenu sve do najnovijega doba u tobožnjoj krieposti uzdržala. 
Tako su na pr. istom god. 1835. i formalno dokinuta preimućtva 
cehova, premda se je velika, slobodna industrija kraj tih cehova 
razvila bez obzira na njihove statute. Veliki je uvoz i izvoz u 
Englezkoj pobudio želju za podpuno slobodnim obrtom. U Fran- 
cezkoj se je za istim težilo, jer je uplitanje države u privatno 
gospodarstvo bilo već dozlogrdilo. Odatle zahtjev: „Laissez faire, 
laissez passerk Turgot pokuša jednim mahom da uvede slobodu 
obrta (1776.), izuzevši neke obrte, koji iziskuju budi osobitu na¬ 
obrazbu (na pr. ljekarnici), ili osobiti interes države (na. pr. knji- 
gotiskari i novinari). No to je izazvalo toliko odpora, da je 

1 Od pomoćnika uzeše zahtievati tako skupe mušterluke (Meisterstiicke), 
da se je pomoćnik Često morao u tu svrhu zadužiti. 

2 Ovakvoga majstora, što ga je državni činovnik „oslobodio", nazivali 
su cehovei u Austriji posprdno „Schutzdekreter", ili ,,Hofbofreiter“, a u Nje¬ 
mačkoj „Freimeister" i ,,Freimann“. Da je medju starim cehovcima i ovim 
majstorima slabo ljubav evala, najbolje se vidi odatle, što su gradjani pro¬ 
zvali i državnog krvnika takođjer ,,Freimeisterom“. 

morao odstupiti. Istom revolucija dovede podpunu slobodu obrta. 
No domala budu ipak neke norme za stanovite obrte uvedene: 
ljekarnici dobivaju stanovite naredbe, pekari i mesari budu stavljeni 
pod državni nadzor, a zlatari moradoše dati svoje kovine državnim 
organima na pregled. Ovakove uredbe prodru u sve zemlje, dokle 
je zahvatila Napoleonova vlast. U Njemačkoj i Austriji ostalo je 
još dobrano dugo pri starom. Potreba slobodnoga obrta počima se 
osjećati istom s razvitkom veleobrta. Kad je napredak u tehnici i 
kemiji izazvao nove obrte, kad su željeznice, parobrodi i brzojavi 
promet podigli te novčano gospodarstvo pomoću kredita obrtnu dje¬ 
latnost razmahalo, osjetila se potreba takovoga obrtnoga zakona, koji 
obrtnoj djelatnosti pojedinaca ne pravi zapreka. Pod tim utjecajem 
bude u Austriji proveden zakon o slobodnom obrtu god. 1859. (u 
Njemačkoj 1869.). 

A što se razumieva pod tom „slobodom 11 obrta? — Pod 
tim imenom provela su se ova načela: 

a) Sve osobe su ravnopravne u vodjenju obrta — 
sve osobe bez razlike spola i godina, vjere, odgoja i zavičaja; 
državljanin, inozemae, fizična i juristička osoba može jednakim 
pravom i slobodom voditi obrt. 

b) Svakomu je slobodno vrst, obseg i mjesto obrta oda¬ 
brati. — Prema tomu može jedna osoba u isti čas više obrta na 
jednom, ili na više mjesta voditi; osim toga može prodavati robu 
svojih vlastitih ruku, ili kupljenu. (Ovo načelo ubija mali obrt.) 

c) Svaki obrtnik vlastan je udariti cienu svojim produktima, 
svaki radnik svojoj radnji. 

d) Odnošaj izmedju poslodavaca i radnika temelji se na pri¬ 
vatnom ugovoru: primanje je i odpuštanje radnika dakle privatna 
stvar ove dvojice, koju mogu po volji uglaviti. 

Ovaj princip izručio je radnički stalež samovolji poslodavaca, 
jer obje ugovarajuće stranke nisu slobodne. Poslodavac može po- 
čekati, dok bieda natjera i najboljega radnika, da po što po to 
iznajmi svoju radnu snagu. 

e) Sve obrtne korporacije sa svojim prisilnim statutima i 
upravnim povlasticama (na. pr. cehovi) dokidaju se. 

f) Naprotiv slobodno je u zakonom propisanim formama uje¬ 
dinjivati kapitalije i radne snage; privredne udruge mogu se bez 
zapreke i bez posebnih državnih dozvola osnivati u okviru zakona. 

Sva ova načela ne dolaze nikomu tako zgodno, kao posjed¬ 
niku mobilnoga kapitala. Ova načela izručila su tehniku (strukovno 

znanje i rad) kapitalu. Odatle već za rana nevolje i tužbe, koje 
su prinukale države, da nisu ova načela baš na skroz provele. 
Tako se na pr. za neke obrte zahtieva dokaz osposobljenja, na pr. 
za ljekarnike, za brodare itd.; za neke obrte mora se tražiti 
posebna dozvola (koncesija), na pr. za osnovanje založnica, za pre- 
važanje preko rieka itd.; napokon policajni nadzor i pravo izda¬ 
vati naredbe] u ovom smislu pridržale su si sve države. Točku 
c) u mnogo slučajeva obara tarifa, što ju same oblasti ustanove, 
na pr. u gradovima cjenici za kočijaše, služnike, svratištare itd., 
a na selu za mesare, pekare i mlinare. 

Ta ,.sloboda “ dakle nije absolutna, već joj država udara gra¬ 
nice (obrtna politika). Uza sve to je utjecaj države toli neosjetljiv, 
a sloboda obrta toli prostrana, da se iz samoga obrta dižu glasovi 
za veći utjecaj države na ovu slobodu. 

No ni sam pojam ,,obrta“ nije još nepomičnim granicama 
ograničen. U najširem smislu može značiti obrt i privredu (Ervverb). 
U ovom smislu bio bi promet i trgovina takodjer obrt. U užem 
smislu razumieva se pod obrtom preradjivanje i oplemenjivanje 
surovina (rukotvorna i industrijalna djelatnost). U najužem smislu 
razumieva se pod obrtom samo onaj dio djelatnosti oko prerađji- 
vanja surovina, koja se ponajveema rukama obavlja (rukotvorstvo). 
A to bi bio mali obrt. 1 

Njemački obrtni red ubraja u obrt promet i trgovinu, te i 
neke osobne radnje na. pr. predstave, umjetničku djelatnost, ako joj 
je svrha jedino privreda. Ali od ovoga obćenitoga pojma oduzima 
neke poslove, premda bi se mogli ovamo pribrojiti (željeznički 
poslovi, apoteka i pouka). — U našoj monarhiji uzima se u 
„Gewerbe“ takodjer i velika industrija (a tako i u Njemačkoj). 
No uza sve to, što se pravno ne čini razlika medju obima, ipak 
se gospodarski razlikuju ove dvie grane, jer se govori o obrtu i 
velikoj industriji, ili o malom i velikom obrtu. — Pošto se je 
ovakovo shvaćanje udomaćilo, treba da ga poprimimo i mi. Sva¬ 
kako je najznačajnija obćenita oznaka obrtu preradjivanje i ople¬ 
menjivanje surovina. To je zajedničko cielomu obrtu. 

1 Austrijski obrtni red (20./XTI. 1859,) izuzima izričito neka zajii 
manja iz obrta, a sve ostale grane djelatnosti ubraja u obrt. Tako su izuzeti 
jx>ljodjelska prirađnja, rudarstvo, književnost, liepe umjetnosti, liberalna znanja 
(liečnik, odvjetnik), kreditni i osjegaravajući, željeznički i parobrodarski po¬ 
slovi, onda nekoje domaće radnje (n. pr. pletenje čarapa itd.). 

6 malom, velikom i kućnom obrtu u obće. 

Tipični predstavnik za mali obrt jest zanat (zanatlija. Hand- 
werker), a za veliki obrt tvornica, koja radi strojevima (fabrika). 
Medju ove dvie vrsti utisnula se kučna industrija, koja spaja ka¬ 
rakteristične momente maloga i velikoga obrta, te je neki prielaz 
od jednoga k drugomu. No to je tek prividni prielaz. Kućna indu¬ 
strija nije realni prielaz, već je to neki „ponte dei sospiri“, most 
uzdaha, preko kojega mali, ali slobodni i samostalni obrtnik pre¬ 
lazi u odvisnost, u proletarijat. 

Uzmemo li zanat za predstavnika maloga obrta, tada su mu 
karakteristike ovo: Mali obrt obuhvaća razne grane (za¬ 
nate) jedinstvene ručne izradbe za mjestno tržište, 
za poznati krug mušterija. Ručna je radnja toliko oprav¬ 
dana oznaka, što u malom obrtu prevlađjuje onako, kao što stro¬ 
jevi u velikom obrtu. 

Po surovome materijalu dieli se mali obrt u dvie klase: u 
nadničko (Lohmverk) i naručbeno rukotvorstvo (Preisiverk). 
U prvom slučaju dade se obrtniku sav surovi materijal, a on ga 
samo izradi, a u potonjem naruči obrtnik sam i surovi materijal i 
sam ga obradi, pa mušteriji gotovu robu proda. Ova potonja klasa 
obrta prevladjivala je u prošlim stoljećima te je u cehovima imala 
svoje kule. 

Jedinstveni zakoni za cielu državu, što su se počeli uvađjati 
tamo od XVI. stoljeća, bili su za trgovinu vrlo povoljni, jer je 
mogla lakše tražiti i naći tržište (kupaca) i u udaljenijim pokra¬ 
jinama iste države. Osobito čvrsto upre trgovini u kotače merkan- 
tilni sistem, koji je sve bogatstvo države mislio naći u trgovini sa 
inozemstvom (u povoljnoj trgovačkoj bilanci). Prije su bili obrt¬ 
nici (producenti) ujedno i trgovci svoje robe, od sada počimaju 
oni izradjivati za trgovce, koji onda ove izradke prodavaju na 
stranom udaljenom tržištu. Tako se uvuče malo po malo trgovac 
medju producenta i konsumenta. Kada se je trgovina još jače raz¬ 
vila i država joj svu svoju pomoć pružila, stadoše trgovci podizati 
i vlastite zgrade, u koje su uzimali izučene radnike (obrtnike), da¬ 
vali im surovinu, a ovi ju za plaću preradjivali u robu. Ova od 
trgovca podignuta radionica bude prozvana „fabrikom 12 . Ovo je po¬ 
četak velike industrije. Pod utjecajem dakle velike trgovine i velike 
industrije stane se mali obrt dieliti u nadničarski i naručbeni. Kada 
je golemim napredkom tehnika nove strojeve produkciji u pomoć 
Milobar: Narodno gospodarstvo. 6 

privela, pretvoriše se nađnićarski obrtnici u radnike. Uveđenje 
slobode obrta razveže krila kapitalu i ukloni sve zapreke njegovoj 
elastičnosti: on se baci sada na sva područja obrta. Na ovaj način 
bude mali obrt od strane kapitala s dvie strane napadnut: gdje je 
bilo moguće nadomjestiti ručni rad strojem, ondje je kapital uveo 
stroj i iztisnuo rukotvorni rad, te tako stvorio veliku izradbu po¬ 
moću stroja (Fabrikmassiger Grossbetrieb) ; a gdje nije bilo moguće 
nadomjestiti rukotvorca, tamo je kapital pokrenuo budi nađničar- 
skoga obrtnika, budi naručbenoga, t. j. podigao je kućnu industriju. 
Ovi su radnici radili kod kuće na naručbu. To je rukotvorni vele- 
obrt (HanđvverksmSssiger Grossbetrieb). Veliki kapital, kupujući ili 
sam dobavljajući surovine, može s mnogo manje troška izradjivati 
robu u velikim količinama. Mali obrt stane gubiti mušterije. To ga 
prisili, da prestane samostalno raditi, već morade zatvoriti svoju 
radionicu, pa se dati u službu kapitalu. Kućna je industrija dakle, 
tehnički promatrana, mali obrt, gospodarski promatrana — kapita¬ 
listički posao. 

Sravnimo li ove dvie obrtne grane sa stanovišta produkcije, 
mora se priznati, da je veliki obrt, bio tvornički, ili rukotvorni (kućna 
industrija), napredniji i pogodniji, nego mali obrt, jer brže i jefti¬ 
nije izrađjuje velike količine robe. Ovo osobito vriedi, ako se uzme 
u obzir izradba za vanjska tržišta. No promatramo li stvar sa so¬ 
cijalnoga stanovišta, gdje socijalna politika traži, da u državi bude 
što veći broj slobodnih i neodvisnih elemenata u osobnom i u go¬ 
spodarskom pogledu, tada dolazimo do istoga zaključka, kao i kod 
agrarnoga gospodarstva: srednji i mali obrt treba spasiti, da družtvo 
s nerazmjerja posjeda ne oboli. Veliki obrti stvaraju čitave čete 
odvisnih elemenata. Odavle nastaje po državu i njenu obrtnu po¬ 
litiku ne baš laka zadaća, da pazi na gospodarske i socijalne po- 
% sljedice modernoga obrtnoga razvitka. Dojakošnje je izkustvo po¬ 

kazalo, da onaj napredak u produkciji više koristi pojedinim 
(kapitalističkim) gospodarstvima, nego cielomu narodnomu gospo¬ 
darstvu, dok je ubijanje maloga i srednjega obrta na veliku go¬ 
spodarsku i socijalnu štetu čitavomu narodu. 

§ 3. Kriza maloga obrta. 

Kapital, oslanjajući se 11 a slobodu obrta, tako je za¬ 
kvačio mali obrt, da mu zloguki proroci pjevaju opielo; drugi se 
tješe time, da fabrika ne će u nekim strukama moći ljudske ruke 
nadomjestiti. Ako i nerado, i mi se pridružujemo prvomu mnienju, 

ako stvari ostanu, kako su sada. Nepobitna bo je činjenica, da je 
fabrika u nekim obrtima toliko usavršila radnju, da može ručno 
djelo posve zamieniti. To je već postignuto na pr. kod tkalačkog 
obrta. Tkalačtvo danas pripada prošlosti, koliko se još nije zatrlo 
kod seljaka. A kako se jur dogodilo tkalcu, tako se počima do- 
gadjati i postolaru, pa i krojaču i t. d. Mi rado dopuštamo, da 
tvornici ipak ne će poći za rukom, da i sve ostale vrsti obrta 
utuče. Tvornica valjda nikada ne će brijati i šišati ljudi, pođki- 
vati konja. No već je i to golemi udarac za postolara i krojača, 
što sav njegov posao stoji u krpanju; a nije siguran, da mu i ove 
čedne privrede ne uzme kapital svojom kućnom industrijom. Ta u 
Njemačkoj, Švicarskoj i drugdje ima već sada kapitalističkih 
posala za popravak cipela! I tako je eto ta sloboda obrta omogu¬ 
ćila kapitalu, ne samo da podigne mašinsku veleindustriju, nego je 
omogućila posjedniku kapitala, koji inače nema ni pojma o ka¬ 
kovom obrtu, da uništi čitavo čislo izučenih obrtnika. A nema li 
pojedinac kapitala, lako se sastave dionička družtva. I tako se 
eto sloboda obrta može izroditi u upropašćivanje srednjega i ma¬ 
loga obrta, samo da kapital ne leži mrtav i da bogati postanu 
još bogatijima. 

Ista ova sloboda obrta dopušta kapitalu, da stanovitu robu ne 
samo izradjuje, nego i prodaje, i to gdje samo hoće. Na temelju 
toga podižu veliki poslovi sijaset podružnica, koje onda na bezbroj 
mjesta maloga obrtnika ubijaju. 1 

Malomu obrtniku otežčava još više položaj u borbi sa vele- 
obrtom u jednu ruku neobuzdana konkurencija izmedju sa¬ 
moga veleobrta, u drugu ruku karteli (gl. dalje § 11.). Težko 
je reći, koji je od ovih štetonosniji i ubitačniji. U prvom slučaju 
znači to po maloga obrtnika povećanu konkurenciju. Veleobrtnik 
može i onako da dade jeftinije, nego zanatlija, a kada se razpali 
utakmica medju samim veleobrtnicima, koji često snizuju cienu do 
samih izradbenih troškova, tada mali obrtnik ne može uzdržati 
borbe ni uz najveće žrtve, jer često mora i samu surovinu iz svoga 
žepa plaćati! Isto tako, samo još uztrajnije i sustavnije, djeluju 

1 Tako na pr. tvornica cipela u Modlingu kraj Beča imade u monarhiji 
preko 140 prodavaonica, pa gdjegod se ovakova podružnica ugniezdi, ondje 
malo po malo izčezavaju postolarski obrtnici te postaju, kako neki strukovnjak 
iz Galicije javlja, pometačima cesta uz 20 do 25 nč. nadnice. (Cf. Ebenhoch: 
Štand und Ursacben der heutigen Handvverkerfrage [u: Sociale Vortrage der 
Leo-Gesellschaft] p. 80). 

* 

karteli. Više veleobrtnika ugovore, za koju će cienu prodavati robu, 
i porazdiele si tržište. Ova je edena obično mnogo niža od ruko- 
tvoreeve. Spusti li i rukotvorac cienu, tad će ju veleobrt spustiti još 
niže, jer se po ugovoru eventualni gubitak naknadjuje. U ova- 
kovom je slučaju borba maloga obrtnika bezuspješna. 

Kraj svib ovih nevolja imade još i takovih, koje si mali obrt 
sam naprti. A to je nesloga i konkurencija medju samim malim 
obrtom. Prije je mogao samostalni posao otvoriti tek pođpuno izu- 
čeni rukotvorac, i to uz stanovite uvjete i savlađav razne potežkoće; 
danas uz slobodu obrta može svatko, tko se tek malo ili ni malo 
u posao razumije, otvoriti svoj posao, gdje i kada ga volja. Tako 
se eto često dogadja, da kalfa otvori svoj posao iz pukoga prkosa 
svomu gospodaru, kako se veli, pred nosom. Posljedica je sve veće 
snizivanje ciene, koje obično ne koristi ni kupcima, a najviše je 
na štetu samim obrtnicima. U ovakovoj borbi održat će se naravski 
onaj, koji imade više novaca, a ne onaj, koji je bolji radnik. Zato 
mali obrtnici mjesto da se slože, pa da ujedine i svoje malene ka¬ 
pitale i svoju radnu snagu, pa da tako ujedinjeni naprave bojni red 
protiv svoga zajedničkoga protivnika, oni manje više reže jedan 
na drugoga. A to bi obrtnici mogli uz nešto dobre volje. Pomoču 
raznih udruga dalo bi se postići mnogo toga, ali nesretna nena- 
vidnost mnogo prieči. „Ma koliko neugodno to zvučilo, veli Niemac 
Crilger, sama uenavidna utakmica medju zanatlijama otežčava pro¬ 
širenje surovinskih, magazinskih i radioničkih udruga te na put 
staje svim naprezanjima, da se zanatlije uvjere o priekoj nuždi 
ovakovih uđruga“. (Cf. Jahresbericht fiir 1896 iiber die auf Selbst- 
liilfe gegrunđeten đeutschen Erwerbs- unđ Wirthschafsgenossen- 
sebaften, Leipzig, 1897. S. V.) 

Neobuzdana konkurencija vuče za sobom još veće zlo: ne¬ 
poštenu konkurenciju (Niemci vele ,,selnnutzige“ Konkurrenz). 
Producenti i trgovci u malom i u velikom obrtu često se služe ta¬ 
kovim nepoštenim sredstvima u utakmici, da se njihova prevarna 
namjera prikriva, ali je zato tim više na štetu poštenim producen¬ 
tima i trgovcima, kao i konsumenrima. Ovakova utakmica mogla 
se je poroditi samo pod krivo shvaćenim geslom: Laissez faire, 
laissez passer, t. j. država se nema pačati u to, na koji će si 
način pojedinac imetak sricati. Odatle sliedi, da pošteni obrtnik 
mora da podlegne u konkurenciji s onim, koji se služi nepoštenim 
sredstvima, tako da poštenih obrtnika u obće nestane, pa preostanu 
sami sljepari. A odakle da kupac znade procicniti vriednost robe? 

Njemu ne preostaje ino, nego da se osloni na poštenje prodavaoca. 
A to sljepari najbezobraznije izrabljuju. 

Sloboda obrta još je u jednom smjeru znatno prevagnula na 
korist kapitala, a na štetu maloga obrta: ona je omogućila držanje 
više obrta u jednoj ruci. Tako na pr. može bogati graditeljski po¬ 
duzetnik da svekolike za novu zgradu potrebite stvari sam izradi. 
Umjesto da se gospodar, koji kuću gradi, pogadja sa stolarskim, 
bravarskim, staklarskim, Ubilačkim itd. obrtnikom za njegov rad, 
on to prepusti poduzetniku; a ovaj, mjesto da nabavlja potrebite 
stvari kod dotičnih obrtnika, uzme nadničarske obrtnike (Lohn- 
werk), dade im materijal, a oni izrade stvari. Na isti način može 
konfekcioni posao utuci čitavi niz različitih malih obrta. Ni ovdje 
dakle nije kriv stroj (mašina) biedi rukotvorčevoj, već je tomu 
kriva preširoka sloboda obrta. 

No to još nije sve. Ima još nekojih „manjih grieha", za koje 
se nama čini, da mogu veliku pokoru nanieti malomu, kapitalom 
slabomu obrtniku. A to su: 1) t. zv. putujuća skladišta, 2) kuća- 
renje, 3) kaznionička industrija, 4) vjeresijsko pričekivanje. 

Putujuća skladišta (Wanderlager) to je prenašanje i 
prevažanje rukotvorne robe iz jednoga mjesta u drugo. Ova se 
roba prodaje razmjerno vrlo jeftino, jer prodavalac ide tek za 
malim dobitkom, ali zato za čim hitrijom i većom prodjom. Gdje 
se ovakav trgovac pojavi, u tome mjestu domaći obrtnici naravski 
moraju skrštenih ruku gledati, kako ovaj nezvani gost dobro po¬ 
sluje, dok oni za svoju robu ne mogu naći kupca. 1 

Gotovo jednako djeluje i kućarenje (Ilausierhanđel): pro¬ 
davalac ide sa svojom robom na ledjima, ili u sandučiću od kuće 
do kuće, pa prodaje uz nižu cienu, nego što se ista roba prodaje 
u dotičnome mjestu. Ovakovi kućarci stoje obično u službi veli¬ 
koga obrta (producenta), te ili dobivaju ravno plaću, ili prodavaju 
robu na svoj račun, pri čem još uviek imaju dobiti, jer im pro¬ 
ducent uz najnižu cienu prodaje. Kako putujuća skladišta, tako i 
kućarenje služi veleobrtu, dakle kapitalu, a ubija mali obrt, kojemu 

1 Kod ovakove zgodne prilike nastoji svatko, koji ima što gotovine, da 
si potrebu namiri na što dulje vrieme. A kroz to vrieme domaći obrtnici na¬ 
ravski počivaju. Jedino, ako mu susjed nema gotovine, tad mu je dobar i 
domaći obrtnik, koji ga „pozna 11 , pa dade na vjeresiju. Ovakova putujuća skla¬ 
dišta tim su štetonosnija po obrtnika, čim se redovitije u stanovita mjesta 
navraćaju, jer svaki kupac radje štedi, dok „opet 11 dodje „kolijaš 11 (Wagen- 
lager), nego da kupi za koji novčić skuplje kod domaćega obrtnika. 

je pri ruci tek malo kapitala, pa mora da računa na neprekidnu, 
bilo i malenu prodju. No kad ..kolijaši' 1 i kućarci namire potrebe 
nekoga mjesta, onda obrtnik mora dulje vremena čekati, dok opet 
što proda. A jer mu to nije moguće, to mu onda ne preostaje ino, 
nego da svoj obrt obustavi. A toga zanatlija ne zaslužuje. Ako on 
i nešto skuplje svoju robu prodaje, ali je zato ta roba bolja, nego 
tvornička. I same tvornice na svojoj robi često debelim slovima 
iztiču, da je to „prava ručna radnja u . 

Osim ovih udaraca stižu mali obrt nevolje još i s onih strana, 
odakle bi ih morao najmanje očekivati, a to je od države. Star je i 
opravdan nazor, da kažnjenici sami svojim radom zasluže ono, 
što pojedu, a ne da se drže kao u pritaneju. 1 Taj nazor pridržala 
je i moderna država, ali upotrebljava kažnjenike tada za sve vrsti 
posla i industrije. Pri tom država ima pred očima još i tu svrhu, 
da kažnjenika priuči kakovomu obrtu, da se poslije uzmogne po¬ 
štenim radom uzdržavati. Odatle su se moderne kaznione pretvorile 
u radionice i u skladišta svakovrstne robe. A budući da kazniona 
radi uz najniže troškove, što se pomisliti dade, i budući da se u njoj 
prerazličiti obrti vode, to ona na ovaj način postaje veleobrtnikom, 
koji se može i s najjačim kapitalistom natjecati. Pa ipak je kaznio- 
nički obrt u prvom redu naperen protiv maloga obrtnika, ruko- 
tvorca, jer se u kaznionama obično ne radi strojevima na veliko. 
A ta je šteta tim nepravednija, što obrtnik mora državi plaćati 
porez, a kazniona ne mora svagda. Stoga bi pravednost zahtievala, 
da kazniona u tuzemstvu ne smije prodavati svoje robe jeftinije, 
nego što ju prodaje obrtnik; a da joj se zaliha ne prenagomila, 
neka u inozemstvo izvaža. 

Sto malome obrtniku još možda više život ogorčuje, nego li 
mašina i kapital, to je vjeresijsko pri čeki v a nj e. Još i danas 
može 11 a pr. postolar da na dan zaradi 3—4 krune. — On bi 
kraj svoga čednoga živovanja izašao i proživio, da mu mušterije 
ne ostaju dužne po više mjeseci, a možda i godina. A kad on 
ne dobiva gotovine u ruke, mora uzimati 11 a vjeresiju (pa zato 
skuplje), i to ne samo surovine, već i druge stvari za život. 
„Ovdje bi mogla pomoći — veli jedan njemački pisac — samo 
ćudoredna promjena, a ta bi morala izaći iz viših slojeva, koji 
baš u „zaostajanju 11 (,,Schuldigbleiben“) najgorim primjerom pred- 

1 Zato su već Grci i Rimljani upotrebljivali kažnjenike za težke državne 
radnje, na pr. za kamenolome, a u srednjem vieku ili prikivala na ladje („galiot 11 ), 
da veslaju. 

njače. Ponajprije treba ljude opetovano u novinama podučiti, daje 
u nebo vapijući grieh, kad se radniku njegova zaslužbina uzkra- 
ćuje; da je lihva i izpijanje, ako ga siliš, da po čitave mjesece 
na svoju naplatu čeka; i napokon da je prosta kradja, ako mu 
se u obće ne plati; pače već je to kradja, ako mu se dug ne 
izplati s kamatima 11 (Jentsch, Volkswirtschaftslehre, 418). 

Još treba na umu držati, da nisu svi obrti, niti na sva¬ 
kome mjestu jednako ugroženi. Ima obrta, kod kojih je bitno 
svojstvo ručni rad, tehnika, pa o njoj ovisi i gospodarski mo- 
menat. Takovi su obrti na pr. brijački, dimnjačarski, staklarski, 
tapetarski, ličilački i dr. Kod ovakovoga obrta tvornički veleobrt 
ne će mnogo nahuditi. Ali za to nije izključena pogibao, da ne bi 
kapital pomoću slobode obrta i ovdje mnogo štete nanio, i to ne 
obrtu i njegovoj tehničkoj bitnosti, već samostalnosti njegovoj. Na 
temelju slobode obrta može kapitalista da u svojoj ruci usredotoči 
na pr. ličilački, tapetarski, staklarski i više drugih obrta. U ovakvim 
slučajevima ne prieti malomu obrtu upravo nikakva pogibao, ako 
se je mali obrtnik samo voljan malo za sebe pobrinuti. Na ovom 
području mogu mali obrtnici dvie snage da ujedine: radničku 
(tehničku) snagu i svoj kapital, dok kapitalista nema nego svoj 
kapital. Na ovim nekim područjima može mali obrt ne samo da 
se održi tehnički u cielosti (t. j. cieli rad ostane u rukama malomu 
obrtu), već da i ekonomijski procvate. 

Većoj pogibli i šteti izvrgnut je onaj obrt, gdje je izradba 
skopčana sa svojom prodajom. U ovom slučaju imade obrtnik pri¬ 
like, da svoj ručni rad pretvori u prometnu vriednost. Kako je 
ovakav obrt najunosniji i razmjerno najrazgranjeniji, to se oko 
njega i najveća borba vodi izmedju velikog obrta (kapitala) i 
maloga obrta (zanatlije). Najgore prolazi onaj obrt, gdje tvornica 
može izraditi čitavu robu sama. To se u velikim gradovima do- 
gadja danas krojačkomu i postolarskomu zanatu. 

Ali i jedan te isti obrt nije posvuda jednako ugrožen. Imade 
nekih okolnosti, koje olakšavaju obstanak malomu obrtu, a imade 
i takovih, koje ga otežčavaju, a prijaju veleobrtu. Tako su na pr. 
gradovi povoljno tlo za uspievanje velikoga obrta, jer se ondje 
mogu velika skladišta otvarati i kraj toga na malo trgovati. Isto 
tako brza, jeftina i pouzdana prometna sredstva (željeznice) vrlo 
pogoduju veleobrtu; vrlo slabe komunikacije, običaji i navade po¬ 
goduju malomu obrtu. Gospodarsko blagostanje pučanstva znatno 
pripomaže malomu obrtu, jer kupac ne gleda na neznatnu razliku 

u cieni, već na soliđnost robe i svoju potrebu, kojoj mali obrtnik 
može lakše udovoljiti, nego tvornica. Tehnička savršenija naobrazba 
u savezu s trgovačkom naobrazbom u velike koristi malomu obrt¬ 
niku, jer mu prva omogućuje, da individualnomu ukusu svojih 
mušterija lakše udovolji, dok mu potonja pomaže u orientiranju 
na tržištu. 

Sa stanovišta socijalne razredbe pučanstva, kao i sa stano¬ 
višta narodnoga gospodarstva ne može se na ovo gledati bezbrižnim 
okom. Kao što na selu inali i srednji posjed sačinjava pretežni dio 
pučanstva, tako i u gradovima mali i srednji obrt obuhvaća pre¬ 
težnu većinu gradjanstva. A kao što latifundije, koliko bile na 
uhar pojedincima, ne koriste narodnomu gospodarstvu, pore¬ 
mete red u čitavom narodnom organizmu, tako i veliki obrt, ko¬ 
liko i nosi pojedincima te u jednu ruku i mnogo koristi cielomu 
narodnomu gospodarstvu, ipak u drugu ruku nanosi golemu štetu, 
jer veliki dio pučanstva goni u proletarstvo te stvara nezdrave 
gospodarske i socijalne ođnošaje, pa zato treba misliti na po¬ 
boljšanje ovih odnošaja ne samo radi ovoga staleža samoga, već 
radi cieloga narodnoga organizma. Imade ljudi, koji savjetuju, 
da se postojeći gospodarski razvoj naprosto zaprieči. No kako 
da se to provede, a da se od zla ne učini još gore? Današnja 
organizacija produkcije osniva se na slobodi produkcije, na slo¬ 
bodi konsumpcije i na slobodi osobnoga kretanja. A tko će se 
danas ovoga odreći? A što se tiče kapitalističkih posala, to ćemo 
vidjeti na svome mjestu, da su to posljedice gospodarske potrebe. 
Ta to upravo mi Hrvati najbolje osjećamo, koji snio kraj nestašice 
domaćih kapitalističkih posala u produkciji vrlo zaostali, premda 
obilujemo tolikim podzemnim blagom. S toga nam se osnovanijim 
čini drugi nazor, koji ide za tim, da se postojeći razvoj što ko- 
ristnijim učini za cielo narodno gospodarstvo, a što manje štetnim 
za pojedinca. No u teoriji je ovo vrlo liepo rečeno, ali do danas 
još nigdje nije provedeno. Pa i kako da se provede, kad nije 
posve jasno, što se time misli! Kapitalista će pod time razumievati 
što jeftiniju produkciju dobara, jer to dolazi u prilog svima, uz što 
manju štetu pojedinaca (t. j. producenata); mali obrt će opet to 
sa svoga stanovišta tumačiti, da je za interes sveukupnoga gospo¬ 
darstva nuždno što više slobodnih i samostalnih gospodarskih je¬ 
dinica uz što manje žrtve pojedinaca (obrtnika). A napokon tko 
da to provede? — Država mora vazda da promatra interese cjelo¬ 
kupnosti, obće dobro, te da unapredjuje interese jedne klase samo 

do one granice, dokle ti interesi stoje u skladu s interesima cjelo¬ 
kupnosti. Zato nijedan razred družtva ne može tražiti od države, 
da ga ona sama spasi, već se mora u prvom redu sam starati za 
svoj spas. Tu nastaje borba za život, u kojoj će žilava samoobrana 
nastojati i sama, da nadje način za samoodržanje, pa će i državu 
prinukati, da priskoči u pomoć. Zato treba da se promotre dva 
načina i sredstva za spas maloga obrta: njegov vlastiti rad za 
održanje i pripomoćni rad od strane države. 

§ 4. Pokret maloga obrta za očuvanje svojih interesa. 

Onaj pokret gradjanskoga družtva pod kouac XVIII. i po¬ 
četkom XIX. stoljeća, naperen protiv policajne države (absolutne 
monarhije) XVIII. stoljeća, išao je doduše za „slobodom i jeđna- 
košću“, ali se je pri tom za pravo mislilo u prvom redu na poli¬ 
tičku slobodu i jednakost. No kako se je polieajna država odveć 
tutorski miešala i u privatne gospodarske poslove pojedinaca, bilo 
je to već toliko dozlogrdilo, da je borba za slobodu i jednako- 
pravnost na političkom polju prešla i na gospodarsko područje. U 
Franc.ezkoj bude ta sloboda provedena odmah prvih godina revo¬ 
lucije. Odavle priedje prieko u Njemačku. Godine 1808. usvaja 
Pruska u načelu slobodu obrta, te ju sliedcćih godina i zakonom 
provede. U Austriji se doduše nije ta sloboda zakonom provela 
sve do početka druge polovice XIX. vicka, ali je upravna dje¬ 
latnost bila nadahnuta tim duhom. Ima pokusa od 1821. i 1835. 
godine, da se obrtna sloboda zakonom uvede. No u Austriji se nije 
nikada osobita želja za tom slobodom pokazivala, kao da se je 
ovdje slutilo, da sloboda na području gospodarstva nije isto, što i 
sloboda politička. U Austriji dodje i formalno do slobode obrta 
istom god. 1859. Sto se je u Austriji dugo tek naslućivalo, to u 
Njemačkoj dopre malomu obrtu brzo i jasno do sviesti: politička 
sloboda i obrtna sloboda — to su dvie vrlo različne stvari. Jedva su 
se izpunila tri đesetgodišta, odkako je bila uvedena sloboda obrta, 
i već su se pokazale sve njene posljedice. Odatle živahni pokret 
osobito u sjevernim pokrajinama protiv slobode obrta, koji se opet 
vraća na stanovište cehovskoga uredjenja. Burne god. 1848., kada 
se je u frankfurtskom saboru radilo o tom, da se Njemačka uje¬ 
dini, a Austrija iz njemačkoga saveza iztisne, sastane se mjesec 
dva dana prije toga u istom Frankfurtu t. zv. obrtnički parla- 
menat (sredinom jula 1848.) Zaključci ovoga obrtničkoga zbora 

obaraju točku po točku obrtničke slobode. U tim se zaključcima 
zahtieva: a) broj majstora ima se ograničiti, b) majstori moraju 
pripadati cehu, c) majstorom može postati samo onaj, tko je zanat 
učio, tko je putovanje obavio i tko je majstorski izpit položio, 
d) sve zanatlijske radnje, što ih tvornica potrebuje, imadu se po- 
dieliti cehovskim majstorima u onome mjestu, gdje je dotična tvor¬ 
nica, e) obrtnik smije voditi samo jedan obrt, f) zanatlijske izradke 
inože prodavati samo cehovski majstor, g) obrt voditi smiju samo 
gradovi, h) nije dozvoljeno podizati javne, obćinske, državne, dio¬ 
ničke radionice, i) zabranjeno je držati više od dva naučnika, 

k) javne radnje imadu se razdieliti medju cehovske obrtnike preko 
obrtnoga vieća, što će ga sami obrtnici izmedju sebe sastaviti, 

l) tvornice se imadu oporezovati na korist zanatlije. 

Agitacija medju pruskim obrtnicima za ostvarenje ovih zahtjeva 
prinuka vladu, te je već početkom sliedeće godine (9/II. 1849.) 
izdala obrtni red, koji je dobrano išao u susret ovim zahtjevima. Za 
najveći dio rukotvornih obrta bude odredjeno, da ih smiju voditi 
samo majstori, koji su učinili naučnički izpit, koji su tri godine 
služili kao kalfe i napravili majstorski izpit. Osim toga budu uve¬ 
deni i cehovi, kojima su majstori morali pripadati. Više obrta u 
jednoj ruci moglo se zabraniti. Djetići i pomoćnici smjeli su raditi 
samo kod majstora svoje struke (dakle ne kod tvorničara, ili ne- 
izpitanoga kapitaliste). Prodavanje maloobrtnih izradaka moglo se 
jo zabraniti veleobrtu. 

Da se je ovime kapitalu mnogo neprilika prouzročilo i da su 
mu se stavile granice, preko kojih nije mogao sasvim zavladati 
cieliin obrtnim područjem, to najbolje potvrđjuje žilava borba, 
koje se je sada latio veliki obrt u ime „slobode 11 . Napokon 
izvojšti tu slobodu „liberalnim“ zakonom o obrtu (Nothgewerbe- 
gesetz od 8. srpnja 1868.). Ovim se zakonom opet uvodi načelo 
slobode „rada i sticanja", te se odstranjuju sve protivne uredbe 
od god. 1849. Druge godine doniele su novih zakona u istom 
„liberalnom" smjeru: 1869. bude ukiuut lihvarski zakon, 1870. 
prielaz k slobodnoj trgovini (Freihandel) t. j. ukinuće carina. Te¬ 
čajem ovih godina budu dakle načela slobodnoga obrta oživotvo¬ 
rena. God. 1868. stanu se obdržavati mnogobrojne skupštine malih 
obrtnika, koje su prosvjedovale protiv namjeri vlade, da uvede 
slobodu obrta; a kada je to uvedeno, ponove se te skupštine, koje 
su sad stale šiljati molbe i peticije, da se novi zakoni ukinu, a 
uvedu one „natražnjačke" i „sredovječne" uredbe od god. 1849., 

kako ih liberali nazivaju. God. 1872. sakupi se u Draždjanima 
maloobrtničkih izaslanika iz svih gradova, koji utemelje „đružtvo 
samostalnih rukotvoraca i fabrikanata 1 '. Bila je ovo mješavina, kojoj 
nije moglo biti duga života kraj razrožnih interesa. Tuj su naime 
primili i mali obrtnici u načelu slobodu obrta, ali su zahtievali, da 
se organizuju takovi savezi, koji će si sami obrtne uredbe i prava 
udesiti. Ovim se je smjeralo bez dvojbe opet na cehove, a to nije 
išlo u prilog tvorničarima. Ovi malo po malo izstupahu iz družtva, 
koje se napokon god. 1882. pretvori u „sveobći njemački zanat- 
lijski savez", te izadjc s novim, jasnim, skroz u maloobrtničkom 
duhu sastavljenim programom. Ovaj savez uze zahtievati obvezne 
cehove, izpite osposobljen ja za vodjenje obrta, zaštitu protiv kaznio- 
ničke utakmice, dokinuće vojničkih radionica, zabranu kućarenja. 
Obrtnici donekle uspiju: Zakonom od 18. srpnja 1881. uvedeni su 
dobrovoljni cehovi. God. 1884. slože se cehovi od 14 raznih obrta 
u savez, kojemu stoji na čelu „centralni odbor sjedinjenih cehovskih 
saveza Njemačke". God. 1890. sđruži se ova udruga s onom gore 
spomenutom, pa od tada rade, da oživotvore zajednički program, 
koji traži: da cehovi imaju biti obvezni, vodjenje zanata dozvo¬ 
ljava se na temelju dokaza sposobnosti, zabranu kaznioničkoga i 
„kolijaškoga" obrta, zabranu velikih kapitalističkih prodavališta 
zanatlijske robe, uvedenje obrtničkih komora za zaštitu i unapre- 
djenje maloobrtničkih interesa. 

Naprezanja obrtnika urodila su zakonima od 18. srpnja 1881., 
8. prosinca 1884. i 6. srpnja 1897. Potonjim zakonom uvadjaju 
se obrtničke komore za veće kotare. Prema ovim zakonima imadu 
cehovi svrhu: njegovati uzajamnost i staležki ugled, unapredji- 
vati dobre odnošaje izmedju majstora i djetića, presudjivati u 
parbama izmedju majstora i djetića, urediti šegrtsko pitanje, stru¬ 
kovne škole, obdržavanje djetičkih i majstorskih izpita; nadalje 
bude cehovima prepušteno, da se pobrinu i za djetićke odbore, 
koji će se brinuti za interese djetića. Ove ustanove mogu se 
protegnuti u nekim slučajevima i na one majstore, koji nisu čla¬ 
novi nikojega ceha. Još je i to dopušteno, da cehovi mogu po¬ 
stati i obveznima, gdje to većina obrtnika zaključi, i to budi 
za sve obrtnike, ili svakako za one, koji drže djetiće i naučnike. 
Ceh može sastojati samo iz majstora iste ili srodne struke. Svje- 
dočba osposobljenjenja ne zahtieva se izričito, no za naslov „maj¬ 
stora" svakako je nuždria; ali se zato od naučnika zahtieva dje- 
tićki izpit. 

Zanatlijske komore sastavljene su od obrtnika, koje 
čekovi ili maloobrtna družtva izaberu izmedju sebe u dotičnom 
kotaru, a stoje pod nadzorom viših upravnik oblasti te imadu 
pravo da ik vlada ne samo u zanatlijskim pitanjima sasluša, več 
se mogu i samostalno starati za unapredjenje obrta. U komorama 
sjedi i djetički odbor. Komore se bave uredjenjem naučničkih odno- 
šaja, postavljaju odbore za djetićke izpite, poravnavaju parbe 
izmedju djetića i majstora (pri čem ima da prisustvuje i djetički 
odbor) te ine razpre medju članovima ceha. 

Svim ovim nisu obrtnici ništa bitna postigli. Borba maloga 
obrta ide za tim, da se sloboda obrta ograniči tako, da neizučeni 
bogataš ne bi vodio raznih zanata. Pokret maloga obrta, zahtievajuč 
oživotvorenje cehova, ide za materijalnim obezbjedjenjem, koje je 
ceh podavao zanatliji u pređjašnjim stoljećima; ovi zakoni naprotiv 
shvaćaju pokret zanatlija kao neki sport, koji ide za sredovječnim 
uniformama. Ovi zakoni otegoćuju, istina, konkurenciju izmedju 
malih obrtnika samih, ali ih ne štite od kapitalističke konkurencije; 
a upravo od ove, a ne od one prieti propast malome obrtu. Ovi 
zakoni naprtili su malomu obrtu samo još više formalnih potežkoća, 
dok mu materijalno ama baš ni u jednom pogledu ne pomažu. 
Kućna industrija u službi velikoga kapitala najveći je neprijatelj 
malomu obrtu, a baš eto u ovom smjeru nije zakonom ništa učinjeno, 
pa zato ostaju zahtjevi maloga obrta još uviek nepromienjeni. 

U Austriji se nije razmjerno dosta dugo ni zagrievalo za 
slobodu obrta, jer se je u jednu ruku ovdje dugo podržavao abso- 
lutizam, koji je priečio u obće svaki pokret, a u drugu je ruku 
država dozvoljavala slobodu obrta u „liberalnom" smislu. A na¬ 
pokon pokret maloga obrta protiv te slobode u Njemačkoj dosta 
je pridonio, da su stare uredbe ostale u- krieposti sve do god. 18G0. 
Istom god. 1874. i 1877. budu u novom obrtnom zakonu pro¬ 
vedena gotovo sva načela slobodnoga obrta. Od sada počima i 
živahniji pokret maloga obrta protiv ovoga zakona. God. 1879. 
sastane se sveobći češki zanatlijski zbor te se izjavi za prisilne 
udruge (cehove), kako su obstojale do god. 18G0., i za dokaz ospo- 
sobljcnja. Tek god. 1893. budu zahtjevi maloga obrta u zastup¬ 
ničkoj kući u obliku predloga formulirani: za vodjenje zanatlijskoga 
obrta nuždan je dokaz osposobljenja (a stoji u tom, da je obrtnik 
bio najmanje 8 godina u dotičnoj obrtnoj službi i da je položio 
majstorski izpit); tvornički poduzetnici, koji i zanatlijsku robu 
izradjuju, moraju takodjer doprinesti dokaz osposobljenja; u sluča- 

jevima, gdje bi bilo dvojbeno, kojoj vrsti pripada koji obrt (za¬ 
natu, ili veleobrtu), odlučuje mnienje obrtničke udruge; državne 
oblasti ne mogu od izpita oprostiti, privredne i gospodarske udruge 
smiju zanatlijski obrt voditi samo onda, ako su ih osnovale pri¬ 
silne udruge (t. j. cehovi), inače imade svaki udrugar doprinieti 
svjeđočbu osposobljenja. Svaki obrtnik može izradjivati samo onu 
robu, što spada u njegov obrt; ako je za podpuno zgotovljenje 
robe potrebna radnja drugoga obrta, tad ju ima dati obaviti samo¬ 
stalnomu obrtniku dotične struke. Kučna je rukotvorna industrija, 
kao i obrtna nadničarija (das Halten von Sitzgesellen) zabranjena. 
Trgovac smije prodavati samo stanovitu rukotvornu robu, i to 
onakovu. kakovu je primio. Tvorničari, koji izradjuju rukotvornu 
robu, moraju biti članovi ceha. Cehovi se diele u kotarske ili 
strukovne saveze, ovi se opet sdružuju u komorne saveze, a ovi 
u jedan državni cehovski savez. K tomu ima se podići državna 
udružna banka, koja ima omogućiti kredit za udružno vodjenje obrta. 

Austrijski se zanatlije prenuše malo kasnije na rad, ali zato 
izradiše program, koji sačinjava gotovi sistem. I kad bi se taj pro¬ 
gram u cielosti oživotvorio, sačuvao bi se zanatlijski rad zanatlij- 
skomu obrtu. Da se zahtjevi zanatlija čine zagovornicima obrtne 
slobode natražnima, sredovječnima i upravo nemogućima, toga ne 
treba ni spominjati. Neki misle, da bi oživotvore nje ovoga pro¬ 
grama značilo pođrezati žile velikoj industriji i time produkciji i 
izvozu robe u inozemstvo. Toga ne vjeruju valjda ni sami oni, 
koji to govore. Tko hoće da bude pravedan u prosuđjivanju odno- 
šaja izmedju maloga i velikoga obrta, ne smije ni za čas skinuti 
s oka narav maloga obrta. Mali obrtnik izradjuje za mušterije 
svoga mjesta i najbližega okoliša, i to robu, koja se rukom 
izdjelava. Kapitalu dakle preostaje još široko polje rada. Ali obrtna 
sloboda, koja kapitalu dopušta zanatlijski veleobrt, uzrokuje u 
malom obrtu isti gospodarski i socijalni proces, koji je u srednjem 
vieku nastao na području agrarstva: grofovi su slobodnoga seljaka 
učinili kmetom, a njegovu zemlju svojom imovinom. Seljački stalež 
je i dalje živio, polje se je i dalje obdjelavalo, ali je seljak bio u 
neku ruku rob grofov. Rukotvorni veleobrt na isti način uništava 
samostalnost rukotvoraca; rukotvorstvo će i dalje obstojati, ali će 
ga voditi kapital pomoću nekadanjih samostalnih zanatlija, pre¬ 
tvorenih u nadničare. Ako se kapital rado baca na polje maloga 
obrta, to se dade lako pojmiti, jer to nije skopčano ni s mukom, ni 
s rizikom, a zajamčuje konačno uspjeh. Producirati za vanjsko 

tržište, osvojiti polje medjunarođne utakmice — to je i težko i 
opasno. Naprotiv ništa komotnije ni lakše, nego se oboriti na ma¬ 
loga obrtnika, pa osvojiti domaći trg. Mali obrtnik nema kapitala, 
pa ne može borbe uzdržati. 

Dne 13. ožujka 1883. izdana je u Austriji novela k obsto- 
jećemu obrtnomu redu. Ova novela dieli obrte u tri kategorije: u 
slobodni, koncesionirani i zanatlijski obrt. Ova je treća kategorija 
nova. Kao obćenita karakteristika ovoga obrta navode se „vještine 
(Fertigkeiten), koje su nuždne za iz učenje obrta i koje se mogu 
naukom i duljom službom u obrtu postići, te koje za taj obrt re¬ 
dovito dostaju“. Ovakovih zanata nabrojeno je 47 vrsti; a u dvoj¬ 
benom slučaju odlučuje ministar trgovine u sporazumku sa mi¬ 
nistrom nutarnjih posala, kojoj kategoriji dvojbeni obrt pripada. — 
Za ove obrte odredjuje novela dokaz osposobljenja. Osim toga 
odredjuje ista novela, da su za ove sve tri kategorije obrta (osim 
tvorničara t. j. fabrikanata i kućne industrije, koja se u obrt niti 
ne računa) cehovi obvezni. 

Na prvi pogled rekao bi čovjek, da su mali obrtnici s dva 
stožerna zahtjeva uspjeli: dokaz osposobljenja i obvezne cehove za 
zanatlijske obrte. No novela uvađja obvezne cehove za zanatlije, 
kojima imadu da pripadaju majstori, djetići i šegrti iste struke, ili 
srodnih struka; a ako bi broj ovih bio premalen, onda sastavljaju 
ceh svi obrtnici jedne, ili još i susjedne obćine. Svrha je cehu: 
njegovanje zadružnoga duha i staležkog ugleda medju članovima 
i pripadnicima ceha (medju majstorima i pomoćnim osobljem). 
Naročita zadaća je cehova, da izgladjuju mirovnim sudištima spo¬ 
rove, koji se tiču rada, nauka i nadnice; briga za uredni odnošaj 
šegrta, podizanje i unapređjivanje strukovnih učilišta, ustrajanje 
bolestničkih i predujmovnih kasa, surovinskih skladišta, proda¬ 
vaonica izradaka, uvadjanje zajedničke tvorničke produkcije i inih 
produkcionih metoda. — Pomoćnici biraju izmedju sebe odbor, 
koji se šalje u majstorsku skupštinu te sudjeluje i kod mirovnih 
presuda. 

Kako se odavle vidi, ta je novela blizanac njemačkomu 
obrtnomu redu: sama palijativna sredstva, koja nameću malomu 
obrtu samo novih formalnih potežkoća, dok se onih slobodnoobrt- 
ničkih ustanova, koje najjače zanatliju pritištu, i ne dotiču. Zahtjev 
osposobljenja i obveznoga ceha imade sasvim drugu svrhu : mali 
bi obrt njime želio obuzdati kapitalističku zanatlijsku izradbu, a 
ovi zakoni obuzdavaju zanatliju. 

§ 5. Dokaz osposobljenja i obligatne udruge (eehovi). 

Prijatelji slobode obrta iztiču, da je prva posljedica obvez¬ 
noga osposobljenja ta, da se zanatlija ima ograničiti na onaj obrt, 
iz kojega je položio izpit; odatle sliedi, vele ovi, da se obrtnik ne 
može ni ganuti s ovoga područja, ako mu posao ne uspijeva. 

Ovaj prigovor ne vriedi s gledišta zanatlije ništa, dok je 
golema istina sa stanovišta kapitalističkoga. Još se nije dogodilo, 
da bi se propali izučeni bravar dao „na srodno svomu obrtu pod- 
ručje“, pa prešao u kovače, ili da bi upropašćeni postolar pustio- 
svoj obrt, pa prešao u sedlare. Ovakovi upropašćeni samostalni 
obrtnici idu na nadnicu kapitalu (t. zv. Sitzgesellen). Naprotiv se 
svaki dan dogadja, da kapitalistički posjednik tkalačke tvornice 
kupi svilarsku tvornicu te preko noći postane od tkalca svilar. Još 
se redje dogadja, da mali obrtnik uzme više obrta u svoje ruke, 
osobito ako* nema ni pojma o njima. A napokon kada bi to i htio, 
nedostaje mu kapitala. No uzmimo za čas, da bi taj prigovor pri¬ 
jatelja obrtne slobode vriedio, onda nastaje pitanje: Zašto ne bi 
mogao od svoga zanata živjeti zanatlija, dok s druge strane ti isti 
prijatelji slobodnoga obrta opravdavaju kapitalističku produkciju 
zanatlijske robe time, što pučanstvo toliko raste, te su njegove po¬ 
trebe tolike, da ih mali obrt sam ne bi mogao zadovoljavati! (Cf. 
Philippovich: Grundriss d. pol. Oek. II. 110.) Nekada je naš seljak 
nosio surke i kožuhe, danas je veleobrt unio i inedju njih pamučne 
,,kapute“, a čohaši i krznari ostali bez kruha. No tko će tvrditi, da 
bi naš seljak gol hodio, da dobri Bog nije iz fabrike poslao kaputa 1 

Drugi je prigovor proti osposobi)enju: da izpit ne bi imao 
stvarne vriednosti, ako se ne bi polagao pred strukovnjacima, t. j. 
majstorima, a ovi su, veli se, interesovani, da odveć ne naraste- 
broj majstora, pa bi tu bila nuždna intervencija državnih organa; 
a ako bi izpit ovisio o ovima, zašto država ne bi mogla majstorske 
dekrete dieliti i bez izpita? 

Ovaj prigovor još manje vriedi od prvoga. Ako bi se ovaj 
izpit imao ukinuti, ili ne uvesti zbog moguće pristranosti izpitnoga. 
povjerenstva, onda bi se s istoga razloga morali ukinuti svi izpiti. 
Sto se tiče broja majstora, dosta je ponoviti ono, da je porast pu¬ 
čanstva i njegovih potreba tolik, da majstori ne bi ni mogli svih 
potreba namiriti bez tvorničkoga veleobrta. 

Daljnji prigovor protiv osposobljenja podiže se s iste strane 
s razloga, što osposobljenje ne bi štitilo maloga obrta protiv nepo- 

štene konkurencije, koja ne stoji u neznanju, već u nepoštenu upo- 
rabljivanju toga znanja. Istina je. No ima ustanova, po kojoj može 
voditi obrt samo cehovski majstor; a ceh može nepoštenoga maj¬ 
stora izključiti. 

Napokon dokaz osposobljenja ne štiti ni protiv konkurencije, 
vele zagovornici slobodnoga obrta, i to protiv one, što ju malomu 
obrtu čini fabrika i kućna industrija. Ovo je najtemeljitiji prigovor. 
No najteže je pri tom, što se tomu — po mnienju slobodnjaka — 
ne može doskočiti. Ovakovo osposobljenje bilo bi protiv zdravoga 
razuma („widersinnig u , veli Philippovieh, iz kojega ove prigovore 
crpemo), jer fabrika često mnoge zanatlijske radnje obuhvaća, pa 
za sve ove radnje nije upravo moguće tražiti osposobljenje od fa- 
brikanta. Ovaj je prigovor istinit, ali nije opravdan. I sami obrt¬ 
nici znadu, da fabrikant ne može da za sve te zanatlijske radnje 
izpit napravi; ali se baš zato i postavlja taj uvjet, da se upravo 
time fabrikanti prisile, da zanatlijske radnje dadu obavljati izpi- 
tanim cehovskim majstorima, a ne obrtničkim nadničarima. 

Da se opravda oprost od izpita, navadja se sliedeći razlog: 
Na čitavom području tvorničke produkcije odlučuje medjunarodna 
konkurencija o uvjetima obrta, drugim riečima: da uzmogne fa¬ 
brikant konkurirati na medjunarodnom tržištu, mora mu se kod 
kuće dati povlastica, da sam obavlja zanatlijske radnje u tvornici, 
da može zaslužbu i kruh otimati zanatlijama. Industrijalci spočita¬ 
vaju agrarcima, kad ovi traže povišenje carine na poljodjelske pro¬ 
dukte: da bi rado, da im industrija rentu plaća; a zar ne hi ovi 
mogli velikoj industriji spočitnuti, da želi rentu na račun zanatlija? 

Napokon, vele branitelji slobodnoga obrta, dokaz osposobljenja 
ne može ukloniti ni same kućne industrije. Kućna industrija (na- 
klađnina), veli se, jest kapitalistička organizacija, te svaki „zanat¬ 
lija", koji ima kapitala, može slabije konkurente ili djetiće naklad- 
ninom zabaviti, t. j. dati im posla uz naplatu. Ovo je istina. No 
čemu se ovdje iztiče najednom „zanatlija 11 kao kapitalist? Zašto sc 
nije spomenulo na pr. fabrikanta šećera, koji za svoje radnike vodi 
krojački posao? Ako osposobljeni majstor uzme više djetića, ili 
odstupi jedan dio svojih naručaba svojim slabijim „konkurentima", 
to nije nikakav grieh, pače se to ima željeti, ali ne, da tvorničar 
sukna bude ujedno krojač na veliko. 

Još se iztiče, da dokaz osposobljenja ne zajamčuje zanatliji, 
da ga ne će izrabljivati trgovac, jer da se zahtjev: „zanatlijske 
izradke smije samo osposobljeni zanatlija prodavati 1 ' može lako obići 

time, da se trgovac dade po izučenom zanatliji zastupati. — To ne 
stoji. Ako zanatlijske izradke smije samo cehovski zanatlija izra- 
djivati i prodavati, to trgovcu ne preostaje ino, nego da te izradke 
kod zanatlije kupi, pa onda uz nešto višu cienu prodaje. No u tom 
slučaju ne bi trgovac izrabljivao zanatliju, već bi se moglo prije 
obratno dogoditi. 

I tako poglaviti prigovori protiv dokazu osposobljenja nisu 
jezgroviti, ni opravdani. Ali upravo to, što branitelji obrtne slobode 
tako oštro na nišan uzimaju taj zahtjev maloga obrta, najbolje 
dokazuje, da im je taj zahtjev trn u oku. 

Drugi zahtjev maloga obrta, na koji se najjače obaraju pri¬ 
jatelji slobodnoga obrtarenja, jesu obvezne udruge osposobljenih 
obrtnika (zanatlija) ili cehovi. 

Vidjeli smo, kakva su prava dana ovim modernim cehoviina 
u najnovijim zakonima. No obrtnici traže, da im se još veća prava, 
dadu: da im se dadu sredstva za unapredjivanje svojih obrta i 
nadzor nad članovima ceha. 

Prigovori, što se dižu protiv obveznosti ceha, u istinu su sićušni. 
Ali baš zato, što im se ipak tolika vriednost podaje, da se i država 
na njih obazire, treba ih spomenuti. Kao velika zapreka cehovske 
organizacije iztiče se tobožnja pot.ežkoća, da se skupe oni obrti, 
koji se imadu smatrati zanatlijskima (rukotvorničkima); a nastaje 
ta potežkoća odatle, što ovdje odlučuje i veličina glavnice i vrst 
produkcije. Tu ima toliko prielaznih stupnjeva, da je težko gra¬ 
nicu naći (na pr. majstor, koji u nakladi radi; majstor, koji u 
nakladu daje; majstor, koji ujedno trguje; mali fabrikant). Ova je 
potežkoća u Austriji već riešena: bez osobite glavobolje ustanovilo 
se 47 zanatlijskih obrta. Dalje se veli, da bi ustanovljivanje gra¬ 
nica ovim obrtima izazvalo cjepiđlačarskih i bezplodnih prepiraka. 
Ovaj se razlog ne može ozbiljno uzeti. — Dalje se ide još ova- 
kovom analizom: Ako su članovi ceha srodnih struka (postolari, 
kožari itd.), onda nastaju međju njima sukobi interesa; ako pak 
ceh sastoji od samih članova iste struke, onda međju interesima 
pojedinaca nastaju sukobi itd., itd. Svi ti prigovori ne zaslužuju 
osobite pažnje, jer se ne tiču spora izmeđju maloga i velikoga 
obrta, a ovaj riešiti — znači čitavo pitanje riešiti. Današnje za¬ 
konodavstvo postavlja štokakve norme, kako se ne bi male ribe 
izmed sebe izkrvarile, dok ništa ne radi, kako bi ih obranilo od 
velikih. Ovime smo došli do one točke, koju pristaše slobodnoga 
obrtarenja postavljaju za aksiom: Rukotvorstvu se ne može posve 
Milobar: Narodno gospodarstvo. 7 

prepustiti nikoje područje izradbe, jer bi bilo odveć kupaca, a pre¬ 
malo producenata, i jer se to ne da složiti s inedjunarodnim pro¬ 
metom i slobodom potroška. 

Ova potonja točka upravo je os, oko koje se vrti cielo pi¬ 
tanje. Ako mali obrt (zanat) ima na području narodne produkcije 
svoje posebno samostalno omeđjeno mjesto, koje mu jači (t. j. veliki 
obrt, kapital) ne smije posvojiti, onda se neka zakonom zaštiti; 
ako pak zanat nema prava na ovakovo, recimo iskreno, monopolno 
mjesto, — onda sve ovakove palijativne odredbe nemaju koristi. 
A što se tiče opazke, da se bez vclcobrta ne bi mogla namiriti 
potreba konsumenata, to je puka samoobmana. Onim silama, kojima 
danas veleobrt zasićuje do preko grla potrebu konsumenata, istim 
silama bi to postigli i mali obrtnici. Ako veleobrt namiruje potrebe 
konsumenata na pr. sa 1000 radnika, tu istu potrebu bi moglo na¬ 
mirivati 400 samostalnih majstora sa 600 djetića. Razlika bi bila 
samo u tom, što bi čisti dobitak padao u žcp 400 samostalnih 
radnika, dok ovako pada jednomu kapitalisti. A ako ne bi išlo 
rukom, zanatlije bi si pomogli udruživanjem, te bi si nabavili stro¬ 
jeve. Ove udruge imale bi sasvim drugu svrhu, nego što ju imadu 
današnje. Danas se zanatlije ne udružuju zato, što je porasla po¬ 
treba konsumenata. pa hoće da ju namire, već sc udružuju, da 
odbiju konkurenciju kapitala. Današnje udruživanje radja se radi 
propadanja zanatlijske produkcije, ono bi se radjalo radi procvata. 

Pokret zanatlijskoga obrta u Austriji i Njemačkoj pokazuje, 
da su zanatlije dobro uočili, s koje im strane prieti propast, pa 
su i pronašli sredstva, kojima bi tu pogibao od sebe ođvrnuli. Oni 
vojuju pod geslom: rukotvorna izradba rukotvorcima! Svi drugi 
konkretni zahtjevi (da se zabrani „kolijaški a obrt, kućarenje, kaz- 
nionička izradba, više rukotvornih obrta u jednoj ruci itd.) samo 
su posljedice gornjega principa. Kako smo vidjeli, zakonodavstva 
u Austriji i Njemačkoj nisu odstranila ni ovih pojedinih slučajeva, 
a kamo li oživotvorila sam princip. 

S toga nije čudo, Što ovi zakoni nisu urodili malomu obrtu 
nikakvom bitnom korišću, ni oduševljenjem za organizaciju. Tako 
se eto lako može shvatiti, zašto se u nekim krunovinama Austrije 
nije u obće ni pokušalo uvesti ovakove udruge (cehove); a drugdje, 
gdje su se formalno i ustrojile, ponajvećma driemaju. 1 Videći zakono- 

1 U čitavoj austrijskoj polovini nabrojilo se je god. 1894. preko 5.300 
udruga. Od ovih uvelo ih je samo oko 400 neku vrst osposobljeDja; oko 500 
udruga su čisto strukovne (jednoga zanata), oko 400 udruga obuhvaća srodne 

đavstvo, kako je slabim rodom urodila novela od god. 1888., doda 
god. 1897. (23. veljače) opet jednu obrtničku novelu pod pritiskom 
zahtjeva četvrtoga občega zanatlijskoga zbora (1892.), u kojem je 
bio cieli zanatlijski program, za koji se je povela živahna agitacija 
medju malim obrtnicima. Ova novela ide za tim, da olakša zanat- 
lijskim udrugama podizanje privrednih udruga. I ova se novela 
brižno čuva, da ne zadre u načelo slobodnoga obrta, zato ne će 
mnogo pomoći maloga obrtnika, jer ga ne uzima u zaštitu protiv 
navale kapitala. Malomu dakle obrtu ne preostaje ino, nego da 
nastavi borbu u smjeru, da mu se zakonom ustanovi područje pro¬ 
dukcije — I sami neki odlični pristaše obrtne slobode dopuštaju, da 
bi zahtjevi austrijskih zanatlija, kad bi se oživotvorili, spasili obrt; 
ali samo sumnjaju, da bi se mogli oživotvoriti. 1 Mi smo već prije 
iztaknuli, da se nije bojati nestašice robe; a što se tiče upravnih 
potežkoća, to je samo utvaranje. Neka se te potežkoće prepuste 
cehovima pod nadzorom države, pa će ih nestati. 

Što se Ugarske tiče, čini nam se, da se njena obrtna poli¬ 
tika još odlučnije stavila na stanovište obrtne slobode. Ona je ono 
načelo, što je u austrijskoj noveli od 23. veljače 1897. tek natuk- 
nuto, već u cielosti prihvatila. Ugarska obrtna politika dieli mali 
obrt u dvie klase: jedna, i to veća čest maloga obrta ne može 
se održati protiv utakmice velikoga obrta, — njoj je dakle sudjeno, 
da propane; da se spasi, ne preostaje joj ino, nego da se sama 
pretvori u veleobrt. Druga, manja čest maloga obrta podobna je 
da se održi. To su obrti, gdje viša umjetnička savršenost i indivi¬ 
dualni ukus štiti rukotvorca protiv jednolične tvorničke izradbe. 2 

Što se dade prigovoriti austrijskoj obrtnoj politici, to vriedi 
i za ugarsku: obje drže slobodu obrta za neku gospodarsku dogmu. 

obrte, ostale su obćinske udruge (kolektivne), koje obuhvaćaju sve zanatlije svoga 
mjesta. Malo više života pokazuju ove udruge u većim gradovima i u gusto na¬ 
pučenim krajevima u Oeškoj i Austriji. Ali ova živahnost izvire iz nezadovoljstva. 

1 Prof. Philippovich veli: „Kad bi se dokaz osposobljenja protegao i na 
tvorničke producente rukotvorne robe, kad bi se i fabrikanti uveli u cehove, 
kad bi svojom zanatlijskom robom trgovali samo zanatlije, kad bi se polieajno 
zabranila kućna industrija i nadničarija (Sitzgesellen), tad bi se svakako omo¬ 
gućilo, da cehovi (Zwangsgenossenschaften) upravljaju razdiobom produkcije 
i organizacijom prodaje (Absatz); ipak na oživotvorenje ovih predpostava ne 
može nitko ni pomišljati, uočiv upravne potežkoće, potrebe konsumpcije i 
potrebu golemih produkata.“ (O. c. p. 111.) 

2 C-f. ,,Yolkswirtbschaftliche Mittheiluugen aus Ungarn“,1. Vierteljahrheft 
p. 24. Wien 1899. J. Szterenyi ured. po nalogu kr. ug. trgov. ministarstva. 

* 

Mi ne razumijemo, po kojem se božjem, ili prirodnom pravu mora 
veleobrtu mali obrt žrtvovati. Što se pak tiče onoga obrta, koji 
je podoban da se održi protiv veleobrta, to mislimo, da taj nazor 
nije posve prav. Istina, taj se obrt može održati protiv veleobrta 
kao tvornici, ali ne protiv kapitala; obrt se može uzdržati, ali 
obrtnici mogu propasti, t. j. pretvoriti se u nadničare. 

U Hrvatskoj, izuzmemo li veće gradove (Zagreb, Osiek, 
Karlovac i Varaždin donekle), možemo reći, da kod nas još nije 
nastao toliki sukob izinedju kapitala i maloga obrta: kod nas još 
može mali obrt živjeti. Za Zagreb se to već ne može tvrditi: ovdje 
neke grane maloga obrta već težko snašaju težinu prvoga sraza 
s veleobrtom. Krznarski i ćohaški obrt izumire, postolarski i krojački 
silno trpi, a stolarski i tesarski izgubiše takodjer mnogi posao. 
Gradovi, lake komunikacije, brza i jeftina prometna sredstva pogo¬ 
duju u velike veleobrtu. Sve to nije još u provinciji toliko razvito, 
zato nisu naši provincijalni mali obrtnici još toliko osjetili pritiska 
od strane kapitala; a da je u tom drugačije, oni bi taj pritisak 
još teže oćutili, nego mali obrtnici u drugim zemljama. Naš bo se 
obrtni zakon zanaša za austrijskim, te stoji na stanovištu obrtne 
slobode. Istina, u našoj domovini nema rukotvornih veleobrta, ili 
ili ima malo, ali i bez toga stradaju n. pr. zagrebački obrtnici od 
utakmice s te strane: vanjski ili veleobrt u vlastitoj kući obara. 
U drugim zemljama upropašćeni samostalni obrtnik nadje ipak 
neku odštetu u tom, što stupi u ‘službu velikomu obrtu. Na ovu 
eventualnost treba upozoriti i naše male obrtnike, da ih ne zateče. 
Osim toga treba kod nas paziti 11 a još jednu okolnost, koja bi 
mogla biti po naš mali obrt ubitačna. U Austriji može zakono¬ 
davstvo da spasi mali obrt, samo treba da obrtnici dobro prionu 
i zakonodavstvo 11 a to sklonu; kod nas se to pak ne bi moglo 
provesti. Naš bo sabor može, ako lioće, kod kuće urediti, da ruko- 
tvorne izrađke smiju samo rukotvorci izradjivati; ali taj zakon 
ne bi mogao zapriečiti uvoza iz tudjine, jer sabor nije kompe¬ 
tentan, niti da podiže carinu, niti da sklapa trgovačke ugovore. 
Zato našim malim obrtnicima ne preostaje ino, nego da se sami 
brane, te da se već sada pripravljaju po malo. Mi se bojimo, da 
će za nekoliko godina i naš mali obrt osjetiti sve jade, što ih već 
trpi mali obrt u Austriji. Ta bojazan tim je opravdanija, što 
Ugarska sama odlučno zauzima slobodnoobrtničko stanovište, dakle 
pušta kapitalističkim poslovima slobodne ruke, a mi se ne možemo 
ograditi protiv ugarske veleinđustrije ni carinom, ni trgovinskim 

ugovorom. Mi ćemo pokazati, što su za svoju obranu učinili mali 
obrtnici drugdje, pa neka se i naši zanatlije okoriste izkustvom 
drugih. 

§ 6. Sredstva maloga obrta za obranu svojili interesa. 

Dok je produkciono područje maloga obrta neogradjeno, te 
tvorničkomu i kapitalističkomu veleobrtu prosto stoji, da svojom 
konkurencijom na ovo područje prodire, dotle su svi napori i sve 
odredbe, da se spasi mali obrtnik kao samostalni produccnat, po 
našem tvrdom uvjerenju skroz uzaludne. Ona sredstva, što ih n. pr. 
austrijska uovela od 23. veljače 1897. obrtniku daje, podobna su 
da spase sam obrt pod oblikom velcobrta, ali se time ne spa¬ 
šava mali obrtnik, t. j. ova sredstva nisu podobna, da malomu 
obrtniku zajamče samostalnost. 1 Po našemu mnienju bilo bi jedino 
pravo i radikalno sredstvo za očuvanje samostalnosti malomu obrtu 
zakonito uredjenje medje izmedju rukotvornoga (zanatlijskoga) obrta 
i tvorničko-kapitalističkoga, pri čem bi se zakonom zajamčilo izra- 
djivanje i prodavanje zanatlijske robe jedino zanatliji. Dok se to 
ne provede, mislimo, da je najzgodnije sredstvo za obranu maloga 
obrta proti velikomu — dobrovoljna udruga. U dobrovoljnu udrugu 
udružit će se nakon zreloga razmišljanja takovi članovi, koji su 
proniknuti korišću ovakove udruge i sviestni svojih dužnosti, dok 
bi se u prisilnim udrugama (cehovima) radilo mehanički, na silu 
i bez prave sviesti. 

Udruga je družtvo bez odredjenoga broja članova, koje ima 
svrhu unapredjivanja gospodarstva, ili privrede svojih članova za¬ 
jedničkim vođjenjem nekoga posla, ili obrta. Udruga ima obzirom 

1 0 tom kao da je uvjereno i samo zakonodavstvo, jer se u austrijskoj 
noveli kaže, daje svrha cehova „unapređjenje zajedničkih obrtničkih interesa po¬ 
dizanjem predujmovnih kasa, surovinskih skladišta, velikih prodavaonica, uva- 
djanjem zajedničke mašinske p ro duk c ij e i drugih izradnih metoda 15 ; 
njemačko zakonodavstvo označuje kao svrhu cehova „uredjenje zajedničkoga 
poslovnoga rada (Geschaftsbetricb), da se ovako unaprieđi obrtni rad (Gewerbe- 
betrieb) cehovskih članova". — Prema tomu imao bi ceh da bude neka vrst 
dioničkoga družtva, koje vodi jedan zajednički posao. Ovaj je pokus spaša¬ 
vanja maloga obrta problematičan, dugoput i suvišan. Problematičan je zato, 
jer mnogi cehovi (n. pr. kolektivni, koji obuhvaćaju majstore svih vrsti zanata 
u jednoj obćini) ne hi ni mogli podići ovakovoga zajedničkoga obrta u velikom 
stilu; a drugo, ako bi i podigli ovakove veleobrte, morali bi si prije izvojštiti 
pobjedu nad sličnim kapitalističkim poslovima. Da to uspije, od maloga obrta 
bi se rodio veliki obrt, koji bi opet svoga otca progutao. 

na jamčenje udrugara za poslove udruge: 1) s neograničenim 
jamstvom, kad udrugari jamče eielim svojim imetkom za poslov§ 
udruge, i 2) s ograničenim jamstvom, gdje udrugari jamče 
ili samo svojim odredjenim i uplaćenim članskim kapitalom, ili se 
još ustanovi i neka svota za naknadnu odštetu. Udružiti se može 
ili samo imetak, ili strukovni rad, ili obadvoje. Nas zanimaju ovdje 
samo one udruge, koje su podobne, da olakšaju malomu obrtu borbu 
s velikim obrtom. Takove su: kreditne udruge, udruge za kupovanje 
surovina, za nabavljanje orudja (alata), za podizanje prodavalačkih 
magazina. Sve ove udruge ne samo da ne diraju u samostalno 
vodjenje maloga obrta, već ga znatno i podupiru time, što mu u 
jednu ruku namiču jeftini kredit, a u drugu ruku namiču mu 
jeftino stvari, koje treba za svoj posao. 

Kreditne udruge, predujmovne kase itd. podižu sami 
obrtnici za sebe. Svaki član imade u ovoj udruzi svoj uložak, pa 
je prema tomu dionik imetka i poslovnoga dobitka. Svrha je ova- 
kovoj kreditnoj udruzi, da poda svojim članovima jeftini i lako 
pristupni kredit u času, kad ga najnuždnije treba: da si nabavi 
surovine; nuždni alat i to u najzgodnijem mjestu i u najzgodnije 
vrieme, te da tako racionalno gospodari i da se oslobodi ovisnosti, 
u koju bez ovakvoga personalnoga kredita može pasti svaki čas. 
No još veću vriednost dobivaju ove udruge time, što omogućuju 
obrtnicima, da podignu druge slične udruge, koje opet u drugom 
smjeru koristno djeluju, te od kojih ćemo najznatnije spomenuti. 

Surovinske udruge imadu svrhu, da u velikim količi¬ 
nama kupuju surovine za obrt. Udruga može da kupi ravno iz 
ruke producenta, pa zato jeftinije, a dobije i bolju robu. Pojedini 
obrtnik ne može sam da si nabavlja u većim količinama surovine, 
jer obično nema zato dovoljno kapitala; a kad bi ga i imao, ne bi 
ga mogao uložiti u surovine, jer bi mu se moglo dogoditi, da ih 
ne bi mogao kroz godine potrošiti. Udruga naprotiv, koja sastoji 
iz većega broja obrtnika, može držati skladište, te ga povećati, ili 
smanjiti prema potrebi. 

Udruge za nabavu alata i strojeva. Kod maloga 
obrta dvie su velike zapreke: ne može posvema izrabiti napredka 
u tehnici, t. j. strojeva, jer mu obično nedostaje kapitala, a često 
se i ne izplaćuje, jer obrtnik nema tolike prodje, koliko bi strojem 
mogao i morao izradjivati. Ovoj neprilici može da doskoči udruga 
time, što sama nabavi strojeve, pa ih svojim članovima posudjuje 
uz odštetu. 

Još veće usluge može udruga da izkaže svojim članovima 
zajedničkim prodavanjem i zajedničkim izradjivanjem produ¬ 
kata. Koliko god je težko ovu potonju (izradbenu) udrugu u život 
dovesti, toliko je lako onu prvu. A ipak upravo ovakove udruge 
za zajedničko prodavanje najbolje su sredstvo, da se mali obrt 
odupre konkurenciji veleobrta. Svrha im je, da na zgodnome 
mjestu stvore zajedničko prodavalište robe, t. zv. magazine. U gra¬ 
dovima priučilo se je obćinstvo, da kupuje gotovu robu u času, 
kad ju treba i kad ima sredstava; osim toga hode da odmah raz¬ 
gleda oblik, nedostatke i vrline potrebne robe. Radi toga razgledaju 
kupci gotovu robu, a tek u najgorem slučaju naručuju u obrtnika, 
ako nigdje ne nadju povoljne gotove robe. Zato su trgovci 
ovakovom robom na većem dobitku, nego li sami producenti. Da 
se tomu doskoči, udruži se više producenata, najme zgodni dudan 
(magazin), u kojem svaki izloži svoju robu, a jedan zajednički od 
udruge namješteni prodavalac prodaje tu robu prema naznačenoj 
cieni. I ovdje dakle pridrži obrtnik podpuno svoju samostalnost. 
Sve tri vrsti ovih udruga mogu stojati u savezu. Obično preduj- 
movne udruge stvaraju još i ove dvie potonje. 

I u naprednim gospodarskim zemljama spadaju obrtne pro- 
dukcione udruge u prave riedkosti. A tomu se ne treba 
čuditi, jer se i na samu udrugu i na pojedine članove udruge 
stavljaju veliki zahtjevi. — Ponajprije treba na um uzeti, da se 
u ovakovu udrugu udružuje imetak i radna snaga, pa prema 
tomu imade ovakova udruga dvie zadaće: ekonomijsku, t. j. 
napredak same udruge (njenoga imetka), i socijalnu, t. j. osobni 
probitak samih članova. Pusti li se s vida ovaj socijalni momenat, 
onda udruga nije drugo, veo neka vrst dioničkoga posla. Tehnička 
strana ovakovoga udružnoga posla zahtieva, da se uprava dade u 
ruke samo nekolicini tehnički najsposobnijih članova, a ekono- 
mijska strana zahtieva trgovački izučene upravitelje, dok svi 
drugi, premda vješti poslu, moraju da se pokoravaju upravi. Kod 
drugih produkcionih posala pazi uprava u prvom redu na ekono- 
mijski uspjeh, pa i gubili pri tom radnici; kod ove udruge, gdje 
su sami udrugari ujedno i radnici, pazi uprava u velike na soci¬ 
jalni momenat udrugara, pa bilo to i na ekonomijski uštrb udruzi. 
U ovake udruge udružuju se samo siromašni obrtnici, koji ne mogu 
da samostalno obrt vode. Zato u ovakovim udrugama već od po¬ 
četka nastaju neprilike radi nestašice nuždne glavnice, a i sposobnih 
upravitelja, pa čim se to opazi, prestaje poslušnost i pokornost. 

Zato ovakove udruge težko stupaju u život, a još se teže održe; 
a ako se i održe, velikih uspjeha ne postigoše. 

One prve tri vrsti udruga mogu više koristiti malomu obrtu, 
pa uza sve to nisu se ni one pravo udomile i razgranile. Tomu je 
kriva nestašica uviđjavnosti i sposobnosti. Ovome može da doskoči 
naobrazba i pouka. 

§ 7. Tehnička i ekonomijska naobrazba maloga obrta. 

Naobrazba maloga obrta treba da ima dvojaku svrhu pred 
očima: pouku majstora i podmladka. Ova potonja mora biti po 
mogućnosti sistematika, pa se u tu svrhu mora država da po¬ 
brine za sbodne uredbe; ona prva ne može biti, naravski, na ovaj 
način udešena, već ima da poduči majstora tek u najglavnijem: 
pouka majstora stoji u tome, da se majstoru dade praktička po- 
duka u tehničkoj strani njegove struke (uputa u radnji novim 
strojevima), najnuždnija ekonomijska i trgovačka pouka (knjigo¬ 
vodstvo, kredit itd.), pa i o naravi i svrsi udruživanja. Ta svrha 
mogla bi se postići na dva načina: obdržavanjem majstorskih teča¬ 
jeva i putujućim učiteljima. Majstorski tečaji mogli bi se obdrža- 
vati, naravski, samo u gradovima, dok bi putujući učitelji mogli 
djelovati po pokrajini. Najveću bi si zaslugu stekli putujući stru¬ 
kovni učitelji kao organizatori obrtničkih udruga. 1 

Kod naobrazbe zanatlijskoga podmladka (šegrta) inože se 
ođpočeti s temelja. Dva su momenta, na koja se najviše gleda u 
odgoju i nauci šegrta: odnošaj spram kuće (t. j. majstora) i spram 
nauke (škole). 

Pogoršanje materijalnoga stanja obrtnikova djelovalo je i na 
šegrte. Kad se od maloga obrtnika traži što više moralne, inte¬ 
lektualne i fizičke snage, da se održi u borbi s prejakim konku¬ 
rentom; kad se uz veće tehničko i ekonomijsko znanje traži i veća 
obća naobrazba, — upravo u tom času kao da je podmladak počeo 
postajati sve kržljavijim. Tomu ima raznih uzroka. Najprije treba 
iztaknuti materijalno propadanje samoga maloga obrta, koji je pri¬ 
siljen, da se bavi još i kakvom nuzgrednom zaradom, pa običaje 
izrabljivati šegrta kao radnika, nadničara, mjesto da ga upotreb- 
ljuje kod obrta, tako da šegrt sprovede po dvie godine, a možda 

1 Kod nas bi se to dalo lako provesti, jer mi imamo jedan liepi pre¬ 
duvjet za ovakovu instituciju — obrtničku školu, u kojoj bi se dalo izučiti 
5—6 mladića za ovakove putujuće učitelje. 

i više, kod svakakvoga posla. Istom nekoliko mjeseci prije „oslo- 
bodjenja“ pritegne ga majstor k posla, koji je imao 3—4 godine 
učiti. I tako od lošega šegrta postane loš djetić, koji ne nalazi 
kod nijednoga majstora bolje naplate, pa onda radje ide kapita¬ 
lističkomu poduzetniku, gdje je dovoljno, da znade samo jednu 
obrtnu radnju (n. pr. kao krojač šiva samo hlače, a o krojenju 
nema ni pojma). Ovakav djetić služi na zator malomu obrtu, a 
ne na korist. —- Ovakav odgoj i nauka ne može se majstoru upi¬ 
sati u veliki grieli. On hrani i uzdržava naučnika težkom mukom, 
pa ga nastoji zato i izrabiti. Uza to majstor ne zna nikada, hoće 
li imati kakove veće koristi od svoga šegrta, ako ga i bolje izuči. 
Dobro izučeni šegrt postane i dobrim djetićem, pa može dobiti 
dobro namještenje ne samo kod drugih majstora, već i kod kapi¬ 
talističkoga poduzetnika i u tvornici. Na taj način mučio bi se 
majstor sa šegrtom, da bude drugomu na korist, a ne sebi i njemu. 
S toga nije težko pojmiti majstora, ako ide za tim, da si naplati 
svoje troškove barem kroz to vrieme, što ima šegrta u ruci. Po¬ 
sljedica je toga nedolično, često i surovo postupanje sa šegrtima. 

Sve je ovo dalo povoda zakonodavstvu, da misli, e je pro¬ 
padanju maloga obrta možda najviše kriv i ovakav odgoj pod- 
mladka. Uzimajuć posljedicu za uzrok učini kraj sve te pogreške 
dobro djelo odlučivši, da šegrtski ođnošaj zakonom uredi. — Po 
austrijskom zakonu (novela od 23./II. 1897.) uzima majstor šegrta 
u nauk na temelju pismenoga ugovora, ili ustmena utanačenja pred 
obrtnom oblašću, ili pred cehom (Genossenschaft). Majstor je dužan 
naučnika u svojem zanatu podučavati te paziti, da polazi šegrtsku 
ili strukovnu školu. Zanemarivanje ove škole može imati za po¬ 
sljedicu produženje šegrtovanja za cielu godinu. Majstor je dužan 
da podaje šegrtu prema svojoj sposobnosti i obću naobrazbu i 
dobar odgoj; a naročito ima paziti, da se šegrtu ne zadavaju pre- 
težke radnje. Dužnost je šcgrtova, da bude svomu gospodaru po¬ 
slušan, vjeran i pristojan. Nauk 1 traje od 2 do najviše 4 godine. 
Ustanovljeno je i pokusno vrieme od 4 tjedna do 3 mjeseca 
za obadvie stranke, od kojih ni jedna nije obično dužna kazati 
razloga, s kojega ne će da pristupi k ugovoru. Na koncu nauka 
polaže šegrt djetićki izpit. Dok je polazak šegrtske ili strukovne 
škole obvezan, pušta se šegrtski izpit šegrtu na volju, no po 
zakonitom uredjenju cehova ipak postaje neizravno obveznim, jer 
bez šegrtskoga izpita ue može djetić postati majstorom, ili barem 
ne smije nositi naslov majstora. Sve ovo vrieđi i za tvorničare, 

koji drže šegrte. — Naučnike (šegrte) smije držati samo nepo- 
ročan majstor. Majstor, koji bi zlostavljao svoje šegrte, ili zlim 
primjerima ih na stranputice zavadjao, može izgubiti pravo da drži 
naučnike. U najuovije vrieme počima se zahtievati, da samo onaj 
majstor može držati naučnike, koji je sam bio nekoliko godina 
šegrtom, te napravio djetićki izpit, ili je već više godina samo¬ 
stalno svoj obrt vodio. — Ugovor sklopljen medju obadvjema 
strankama stupa u kriepost po izmaku pokusnoga vremena, te 
veže obje stranke pod kaznom odštete za onu stranku, koja bi 
ugovor prekršila. Naučnik dolazi k majstoru na nauk bezplatno, 
ili uz ustanovljenu plaću majstoru. U prvom slučaju traje nauk 
3 do 4 godine, u potonjem se slučaju može stegnuti na najmanji 
rok (2 godine). U prvom slučaju imade naučnik da svojim radom 
odšteti majstora za nauku, hranu i odgoj. — U Njemačkoj su go¬ 
tovo sve ove ustanove poprimljene u noveli od 25. srpnja 1897. 

Što se tiče šegrtske naobrazbe, ta je dobro zamišljena, ali 
joj stoje na putu mnoge zapreke. Šegrt treba da bude podpuno 
upućen u tehničku stranu svoga obrta, ali kraj toga treba da mu 
se poda toliko trgovačkoga i ekonomijskoga znanja, koliko to nje¬ 
gova struka zahtieva. Osim toga treba, da se šegrtu digne raz 
obće naobrazbe. — Prvobitno se je mislilo, da bi ovakove škole, 
kakova je naša obrtnička u Zagrebu, najbolje odgovarale toj svrsi; 
jedino, čega šegrti nemaju, to je saobraćaj s mušterijama, ali bi 
se i ovaj nedostatak lako nadoknadio poslije u službi kod majstora. 
No što najvećma ovakovu šegrtsku naobrazbu otežčava i onemo¬ 
gućuje, to su razmjerno veliki troškovi. U zanat ide obično mladež 
iz siromašnijih razreda pučanstva, jer sve, pače i zanatlijska djeca, 
grne u ,,gospodu“, dok su nekada zanatlije bili ponosit družtveni 
stalež, pa su rado svoju djecu davali u zanat. Danas zanatlija 
osjeća, da mu veleobrt i sam obstanak ugrožava, a na ugledni 
družtveni položaj i ne misli. Činjenica je dakle, da u zanat ide 
mladež iz siromašnih razreda, većim dielom seljačka djeca, koja 
ne mogu plaćati ni naukovine, a kamo li da se hrane i uzdrža¬ 
vaju na svoj trošak. S toga je nauka kod majstora i danas nuždna, 
pa je i zakonodavstvo uzelo ovu okolnost za temelj, na kojem je 
najprije uredilo šegrtski položaj, a onda se nadovezujuć na to po¬ 
brinulo na razne načine za inu naobrazbu. U tu svrhu organizuje 
stranom država, stranom obrtničke korporacije, razne šegrtske 
škole i strukovna učilišta, u kojima ima šegrt da nauči ono, što 
ne može da nauči kod majstora. 

U našoj domovini takove su prilike, da šegrtska naobrazba 
iziskuje osobitu pažnju. Kod nas se dogadja vrlo često, da šegrt 
nije svršio ni pučke škole, ili ako ju je i svršio, često osim malo 
čitanja i pisanja ne zna ni četiri elementarne vrsti računanja. Za 
ovakove mora se, naravski, urediti niža šegrtska škola, koja u 
mnogom naliči običnoj opetovnici. A kada je šegrt ovu nižu školu 
s uspjehom svršio, onda se istom može pomišljati na pravu šegrtsku 
naobrazbu s ekonomijskom i trgovačkom podukom. U tu svrhu 
morale bi se izdati posebne šegrtske knjige. Mi držimo, da bi se 
sva nauka mogla složiti u jednu knjižicu, koja bi šegrtu dobro 
poslužila i kasnije kao djetiću, pa i kao majstoru. Osim ovoga 
bismo još preporučili uredbu putujućih učitelja. Naš će se obrt sra- 
ziti u nedalekoj budućnosti s poraznom konkurencijom stranoga 
tvorničkoga veleobrta i domaće rukotvorne veleindustrije, kako se 
to eto u Zagrebu već dogadja. Kada ova jednom osvoji tržište, 
onda organizacija ne će više imati toliko uspjeha, koliko bi ga 
mogla imati, kad bi bila spremna, da veleobrtnu konkurenciju od¬ 
bije još prije, nego je čvrsto tlo na našem tržištu uhvatila. A pu¬ 
tujući učitelji mogli bi postati organizatori udruga, koje su naj¬ 
uspješnije, a i jedino sredstvo u obrani proti tvorničkomu veleobrtu. 
Ne učini li se tako, naši će samostalni obrtnici za koji desetak 
godina propasti. Da pri ovom poslu ne može država stajati pre- 
krštenih ruku, razumieva se samo po sebi, jer kakovu bi onda 
imala obrtnu politiku! I to je obrtna politika, kada država orga- 
nizuje šegrtske škole, majstorske tečaje, kad postavlja putujuće 
učitelje. No kraj toga spada na nju i nastojanje, da se organizuju 
udruge, osobito kredit: država bi mogla podići centralni kreditni 
zavod, koji bi udrugama bio na ruku, kao što je to na pr. u 
Pruskoj „ Centralgenossensehaftskasse“. 1 

§ 8. Veliki obrt. 

Razlika izmedju velikoga i maloga obrta ne da se označiti 
tek jednom oznakom, već treba da uzmemo više oznaka. Veliki i 

1 Kad bismo mi Hrvati imali svoju gospodarsku neodvisnost, tad bi mi 
savjetovali naš mali obrt, neka bi se ponajprije organizovao u tu svrhu, da 
mu se zakonom zaokruži njegovo vlastito produkciono područje, na koje ne 
smije stupiti ni tvornica, ni kapitalističko-rukotvorna veleindustrija (u do¬ 
movini); a vanjska utakmica kapitalističkoga rukotvorstva dala bi se odbiti 
carinom. No mi nismo gospodarski neodvisni, već o svem odlučuje Ugarska. 
Zato mi tim prešnije savjetujemo naš obrt, neka se hvata u udruge, inače će 
ga ubiti — ako ne tvornica i stroj — to sigurno rukotvorni veleobrt. 

mali obrt razlikuju se poglavito ti ovom: 1. Veliki obrt radi re¬ 
dovito velikim prometnim, a većim đielom i stajaćim kapitalom, 
ali ne radi uviek (na pr. rukotvorni veleobrt radi pomoću kućne 
industrije često bez ikakvoga stajaćega kapitala), a mali obrt radi 
redovito malim prometnim i stajaćim kapitalom. 2. Mali obrt radi 
za mjestno tržište, ponajvećma za svoje susjede i lično poznate 
mušterije; veliki obrt izradjuje za neznane kupce, za interlokalno 
i inozemno tržište (eksport). 3. Mali je obrt ograničen na manje više 
stanoviti broj mušterija, ne uvlači u svoju produkciju nikakve spe¬ 
kulacije, ni rizika; veliki obrt naprotiv spekulira bez prestanka i 
izrabljuje konjunkture. 4. Mali obrt ne dieli radnje, ili ju dieli 
tek neznatno (na pr. krojački majstor napravi cielo odielo od kro¬ 
jenja do zadnjega puceta, a u veleobrtu jedan prišiva samo pu¬ 
ceta, drugi samo kroji, treći samo na stroju šiva itd.), osim toga 
u malom obrtu prevladjuje ručna radnja pomoću alata; kod ve¬ 
likoga obrta prevladjuje stroj i golema razdioba rada. — To bi bile 
gospodarske i tehničke razlike, a k ovima se pridružuju još i zna¬ 
menite socijalne razlike. Obzirom na naobrazbu i socijalni položaj 
stoji mali obrtnik u vrlo neznatnom razmaku od svojih pomoćnika 
i radnika, stojeći u najužem saobraćaju sa svojim pomoćnicima: 
s njima zajedno radi, obično i stanuje i živi. Kod velikoga obrta 
sve je obratno: izmeđju veleobrtnika i njegovih radnika osjetljiva 
je razlika u posjedu, naobrazbi i socijalnom položaju. Napokon 
obzirom na osobnu slobodu i ekonomijsku neođvisnost pomoćnik u 
malom obrtu uživa mnogo više slobode i neodvisnosti spram svoga 
gospodara, nego radnik spram veleobrtnika. 

Gdje veliki obrt dodje u sukob s malim kao jednakopravni 
takmac, tu je već pobjeda odlučena, — mali podlegne. Zato je 
samo neizkusnost ili kratkovidnost obrtne politike mogla uvesti 
preširoku slobodu obrta. Da je tako, lako ćemo se uvjeriti, ako 
prispodobimo stanje veleobrta prije uveđenja slobode obrta i poslije. 
Velikomu obrtu išao je već merkantilizam i njegova politika na 
sve načine na ruku gotovo ciela tri stoljeća, pa se za cielo to 
vrieme nije digao do onolikoga gospodstva, do kojega je došao u 
pol stoljeća iza uveđenja obrtne slobode. Uzrok će tomu biti, što 
se je veleobrt morao ograničiti na onakove poslove, koji spadaju 
u njegov djelokrug (na pr. izvoz i uvoz). 

Nema dvojbe, da su njegovu procvatu dopriniele mnogo i 
druge okolnosti (tehnički napredak, usavršenje prienosnih i pro¬ 
metnih uredaba itd.), ali nedvojbeno stoji i to: štogod je mali obrt 

izgubio, sve je to veleobrt dobio. Veliki obrt djeluje od prilike na 
mali obrt na području razdiobe prihoda onako, kao latifundije na 
srednji i mali posjed na području množenja pučanstva (gl. str. 18). 
Mali obrt podiže samostalna obrtna gospodarstva razdjeljivanjem 
prihoda u osrednjim količinama medju množtvo; veliki obrt guta 
mali obrt, oduzimajuć prihod množtvu za neznatnu manjinu, te 
stvara tako obrtni proletarijat. Preširoka sloboda obrta i sloboda 
diobe posjeda dva su puta, koja vode k istoj svrsi — k proleta¬ 
rijatu. To su dva stupa socijalizma. Kapital bo koncentrira i pro¬ 
pala seljačka dobra u svoje ruke. Ovako nastaje na jednoj strani 
đeposedirano množtvo, na drugoj malobrojni, kapitalom prezasićeni 
bogataši, koje mori jedina briga, da im kapital ne leži mrtav. A 
odgovornost zato nosi zakonodavstvo. 

Veliki obrt zahtieva već od svoga začetka razmjerno veliki 
kapital za svoj rad (prometnu glavnicu) i za napredak. Djelovanje 
kapitala i njegov utjecaj na narodno gospodarstvo može biti koristan 
i blagoslovan, a može biti na štetu i zator ostalomu narodnomu go¬ 
spodarstvu. Zato je dužnost mudre obrtne politike, da drži kapital u 
onim granicama, gdje će poput dobro regulirane rieke tjerati stotinu 
mlinova i kotača narodnoga gospodarstva, a ne će mu razgraditi svih 
ograda i nasipa. Na polju narodne produkcije ima takovih područja, 
koja su već po svojoj naravi kao dosudjena za kapitalističke po¬ 
slove (rudokopi, velike transportne radnje itd.); na drugoj strani 
ima opet područja, gdje se ne smije ni pokazati, a da svega ne 
uništi i ne proguta: to je područje maloga obrta. Zato će dobra 
obrtna politika i zakonodavstvo davati pogodnosti kapitalu na onom 
prvom području, ali će ga držati daleko od ovoga potonjega. 

Pod današnjim pravnim okolnostima kapital je bujica, koja 
sve okolo sebe hara te ruševine snaša na jednu veliku hrpu, odakle 
se čuje samo glas nezadovoljstva, koji traži reforme, i glas osvete, 
koji traži revoluciju. 

Kapitalistički veleohrt učinio je i čini bez dvojbe i ovako 
narodnomu gospodarstvu usluga: on je bacio na tržište u velikim 
masama robe, snizio joj cienu i učinio ju pristupnom i siromašnijemu 
kupcu. Kapitalistički veleobrt ima dakle tendenciju, da množtvo 
produkata poveća i pojeftini, redovito ondje, gdje vlada slobodna 
utakmica. Ali veleobrt ima i tu tendenciju, da se nastoji dočepati 
monopola. — Obično se dogadja, da se veleobrt u borbi s malim 
obrtom drži načela slobodne utakmice; a kad se sukobi s drugim 
veleobrtom, tada sklapa kartele (gl. dalje § 11.), truste i ringe. Prema 

tomu moglo bi se misliti, da je veleobrt blagoslovan po narodno 
gospodarstvo i pojeftinjivanjem produkata kod kude i izvažanjem 
domaćih produkata na medjunarodni trg. Ovo je samo donekle 
istina. Blagoslovan je rad velikoga obrta, kad pojeftinjuje robu, 
koju može da izradi samo tvornica i veleobrt, a ubitačan je njegov 
rad, kad ubija rukotvorstvo, ubija čitav jedan brojni i dosta inte¬ 
ligentni sloj pučanstva, a na korist samo maloga broja, koji bi 
i bez toga mogao dobro napredovati u svom gospodarstvu. 

Veliki obrt povukao je na taj način na sredinu gospodarske 
interese, a sve druge interese družtva potisnuo u kut. Narav je 
kapitala, da se umnaža, bez toga je on ,,mrtav“; sloboda obrta 
otvara mu vrata života; sukobi li se s jednakim protivnikom, 
koalira se s njime te postaje još jači; sukobi li se sa slabim, uni- 
štuje ga. I tako na jednoj strani borba kapitala „za život 11 , s druge 
strane borba maloga obrta za samostalnost, dakle opet za život, 
čini, da se na druge interese zaboravlja, ili im se mnogo manje 
brige posvećuje, nego bi zasluživali. — Ova borba djeluje i na 
razvoj družtva i na zakonodavstva; na jednom i drugom području 
izbija na površinu hegemonija gospodarski jačega elementa: srednji 
imućtveni razred pučanstva sve se više umanjuje; imućniji razredi 
dolaze do sve većega upliva u zakonodavstvu, prema tomu do sve 
većih prava. Najbolje se to vidi u ljutoj borbi izmeđju maloga 
i velikoga obrta, gdje zakonodavstvo izdaje zakone, koji bi imali 
u svakoj sitnici udovoljavati malomu obrtu, ali ne smije ni naj¬ 
manje dirnuti u interese veleobrta, kapitala. Već sama ta činjenica, 
što zakonodavstvo stavlja mali obrt (rukotvorstvo) i veliku indu¬ 
striju pod istu oznaku ,,obrta“, podobna je, da izazove konfuziju 
i pobrka pojmove, te zasliepi kratkovidne. Odatle dolazi, da se 
izdaju obrtni zakoni, koji su poćuđni samo veleobrtu, a vežu u isti 
čas i mali obrt, kojemu služe na zator. U novije vrieme počimaju 
se uvadjati razne novele k obrtnom zakonu, ali ne smiju stajati 
u sukobu sa zakouom. Tu se najbolje vidi prevladjujući upliv 
velikoga obrta i kapitala u zakonodavstvu: novele su zakoni za 
mali obrt, a obrtni red je zakon za veliki obrt; ali zakon za mali 
obrt ne smije oduzeti ništa zakonu za veliki obrt, 1 Pogubnoga 

1 To priznaje i odlični liberalni nar.-gospođarski učenjak i profesor 
Philippovich: . unđ sowohl die Organisation đer Gesellschaft, wie auch 

die Rechtsbildung auf dem Gebiete dos offentlichen, wie des privaten Rechtes, 
in hoherem Grade die wirthschaftlichen Machtsverhaltnisse wiederspiegeln 
und einen wirthsebaftlicben Inhalt bekommen“. O. c. I. 172—3. 

posljeđka kapitalističke djelatnosti ne taje ni sami prijatelji slo¬ 
bode obrta, samo iztičn, da bez ove slobode ne bi bilo moguće 
oživotvoriti onakih gorostasnih radnja, kakve su se tamo od sre¬ 
dine XIX. stoljeća provele, ni onakove gorostasne industrije, kao 
što je na pr. Kruppova tvornica topova, od koje živi do 70.000 
duša, itd. To je sasvim pravo, ali zato ne obara onoga, što rekosmo. 
Mi smo već spomenuli, da imade takovih grana obrta, koje su 
već od svoje naravi odredjene za kapitalističku djelatnost. Neka 
u zemlji nikne preko noći tisuću bakrenih rudokopa i ljevao¬ 
nica, nijedan kotlar ne će se protiviti tomu poslu; ali dosta je za 
malu državu i jedna ovakova ljevaonica, da uništi sve kotlare u 
zemlji, ako se prihvati i kotlarskoga obrta. Kapitalistički veleobrt 
i mali (rukotvorni) obrt dadu se u sklad dovesti, te uporedo stu¬ 
paj uć k jednomu cilju - k podizanju narodnoga blagostanja — 
kročiti, samo treba svakomu točno odrediti njegov djelokrug, a 
onda dati slobodu utakmice svakomu pođhvatu na svom području. 
Onda će procvasti oba. Kad bi se to načelo provelo u našoj mo¬ 
narhiji, kad bi se kapitalistička poduzeća iztisnula s područja ruko- 
tvorne industrije, bez dvojbe bi drugačije stojalo gospodarstvo i u 
našoj domovini. Tolike rude i rudače, što ih krije naša zemlja u 
svojoj utrobi, ne bi ležale bez koristi s nestašice kapitala, a že¬ 
ljezni i vodeni putovi bili bi drugačiji. Kapital, samo da ne leži 
mrtav, sam bi tražio ovakove izvore dohodka, a od toga bi vukao 
koristi i mali obrtnik i poljodjelac i trgovac. Ovo bi bila socijalna 
reforma „bez željeza i ognja“. Vidjeli smo, da za tim ide pokret 
maloga obrta u Njemačkoj i u Austriji, pa će bez dvojbe prije ili 
kasnije uspjeti i time mnogo doprinesti mirnomu riešenju socijalnoga 
pitanja, jer cielo socijalno pitanje promatrano sa gospodarskoga gle¬ 
dišta stoji u tome, da se svakomu odredi naravni djelokrug njegova 
rada. To je eto socijalno pitanje sa gospodarske strane. Dobro kaže 
Philippovich, ako i ne baš skroz jasno, da i zakonodavstvo stoji 
pod uplivom kapitala, pa zato treba da male gospodarske jedinice 
izbave zakonodavstvo (sabor) iz ruku kapitala. Ne treba tu anar¬ 
hističkoga biesa ni socijaldemokratskoga internacionalizma, tu do¬ 
staje muževna trieznost te uztrajan svrsi shođan rad. Kad se to 
postigne, onda će se i pitanje tvorničkoga radnika lakše riešiti. 

§ 9. Organi za zastupanje obrtničkih interesa. 

Organi, pozvani, da zastupaju interese ,,obrta“, imadu zadaću, 
da u isti čas zastupaju interese i rukotvornoga zanata i kapitali- 

stičkoga veleobrta. Kraj velike razrožnosti, koja vlada medju inte¬ 
resima ovih dviju grana obrta, posve je razumljivo, da moraju da 
đodju u razrožnost i organi, koji ove dvie grane zastupaju, ako 
vjerno tumače svoje interese. U novije vrieme postaje ta razrožnost 
sve to veća i sukob sve to oštriji. Odatle dolazi, da se jedinstveni 
organi obrtnih interesa počimaju dieliti u dva tabora unatoč jedin¬ 
stvenoga zakonom ustanovljenoga pojma „obrta 11 . 

Već smo vidjeli, kako su zajednički interesi agrarskih pro¬ 
ducenata doveli do toga, da su se pojedinci bolje približili i za¬ 
jedničke interese zajedničkim silama unapredjivali. Ovomu radu 
išla je i država drage volje na ruku, jer je u tim đružtvima na¬ 
lazila organ, koji će joj podati gradju za njenu agrarnu politiku, 
pa je pošla i za korak dalje i stvorila obvezne organe za zastu¬ 
panje agrarnih interesa. — Tako je bilo i na obrtnom području. 
Poslije razvrgnuća cehova nije neko vrieme bilo nikakvoga organa 
niti za malu, niti za veliku industriju. U obrtu vlada veća raz¬ 
rožnost individualnih interesa, jer se skupina razvrgla u bezbroj 
atoma. To je naravski otežčavalo ponovno organizovanje. No kraj 
sve te razrožnosti osjećala se industrija kao posebni razred družtva 
s posebnim interesima. Ove interese trebalo je obziru države pre¬ 
poručiti, t. j. naći način, da i obrt utječe na gospodarsku politiku 
države. Pošto je trgovački stalež imao odavna svoj organ u kor¬ 
poracijama (komorama), koje su preživjele obrtne korporacije (ce- 
hove), to su se i ove počele zanimati za interese industrije, o kojoj 
ovisi i sam obstanak trgovine. Napokon je i sama država osjetila 
potrebu organa, koji će joj podavati podlogu za obrtnu politiku. 
Takav nepristrani savjetujući organ mogao je biti jedino onaj, 
koji je zastupao interese čitavoga staleža, te je mogao izići iz sa¬ 
moga obrta. I tako su privatni i javni interesi morali uroditi orga¬ 
nizacijom, koja ih je imala zastupati, pa se je i oživotvorila i 
slobodnom voljom interesenata i nastojanjem same države. 

Od slobodne volje razvila su se i na području obrta najprije 
slobodna družtva. Kraj oprečnih individualnih interesa posve je 
naravski, da su dodirne točke upoznali najprije inteligentniji kru¬ 
govi obrta, a onda oni, koji su bili ponajvećma zaintercsovani. A 
to je bio veleobrt. Ova družtva obuhvaćaju obično industrijalce po¬ 
jedinih struka, a osnovana su u tu svrhu, da se članovi posavje- 
tuju o zajedničkim interesima. Pomoću tiska i strukovnih listova 
ova se organizacija sve to većma učvršćuje. Iz ovakih pojedinih 
strukovnih družtava nastaju, već prema naravi interesa, i druga 

družtva sa širim programom, koja obuhvataju zajedničke interese 
raznovrstne industrije (na pr. odnošaj cjelokupne industrije spram 
agrarstva, spram carinske politike i t. d.). Udruživanjem mnogih 
družtava u središnja družtva provela se je i provadja se sveđjer 
slobodna sistematska organizacija veleobrta. Socijalni položaj čla¬ 
nova, inteligencija, sredstva, kojima djeluju na javno mnienje i 
na javne oblasti, — sve to čini, da ovakove organizacije postiza¬ 
vaju veliki upliv na razvoj i smjer gospodarske politike. Ali inte¬ 
resi velike industrije nisu imali dodirnih točaka s malim obrtom, 
ili su imali samo točke sukoba. Prema tomu je jasno, da organi¬ 
zacija velike industrije ili nije u opće uzimala na oko interesa ma¬ 
loga obrta, ili ih je potlačivala. 

Kako smo jur spomenuli, nisu samo obrtnici sami osjećali po¬ 
trebu organa, koji bi njihove interese zastupali, već je tu potrebu 
osjećala i sama država. Država nadoveže na zanimanje trgovačkih 
komora i učini ih svojim organima, davši im neke upravne povla¬ 
stice i obvczavši ih, da izvješćuju državne organe i o stanju obrta. 
Na taj način postadoše trgovačko-obrtničke komore zva- 
ničnim predstavnicima obrtničkih interesa. Organizacija ovih ko¬ 
mora, njihova prava i dužnosti u raznim su državama različno ure- 
djene. No svagdje im je to zajedničko, da se ne ograničuju sami 
na savjetujuću djelatnost spram državne vlasti, već i same u svom 
djelokrugu izvršuju djelomice neke upravno-pravne poslove. Tako 
na pr. postavljaju strukovne vještake, vode popis tvrđaka (firma), 
popis zaštitnih žigova, patenata, izdavaju listine o cienama, o trgo¬ 
vačkim običajima, o carinskim odnošajima, postavljaju u nekim 
stvarima mirovne sudove, izabiru prisjednike (porotnike) za trgo¬ 
vačke sudove itd. Ove povlasti dobivaju trgovačko-obrtničke ko¬ 
more ili na temelju samoga zakona, ili privolom komorskih čla¬ 
nova. Ova prava i dužnosti izvršuju trgovačko-obrtničke komore 
na stanovitom teritorijalnom području. Hrvatska i Slavonija ima 
tri ovakove komore: u Zagrebu, Osieku i Senju. 

I ako se trgovačko-obrtnička komora i pokazuje kao jedin¬ 
stveno tielo, ipak joj već i samo ime pokazuje, da ima zastupati 
različne interese: interese velike i male trgovine, velike industrije 
i zanata. Ovi pak interesi nisu uviek identični. Mali obrt na pr. 
nije u sukobu samo s velikim obrtom, nego i sa trgovinom, jer 
ga i ova pritište kao i veleobrt. Na sve te različne interese treba 
gledati, te čitavu uredbu tako udesiti, da u njoj budu svi ti inte¬ 
resi pravedno zastupani. To treba držati na umu kod komorskih 

MLlobar: Narodno gospodarstvo. 8 

izbora. No ni time nije sasvim zajamčeno, da će se na interese 
pojedinih grana jednako paziti, te ne će li sad ovaj, sad onaj stalež 
upravo u životnim pitanjima biti majorizovan (nadglasan), kad bi 
se zajednički viećalo o pitanjima svih trgovačko-obrtnih struka. 
Da se to zaprieči, razđieljene su u Austriji komore u sekcije. No 
ni time sc nije posve zapriečio nedostatak. Naročito se proti tomu 
diže mali obrt i zahtieva za sebe posebni organ. U Njemačkoj }e 
to jar postignuto, te tamo imadu posebne „rukotvorničke komore 11 
(Handwerkerkammern). 

Kako gospodarski momenat sve vise vriednosti dobiva na pod¬ 
ručju uprave, nastoje države da što sustavnije oi'ganizuju saobraćaj 
izmedju narodnoga gospodarstva i produkcije te uprave. U tu svrhu 
osnivaju države centralne organe, koji bi s jedne strane stajali u 
savezu s ovakim nižim po državi rasijanim organima, a s druge 
strane trajno djelovali kao savjetujući organ centralnoj vlasti. O 
tom se radi ne samo na području poljodjelstva, već i obrta. 1 

U Austriji uvedene su komore g. 1848., a g. 1868. (zakonom 
od 29. lipnja) poslie uveđenja dualizma preustrojene su onako, kako 
ih danas vidimo. Ima ih 29. One su obligatna uredba. Kao najviši 
organ ove vrsti osnovano je god. 1898. naredbom ministarstva za 
poljodjelstvo t. zv. „industrijalno-poljodješko vieće 11 (sastavljeno go¬ 
tovo na vlas kao i prusko); broji 75 članova, od kojih biraju obrt;.- 
trgov. komore 35 članova, 20 članova biraju industrij al na 
družtva, a 20 ih imenuje ministar trgovine. U oči upada veliki 
broj zastupnika slobodnih industrijalnih đružtava, koji su gotovo 
bez izuzetka sami zastupnici veleobrtničkih interesa, a ti su i 
u obrtnim komorama dobrano zastupani. Industrijalno vieće ima 
široki djelokrug: ono ima da proučava materijal za preinake auto¬ 
nomnega carinskoga cjenika i osnove za sklapanje trgovinskih ugo¬ 
vora, nadalje da proučava uredbe, kako bi se izvoz povećao, do¬ 
maća produkcija poboljšala itd. Vieću pristoji pravo, da i iz vlastite 
inicijative stavlja priedloge. 3 

' U tu svrhu osnovano je u Prusiji „narodnogoapođarsko vieće 1 ’ (Volks- 
wirthschaftsrath), a u Austriji „industrijalno i poljodjelsko vieće" (Industrie- 
und Lanđvrirthschaftsrath). 

2 Slične su uredbe za zastupanje obrtničkih interesa i u Njemačkoj. 
Obrtničke komore postoje u pokrajinama, koje su nekoč podpadale pod fran- 
cuzko carstvo, već tamo od g. 1804., a u drugima od sredino XIX. stoljeća. 
Sadanja im je organizacija uredjena zakonima od g. 1870. i 1897., a zadaća 
im je na vlas ista, kao i onima u Austriji. God. 1884. uvedene su u nekim 
pruskim provincijama svoje vrsti obrtne komore, t. j. jedinstvene komore za 

U našoj domovini uredjene su obrtničke komore po uzoru 
austrijskih, te mogu dosta uspješno odgovarati svojoj svrsi, koliko 
do njih stoji, jer kod nas još nema onoga oštroga sukoba izmedju 
maloga i velikoga obrta, a koliko ima sukoba, to se ima pripisati 
utakmici vanjske industrije. 

* 

I velika se industrija udružuje, da ujedinjenim silama una- 
priedi budi tehnički, ili pojača gospodarstveni uspjeh svoje produk¬ 
cije, te dok se mali obrt služi pretežno udrugama (Genossenschaften), 
služi se veleobrt đružtvima (Vereine). Kako je kapital elastičan, a 
veleobrt napredniji od maloga obrta, našao je načina, da se i u 
onom smjeru sporazumije, gdje si mali obrt ne zna i ne može 
uspješne pomoći naći. Tako se kapital znade ujediniti u zajedničku 
produkciju, što kod maloga obrta slabo napreduje. A i u zasebnim 
produkcijama znade veleobrt zajednički raditi oko ekonomijskog 
uspjeha, pridržavajući pri tom podpunu samostalnost svomu poseb¬ 
nomu poslu. 

To kapital postizava pomoću dioničkih družtava (Aktien- 
gesellschaften) i kartela. 

§ 10. Dionička (akcijska) družtra. 

Sto se je industrija (produkcija), promet i trgovina tečajem 
posljednjih 100 godine do ovakove još nevidjene visine i savrše¬ 
nosti podigla, u velike se ima zahvaliti tomu, što su se pronašle, 
i usavršile forme, koje su omogućile gibanje svakovrstnoga posjeda, 
te i nepokretni posjed učinile sposobnim za promet, tako da od 
sada više ne odlučuje vrst kapitala, već njegova veličina. 1 No 
sama ta okolnost još ne bi uzrokovala tolikoga procvata posala, 
da se nisu pronašli načini, kako da se taj kapital najunosnije upo- 
triebi, a riziko što većma umanji. Jedan od najzgodnijih načina za 

zastupanje obrtničkih, trgovačkih i poljodjelskih interesa, ali su slabo svojoj 
zadaći odgovarale. U slobodnim gradovima: Hamburgu, Liibecku i Bremenu 
zastupaju obrtne komore samo interese maloga obrta (Haiiđwerkerkammern). 
Centralni je organ ove vrsti ono g. 1880. uvedeno narodno-gospodarsko vieče 
od 75 članova, koje sve imenuje vlada. Dieli se rr odsjeke: industrijalni, po¬ 
ljodjelski, zanatlijski i radnički. No ovo vieče kao da ne odgovara svojoj svrsi, 
jer je do sada tek neznatni broj zakonskih osnova pretresivalo. Bit će tomu 
uzrokom to, što su svi zastupnici od vlade imenovani. 

1 Nekoć nije mogao grof, koji je posjedovao po nekoliko kvadratnih 
kilometara zemljišta, na put u Italiju, ako nije imao gotovine (kovanoga novca)> 
danas stavi lako zemljište u promet, t. j. pretvori ga u novac. 

* 

to jest družtveni posao na akcije (dionice), pa zato nije čudo, 
da su se dionička družtva silno raširila u svim naprednim 
zemljama i pribavila kapitalu hegemoniju na području industrije, 
prometa i trgovine. 

Dionički posao nastaje tako, da se za posao nuždna glavnica 
sakupi odmjerenim prinosima, đielovima. Za svaki ovakav upla¬ 
ćeni dio izdade družtvo izpravu, akciju, dionicu. 1 

Da su se dionička družtva ovako proširila, nema se pripi¬ 
sati samo tomu, što se dadu svakoj vrsti posla prilagoditi, već što 
imadu i nekih drugih vrlo pogodnih svojstava. — Najprije treba da 
iztaknemo razmjerno neznatni riziko. Dioničko je družtvo neosobni 
posao, ili: ono je osoba za sebe, različita od pojedinih dioničara 
(juristička osoba), pa zato za njegove poslove i ne jamče dioničari. 
Kao što posjednik akcija može da dobije liepe dividende na svoje 
akcije, tako može da i gubi na njima. Pače se može dogoditi, da 
cieli posao dioničkoga družtva propane. U tom slučaju izgube na- 
ravski akcije svoju vrieđnost, ali preko toga nije akcionar dužan 
da plati eventualne dugove družtva. Prema tomu svakomu stoji 
prosto, da si nabavi akcija po volji i da se tako izvrgne riziku po 
volji. Osim toga može svaki posjednik svoju akciju u svako vrieme 
prodati, pa tako opet doći u posjed svoga novca. Na burzi se uviek 
nalazi kupaca. Na taj način mogu akcije prelaziti iz jedne ruke u 
drugu, svi se akcionari mogu izmieniti, a da to ne smeta radu 
dioničkoga posla. Tako eto akcije omogućuju posjedniku kapitala, 
da može sudjelovati kod stotinu posala. 

Dionička družtva rado se utemeljuju u svrhu takovih posala, 
koji iziskuju veliku glavnicu, ili su skopčani sa znatnim rizikom, 
kojega ne će i ne može uzeti na sebe pojedinac. 

I kod utemeljivanja i kod vodjenja dioničkih posala 
nije izključena mogućnost, da bi dioničari mogli štetovati i ostati 
bez uplaćene glavnice, i to tim lakše, što su dionice manje. U 
ovakvim slučajevima povuče se u krug dioničara i veliki broj 

1 Za gradnju, recimo, jednoga mosta treba 100.000 K. Družtvo, koje se 
je udružilo u svrhu, da taj most sagradi, razdieli ovu svotu na 1000 dielova 
(akcija) po 100 K. Svakomu sada stoji na volju, da kupi jednu, ili deset akcija. 
— Ovakova akcija može se svagdje lako prodati ne samo uz nominalnu vrieđnost 
(t. j. 100 K), nego i za dvostruku i više, jer nosi, recimo, 15% dohodka ili 
dividende. — Kod nas u Hrvatskoj rado se ustrajaju štedionice na akcije, — 
znak, da štedionice dobro posluju. (Po svjedočanstvu „Kompasa 11“ dvie tre¬ 
ćine štedionica odbacuje preko 10% dividende, a imade ih, koje odbacuju 
30-40%.) 

malih posjednika, koji o samom poslu nemaju ni pojma, već se 
ponajvećma oslanjaju na poštenje kolovodja, te prevelika većina 
dioničara i ne sudjeluje kod glavnih skupština, tako da imetkom 
mnogih upravlja po miloj volji tek nekoliko ljudi, koji više puta 
nisu toliko ni zainteresovani za uspjeh posla. 1 Da ovakovi spe¬ 
kulanti ne bi izrabljivali neznanja i lakoumnosti obćinstva, treba 
da se država poskrbi, kako se „sloboda 11 obrta ne bi izvrgla u 
prostu prievaru, koja bi zaharala u prvom redu na račun manjih 
i neukih gospodara, kako je to najbolje pokazala panamska prie- 
vara u Franeezkoj. — Istina, država ne može u svakom slučaju 
nikakvim zakonima zapriečiti, da se lakoumni i neizkustni sviet ne 
opeče; ali država može, da kod osnivanja dioničkoga družtva 
zaštiti publiku proti prievari, a kod vodjenja posla da dade dioni¬ 
čarima mogućnost, da pozovu na odgovornost upraviteljstvo. Zato 
su osnivači dužni da izdadu prospekt o poslu, pri čem jamče za 
sve, što u tom prospektu iznose. Dalje su osnivači dužni da polože 
kod trgovačkoga suda popis osnivača, spomenuti prospekt i pravila 
družtva, što ga kane osnovati. 2 — Dok se družtvo ne konstituira, 
osnivački konzorcij nije juristička osoba, no ip.ik jamče svi osni¬ 
vači solidarno svim svojim imetkom za sve, što su učinili, i za 
novac, što su ga ubrali i u onom slučaju, kad i ne bi došlo do 
konstituiranja. 

1 Kod utein elj i vanj a nije izklučena mogućnost, da osnivači idu za 
tim, kako bi kod toga posla sami izvukli debeli kraj. Jedan želi možda ka¬ 
kovo mastno plaćeno mjesto kod uprave, drugi bi rad prodati druitvu za debelu 
odštetu svoje zemljište, ili strojeve, ili želi ustupiti đružtvu već gotov svoj 
posao uz skupu odštetu; treći opet želi uzeti što više akcija, da ih u zgodnom 
času što skuplje proda. — Kod rukovodjenja dioničkoga posla može se 
takodjer dogadjati raznih neurednosti: posao se može obteretiti dugovima jače, 
nego bi to uspjeh poslovanja dopuštao; družtvo se upusti u spekulacije, to 
stane povisivati dividende, kako bi poskočila cieua akcijama, da ih na tržištu 
što skuplje prodadu — oni, koji su upućeni u ovu politiku; a drugi, koji u tu 
politiku nisu upućeni dobiju sliedeće kupone možda za polovicu ili za 2 / 3 niže. 

2 Kod toga treba da pazi i publika na razne momente: na procjenu 
stvari i povlastica, što ih osnivači navadjaju, kao što i na one činjenice i 
izglede, na temelju kojih obećavaju rentabilnost posla; zatim treba paziti na 
to, koliko će se akcija dati kao naplata osnivačima, ako su donesli kakova 
dobra, ili ustupili kakova prava družtvu; onda treba paziti, kako će biti na¬ 
plaćen trošak osnivačima, što su ga imali, dok su posao oživotvorili, da se kod 
svega toga izbjegne kakovoj prievari ili prikraćenju akcionara; o svim ovim 
stvarima treba da se razpravlja otvoreno, u javnim sjednicama, a osnivači da 
se za navode u prospektu učine odgovornima još i duže vremena nakon 
osnutka dioničkoga posla. 

Kada se je družtvo konstituiralo, onda se izabere uprava, i 
to tri organa: ravnateljstvo, izabrano u glavnoj skupštini, 
koje zastupa družtvo naprani vani, te ne mora sastojati iz članova 
družtva (akcionara); nadzorno vieće, koje je takodjer izabrano 
u glavnoj skupštini, ali iz kruga akcionara; ono je kontrolni organ 
družtva; napokon glavna skupština svib članova družtva 
(akcionara), koja odlučuje o vrsti posla, o organizaciji družtva i 
vođjenju posla. Ravnateljstvo i nadzorno vieće dužno je, da se u 
svom radu drži u onom djelokrugu i smjeru, što mu ga je odre¬ 
dila glavna skupština, a pri tom da ulaže toliko brige — „kao 
dobar otac obitelji 11 (sicuti bonus paterfamilias) — rekli bi Rimljani, 
ili „kao čestiti trgovac 11 , reklo bi se danas u poslovnom svietu. U 
glavnoj skupštini mora se pak na to gledati, da akcionari budu 
mogli odlučivati i viećati bez ikakvog obzira na ravnateljstvo, ili 
nadzorno vieće. To se nastoji postići time, što se ravnateljstvu i 
činovnicima obično oduzima pravo glasovanja, kao i time, što 
se i manjini, pače i pojedincu dioničaru pođavaju takova prava, 
da u stanovitim slučajevima ne može biti nadglasan. Gradjansko 
pravo dopušta svakomu pojedincu, da ravnateljstvo njegove organe 
pozove na odgovornost i odštetu; a po javnom pravu ne može 
nikakav, pa ni jednoglasni apsolutorij većine, da krivca oslobodi 
od javnoga progona . 1 

No ovime još uviek nije poslu zajamčen i sam uspjeh, tu ne 
mogu ništa ni najbolji i najmudriji zakoni, pa ni kon cesi oni 
sistem, t. j. uredba, po kojoj osnivanje dioničkih družtava ovisi 
o posebnoj dozvoli (koncesiji) vlade, koja nadzire upravu i vo- 
djenje posla, jer se lakoumni i nevjesti sviet oslanja na vladino 
odobrenje i nadzor. U istinu pak vladini činovnici ne mogu biti 

1 Najbolje sredstvo, iz kojega dioničar može prosuditi djelovanje uprav¬ 
noga odbora ili ravnateljstva, jest bilanca, t. j. izračunani odnošaj izmedju 
imetka i dugova dioničkoga družtva. Ako je bilanca savjestno i uredno sastav¬ 
ljena, tada služi najsigurnijim kažiprstom i za sadašnje stanje družtva i za 
obavljeno poslovanje. No bilanca se može sastaviti i tako, da ne odgovara 
posve ni savjestnosti, ni urednosti, a ipak se na prvi pogled čini, da je sve 
u najboljom redu. Tako se n. pr. mogu dvojbene, ili pače neutjerive tražbine 
unesti n knjige kao utjerive; tehnički neuspjeli izradci mogu se procieniti, 
kao da su bez prigovora itd. 

Kako je izkustvo dokazalo, riedko na glavnu skupštinu dodje i polovica 
dioničara, ako su dionice malene. Zato treba u statutima odrediti, da se i ma¬ 
njini dade mogućnost, da na odgovornost pozove upravni odbor, da zatraži 
izvanredno izpitivanje poslovanja, a u nuždi zatraži i posredovanje suda. 

upućeni u premnoge i prerazličite poslove . 1 Ovaj sistem vlada u 
Austriji, pa mu se vide i posljedice, koje osobito udaraju u oči, 
ako se poredi pomnožanje dioničkih družtava u Austriji i u Nje¬ 
mačkoj, gdje je taj sistem ukinut . 2 

Prema sastavbi uprave (ravnateljstvo, nadzorno vieće, glavna 
skupština) družtvom i njegovim radom ne ravna misao i volja jedne 
glave, već sporazumak i dogovor više ljudi. Zato je rad ovakovih 
družtava dosta trom, jednoličan i ponješto ukočen. Ovakovo đružtvo 
ne može da u trenu stvori zaključak i da u zgodnom hipu izrabi 
konjunkture, kako to može da učini pojedinac. Zato ovakova 
družtva nisu za svaku vrst posla, ali se mogu dobro upotriebiti 
ondje, gdje se konjunkture jako ne mienjaju, nadalje ondje, gdje 
se rad poslovanja kreće više po stanovitom redu i pravilima. 

U posljednja dva desetgođišta opažaju se na području dioni¬ 
čarskih posala dva biljega, koji im podavaju neku posebnu, ako i ne 
bitnu oznaku. U novije vrieme, rek bi, kao da se dionička družtva 
osnivaju nekom brzinom i lakoćom, a rade znatno manjim kapitalom , 3 

1 Tu se đogađja obično po onoj iz sv. Pisma: Quaecunque ignorant, 
blasphemant, t. j. čega činovnik ne razumije, to drži da ne valja, pa zabrani 
osnivanje družtva. I tako se zapriečc mnogi poslovi, koji bi mogli napredo¬ 
vati, a slični obstojeći poslovi đovinu se do monOpolnoga položaja. 

2 U deset godina (1885—1895) pomnožao se je broj dioničkih družtava 
za 74 (od 414 na 492), a njihov kapital za kojih 10!) milijuna forinti. U Nje¬ 
mačkoj podiglo se u deset godina (1886—1896) preko poldrugu tisuću novih 
dioničkih družtava (od 2143 na 3712), a njihov kapital za 2 milijarde maraka 
(od 4,876 milijuna na 6,846 milij. maraka)). A k tomu treba uzeti još to na 
um, da je u Njemačkoj država uzela gradnje željeznica u svoje ruke, te time 
oduzela veliko područje osnivanju dioničkih družtava. — U Njemačkoj vlada 
sistem privatnopravnih norma, t. j. norme za osnivanje i vođjenje dioničkih 
posala zakonom su točno odredjene, a osnivači i upravitelji imadu ih se 
strogo držati. Inače nije osnivanje dioničkoga družtva vezano na posebne ka¬ 
kove kencesije (dozvole), a ni uprava družtva ne stoji pod državnim nadzorom. 
Tko se od odgovornih organa ogrieši o ove norme, podvrgnut je kaznenomu 
i gradjanskomu pravu, a tužiti može i svaki pojedini dioničar. 

3 U Njemačkoj je porasao broj dioničkih posala s glavnicom izpod po 
milij, maraka u samih 10 godina (1886—1896.) za 10%> dok je u isto vrieme 
spao broj onih posala, koji su radili glavnicom od 2 milijuna maraka, za 4V a %- 
U Belgiji polovica dioničkih družtava radi glavnicom izpod 1 milij. franaka; a 
preko 41% izpod pol milij. franaka. U Austriji brojilo se god. 1895. oko 49'2 
dion. družtva sa kapitalom od 1169 milij. forinti. Prema tomu odpada poprečno 
oko 2’3 milij. for., ili oko 5 milij. franaka na jedno družtvo. Ovako golemim 
kapitalom ne rade ni englezka dion. družtva, koja u svojim rukama drže trgo¬ 
vinu skoro polovice svieta. Ondje je poprečna glavnica diouič. družtva pol 
milij. forinti. U Austriji ima preko 8 / 10 dioničkih družtava starijega datuma. 

dok starija dionička đružtva rade u svim zemljama većim ka 
pitalom, a to radi toga, što su osnovana u vrieme, kad su se gra¬ 
dila velika komunikaciona (željeznice) i industrijalna sredstva . 1 

§ 11. Karteli. 

Govoreći o malom obrtu iztaknuli smo, da udruge u svrhu 
zajedničke produkcije slabo napreduju, a i to, da je utakmica međju 
malim obrtnicima velika. Kapital i veleobrt u tom je pogledu uvi- 
djavniji, pa zato i napredniji, jer u svrhu zajedničke produkcije 
osnivaju dionička đružtva, a da obuzdaju i utakmicu, stvaraju 
kartele. 

Kartelom se udružuju pojedini samostalni poduzetnici iste 
struke u svrhu, da medju sobom urede (regulišu), ili posve od¬ 
strane utakmicu. U tu svrhu uglave ili samo cienu svojim produk¬ 
tima, ili odrede, koliko će koji izradjivati i gdje će prodavati, t. j. 
urede ili regulišu produkciju i tržište. Skupo izkustvo, stečeno u 
čestim krizama, opametilo je veleobrt, te je uvidio, da je ekono- 
mijski uspješnije u slozi sa dojakošnjim konkurentima gospodovati 
tržištem, nego li se s njima otimati za prvenstvo. Karteli su gospo¬ 
darska pojava, posljedica slobodne utakmice i slobode obrta. Broj 
kartela raste silno u novije vrieme, pa i forma im se usavršuje. 
Po svojoj naravi mogli bi se uporaviti na svim područjima gospo¬ 
darstva, ali su na području industrije najbrojniji, i gdje je indu¬ 
strija razvijenija, ondje su i karteli češći i savršeniji . 2 

Po svojoj svrsi diele se karteli poglavito u sliedeće vrsti: 

Kartelima za regulisanje ciene je svrha, da intere¬ 
senti uglave cienu robi, koju prodavaju, ili kupuju. U prvom slu¬ 
čaju ustanove minimalnu, u potonjem maksimalnu cienu. Ovi kar¬ 
teli mogu se oslanjati na sam dogovor i sporazumak bez ikakvih 

1 U novije vrieme preotela je posvuđ maha misno, da država preuzme 
željeznice na svoj trošak. U Njemačkoj je to već sasvim provedeno, a u drugim 
državama se željeznice malo po malo izkupljuju iz privatnih ruku. U Austriji 
tek Vj željezničkih pruga pripada državi, a druge su u rukama dioničkih đruž- 
tava, ali će tomu hiti dosta kriv i birokratski koneesionistički sistem, koji po¬ 
goduje samo velikomu kapitalu, te mu tako podaje monopolni položaj. 

2 U Njemačkoj, gdje se je tamo od sedamdesetih godina prošloga vieka 
industrija bujno razcvala, porasao je u 8 godina (1888—1896) broj kartela od 
70 na 250, a obuhvataju ne samo industrijalce u političkim granicama države, 
već prekoračuju i na susjedno tlo (u Austriju, Belgiju, Busiju), tako da po¬ 
staju faktorom, s kojim već i države treba da računaju u gospodarskom inte¬ 
resu ostalih državljana. 

inih obveza (bez ikakvih kazna i bez uplate jamčevine). Ova vrst 
kartela ne dira ni u količinu produkcije pojedinih interesenata, a 
ne stavlja nikakovih obveza ni obzirom na tržište. 

Kartel za razdieljenje tržišta ima svrhu, da svakomu 
pojedinomu članu odredi stalni djelokrug, u kojem može da izra- 
djuje i prodaje. U tom djelokrugu ne smiju drugi članovi prodavati. 

Karteli za reguliranje produkcije zasjecaju dublje 
u samostalnost pojedinoga posla. Članovima se odredi količina, do 
koje smiju izradjivati robu. Svrha je ovoj vrsti kartela, da re- 
guliše ponudu robe na tržištu i time djeluje na cienu. Količina 
izradbe ođmjeruje se obično po prosječnoj izradbi posljednjih neko¬ 
liko godina. 

Karteli u svrhu izjednačenja dobiti u svezi je 
s predjašnjim. Događja se naime, da koji član kartela proda manje 
robe, nego što mu je kartel za prosječnu mjeru priznao, dok 
drugi član proda opet više. A dogadja se i to, da je koji je član 
kartela dobio konkurenta izvan kartela, koji je prodavao izpod 
ciene po kartelu uglavljene. Po tom je taj član u prvom i drugom 
slučaju na kvaru, koji mu je dužan kartel nadoplatiti, i to tako, 
da onaj, koji prodao više, nego ga ide, kupi preostatak robe od 
onoga, koji je prodao manje, ili da mu razliku novcem namiri. 
Ako koji član kartela ima gubitka zbog konkurencije, dužan je 
cieli kartel da mu štetu nadoknadi. 

Kartel za reguliranje poslovanja i za prodaju 
izradaka (robe) ima svrhu, da podigne prodavaonice, u kojima 
se prodaje roba i primaju naručbe, koje se onda medju kartelirane 
interesente porazdiele. — U ovoj formi, koja se može smatrati 
najsavršenijoin, vezani su interesenti tako tiesno, da o kakovoj 
samostalnosti skoro ne bi moglo biti ni govora. 

Kartel može postati gospodarskim faktorom, s kojim se mora 
računati, jer je podoban, da svekolike poduzetnike jedne struke u 
jedno kolo obuhvati. To danas nije više tek puka „mogućnost 1 ', 
već živa činjenica. U Njemačkoj je svakolika kemijska, željezna i 
ugljenokopna industrija kartelisana. 

Da kartel uzmogne funkcionirati, mora biti dobro organi- 
zovan, a za to treba najprije, da svi, ili barem većina produ¬ 
cenata jedne struke stupi u ovakav savez; a za to treba sviesti 
o probitcima te samopriegora, bez kojega nema dobrovoljnoga 
odricanja slobode. Kraj toga treba da bude i neka oblast nad 
članovima kartela, koja može kontrolirati svakoga pojedinca, pa 

ga i kazniti. Razumieva se, da je ta vlast tim jača, čim je kartel 
tjesnije vezan i savršenije organizovan, tako da nadzorno vieće 
ima pravo pregledati poslovne knjige kod svakoga elana, a da ta 
vlast bude još realnija, dužan je svaki elan da položi jamčevinu 
(obično u novcu). 

Koaliranje velike industrije provadja se bez pitanja i pomoći 
državne vlasti, postaje sve šire i dublje, sve brojnije i savršenije. 
U mnogo slučajeva provadja se skromno, često gotovo kriomce . 1 

Bio kartel koje mu drago vrsti, vazda nosi sobom probitke 
privatno-gospodarske. No čim je jedinstveniji, čim pojedinci više 
žrtvuju od svoje slobode, te prema tomu ta zajednica postaje jača, 
tim osjetljivije djeluje ta zajednica na sveukupno narodno go¬ 
spodarstvo te donosi sliedeće posljedice: Kada se svi producenti 
neke struke u jednoj državi sdruže u savez, mogu udarati cienu 
i ravnati količinu produkcije prema svojim interesimaj te si tako 
stvore monopolni položaj. Ovakav kartel utječe onda i na 
druge produkcije, jer je svaki kartel prodavalac i kupac: kao 
kupac obara cienu onoj robi, koju mora sam da kupuje, a diže 
cienu robi, koju sam prodaje . 2 Protiv toga se preporuča koaliranje 
kupaca (konsumenata), koji bi se onda mogli suprot staviti kao 
monopolist ovakovomu monopolu. A što se države tiče, ona može da 
ukine carinu na ovakove kartelirane produkte, da im tako pomoću 
inozemske konkurencije obali cienu. Oba ova sredstva mogu od 
slučaja do slučaja da pomognu, ali ne mogu uviek, kao što ni 
druge uredbe, o kojima će biti rieč malo kašnje. 

1 A sada neka mali obrt prispodobi svoje djelovanje u tom smjeru 
s ovim. Sa mnogo truda i dosta buke tek se sporo i klimavo mali obrt udru¬ 
žuje, a i tu traži kumovanje državne vlasti — neka bi ga država organi- 
zovala, stavljajući uza to deset partikularističkih zahtjeva, te tako daje pro¬ 
tivnicima prilike, da svaki pojedini od ovih zahtjeva napose rešetaju i sprieče, 
mjesto da se složno traži zakonito ograničenje prođukcionoga područja (gl. 
§ 8.). Karteli su na području velike industrije gotovo isto, što cehovi na 
području rukotvornoga obrta, ali oni imadu upravnu vlast i nadzor nad svo¬ 
jima članovima i bez drž. pomoći, dok mali obrtnici traže to istom od vlasti. 
Neka se mali obrt ugleda u mnogomu veleobrt, pa će vidjeti, da se može 
mnogo toga postići i bez državne pomoći. 

- Najljepši nam primjer pođavaju u ovaj ćas (11*01.) njemački kameno- 
ugljeni i željezni karteli, koji drže visoko cienu svojim produktima te rađje 
manje produciraju, nego da cienu snize; a posljedica je tomu, da željeznički 
obrt dolazi u kritični položaj i ograničuje produkciju. Kameni ugljen i željezna 
roba takove su stvari, koje potrebuju i najširiji slojevi, te ih visoka ciena 
tišti, a na korist šaci producenata, koji tako oporezuju eieli narod. 

Kartel ne udara samo cienu svojim produktima, već ustanov¬ 
ljuje i količinu produkcije, te tim uvađja doduše neku postojanost 
u gibanju ciene i produkcije, što je za same producente vrlo po¬ 
godno. Ali kartel ovime dokida slobodu utakmice i sve s njom 
skopčane prednosti. Produkcija izvan kartela gotovo je nemoguća, 
pa se riedko i preriedko dogadja. da bi pojedinac u borbi s kar¬ 
telom održao pobjedu. A posljedica je to, da se kartel i za samu 
kakvoću svoje robe manje brine. Dakle sa gledišta narodnoga go¬ 
spodarstva ne pružaju karteli ni u ovom pogledu nikakove pogod¬ 
nosti pučanstvu. 

Jedina dobra posljedica kartela jest sigurnost zaposlenik rad¬ 
nika. Kartel zaprečuje štetonosnu utakmicu, reguliše količinu pro¬ 
dukcije, te ne da, da se tržište prezasiti, tako da bi produkcija 
marala časovito zapeti, ili nastati kriza, u kojoj bi radnici mogli 
ostati bez kruha. No time raste samo prihod pođuzctnikov. a ne 
radnikov. Pače je radnik u ovom slučaju još neslobodniji, jer ako 
izgubi službu kod jednoga karteliranoga poduzetnika, može mu se 
dogoditi, da ga ni drugi iz kartela ne primi. I tako kartelirani 
poduzetnici postaju nepopustljivi i spram radničtva, pa koalicija 
(kartelisanje) poduzetnika izaziva koaliciju radnika. 

Uza sve to, što se karteli svedjer množe i usavršuju, ipak 
nije izgleda, da će se sve vrsti industrije kartelisati, ili barem ne 
će tako skoro, jer ni svaka industrija, a ni svaka roba nije zgodna 
za to. Za kartele su zgodni oni poslovi, gdje je nuždan veliki le¬ 
žeći kapital i gdje su produkti jednolični. Veliki ležeći kapital 
prieči poduzetnika, da priedje na drugo područje, ako su mu ne¬ 
poćudne konjunkture na dojakošnjem, te su prema tomu i gubitci 
osjetljiviji. Jednoličnost izradaka olakšava opet sporazumak rnedju 
producentima obzirom na cienu i tržište. No uza sve to, što se 
nije bojati, da bi kartel zavladao na svemkolikom području indu¬ 
strije, ipak se sve više širi i usavršuje na onim područjima pro¬ 
dukcije, koja zasiecaju u život cieloga, ili velikoga diela naroda, 
a to je dosta. Zato nastaje potreba, da se nadju sredstva, ko¬ 
jima bi se ova štetonosna strana kartela budi umanjila, budi od¬ 
stranila. 

Mi smo već prije spomenuli, da se preporuča protiv kartela 
osnivanje protukartela. Ali to je moguće samo u onim slučajevima, 
gdje je broj kupaca, što od kartela kupuju, dosta ograničen, tako 
da se mogu sporazumjeti, i gdje individualni interesi kupaca nisu 
tako razrožni, da bi voljeli i napose ugovarati s kartelom. Tako se 

na pr. mogu talionice željeza složiti u protukartel protiv kameno- 
ugljenoga kartela, te izhoditi nižu cienu; ali toga ne mogu pro¬ 
vesti milijuni malenih kupaca, pa zato i plaćaju ugljen skuplje. 

Drugi način, kojim se nastoji skršiti ili suzbiti monopol ne¬ 
koga kartela, jest sniženje ili dokinuće carine na one produkte, 
koje kartel monopolistički izradjuje i prodaje. Premda u tom slu¬ 
čaju običavaju domaći karteli ciene još i niže spustiti, da odmah 
s početka odbiju stranu konkurenciju (jer je poslie, kada se strana 
roba već ugniezdi na domaćem tržištu, dvostruka muka istisnuti 
ju), ovo je vrlo uspješno sredstvo, ali samo u tom slučaju, ako se 
kartel ne proteže i na inozemstvo. No sve da se i proteže na su¬ 
sjedne države, ne proteže se preko cieloga industrijalnoga svieta, 
pa zato ne gubi ni u ovom slučaju ova vrst oružja mnogo od svoje 
oštrine. Ipak se države nerado služe ovim oružjem, jer financije 
gube, ako se carina obali, pa se zato rado služe izgovorom, da bi 
se time utukli samo oni industrijalci, koji stoje izvan kartela, te 
s njim konkuriraju. 

Sjevero-američke Sjedinjene Države bile su pokušale kartele 
zapriečiti time, što su ih uzele progoniti kaznenim zakonom. 
No time se nije ništa postiglo, jer se je pokazalo, da se zakon 
dade lako obići, a delikat težko dokazati. 

Predlagalo se je i to, da se gradjanskopravnim normama 
dođje haka kartelima na pr. time, da kartel ne uzmogne utužiti 
odštetu od onoga člana, koji bi se o njegove obveze ogriešio. Ali 
time se ne bi ništa postiglo, jer kartel može svoje postići i bez 
intervencije suda, budući da obično svaki član dade neku jamče¬ 
vinu, čim stupi u kartel. A zapravo se ne ogrešuju članovi kar¬ 
tela o interese kartela, već o interese' konsumenata, baš stoga, što 
se drže kartela. 

Budući da se točno odmjereni zakoni od slučaja do slučaja 
lakše mogu obići, to se je došlo na misao, ne bi li se uprava 
ovlastila, da prati djelovanje kartela. 

Svrha i zaključci kartela imali bi biti javni, te se u stano¬ 
vitom roku upravi prijaviti, a uprava bi imala pravo ili pojedine 
zaključke kartela uništiti, ili pače i cieli kartel razpustiti. Da bi 
uprava svojim odredbama u pojedinim slučajevima bolje toj zadaći 
odgovarala, nego li zakonodavstvo sa svojim obćenit.im normama, 
o tom nema dvojbe. No svaka policajna intervencija ima na sebi 
nešta neprijatna, jer obično i u najboljim slučajevima donosi sobom 
povredu takta i šikaniranje, ili se barem tako čini; u mnogim pak 

slučajevima ne bi bila izključena ni samovolja. U pravnoj državi, 
gdje se zahtjeva, da svi čini uprave budu pravni i zakoniti (t. j. 
da i u onim pojedinim slučajevima, kojih zakonodavstvo nije 
moglo napose unapried normirati, ima uprava da postupa u duhu 
zakona), Ju takovoj je državi težko proširivati samovolju uprave 
na gospodarskom području, dok se samovolja nastoji ograničiti i 
na samom policajnom području. Svakako je težko dati upravnoj 
vlasti toliku moć na privatno djelovanje pojedinca, dok nema ga¬ 
rancija, koje bi jamčile, da ona ne bi tu vlast budi iz nepozna¬ 
vanja stvari, budi iz samovolje zlorabila. Zato mnogo više zago¬ 
varatelja ima misao, da bi se osnovali kartelski sudovi ili kartelski 
uredi, koji bi bili posve neodvisni . 1 

Napokon se došlo na soeijalističko-kolektivističku misao: neka 
bi sve kartelizovane poslove preuzela država, jer kod države od- 
padaju oni momenti, koji su glavna oznaka privatnih posala, naime 
individualna korist. Toj bi svrsi mogla država tim lakše udovo¬ 
ljavati, što ne bi imala konkurencije. U jezgri je ovo istina, ali je 
pitanje, kamo bi se ovim putem došlo? Iza državnoga monopola du¬ 
hana državni monopol ugljena, državni monopol željeza, državni mo¬ 
nopol šećera itd.! A ne smije se ni to s uma smetnuti, da je ovaj 
zahtjev skrajnja negacija obrtne slobode. Može li država u isti čas 
oba ova načela realizovati? Ovo su dva pola, koja se ne dadu u 
sklad dovesti, a ne bi bila ni na obću korist. Podpuna sloboda 
obrta dovela je kapital do neke vrsti svemogućnosti; preveliko 
monopolizovanje od strane države dovelo bi opet u život policajnu 
državu u pogoršanom izdanju. Medju ovim dvim polovima treba 
naći srednji put. 

Mi Hrvati još nismo došli do toga, da bi si već sada trebali 

1 God. 1898. bio je u austrijskoj zastupničkoj kući podnesen zakonski 
priedlog, po kojem bi se neki karteli imali podvrći kontroli uprave. U smislu 
toga zakonskoga priedloga imali bi se zaključci kartela, koji ustanovljuju cienu 
i količinu produkata, te koji rade o tržištnim i kupovnim odnošajima, u roku 
od 24 sata saobćiti financijalnomu ministarstvu. Ako bi se pokazalo, da su 
ovi zaključci na štetu poreznoj, ili kupovnoj (komsumptivnoj) snazi pučanstva, 
ili umanjuju potrošarinski porez, tad ih može financijalno ministarstvo doki¬ 
nuti, pače i sam kartel razpustiti. Pri tom bi se ministarstvo poslužilo izvje¬ 
štajem (Gutachten) kompetentnoga organa, koji bi bio sastavljen od činovnikS 
i strukovnjakS. — Ova zakonska osnova nije bila primljena. Nama se čini, da 
imade dobrih misli i da bi se u načelu mogla prihvatiti, samo hi se moralo 
mnogo pažnje posvetiti organizaciji „savjetujućega organa 11 : morao bi biti ne¬ 
odvisan i slobodan kao kartelski ured. 

ovim pitanjem razbijati glavu. U nas još nema kartela, ako i ima 
kartelu sličnoga poslovanja. 

Sto je kod kartela najopasnije, jest to, da se često i sam 
obstanak kartela taji, ili se barem taje po obće gospodarstvo naj- 
štetniji zaključci. Stoga je malone obćenito zavladalo mnienje, da 
država mora svakako provesti javnost kartelskili ugovora. A bu¬ 
dući da karteli imadu zasluga za organizaciju produkcije, ne na¬ 
lazi se za shodno, da se dokinu, ili u buduće zabrane, ali se ima 
nastojati, da se zaprieei monopolističko izsisavanje konsumenata. 
Zato bi država imala podupirati organizaciju protukartela, organi¬ 
zaciju radnika, pobijanje kartelističke politike carinskom politikom, 
pače se zahtieva, da država ravno posreduje na području one pro¬ 
dukcije, koja duboko zasjeca u cielo narodno gospodarstvo (ka¬ 
meni ugljen, željezo). A kod onakovih kartela, kod kojih je uprava 
produkcije tako usredotočena, da pojedini poduzetnik nije ino nego 
u neku ruku kartelski poslovodja u svom vlastitom poslu, ovu pro¬ 
dukciju imala bi država preuzeti u svoju režiju. Ovo je potonje 
lako izreći, ali težko izvesti; a i ono prvo nije baš težko obići, 
jer se može i potajice koješta uglaviti. Na svaki način kartel 
je faktor, s kojim se u interesu narodnoga gospodarstva mora i 
država baviti. 

Kartelima su formom slični, ali u tendenciji različni ringi. 
Dok karteli imadu svrhu, da trajno djeluju na produkciju i cienu 
robe, osnivaju se ringi samo od zgode do zgode, da za neko vrieme 
izrabe zgodan momenat, da poduzetnici i trgovci dobiju monopol 
nad produkcijom neke robe, ili da robi udare monopolnu cienu. 
Kada su postigli svoju svrhu, razidju se sami. 

Trusta znači u američkoj Uniji od prilike isto, što kartel 
11a evropskom kopnu . 1 

1 Eazliean od običnih trustova je ,,Investement-trust“. To su udruženja 
u svrhu ulaganja kapitala u različite poslove, budi produkcije, budi prodaje i 
spekulacije papirima. Ova vrst udruživanja služi obično za riskantne i speku¬ 
lativne poslove, te im je svrha na jednoj strani postići što veći dobitak spe- 
kuliranjem na burzi; a u drugu ruku za slučaj gubitka na što više sudionika 
gubitak porazđieliti. 

Od američkih trustova znamenit je Rockefellcrov, koji se je dokopao 
petroleumskoga monopola za Ameriku i Evropu, te Carnegiev trust za pro¬ 
dukciju mjedi i čelika. Ovaj potonji obuhvata gotovo sve američke bogatune, 
te radi glavnicom od kojih 7 milijarda franaka. Od ovoga trusta prieti po¬ 
gibao svoj produkciji ocjcli u Evropi. 

§ 12. Obrt i državna pođpora. 

Netom minulo stoljeće đonielo je narodima čitavu pregršt 
raznih darova slobode. No kao na političkom, tako i na gospo¬ 
darskom području niti su ti darovi jednako posijani, niti su posvuda 
istim plodom urodili. Na gospodarskom području razbila je ta slo¬ 
boda družtvo u pojedine gospodarske atome, koji su stupili u utak¬ 
micu jedan s drugim, a odtuda se razvila ogorčena borba za obstanak 
i zavladalo u gospodarskoj praksi načelo: „Tko jači, taj kvači“. Ta 
gospodarska razrožnost udarila nove putove i družtvenomu razvitku: 
mjesto privilegovanih staleža nastupili razredi (klase), koji se po 
imetku razlikuju. Pred našim očima prelazi posjed iz ruku većine 
u ruke sve to manje manjine, koja postaje sve bogatija, a većina 
sve siromašnija . To ide već tako daleko, da je gospodarsko pitanje 
postalo socijalnim, po državu nastaje velika zadaća, da stvori norme 
za zdraviji gospodarski i socijalni razvitak naroda. Na agrarnom 
području vidjeli smo, da je podpuna jednakopravnost i sloboda 
urodila ili prevelikim zaduživanjem posjeda, ili prevelikim cjep¬ 
kanjem, a obadvoje vodi do proletarijata; na industrijalnom području 
jednakopravnost i sloboda dovela je u sukob mali obrt s velikim, 
kapital rada s kapitalom novca. Na jednom i drugom području 
počima reakcija proti ovakovoj jeđnakopravnosti i slobodi. Na indu¬ 
strijalnom području imadu se riešiti dva stožerna pitanja: granica 
izmedju djelokruga velikoga i rukotvornoga (maloga) obrta, te 
ođnošaj izmedju radnika i poslodavca. Istina, ni u jednom smjeru 
još se nije daleko doprlo, jer se načelno nije još skoro ništa riešilo. 
No glavno je to, da se barem našao neki put k načelnomu riešenju. 
Mi smo već govorili o odnošaju izmedju maloga i velikoga obrta, 
a što se tiče odnošaja izmedju radnika i poslodavaca, o tom će 
biti još govora. Sada ćemo promotriti utjecaj države na obrt u 
okviru onih granica, u kojima se danas gospodarstvo giblje. 

Roscher (System etc. III. § 161.) veli, da država danas ne 
može da ravno podupire obrt, nego na dva načina: podukoni i 
patentima na iznašašća. Kada bi se država ograničila jedino na ova 
dva načina, mislimo, da bi to bila mršava podpora. Kod svake pro¬ 
dukcije zavisi uspjeh o dva momenta: o tehničkom i ekonomijskom, 
t. j, o tom, da radnja dobro uspije i da se rad dobro izplati. 
Kod produkcije, koja služi vlastitoj uporabi, gleda se više na 
tehnički uspjeli radnje; kod produkcije za tržište gleda se u prvom 
redu na ekonomijski uspjeh. Obrtu je pak životna svrha, da radi 

za tržište, bio to mali, bio veliki obrt. — Ekonomijski uspjeli stoji 
opet u tom, da se prodajom robe naplati prometna glavnica, izrab¬ 
ljivanje stojeće glavnice, nadzor i rad poduzetnikov, te da još neki 
čisti dobitak preostane. Ali već sama utakmica ograničuje ekono¬ 
mijski uspjeh kao neka naravna granica. To je obična pojava kod 
maloga obrta na lokalnom tržištu, a mnogo se jače to osjeća na 
internacionalnom tržištu. I mali obrtnik ne samo da će se održati, 
već će i tim bolje napredovati, čim bude bolje umio da prilagodi 
svoju robu ukusu i potrebama mušterija. Zatc će mu dobra nao¬ 
brazba, strukovna i ekonomijska, nadomjestiti pol kapitala, — ako 
ga ne ubija kapitalistička utakmica. Isto tako dobra naobrazba 
mnogo pomaže i veleobrtniku. Ali ima i još jedan uvjet, kojemu 
sama veleindustrija ne može udovoljiti: kod veleindustrijalne utak¬ 
mice na internacionalnom tržištu radi se još i o tom, da veleindu¬ 
strija stupi pod što povoljnijim ili barem jednakim uvjetima u 
utakmicu na internacionalnom tržištu, t. j. da njezini produkti ne 
budu na stranom tržištu podvrgnuti većoj carini. Tu treba da država 
priskoči u pomoć, uglavljujući s drugim državama povoljne trgo¬ 
vinske ugovore. No ova strana državne pomoći spada u trgovinsku 
politiku, o kojoj će biti govora poslije, kao što i o još jednoj vrsti 
pomoći, što ju država najravnije daje industriji, a to je eksportna 
(izvozna) premija. 

Država u istinu ne može onako sustavno podpomagati indu¬ 
strije, kako pomaže poljodjelstvo. U poljodjelstvu razlikujemo za¬ 
pravo samo dvie vrsti obradjivanja, koje se više po količini nego 
po kakvoći razlikuju: na veliko i na malo. Ta kvalitativna jedin¬ 
stvenost poljodjelstva omogućuje, da se stvori neki sustav, po kojem 
se može poljodjelstvo unapredjivati. I industrija se dieli doduše u dvie 
pole: u mali i veliki obrt. No kolike li razlike med ju ovima dvjema 
polama, a kolika razlika i medju samim pojedinim poslovima! 
— Tu je razlika u tehnici, u kapitalu, u formi; tu dolaze u račuu, 
osobito kod veleobrta, razne konjunkture, koje su podobne da 
izazovu sad ovu, sad onu promjenu kod istoga posla. Tu dolazi 
geografijski, prometni itd. položaj samoga mjesta u obzir. A povrh 
svih tih utjecaja dolaze u račun i sama individualna svojstva podu¬ 
zetnika, koja podaju neki individualni značaj cielomu poslu. Ovako 
se individualizovati ne može nikakovo poljodjelsko gospodarstvo. 
Zato država i ne može da uzastopce sliedi industriju na svakom 
njenom individualističkom koraku. No sve kad bi država i mogla 
da jače podupire industriju, upravo ta osobita svojstva industrije 

morala bi joj odrediti granicu, preko koje ta pomoć ne bi smjela 
koračiti. Država može da izcrpe sva sredstva, da unaprieđi poljo¬ 
djelstvo, pa se ipak ne će pojaviti za to nikakove po narodno 
gospodarstvo kobne posljedice. Na polju pak industrije unapredji- 
vanje rukotvorstva na štetu tvornice, podupiranje novih poslova 
na uštrb starih — sve se to može provesti samo miniranjem staroga 
posjeda na korist novoga, deposediranjem jednoga na korist drugoga. 
— Ovakovo podupiranje ne samo da ne bi bilo pravedno, već bi 
bilo upravo ubitačno, jer bi vodilo na jednoj strani do oligarhijske 
plutokracije (bogataškoga gospodstva), a na drugoj do demokrat¬ 
skoga proletarijata. Ovo je evo razlog, što država mora biti oprezna 
podupirući veleobrt. — No nije kriva ni sama industrija, ni država, 
već zakonodavstvo, koje je pobrkalo pojam ,,obrta“. A da bude 
zakonodavstvo odielilo veliki obrt od maloga te svakomu odredilo 
stalni djelokrug, mogao bi biti rad države u podupiranju industrije 
mnogo jednostavniji, sigurniji i intenzivniji. 

Svi ovi razlozi čine, da se država ograničuje u podupiranju 
industrije na obćenite uvjete, koji služe unapređjenju industrije, 
kao što je na pr. unapredjivanje tehničke i ekonomijske naobrazbe, 
zaštita tehničkih izuma, podizanje i unapredjivanje kreditnih zavoda 
za produkciju, odstranjivanje zapreka (budi pravnih, budi fizičkih), 
što stoje na putu razvoju industrije, te uvadjanje pravnih norma, 
koje industriju unapredjuju (na pr. zakonite uredbe o udrugama, 
o dioničkim družtvima, o komunikacijama itd.). Osim toga nastoji 
država da podpomogne industriju time, što naručuje robu za svoju 
uporabu kod domaćih producenata. 1 

1 Tako i naša monarhija sve više nastoji, da se emancipuje od Kruppa 
dajući sve više naručaba tvornici Skoda; ugarsko domobransko ministarstvo 
naručuje stvari potrebite za odievanje i obuvanje domobranstva izkljuČivo kod 
domaće industrije. — No dok se ostale države drže ovih obćenitib sredstava 
oko unapredjcnja industrije, Ugarska je te granice prekoračila. Valjda nema 
države, koja bi tako upirala industriji u kotače kao Ugarska, kao da su 
se tu zaustavila vremena Colbertova, ili Petra Velikoga. Zak. čl. XIII. od 
god. 1890. oproštene su industrije i tvornice, koje izradjuju robu, koja se 
dosele u Ugarskoj nije izradjivala, 15 god. od državnih i obćinskih poreza. 
Zak. čl. XIV. iste god. podjeljuje iste pogodnosti onim kreditnim zavodima 
i udrugama, koje davaju kredit industriji, ili podpomažu osnivanje industri- 
jalnih posala. A kako se Ugarska brine i za to, da domaća industrija nadje 
tržište i prodju, vidi se odatle, što je sama država najbolji kupac: od 100 
milijuna K, što sc god. 1897. potrošilo na prometna sredstva, izplaćeno je 90 
milijuna domaćim poduzetnicima. Pa i izravne su podpore novcem goleme. 
Od god. 1889. do 1897. izdala je Ugarska do 6 milijuna K na podpore i prc- 
Milobar: Narodno gospodarstvo. 9 

§ 13. Tehnička i ekonomijska naobrazba velikoga obrta. 

Ako je neka viša naobrazba od koristi već samomu malomu 
obrtu, koji izradjuje poglavito za lokalno tržište, to je upravo 
nuždna velikoj industriji, koja je često tako vezana na znanost, 
da je i sam njezin obstanak i još više napredak ovisan o dobroj 
strukovnoj naobrazbi. Sjetimo se samo onoga individualnoga mo¬ 
menta, o kojem smo govorili. Na području poljodjelstva može se 
uzdržati na površini i onakav posjednik, koji radi po staroj me¬ 
todi, jer ako sa više truda i troška radi, tim manje može da troši: 
tada mora da se u uživanju i trošenju stisne. Ali kod industrija¬ 
laca se radi o tome, hoće li se na tržištu održati, ili ne će, a seljak 
može živjeti, ako ne zna dalje puta od bližnjega gradića; indu¬ 
strijalac, će izgubiti svoje mjesto na tržištu, ako zaostane budi u 
tehničkoj, budi u ekonomičkoj naobrazbi za svojim konkurentima. 
Veleindustrijalac, koji ima da vodi borbu sa međjunarodnom kon- 

dujmove, od kojih su na samu industriju odpale gotovo -/ 3 . Osim toga u velike 
se brine Ugarska za odgoj tehnički izučenoga osoblja i radničtva (Cf. Szterenyi: 
Volkswirthschai'tliehe Mittheilungen aus Ungarn, Wien, 1899.). — I današnji 
ugarski ministar barun Hegedtis oduševljeni je promicatelj industrije. 

Pod ovakovom zaštitom ugarska je industrija u kratko vriome liepo 
procvala. Ugarska je bila još pred 2—3 decenija gotovo izključivo agrarna 
zemlja, no ugarski su državnici usvojili nazor fiziokratl i industrijalne škole 
(A. Smith), da je industrija najbolja mušterija poljodjelstva i njegove surovine, 
pa su neumorno radili i sveudilj rade, da kraj jakoga poljodjelstva podignu 
jaku industriju. No kraj svih tih svietlih strana ima ta politika i jednu tamnu 
točku: ona je posve žrtvovala mali obrt velikoj industriji. U Ugarskoj je ova¬ 
ko va jednostrana industrijalna politika moguća, jer u maloga obrta nema ni 
staležke sviesti, ni kakove organizacije. U Njemačkoj i u Austriji ovakova 
politika po svoj prilici ne bi bila moguća. U Ugarskoj se smatra mali obrt 
već u neku ruku mrtvacem, dok se u Austriji i Njemačkoj smatra u neku 
ruku novorodjenčetom punim životno snage. Mi bismo željeli, da i naši ruko- 
tvorci stupe radje u stope austrijskih nego ugarskih rukotvoraca. Austrijski 
mali obrt, ako i ne može da si izvojšti posebno samostalno područje, ipak jc 
toliko jak, te ne dopušta, da država svu svoju milost razdieli medju veliku 
industriju, kako to biva u Ugarskoj. Uza sve to upravo Ugarska dokazuje, 
kako je bilo pogrešno podupirati prekomjerno jednu granu produkcije. Ugarska 
je htjela preko noći stvoriti domaću veleindustriju i stupiti o bok Englezkoj, 
Njemačkoj itd. Ali je izkustvo pokazalo, da je ovakav pod prevelikom pro¬ 
tekcijom države probuktali uspjeh efemerne naravi, te da se može stropoštati, 
Čim država uzkrati svoju podporu. God. 1901. morala je vlada u Ugarskoj 
na vrat na nos davati narućaba industriji i bez svoje potrebe, samo da indu¬ 
strija ne propadne i radniČtvo ne ostane bez kruha. Zasitivši domaće te upu¬ 
ćena na vanjsko tržište razmažena se je ugarska industrija pokazala nedoraslom 
— i pala na teret delomu narodu i njegovu gospodarstvu. 

kureneijom, treba da pozna organizaciju i trgovačke uvjete onih 
tržišta, gdje kupuje surovine. Nadalje mora da pozna transportne 
uvjete za željeznice i parobrode. A kada je uz najpovoljnije uvjete 
dobavio nuždnu robu, mora da znade proračunati približnom toč¬ 
nosti troškove, što če ih imati oko izradbe produkata. A kada je 
i to proračunao, onda treba da pozna organizaciju i trgovinske 
prilike onih tržišta, gdje hoće da proda svoje izradke. Tu treba 
poznavati novčane (valutne) i kreditne odnošaje, odnošaj izmedju 
ponude i traženja robe, ukus, modu i štokakve zahtjeve občinstva. 

Ovomu se pridružuju zahtjevi tehničke naobrazbe. Najveći dio 
velike industrije uzko je privezan, kako je spomenuto, uz znanost. 
No znanost se razvija, napreduje i svakim se danom usavršuje. 
Prirodne znanosti odkrivaju svaki čas nove tvari, nove sile i nove 
odnošaje inedju tim tvarima. Kemija i mehanika, ta dva stožera 
moderne industrije, neumorno iznalaze nova sredstva, koja i u 
industriju unašaju promjenu izradbenih sredstava. A ekonomijski 
uspjeh industrije zahtieva, da se sve to upotriebi i izrabi. Sve to 
treba da industrijalno osoblje prouči i upotriebi te svedjer budnim 
okom prati tok i napredak tih znanosti. 

Iz svega se ovoga razabire, da velika industrija zahtieva vi¬ 
soku i sistematsku naobrazbu. To se je opazilo dosta rano, pa su 
se stale u evropskim državama osnivati škole za tehničku nao¬ 
brazbu već sredinom XVIII. stoljeća. Sliedeće stoljeće zaokružilo 
je sustav visoke tehničke naobrazbe po primjeru humanističke 
naobrazbe, te podiglo realku i politehniku. Ovim zavodima nije 
neposredna svrha, da iz škole pošalju u praksu diplomiranoga po¬ 
duzetnika, već da goje tehničku znanost, da znanstveno pod- 
mladak uzgoje i kraj toga da podadu potrebitu strukovnu naobrazbu. 
S nekih se strana čuje prigovor, da se na politehnici odveć „teo¬ 
retizira" na uštrb praktičnoj naobrazbi. Ovakav prigovor može 
da nastane samo zato, jer se u novije vrieme stalo i znanost i 
umjetnost ubrajati u obrt. 1 U istinu pak treba razlikovati znanstvenu 
stranu od obrtne, pa kao što sve znanosti imadu hram, gdje se 
goje, tako moraju da ga imadu i tehničke. 

Nego kraj politehnike, toga tehničkoga sveučilišta, imade i 
srednjih tehničkih učilišta, gdje se manje njeguje znanost, a više 
praktična strana. To su tako zvane „tehnike" ili tehničke škole, 

1 Njemački zakon broji i liečničku praksu u obrt, isto tako i umjet¬ 
nički Tad; ondje spada svaki ,,Erwerb“ u ,,Gewerbe“. 

* 

koje učenike naobražavaju samo u nekim strukovnim disciplinama 
za stanovito zvanje. 1 

Ovakove zavode može samo država da osnuje i nadzire. 

No nije dosta, da poduzetnici i tehnički poslovodje budu o 
svojoj zadaći dobro upućeni, već je i samomu radničtvu potrebna 
neka naobrazba, jer često ovisi ne samo tehnički već i ekonomijsld 
uspjeh nekoga posla o vještini i inteligenciji rađničtva. I radnik 
treba da bude upućen u mehanizam svoga rada, da uzmogne i sam 
prosudjivati i u potrebi bez nadzora i komande svoju dužnost 
obaviti. Svakako mu treba neki temelj naobrazbe, na kojem može 
dalje i sam svoje znanje u praksi nadopunjavati. Vješt, pouzdan 
i mnogostranije uvježban i naobražen radnik svagdje će naći lakše 
mjesto i bolju plaću. 

Ali je upravo radničku naobrazbu težko provesti po nekoj 
sistematskoj osnovi, i to ne samo stoga, što radnik ne može 
mnogo žrtvovati za svoju naobrazbu, već je tu i mnogo potežkoća 
tehničke naravi. Naobrazba veleindustrijalnoga, ponajvećma tvor¬ 
ničkoga radnika (o naobrazbi maloga obrta već smo govorili) 
zapinje na prevelikoj razdiobi rada. Kakova bi to morala biti 
škola, koja bi radniku dala praktičku, cielu i sistematsku uputu u 
sve faze tehničkoga procesa u nekoj grani veleindustrije?! Radniku 
se može dati tek neka osnova, koja mu jmslije služi kao neki 
rukovodj za privatnu nauku u praksi. No ako je pouka u teh¬ 
ničkom smjeru vrlo otežčana, može se tim lakše podati sustavna 
elementarna ekonomijska poduka, koja može da bude zajednička 
radničtvu svih struka. Za tvorničkoga radnika dovoljna je onakova 
naobrazba, kakova je propisana za maloobrtne naučnike. Ali do 
danas nije provedena ni ovakova osnova za naobrazbu tvorničkoga 
radnika. Velike tvornice, javni i privatni veliki industrijalni po¬ 
slovi, radničke udruge itd. otvaraju često same ovakove škole i 
tečaje. Država pri tom sudjeluje toliko, što ili pridonese neku 
novčanu podporu ovakovoj školi, ili dodieli za nekoje nauke koju 
učiteljsku silu, a vodi i neki nadzor nad učevnim smjerom. 

Budući da je industrija već po svojoj naravi raznolika i 
individualistična, ne može država da stvori jedinstvenu nauku 
o industriji, ni da osnuje uzorna obrtnička gospodarstva, kako to 
radi na području poljodjelstva. Država može jedino da proširi 

1 Za razliku spominjemo: na politehnici se naobrazuje arhitekt, na teh¬ 
ničkoj školi graditelj; s politehnike dolazi mašinski inženjer, s ovakove stru¬ 
kovne škole dolazi mehaničar itd. 

vidokrug svojim industrijalcima time. da dade prilike individual¬ 
nomu proučavanju i opažanju pojedinaca. Ovamo spadaju u prvom 
redu industrijalne izložbe, sbirke industrijalnib izradaka, strukovnih 
knjiga i časopisa, strukovna predavanja itd. Na ovaj način nastoji 
se podati priegled o stanju i napredku industrije, o novim izna- 
šašćima, novim metodama, o zahtjevima i ukusu občinstva. Na 
ovaj način mogu i pojedinci da prate tok i razvitak industrije ne 
samo kod kuće, već i u inozemstvu. A koliko to ne bi bilo mo¬ 
guće pojedincima, tu pomaže i država, prateći po svojim organima 
(konzulima) gospodarsko gibanje u stranim zemljama te obavješću¬ 
jući od vremena do vremena svoje državljane putem obrtničkih 
komora i novinstva. 


§ 14. Zaštita izuma. 

Država nastoji da unapredi industriju i time, što uzima nove 
izume u zaštitu, te ih pomaže učiniti koristnima i izumitelju i 
obćinstvu time, što podaje izumitelju na neko vrieme monopol na 
izradjivanje toga izuma. Taj monopol daje država izumitelju „pa¬ 
tentom". Izumitelj je pak dužan, da u nekom vremenu (obično u 
roku od tri godine iza podjeljenja patenta) stavi svoju patentiranu 
robu u promet. 

Za podjeljivanje patenata ima posebni patentni ured i sud. 
Patentni ured prosudjuje tehničku novost na izumu te odlučuje, 
ima li se na to novo iznašašće dati patenat, ili nema. Svi predmeti 
i izumi nisu podobni da dobiju patenat. To je u raznim državama 
različno. Obično izradci, koji služe obćenito za hranu (kruh, meso 
itd.), ne mogu biti pod patentom. Posjednik patenta dužan je i 
nešto veći porez plaćati, i to što kasnije, to veći. Taj porez ima 
dvostruku svrhu: ako je izum praktičan te odbacuje mnogo dobiti, 
onda je pravo, da od toga ima koristi i država, koja je dala izu¬ 
mitelju monopol; ako je pak izum nepraktičan, te od njega nema 
koristi, tada će izumitelj prestati plaćati visoki porez, a time će 
ugasnuti i patenat i s njim skopčana reklama. Patenat imade svrhu, 
da zaprieči oponašanje i patvorenje robe onima, koji ga nisu izu- 
mjeli. Patenat štiti izum obzirom na formu, na sađržinu i način 
priugotovljenja. 

Različit je od patenta zaštitni žig (Markenschutz), što ga 
na svoju robu stavlja producenat, ili trgovac za oznaku, da ta 
roba upravo od njega potiče. Prema tomu ne štiti zaštitna marka 
robe ni proti patvoren ju, ni proti oponašanju, ali štiti renomirane 

tvrdke protiv konkurencije. Solidna tvrdka, koja si je dobrom 
robom stekla dobar glas i stanoviti krug mušterija, jamči svojim 
glasom za valjanost svoje robe. Zato je kupcima dovoljno, da vide 
nepatvoreni žig na toj robi. Kad ne bi bilo ovoga žiga, mogao bi 
koji sljepar lošiju robu prodavati uz istu cienu pod istom firmom. 
— Zaštitni žig prevladjuje na području trgovine onako, kako 
patenat na području industrije. No mnogo se njim služe i na pod¬ 
ručju industrije, često i u savezu s patentom. 

Oblikovna zaštita (Musterschutz) slična je donekle patentu, 
jer štiti izumitelja protiv oponašanja. Razlikuje se od patenta time, 
što nije neki novi objekat obzirom na tehničku ni kemijsku sastoj- 
binu, nego je stara stvar novoga oblika, ili novoga uporabnoga 
načina. Zaštitni žig i oblikovnu zaštitu podjeljuje država bez izpi- 
tivanja uz manju taksu i na krade vrieme, nego za patenat. 

Zaštite novih industrijalnih posala i izuma pokazale su se 
tako koristnima, koliko po razvoj, unapredjenje i usavršivanje indu¬ 
strije, toliko po privatno gospodarstvo (izumitelja), da su ved u 
drugoj polovici XIX. vieka sve države uvele ovu zaštitu, premda 
se je s početka tomu mnogo prigovaralo kao nekoj nepravednoj 
protekciji. Kraj današnjih prometnih sredstava i živahnoga saobra- 
daja medju kulturnim narodima slabo bi prudio izumitelju patenat 
u jednoj državi, ili samo u njegovoj domovini, jer čim bi njegov 
izum stupio u promet, brzo bi ga upotriebili i patvorili u ino¬ 
zemstvu. Da se to ne dogodi, treba da izumitelj traži patenat i u 
drugim državama. U velikim industrijalnim državama odpada preko 
y 3 podieljenih patenata na inozemce i inozemne izume. Radi toga 
patentni zakoni u svim državama sadržavaju manje više ista na¬ 
čela. Tako gotovo sve evropske države priznavaju, da izumilac 
može svoj izum izrabiti i u drugim državama; da prijava patenta 
u jednoj državi osigurava prioritet (prednost) i u drugim drža¬ 
vama, ako ga izumilac u stanovitom roku zatraži. 1 

Zaštitni žig (Sckutzmarke) i oblična zaštita (Musterschutz) ta- 
kodjer su znameniti na području trgovine i industrije. U Austriji 

1 Njemački patentni zakon od god. 1891. i austrijski od god. 1897. sa¬ 
državaju gotovo sva ista načela. Prema tim zakonima može se patentovati 
svaki izum, koji dopuštenim potrebama na dopušteni način zadovoljava. Patenat 
se podjeljuje, pošto je izum izpitan i javno proglašen, i to samo na nov izum, 
t. j. takav, koji nije bio u posljednjih 100 godina ni opisan ni štampom sa- 
obćen, ni praktički upotrebljen. U Njemačkoj se plaća prve godine za patenat 
30 maraka, druge godine 50, te svake daljnje godine 50 M više, sve do go¬ 
dišnjih 600 M. — Patenat se podjeljuje na 15 godina. 

vrieđi stari zakon od god. 1852., a registratu.ru vode obrtničko- 
trgovačke komore. 1 

Zaštitni žig, kao i drugi oni zaštitni naslovi, nema druge 
svrhe, nego da zaprieči slobodnu utakmicu. 

§ 15. Veleobrtna vjeresija. 

Da se je industrija bujno razcvala, imade se vrlo mnogo za¬ 
hvaliti kreditu. Kako znademo, bogati su trgovci bili prvi, koji su 
najprije davali obrtnicima naručbe na veliko, a poslije osnivali sami 
svoje radionice (fabrike). Tako je potrajalo u glavnom sve nekako 
do polovice XIX. vieka. No odkada se je provela savršenija orga¬ 
nizacija kredita, te sposobni poduzetnici mogu pomoću kredita osni¬ 
vati poslove, od tada se, može se reći, i počinje pravi procvat 
industrije. — No nije kredit kumovao samo pri osnivanju industri- 
jalnoga procvata, već ga on prati i na cielom njegovom putu, spa¬ 
jajući ga s trgovinom u neku velebnu cjelinu. Velika industrija i 
trgovina, i ako se dade gotovim kapitalom (t. j. bez kredita) osno¬ 
vati, ali se bez njega ne da voditi. Razdioba rada donosi sa sobom 
potrebu kredita i u najnormalnijim i najurednijim prilikama. Svaka 
roba prodje od svoga primitivnoga stanja, od surovine, do onoga 
časa, dok se proda kupcu, nekoliko stadija, kroz nekoliko ruku, 
od kojih svaka hoće da bude naplaćena. Često, pače gotovo redo¬ 
vito se dogadja, da ni sam kupac ne plati odmah, već na obroke, 
ili istom za nekoliko mjeseci. 

Prema tome treba da razlikujemo dvie strane obrtnoga kre¬ 
dita : osnovni (Grundungskredit, Anlagekrcdit, Betriebskredit) i 
poslovni (Zahlungskredit) kredit. 

1 Bečka obrt. komora vodila je do god. 1895. u evidenciji preko 45.000 
zaštitnih žigova. Njemački zakon poznaje zaštitni žig tvornički, trgovački i 
mjestni. Oblična zaštita (Musterschutz) poznaje zaštitu uporabe (Gebrauchs- 
muster) i ukusa (Gesehmacksmuster). Koliko se u prometu rabe ove vrsti za¬ 
štite, vidi se po tom, što ih se je u Njemačkoj g. 1892. zatražilo 8500, a 
g. 1896. već preko 17.500. 

U našoj su domovini ove zaštite industrije od vrlo neznatne vriednosti, 
jer je i naša industrija dosta neznatna. U industrijalnim državama nose takse 
(porezi) državi liep prihod. — čovjek obično i ne pazi na one razne značiće 
i sličice, što se na kutijicama i bočicama nalaze uz napis ,,Schutzmarke“ i 
„Upozoruje se na patvorine!“ No neka nitko ne misli, da država ovakovim 
zaštitnim žigom daje izumiocu ujedno i neku potvrdu ili svjeđočbu za valjanost 
produkta, pa kraj svega toga može taj produkat biti sljeparija, ili barem ne 
mora biti bolji od druge slične, ali patvorene robe. 

Osnovni kredit obuhvata kapital, koji je potrebit za na¬ 
bavu zemljišta, na kojem će se podići tvornica, kapital za tu tvor¬ 
nicu i strojeve. To je ležeći kapital, ili uložni kapital (Anlage- 
kapital). K ovomu se pridružuje i onaj kapital, kojim se nabavljaju 
surovine, naplaćuju radnici i ini tekući poslovi. To je t. zv. tekući 
ili prometni kapital (Umlaufendes- ili Betriebskapital). Uza sve to, 
što ovaj stojeći i prometni kapital spada u osnovnu glavnicu, ipak 
se ove glavnice ne dobivaju pod istom formom zajma. Vrlo se 
riedko dogadja, da se ležeći kapital dobije na puko povjerenje u 
sposobnosti poduzetnikove i na dobar izgled u uspjeh posla, t. j. 
stojeći kapital za neki posao (poduzeće) nosi riedko formu perso¬ 
nalnoga kredita, već se obično polučuje pod formom realnoga kre¬ 
dita na nepokretni i pokretni imetak, te prema tomu nosi obilježje 
hipotekarnoga ili mobiliarnoga kredita s manje ili više odredjenim 
granicama, preko kojih se težko dade proširiti. Nema li poduzetnik 
imetka, a imade uvjeta, da osnuje dobar posao, tada mora naći ka¬ 
pitalistu, koji će dati potreban kapital. U naprednim industrijalnim 
zemljama, gdje na jednoj strani stoji tehnička vještina bez ekono¬ 
mi] ske podloge, a na drugoj nakrcani kapital bez tehničke vještine, 
svakdašnji je dogadjaj, da se ova dva elementa sdruže. Samo ovdje 
kapitalista ne posudjuje novac tehničkomu poduzetniku, već pri¬ 
stupi u posao kao drug (kompanjon), koji imade kod posla dvo¬ 
struku prednost: nadzor nad vodjenjem posla, od kojega si naj¬ 
prije osigura kamate za uloženu glavnicu, a povrh toga dobije dio 
dobitka. Tipični primjer ovakovog udruživanja kapitala i tehničke 
vještine pružaju dionički industrijalni poslovi, gdje kapitalista, koji 
pristupi kao kompanjon, donesav cielu osnovnu glavnicu, stvori 
dioničko družtvo, koje izda t. zv. prioritete (prioritetne akcije), 
koje vjerovniku zajamčuju naplatu kamata prije, nego se dioni¬ 
čarima odrede dividende, a osim toga imadu ovakove prioritete 
neko veće pravo nad imetkom dioničkoga družtva, nego drugi 
dioničari. Više puta dozvoljavaju dionička družtva i hipotekama 
jamstva za svoje zajmove. 

No često se dogadja, da i kapital, osnivajući posao, ovako po¬ 
stupa. U ovom je slučaju obično spekulacija razlogom osnivanju 
posla. Kapitalista hoće da svoj kapital malo pomladi novim soko¬ 
vima, a običnim kamatima odveć mu sporo ide. Zato udari drugim 
putem: obrtna sloboda daje mu mogućnost, da počne obrt, kakav 
hoće. Takav kapitalista osnuje koji po3ao, pretvori ga onda u dio¬ 
ničko družtvo, prodade akcije, koje mu donesu ne samo njegov 

kapital, već i liepi prid. U sretnin slučajevima može se dogoditi, 
da u nekoliko mjeseci uloženu glaTEiPAT'"'na i 'oyafiST‘MBt5r^dW £ ’ , '""“ 
struči i potrostruči. 

Ovako postupaju i neki novčani zavodi, t. zv. „Crddits mo- 
biliers“ ili efektne banke, koje posvećuju osobitu pažnju kupovanju 
i prodavanju vriednostnih papira, mobilizovanju velikih kapitala u 
svrhu velikih posala, preuzimaju realizovanje javnih zajmova (na 
pr. za državu, za gradove i obćine itd.), te posudjuju novac budi 
kod osnivanja novih posala, budi u svrhu proširenja postojećih, 
koje poslije uz dobitak prodadu; pretvaraju privatne poslove u dio¬ 
ničke, preuzimaju privatne poslove u svoje ruke, pa ih prošire i 
opet prodadu i to riedko pojedincu, nego obično kakvomu konsor- 
ciju. Po ovoj djelatnosti dobile su ove banke i pridjev „osnova- 
teljnih banaka“ (Grrundungsbanken“). 

Kao što je za osnutak nekoga industrijalnoga posla nuždna 
glavnica, tako je glavnica nuždna i za vodjenje toga posla. 0va 
potonja glavnica zove se tekuća ili prometna glavnica (Betriebs- 
kapital), a zajam se za nju dobiva prometnim kreditom (Betriebs- 
kredit). Prometni kredit stoji vrlo blizu poslovnomu kreditu (Zah- 
lungskredit), i to tako blizu, da je više puta težko razlikovati jedan 
od drugoga. 1 

Personalni kredit na mjenicu dobije trgovac u svako doba 
kod svake banke, samo ako ima dobre jamce (girante); ali konto- 
korentni kredit daje banka samo svojim mušterijama, koje imadu 
kod banke uložene depozite, ili, kako se veli, koji imadu kod 
banke svoju kasu (Kassaverwaltung), te banka njihove tražbine 
prima i njihove obveze izplaćuje. Poznavajući banka čitavo trgov- 
čevo poslovanje i imovno stanje, može mu dati i preko njegova 
depozita kredit (t. zv. blaneo-kređit). Isti kredit može da dobije 
onaj, koji kupuje, od onoga, koji prodaje: prodavalac obtereti 
dužnika u svojoj knjizi („knjižni kredit“, njem. Buchkredit). No 
ova vrst kredita služi obično za manje tražbine, na kratko vrieme 
i za stalne i pouzdane mušterije. 

1 Trgovac A duguje trgovcu B 1000 K za robu i posudi ovu svotu od 
banke, to je prometni kredit; ako pak trgovac B sam kreditira trgovcu A ovu 
svotu, dok A proda robu, tada daje B trgovcu A poslovni (Zahlungs) kredit. 

— I vanjskim oblikom blizu stoje oba ova kredita: Trgovac A može trgovcu 
B dati mjenicu na 1000 K, kao što može na tu mjenicu dići novac u banci. 

Ili trgovac B kao što i banka može da dade trgovcu A kontokorentni (Bueh) 
kredit. Jedan je i dragi kredit personalan. 

Znatniji je u poslovnom svietu personalni kredit pod formom 
mj eni ce. 1 

Kredit ima svoju svietlu i svoju tamnu stranu: podupire 
osnivanje novih i proširivanje obstojećih posala, roba postaje jefti¬ 
nija i širim slojevima pristupna; ali lak, osobito personalni kredit 
zavadja lako na vratolomne spekulacije. Zato nemaju posve krivo 
oni, koji vele, da je obrtni kredit stvorio sljepariju (,,švindel“) 
te prouzročio mnoge krize. Mnogi trgovac i producenat ostao bi 
sav svoj život čednim i solidnim, da ga lako pristupni kredit ne 
zavede na vratolomije. Solidan i čestit trgovac i industrijalac, za- 

1 Trgovac A dade trgovcu B robu, a B dade A-u mjenicu na toliku 
svotu novca, koliko roba vrieđi. Ovo je povoljan uvjet i po trgovca A, jer on 
može da ovu mjenicu dade mjesto novca opet svojemu vjerovniku X, a ovaj opet 
dalje svojemu vjerovniku Y, tako da ova mjenica može proći kroz deset ruku 
prije dospjelosti. No kao što trgovac A nije ovom mjenicom još plaćen, tako 
nije njom plaćen ni X ni Y; ali kao što B jamci A-u za tu mjenicu, tako 
jamči A opet X-u, a ovaj Y-u. Dogodi li se, da B ne može izplatiti svoje 
mjenice, tada ju zato ipak mora A da izplati X-u itd. Na taj način dovede 
ovakova mjenica čitav niz trgovaca ili industrijalaca u neki kreditni vez. 

Sada nastaje pitanje, ne bi li ovdje moglo biti kvara po vjerovnika 
budi stoga, što dužnik nije mogao, ili nije htio da plati svoju mjenicu, ili jer 
je novce lakoumno potrošio, ili sakrio? U normalnim odnošajima, gdje se 
produkcija solidno ravna prema potrebi na tržištu, i medju čestitim trgovcima 
razvija se kreditni i platežni proces normalno. No dogadja se, da producenat 
ne proda robe te ne može ni da izpuni svojih obveza, pa padne pod stečaj, a 
njegovi vjerovnici moraju da izplate one mjenice, koje su od njega primili. 
Bankrot jednoga posla može da upropasti čitav niz drugih posala. Najbolje se 
to može vidjeti kod bankrota koje znamenite banke, gdje onda padne pod 
stečaj čitav niz raznih posala, koji su s tom bankom stajali u svezi. — No 
dogadja se, da nesolidni trgovci bankrotiraju i bez nužde: kada treba mjenicu 
platiti, nema novaca, jer ih je trgovac sakrio, ili potrošio. U ovakovom je 
slučaju B kažnjiv. Imade i takovih slučajeva, gdje se trgovac A s trgovcem 
B već dogovori: B (koji obično nema, štono rieč, ni svoga puceta na košulji) 
izda trgovcu A mjenica 11 a 10.000 K, a da nije od trgovca A primio možda 
niti za 100 K robe. Trgovac A je u ime tih mjenica digao novac kod banke, 
ili tima mjenicama naplatio svoje vjerovnike. Iza tri mjeseca padne na jednom 
B pod stečaj te ne može da plati (mjenice); a to isto mora sada da učini i 
A, jer nije dobio te svote. Rado se dogadja, da se ovakovomu trgovcu, kao što 
je B, dogodi i kakova „nesreća 1 *: u dućanu mu se „porodi vatra 11 , „provale 
zlikovci** itd. Ovaka je „nesreća** dvostruka korist: spasi se trgovačka čast i 
još koji novčić, pa trgovac opet može pod svojom firmom otvoriti posao. Imade 
primjera, da su ovakove dvie tri nesreće gdjekoga „sretnim** učinile. — U 
najgorem slučaju ne može B opravdati bankrota, onda pod ključ, dok A ostane 
čist, samo što je B-u morao već prije izplatiti „dnevnice**. Godinu dvie kasnije 
vodi isti posao, samo u većemu stilu, B-ova kćerka, ili žena. 

veden sa svih strana ponudom robe i novcem na vjeresiju, dade 
se na posao u većem stilu, pa nastrada i uz pošteni rad. Odkada 
je ovakovo kreditovanje preotelo maha, toliko su učestale krize, da 
je o njima nastala već ciela literatura, koja pokazuje, do kako se 
nevjerojatne visine znade popeti kredit na temelju vrlo neznatnoga 
imetka. U drugoj polovici prošloga vieka, kada su gotovo po cieloj 
srednjoj i zapadnoj Evropi kao epidemijski zavladale krize, poka¬ 
zala se sva sila primjera, gdje su kod bankrotiranih poslova mje¬ 
nični kontokorentni i ini personalni dugovi bili 30 do 40 puta veći 
od imetka dotičnih poduzetnika. 1 

Nego kraj svega toga žalostnoga izkustva s kreditom on se 
ipak ne može više iz gospodarstva ukloniti. A ipak se ne može 
prekrštenih ruku gledati takvo kreditno poslovanje. Sto dakle ? 
Država ne može mnogo pomoći. Ona može strogo postupati proti 
prievari. No nije li u stotinu slučajeva moguće obići ona kriterija, 
što ovu vrst zločina karakterišu ? Ili zar da se političkoj oblasti 
poda vlast, da izdaje svjedočbe o kreditnoj sposobnosti gradjana? 
Ili se je moglo zakonom odstraniti kredit iz gospodarstva? Ta to 
bi značilo ne samo podvezati jednu žilu kucavicu u narodnom 
gospodarstvu, već utući jedno od stožernih prava osobnosti. U ovom 
pogledu nije se dakle moglo od države mnogo očekivati, a ipak se 
je moralo nešto učiniti, jer su se sljeparstva bila razvila već u 
neku vrst obrta. Ovdje si je obrtno-trgovački sviet morao nastojati 
sam pomoći, pa su se stali osnivati zavodi i družtva sa zadaćom, 
da izpituju, koliko je tko dostojan kredita, a s druge strane da 
vode evidenciju onih, koji su već svojim bankrotom oštetili vjerov¬ 
nike. Ovi su zavodi takodjer jedna vrst obrta: pouzdane osobe i 
dopisnici izvješćuju ib uz stanoviti honorar o imućtvenim prilikama 
i poslovnom radu obrtnika i trgovaca (Kreditreformvereine), vode 
t. zv. „crnu knjigu 11 (schwarze Listen), a preuzimaju takodjer utje¬ 
rivanje tražbina od neurednih dužnika, i to sve dosta uspješno, 
jer se svaki trgovac i obrtnik boji, da ne dodje u crnu knjigu. 

Mnoge krize u drugoj polovici prošloga vieka učinile su, da 
su se ovakovi zavodi i družtva brzo razširila. Uzme li se na um, 
da se bez kredita ne bi bila industrija i trgovina ni ovako podigla 
i procvala, niti bi se danas mogla održati, to će se lako shvatiti, 

1 Neka firma u Hamburgu, koja je imala tek kojih l / a milijuna maraka, 
imala je duga u samim mjenicama na 6 do 7 milijuna maraka! (Cf. Wirth, 
Geschichte der Handelskrisen, 1883-, p. 379 si.). Jednako, ako i ne u tolikoj 
visini, zlorabio se kredit i u Austriji. 

od kolikoga su zamašaja ovakvi zavodi te koliku u sebi kriju 
pogibao, i to tim više, što kraj sve svoie razširenosti i sveuđiljne 
djelatnosti još nisu njihova prava i dužnosti zakonom normirane. 
Svakako bi se država morala pobrinuti, da dade neku zaštitu po¬ 
jedincu protiv pristranosti ove nove policije. 

Što se tiče novčanih zavoda, koji podupiru obrt, razlikujemo 
zavode za podporu maloga obrta i zavode za veliku industriju. 
Za mali obrt obstoje, kako smo već spomenuli, družtveni novčani 
instituti pod imenom „pučkih banaka", „predujmovnih zadruga", 
„kreditnih zadruga 41 itd. Ove su ponajvećma osnovane na načelima 
Schulze-Delitschevih novčanih zadruga. 

Za veliku industriju obstoji u Austriji „austrijski kreditni 
zavod 44 (Oestcrreichische Krcditanstalt), osnovan god. 1855. na na¬ 
čelima francezkih Crćdits mobiliers. Ali i inače i druge banke rade 
u ovom smjeru, ako i u mnogo čednijem stilu, jer je s efektima 
(vriednostnim papirima) nuždno skopčana spekulacija, pa zato efektne 
banke nikada nisu posve proste od neke sljeparije. Uza sve to se 
množe, pa i uspievaju. 

S gospodarskoga i socijalnoga gledišta mislimo, da ćemo ovo 
poglavlje najbolje završiti ovom kvintesencijom resultata: 

1) Razvoj veleobrta smanjuje sve većma visinu kapitala i 
rada u izradjivanju produkata. Zato pada robi ciena, a to dolazi 
u prilog velikoj većini naroda. 

2) U robi se smanjuje strana (kvota) kapitala ne samo u 
absolutnom smjeru, nego i u relativnom, u razmjeru spram rada. 

3) U robi se smanjuje strana rada absolutno, ali se povećava 
relativno (u razmjeru spram kapitala). 

4) Porast narodne produkcije donaša bez dvojbe i kapitalu 
i radu znamenitih resultata u absolutnom smjeru; ali od tih resul¬ 
tata veći dio odpada u prilog radu, nego kapitalu. (G-. Schulze- 
G-avernitz: Der G-rossbetrieb, sein -wirthschaftlicher und socialer 
Fortschritt, Leipzig 1892., p. 224—5). 





Treće poglavlje. 

Trgovina. 

§ 1. Razvoj i organizacija trgovine. 

rgovina sama po sebi ne priradjuje, već samo posreduje 
izmedju producenta i konsumenta, pa su ju zato neki fizio- 
krat.i smatrali neproduktivnom granom narodnoga gospo¬ 
darstva. Industrijalna škola Adama Smitha smatra trgovinu 
isto tako produktivnom, kao i poljodjelstvo i industriju, a 
merkantilizam ju je smatrao pače najproduktivnijom granom na¬ 
rodnoga gospodarstva. To je u ostalom jalov posao —• prepirka o 
tom, koja je od ovih triju grana produktivnija, kao i o tom, da li 
su čovjeku potrebnije ruke, srce, ili glava. Bez poljodjelskih surovina 
(Urprodukte) ne bi bilo industrije, a bez obih ovih ne bi bilo trgo¬ 
vine; industrija je najbolja mušterija poljodjelstva, a trgovina ku¬ 
puje od industrije. Trgovina, kupujući ondje, gdje je roba jeftina, 
podiže cienu onoj robi; a prenoseći robu onamo, gdje je skupa, sni- 
zuje joj tamo cienu i obavlja tako koristnu službu: izjednačuje i 
prema potrebi porazdjeljuje produkciju i potrošak, te služi i produ¬ 
centu i konsumentu, čineći ih neovisnijima o lokalnoj ponudi, ili 
potrošku. Osim toga bez trgovine ne bi čovjek do mnogih produkata 
ni došao. Svagdje, gdje se je narod i koliko u kulturi podigao, na¬ 
staje razdioba rada, a s ovom izmjena dobara kod kuće, u tuzemstvu. 
A kad se potrebe povećaju, t. j. kad se narod još više u kulturi 
podigne, izmjenjuju se dobra s drugim narodima, nastaje potreba 
izvozne i uvozne trgovine. Već klima i geografijski položaj donašaju 
sa sobom, da se u jednoj zemlji stvara preveć neke robe, a u drugoj 
premalo. Napredkom kulture razvila se današnja veličajna trajna i 
neprekidna izmjena dobara medju kontinentima. 

Prema zadaći, koju trgovina obavlja, treba razlikovati ve¬ 
liku trgovinu od malene te posredne trgovine. Velika trgo¬ 
vina spaja producenta sa posrednim trgovcem, posredni trgovac 
stoji medju malim i velikim trgovcem, mali trgovac stoji u ravnom 
saobraćaju s trošiteljima (kupcima, obćinstvom). 

Velika je trgovina ili tuzemna (domaća), ako kupuje i 
prodaje kod kuće, ili izvozna trgovina, ako kupuje kod kuće, a 
prodaje u inozemstvo; ili uvozna, ako kupuje u inozemstvu, a 
prodaje kod kuće; ili napokon posredna, ako posreduje izmedju 
trgovaca i kupaca dviju stranih država. Drugi nazivaju tu vrst 
trgovine i prienosnom (Frachthanđel). 

0 maloj trgovini govori već Cicero s nekim priezirom, ve- 
leći, da mali trgovac (kramar) mora da laže i sviet obsjenjuje i 
guli, ako hoće da do čega đodje. Isto mnienje uzdržalo se je 
poslije i u evropskim državama. Veliki trgovac naprotiv ima ugleda 
od najstarijih vremena do danas, pa one predsude o malom trgovcu 
nije moglo posve iztriebiti ni kršćanstvo. A to dolazi odatle, što 
je velika trgovina narodnomu gospodarstvu bezuvjetno potrebna, 
očitovala se kao uvozna, ili izvozna trgovina, dok se to o maloj 
trgovini u dosta slučajeva ne može reći. Dalje, veliki trgovac ne 
treba sljeparskih sredstava, da svoju robu razpača; on na veliko 
uvozi ono, što narodna potreba traži. A sve kad bi se i htio tima 
sredstvima služiti, ne bi mu mnogo pomoglo: on ne prodaje ravno 
obćinstvu, već posrednim trgovcima, a ovi se u stvar razumiju, 
poznaju robu, pa se ne dadu zasliepiti. Napokon bez osobnoga 
ugleda i povjerenja nitko ne može velike trgovine voditi: odlično 
povjerenje mora uživati osoba u svietu velike trgovine, hoće li da 
uspieva. Tako je bilo u staro doba, pa tako je i danas. Komu 
nije poznato, kako su bili ugledni mletački gradjani u cielom svietu! 
Sami vladari molili su u bezbroj slučajeva, da im republika po- 
dieli gradjansko pravo (plemstvo). A isto tako je bio ugledan na 
Balkanu i naš slavni Dubrovnik, koji je brojio mnoge balkanske 
kraljeve i knezove rnedju svoje gradjane. A ipak to gradjanstvo 
nije svoga ugleda zahvaljivalo odličnomu rodu, već trgovini, iz 
koje je niklo bogatstvo i politička vriednost. I tako je eto velika 
trgovina stvarala aristokraciju posvuda i svagda. 

I u novije vrieme diže se graja na male trgovce, jer da su na 
štetu narodnomu gospodarstvu poskupljujući robu na svoju korist. 
Zato neki s oduševljenjem pozdravljaju kapitalističku t. zv. razpa- 
čavalačku trgovinu (Versandthaiiser) i konsumne udruge. — Da je 

onaj prigovor u mnogo slučajeva istinit, o tome nema dvojbe, no 
da bi zato bila mala trgovina suvišna, to barem za sada, mislimo, 
ne stoji. Gdje mali trgovac može da obstoji, ondje je i potreban, 
ako mu posao dobro ide, do skora će se naći u istome mjestu 
drugi i treći trgovac. Veliki broj malih trgovaca nije na štetu, 
kako je to dokazao već Adam Smith, obćinstvu, već sebi. Istina, 
na selu mali trgovac dosta skuplje prodaje robu, no seljak mu 
radje plati koji novčić više, nego da ide u grad. Mali je trgovac 
u mnogo slučajeva malomu kupcu upravo onako bezuvjetno po¬ 
treban, kao što je i veliki trgovac sa svojom uvoznom velikom 
trgovinom. Sto se tiče razpačavalačke trgovine, koja stoji u ravnoj 
svezi s producentom i konsumentom, to ona dobro dolazi obćinstvu, 
jer jeftinije dobavlja kupcu robu, nego mali trgovac. No tu službu 
čini ta trgovina obćinstvu zato, što konkurira s malim trgovcem; 
ona je kapitalistički posao, koji ima istu tendenciju kao svi kapi¬ 
talistički poslovi: ubiti mali obrt i malu trgovinu. A što nam jamči, 
da bi ta razpačavalačka trgovina ostala i onda tako jeftinom, kada 
bi mala trgovina bila utučena? Reći će se, da bi onda na samom 
području razpačavalačke trgovine nastala utakmica. Ali pri tom 
se ne smije zaboraviti, da kapitalistički poslovi imadu tendenciju, 
da se koaliraju u svrhu monopolističkoga izrabljivanja obćinstva. 
Konsumne su udruge takodjer kapitalistički poslovi. Danas ih već 
ima, koje nose samo ime konsumne „udruge", dok je to često 
posao tek jednoga, ili dvojice kapitalista. A ako i jesu u svojoj 
većini ove udruge u istinu udruge, to se je pokazalo, da one ne 
prodavaju mnogo jeftinije od maloga trgovca, ali zato traže, da im 
se odmah gotovinom plaća. 

§ 2. Spekulacije i krize na području trgovine. 

Trgovini se spočituje spekulacija, iz koje onda nastaju krize. 
Koliko je ovo pravo, to se ne da naprečac reći. Da trgovina 
postigne svoju zadaću, obskrbu obćinstva robom, treba računati, 
i to jako računati. Računa li se potreba tržišta minimalno, može 
se dogoditi, da ciena robi poskoči tako, da ju tek bogatiji može 
kupiti, ili da se u obće do robe ne može doći; a ako se po¬ 
treba računa maksimalno, može se dogoditi, da veliki dio robe ne 
nadje kupca, a roba ostane trgovcu. A kako mu u robi leži glav¬ 
nica, ne može često da namiri svoje obveze, pa odatle kriza. 
Trgovac mora dakle da računa sa potrebama budućnosti, a to 
je eto upravo spekulacija. Trgovini leži spekulacija u naravi, pa 

zato je donekle taj prigovor suvišan. — No kad se govori o spe¬ 
kulaciji u trgovini, tad se, mislimo, ne misli na spekulaciju u obće, 
već na onu preuvelieenu, hazardnu spekulaciju, koja poprima značaj 
igre. Spekulirati se može naime na veliko i na malo, na sigurno 
i na hazardno. Kada se kori spekulacija na području trgovine, 
onda se obično misli na burzovnu — dakle na veliku i hazardnu 
spekulaciju. Mi bismo rekli, da spekulaciju treba posmatrati onako, 
kao i utakmicu. Solidna je spekulacija na korist obćinstvu (kon- 
sumentima), jer se toj spekulaciji ima zahvaliti, ako u svako doba 
možemo dobiti potrebita dobra. Bez takove spekulacije bili bi kon- 
sumenti izloženi prevelikim razlikama ciene i pogibli, da u naj- 
nuždnijem času ostanu bez robe. Sasvim drugačije djeluje hazardna 
spekulacija. Ona često kvari robi cienu time, što joj ju neprirodno 
diže, ili snizuje. Ovakva spekulacija podkapa solidnu spekulaciju, 
pa se zato nastoji po mogućnosti ograničiti zakonitim putem, stva¬ 
rajući za burzu takove norme, koje bi ovakovu hazardnu, nepo¬ 
štenu spekulaciju izkorienile, ili barem ograničile. U ostalom ha¬ 
zardna spekulacija pada prije ili kasnije samomu spekulantu za 
vrat, jer napokon prirodni zakoni ponude i potražka razbiju i 
najzasukaniju spekulaciju i cielih sindikata, a kamo li ne bi po¬ 
jedinih igrača. Ni jedan pojedinac ne može u svoje ruke pribrati 
čitave produkcije koje robe na svietu, a tu je eto i granica pre- 
uveličenoj spekulaciji. Redovito uspieva samo ona spekulacija, koja 
u istinu koristi obćinstvu. Vrtoglava spekulacija, koja bi služila 
izključivo spekulantu, može da uspije samo donekle, i to iznimice; 
a i tada ne uspije toliko na štetu obćinstva, koliko na račun sličnih 
spekulanata. Ni obćinstvo ne daje nešta za ništa. 

Spekulacija je uzko skopčana sa kreditom. Spekulirati znači 
kupovati danas, da se proda sutra. Spekulanat ne može sa sigur¬ 
nošću znati, kolika će biti sutra ciena njegovoj robi: on mora biti 
pripravan i na gubitak, koji treba namiriti ili gotovinom, ili kre¬ 
ditom. Kredit je pak vrlo osjetljive naravi: kod prvoga neuspjeha 
— izčezava. 

Iz svega se ovoga, mislimo, smije zaključivati, da kriza, na 
koju se trgovački sviet tuži, ne izlazi iz ovakove spekulacije, već 
iz drugih uzroka. Takove tužbe izbijaju na površinu već koja dva 
decenija: da se danas težko prave dobri poslovi, da je zavladala 
mahnita konkurencija i na domaćem i na medjunarodnom tržištu, 
osobito na potonjem; da su sve to više carine na uvoz, koje spre¬ 
čavaju izvoz; zatim razne nedaće i nerodice, razne slučajne i su- 

stavne, mjestne i obćenite neprilike. A na koncu sva krivnja pada 
na — hiperprodukciju: da se više izradjuje i prirađjuje, nego što 
obćinstvo treba-. Bit će, da nije sasvim tako; točnije će biti, da se 
više izradjuje, nego što obćinstvo može kupovati. A ako se uzme, 
dajeciena robi morala znatno pasti, čim se osjeti hiperprodukcija, 
onda je to žalostan pojav na čitavom području narodnoga i medju- 
narodnoga gospodarstva, a ne samo na području trgovino. No ho¬ 
ćemo li da se ograničimo samo na područje trgovine, tada bi se moglo 
reći za tu današnju ,,krizu“, da se i dobro iza boljega osjeća 
kao zlo. Ne smije se zaboraviti, da je druga polovica minuloga 
stoljeća bila u neku ruku abnormalni pojav na području industrije, 
pa tako i na području trgovine. Golemi razvitak industrije, goleme 
investicije, mašine, željeznice, parobrodi — sve je to povuklo u 
gibanje i talasanje goleme kapitale. S početka je sve ovo zabavljalo 
radom i zaslugom velik dio svieta. S vremenom su se sve potrebe 
manje više namirile, tržišta se zasitila, pa sada nastaju u neku ruku 
samo dobne, sezonske potrebe, koje se lagano izmjenjuju. Današnje 
dakle stanje može se smatrati naprama minulim decenijima nekim 
zastojem; ali se ono predjašnje stanje ne smije smatrati pravilom, 
već izuzetkom. 

Da je u nekim zemljama zavladala hiperprodukcija, to se 
takodjer može dopustiti i razumjeti. U predjašnjim je decenijima 
nekoliko zemalja obskrbljivalo malone cieli sviet svojom industri- 
jalnom robom, a od posljednja dva decenija ovamo nastoje sve 
kulturne države, da se osove u tom pogledu na vlastite noge. Odatle 
zaštitne carine, koje onim starim producentima smetaju. Ali to 
neka bude nauk za one zemlje, koje su na račnn tudje kese, na 
račun izvoza, prekomjerno producirale. Osim toga treba na umu 
držati sve one političke, ekonomijske i družtvene trzavice, što dje¬ 
luju na družtvo i na trgovinu. Zato bismo mi cielu ovu krizu u 
prvom redu smatrali nekim prielaznim stanjem od izvanrednoga 
ekonomijskoga života k redovitomu. Da se ovaj prielaz provede sa 
što manje boli, za to se ima brinuti trgovinska politika. 

§ 3. Vanjska i nutarnja velika trgovina. 

Da li je od veće koristi nutarnja, ili vanjska trgovina, na to 
se pitanje u obće ne da načelno odgovoriti, i to tim manje, što se 
naprečac ne da uztvrditi, da li je trgovina u svakom slučaju ko- 
ristna. Nama se čini naime, da bi trgovina mogla utući produkciju 
uvozom iz inozemstva. A to bi se lako moglo dogoditi, kad bi se 

Miloliar: Narodno gospodarstvo. 10 

strogo provela nauka liberalističke škole o pođpunoj slobodi utak¬ 
mice. Ali kad je već govora o nutarnjoj i vanjskoj trgovini, onda 
nam se čini, da se ima smatrati važnijom i koristnijom po narodno 
gospodarstvo nutarnja velika trgovina od vanjske. Ova bo diže 
u absolutnom smislu bogatstvo naroda, dok ga vanjska trgovina 
podiže obično samo u relativnom smjeru. Nutarnja trgovina ne 
umnaža doduše novca, ali umnaža dobra dižući produkciju. Nu¬ 
tarnja trgovina diže samostalnost narodnoga gospodarstva i oslo- 
badja ga ovisnosti o tudjoj produkciji. Kad bi na pr. naša domaća 
trgovina kupovala u Dalmaciji i Hercegovini vino, ulje, voće, a iz 
posavske Hrvatske i Bosne prodavala u Dalmaciju i Hercegovinu 
žitak i industrijalne izradke, ona bi više koristila, nego da istu robu 
prodaje Hrvatska u Njemačku, ili Italiju, pa da svoje potrebe nami¬ 
ruje odatle, mjesto iz Dalmacije. Trgovina s inozemstvom može da 
donese novca u zemlju, ali ga može i odnieti iz nje. Velika nu¬ 
tarnja trgovina moguća je samo ondje, gdje ima jake domaće indu¬ 
strije (u najširem smislu rieči). Zato je dobar znak po narodno 
gospodarstvo, gdje nutarnja velika trgovina stoji na visokom stupnju 
razvitka. Ali i bez vanjske trgovine ne može biti ni jedan i ko¬ 
liko kulturni narod. Tečajem minuloga stoljeća pučanstvo se je to¬ 
liko umnožilo, da, mnoge zemlje upravo ne mogu priraditi dovoljno 
nekih dobara. Dok se je na pr. u minulim viekovima odievao narod 
lanenim i konopljenim platnom, pa vunom i kožom, danas se si¬ 
gurno polovica evropskoga pučanstva ođieva pamučnom robom. Ali 
pamuk uspieva samo u nekim pojasima, pa ne preostaje ino, nego 
da se dopremi onamo, gdje ga nema. Tako biva i sa svom silom 
drugih vrsti kolonijalne robe. Odatle uvozna trgovina, koja je re¬ 
dovito velika, kapitalistička. Na ovom dakle području izkazuje ka¬ 
pital pučanstvu neizrecive usluge. Tu je njegovo prirodno područje. 

Razumieva se, da se uvezena roba mora platiti. A to se plaća, 
kako je opazio A. Smith i J. B. Say, opet robom. U običnom ži¬ 
votu, čini se, kao da se plaćanje obavlja novcem, zlatom, pa su 
zato oni i iztaknuli plaćanje roboin. Zlatom bi mogla plaćati samo 
ona zemlja, koja bi poglavito izradjivala zlato. Ali i u tom slučaju 
poprimi zlato značaj robe. Prema tomu zemlje, koje uvažaju, mo¬ 
raju imati štogod i za izvažanje. Izvozna trgovina podiže i una- 
predjuje onu industriju, koja izradjujc robu za izvoz. 1 tako je 
izvozna trgovina u svakom pogledu koristna, pa se zato sve države 
i natječu, da ovu vrst trgovine podignu. Zato su svi političari i 
učenjaci bez razlike pristaše izvozne trgovine. 

S uvoznom je trgovinom malo drugačije. I ovdje su sva 
mnienja složna, kad se govori o uvozu onakove robe, koje u 
zemlji nema. Ali kad je govor o uvozu onakove robe, koja se i 
u samoj zemlji izradjuje, tada se različnost nazora često zaoštruje 
do razrožnosti i sukoba. Razumieva se, da ovaj sukob nazora na¬ 
staje samo onda, ako je strana roba, što se uvaža, jeftinija, ili 
barem bolja od domaće. Isto tako se razumieva, da taj sukob na¬ 
zora nastaje izmedju konsumenata, koji kupuju, i producenata, koji 
prodavaju. Oni prvi govore: Zašto bih ja kupovao skuplju, ili lo¬ 
šiju robu, kad mogu dobiti istu robu za jeftiniju eienu, ili barem 
bolju robu za istu eienu? Producenti se opet brane: Mi plaćamo 
porez državi, mi trošimo domaće surovine, mi uzdržavamo radničko 
pučanstvo, — može li onda država dozvoliti, da vanjska utakmica 
utuče jednu granu narodnoga gospodarstva? Producenti traže uviek 
zaštitu samo tako dugo, „dok domaća produkcija ojača“; ali riedko 
kada izjavljuju, da je već ojačala za utakmicu. Zato, bili produ¬ 
centi agrarci, ili industrijalci, oni uviek traže zaštitu i nikada im 
nije carina dosta visoka; oni traže uviek, da si pomoću državne 
vlasti zajamče monopol na domaćem tržištu. Država pak rado 
„zaštićuje", jer joj carina izpunjuje veliku rubriku u proračunu, 
a do goleme svote dolazi na lak način. Producenti rado pokazuju 
na to, pa vele, da carina ne dolazi toliko njima u prilog, već 
državi, t. j. cielomu narodu; ali rado prešućuju, da tu carinu ne 
plaća inozemstvo, već domaći konsumenti u prilog producentu. 

Istina je nepobitna, da konsumenti ne mogu zalitievati uviek 
i pod svaku eienu slobodu trgovine (uvoza) i da više puta mora 
država uzeti domaću produkciju u zaštitu, dok ojača. Ali država 
mora dobro paziti, da se borba za „zaštitu" ne izvrgne u borbu za 
monopol. A treba i to promisliti, je li vriedno, da država umjetno 
podržava neku industriju, koja ne pokazuje sposobnosti za život. 
Na svjetskom tržištu, gdje se sastaju kupci i prodavači čitavoga 
svieta, ne vladaju ni obziri, ni milosrdje, već prirodni zakoni, koji 
slabijega sataru. Ovo valja da drži pred očima svaki narod i svaka 
država, pa da na trošak konsumenata podupire samo onakovu pro¬ 
dukciju, koja nosi u sebi uvjete, da se ojači za ovakovu borbu. 
Svaka druga zaštita i podpora znači izrabljivanje konsumenata. 

Iz ovoga se vidi, da nema države, naroda, ni narodnoga go¬ 
spodarstva, gdje ne bi bilo oprečnih interesa medju raznim druž- 
tvenim razredima. Zato treba da država pazi, da se ne bi jedna 

stranka odveć oštetila na korist druge, treba da pazi tim budnije, 

* 

što se producenti mnogo lakše sporazumiju, te složnim silama ju¬ 
rišaju na „zaštitu* — protekciju, dok se konsumenti proti tomu 
mogu slabo, ili se ne mogu nikako braniti. Kako znadu biti bez¬ 
obzirne i gotovo okrutne ovakove interesovane klase, najbolje do¬ 
kazuje borba agraraca u Njemačkoj, koji ne bi marili zaplesti do¬ 
movinu u gospodarski rat sa čitavim svietom i sukobiti se sa svim 
ostalim družtvenim klasama svojega naroda, samo da dobiju željenu 
povišicu carine na uvoz poljskih priroda. Nekuda istim smjerom kao 
da kani skrenuti i ugarska industrija. 

Dokle ovakova zaštita smije ići, to se za pojedine slučajeve 
ne može reći, već je tu nuždno od slučaja do slučaja, od vremena 
do vremena posebno proučavanje. Ali u svakom slučaju treba na 
umu držati, da ni na kojem gospodarskom području ne vladaju 
prirodni zakoni, kao baš na području trgovine, pa se na površni 
pogled i pričinjalo, da nigdje ne vlada veća spekulacija, nego ovdje. 

§ 4, Trgovinska politika. 

Prva je svrha trgovcu, da poradi u svoju korist. Trgovina 
dakle gleda najprije na svoje interese, a istom u drugom redu na 
interese narodnoga gospodarstva, koji joj pače mogu biti posve indi¬ 
ferentni. A sa gledišta narodnoga gospodarstva velika je razlika, 
gdje trgovina uzima robu, da li doma, ili u inozemstvu. Trgovina je 
uzko vezana s obrtom, pa je dakle velika razlika, da li trgovina 
služi domaćemu, ili tudjemu obrtu. Trgovina može prisiliti domaće 
producente, da obustave daljnju produkciju, tako da bi i kapital i 
radničtvo ostalo bez zaslužbe, — sve na korist inozemnih produ¬ 
cenata. Prijatelj manehesterske škole (slobodne trgovine) našao bi 
brzo savjeta: kapital i radničtvo neka se prihvati druge produk¬ 
cije, koja jamči bolju prodju i izvoz u inozemstvo. To je vrlo lako 
reći, ali se ne da tako lako izvesti. Ovakova politika dovela bi 
nuždno do razdiobe produkcije medju državama, gdje bi se jedna 
ograničivala na jednu vrst produkcije, a druga na drugu. Danas 
se pak ide baš protivnim smjerom: svaka država nastoji što manje 
kupovati u inozemstvu, a što više izvesti u inozemstvo. Ali dopu¬ 
stimo za čas, da bi bilo dobro, da obćinstvo uzmogne kupovati, 
gdje je najjeftinije, pa da se dozvoli, da na pr. austrijska indu¬ 
strija zahiri na korist njemačke i englezke, a dalmatinsko vino- 
gojstvo da se žrtvuje talijanskomu uvozu, te da se ciela monarkija 
baci na drugu kakovu produkciju; imade li jamstva, da se ne bi 
najednom pojavio i na tom području konkurenata Početkom XIX- 

stolj. i gotovo kroz cielu mu prvu polovicu imala je Englezka 
monopol industrije u svojim rukama. Da se druge države nisu bri¬ 
nule, kako da podignu kod kuće industriju, braneći ju i zaštićujući 
visokim carinama protiv utakmice englezke industrije, zar bi se 
bila digla američka i njemačka industrija do sadašnje visine? Ne 
bi, već bi englezka industrija bila svaku industriju u zametku 
utukla, a ostale države morale bi se bile dati na poljodjelstvo. Da 
si je Njemačka dala u prvoj polovici XIX. vieka ubiti industriju, 
bila bi joj u drugoj polovici istoga vieka prekomorska utakmica 
žita ubila i poljodjelsku priradnju, pa danas ne bi imala ni jed¬ 
noga, ni drugoga. No produkcija, industrija nije plod jedino pri¬ 
rodnih prilika. Političke, socijalne, kulturne i pravne prilike —■ 
sve to djeluje na razvoj industrije, koja je dio cjelokupnoga hi¬ 
storijskoga narodnoga razvitka. Zato svaka promjena postojećega 
narodnoga gospodarstva, prouzročena vanjskom utakmicom, koja 
sili, da se rad i kapital kani koje dojakošnje produkcije i lati nove, 
svaka takova promjena donaša sa sobom neku vrst gospodarske 
krize. Tako je u Njemačkoj utakmica prekomorskoga žita stvorila 
agrarnu krizu; uvoz talijanskoga vina u našu monarkiju stvorio 
je krizu vinogradarstva u Dalmaciji. Ovakova utakmica djeluje kao 
kakova pošast: talijansko vino čini tako kvara dalmatinskomu vino¬ 
gradarstvu, kao da hara filoksera. Parobrodarstvo je bilo stvorilo 
podpunu krizu kod našega dalmatinskoga brodarstva. 

Iz svega ovoga se vidi, da trgovina, pa bila koliko u načelu 
i sa stanovišta tehnike isti proces, s narodno-gospodarskoga gle¬ 
dišta ipak ima velika razlika izmedju tuzemne i vanjske trgovine. 
Prema tomu mora državna politika sasvim drugačije postupati u 
nutarnjoj, a drugačije u vanjskoj trgovini. U nutarnjoj trgovini 
razvija se proces prielaza dobara i posjeda iz jedne ruke u drugu, 
a da se pri tom ne mienja posjed i količina dobara, ili imetak 
sveukupnoga narodnoga gospodarstva. Imade li cipelar za 1000 K 
cipela u svom dućanu, pa da li on te cipele proda i spravi 1000 K, 
to je za narodno gospodarstvo svejedno, narodni se imetak nije 
promienio; ali ako je trgovac kupio za 1000 kruna cipela u ino-, 
zemstvu, pa ih prodao u tuzemstvu, iz kuće je izašlo u tuđjinu 
1000 K, narodni je imetak postao lakši za tu svotu. Sa stanovišta 
nutarnje trgovine ne posmatra država i njena politika ciele narodne 
produkcije kao jedinstvenu cjelinu, već kao pojedine grane, te 
svoju pođporu i brigu ne mjeri samo prema interesima produce¬ 
nata, već i konsumenata. U vanjskoj trgovini naprotiv ciela je na- 

rodna produkcija za državu jedna cjelina, koju država nastoji una- 
priediti bez obzira na pojedine grane produkcije. Njezina politika 
(trgovinski ugovori) smjera onamo, da domaću produkciju u jednu 
ruku zaštiti od vanjske utakmice, a u drugu ruku da ju i po¬ 
digne, pribavljajući joj tržište u inozemstvu. 

Ovo su u glavnom načela trgovinske politike, koja su u bit¬ 
nosti ostala, barem za vanjsku trgovinsku politiku, ista od onoga 
časa, od kada je država uzela u svoje ruke trgovinsku politiku, pa 
do dana današnjega. Trgovinska politika u tuzemstvu preživjela je 
razne promjene, koje su se i u načelu razlikovale, pa se to i danas 
mienja. Ali vanjska trgovinska politika stoji uviek u bitnosti na 
istom načelu, pa koliko se inače po formi razlikovala. I ona je do 
sada proživjela razne faze (kao na pr. prohibitivni carinski sistem), 
ali se svi ovi sistemi razlikuju samo po formi, a u bitnosti idu za 
istom svrhom. 

Razumije se, da svaka država ima pravo, da vodi onakovu 
trgovinsku politiku, kakovu hoće, pa zato se često dogadja, da u 
isto vrieme jedna država ima ovaj, a druga onaj sistem. No bilo 
je časova, gdje su gotovo sve države obdržavale ista načela, tako 
da se može historijski razvitak vanjske trgovinske politike raz- 
dieliti u gore spomenuta četiri odsjeka. 

§ 5. Carine i trgovinski ugovori. 

a) C a r i ii e. 

Sredstva trgovinske politike jesu razne carine i trgovinski 
ugovori. 

Carinom se naziva ona pristojba, što se na granici plaća 
za robu državi, kad se uvaža na njeno područje. 

Po svojoj svrsi udaraju se carine na stranu robu ili zato, 
da se pomnožaju državni dohodci na račun inozemstva, ili da se 
otežča i u neku ruku zaprieči uvoz strane robe. U prvom slučaju 
naziva se carina financij alnom ili fiskalnom carinom, u 
potonjem obično zaštitnom, premda se često dogadja, da država 
udara „zaštitne 11 carine, gdje i ne treba nikakve zaštite. 

Prema smjeru, kojim kreće roba, dieli se carina u uvoznu, 
izvoznu i prievoznu. Uvozna je carina, t. j. carina na stranu 
robu, što se uvaža, najobičnija, te se u običnom govoru razumieva 
ta vrst carine; izvozna se carina uvadja mnogo redje, nego u 
prošlim viekovima, i to tek na takove surovine, koje su nužđne 
kod kuće; prievozna se carina broji danas takodjer u rieđkosti, 

jer od prievoza ima koristi sama država i narodno gospodarstvo; 
danas se upravo protivno dogadja: države nastoje, da što jeftinijim 
prievozom navrnu tudju robu na svoje komunikacije. 1 Medju svim 
vrstima carine najznatnija je dakle u trgovinskoj politici uvozna 
zaštitna carina. 

Zaštitnoj je carini podloga zaštita neke grane narodne pro¬ 
dukcije (na pr. poljodjelstva, narodne industrije itd.), pa se time 
opravdava obterećeiije strane robe pristojbom, koja obično stoji u 
razmjeru s veličinom nužđne zaštite. Svoj izraz nalazi carina u cje¬ 
niku (tarifu, Zolltarif); — to je ono zrcalo, u kom se ogledava cieli 
značaj carinskoga sistema. Od raznih vrsti tarifa najobičniji su ovi: 

Autonomni je tarif ono, kada država udara pristojbu 
na stranu robu samostalno, ne pitajući drugih vlasti. Autonomni se 
tarif obično uvadja ondje, gdje nema trgovinskih ugovora, a znade 
biti uzrokom ili posljedicom t. zv. carinskoga rata. Ako se tarif 
uvadja na temelju sporazumka i ugovora s drugim državama, onda 
se taj tarif zove konvencionalnim, a stoji u tom, da države ugovore, 
da na neku robu ne će u obće udarati carine, dok ugovor traje, 
ili da ne će postojeće carine povisiti, ili da će postojeću sniziti. 

Znatne su t. zv. diferencijalne carine. To je razno vi¬ 
soka pristojba na istu robu. Diferencijalne carine su pogodnosti, 
koje se davaju ili nekim državama, ili nekim mjestima u državi, 
te su obično sredstvo u carinskoj borbi proti drugim državama. 
Tako je Kanada snizila uvoznu carinu za 25% na robu iz En- 
glezke i englezkih kolonija. — U našoj monarkiji znamenite su i 
Niemcima trn u oku diferencijalne carine za uvoz kolonijalne robe 
u tršćansku i riečku luku, u kojima je carina niža za 10—20% 
na kolonijalnu robu, nego što je obična carina na tu robu. 2 Fran- 

1 Tako se Talijani boje, da englezko-inđijski prievoz ne krene preko 
Austrije i Bosne na Solun, kada se izgradi pruga od Sarajeva preko Novoga 
Pazara do Mitrovice. 

2 Time se u velike konkurira njemačkim lukama Hamburgu i Liibecku. 
Kadi toga je u rujnu 1901. družtvo njemačkih trgovaca kave upravilo molbu 
na trgovačko-obrtničku komoru u Hamburgu, da izhođi kod centralne njemačke 
vlade, neka prigodom sklapanja novoga ugovora prinuka austrijsku vladu, da 
ukine diferencijalnu carinu na Eieci i Trstu. Da se ta želja ne će izpuniti, 
razumieva se samo sobom, jer bi to značilo u neku ruku upropastiti ove dvie 
domaće luke. Diferencijalni tarifi uvedeni su za ove luke god. 1882., pa se je 
od onda i podigao u njima promet. God. 1881. iznašao je uvoz robe u Trst 
75,452 met. centa, a god. 1900. 530,000 met. centi. Za Eieku smo čitali, da 
se je promet podeseterostručio. 

cezka je uvela god. 1892. t. zv. surtaxe đ’entrepot, t. j. za 10% 
višu carinu na uvoz one robe, koja nije uvezena ravno odanle, 
gdje je izradjena. Isto je učinila i sjevero-američka Unija g. 1897., 
a osim toga uvela je Unija, kao i Indija, posebni tarif na šećer 
iz onih država, koje podupiru izvoz šećera premijama. 

Tako eto diferencijalna carina i tarifi na području trgovinske 
politike mnogo naliče po svojim učincima diferencijalnomu tarifu 
na području željezničke tarifalne politike. Diferencijalna carina 
zove se kadkada i retorsivnom carinom. Takav značaj poprimi 
povišenje carine, kad se hotimice nastoji, da se kojoj državi vrati 
žao za sramotu na gospodarskom području. 

Osim ovih vrsti tarifa ima još nekih, koji nisu ovako čisti, 
tipični, već su mješavina iz ovih. Takav je na pr. generalni ili 
obćeniti tarif, kada država s jednim državama sklopi trgovinske 
ugovore, a s drugima ih ne sklopi, nego za njih vriedi autonomni (a 
ne konvencionalni) tarif, koji se tada zove generalni tarif. Ako 
država onaj partikidarni tarif proširi i na sve ostale države bez 
trgovinskih ugovora (autonomno), onda se generalni tarif pretvori 
u jedinstveni. 

U novije vrieme čuje se mnogo o maksimalnom i mini¬ 
malnom tarifu. Ovi se tarifi mogu smatrati kao posljedica one u 
novijoj trgovinskoj politici zavladale „klauzule najveće pogodnosti 11 
(Meistbegiinstigungsklausel), koja otegoćuje sklapanje posebnih ugo¬ 
vora. Zato se misli, da bi za države, koje nisu vezane trgovinskim 
ugovorom, trebalo autonomno postaviti jedinstveni dopustivo najviši 
tarif, i to bi bio maksimalni tarif; a za države, koje bi se ugo¬ 
vorom vezale, dopustivo najniži, — minimalni. 

God. 1903. imađu se obnoviti trgovinski ugovori medju 
mnogim evropskim državama. Kojim će smjerom udariti, u ovaj 
se čas još ne može odsjeći. Već se od nekoliko godina pokazuje 
tendencija, da bi se vlasti željele riešiti ove „klauzule najveće po¬ 
godnosti. Kad bi se to provelo, tad bi to djelovalo bez dvojbe i 
na maksimalne i minimalne tarife. Ostane li Njemačka kod da¬ 
našnjega projekta buduće carine na poljodjelske produkte, tada 
sudeć po držanju evropskih vlasti — ne će ni doći do trgovinskih 
ugovora s Njemačkom, koja će u tom slučaju imati autonomni ca¬ 
rinski tarif. A hoće li vlasti spram Njemačke uvadjati diferenci¬ 
jalni, ili maksimalni, ili kakav novi tarif, to će budućnost pokazati. 

U novije se vrieme iznalaze štokakve nove forme tarifa, 
premda u stvari puno novosti ne sadržavaju. Tako na pr. južno- 

američke države poznadu kraj tarifa „najveće pogodnosti 11 još i 
tarif za susjedne države s još većim pogodnostima. Ova vrst tarifa 
još nema ni pravoga tehničkoga imena, ali u stvari je nekuda 
isto, što i minimalni tarif, dok je tarif za nesusjedne države u 
omjeru spram prvoga maksimalni tarif. Nije izključena mogućnost, 
da budući ugovori unesu u praksu što slično. 

Osim carine djeluje trgovinska politika na uvoz i izvoz pro¬ 
dukata još i zabranama. U pređjašnjim viekovima imale su 
zabrane mnogo veću vriednost, nego danas. U današnje vrieme 
priznata je načelno sloboda uvažanja i izvažanja robe, a mjesto 
zabrane dolazi samo otežčavanje uvoza i izvoza. No zato ipak 
nisu ni zabrane sasvim izčezle, već su samo na neke slučajeve 
ograničene, te su ili zdravstveno političke, ili upravno političke 
nnravi. Redovito je zabranjen uvoz takove robe, koju država 
sama drži i izradjuje (monopol). Nadalje se zabranjuje uvoz koje 
stvari sa satinarnih ili veterinarskih razloga (na pr. uvažanje mesa 
iz zemlje, gdje vlada kakva pošast medju blagom). U nekim 
slučajevima zabranjuje se uvažanje oružja. Osim uvoznih ima i 
izvoznih zabrana, ali još manje. Tako se znade zabranjivati izvoz 
siena. žitka itd. u inozemstvo u slučajevima, kad s nestašice te 

robe prieti pogibao u samoj državi. U tom smislu glase i zadnji 

ugovori (od god. 1891.) izmedju naše monarkije, te Njemačke, 
Italije i Švicarske. 

Sto se tiče načela, po kojem se pobire carina na uvezenu 
robu, vele neki, da je najbolje i najpravednije, ako se neki po¬ 
stotak vriednosti te robe uzme za carinu. Istina, ovo bi bilo naj¬ 

jednostavnije i najpravednije. No odakle i kako odrediti savjestno 
tu vriednost? Izkustvo je pokazalo, da se pošiljatelji rado služe 
lukavošću, da što jeftinije prenesu svoju robu. Dakle na njihovo 
očitovanje ne može se država osloniti, već bi sama morala naći 
način, da se uvjeri o pravoj vriednosti robe. Pa i kraj toga još 
nije sigurno, koja bi vrst vriednosti bila najpravednija podloga za 
carinu, jer imade više vrsti vriednosti (produkciona, uporabna i 
prometna). A kada bi se i to odredilo u načelu, onda još preostaje 
velika potežkoća, da se izpita, kakova je gdje lokalna ciena (pro¬ 
metna vriednost). Iz svega toga ipak na koncu sliedi, da se treba 
držati pošiljateljeva očitovanja. Ovaj je postupak udomaćen u 
Americi. Da se država osigura protiv prikraćenja, pridržaje si 
pravo, da robu dade procieniti te si ju pridržati uz onu cienu, 
koja je očitovana. Taj se sustav zove vriednostni (Werthzolle). 

Druga je metoda t. zv. specifična, kad se carina ubire 
po težini, ili po komadu, ali se i u okviru ove metode nadje na¬ 
čina, da se i vriednost robe uzme u obzir, tako da se stanovita 
vrst robe razdieli u podvrsti (suro vi ne), polufabrikate, fabrikate; 
fabrikati se mogu dalje dieliti po kakvoći. I kraj te metode lako 
se gruba roba razmjerno većom carinom obtereti, ali treba uzeti 
u obzir trgovinsko-političku svrhu carine. Ako je svrha carini, da 
otežea uvoz neke vrsti robe, tada je nuzgredna stvar, je li prostija 
kvaliteta te robe razmjerno teže obterećena carinom od finije vrsti, 
ili nije. Ova je metoda za promet praktičnija i jasnija, pa se je 
zato u Evropi gotovo posvuda udomaćila. 

b) Trgovinski ugovori. 

Trgovinskim ugovorima uredjuju države norme za trgovinu, 
promet, saobraćaj, privredne prilike, brodarsku plovitbu, prava i 
dužnosti svojih državljana na teritoriju i području druge države. 
Ovakovim se ugovorima dakle obezbjedjuju gospodarske okol¬ 
nosti i prava domaćih državljana u inozemstvu. Nekada se medju 
evropskim državama, pa i danas sa polueivilizovanim državama, oso¬ 
bita vriednost podavala odredbama o obitavanju i s njim skopčanim 
sticanjem nepokretnoga imetka, o pravu obrta, trgovine, o daćama 
i o pravima inozemaca pred sudovima. U današnje vrieme već je 
prevladalo načelo i običaj, da inozemci imađu pravo obitavanja i 
jednaka civilna prava s domaćim državljanima. Zato danas 
trgovinski ugovori ove točke ili tek nuzgredice spominju, ili ih i 
ne spominju. Neki drugi odnošaji, kao na pr. promet ladjama i 
željeznicama, često se uredjuju posebnim konvencijama. Stoga se 
u današnjim trgovinskim ugovorima glavna rieč vodi oko odre¬ 
daba o prometu robe i o carini, pa se u novije vrieme počiinaju 
trgovinski ugovori nazivati carinski ugovori. 

Svaki trgovinski ugovor imade svrhu, da dovede u sklad 
gospodarske interese jedne države s gospodarskim interesima drugih 
država, s kojima se sklapa ugovor. Trgovinskim ugovorom uglav¬ 
ljene carine uviek su opreka autonomnim carinama, jer se u prvom 
slučaju pazi i na interese druge stranke, dok u potonjem slučaju 
pazi država samo 11 a svoje interese. Bezobzirna briga za vlastite 
interese mora voditi do carinskoga sukoba, carinskoga rata. A bu¬ 
dući da se svaki rat svršava opet ugovorom, to je najpriličnije, 
da se mak ne tjera na konac. 



155 


Svaki trgovinski ugovor obuhvata već unaprieđ brigu za 
interese obih ugovaratelja. Tih interesa ima bezbroj, pa će svaka 
država nastojati, da važnije interese bolje zaštiti. Svaka država 
nastoji, da svojoj izvoznoj trgovini zajamči što više pogodnosti. 
Koncesije na korist druge države uviek su na neku štetu po domaću 
produkciju, pa se zato oprezno postupa i za svaku pojedinu granu, 
pače za svaku pojedinu stvar (kazuistički) napose ugovara. Riedko 
se dogadja, barem medju evropskim državama, da bi se đvie 
države zgodno nadopunjavale svojim produktima, nego obično na¬ 
staje konkurencija medju jednovrstnom produkcijom. Zato je državi 
dužnost, da točno prouči, koliko koja grana može da odoli tudjoj 
utakmici. Visina carine na uvoznu robu može da u neki sklad 
dovede zaštitu domaće produkcije i koncesije inostranoj. 

Obzirom na carinu ođredjuju trgovinski ugovori: a) posebne 
tarife, ili b) pravo najveće pogodnosti, ili c) posebne tarife i pravo 
najveće pogodnosti. 

Klauzula o „najvećoj pogodnosti 11 osobito je ušla u praksu 
tamo od 60-ih godina XIX. vieka. Trgovinski ugovor, koji sadr¬ 
žaje ovakovu klauzulu, ne izriče time ništa konkretno, već obve¬ 
zuje kontrahente, da će jedan drugomu ustupiti najpovoljnije po¬ 
godnosti, kakove je već ustupio, ili će ustupiti u buduće kojoj 
drugoj državi, pa tako ova klauzula vodi do obćenite dozvole neke 
koncesije, čim je ona samo jednoj državi učinjena. No pravo za- 
htievati najveću pogodnost nije bezuvjetno. Druge države mogle bi 
ju na pr. zahtievati od Njemačke, kada bi ona snizila Italiji carinu 
na vino, — samo onda, kad bi Njemačka dala ovakovu pogodnost 
Italiji bez ikakve naknade, rekompenzacije. Ali i sama ova klau¬ 
zula može biti vezana na neke uvjete. Tako na pr. južno-američke 
države običavaju izuzeti izpod ove klauzule onu pogodnost, što ju 
daje jedna država svojim neposrednim susjedima; austro-njemački 
trgovinski ugovor izključuje iz ove klauzule pogodnosti, dane po¬ 
graničnomu prometu. 

„Najveća pogodnost 41 u novije se vrieme sve to više sužuje. 
Ona je nikla u vrieme, kada je u državama sve više preotimala 
maha sklonost za slobodnu trgovinu. D današnje vrieme, gdje za¬ 
štita produkcije sve to više preotima maha, gubi i ta klauzula 
sve više prijatelja, a sve se više pokazuje želja za diferencijalnim 
carinama. Ova klauzula podaje ugovorima neku ukočenost, dok 
diferencijalna carina podaje slobodnije ruke individualnomu spo- 
razumku. 

Autonomna carina i carina na temelju ugovora nije plod 
ovoga ili onoga političkoga programa, već nuždno izlazi iz čita¬ 
voga ustrojstva narodnoga gospodarstva. Autonomnu carinsku poli¬ 
tiku može voditi ona zemlja, koja može voditi svoje gospodarstvo 
neodvisno o inozemstvu. Takova zemlja mora da je u produkciji 
i konsumpciji neodvisna o drugim državama. Imajući pak auto¬ 
nomna carina tendenciju, da na svim linijama podigne narodnu 
produkciju, to mora takova zemlja da ima i dosta prostrano tržište. 
Prvi je uvjet za ovakovu neodvisnost prostrano državno područje. 
No niti ovo samo ne odlučuje. Bitni uvjeti su još razmjer pu¬ 
čanstva spram gospodarskoga područja, organizacija produkcije i 
prometa. Sve okolnosti morale bi tako skladno djelovati, da bi 
produkcija i potrošnja stajale u zdravom razmjeru. No u pretežno 
industrijalnoj državi izradjuje se više industrijalnih dobara, nego što 
narod troši, pa se zato moraju izvažati; poljodjelske države pre¬ 
težno prirađjuju više žitka i surovina, nego što narod troši, pa se i 
taj višak mora izvažati. Na taj eto način moglo bi se uztvrditi, da 
se u normalnim odnošajima nijedna država ne može ograditi od 
drugih. Osobito u najnovije doba, gdje se je produkcija tako raz¬ 
vila, a prometna sredstva tako usavršila, da se je međjunarodna 
produkcija i potrošnja tako blizu individualnoj približila, — u ta¬ 
kovo doba ne može o tom biti ni govora, da bi se gore spomenuti 
razmjer mogao postići. Zato su eto postale i države prvoga reda pre¬ 
malenim područjima za neodvisno gospodarstvo, pa je i autonomna 
carinska politika postala velikom riedkošću, a ugovori dobivaju sve 
širu podlogu, tako da se počima već pomišljati i na carinske unije, 
koje bi obuhvatale više država. Već se od duže vremena govori 
o srcdnjo-evropskoj carinskoj uniji, o južno-američkoj i srednjo- 
američkoj, pače i o pan-američkoj carinskoj uniji. No oživotvorenju 
ovakovik unija stoje na putu još mnoge tehničke, ekonomijske i 
političke zapreke. Ako Englezka sa svojim kolonijama ne može 
da provede što uže i sustavnije u ovom smjeru, to će težko tako 
skoro provesti druge države kraj tolikih političkih i drugih raz- 
rožnih interesa. No kraj današnjega medjunarodnoga ekonomij- 
skoga razvitka, gdje medjunarodno gospodarstvo prieti, da proguta 
slabo narodno gospodarstvo, mora se ovo braniti gospodarskim 
sredstvima, carinom. Zato koliko se i zabacivala autonomna carina, 
to ipak samo načelo carine dobiva sve to više vriednosti, i to u 
takovom smjeru, da se carina ugovorom uredi, ali u što bližem 
obliku autonomnoj carini. Odatle struja protiv najveće pogodnosti 

i težnja u diferencijalnom smjeru. Do danas je trgovinska politika 
poprimila gotovo sve smjerove, gotovo sve faze od najstrože auto¬ 
nomističke politike, pa do podpune slobode trgovinske. Iza pod- 
puno slobodne trgovine počela se ta sloboda sve večma carinama 
stezati. Kako u obrtu tako i u trgovini počelo se pokazivati, da 
podpuna sloboda dolazi u prilog samo jakima. Danas carina više 
nije, kako manchesterska škola misli, policajna uredba, ostatak po- 
licajnoga sistema, već je narodna potreba. To se najbolje vidi iz 
historijskoga razvoja trgovinske politike. No prije, nego što o tom 
progovorimo, kazat ćemo rieč o pograničnom prometu. 

Po svojoj tehničkoj organizaciji i po ekonomijskoj naravi skroz 
je različit pogranični ili susjedni promet medju pograničnim ži- 
teljstvom dviju država od prometa medju dvjema državama. Dok 
ovaj potonji nosi na sebi medjunarodni biljeg, dotle je onaj prvi 
gotovo skroz lokalne naravi, pa mu se moraju podati neke kon¬ 
cesije, koje se udaljuju od obćega trgovinskoga ugovora, i to ili 
posebnim klauzulama u obćem ugovoru, ili posebnim sporazumcima 
ili konvencijama. 0 dobrom odnošaju medju pograničnim žiteljstvom 
često ovisi dobar odnošaj medju državama; no svakako ekono- 
mijske prilike mnogo ovise o zgodnim normama medju dvjema su¬ 
sjednim državama, obzirom na ove lokalne interese. U tu se svrhu 
obično odredi pogranična zona (obično 10 kilometara u nutrašnjost 
države), na kojoj su prosti od carine obično svi konsumni pred¬ 
meti, zanatlijski alat, poljodjelsko orudje, blago, što prelazi preko 
granice na pašu, ljekarije i drugi predmeti, poimence u ovakovim 
konvencijama nabrojeni. 

Isto tako se običava posebnim ugovorima urediti promet na 
željeznicama i brodovima. Ovdje se odredjuje i uredjuje tehnička 
i ekonomijska strana prometa. Tehnička strana stoji u tom, da se 
ustanovi sustav za priključivanje željezničkoga osobnoga i stvar¬ 
noga prometa, a ekonomijska u tom, da se za prievoz osoba i stvari 
utanači ista tarifa za strance, kao i za domaće. 

Od iiemalena je zamašaja u medjunarodnom saobraćaju vete¬ 
rinarstvo. Svaka država imade pravo, da se na svom teritoriju 
brani od pogibli, koja joj prieti iz van a/'Ali ovo pravo može nelo¬ 
jalna uporaba dotle nategnuti, da iluzornim učini trgovinske ugo¬ 
vore, te da posluži oružjem za pritisak na susjednu koju državu. 
Ništa lakše, nego zatvoriti granicu susjednomu blagu iz „veteri¬ 
narskih obzira 1 ' te tako prouzročiti golemu štetu susjedu. Proti 
ovakovoj samovolji dozvoljavaju si ugovarajuće stranke pravo, da 

mogu svoje vještake slati u okužene krajeve strano države. Tako 
je omogućena neka vrst medjunarodne kontrole. 

Mnoge državo običavaju ugovoriti oprost od carine za onu 
robu, koja se šalje u inozemstvo u svrhu savršenije, plemenitije 
izradbe, ili popravka. Za ovakovu robu ne plaća se carina. Razu- 
mieva se samo po sebi, da se pri tom oštro pazi, da se ista roba 
vrati preko granice. Ova vrst prometa živahnije se razvija medju 
državama, gdje vlada slobodna trgovina, kao ono u sedamdesetim 
godinama prošloga vieka, kada je sistem slobodne trgovine preuzeo 
maha u evropskim državama. Poslije toga ukorienio se zaštitni 
sustav, pa je spala i ova vrst prometa. 

§ 6. Historijski razvoj trgovinske politike. 

Neki pisci tvrde, da je vanjska trgovina starija od nutarnje. 
U potvrdu toga pozivaju se na Feničane i na pripoviedanje Julija 
Gesara, kako su strani trgovci (kućarci) nosili svoju robu medju 
Gale i Germane. Odatle zaključuju, da je najprvobitniji oblik trgo¬ 
vine — kućarenje. Mi držimo, da ove činjenice toga ne dokazuju. 
Trgovina je posljedica i kćerka produkcije, izradbe. S početka se 
izradjivalo u kući samo za domaću potrebu (potrošak). Istom kada 
se je razvila razdioba rada, onda se tek počima izradjivati preko 
kućne porabe, za zamjenu. Svakako je najvjerojatnije, da je za¬ 
mjena počela medju bližnjima. Kada su se Feničani dali na izva- 
žanje svojih izradaka u inozemstvo, to je dokaz, da su izradjivali 
više robe, nego su mogli potrošiti. Isto su tako kućarci dolazili u 
Galiju iz Italije, iz Marsalije (današnje Marsilje); to su bili ponaj- 
većma trgovci iz grčkih i kartažkih naselbina, gdje je u Gesarovo 
vrieme procvat produkcije i unutarnje trgovine bio već dostigao 
vrhunac, dok su se Gali i Germani bavili još lovom i poljo¬ 
djelstvom. Nema razloga dvojbi, da se je slična trgovina povela 
izmedju naših pradjedova i dalmatinskih (latinskih) gradova, koji 
su ostali pod bizantinskom vlašću; iz njih su dolazili kućarci u 
nutrašnjost hrvatskih zemalja. 

Kao što za vrieme Rimljana, tako je i u srednjem vieku 
bilo Sredozemno more i uza nj ležeće zemlje područje, na kojem 
se je vodila vanjska trgovina. Iza Rimljana zagospodovaše Sredo¬ 
zemnim morem Bizantinci, pa Arapi, onda Mletčani, Genovezi, Si- 
cilijanci (Napuljska kraljevina). K tomu nadodju križarske vojne. 
Sve je to činilo, da je težište medjunarodne trgovine ostalo uz 

spomenuto more. — Sasvim drugim smjerom udari promet u no¬ 
vijem vieku, od kada se na zapadu odkri novi sviet (Amerika 1492.), 
a na iztoku pade bizantinsko carstvo u ruke Osmanlijama (1453.), 
narodu osvajalačkomu, ratobornomu, za trgovinu slabo sposobnu. 
Sada se slegne trgovina na Atlantski ocean, gdje su se izmjenjivali 
u hegemoniji Španjolci, Portugizi, Holandezi, Francezi, dok na¬ 
pokon ne odnesoše pobjedu Englezi. 

Ovako se je evo razvijala vanjska trgovina. No predteča je 
ovoj trgovini bila nutarnja trgovina. Politiku nutarnje trgovine 
počima za pravo voditi ponajprije visoki kler i visoko plemstvo 
uvadjajući u pređgradjima (villae) svojih gradova (castella) saj¬ 
move te počevši kovati novac, odredjivati uteze i mjeru, uva- 
djati carinu (t. j. mitnicu, sajmovinu). S vremenom se ova pred- 
gradja pretvaraju u gradove, neslobodni predgradski stanovnici 1 
otresu sa sebe gospodarstvo plemstva i klera te postanu slobodnim 
građjanima. 

Time, što si je gradjanstvo izvojštilo slobodu i neodvisnost 
od gospode, dobilo je u svoje ruke svoju ekonomijsku politiku, 
svoju trgovinsku politiku. A upravo je to razlog, što borba, koja 
je bila s prvine političke naravi, nije prestala postignućem prve 
svrhe, već se je nastavila. Od sada nosi ta borba ekonomijski 
biljeg. Gradovi, s početka zadovoljni komadom zemljišta medju 
gradskim zidinama, počimaju osjećati, da su im te zidine pretiesne. 
Gradjanstvo je pripadalo jedino maloobrtničkomu staležu. Obrtu 
treba suro vina, a daje mu ih poljodjelstvo; mali obrt stoji najbliže 
seljaku, radi za seljaka, njemu treba što šire tržište. Zato su gra¬ 
dovi nastojali, da pod svoju vlast skuče što veći komad okolišnoga 
vladanja. A odatle vječni sukobi sa susjednom vlastelom i susjednim 
gradovima. •— Središnjoj vlasti (državi) dolazi ovaj sukob gra- 
djanstva sa plemstvom u prilog, a gradovima ide u prilog nasto¬ 
janje središnje vlasti, da skrši vlast plemstva; njihovi interesi traže, 
da u državi bude auktoritet, kojemu se sve mora pokoriti i gdje 
svaki može naći svoje pravo. Sdruženo gradjanstvo sa centralnom 
vlu ii skrši premoć plemstva. Središnja vlast, idući za centraliza¬ 
cijom, nije htjela dieliti vlasti s gradovima, pa kao što plemstvo, 
tako izgubi i gradjanstvo premnogo od svojih povlastica, a medju 
njima i tu, da samo vodi svoju trgovinsku politiku, koja tako 
priedje iz ruku producenata u ruke državi. 

1 ,,Spiessburger“, jer su ova predgradja bila s početka ogradjena samo 
palisadama i plotovima od kolaca, dok je „Kastel“ ili ,,Burg“ bio obzidan. 

Istom kada se je država ovako uredila, moglo je biti govora 
o trgovinskoj politici u današnjem smislu, a naročito o vanjskoj 
trgovinskoj politici. 

a) Prohibitivni ili merkantilni sistem. 

Prvi tragovi državne trgovinske politike pokazuju se već u 
XVI. vieku pod vladom Karla V. A kao podpuno razviti sistem 
prikazuje se u XVII. stoljeću u Francezkoj za Ljudevita XVI., a 
pod upravom ministra Colberta, po kojem neki prohibitivni ili 
merkantilni sistem zovu i colbertizmom. 

Time, što je država preuzela trgovinsku politiku iz ruku gra¬ 
dova u svoje ruke, nije se u načelu ništa promienilo. Onu politiku, 
što su ju prije gradovi vodili za sebe, onaj monopol, što je prije 
pripadao samo gradjanima stanovitoga grada, sve to je država apli¬ 
cirala sada na cielo svoje područje. — Kao što ova trgovinska po¬ 
litika gradova, tako je državi bila uzorkom za njezin trgovinski 
saobraćaj s inozemstvom onaj isti sistem, što Su ga izradile evropske 
kolonizatorne države za saobraćaj sa svojim kolonijama. 

Koliko se i razlikovala kolonijalna politika španjolska, portu¬ 
galska, holandezka, francezka i englezka po obliku uprave, u stvari 
ipak one imadu istu svrhu, i to: 1. što kolonija izradjuje i izvaža, 
to imade da izvozi u maticu zemlju; a što uvaža, to ima kupovati 
iz matice zemlje; 2. kolonije ne smiju izradjivati podpunih fabri¬ 
kata: cicla njihova industrija stoji u tom, da se surovine, što se 
dobivaju u koloniji, obrade do polufabrikata; 3. kolonija ne može 
ni izvažati ni uvažati robe na svojim brodovima, već taj transport 
obavljaju brodovi matice zemlje. 

Kako se odatle vidi, sve države su si prisvojile monopol bro¬ 
darskoga prometa i industrijalne produkcije. A jedina pogodnost, 
što se kolonijama daje, jest to, da matica zemlja kupuje koloni¬ 
jalnu robu samo u svojoj koloniji. No ova koncesija, kolikogod se 
činila koristila koloniji, u bitnosti nije imala po koloniju nikakve, 
ili j'e imala vrlo neznatnu vriednost, jer matica zemlja u tuđjoj 
koloniji nije mogla dobiti robe pod tako povoljnim uvjetima, kao 
u svojoj vlastitoj koloniji. 

Ovaj sistem vlada u XVIII. vieku već u svim evropskim 
državama. 

Merkantilni sustav uveo je u praksu sva ona sredstva, kojima 
se i danas država služi. I on pozna razne carine, premije i zabrane, 
podpore onih posala, što se bave izvoznom produkcijom, nagode i 

poticanja na brodogradnju i brođovožnju, službene, državne organe, 
(konzulate), koji paze i proučavaju stranu industriju i strano tržište. 

Ovoj politici bila je podlogom namjera, da se postigne što 
viša aktivna trgovinska bilanca, jer je prema tomu u ono vrieme 
uz one okolnosti bila osigurana i aktivna plaćevna bilanca (gl. 
sv. I. str. 187). Danas nije tako. Englezka na pr. ima gotovo 
redovito najveću pasivnu trgovačku bilancu, dok joj je plaćevna 
bilanca redovito aktivna. To dolazi odatle, što Englezka imade 
golemi kapital uložen u inozemstvu, koji nosi kamate. No mjesto 
da Englezi taj novac u Englezku dopremaju, oni kupuju odmah u 
inozemstva surovine, što ih kod kuće trebaju. Odatle eto pasivna 
trgovinska bilanca: robe se više uvezlo, nego izvezlo. Ali u vrieme 
merkantilizma bila je s aktivnom trgovinskom bilancom redovito 
spojena i aktivna plaćevna bilanca i obratno. U ono vrieme vladao 
je nazor, da je ona zemlja bogata, koja ima što više kovana 
novca, pa se je išlo za tim, da država što više izveze, a što manje 
uveze. Zato se i nastoji, da se domaće potrebe pokriju domaćom 
produkcijom, dok se u drugu ruku na sve načine podupire ona 
industrija, koja izradjuje robu za izvoz. Ovakove produkcije do¬ 
bivaju od države nagrade i podpore. dok se ini produkti visokim 
carinama zaštićuju protiv vanjske utakmice. Vanjska trgovina stoji 
na počastnome mjestu, jer o njoj ovisi aktivnost i pasivnost bilance, 
t. j. obogaćivanje, ili osiromašivanje .zemlje.. Nutarnja, domaća 
trgovina ne uživa ni iz daleka ovakovoga ugleda: ta ona znači 
samo prielaz posjeda iz jedne ruke u drugu. 

Ovaj je nazor samo djelomice prav. Nije pravo, ako se drži, 
da jedino novac čini zemlju bogatom i sretnom, da je on jedini 
izvor narodnoga blagostanja. Španjolska je bila neko vrieme puna 
plemenite kovine, što su je američki obretnici snesli, pa ipak je 
ta ponosna zemlja brzo osiromašila. No kolikogod bio ovaj nazor 
kriv, ipak je ovaj sistem pronašao pravih sredstava za narodno 
blagostanje: on je ustao da podigne narodni rad i produkciju, 
brodarstvo i trgovinu, a to je pravi izvor blagostanju. Cieli ovaj 
merkantilni sistem, prešav ma sve zapadne i srednje evropske dr¬ 
žave, nije drugo nego carinski i gospodarski rat medju ovim 
državama. Svaka država nastoji se ograditi od inozemstva zabra¬ 
nama, visokim carinama, borbom za monopol. To je eto razlog, 
što se ovaj sistem naziva često i prohibitivnim. 1 

1 Načela kao i sredstva merkantilizma još i danas izbijaju na površinu, 
dakako u mnogo blažem obliku. No sve negdje do polovice XIX. vieka održale 

Milobar: Narodno gospodarstvo. II 

Prohibitivni sistem uzdržao se je u Austriji sve do sredine 
XTX. vieka, a obara se na luksusne predmete, bez kojih se lako 
može hiti, te na onu robu, koje se je i kod kude dosta i dobre 
izradjivalo. Pod „prohibitivnim" sistemom nema se razumievati 
izričita zabrana neke robe, ved je dosta, da budu carine tako vi¬ 
soke, da se uvoz ne izpladuje. Carine su pače postojale i u samoj 
državi medju pojedinim krunovinama. G. 1851. bude ukinut pro¬ 
hibitivni sistem, a uveden zaštitni carinski sistem. 

U Francezkoj je vladao prohibitivni sistem sve do g. 1860. 
-Na mnogu uvoznu robu udarala se visoka carina, a na gđjekoju i 
zabrane. Sa stranim lađjama se je postupalo u mnogom pogledu 
još u smislu navigacionih akata, jer ako se i nije branio uvoz na 

su so uredbe brodarstva u onoj čistoći, kako ih je rodio merkantilizam, Te se 
uredbe najbolje pokazuju u Oromwellovim „navigacionim aktima“ (1651.), ko¬ 
jima je jezgra ovo: 1) Obalom smiju ploviti satno oni brodovi, koji su vlast- 
ničtvo Engleza, kojima zapovieda Englez kapetan i na kojima je najmanje 3 / 4 
momčadi englezke narodnosti. 2) Izvoz iz englezkih kolonija i uvoz onamo 
smiju obavljati samo englezki brodovi. 3) Svu robu izvan evropskih država 
smiju u Englezku uvažati jedino englezki brodovi. 4) Kobu iz evropskih država 
smiju uvažati u Englezku jedino brodovi one države, u kojoj je roba izradje.ua. 
5i U englezkim kolonijama nije dozvoljeno strancu trgovati. 

Po englezkom primjeru izdale su ovakove zabrane i druge države. 

Da se je iz ovakovoga gospodarskoga rata morao napokon izleći i krvavi 
rat, nije čudo. Već ratovi Ljudevita XIV. s Englezkom dobrom su stranom i 
trgovačko-politički, a englezki ratovi s Ljudevitom XV. mogu se nazvati — 
barem s englezkoga stanovišta — gospodarskim ratovima. U ovim ratovima 
izgubi Francezka: Kanadu, Iztočnu Indiju, a nekoliko desetaka godiua kasnije 
i Missisipi i Louizijanu. 

Mnogo stariji pa zato manje poznat, ali zato nemanje ogorčen i dugo¬ 
trajan gospodarski rat trajao je više stoljeća izmeđju Hrvata i Mletaka o go¬ 
spodstvo na Jadra,uskome moru. Naši su pradjedovi držali* da njima pripada 
gospodstvo na tome moru, pa su zahtievali harač od Mletčana; a ako oni nisu 
htjeli plaćati, onda su naši hvatali i plienili mletačke ladje. Mletčani. su to 
nazivali gusarstvom. No mi bismo rekli, da to nije bilo gusarstvo, već naprosto 
kazna, ili, kako bi se danas reklo, represalije za neplaćanje danka. To zaklju¬ 
čujemo iz onoga pisma, što ga papa piše banu Domogoju i gdje spominje, 
da ti „gusari" robe ladje pod imenom banovim. Ako su ti „gusari" radili tako 
u ime državne oblasti, to onda nije bilo gusarenje, već zahtievanje tributa. 
Tako bi od prilike izgledala stvar pravno. No da se je dogadjalo i nepodob- 
ština u ono surovo doba, ne ćemo nijekati. Ali da je pravi razlog ovoga gusa- 
renja bio taj, što su Hrvati htjeli zagospodovati morem i trgovinom na 
Jadranu, može se razabrati iz rieči cara Konstantina Porflrogenita, koji veli, 
da su u mirno doba hrvatske ladje trgovale sve do Mletaka. A nisu li i 
Mletčani palili ne samo ladje, već i sela i gradove Hrvatima? To se naziva 
..ratom", dok se rat Hrvata naziva morskim razbojstvom. 

stranim ladjama, ali se je zato visokim nametima vrlo obterećivao. 
Gr. 1860. sklopi car Napoleon III. s Englezkom trgovinski ugovor 
te uvede po englezkom primjeru slobodnu trgovinu. 

0 sj e ver o-a m e ri čko j Uniji ne bi se moglo tvrditi, da 
je provadjala strogi prohibitivni sistem. Ali izuzme li se vrieme od 
1832—42., kad je vladao sistem umjerene carine, obstojala je za¬ 
štitna carina, koja je sve to većma rasla, tako da se je u devet - 
desetim godinama (Mac Kinley-bill 1890. i Dingley-bill 1897.) ne 
doduše formalno, ali faktično razvila gotovo do prohibitivnoga 
sistema. 

U Englezkoj vlada prohibitivni sistem negdje do konca 
XVIII. vieka. Poslije toga uvadja se slobodna trgovina, ali samo 
za industrijalne izradke. Podpuna sloboda trgovine uvadja se istom 
god. 1826. 

Kako se odavle vidi, potrajao je prohibitivni sistem, koji se 
u početku naziva merkantilizmom, dosta dugo, pa mu se tragovi 
još nisu izbrisali, jer naravni razvoj ne trpi skokova. Isti posljedak, 
što se opaža kod agrarstva i obrta, opazio se i kod trgovine. Kao što 
se kod poljodjelstva prešlo od najveće vezanosti posjeda na pod- 
punu slobodu diobe, a kod obrta od ograničenja na podpunu slo¬ 
bodu obrta, tako se evo i u trgovini prelazi iz prohibitivnoga si¬ 
stema u slobodnu trgovinu. Ali kao što se u gornja dva slučaja 
pokazalo, da podpuna sloboda služi samo jakima, tako se je to 
pokazalo i kod trgovinske politike. Odatle eto reakcija, koja se 
očituje u sistemu zaštitne carine. 

b) Sistem slobodne trgovine. 

Merkantilni sistem kao obožavatelj trgovine, t. j. novca, našao 
je dva načelna protivnika: u fiziokratima i u Adamu Smithu. Fizio- 
kratizam je kovao u zviezde poljodjelstvo, a Adam Smith nada 
sve izticao industriju. Fiziokrati nisu u praksi, u politici imali ve¬ 
likoga uspjeha, ali ga je tim više imao Adam Smith. Na temelju 
njegove nauke došao je do ciene industrijalni sistem, a s tim su 
doprla u praksu načela manchesterske škole o slobodnoj trgovini. 
U Englezkoj se razcvatom industrije (izrabljivanjem kolonija) naj¬ 
prije stvorila škola, koja je učila, da je naravni tečaj prometa — 
slobodna trgovina. Sretnim ratovima skršila je Englezka Francezku 
na moru, otela joj kolonije, te postala glavnim dobavljačem kolo¬ 
nijalne robe za evropske države, koje nisu imale kolonija. Odatle 

joj veliki prihodi, koje je mogla upotriebiti na usavršivanje inđu- 

* 

strije. Zato se ondje najprije počimaju upotrebljavati strojevi, a 
njima usavršivati i umnažati jeftina produkcija. Sad joj je tre¬ 
balo još samo kupaca, pa joj je zato nauka o slobodnoj kao „na¬ 
ravnoj u trgovini dolazila u prilog. Povrh toga je za slobodnom 
trgovinom vapila potreba poljodjelskih priroda, naročito žita. Po¬ 
znato je, kako su bogata englezka vlastela nastojala, da po što po 
to održe cienu žitu na što višoj visini. Odatle visoke carine na 
uvoz žita. Još g. 1815. odlučio je parlamenat, da zabrana na uvoz 
žita i raži ima tako dugo potrajati, dok domaćoj pšenici poskoči 
ciena na 20 šilinga po kvarteru, t. j. na 2 1 / 2 met. centa, a na 53 
šilinga po kvarteru zobi. Odatle ona znamenita agitacija Cobde- 
nova za slobodu trgovine. 

No ove prave i specijalno englezlce razloge za slobodnu trgo¬ 
vinu znala je trgovinska škola prekriti i obćim interesima. Tako 
ova škola uči, da se slobodnom trgovinom naravnim načinom raz¬ 
vija prava razdioba produkcije. Svaka će zemlja izrađjivati ono, 
što može po prirodnim okolnostima, a odatle će nastati korist po 
sve konsumente na svietu, jer će moći kupovati najjeftiniju robu, 
što je moguće; iz ovakovoga prometa nastat će neka kulturna za¬ 
jednica svih naroda, gdje će u nekoj grani raditi jedan za sve, 
svi za jednoga; carine omogućuju monopol postojeće produkcije i 
umjetno podržavaju njezine za život nesposobne grane. Da su se 
ovi apostoli mogli pozivati i na primjere u Englezkoj, to stoji. Ali 
kolikogod su ove fraze zvučne i istinite sa stanovišta medjunarod- 
noga gospodarstva, one su bile preuranjene. Ondje, gdje se je do 
sada tako grčevito odgajalo individualno narodno gospodarstvo, 
nije se inoglo očekivati, da će se to na jednom pretvoriti u medju- 
narodno. Zato ostale države i ne primaju ove nauke odmah, već 
i dalje vode svoju prohibitivnu trgovinsku politiku. No značajno je 
svakako to: čim jedna država ostavi prohibitistički sistem, pada u 
ekstrem, u slobodnu trgovinsku politiku; a istom kada se opeče, 
udari srednjim putem — zaštitnom trgovinom. Ovim fazama prošle 
su sve države. 

Prva, koja je iza Englezke ovim putem udarila, bila je Nje¬ 
mačka, ali s posebnih razloga. Izuzmemo li njemačku industriju, 
koja se je s pravom bojala englezke utakmice, svi ostali ekono- 
mijski i politički elementi bili su skloni slobodnoj trgovini. Jaki 
agrarci željeli su ju zato, što su se s pravom nadali velikoj dobiti, 
ako se njemačkim poljodjelskim produktima otvori englezko žitno 
tržište. Trgovački se je svict takodjer nadao dobitku, ako mu bude 



165 


moguće u Englezkoj jeftino kupovati, a u Njemačkoj skuplje proda¬ 
vati industrijalne izradke. Konsumenti su takodjer očekivali sa zado¬ 
voljstvom pojeftinjenje robe radi utakmice izmeđju strane i domaće 
produkcije. Politički elementi nisu bili opet radi konsekvcncije 
protiv ovoga liberalnoga sistema, jer su u ono vrieme tada još 
mladoj liberalnoj stranci bila puna usta liberalnosti. Ta stranka, 
koja se je borila za sve moguće slobode, nije se mogla odlučiti, 
da u ovom jedinom pitanju bude ,,natražnom“. Ovomu se je mogla 
Njemačka, ili bolje rekuć Pruska, tim manje oprieti, stoje s ovim 
vezala i svoje političke osnove. Pruska je nastojala, da otvorenjem 
svojih granica dovede u gospodarski savez manje njemačke države, 
koje su pravno bile Pruskoj isto tako „inozemstvo 1 ', kao i Englezka. 
No kako znamo, malene države ne mogu voditi samostalne gospo¬ 
darske politike, nego se moraju privinuti ili uz jaku susjedu, ili 
se više malih država sdružiti u gospodarsku cjelinu. Tamo od go¬ 
dine 1818. počima Pruska privijati maleno njemačke državice u 
ovaki gospodarski savez. U isto vrieme sdružuju se i južno-zapadne 
njemačke države (Bavarska i Wtirttemberg) u posebni taki savez. 
Tako su neko vrieme postojale u Njemačkoj dvie carinske zajed¬ 
nice (Zollvereine), koje se na novu godinu 1834. sdružišo u jednu 
„njemačku carinsku zajednicu 14 , koja bude podpuno zaokružena 
god. 1851., kad u nju stupi i kraljevino Hannover. Ovaj se gospo¬ 
darski savez oživotvorio pod okriljem Pruske uzprkos Austriji, koja 
je za istim težila, ali god. 1853. bila iztisnuta iz njemačke carinske 
zajednice, koja je doduše sklopila s Austrijom povoljan trgovinski 
ugovor, ali jo nije htjela primiti u svoju zajednicu. Ood. 1866. 
bude Austrija i politički iztisnuta iz Njemačke. 

Ovo su bili razlozi, s kojih je Njemačka pod vodstvom 
Pruske najprije pristala uz slobodno-trgovinski sistem, te ga se i 
najdulje držala: sve do 70. godine, kad prihvati sistem zaštitne 
carine. God. 1870. znači za Njemačku politički, a u mnogom po¬ 
gledu i gospodarski preporod. Njemačka je od sada i politički 
jedinstveni faktor spram inozemstva. 

U 60. godinama prošloga vieka zahvati dah slobodno-trgo- 
vinskoga vjetra i druge države, ali samo za kratko vrieme, t. j. 
za jedan period trgovinskih ugovora. Tako Francezka udari slo- 
bodno-trgovinskom strujom sklopivši god. 1860. trgovinski ugovor 
s Englezkom. Ali već početkom 70. godina udari kod sklapanja 
trgovinskih ugovora putem zaštitne carine. — Isto tako podje i 
Austrija koncem 60. god. za slobodnom trgovinom, ali se i ona 

prihvati carine već prigodom izminuća ovih ugovora. Rusija nije 
u obće ni uvadjala slobodne trgovine; jedino umjerena carina 1851. 
do 57. sjeća, da sn na drugoj poli svieta poćeli pucati okovi pro- 
hibitizma. 

I tako eto slobodna trgovina odmah u svom početku ima tu 
posljedicu, da su se počele snizivati carine, pa poslije, da se je po¬ 
čela uvadjati slobodna trgovina i drugdje, no trajno se nije održao 
ovaj sistem nigdje, jedino se uzdržala njegova klauzula „najveće 
pogodnosti u . 

c) Sistem zaštitne carine. 

Neki misle, da je zlato i srebro najtrajnije dobro, pa zato, 
kad bi ib koji narod sgrtao kod kuće, morao bi se silno obogatiti. 
No željezna je roba mnogo trajnija od vina, pa ipak svatko 
uvidja, do bi bilo bezsmisleno, kad bi tko više lonaca za sebe za¬ 
držao, nego što ib treba za prigotavljanje jela, jer će se svagda 
naći radnika, koji će za branitbena sredstva napraviti lonaca. Ovako 
je i s plemenitim kovinama. I njihova vriednost ovisi o potrebi za 
dvie svrbe: za kovanje novaca i posudja (što se za ures upotreb- 
ljuje, to je neznatno). Količina kovana novca ravna se prema 
potrebi prometa, pa što se nakuje preko potrebe, odlazi u ino¬ 
zemstvo, ili se vraća natrag u državne kase. Potreba pak zlatnoga 
i srebrnoga posudja ovisi o broju bogatih obitelji. Ali kada bi 
država htjela povećati količinu srebrnoga posudja u misli, da će 
se time povećati bogatstvo zemlje, to bi bila luda pomisao. 

Tako pobija Sinith nazor merkantilizma o zlatu i o zapre¬ 
kama izmjene (zabrane i carine). Najveći dio dobara izrađjuje 
svaki narod za svoju potrebu, a višak za izvoz. No za ovaj višak 
ne traži zlata, ni srebra, već opet druga dobra; ili ako i dobije 
zlata, opet ga potroši na drugu robu, koja nije „najtrajnija' 1 . I 
tako služe ostala dobra ne samo za privredu novca, već i za pri¬ 
vredu drugih dobara, dok novac ne služi za drugo, nego za pri- 
bavu dobara. Odatle zaključuje Smith, da novac nuždno trči za 
robom, dok roba ne trči isto tako nuždno za novcem. Po Sinithu 
se ne radi o tom, da državljani imadu dovoljno novca, već o tom, 
da imadu dovoljno dobara, te da ih uzmognu zamieniti. Odatle 
nužda slobodne trgovine. 

Nema [dvojbe, da se narodi tim lakše dobrima obskrbljuju, 
čim je promet lakši. Izkustvo je pokazalo, da žitne ciene tim više 
rastu i padaju, čim je koja zemlja budi zbog fizičkih, budi zbog 

političkih razloga medjunarođnomu svjetskomu prometu zatvorena. 
Danas se u prometnim zemljama riedko ciena žitu podvostruči. 1 

Iz ovoga sliedi, da se mora nastojati, kako bi sva roba po- 
jeftinjela, kao što i žito, jer je kupao tim bogatiji, čim je roba 
jeftinija. Iz svega dakle sliedi —• slobodna trgovina za svu robu. 
No kraj sve ove prividne logike stvar ipak ne stoji ovako, jer 
što pojedincu kupcu prudi, to može da bude cjelini na štetu, a 
dužnost je države, da pazi na cjelokupno gospodarstvo. Tako može 
trgovinska premoć jedne države ugnjetavati drugu državu i njeno 
stanovniČtvo, kao što je početkom XDC. vieka Lnglezka svjetsku 
trgovinu u svoje ruke pribrala, tekstilnu i željeznu industriju go¬ 
tovo u monopol uzela, tako da nijedna zemlja nije mogla kod kude 
željezne robe izradjivati tako jeftino, da bi ju mogla u vlastitoj 
kući uz onu cienu prodavati, uz koju se je prodavala englezka 
željezna roba. Ova bi utakmica bila u zametku ubila željeznu i 
tkalačku produkciju na evropskom kopnu, da nije bilo umjetne 
pomoći — zaštitne carine. 

Proti ovoj slobodno-trgovinskoj nauci ustanu najprije Ame- 
ričani (Carey i Hamilton), a u Evropi Niemac Fridrik List. 
List je slobodno-trgovinskoj nauci (i A. Smithu) spočitavao četiri 
grieha. 2 

Prva bludnja Sinithove škole stoji u tom, što je njena nauka 
znanost o izmjeni dobara, dok je narodna ekonomija znanost o pro¬ 
duktivnim snagama naroda. Tko svinje odkranjuje, po toj je nauci 
produktivno udo đružtva, a tko ljude odgaja, neproduktivan je 
član družtva; tko diple gradi za prodaju, taj producira, dok prvi 
virtuoz na svietu ne producira, jer se njegova produkcija ne može 
nositi na pazar. Jedan Nevvton, jedan Watt, jedan Kepler nije tako 
produktivan, koliko jedan konj, ili magarac (o, c. p. 213.). Ali 
snaga, koja bogatstvo stvara, mnogo je vrednija od samoga bo¬ 
gatstva, jer ona ne samo da zajamčuje posjed i pomnožavanje ste¬ 
čenoga, već i nadomještanje izgubljenoga. A to još više vriedi za 
narode, koji ne mogu od rente živjeti, nego za pojedinca. Rat za 
oslobodjenje stajao je Američane stotine milijuna, ali je njihova 

1 Ciene žitu znale su u Engleskoj skočiti u XIII. stoljeću za 66-atruko, 
u XIV. stoljeću za 50-struko, u XV. stoljeću za 20-struko, u XVI. stoljeću 
za 8-struko, u XVII. stoljeću 3‘/ 2 -struko, u XVIII. stoljeću za 4y 2 -struko, 
a početkom XIX. vieka za 4-struko, dakle jedva 4-stiuko kraj sve zabrane 
uvoza iz inozemstva. (Conrađ, Handbuch d. Staatswis., III., 892.) 

- Das nationale Svstein đer polit. Oek., 1841. 

produktivna snaga vrlo porasla izvojštenjem slobode, pa je zato 
narod za malo godina iza rata stekao više bogatstva, nego što je 
ikad prije imao (o. c. p. 201.—202.). 

Druga je pogreška Smithove škole, što nauča sistem privatne 
ekonomije pojedinaca u jednoj državi, ili 11a cielom sviet.u, kao 
da nema posebnih država, naroda i narodnih interesa, kao da nema 
posebnih ustava i različnih kulturnih prilika, kao da nema ratova 
i narođnostnih strasti. Izmeđju pojedinca čovjeka i cieloga čovje¬ 
čanstva stoji još narod. „Ujedinjenje individualnih sila u zajed¬ 
ničke svrhe najjače je sredstvo, koje pojedinca može usrečiti. 
Najveće ujedinjenje pojedinaca, što se je do sada realizovalo pod 
pravom i zakonom, jest država i narod; a najviše ujedinjenje po¬ 
jedinaca, što se dade pomisliti, bilo bi ujedinjenje čitavoga Čovje¬ 
čanstva. “ No jer je još daleko do toga, treba računati s onim, što 
postoji. Zato List zabacuje sisteni na bezdanom kozmopolitizmu. 
„Na narodnoj naravi, kao 11a posređujućem udu izmedju pojedinca 
i čovječanstva, sazdana je moja ciela sgrada." Zato, jer još ima 
naroda i država, mora biti i narodnih gospodarstva. Slobodne trgo¬ 
vine ne može biti, dok ne bndu jednako jaki narodi svoje pro¬ 
dukte izmjenjivali5 u ovaj čas (1840.) je jedino Englezka jaka, a 
svi ostali narodi bili bi od nje izprešani; to nije sloboda, gdje bi 
se djeca imala boriti s orijašem. 

Time, sto Smithova škola mimoilazi narod, kao da već ob- 
stoji medjunarođno 'gospodarstvo, počinja treću pogrešku: računa 
s faktorima, koji u istinu ne postoje, već s onakvima, kakovi bi u 
budućnosti mogli biti. A u gospodarstvu valja računati sa realnošću. 

Četvrta pogreška spomenute škole stoji u tom, što ona hoće 
da učini državu pukim gledaocem, koji se nema ni u što miešati, 
već gledati, kako sc gospodarstvo „naravnim" putem razvija. 

Fridrik List počeo je prvi vojevati za uvođenje zaštitne ca¬ 
rine, pa sc njemu u prvom redu i pripisuje njezin sistem. 1 List 

1 Listove nauke nisu kod Niomaca još ni danas izgubile od svoje 
vriednosti, pače kao da još više vriednosti dobivaju. Njemačka gospodarska 
politika kreče se sad više, sad manje u okviru Tastova programa, te je mnoge 
točke več oživotvorila, a. kojih nije, to joj se danas broji u pogreške. Zato 
ćemo iztaknuti neke njegove konkretne predloge, koje Niemci i danas za¬ 
govaraju. 

Veličina pučanstva, prostrani, različitim prirodnim blagom obdareni teri¬ 
torij — to su bitni uslovi za normalnu narodnost. Mali narodići, kao što su 
fšvicari, Holandezi (kojima je prolazna konjunktura pripomogla, da su se do¬ 
kopali prolazno svjetskoga položaja), ne smiju si utvarati, da su već nekakvi 

n a glasuje, da je gospodarstvo u svakoga naroda produkat historij¬ 
skoga razvitka pod uplivom države. Narod, koji hoće da si pridigne 
gospodarstvo, na pr. od poljodjelstva do industrije i izvozne trgo¬ 
vine, mora da zovne u pomoć državnu vlast, da za vrieme prie- 
laza zaštiti domaću produkciju od strane utakmice. Ta zaštita stoji 
u zaštitnoj carini, koja ima da se udari 11a onakove strane 
produkte, koji bi se lako i kod kuće izradjivali, da nema strane 
utakmice, koja radi uz povoljnije uvjete (veće izkustvo, vještije 
radničtvo, tehničke, kreditne i prometne prilike). No budući da ova 
zaštita znači u isti čas i obterećenje domaćih konsumenata, to ima 
biti samo privremena, dok se mlada industrija odgoji do krepkoga 
života. Je li se to jednom postiglo, tad ima ova zaštita prestati, jer 
bi se inače izrodila u monopol producenata na račun konsumenata. 
Carina na hranivu robu i na surovine ima se zabaciti, jer djeluje 
sasvim inače, nego carina na obrtne izrađke. List kori agrarce, 
što misle, kao što su oni snosili carinu na industrijalne izrađke, da 
se sada mora dozvoliti carina na poljodjelski prirod kao neka na¬ 
knada. To bi zvonilo tako, kao kad bi poljodjelci, koji su napra¬ 
vili mlinaru mlin, zahtievali od njega, da im obdjelava polja. Obrt 
je konsumenat i kupac poljodjelskoga priroda. Poljodjelac ne može 
obogatjeti bez obrtničtva, a obrt ne može procvasti bez jeftine su¬ 
rovine i jeftinoga živeža. Poskupe li agrarci svoj prirod, ubijaju 
industriju, ubijaju kokoš, koja im nosi zlatna jaja (o. c. p. 357 i 
mu. dr. mj.). 

Sistem slobodne trgovine može uništiti, ili barem zapriečiti 
razvitak slabo razvitih narodnih gospodarstva. Mnogi obstojeći ka¬ 
pitali izgubili bi eienu, radnička plaća bi još dublje pala, izselji- 
vanje radničtva bila bi neizbježiva posljedica. Listov sistem po- 

narod i da mogu narodnu trgovinsku politiku voditi i samostalno gospodarsko 
područje sačinjavati. Švicarska, Holandija, Belgija, Danska moraju se kao 
gospodarska uda utjeloviti Njemačkoj, nadalje se imadu sve države evrop¬ 
skoga kontinenta složiti, da skrše monopol Englezke, a onda mora ovaj savez 
uzeti pod svoj odgoj i obskrbu svukoliku Aziju, kao što je Englezka 
uzela Tndiju. U slučaju pak, da se pučanstvo u zemlji odveć umnoži, ima 
država da se brine za izseljivanje u Ameriku (i to radje u srednju i južnu, 
jer se Niemci medju Englezima rado odnarode), a onda se imadu na oko 
uzeti zemlje evropske Turske, pa se u tu svrhu mora Austrija 
primiti u njemački carinski savez (o. e. p. 257—259, 579 - 585.). — 
Treba držati na umu, da je to List pisao god. 1841., kad je englezka indu¬ 
strija bila na vrhuncu svoje premoći. List je bio ne samo dobar ekonom, 
nego i vrele krvi njemački patriota. Kakova pogibao od gerinanstva nama 
prieti iz ovoga programa, toga ne treba posebice izricati. 

doban je očuvati postojeću produkcionu organizaciju od ovakovih 
kriza, pa je zato u stanovitim slučajevima podpuno opravdan. 

Od merkan ti Inoga sistema razlikuje se Listov time, što uvoznu 
carinu ograničuje samo na nekoje vrsti produkcije, i to tek pri¬ 
vremeno. 

Inače se Listov sistem može smatrati nekim prielazom k no¬ 
vomu, koji se javlja pod imenom „zaštita narodne produk- 
eije“. Ovaj novi sistem teoretički je slabo obradjen, ali se zato u 
praksi tim više cieni. Smisao toga sistema stoji u tom, da se do¬ 
maćoj produkciji na domaćem tržištu imade zajamčiti neka prednost 
(protekcija) pred inozemnim produktima. Sve, što se kod kuće može 
izradjivati, treba da se zaštiti pred inozemnom konkurencijom. 

Ovaj sistem, proveden u svim svojim konsekvencijama, do- 
vađja donekle do merkantilnoga sistema, samo u blažoj formi; 
stvara t. zv. zatvoreno trgovačko područje, gdje domaće poljo¬ 
djelstvo i industrija rade jedno za drugo, nastojeći da očuvaju što 
veću neodvisnost o inozemstvu. To je dakle obćenita zaštita, obći 
zaštitno-carinski sistem za svukoliku narodnu produkciju, te prema 
tomu samo prošireni, ali trajni Listov sistem. 

Nego u praksi se pokazalo, da ni ovaj sistem ne može da 
bude trajnim. Jer čim većina rastu interesi onih izvoznih produk- 
cionih grana, tim veća nastaje potreba, da se izvoz u inozemstvo 
omogući, a upravo tomu stoje na putu ovakovi obćeniti zaštitni 
sistemi, jer strane države obično carinom udaraju robu druge 
države, ako koja oporezuje njihovu robu. To je bio razlog, da je 
u posljednjim ugovorima izmedju Njemačke i susjednih država za¬ 
pušten ovakav obćeniti zaštitni sistem, te uveden ugovorni tarif i 
zaštitna carina samo na one inozemne predmete, za koje domaća 
produkcija u istinu treba zaštite. Ovime je udarila trgovinska po¬ 
litika evropskih država novim smjerom. 

a) Trgovinski ugovori od sedamdesetih godina 

ovamo. 

Stariji sistem trgovinske politike i trgovinskih ugovora, koji 
se odlikovao visokim carinama, učinio je, da se je industrija to¬ 
liko razvila, da su ugovori od šestdesetih godina udarili putem slo¬ 
bodno-trgovinske politike, ili barem znatno snizili carinu i uveli 
klauzulu najveće pogodnosti. Pošto je na to nastala konkurencija, 
zavlada kriza upravo epidemijski, a države stanu opet putem auto- 
nomnoga tarifa uvadjati zaštitnu carinu, te se ne vežu ugovorenim 

tarifama, već unašaju u ugovore obćenitu klauzulu najveće pogod¬ 
nosti. Autonomni tarifi postaju sve to viši, pače poćimaju dostiza- 
vati one stare prije šestdesetih godina, a to sve pod firmom: „za¬ 
štita narodne produkcije 1 '. Na ovaj način bude udarena carina i na 
poljodjelske produkte (od kojih se je prije uzimala samo obična 
financijalna carina). To je pak imalo svoje posljedice i za indu¬ 
striju: poskupljenje suro vina i polufabrikata poskupljuje i konačne 
fabrikate, a to obterečuje konsumente. Ovo pak ima za posljedicu 
olakšanje uvoza stranih produkata i otežčavanje domaćega izvoza. 
Pod ovakovim uvjetima osobito strada ona produkcija, koja je 
upućena i na vanjsko tržište, pa zato i nastoji, da promieni posto¬ 
jeće ugovore, koji se i nisu dugo održali. 

Krize, što su zaredale po svietu u 70. godinama, imale su 
razne uzroke. Velike gradnje kanala (Suez!), željeznica, paro¬ 
broda, brzojava, koje su silno dopriniele procvatu industrije, te 
tehnička reorganizacija industrije — sve je to bilo dovršeno. Indu- 
strijalne grane, koje su do sada radile za ove gradnje, ostale su 
bez rada, bez kupaca; mnogi uloženi kapital nije mogao da preko 
noći obustavi posao. Odatle prevelika i razuzdana konkurencija. 
U isto vrieme započme kriza srebra demonentizovanjem 
(gl. sv. I. str. 159. i si.). Malo zatim nastupi agrarna kriza 
radi prekomorske konkurencije. Napokon i militarizam prinuka 
države, da si carinom namaknu prihoda. Sve je ovo sililo države 
na zaštitnu carinu. 

Austro-ugarska monarkija, prva medju svim evropskim drža¬ 
vama, odkaže ljubav slobodno-trgovinskoj politici. Već god. 1875. 
odkaže, ona trgovinski ugovor Englezkoj, te ga zamieni klauzulom 
najveće pogodnosti. Sliedeće godine odkaže ugovor i Njemačkoj i 
Švicarskoj. Iza dvogodišnjega jalova pregovaranja s Njemačkom 
uvede u lipnju 1878. autonomnu carinsku tarifu, a god. 1893. 
sklopi s Njemačkom, Švicarskom, Italijom i Belgijom ugovore, u 
kojima je ugovorom postavljena carinska tarifa ponešto medju- 
sobno snižena, te se ne smije povisivati, dok ugovor traje. Gotovo 
sve ove pogodnosti budu i drugim državama dozvoljene, pošto je 
monarkija bila na to vezana onom klauzulom najveće pogodnosti. 
Ovi ugovori iztiču god. 1903. U ovaj čas spremaju se novi ugovori, 
kojima se proriče vrlo težak porod. 1 

1 Izričući ugovor bio je koban po nas Hrvate zbog glasovite vinske 
klauzule na korist Italije, po kojoj je bilo Italiji omogućeno, da uspješno 
konkurira na domaćem tržištu sa dalmatinskim vinom. Po pripoviedanju 



172 


Njemačka se je brzo zasitila zaštite „produkcije 11 . Njena silno 
ponarasla industrijalna produkcija trebala je širega tržišta. Izkazi 
o primitku carine u zadnjoj godini (1891.—1892.) pokazuju, da 
se je u Njemačku uvažalo poglavito hranitbene i živežne robe 
(75°/ 0 ), dok carina na industrijalnu robu (polufabrikate i fabri¬ 
kate) iznaša tek 10%. To je znak, da njemačkoj industriji nije 
više trebalo carinske zaštite; pače obratno: zaštita ju je pritiskala, 
jer je satno otežčavala uvoz hranitbene i suro vinske robe. Zato 
je Njemačka prva predložila Austro-Ugarskoj god. 1893. ovakav 
ugovor, kako spomenusmo. 

Prodru li njemački agrarci sa svojim zahtjevom, da se u 
novim ugovorima povisi carina na poljodjelski prirod, zadat će to 
njemačkoj industriji golemi udarac: surovine će i kruh kod kuće 
poskupjeti, a to su dva glavna uvjeta za napredak industrije. Osim 
toga bi industriju zadesila nevolja i na inozemskom tržištu, jer 
se neke države (na. pr. Rusija) groze, da će njemačkoj industriji 
u obće zatvoriti vrata, druge (na pr. Austro-Ugarska, Englezka, 
Italija itd.)j da će visoku carinu udariti na izradke njemačke indu¬ 
strije. Sve bi to izazvalo čitav gospodarski rat protiv Njemačke, 
a težko da ne bi djelovalo i na političke prilike (trojni savez!) — 
sve za volju šaci agraraca, jer se ovdje ne radi nego tek o inte¬ 
resima velikoga agrarnoga posjeda (jedva 4'5% pučanstva). Ali 
što vladi zadaje potežkoća, to je njihova izvrstna organizacija i 
jaka stranka u pruskom saboru. 

Više zamašaja od ove politike ima po čitavo svjetsko gospo¬ 
darstvo sustavna tendencija gospodarske politike u Rusiji, u sje- 
vero-američkoj Uniji i u Englezkoj. Ove države svojim golemim 
prostorom, koji obuhvata sve zone i klime, i svojim brojnim pu¬ 
čanstvom dostaju same sebi, da stvore posebna samostalna gospo¬ 
darska područja. 

Rusija se svojom golemom površinom od 21'7 mil. km 2 i 
svojim pučanstvom od preko 100 milijuna razvija pod jedinstvenom 
trgovinskom politikom, pod visokom zaštitnom carinom, prometnom 
(prievoznom) politikom, kroči sigurnim krokom u tom smjeru, da 
se razviie do samostalnoga gospodarstva. Vlada izgradivši svoje že¬ 
ljeznice, osobito sibirsku, dobit će n svoje ruke promet iz Evrope i 

dalmatinskih vinogradara bilo bi produljenje ove klauzule na daljnjih 10 go¬ 
dina ubitačno po dalmatinsko vinsko gospodarstvo, koje je time došlo u krizu, 
pa će monarkija morati na to kod sklapanja novih ugovora paziti. Talijani u 
ovaj Čas napinju sve sile, da klauzulu proturaju i za daljnjih 10 godina. 

Azije, a govori se i o tom, da se sibirska željeznica spoji s Ame¬ 
rikom. Po tom bi Rusija, neodvisna o Evropi i Americi, mogla 
ove obje staviti u neku odvisnost o sebi. 

Američka Unija velika jc kao ciela Evropa (9 mil. km 2 ), 
dok pučanstvom nadmašuie tek Njemačku za desetak milijuna. 
Visokom zaštitnom carinom razvija u velike domaću industriju i 
agrarstvo, dok joj je bogatstvo surovina neizerpivo. Već danas 
postala je Amerika veleznamenitim faktorom u svjetskoj trgovini: 
od svekolike količine ugljena i željeza, što se na svietu izra- 
djuje, odpada na Ameriku U., žita preko x / 3 (37°/ 0 ), a pamuka 
pače do 2 / s (oko 67°/o)- Trgovinska politika američke Unije bila je 
zaštitna carina, koja je tamo od 30. godina prošloga vieka nepre¬ 
stano rasla, te se Mae-Kinley-billom i Blinlley-billom kao kakovim 
kinezkim zidom od vanjskoga svieta ogradila. Nego u najnovije 
vrieme čuju se glasovi s najodlučnijega mjesta (od predsjednika 
Roosevelta), da se ima popustiti od politike skrajnjega protekci¬ 
onizma, koja je izazvala neku agitaciju medju sređnjo-evropskim 
državama: da se slože protiv američke konkurencije i ekskluzi- 
vizma. S raznih se je strana čulo, da bi se srednjo-evropske države 
morale urediti kao neko jedinstveno gospodarsko područje spram 
Amerike, Englezke i Rusije. Uvidjavni Američani kao da su opa¬ 
zili ovo gibanje, pa počimaju savjetovati recipročnost, t. j. sni¬ 
ženje carine. 

Ovdje bi se mogla spomenuti i pan-američka agitacija, koja 
ide za sada za tim, da prouadje način za jedinstvenu trgovačku 
i prometnu politiku [svih američkih država i da tako Monroevu 
doktrinu, 1 pošto je zakopana na političkom polju, oživi na gospo¬ 
darskom. 

Najpodobnija i najspremnija za samostalno autarhijsko gospo¬ 
darsko područje jest veličanstvena država Velika Britanija, 
država, kakove sviet još nije vidio. Nema izradka ni surovine, koji 
se ne bi našao na njenom golemom teritoriju od 23 milijuna km 2 , 
rasprostranjenu po svim kontinentima i pod svim klimatskim zonama, 

1 God. 1822. prihvati američka Unija priedlog predsjednika Monroe: da 
u buduće ne smije nijedna evropska država zadobiti posjeda na američkom 
tlu u obće. U ono vrieme sbacile su južno-američke države, španjolske pro¬ 
vincije, gospodstvo Španjolske, pa su se Američani Unije bojali, da ne bi 
ove južno-američke republike spale pod Englezku. Ta nauka glasi u kratko: 
Amerika Američanima. Ali najnoviji imperijalistički smjer Unijine politike 
pokazuje, da Američani žele i više, nego samu Ameriku. 

te s orijaškitn brojem pučanstva (do 210 milij. duša). Politika 
Englezke spram svojih kolonija bila je nekoć slična španjolskoj, 
t. j. bilo je to najbezobzirnije izrabljivanje. Ali od kada se je ame¬ 
rička Unija odciepila, udarila je Vel. Britanija liberalnim putem. 
Samostalne kolonije: Kanada, južna Afrika i australska konfede¬ 
racija vode podpuno neodvisno svoju trgovinsku politiku, tako da 
udaraju visoku carinu i na samu englezku robu. Isto tako i krunske 
kolonije ustanovljuju pod nadzorom englezkoga guvernera svoju 
trgovinsku politiku. Jedino trgovinskom politikom u Indiji upravlja 
englezki parlamenat. No tamo od 90-ih godina nastoje i englezke 
vlade kao i same kolonije, da se kolonije s maticom zemljom slože 
u što užu gospodarsku zajednicu. O tom se radi i službeno (kon¬ 
gresi zastupnika Englezke i kolonijalnih vlada god. 1887., 1894., 
1897.), kao i privatno (kongresi zastupnika trgovačkih komora 
g. 1892., 1896.), i to najprije o jedinstvenoj carini. Odkako su sve 
evropske države okrenule ledja slobodno-trgovinskoj politici, od tada 
počima i u Englezkoj preotimati maha mnienje, da ne treba ni 
Englezka drugim državama otvarati svoga tržišta badava. U 90-tim 
godinama odkaza Englezka ugovore, koji su sadržavali klauzulu 
najveće pogodnosti, samo zato, da ih uzmogne podati svojim kolo¬ 
nijama, te ih i sama od njih dobiti. Tako je Kanada za 25% ca¬ 
rine popustila na robu „iz onih zemalja, koje kanadskoj robi do¬ 
puštaju slobodni uvoz“. A to se je protezalo jedino na Englezku 
i njenu koloniju Novi Južni Wales. 

Odatle se vidi, da Englezka kani slobodno-trgovinsku politiku 
uporavljati samo na svoje kolonije, da uzmogne kod njih dobiti 
za sebe najveće pogodnosti. Drugim riečima: Englezka i njene ko¬ 
lonije približuju se k cilju, da oživotvore jedinstveno, „samo- 
vladno“ (autarhijsko) gospodarsko područje. 

e) Vjerojatnost mješovitih trg. ugovora. 

Iz ovoga pregleda etapa, što ih je prevalila trgovinska poli¬ 
tika u svojem razvitku, može se vidjeti, kako na površinu izbija 
ona crvena nit, koja dozvoljava djelovanju prirodnih zakona mo¬ 
gućnost, da na ekonomijskom polju onako zaharaju, kao vatra i 
voda u prirodi, kada preotmu mah. Preširoka sloboda na trgo¬ 
vinskom, kao i na cielom ekonomijskom području, ubija i uni- 
štuje sve, što je slabije. A to nije pravo, jer sve, što je slabo, ne 
nosi uviek u sebi klicu smrti, već se uz njegu i brižnost može 

mnogo štošta razviti do bujna života. Prirodni zakon u svojoj bit¬ 
nosti jest pravo jačega. Preširoka sloboda ne postupa obzirno. Ona 
ne pita, koji je slabićak sposoban za život, a koji nije, već ubija 
jednoga i drugoga. Slobodna trgovina pokazala se je ubitačnom 
po slaba narodna gospodarstva, kao što se je sloboda obrta i utak¬ 
mice pokazala ubitačnom po mali obrt. Zato su slabije države sta¬ 
vile granice slobodi trgovine, pa ih je to spasilo. Zaštitna carina 
zaštitila je u Njemačkoj i Americi domaću industriju, koju bi inače 
bila utukla englezka industrija; tadanji slabići ojačaše tako, da se 
danas ne boje sukoba sa nekadanjim orijašem. To su tako poznate 
činjenice, pa ipak još i danas zatvaraju pred njima oči i neki 
svietli umovi, kao na pr. Molinari, Block itd., a na vapaje maloga 
obrta još se baš nijedna država dovoljno ne obazire, premda bi 
i ovdje zaštita urodila uspjehom ne samo na gospodarskom, već i 
na socijalnom području. 

Danas, ako svi znaci ne varaju, spada sloboda trgovine u 
prošlost. Danas, osim nekoliko akademičara, rok bi, da slobođno- 
trgovinska škola više nema pristaša. Velike države, koje bi bile 
podobne, da vode slobođno-trgovinsku politiku, zatvaraju joj vrata, 
jer žele, da se urede s vremenom za samostalne gospodarske svie- 
tove (Englezka, Amerika, Rusija). A manje države ne mogu ova- 
kove politike voditi, da ih jača gospodarstva ne utuku. Sve države 
nastoje, da zaštite sebe, a od drugih da izbiju što više koristi. Opaža 
se tendencija, da si svaki ugovaratelj želi izhođiti što slobodnije 
ruke te se riešiti i klauzule „najveće pogodnosti". Vidi se, da 
trg. politika naginje k nekoj mješavini autonomističko-diferenci- 
jalnoj, ali kao da ih rumen oblieva, kad se spomenu te rieči. 
Ne može se sada još reći, kakovo će ime dobiti čedo, koje će 
se ovako težko roditi. Obzirom na svjetsko gospodarstvo još bi 
se države lakše sporazumjele, ali na području pojedinih narodnih 
gospodarstva izbijaju sukobi interesa medju prođukcionim klasama, 
tako da nije lako progledati, kako će se ti sukobi izgladiti. U 
industrijalniin zemljama osjeća se agrarstvo slabim, u agrarnim 
zemljama industrija. U jednim traže jedni jaku zaštitu, u drugim 
zemljama drugi, i jedni i drugi zahtievaju’ za svoj izvoz po¬ 
godnosti. Kako da se to u sklad dovede? Iz svih znakova dalo 
bi se naslućivati, da će novi trgov. ugovori stvoriti novi tip, 
koji će biti različit od svih dosadanjih, ali će imati od svakoga 
nešto na sebi. 

§ 7. Državno unapredjivanje trgovine. 

Kada država hoće da koju granu produkcije kod kuće po¬ 
dupre, onda udari na inozemne produkte iste struke visoku carinu, 
tako da si produkcija kod kuće osigura tržište. No hoće li država 
da koju granu domaće produkcije tako podigne, da bude podobna 
osvojiti si tržište i u inozemstvu, — tada ju pomaže ravno, t. j. 
izvoznom nagradom (eksportnom premijom). 

Izvozna je nagrada čedo inerkantilizma, koji ju je podjeljivao 
svakoj industriji, koja je bila ikoliko sposobna za izvoz. Što kas¬ 
nije, to se je država manje služila tom vršću podpore industriji, 
pa ju danas uživa još jedino šećer i žesta. To je barem javno po¬ 
znato; no može se dogoditi, da se ovakove nagrade dadu i drugim 
produktima na koji drugi način. 

Izvozna nagrada stoji u tom, da se producentu, kada njegova 
roba dospije na granicu, izplati stanovita svota. U ovoj svoti sa¬ 
držana je odšteta producentu ili za carinu, što ju je platio za 
suroviuc iz inozemstva, ili mu je to odšteta za potrošarinski namet, 
što ga je morao platiti za surovinu, kupljenu kod kuće. U prvom 
slučaju imade prođucenat dokazati, da je ta roba od one surovine, 
koju je uvezao (Identitatsnachweis). Može se dogoditi i inače: 
mjesto novaca dade se izprava, ili listina (Schein), kojom mu se 
dozvoljava, da u jednakoj vriednosti (koliko bi imao dobiti no¬ 
vaca) može da uveze iz inozemstva robe proste od carine. Ova 
izprava postane time vriednostnim papirom, koji se može lako 
prodati. 

Još veću dobit može prođucenat da izbije kod naknade po- 
trošarine, ako je vještom tehnikom dobio na pr. 15 mjesto 10 kg 
žeste od 1000 kg krumpira, jer mu kod izvoza država vrati porez 
za 1500 kg, dok je on platio u istinu samo za 1000 kg koruna. 
Odatle eto dolazi, da je na pr. šećer, što se u Austriji izradjuje, 
za 1 / i jeftiniji u Švicarskoj, nego u Austriji. 

Da se ovako podupirana industrija lako podigne, to je istina. 
Ali ona ima tendenciju, da preko svake mjere izradjuje za izvoz. 
Poradi goleme produkcije izgubi roba dosta od svoje ciene u ino¬ 
zemstvu, pa ju inozemstvo uvaža u producentovi! državu i tu joj 
pravi konkurenciju. Da se to zaprieči, mole producenti zaštitu od 
države pomoću carine. Ali i inozemne države udaraju ili visoku 
carinu na premiiranu robu, ili same davaju premiju svojim izvozi- 
teljima. U potonjem slučaju mogu trgovci države B kupiti jeftino 

robu u državi A, pa tu istu robu u državi A uzprkos carini pro¬ 
davati onako jeftino kao i producenti u državi A, koji u ovakovom 
slučaju zahtievaju od države još veću podporu. Država si uzgojila 
parasita, kojega se ne može otresti. To je eto razlog, da ovakova 
izvozna politika sve većma pada. No država može da pronadje 
način, da slično podupire koju industriju tako, da stvar izadje na 
isto, samo što ne svraća na sebe pozornosti inozemstva. Mi ne 
kažemo ovime, da ova ili ona država to čini, već da bi svaka 
mogla tako činiti. 

Bruseljska šećerna konvencija ide za tim, da se ovakove 
podpore s vremenom posve dokinu. To bi bilo vrlo pogodno po 
domaće konsumente, jer se je iz njihova žepa tovila šećerna 
industrija. 


§ 8. Privatno unapredjivanje trgovine. 

Kao što na drugim područjima narodnoga gospodarstva niču 
i uspievaju razne vrsti udruživanja u svrhu privrede, tako je i na 
području trgovine udruživanje još lakše, jer i ako spekulacija i 
biva često veća i vratoloinnija, nego kod industrije, ipak nema one 
zamršenosti sa glavnicom, kako je to nuždno u produkciji. Trgovac 
nije prinužđen — ako ne će da opasno spekulira — da unapried 
naručuje robu. On može da u zadnjem času naruči robu, gdje je 
jeftinija, pa ju prenese i proda, gdje je skuplja. Kod industrije 
nije u mnogo slučajeva tako. Izrađjivalac pamuka radi danas za 
buduću godinu; konfekcionista sgotavlja usred ljeta zimsku robu 
za nastajuću zimu. Industrija se dakle u vrlo mnogo slučajeva 
mora osloniti na sreću. Naravski, pohlepa za brzim dobitkom do- 
vadja do sinjelih spekulacija i trgovca, pa onda danas do bo¬ 
gatstva, sutra do kraha. No kraj svega toga trgovina može da 
radi s više sigurnosti, nego industrija. A ovo upravo i jest pravi 
razlog, što su se u trgovini uđružni poslovi manje razvili od 
individualnih. 

Trgovačka udruživanja pojavljuju se kao: a) otvorena 
ili javna udruga, b) kao tiha udruga, c) kao komanditno 
družtvo. 

U otvorenom družtvu sđruže članovi za koji posao svoj 
imetak i radne snage; oni rade zajednički osobno i imetkom. 
U tihom družtvu sudjeluje „tihi drug 11 samo svojim imetkom, 
dok tehničko poslovodstvo obavlja javni drug. Ali „tihi drug“ nije 
Milobar: Narodno gospodarstvo. 12 

nikakvi vjerovnik poslu (poduzeeu), nego naprotiv dicli dobitak, 
riziko i gubitak jednako kao i javni drug, te jednako jamči svojim 
imetkom kao i ovaj potonji. U otvorenom društvu svaki je član 
u isti čas udrugar i ravnatelj (poslovodja); u tihom je društvu 
..tihi drug“ samo u neku ruku vjerovnik. U komanditnom društvu 
prcvladjuje načelo osobne organizacije. Ovdje jamče pod puno 
t. j. cielim imetkom samo neki udrugari, dok drugi udrugari (ko- 
manditisti) sudjeluju u dobitku i gubitku posla samo prema onoj 
glavnici, koju su u nj uložili. 

Osnivanje ovakovih udruga ne iziskuje velikih pravnih for¬ 
malnosti: prijavu tvrdke. ili brisanje iz izkaza tvrdaka. 





Četvrto poglavlje. 

Socijalizam. 

A. Uzroci socijalizma i njegov razvoj. 

§ 1. Pristup. 

oš pred kojih deset do petnaest godina bio je socijalizam kod 
nas poznat tako rekuć tek po imenu. Istom u posljednjem 
đesetgodištu palo je sjeme i na našu njivu i našlo ponešto 
zgodno tlo, gdje je pustilo koren. To će biti razlog, što se 
je kod nas slabo pisalo o ovom pitanju. U drugim, poglavito 
industrijalnim zemljama, gdje je ovo pitanje stalo ljuto gorjeti, 
razvila se o njem tako bujna književnost, da nema gotovo pitanja 
u narodno-gospodarskoj znanosti, o kojem bi se toliko razprav- 
ljalo kao o socijalizmu. Ali upravo siromaštvo naše a bogatstvo 
strane knjige nuka nas na oprez, jer će se inače čitalac naći u 
labirintu. 

U socijalističkim i socijalizirajućim spisima nalazimo od pri¬ 
like ovo: 

Od kada luč povjesti obasjava razvitak roda ljudskoga, još 
valjda nije ođkrila naravi i umu neprirodnijega gospodarskoga 
stanja od ovoga u našem vieku. I u pređjašnjim viekovima bilo je 
bogatstva i siromaštva; i prije je bilo razreda, koji su imali sva 
prava, dok su drugi nosili sve dužnosti; i prije se je dogadjalo, 
da bi jedni propadali u biedu, a drugi se iz nje dizali do blago¬ 
stanja i bogatstva. Svega je toga već bilo; ali da bi se u ovakovom 
matematičkom sustavu družtvo ljudsko razdvajalo u dva najoprečnija 
pola, što se dade pomisliti, i to sve pod oblikom „jednakosti 11 i 
,,slobode cl , — tako da bi čovjek mislio, da onaj, koji strada, trpi 
rad svoje krivnje, a onaj, koji obiluje, uživa svoje zasluge — 

ovakovoga sustava još nc poznaje povjest. Može li se pomisliti 
neprirođnije stanje od ovoga, gdje se jedan sloj ljudi tuži, da ne 
zna, kamo će sa produktima, dok milijuni stradaju s nestašice tih 
istih produkata? Producenti tkanina uzdišu, da nemaju kupaca, 
a gotovo milijuni ljudi pokrivaju se dronjcima; jedna klasa ne 
zna, Što hi započela s kapitalom, da joj ,,mrtav“ ne leži, dok na 
drugoj strani bezbroj sirotinje nema za što da si kruha kupi; gra¬ 
ditelji kuća propadaju, jer ne mogu sagradjenih stanova iznajmiti,, 
dok se u isti čas bezbroj ljudstva, sirotinje, u zimi nakreava i 
gnjetc u podrume i tavane, a ljeti probavlja noći pod vedrim (a i 
oblačnim) nebom. Odielo, stan i hrana —- to su nužđne potrebe 
za svakoga, pa, se zato bar za ove stvari ne bi smjelo tvrditi, 
da nemaju prodje, dok ima i jednoga čovjeka, koji nema kuće, 
odiela, ili brane. Ali je nepobitna činjenica, da na jednoj strani 
rastu krize poradi prevelike izradbe, dok na drugoj strani sve to 
većma malakše i slabi potrošak. 

Sadanja organizacija priradbe i izradbe i sustav razdiobe do¬ 
bara razbija đružtvo u dvie skupine: na jednom se polu sgrću 
dobra (kapital), na drugoj bieda (proletarijat). Historijsko uredjenje 
družtva, kako se je razvilo tečajem viekova, razpada se pod ovim 
gospodarskim sustavom. Srednji gradjanski i seljački, agrarni i inđu- 
strijalni posje.d, nekada najjači đružtveni razredi, izgibaju: mali 
dielak prelazi u razred gavana, a golema većina postaju bezkuć- 
nici, tako da napokon ne će ostati ni traga srednjemu posjedu, već 
će medju jednom i drugom skupinom puknuti jaz, pun mržnje, 
osvete, —• bojište i revolucija. 

U diagnozi ove bolesti ima dostaj t istine, a dosta i neistine; 
no najveća jc pogreška — socijalistički bek. 

Istina je to, da ova bolest bara i na području poljodjelstva 
i obrta. Zato socijalno pitanje u širem smislu obuhvata i ova pod¬ 
ručja. Ali se u običnom govoru misli obično na socijalizam u užem 
ili najužem smislu, t. j. na socijalnu demokraciju, ili još bolje: na 
radničko pitanje. Cielo je dakle socijalno pitanje jedan ohvat (kom¬ 
pleks), koji sastoji iz više različnih pitanja, pa svaki korak k po¬ 
sebnomu riešenju kojega od ovih pitanja znači napredak u riešenju 
cieloga olivata. Socijalisti hoće naprotiv, da jednim mahom rieše 
sve. Povrli toga treba pri rješavanju svakoga ovoga pitanja paziti 
na interese cicloga narodnoga gospodarstva, a ne samo na interese 
pojedinoga družtvenoga razreda. U ovu je pogrešku, čini nam so, 
zapala novija njemačka nar.-gospodarska nauka. Oduošaj rađničtva 

spram kapitala (poslodavca), rok bi, privlači svu pozornost uče¬ 
njaka, kao da riešenje samo ovoga pitanja znači riešenje cieloga 
kompleksa. Tko tako radi, ne može da bude nepristran. 

U borbi za svoje interese družtveni su razredi do skrajnosti 
bezobzirni i sebični, te se ni najmanje ne brinu, ako pri razdiobi 
dobara drugi razredi ostanu prikraćeni. Tako su činili u feudalno 
doba privilegovani razredi, a tako su radili i rade u novije doba 
svi ostali razredi. U Englezkoj su agrarci držali visoko cienu žitu 
bez obzira na užasnu biedu u radničtvu, a slično se dogadja sada 
u Njemačkoj. Jednako su radili po vieka i više industrijalci ame¬ 
ričke Unije. A — neka se nitko ne obsjenjuje — tako rade i rad¬ 
nici. Nama nije ni na kraj pameti poricati, da radnički stalež ima 
dovoljno opravdanih tužba. Naročito naše hrvatsko radničtvo ima 
da si izvojšti ue samo gospodarskih, već i gradjanskih prava uz 
mnogo štošta, što je radničtvo u drugim zemljama već davno po¬ 
stiglo, pa to radničtvo imamo pred očima, kad govorimo o sta- 
ležkoj bezobzirnosti. 

Još da glasno iztaknemo jedno: Danas (barem u najviše 
kulturnih zemalja) stoji radnički stalež daleko povoljnije u eko¬ 
nomskom, pravnom i družtvenom pogledu, nego li je stajao još u 
prvoj polovici XIX. stoljeća. Umnije glave medju socijalnim demo¬ 
kratima to uvidjaju; one uvidjaju i razne neosnovanosti Marxova 
sistema, pa se zato sve dalje odmiču od Marxa. Ali pravovjerni 
socijalni demokrati ne uvidjaju tih promjena, već se još uviek drže 
bojne osnove iz dobe Adama Smitha, kada je u istinu siromašni 
radnik stajao sa svojom obitelji bez zaštite i pomoći prema kapi¬ 
talisti. Ali od tada se je to vrlo znatno promienilo. A izmedju ka¬ 
pitala i rada utisnula se nova klasa ljudi, radnika, t. zv. podu¬ 
zetnik bez kapitala. 1 Uza sve to i premda su mnoge doktrine 
socijalističke skroz potučene, ipak pravovjerni socijalisti prikazuju 
i danas radnika onakovim robom, kakav jest i nije bio u doba 
najveće radničke krize. 

1 Radničke organizacije, mnoge zdravstvene, poticajne i gospodarske 
uredbe bdiju nad tim, da poduzetnik radnika ne izmoždi. Mnogi uspjeli štraj¬ 
kovi dokazuju, da radnik danas više nije „slabiji 11 . Istina, imade premnogo 
primjera, gdje štrajkovi nisu uspjeli. Ali ponajviše štrajkova izgladi se na¬ 
godbom, a to sve pokazuje, da radničtvo više nije „slabije 11 , te da bi ga mo¬ 
rala sila cieloga družtva (država) podupirati. Kad bi svaki štrajk uspio, to bi 
dokazivalo, da radnik nije „slabiji®, nego „jači 11 . A zar ne bi onda država 
morala pomoći drugoga „slabijega" (kapitalistu)? 

Velika socijalistička buka kao da je zaglušila i mnoge inače 
umne glave, ljude od znanosti. To bi se dalo osobito opaziti u 
Njemačkoj, pa zato treba njemačku književnost kritički prebirati. 

U ostalom mi čeruo se poglavitim momentima socijalističke 
nauke zabaviti potanje, pa će čitalac moći i sam suditi. 

§ 2. Prcđsocijalistieki gospodarski period. 

Mi smo već govorili o organizaciji produkcijo u predjašnjim 
viekovinia. 1 Cehovi su silno ograničivali osobnu slobodu u gospo¬ 
darstvu. Ovakova organizacija nije, naravski, dopuštala, da se koji 
majstor uzvine daleko nad druge, da se rodi kapitalista. Ali je 
ova uredba imala i svoju dobru stranu: majstoru je bio zajamčen 
obstanak i neko blagostanje, jer mu je bilo zajamčeno i tržište. Ce¬ 
hovska je institucija preko polovice jednoga tisućljeća odgovarala 
svojoj svrsi, pa je to dokaz, da je morala biti u svojoj jezgri dobra 
i zdrava, ali je došao crv izvana, koji ju je raztočio, a to su bile 
nove političke i gospodarske prilike (gl. i str. 76.—78). Jedinstven 
novac, jedinstvene pravne norme razbile su uzki krug cehovskoga 
produkcionoga i tržištnoga područja. Saobraćaj izmedju grada i 
okoliša, koji je bio od davnine zakonom utvrdjen, prestao je, a 
nastupio saobraćaj sa čitavom provincijom, ili državom. Usredoto- 
čenjem uprave u jednoj ruci postala je i gospodarska politika je¬ 
dinstvenom: na mjesto gradske obrtne politike stupi državna 
trgovinska politika — merkantilizam. Pa i gospodarske prilike 
su se promienile. Odkriće novoga svieta i prekomorska trgovina, 
nagomilavanje tekućega kapitala stvorilo je kapitalom jaki trgo¬ 
vački stalež. Ali ovomu kapitalu bile su sputane i ruke i noge 
starim pravnim uredbama. Ovdje pomogne država: središnja vlast 
poprimivši svu upravu, a s njom i trgovinsku politiku u svoje ruke, 
osloni se na merkantilni sistem, koji ide za Što aktivnijom trgo¬ 
vinskom bilancom, t. j. nastoji, da što više izvaža. Ali za ovu po¬ 
litiku nije bio dorasao mali obrt sa svojom lokalnom tržištnom 
organizacijom. Država se dakle, da uzmogne izradjivati za izvoz, 
obrati na ovaj kapitalistički stalež, te ga izuze izpod inaloobrt- 
ničkih uredaba, t. j. uvede t. zv. koncesionistički sistem: 
uze podjeljivati pravo obrta takovim ljudima, koji nisu bili izu- 
čeni za vodjenje obrta. I tako dozvolom države podignu kapitalisti 
(trgovci) obrtničke radionice (fabrike), gdje su stotine pomoćnika 

1 Gl. II. pogl., § 2., str. 75. 

radile za trgovca i za inozemna tržišta. Tako je eto koncesionistički 
sistem početak „slobode obrta“. 

Ovomu početku silno su uprle u kotače i nove gospodarske 
škole: fiziokratska (Quesnay) i industrijalna (Adam Smith). Sto su 
ove škole u velike djelovale na nazore tadanjega družtva, mnogo 
je tomu dopriniela i sama država svojim policajnim sistemom, 
koji se je u sve uplitao. Ovo uplitanje — ne zna se, da li nesno- 
šljivije u političkom, ili dosadnije u gospodarskom pogledu — do¬ 
zlogrdilo je čitavome svietu. Zato su fiziokrati kao svima iz duše 
izvadili rieč: „Laissez faire, laissez passer 11 — pustite sviet, u miru, 
neka zavlada naravni tečaj stvari (gl. I. sv. str. 68). 

Ova nauka osvoji sve duhove, a francezka revolucija proširi 
ju milom i silom i u praksi. „Kuda god bi prolazile i dokle bi 
dopirale republikanske i careve čete, svuda su one uvadjale za¬ 
kone i uredbe novoga doba, koje su razbijale sredovječne oblike 
gospodarskoga života; a kamo ih oružje ne unese, ondje im struja 
novih ideja pribavi ulaz i primitak," veli Knies. 

Dva ugaona kamena u ovom novom sistemu — to su novi 
zahtjevi obzirom na osobu i na imetak (privatni). 

U privatnom saobraćaju dokida se svaka fizička sila jedne 
osobe nad drugom, a na mjesto ove sile stupa „slobodni ugovor 
na temelju slobodnoga sporazumka" međju slobodnim osobama. 
Imetak počima dobivati pravno neko izjednačenje gibivih i negi- 
bivih dobara. Ukratko: „Sloboda, sloboda! 11 orilo se na sve strane, 
a njeni propovjednici prozvali seliberaleima. 

Narod, opojen do sada nepoznatim nektarom; masa, došavši 
do plodova, o kojima je prije mogla tek sanjati, a ne poznavajući 
pravo sadržaja ovoga do sada zabranjenoga voća, krojila si je 
sama što većim aršinom, ne pazeći pri tom ua posljedico. Sloboda 
ženitbe, gibanja i t. d. (socijalna prava slobode); sloboda nadnice, 
ciene kamata i t. d. (sloboda ugovora); sloboda obrta, sloboda 
trgovanja, 1 agrarna sloboda (mobilizovanje posjeda) — kao atributi 
slobodne konkurencije: sve ovo evo donese liberalizam.' 2 

To je eto 'li b o r al i z am ili liberalni sustav, o kojem 
se mnogo govori, a često s nerazumievanjem- Da je liberalizam 
učinio napredku ljudskoga družtva velikih usluga, to može nije- 

1 Freikanđel; drugo je slobodna trgovina ili trgovinska sloboda (Handels- 
freiheit). 

J Of. VVagner, Ctrunđlegung etc., 2. Abt.: ..Volksvrirthach. unrl Eccht, 
p. 343 si. 

kati samo stranačka zasliepljenost. Ali da je s njime sve postig¬ 
nuto, što je đružtvo moglo tražiti, kako to današnji liberalizam 
misli, to opet ne stoji. Liberalizam ima svoju sjajnu i svoju tamnu 
stranu. Liberalizam — kao kakav podražni bek — okrepljuje, osvje¬ 
žuje đružtveni organizam na novi život, dok se umjereno uživa; 
no uživa li se prekomjerno, razara tielo i otupljuje duh. S početka 
je on djelovao u prvom smjeru, a kasnije u drugom, jer je sve, 
što je s početka naučao, nekud na krivi put skrenulo: duševna 
sloboda, sloboda savjesti i vjere skrenula na bezvjerje i bezbožtvo; 
sloboda stieanja izvrgla se u slobodu gusarenja, politički liberalizam 
odrvenio u konservatizam u svrhu održanja postojećih uredaba. 

U početku je sav sviet, osim malobrojnih iznimaka, pozdravio 
s uzhitoin nauke liberalizma. Seljak ga je pozdravio s nadom, da 
će se riešiti tlake, te postati svoj na svome; gradjanin je (mali 
obrtnik), još dobrano pođkožen iz „starih zlatnih vremena 11 , mislio, 
da mu se sada pruža tek prava zgoda, da svojim marom i spo¬ 
sobnošću svoj srebrni stari groš pozlati. Sve je živjelo u nekoj 
obmani. Jedini kapital se je smiešio: ta sve je eto tjeralo vodu 
na njegov mlin! 

Na području gospodarstva najjasnije se očituje liberalizam u 
nauci t. zv. manchesterske ili slobođno-trgovačke škole. Zato čujmo, 
što veli starosta ove škole J. Prince-Smith. 

U narodnom gospodarstvu (Volksbaushalt) ne vidi slobodna 
trgovina nego pojedina individualna gospodarstva jedno uz drugo, 
a svako samostalno u svojem gospodarenju i za njegov uspjeh od¬ 
govorno, pa nema od drugoga ništa drugo da zahtieva, nego j e đ- 
uaku slobodu i jednako nep.ač a nje (nesmetanje) u upo- 
ravljanju (BenUtzung) njegovih sredstava i snage pri pribavljanju 
dobara, dakle odalečenje svakoga nametavanja. Kolikogod se na- 
rodno-gospodarski organizam čini mnogostran, sloboda trgovanja ne 
vidi u njem nego samo jedan jedini organ: tržište; kolikogod se 
čini izprepleten medjusobni ođnošaj pojedinih gospodarstva, slo¬ 
boda trgovanja vidi samo jednu točku, koja ih spaja: tržište. Sve 
ostale narodno-gospodarske pojave tek su uredbo, koje se tiču po¬ 
jedinca, u svrhu, da svaki sam za sebe vuče korist sa tržišta. 

Sve, što na trg dolazi, ide opet na neprikraćenu korist onima, 
koji su tržište obskrbili, i to prema njihovu prinosu, ili radu, t. j. 
prema onim potežkoćama, koje daleko više leže u nabavi p o- 
moćnih sredstava za rad (t. j. kapital!), nego u ravnom 
radu za tržište (pravi rad!). Primjerena će se zasluga svakoga 

pojedinca pri obskrbljivanju tržišta pronaći i zasluga mu se pra¬ 
vedno tako naplatiti, da on na slobodnom tržištu traži onoga, koji 
će mu rad najvećma ocieniti i za nj mu najviše platiti; nadalje, 
da nadje onoga, koji će mu za njegov novac dati najviše dobara. 
Na ovu se vrst naplaćivanja, pa izpala, kako mu drago, ne može 
nitko potužiti, jer si svatko na ovaj način pribavlja prema tržnim 
odnošajima najbolje uvjete. U slobodnom tržnom saobraćaju ne 
može nitko vući koristi za sebe, a da ne bi time unapredjivao i 
korist drugih. Svakako, na tržištu će se pokazati nejednaka spo¬ 
sobnost pojedinih gospodarstva zbog nejednakosti nakrcana 
kapitala. Ali to je posve pravedno („ganz gerecht“!), da u 
nekom industrijalnom narodu one obitelji, koje su najveći kapital 
prikupile, uberu i najveći dio onoga suviška dobara, što ga je 
kapital pribavio. Da se gospodarske prednosti traže za one obitelji, 
koje se kroz viekove nisu mogle uzdići nad svakdanju potrebu, 
te nisu dospjele, da što priskrbe za bolju obskrbu svojih nasljednika 
i tako zaostale na predgospodarskom stupnju, to je neumjestno. 
Tko bi litio da od plodova, koji pripadaju prikupljenomu kapi¬ 
talu, što namakne onima, koji nemaju kapitala, daljnje bi. sabi¬ 
ranje kapitala zapelo. Ta. to je nesavladiva sudbina svjetskoga po- 
redka, da se nijedna obitelj ne može izbaviti iz iskonoga kruhoglada 
inače, nego da gospodarenjem nešto na stranu spravi. Izprazni su 
svi prieđlozi, koji idu za tim, da se poboljša udes onih, koji ne¬ 
maju kapitala, a da se oni sami ne poboljšaju, t. j. da se njihovi 
životni zahtjevi toliko podignu, da im se porodi snažna volja, 
kako ne bi više dali, da ih svaka trenutačna nužda zateče bez 
sviesti, te da ne šalju i dalje svoga potomstva u životnu borbu, 
ne obskrbivši ga potrebnim dobrima. 1 

Bistriji su duhovi za rana proniknuli u ovaj sustav. Neki su 
upozorivali odmah u početku na posljedice, dok su drugi već po¬ 
mišljali na sredstva, kako da se preširokoj slobodi kapitala stane 
na put. 

Izmedju prvih navest ćemo Lingueta: „Pravo je,“ kako prav¬ 
nici uče, „sveudiljna volja dati svakomu svoje“. Ali siromasi ne¬ 
maju ništa osim svoje sirotinje, pa što im onda može da dade 
pravo? Ta to pravo upravo zaštićuje bogatstvo protiv napadaja si¬ 
rotinje. Ovi zakoni pokazuju najveći odpor, silu i oštrinu upravo 
protiv onih, kojima bi trebalo najveće zaštite zakona. Ove su za- 

1 Gl.: Rentzsclć Hanđivorterbuch: T.Ianđelsfreiheit v. Prince-Smitk. 

kone skrnjili bogataši u svoja korist, ovo su tvrclje, koje su oni 
podigli u carstvu svojih neprijatelja. Ukinućem feudalstva ne na¬ 
mjerava se razoriti monopolstvo bogatstva, jer velika masa živi od 
svoje nadnice, kao i do sada. Mjesto feudalstva dolazi sirotinja. Nisu 
ta sirotinja nipošto one bezposlice, dangube i izjelice, Što se svoje¬ 
voljno lišavaju slobode, postavši druzi u razkošju, naime sjajno 
odjeveni lakaji sujetom svojih gospodara, a tovljeni i gojeni nji¬ 
hovom ludom razsipnošću. Gradovi i sela krcata su i prepuna druge 
vrsti sirotinje, koja je od onih čankoliza mnogo brojnija, korist- 
nija i marljivija, koja je poznata pod imenom radnika. Ti se ljudi 
ne prce i ne koče u sjaju luksusa, već obilaze zaogrnuti u dronjke, 
u odielu sirotinje, bez ikakva dielka onoga preobilja, koji bi ih po 
njihovu radu išao. Koju im korist donaša sloboda? Strah, 
da će od glada skapati. . . Robu se pružala kukavna brana i onda, 
kad nije radio. A što će biti od tobože slobodnoga radnika, kad mu 
posla nestane? Tko se za nj brine? Tko ee time što izgubiti, ako 
napokon podlegne gladu i nuždi ? Tko se još brine za to, da se 
takav kukavac živ održi? Rob ima vriednost za svoga gospodara 
radi novca, što ga je za nj dao; a slobodnoga radnika dobiva raz- 
košni gavan za badava. Za vrieme robstva imala je ljudska krv 
svoju cienu, a to je bila svota, za koju je bila kupljena. Ođkako 
je kup prestao, propala je i vriednost. U vojsci se pionir cieni 
manje, nego tegleće kljuse, jer je takav konj vrlo skup, a pionira 
dobiješ badava. Ukinućem robstva priedjoše vojnički nazori u gra- 
djanski život, te se svaki imućniji gradjanin stao držati poput ne¬ 
kadanjih vitezova 11 . 1 Mi bismo danas rekli : „svaki kapitalista 11 
poput nekadanjih grofova. 

Kako se vidi, kritika je jedka, ali dosta istinita, a napisana 
je pri porodu liberalizma. 

§ 3. Kapitalistički period u narodnom gospodarstvu. 

Današnju organizaciju u narodnom gospodarstvu prozvali su 
socijalisti „kapitalističkom. 11 A nisu imali krivo. U predjašnjim 
viekovima temeljila se je produkcija poglavito na strukovnom ospo- 
sobljenju. Danas je to (osim nekoliko izuzetaka) nuzgredna stvar: 
danas je glavno, da imaš čime voditi obrt. Prije je bila dakle 
ličnost kapital, a danas je imetak taj kapital. Ličnost je dakle za¬ 
postavljena imetku (kapitalu). Time je izbila nadmoć kapitala na 

1 Gl. Bćheiclier, Svećenstvo i socij. pitanje, p. 50 51. 



površinu na sviin područjima narodnoga gospodarstva. Negdje to 
donosi absolutnu korist, t. j. u gospodarskom i u đružtvenom 
smjeru; negdje je ta korist relativna, jer gospodarska korist ne 
naknadjuje socijalne štete. 

Obzirom na ekonomijsko stanje možemo reći, da današnje 
družtvo sačinjavaju iz tri razreda: 

a) veliki kapital i veliki zemljištni posjed, b) srednji posjed: 
mali obrt i srednji seljački posjed, c) sićušni seljački posjed i rad¬ 
nički stalež. 

Mi smo ovo razvrstali samo po vanjštini, pa bi se odatle 
moglo misliti, da su to u neku ruku organizovani slojevi. Ali to 
nije tako, jer svaki pojedinac, pa pripadao kojoj mu drago od 
ovih triju vrsti, ipak predstavlja osamljenu gospodarsku jedinicu. 
Jedino, što ih veže, to je tržište. U tom stoji organizacija. Sa¬ 
obraćaj međju ovim jedinicama stoji u izmjeni dobara. Ova se 
izmjena ravna jedino po potrazi i ponudi. To je eto zakon izmjene, 
a konkurencija izvršuje službu ovoga zakona. — Posjed i 
radna snaga jednako su dobra, ili ,,roba“, ,te su prema tomu pod¬ 
vrgnuti istim zakonima. 

Kod prve je kategorije dohodak renta (kamati), kod druge 
prihod od posjeda i rada, a treća kategorija živi jednako od do- 
hodka svojih ruku, od rada. 

Uzmemo li sada na um, da pripadnici ovih kategorija stoje 
u gospodarskoj borbi „svih proti svima : ‘, tada je razumljivo — a 
to dopuštaju i sami kapitalisti — da u ovoj borbi s nejednakim 
oružjem mora slabiji podleći. Odatle sliedi, da dohodak one prve 
grupe postaje sve to veći, dohodak srednje kategorije sve to manji; 
a izmedju kapitala i radničtva biva proredjivanjem srednjega posjeda 
razmak sve to veći i širi. Izkustvo pokazuje, da veliki kapital pri¬ 
vlači mali, i to tim više, što više raste kapital. To ide tako redo¬ 
vito, da se može nazvati „naravnim zakonom kapitala 11 , te ne do¬ 
bije li granice za svoj djelokrug, vodi nesmiljeno do toga, da će se 
družtvo morati razpasti u ona dva pola, što ih jur napomenusino. 

Mi smo već o tom govorili, kako veliki kapital guta srednji 
posjed, kako tvornice uništnju rukotvorstvo, kako mjesto „majstora 11 
i „kalfi 11 raste broj „poduzetnika 11 i „radnika 11 . Istina, mali se 
obrt žilavo brani, ali zato svejedno sve to više propada, jer mu 
još nije pošlo za rukom, da zakonodavstvo predobije za radikalne 
pomoćne uredbe. Dionička družtva rastu, a samostalnih posala ima 
sve to manje. 

Tako stoji stvar na području obrta, a kako stoji poljo¬ 
djelstvo, i to smo vidjeli. Ovdje nam je samo to iztaknuti, da 
i poljodjelstvu prieti golema pogibao od kapitala, i to u onom 
času, kada se pokaže, da je industrija prezasićena kapitalom. Ne 
treba misliti, da će se kapital obratiti k poljodjelstvu: on će 
zaokupiti agrarstvo radi surovina, što ih treba industriji. U ovaj 
čas se opažaju tek početci ove tendencije. A to znači: 1. depose- 
diranje seljaka, 2. pojedini do sada opaženi slučajevi mogli bi biti 
pređteče sustavne kapitalističke operacije. 

Dosadašnji zakoni idu u tom u velike na ruku kapitalu, jer 
su upravo ti zakoni krivi, što danas propada seljački stalež. Ali 
kao što na području maloga obrta, tako se i na agrarnom području 
opaža tendencija, da se „sloboda 11 malo stegne (gl. str. 33. i si.). 

I tako eto i poljodjelstvo i mali obrt vojuju protiv kapita¬ 
lističke premoći isto tako kao i rađničtvo, — pa ipak, kad se go¬ 
vori o socijalizmu, to se obično misli samo na rađničtvo. Tomu je 
razlog to, što poljodjelstvo i mali obrt ne idu za promjenom čita¬ 
voga đružtvenoga poredka, već samo za promjenom nekih uredaba. 
Osim toga razlikuju se ovi elementi u svojoj borbi od radničtva i 
time, što oni idu za tim, da zakonitim i mirnim putem oživotvore 
svoje težnje. Gornji elementi žele si zajamčiti neko stanovito pod¬ 
ručje, na kojem će se moći ne samo samostalno održati, već i na¬ 
predovati — u okviru postojećega đružtvenoga i gospodarskoga 
poredka. Ti su zahtjevi ne samo pravedni, jer ne diraju u pravo 
trećega, već se dadu i dosta lako provesti. Ta da sc izlieči malo- 
obrtnička bieda, ne treba nego ponešto obuzdati pustopašnost kapi¬ 
tala te mu odrediti djelokrug; a za poljodjelstvo treba tek zakona, 
da se uzmogne održati srednji seljački posjed. Da bi se zgodnim 
uređjenjem maloobrtnoga i poljodjelskoga pitanja na polovicu rie- 
šilo i radničko pitanje, o tom je bilo govora na drugome mjestu. 
A kada bi se uredilo, da rukotvornu robu smiju izradjivati i pro¬ 
davati samo rukotvorci, tada bi se njihov broj morao valjda po- 
stostručiti, da uzmogne potrebu namiriti. Nema dvojbe, da bi se 
ovime začepilo vrelo dohodaka mnogoj tisući fabrikanata i kapi¬ 
talista; ali treba samo da se i prednosti ove uredbe stave na 
tezulju, pa izbor ne će biti ni dvojben, ni težak. Prije svega 
pomislimo na obćenito pitanje: gdje u vječnim, božanskim zako¬ 
nima stoji zapisano, da se svaka promjena mora dogoditi na račun 
sirotinje, te da se ne bi smjele uvesti takove uredbe, koje bi po¬ 
godovale milijunima, jer te ne idu u prilog kojoj stotini odabranih? 

A još se manje može prigovarati ovakovim zahtjevima maloga 
obrta, kada se pomisli, da bi se njihovi zahtjevi mogli oživotvoriti, 
a da se „odabrani 11 ne žrtvuju. Treba bo imati na pameti, da se 
kapital jednakom lakoćom laća sad ovoga, sad onoga posla. Stoga bi 
niemu mogle biti na štetu i osjetljiv udarac zadati uredbe, o kojima 
govorimo, samo onda, kad bi se upravo u zlobnoj namjeri preko 
noći uvele. Ali gdje se ovaka pitanja zakonitim putem rješavaju, 
tu se nije bojati ovakove zlobe, jer bi se zakonom moglo odrediti 
dovoljno vremena kapitalu, da se bez štete uzmogne povući s pod¬ 
ručja rukotvorstva. 

A jednako bi se bez nasilja dalo riešiti i seljačko pitanje. U 
Njemačkoj se je u nekim krajevima održao jaki seljački posjed 
po starom običaju, a ne po slovu i duhu obstojećega zakona, dakle 
uz prkos zakonu. A ovakovih, žalibože vrlo riedkih slučajeva 
ima i u našoj domovini. Ovakovi primjeri namiču zakonodavstvima 
osnovu za riešenje ovoga pitanja. U Njemačkoj se već počima 
o tom raditi, da se „napredni 11 zakoni, koji seljačko pučanstvo 
dovode do proletarijata, zamiene ponešto „natražnjačkima“, no koji 
su podobni, da ovaj stalež spase. 

Na obim ovim pitanjima sc danas radi, i to, kako se jadi- 
kuje, u „reakcionarnom 11 smislu. No taj prigovor ne može da 
ozbiljne ljude smuti: kad se kola tako zalete, da siđju s puta, tad 
se moraju vratiti natrag za onoliko, za koliko su pošla na stran¬ 
puticu. Uztrajnim, mirnim i trieznim radom oživotvorit će i mali 
obrt svoje želje, a i seljačko pitanje doživjet će zgodnije zakone i 
bolja vremena. A postigne li se jednom to, tad će biti i radničko 
pitanje na po manje spleteno i prema tomu lakše za riešenje. U 
tom bo slučaju ne će od dana u dan rasti ona „radnička rezervna 
armađa“; tada naime ne će sav proletarijat i sa sela i iz ladanjskih 
gradića bježati u grad, pa tako ubijati vriednost i cienu pravomu 
veleindustrijalnomu radničtvu. 

* 

* * 

Mi smo evo ovim pokazali u kratko objam socijalnoga pi¬ 
tanja, a sada je na redu, da prikažemo i samu jezgru, t. j. sam 
socijalizam i odnošaj njegove nauke spram postojećih uredaba. 
Sljedbenici socijalističkih nauka rekrutiraju se malone izključivo 
iz veleindustrijalnoga rađničtva; seljačtvo i mali obrt daje vrlo 
neznatnu sastavinu socijalističkoj armadi. Zato nam je u prvom 
redu držati na oku radničko pitanje. 

§ 4. Zametak socijalizma. 

Sredovječna obrtna produkcija počivala je na cehovskim orga¬ 
nizacijama, u kojima je i poduzetnik (majstor) i radnik imao za¬ 
jamčen obstanak od prvoga dana, kada je u obrt stupio. Istina, 
za ovu svoju obskrbu morao je i gospodar (majstor) i radnik dosta 
žrtvovati od svoje osobne slobode. To mnogi ekonomisti osobito 
iztiču, kada pjevaju slavospjeve modernomu sistemu, koji se osniva 
na načelu slobode, nevezanosti. I mi dopuštamo, da bi bilo sva¬ 
kako mnogo bolje, kada bi obstojale takove korporacije, koje bi 
sadržavale samo onu veliku prednost, t. j. obskrbljenje producenta, 
a da s druge strane ne bi stješnjavale osobne slobode. Ali moderni 
sistem, davši slobodu za sav život i poslodavcu i radniku, nije im 
zajamčio obstanka ni za čas. Ali i ono, što se prigovaralo cehovima 
pogledom na osobnu slobodu, dosta se preuveličuje. Dovoljno je 
pogledati englezke radničke sindikate, o kojima se doista s punim 
pravom može reći, da radnik prodaje za zdjelu leće svu svoju 
osobnu slobodu. Radnik, član ovakovoga sindikata, u istinu je sliepo 
orudje sindikata, koji odlučuje: smije li radnik ostaviti posao, 
mora li stupiti drugomu gospodaru, ili ne. Ovo je evo dobro¬ 
voljno robovanje, kakovo se u cehu nikada ni silom nije moglo 
nametnuti. 

Moderna liberalistička era razkinula je sve one sredovječne 
vezove, štićenićki odnošaj izmedju majstora i radnika prestaje, a 
na njegovo mjesto stupa slobodni ugovor izmedju ravnopravnih 
ugovaratelja. Malo po malo pojavlja se na mjesto „majstora 11 po¬ 
duzetnik, na mjesto radionice tvornica, na mjesto kalfe i šegrta 
tvornički nadničar. U početku jc promjena sistema urodila dobrim 
posljedicama: bogati kapitalisti otvaraju velike tvornice, u koje 
uzimaju i dobro plaćaju radničtvo. Tu nalazi zarade i majstor i 
kalfa. Kućna industrija i rukotvorna velika industrija obara doduše 
samostalnoga obrtnika, ali u nevolji nalazi i ovaj utočišta i dobre 
zarade u tvornici. 

Bieda nije još zavladala, pa se ona osamljenost pojedinaca, 
štono ju je nova era uvela, još nije mogla tako osjećati. Ali bieda 
navali, kada su se strojevi stali u velike uvadjati u tvornice. Stro¬ 
jevi su komplicirane radnje razčinili u sijaset jednostavnih radnja, 
koje je mogao obavljati i fizički i intelektualno slabiji radnik. 
Ovime bude zadan težak udarac mnogomu malomu obrtu, po čem 
mnogi propali mali obrtnik poveća broj radničtva; u drugu ruku 

bude zadan udarac strukovno izučenomu radničtvu. Ovo pojedno¬ 
stavnjenje rada privuče sa sela sijaset radničtva, Odatle velika po¬ 
nuda rada, odatle u velike sniženje naplate radu, osobito, kada su 
se stale i žene i djeca upotrebljavati za rad, što su ga prije obav¬ 
ljali samo izučeni radnici. Sloboda utakmice prisili poduzetnika na 
što jeftiniju produkciju, a time i na što veće izrabljivanje rad¬ 
ničtva. Sada se istom opazi posljedica one osamljenosti, što ju je 
nova era ne samo uvela, veo i zakonom utvrdjivala. Liberalna 
era, ukinuvši stare korporacijo, zabranjivala je u isti čas organi- 
zovanje novih. Ova zabrana vriedila je i za poduzetnike i za 
radnike, ali je težko tištila ove potonje, jer je radništvo brojno, 
neprosvietljeno, te u jakoj utakmici u neograničenoj ovisnosti o po¬ 
slodavcima, pa si nije ni znalo, ni moglo pomoći. 

Još nije pravo ni započela liberalna era, i već su tri poslje¬ 
dice nove ere udarile n oči. Propadanje srednjega posjeda, izrablji¬ 
vanje radničtva, rastenje velikoga kapitala, a nestajanje maloga. 
K ovim nužduim posljedicama slobodnoga djelovanja prirodnih 
zakona pridružile su se još druge neke slučajne pojave (na pr. 
priticanje radničtva sa ladanja, zabrana koaliranja itđ.), koje su 
se sve činile posljedicama novoga sustava. Ovo razorno razvijanje 
ođnošaja na gospodarskom i socijalnom području privlačilo je 
pažnju na sebe i nukalo na proučavanje. Obećanja liberalne škole 
pokazala su se samo djelomično spasonosnima. Povratak na sredo¬ 
vječne temelje, u feudalno stanje nije bio moguć, jer ga je društvo 
već svojim svestranim napredkom preživjelo; potraje li novo stanje 
podugo, kao 11 a pr. feudalni sistem — do kraja će raztakati družtvo 
u ona tri smjera, kako sc je to odmah u početku stalo pokazivati. 
Odatle, zaključivali su jedni, sliedi, da treba naći pravedniji sistem 
za cielo narodno gospodarstvo. Produkciju treba postaviti na takove 
temelje, da razdioba prihoda bude jednako na korist svima ljudima, 
a ne samo onima, koji imadn imetka. — Drugi opet misle, da je 
današnji sistem u načelu dobar, ali da nije dobro uporabljen, pa 
bi za pravednu razdiobu prihoda bilo dovoljno, kada hi se popra¬ 
vile pogreške. — Po našem mnienju ne valja načelo, koje čovjeka 
ponizuje do stvari, a imetak (kapital) postavlja na priestolje osobe, 
čovjeka. A to je u istinu liberalistički sistem učinio. On je prava 
odmjerio prema količini imetka: što veći imetak, to veća prava. 
Da nc bude nesporazumka, naglašnjemo, da mi ovdje mislimo na 
politička prava. Ali zato ipak treba razlikovati liberalni sistem od 
liberalističkoga. Ovaj potonji izlegao se je iz prvoga kao kukavičje 



■jaje u sokolovu gniezdu. Kriva aplikacija ozloglasila je dobra na¬ 
čela. Ali ni ove aplikacije ne treba odveć strogo prosuđjivati. 
Družtvo nije imalo nikakvoga izkust/va o pravom ođnošaju izmedju 
produkcije, razdiobe prihoda i socijalnih posljedica. Prema tomu 
nije znalo družtvo provesti postepenim razvitkom sredovječnu orga¬ 
nizaciju gospodarstva na moderne temelje, već je napravilo go¬ 
lemi skok. A odatle eto sve nevolje. 

Ali kao što ovoga izkustva nisu imali oni, koji su naučali i 
provadjali liberalna načela, tako ga nisu imali ni oni, koji su ga 
naprečac ođsudjivali i nove sisteme naučali. Oni zaključivahu po 
prvim posljedicama, pa misleći, da će se ovim putem dovesti družtvo 
do propasti, prorokovali su tu propast i odmah smjelo naučali, što se 
ima sagraditi na razvalinama ovoga đružtva. Medjutirn stvar je kre¬ 
nula drugim putem, nego što su učitelji novoga sistema, socijalisti, 
smjelo prorokovali. Upravo ova proročanstva o propasti družtva i 
o posmrtnom životu u socijalističkoj državi — najviše su radničtva 
dovela u socijalistički tabor. Po našem mnienju nije to Bog zna 
kako veliko zlo, jer će se time samo tim intenzivnije raditi oko 
poboljšanja pogrešaka; a socijalizma će nestati s napređkom pro¬ 
svjete i sa iščezavanjem onih pogrešaka, koje su ga rodile i od¬ 
gojilo. Već se danas opaža, da socijalizam prozi vi j uje evoluciju: 
socijalistička stranka postaje malo po malo građjanskom, doduše 
radikalnom, ali zato ipak ,,buržoazijskom“ strankom, a ortodoksna 
se internacionalka sve to više razpađa. Nama se čini, da će soci¬ 
jalističku stranku stići sudbina svih političkih stranaka: ime im 
ostane, ali sadržaj im se mienja. Tako će po svoj prilici biti so¬ 
cijaldemokrata još i dva stoljeća, al će tada drugo značiti, nego 
što danas znače. To mi zaključujemo po tome, što su se već po¬ 
čeli mienjati. No današnjemu je piscu dužnost, da prikaže socija¬ 
lističku stranku i njenu nauku, kakova je danas. 

No prije ćemo spomenuti mnienje jednoga učenjaka, koji i 
najrealnija pitanja rado posmatra filozofskim duhom. 

L. v. Stein misli, da je socijalizam razlika izmedju ekono- 
mijskoga i socijalnoga minimuma. Ta razlika raste sa umnoža¬ 
vanjem radničtva. Sklad izmedju ta dva minimuma moglo bi samo 
radničtvo oživotvoriti. A gdje radnik toga ne zna, ili ne će da učini, 
tu bi se državna uprava imala umiešati. „Tečajem jednoga stoljeća, 
veli Stein, osjetljivije se je promienio nazor o radničkoj naplati, 
nego o kojoj mu drago drugoj ekonomijskoj disciplini. Prije sto 
godina smatrala se je radnička plaća prosto cienom radne robe, 

koja je ciena izlazila iz ođnošaja ponude i potražka. Znameniti 
napredak u socijalnom razvitku pridonesao je nazor, da radnička 
plaća, koja se u ostalom nuždno ravna po ekonomijskim zakonima, 
mora biti dovoljno visoka, da uzmogne zajamčiti mnogo udobniji 
način života. Tu su eto dva stanovišta, ekonomijski i socijalni, koji 
ne stoje u skladu; a pristaša socijalnoga stanovišta, rek bi, ne može 
pojmiti, da zarada, koja izlazi iz ekonomijskih zakona, ne može 
da pribavi višu socijalnu eksistenciju. Medjutim se ekonomijski 
zakon ne može promieniti, a u drugu ruku socijalna ideja ne će 
ništa da popusti od svojih zahtjeva. Odatle se radja borba, koja 
obuhvaća cielo socijalno područje, ne izuzev ni politike.“ 

„Socijalistički teoretičari, nastavlja Stein, nisu se htjeli upu¬ 
štati u razpravljanje o potežkoćama, koje se protive njihovu po- 
smatranju, jer su osjećali nemogućnost, da ih odstrane. Njima se 
lakše činilo napadati privatno vlastničtvo, prikazujući ga zaprekom 
povišenju radničke naplate, radi čega da bi trebalo ukinuti pri¬ 
vatno vlastničtvo i uvesti komunizam. Oni nadjoše mnogo vjer¬ 
nika, jer se je govorilo, da treba preobraziti družtvo, da se uz¬ 
mogne radnička plaća prilagoditi družtvenim zahtjevima, a izuzeti 
izpođ ekonomijskoga zakona. To je značilo stvoriti takovo družtvo, 
gdje bi nekakovo čudo oborilo ekonomijski zakon, gdje bi cieli 
sviet bio zadovoljen. Medjutim su ekonomisti (protiv socijalističkih 
teoretičara) naučali ozbiljnu nauku, ne obazirući se na filantropsko- 
sentimentalne zahtjeve. No nije li se time samo olakotilo proširi¬ 
vanje bludnja medju pučanstvom, kojemu su manje više strane 
ozbiljne nauke, pa je zato tim podobnije, da bude okuženo senti¬ 
mentalnim deklamacijama ?“ 

Treba znati, da je Stein inače vrlo sklon radničtvu, radi čega 
ga mi i spominjemo. 

„Uzmimo — nastavlja iza nekoliko izreka Stein — da se 
uvede zajedništvo dobara, tada onaj višak, što bi ga dobivao radnik 
povrh plaće, ne bi bila naplata, već bi to bila renta ili kamati od 
zaplienjenih dobara. “ 

Na drugome mjestu veli dalje Stein: „Ne smije se zaboraviti, 
da radnik nije samo sila stvaralica, već i sila trošilica, pa baš 
uzdržavanje ove potonje znači onu „najnužđniju potrebuAli, eko¬ 
nomijski govoreć, poduzetnik ovdje ne može ništa učiniti: njemu je 
pri ruci ograničeni kapital, pa ako se ponuda rada (ruku) umnoži, 
tad on može samo to, da taj ograničeni kapital 11a više dielova 
razdieli, po čem ti dielovi postaju manji. Ovo umnoženje ruku 
Milobar: Narodno gospodarstvo- 13 

najveći je neprijatelj povišici radničke naplate; proti tomu ne može 
ništa ni kršćanska ljubav, ni glas razbora, ni država. Zato i onda, 
kada bi se ukinuto pravo vlastničtva, čim bi se razdielio i potrošio 
plod konfiskacije, resultat rada spao bi na svoju predjašnju razinu, 
pače još i niže. 

Toliko o najnuždnijoj fizičkoj potrebi rada. Ali radnik, kao 
čovjek, nije samo biće s fizičkim potrebama, već ima i moralnih 
potreba, pa nastaje pitanje, kako da se kraj ovisnosti zarade o 
ekonomijskim zakonima udovolji tim potrebama. Da uzmogne tim 
moralnim potrebama udovoljiti, misli Stein, treba radniku prepo¬ 
ručiti, da novac, što ga dobiva za rad, zgodno upotrebljuje i da 
ga ne razsipa u potrebe, koje se ne mogu ubrojiti u moralne. Stroga 
družtvena potreba obuhvata moralne i fizičke potrebe; ali kako 
pojedinac ne će biti svagda sposoban, da se digne do one visine, 
te bi mogao, znao i htio jednomu i drugomu udovoljavati, to bi 
se imala ovdje umiešati država s jedne strane javnom pripomoći, 
a s druge strane zgodnim uredbama, na pr. osnivanjem udruga za 
uzajamnu pripomoć, za pomoć u slučaju nesreće, u starosti itd . 1 
✓ 

§ 4. Socijalizam i razdioba narodno-gospodarskoga prihoda. 

Već iz prvoga svezka znademo, da tri faktora sudjeluju kod 
narodno-gospođarske priradnje: narav, rad i kapital. Što su ova tri 
faktora priradila, to oni međju sobom i porazdiele. Onaj dio, što 
zapadne narav, zove se renta; kapital za svoju suradnju dobiva 
kamate; naplata rada zove se zarada. Osim toga pojavio se u mo¬ 
dernoj produkciji još jedan suradnik, a po tom i sudionik kod raz¬ 
diobe, t. j. poduzetnik. Ovaj je u neku ruku vez izmedju kapitala 
i rada; on je duša svakoga posla, jer on zamišlja svrhu i sakuplja 
sredstva : kapital i rad za oživotvorenje te svrhe. Za ovaj svoj rad 
dobiva naplatu u profitu. 

Mi smo već prije govorili o tome, kako su družtveni razredi 
bezobzirno sebični. Tako je i veliki obrt u početku svojega raz- 

1 Stein: Lehrbuch d. N;tt.-()ek., :i 1887., p. 252. — L. v. Stein stoji 
pod uplivom Ricardovim i Lassalleovim i njihove nauke o radničkoj naplati. 
Samo v. Stein nije nikakav demagog, pa ne govori o nikakvom ..željeznom 1 ' 
zakonu. A i o Ricardovoj tendenciji (o rastenju i padanju radničke plaće) go¬ 
vori kao o stvari, koje ne mora biti, ako tako radnici budu samo htjeli. U 
kratko: Stein misli, da o radničtvu samom ovisi, da svoje moralne i fizičke 
potrebe dovede u sklad; a koliko samo nije podobno to oživotvoriti, da tu 
ima. država priskočiti. 

vitka bezobzirno izrabljivao radnika kao kakovu mašinu. Uve- 
denjem mašine u izradbu bio je veliki broj radničtva lišen kruha. 
Poradi velike ponude pala je ciena radu i nastala ona slika odno- 
šaja izmedju radnika i poslodavaca, što ju i danas još socijalisti 
rado ponavljaju: siromašan radnik sa brojnom obitelju stoji pred 
oholim kapitalistom bez zaštite. Ta je slika bila u ono vrieme u 
istinu vjerna, jer se radničtvo nije smjelo udruživati, već je svaki 
pojedinac radnik stajao osamljen naproti poslodavcu. Poslodavac 
je mogao radniku diktirati uvjete, jer je mogao lako naći radnika. 
Po Cobdenovoj rečenici 1 bio je radnik slabiji kontraheuat, pa je 
morao popuštati. 

U ovakovim prilikama stao je socijalizam strastveno izbijati 
na površinu. Velika ogorčenost zavlada u radničkom svietu, pa se 
rado hvatao naukž, koje su i daleko preko nišana prebacivale. 
Ljudi daroviti i učeni, ali strastveni, nametnuše se ogorčenomu 
radničtvu za vodje i proroke. Ne pređviđjajući postepenoga raz¬ 
vitka stvari na bolje, već na gore, mislili su ti ljudi, da tu nema 
drugoga lieka do radikalnoga preustrojstva cieloga gospodarstva i 
družtva. Znanost je već temeljito oborila one socijalističke teorije, 
koje su prelazile u vjetrovitost, a izkustvo je opet dokazalo, da je 
moguć razvitak i na bolje. Ali to još nije dovoljno doprlo do 
sviesti i spoznaje upravo onih slojeva, kojih se najviše tiče. Soci¬ 
jalističke teorije dakle živu i danas još dosta krepkim životom, pa 
zato valja, da se i mi na njih osvrnemo i to toliko, koliko stoje 
u doticaju s narodnim gospodarstvom. 

Oslanjajući se na velikoga Adama Smitha uče socijalisti, da 
je rad gotovo jedini izvor bogatstva. Pri tom oni misle dakako 
samo na fizički, ručni rad. Intelektualni rad — taj se ne broji! 
Ta i tu im pomaže netom spomenuti velikan, koji takodjer uči, da 
je intelektualni rad neproduktivan. Kada je dakle rad najglavniji 
izvor blaga, morao bi najveći dio priradjenoga bogatstva zapasti 
one, koji su to bogatstvo priradili, dakle radničtvo. A dogadja se 
baš obratno, jer posjednici produkcionih sredstava, t. j. posjednici 
zemljišta i kapitala, uzimaju više, nego što ih ide. Toj nepravdi dade 
se doskočiti tako, da đružtvo (država) preuzme sva prođukciona 
sredstva (zemljište i kapital) u svoje ruke, da ona bude jedini pro- 
dueenat, a sav narod radnik. A što narod državi priradi, to država 
ima da porazdieli medju pripadnike prema njihovoj potrebi. 

1 „Ako dva patrona trče za jednim radnikom, onda radnik diktira ugovor; 
ako dva radnika trče za jednim patronom, onda je jači patron.“ 

U današnje pak doba privatnoga vlastničtva i slobode veli sc: sva¬ 
komu toliki dio od produkata, koliko je sudjelovao pri izradjivanju. 

Ono prvo načelo je komunističko, ovo potonje individualističko. 
Koje je pravednije, ili barem bolje? Nema dvojbe, da bi to bio 
pravi raj, kada bi svatko dobio onoliko, koliko bi trebao; osobito, 
ako bi si svatko sam ustanovljivao svoje potrebe. Ali u tom slu¬ 
čaju morali bi i ljudi postati angjelima, a povjest pokazuje, da se 
narav čovječja nije promienila, od kada povjest poznaje čovjeka. 
Svekolike razne političke, pravne, družtvene i ekonomijske pro¬ 
mjene nisu iz naravi čovječje izagnale poroka i strasti. A zar će 
toga svega nestati u socijalističkoj državi, a čovjek se prometnuti 
u angjela? Socijalisti mora da to predmnievaju, jer inače ne bi pro- 
povieđali takove nauke: „Svakomu prema njegovoj potrebi.“ Eko- 
nomijska su dobra ograničena, pa ih premnogo puta nikako ne do¬ 
staje za sve. Kako ćeš tu „potrebu 1 " zadovoljiti? Socijalisti misle, 
da bi se tomu doskočilo tako, da bi družtvo odmjerivalo potrebe. 
Prema tomu čovjek ne bi mogao imati drugih osim poprečnih, po 
državi odmjerenih potreba. A gdje je ovdje obzir 11a prevelike 
razlike i različice odgoja, ukusa, naobrazbe, temperamenta itd. ? 
Zar je tu trag ikakvoj slobodi? Osim toga i opravdane potrebe sa 
stanovišta pojedinca'mogu biti neopravdane sa stanovišta družtva- 
Kako ovdje nerazmjerje izravnati? No i tomu bi se dalo dosko¬ 
čiti, kad bi svega bilo u izobilju. A mi naprotiv vidimo, da su 
dobra ne samo ograničena, nego da ih treba povećavati, jer se 
i broj pučanstva svakim danom povećava. Naprama ovakvomu 
stanju pojavile bi se ove činjenice: gdje bi se družtvo (država) 
moralo brinuti za potrebe pojedinca, tu bi se bez razbora i suz- 
držljivosti umnažale obitelji na teret družtvu. Za uzdržavanje ovako 
svedjer rastućega družtva morala bi se sve to većma napinjati 
radna snaga. Ali čovjeku poprečno leži u krvi ono: dolce far niente 
— sladko počivanje, te pohlepa za uživanjem. Psihologijski je 
zakon, da se čovjek uklanja boli, a teži za ugodnim. Samo izabrani 
dubovi nalaze ugodnosti u radu radi njega samoga; druge goni 
na rad kakav interes, a masu samo ljuta potreba. A što bi masu 
gonilo na rad u socijalističkoj državi, gdje bi joj bio obstauak 
zajamčen? Sila? A gdje je onda sloboda? Dakle sila ovdje, ne¬ 
sloboda ondje, a državni utjecaj i u najskrovnijem kutiću obi¬ 
teljskoga ognjišta —- eto vam socijalističke države! Treba naime 
znati, da svi prijatelji socijalizma od Sismondia do Ad. Wagnera 
uče. da bi država morala ravnati i gibanje pučanstva (ženitbu i 

radjanje), ako bi htjela, da uzdrži ravnotežu izmedju dobara i pu¬ 
čanstva. Je li ikada ikoja i najdespotičnija država bezobzirnijom 
rukom dirala u prava i slobodu čovjeka pojedinca od ovakove 
socijalističke države ? Je li bilo ikada većega robstva od ovoga u 
socijalističkoj državi ? 

U ostalom bila koja država politički, socijalno, ili ekonomijski 
kako joj drago organizovana, njezina uprava ne može se prova- 
djati nego prema sili, ili prema pravednosti. I u socijalističkoj državi 
mora zavladati ili anarhija (pravo jačega), ili despotizam (pravo i 
sila pojedinca), ako se sidje s puta pravice. Ovakovo pak stanje 
dovelo bi sobom ponovnu borbu proti svemoći države, borbu za 
prava pojedinca, borbu za individualizam. A ako bi se i u socijali¬ 
stičkoj državi uvelo načelo pravednosti, to bi onda drugačije zvo¬ 
nilo pravilo i na području narodno-gospođarske razdiobe dobara. 
Tada se ne bi reklo: „Svakomu prema njegovim potrebama,“ već: 
„Svakomu prema njegovoj zasluzi. u U tom slučaju bili bismo ondje, 
gdje smo i danas, barem u načelu, u teoriji. A da li bi se u praksi 
savršenijom, pa zato pravednijom metodom provađjala razdioba 
dobara — to je veliko pitanje. Socijalisti našli su doduše neku 
obćenitu formulu i za to; no čim se pokuša u smislu te formule 
kakav praktički sistem, odmah se pokaže, da je i ta formula naj- 
praznija fraza. 

Kad bi kod produkcije kojega dobra radio samo jedan čovjek 
svojim prođukcionim sredstvima, tada bi bilo lako odrediti njegovu 
naplatu. Ali poradi goleme razdiobe rada sudjeluju pri izradnji 
premnogi dionici, a svi ovi hoće što veću naplatu. Pored toga ne 
smije se malo eieniti, a kamo li s oka smetnuti ni ta činjenica, 
da vriednost i cienu i’/radku ne ustanovljuje ni kapital, ni rad, ni 
poduzetnik, već na koncu konca kupac, trošilac, obćinstvo. Što se 
ne kupuje, to se i ne prodaje, pa stajala u toj robi i najveća 
množina najskupocjenijega rada. Ali što je nada sve težko, to 
je — pronaći pravu i pravednu vriednost svakoga rada. Uz koli- 
koću treba gledati i na kakvoću rada, a ta je tako velika, da se 
u obće i ne može mjeriti stalnom, zajedničkom mjerom. Odatle 
sliedi, da se različni radovi međju sob.om ne dadu mjeriti, da su 
inconmensurabilni. Znanost gospodarska ne može tu pomoći, kad 
se i samo izkustvo u tom pitanju tek vrlo oprezno i sporo napried 
pomiče. I Karlo Marx priznaje kvalitativnu razliku rada i odatle 
nastalu razliku vrieđnosti. Pa doista tko da ustanovi, koliko po- 
metačevih sati vriedi toliko, koliko na pr. jedan sat Edisonov! 

Sam je Marx bio tako mudar, pa si nije dao truda, da podade 
kakovu skalu raznih radova po vriednosti. No nije Marx dozvo¬ 
ljavao samo razliku u vriednosti medju kvalitativno različnim radom, 
već je uvidjao, da može biti razlike i medju kvalitativno jednakim 
radovima, pa je zato i učio, da bi oblast morala ustanoviti po¬ 
prečnu količinu rada, koji bi se imao obaviti u jednoj uri. A to 
bi bio njegov „družtveni rad“, ili „normalni rad‘‘. Ali medju soci¬ 
jalistima još nitko nije pokušao niti da ustanovi tu količinu rada 
u jednoj uri, niti da joj odredi vriednost. 

kS nestašice stalnih i valjanih norma, po kojima bi se sva¬ 
komu suradniku u točnom razmjeru naplatio njegov trud, ne pre- 
ostaje ino, nego pustiti, da se suradnici medju sobom slobodno 
pogadjaju. 

U današnje vrieme osobne slobode svakomu prosto stoji, da 
udari cienu kakovu hoće za sudjelovanje pri produkciji. Ali zato 
se ipak ne plaća agrarcu za njegova dobra, koliko bi on htio, a 
ni kapitalu se ne povisuje kamatnjak, kako bi on želio; a tako 
se eto upravo dogadja i radu. Svomu se ciena ravna prema po¬ 
trebi. Na tom prirodnom zakonu ne može ništa promieniti ni narav 
(agrarstvo), ni kapital, pa ni rad. 

Ali po tom, što naplata rada — naročito na području indu¬ 
strije — ovisi o pogodbi, zaključuju neki ekonomi, da pogodbe nisu 
slobodne, jer da radnik, prisiljen biedom, popušta patronu. Mi smo 
već prije spomenuli, da su se prilike od nekada do danas znatno 
promienile. Mnogi štrajkovi pokazuju, da radnik nije prisiljen, da 
radi, po što hoće poduzetnik; a mnogi uspjeli štrajkovi dokazuju, 
da radnik nije svagda slabiji kontrahenat. U ostalom ovo pitanje 
spada u daljnje poglavlje. 

Nama se ne čine toliko pogubnima spisi i nauke poznatih 
socijalista, koliko stanovita neodredjenost socijalizirajućih učenjaka, 
koji pobrkavajući pojmove otežčavaju ljudima i onako dosta mučno 
traženje istine i pravednosti. Ovdje nam je pred očima vele uva¬ 
ženi njemački učenjak, kojega inače i mi visoko štujemo kao ne¬ 
kadanjega svoga učitelja, Ad. Wagner (gl.: Grundlegung, ed. 1892. 
p. 675. si.). Mjesto da razloži neumoljive zakone, po kojima se 
razdioba dobara obavlja, razpravlja on, kako bi se „imala 11 i 
„mogla" obaviti. No još se većom čini pogreška, kada se izvra- 
ćanjem pojmova izvraća i smisao. Tako veli Wagner na jednome 
mjestu: „Pod komunizmom ne može znanost razumievati nego 
družtvena gospodarstva (Gemeimvirthschaft), obćinska ili državna, 

kao što su pošte, brzojavi i svi državni podli vati. “ Sve ovo prosto 
nije pravo. Pod komunizmom ni socijalisti, ni znanost ne razumieva 
komunalnih ili družtvenih podhvata. Pošta je podhvat države kao 
jurističke osobe, kao individuuma s pravom monopola, dakle pravi 
inđividualistički podhvat. 

Po Wagneru i njegovoj „znanosti 4 * bile bi i državne tvornice 
duhana komunistička produkcija. Ali u smislu komunizma morali 
bi radnici badava raditi cigare i duhan, a država bi opet morala 
davati svim državljanima cigare i duhan „svakomu prema njegovoj 
potrebi“. Ali toga svega ne vidimo, naprotiv država ovdje radi kao 
najsebičniji privatnik. Zar se ne opaža individualistički karakter 
ovakove produkcije baš u tome, što je država povisila cienu (a 
pokvarila kvalitetu) upravo onim vrstima duhana i cigara, koje se 
najviše prođavaju, dok je finijoj duhanskoj robi (što ju imućniji 
ljudi puše) ostala ciena nepromienjena, da se ne bi uvlačila strana, 
jeftinija i bolja roba? 

U Schonbergovu ,,Handbuchu“ govori o razdiobi dobara Mit- 
hoff: „Današnji ekonomijski život osniva se na postojećem pravu 
i na gospodarskoj organizaciji. Obstojeće pravo izražava se pogla¬ 
vito u privatnom posjedu, nasljednom pravu i slobodi ugovaranja. 
Ekonomijska organizacija sastavljena je iz tri sistema: a) sistem 
privatnoga gospodarstva, b) karitativni (milostinjski) sistem i c) ko¬ 
munalni sistem". 

Nama se čini, da Mithoff oponaša Wagnera u izvraćanju poj¬ 
mova. Što se hoće da rekne sa ova tri sistema, ili ovom „ekono- 
mijskom organizacijom"? Ima li to značiti produkciju, ili prihod 
pojedinca i države? Ali to sve skupa čini jedno narodno gospo¬ 
darstvo, koje je opet skup premnogih individualnih gospodarstva 
(kamo mi brojimo i gospodarenje obćina i države). Politička eko¬ 
nomija govoreći o razdiobi dobara ima pred očima samo indivi¬ 
dualna gospodarstva, t. j. prihod na temelju produkcije. Karita- 
tivnost nije stvar gospodarske razdiobe, jer prihod, koji izlazi iz 
ljubavi spram bližnjega, a ne kao naplata za rad, i ne spada pod 
ekonomijski naziv „prihoda". 

Na koncu treba nam svakako navesti i innienje jednoga 
uglednoga, ali međju svojim drugovima slabo cienjenoga socijaliste, 
Karla Mario. Ovaj posmatra stvari sa mnogo više razbora, nego 
strasti, pa zato postizava i manje efekta medju drugovima. O raz¬ 
diobi dobara umuje on ovako: „Razdioba, prihoda medju onima, 
koji iinađu na to pravo, može se urediti na dva različna načina : 

1. puteni odredaba, ustanovljenih zakonom, ili običajem, i 2. putem 
utakmice, t. j. prema ponudi i potražku uz slobodu ugovora. “ U 
tom se slaže Mario sa svim ekonomistima. Ali treba upozoriti na 
to, što on misli o tom, kad bi se država miešala u razdiobu do¬ 
bara (kako to socijalisti zahticvaju). Za primjer uzmu despotske 
države, gdje je uprava više puta ravno odredjivala cienu robi i 
plaću radnicima. Posljedica je bila konačno to, da se je s početka 
svojevoljno odredjivanje prilagodilo s vremenom starim običa¬ 
jima, pa sve poprimilo opet stare oblike. — To je drugim riečima 
isto, što smo i mi prije rekli: da bi ili anarhija, ili despotizam 
uveli i u socijalističkoj državi razdiobu po zasluzi, a ne ,,prema 
potrebi 

Sto se tiče današnjega sustava razdiobe dobara (Mario ga 
naziva sustavom „utakmice 14 ), priznaje i on, da utakmica time nađ- 
kriljuje sustav odredaba, što silno potiče produkciju. Za tim govori 
Mario o zlim posljedicama ovoga sustava, ako ide predaleko. Ovo 
je istina, jer je svaka neumjerenost štetna, a socijalizam ne pozna 
mjere opet u drugom smjeru. Ali iz ovoga se razabire, da bi po 
Marlovu mnienju normiranje ciena i radničke plaće po oblasti zlo 
djelovalo na razvitak produkcije. A to bi bilo veliko zlo za soci¬ 
jalističku državu, gdje bi samo umnažanje pučanstva pokazivalo 
napredak u produkciji, a sve drugo valjda nazadak. Na koncu budi 
spomenuto, da Mario ne misli, da bi se i jedan od ova dva sustava 
razdiobe prihoda mogao trajno zapustiti. Dakle ni socijalistička 
država po mnienju ovoga socijaliste ne bi mogla biti bez razdiobe 
dobara na osnovu sustava utakmice. 

§ 5. Socijalizam i zarada. 

Ne će biti s gorega još jednom spomenuti, da su svi druž- 
tveni staleži bez izuzetka bezobzirno sebični u borbi za svoje 
interese. To vriedi za kapitaliste, za agraree, za poduzetnike, pa 
borme i za radničtvo. To je trebalo spomenuti, jer se čovjek često 
susreće s djelima, koja slikaju sad radnika, sad poduzetnika kao 
otimača. Stvar treba uzeti onako, kako jest, te se čuvati sentimen¬ 
talnosti, koja vodi do pristranosti, t. j. do nepravednosti. 

U ovoj obćenitoj gospodarskoj borbi vežu se (koaliraju se) 
gospodarske jedinice, koje imadu iste interese. Tako se koaliraju 
poduzetnici u dvie svrhe: 1. da se odupru zahtjevima radnika i 

2. protiv konsumenat.a (obćinstva), da im nametnu što veću cienu. 

Radnici se opet koaliraju, da poslodavce prisile 11 a što veću za 
radu (naplatu rada). Jedini konsumenti, kojih se stvar najviše tiče, 
nekako se najslabije brane, jer im se je najteže svezati. 

Po našem mnienju tomu se ne može ništa prigovoriti. Kada 
je već sebičnost uciepljena u narav ljudsku, treba s njom računati, 
a ne deklamovati, kako bi bilo, kad nje ne bi bilo. Istina, kada bi 
se ljudi držali deset zapoviedi božjih, mi bismo imali već na zemlji 
raj nebeski. Ali kad je sebičnost vladajuće čuvstvo, a altruizam 
svojstvo tek odabranih duša, to treba računati sa sebičnošću kao 
pravilom. A kad je tako, nema druge, nego dati slobodu, pače sa¬ 
vjetovati svima, koji se ćute slabima i izrabljivanima, neka se slože 
u borbi za svoje interese. Zato je u nekim državama mogla poteći 
samo iz nepoznavanja stvari zabrana, da se radnici koaliraju. Po¬ 
sljedica je bilo preveliko izrabljivanje radničtva, a odatle socija¬ 
lizam. Ali pri tom ipak treba paziti na mjeru. Ne smije se zabo¬ 
raviti, da je rad i kapital tako uzko svezan, da jedan bez dru¬ 
goga ne može ništa početi. Vrlo cienjeni američki ekonomist Amon 
Walker veli: „Rad bez kapitala nemoćni je dječak, kapital bez 
rada kržljavi je starac. 

U ostalom kriv je nazor, da bi kada moglo nestati trvenja 
izmedju rada i kapitala, i to s jednostavnoga razloga, što ljudsko 
srce nije nigda zadovoljno onim, što ima. Osobito se je u materi¬ 
jalnom pogledu težko srcu smiriti. Ekstremni, ili ako se hoće i 
frivolni realista Nicolo Macchiavelli upravo drastičnim primjerom 
fotografuje čovjeka u tom pogledu. „Ubijte podaniku otca — go¬ 
vori on u svojem „II Principe 11, — on će vam to oprostiti; ali za- 
plienite mu imetak, on će žedjati vaše lcrvi. a Čim radnici opaze, da 
gospodaru bolje posao prolazi, oni će zahtievati, da se i njihov dio 
od dobitka poveća; a čim posao malo smalakše, nastojat će podu¬ 
zetnici, da snize radniku plaću. U prvom slučaju ne će dobrovoljno 
popuštati poduzetnici, u potonjem radnici. A pobiedit će ponajvećma 
onaj, uz kojega će pristati javno mnienje, t. j. konsumenti. No ni¬ 
kada se ne smije stvar prosuđjivati pod pritiskom sentimentalnosti, 
jer jača stranka nije nikada samopriegorna u izrabljivanju pobjede, 
pa ako ju pri tom još i javno mnienje podupire, onda se pobjeda 
može izroditi u zatorno nasilje. A prekomjerna časovita korist mogla 
bi se pretvoriti kasnije u kobne posljedice po samoga pobjeditelja. 
Najbolje je i po producente i po konsunieute, da stvar prosudjuju 
po razboru i pravednosti. A to je moguće samo onda, ako su upu¬ 
ćeni u sam sastav cieloga pitanja o zaradi. 

Ponajprije treba iztakuuti onaj posvudašnji zakon o ponudi 
i potražku. Ako je radnika više, nego što ih ti'eba, radnička će 
plaća padati. Protiv toga ne inože nitko ništa. Ali sa stanovišta 
narodnoga gospodarstva to nije Bog zna koliko zlo, barem nije 
svagda, pa bilo to i nepovoljno po radničtvo. U ovom bo slučaju 
dadu se poduzetnici i na manje unosne poslove. 

' Nadalje ovisi kolikoća radničke plaće o obćem blagostanju 
cieloga pučanstva. Bogat narod pokazuje veći potrošak, a to 
diže produkciju. A one grane produkcije, koje cvatu, bolje pla¬ 
ćaju radnika. 

Ako se umnaža samo pučanstvo, a ne umnaža se uzporedo i 
bogatstvo naroda, tada to nepogodno djeluje na radničku plaću, 
jer se je umnožio samo broj trošilaca, narodno bogatstvo je spalo, 
broj radnika se je umnožio. 

I razne političke i socijalne neurednosti (ratovi, revolucije itd.) 
djeluju, i to nepovoljno, na radničku plaću, jer poremećuju više ili 
manje uredni tečaj stvari u eielorn narodnom gospodarstvu, pa tako 
i u raznim produkcionim granama, i ako svagda ne djeluju jed¬ 
nako obsežno, ni jednako intenzivno. Rat na pr. može više puta 
vrlo povoljno djelovati na radničku plaću za neko vricme i na 
nekim područjima produkcije. 

Napokon treba ovamo pribrojiti i produktivnost samoga 
rada. Na to je mislio i Karlo Marx, kad je izjavio, da bi oblast 
imala ustanoviti količinu rada u jednoj uri. To bi bio onaj mi¬ 
nimum rada, izpod kojega se ne bi smjelo manje izradjivati. Na 
produktivnost rada mislili su i drugi, možemo reći, najodličniji 
socijalistički učitelji: Rodbertus, Lassalle, Mario. To vriedi dakle i 
za socijaliste, pa tim više i za druge ekonomiste. A to je i sasvim 
naravno. Marljivi, inteligentni radnik bit će uviek bolje plaćen, 
nego lieni, ili glupi, jer je rad onoga prvoga produktivniji. 

K ovoj vrsti utjecaja, koji djeluju na radničku plaću, pri¬ 
dodati je još i organizatorae uredbe, koliko kapitala, toliko rad- 
ničtva (koalicije, sindikate, kartele, itd.). 

Kraj ovih obćili okolnosti imade i takovih, koje se vežu 
individualno budi na sposobnost, moralnost radnika, budi na vrst 
samoga rada, te su podobne, da razdiele u velike razlike ljestvicu 
radničke naplate. I te su razlike i u radu i u osobama tako raz¬ 
ličite, da ovdje o njima ne možemo obširnije govoriti. Spomenut 
ćemo dvie glavne vrsti rada: prosti ručni rad i kvalifikovani 
(specializovani) rad. Onaj prvi izvrgnut je najvećim nevoljama, a 

ovaj potonji svagda je bolje plaćen, jer iziskuje veću (barem teh¬ 
ničku) naobrazbu, a kraj toga ovakova vrst radničtva nije tako 
brojna, ili barem nije tako prekobrojna, pa lakše zadrži svoje 
mjesto, ili kad ga izgubi, lakše nadje drugo. Ona pak prva vrst 
radničtva najslabije je plaćena i stoji pod najvećom utakmicom. 

Ove velike razlike u radu mora da prouzroče i velike razlike 
u naplati. Zarada se prema tomu dieli na više vrsti. Mi smo o 
tome već govorili (gl. sv. I., str. 207. i si.), pa ćemo zato dotaknuti 
stvari samo toliko, koliko je u savezu sa socijalizmom. 

Dnevna zarada, stalna plaća za dnevni rad, vrlo je po¬ 
voljna po radnika, jer znade svaki dan, koliki mu je prihod, pa 
prema tomu može upriličiti svoj potrošak. S tehničkoga je gledišta 
ova vrst naplate takodjer povoljna po radnika: on radi odmje¬ 
renim mahom bez osobitoga naprezanja. Poslodavac pak dobiva 
kvalitativno bolju radnju, ako i jest kvantitativno slabija. Po po¬ 
duzetnika izlazi ova vrst naplate skuplje. 

Poprečna je zarada s ekonomijskoga gledišta povoljnija 
po radnika i poslodavca, ali s tehničkoga gledišta nepovoljnija je 
i po jednoga i po drugoga. Ovdje se radnik prenapinje, samo da 
što više posla obavi; a gdje se prenaglo radi, tu se ne može 
mnogo paziti, kako se radi. Poprečna zarada može se smatrati u 
neku ruku najmom (poduzećem). Ali i sami socijalisti najveći su 
protivnici ovoj vrsti zarade. 1 

U svoje vrieme imali su radnici podpuno pravo, da budu 
nezadovoljni naplatom rada, pa bilo u kojem obliku. Bilo je tako 
sve nekako do druge polovice XIX. vieka. Tada radnički stalež 
nije imao tako rekuć nikakovih političkih prava (izborno pravo!), 
pa tako nije mogao utjecati na zakonodavstvo. Tako je na pr. 
bilo u svim zemljama zabranjeno radničtvu, da se koalira, dok je 
to bilo dozvoljeno poduzetničtvu. Tragova ovakovoj pristranosti 
naći je još u pruskom zakonu, po kojem se kazni onaj, tko bi 
radnika zavadjao na štrajk, dok se ne kazni onaj, tko bi ga silio, 
da ne smije pristati uz štrajk. U ovakovim prilikama stajalo je 
radničtvo goloruko spram poduzetničtva. A ovo je opet, osjećajuć 
se jačim, izrabljivalo radnički stalež, kako je znalo i moglo. 

1 Na kongresu u Bmxellesu (22. kolovoza 1881.) izjavljuju se socijalisti 
jednoglasno proti poprečnoj zaradi. Kongres drži, da je ovaj „abominable 
systeme“ (prokleti sistem) posljedica kapitalističke vlade, kojega će nestati 
jednoga s drugim, pa je dužnost radničkih organizacija, da se u svim zemljama 
opra ovomu sistemu. 

Kada se radničtvu nije dalo zakonitih sredstava za zaštitu 
protiv izrabljivanja kapitala, radništvo udari protuzakonitim putem, 
nasiljem, i time si je pod raznim oblicima ta sredstva izvojštilo, 
pa odatle i napredak u poboljšanju naplate za rad. Od tada se 
zarada (salaire) prerazlično popravlja u smjeru, da se u pojedinim 
slučajevima nadomjeste i izprave nedostatci načelne pogodbe. Odatle 
razne ,,gratifikacije“, „prime 11 i „progresivne zarade 11 , ,dekompen¬ 
zacije" i kako se već ti razni nadoplatci nazivaju. 1 

Gdje se je radničtvu dala mogućnost, da se zakonitim sred¬ 
stvima bori za svoje interese, ondje se je materijalni položaj rađ- 
ničtva u velike poboljšao. To može nijekati samo onaj, koji kod 
zdravih očiju ne vidi, ili onaj, koji imade interesa, da to niječe 
(agitatori, kandidati). 

Ondje, gdje se radničtvu poda pomućnost, da pođpuno slo¬ 
bodno zakonitim sredstvima brani svoje gospodarske interese, ondje 
se ne može ni govoriti o tom, kako jači tlači slaboga, kapita¬ 
lista radnika. Tu vriedi, što veli ugledni Francez: „Ova tvrdnja 
(da u mnogo slučajeva ugovaratelji nisu jednako jaki, pa da jači 
deru slabije) toliko puta opetovana, nije prava. Ugovor u obće, 
a izmjena napose nije nikakav odnošaj sile, a još manje nejed¬ 
nakih sila. To je neki način sticanja (appropriation; izraz slabo 
zgodan), ili, kako se obično kaže, razdiobe bogatstva, koji se ne 
ravna ni po silama, ni po volji ugovaratelja, već po zakonu po¬ 
nude i potražka, po zakonu, koji je nad svakom pojedinom voljom, 
koji se radja na tržištu iz množtva potreba i robe odredjene za 
udovoljenje tih potreba. 11 (Courcelle-Seneuil. u „Journal des Eco- 
nomistes 11 , siečanj 1886. p. 58.). 

Stariji socijalisti, koji su pisali u doba, kada su radnici bili 
u istinu slabija ugovarajuća stranka, naravski, ne misle kao spome¬ 
nuti pisac. Rodbertus tvrdi, da radnici ne samo ne dobivaju eiele 
naplate, koja ib ide, već da njihova naplata postaje sve tomanja, 
što produktivnost njihova rada postaje veća. A to je zato, što 

1 Jedna od najsavršenijih vrsti naplate, rek bi, da je „naplatna skala“ 
(Lohnskala, sliđing seales). Ovo je pokus uveden u Englezkoj i Americi, a 
ide u susret zahtjevima radničtva, da naplata bude razmjerna prema vried- 
nosti rada sadržana u izradku. Prema tomu ovisi naplata o tome, za koliko 
se proda izradak. Pri ovakovom načinu naplate jednako je interesovan radnik 
kao i poduzetnik, pa neki ugledni ekonomisti misle, da bi se ovime ricšio 
socijalni problem, kada bi se ovaj način naplate mogao protegnuti na sve 
grane produkcije. (Sr. Conrađ, Elster etc., Hanđvvorterbuch. s. v. Lohnskala). 

pripadaka rente, kapitala i rada nije ustanovila država, već ovise 
o naravnim uzrocima, koji djeluju na tržištu, pri čem radnici budu 
uviek oštećeni, jer su slabiji (2. list na pl. Kirchmanna, ed. 1850. 
p. 46. si., 38. si.). Marx i Lassalle složili su čitav sistem o deračini 
(Ausbeutung): njima radnička naplata nije drugo, nego mrvice, što 
ih kapital dobacuje radničtvu, samo da ne skapa od gladi. Zato 
inedju starijim socijalistima čudno zvuči glas socijaliste Mario: da 
ima sijaset uzroka, koji djeluju na visinu radničke naplate, a 
glavni je produktivnost rada. On pače tvrdi, da produktivnost 
rada bolje povećava naplatu rada, nego li kapitala (kamate), jer 
da rad dobiva svagda veći dio od izradka, nego kapital. (Orga- 
nisation der Arbeit, III. ed. 1848., p. 638. si.) 

Mi se ne čudimo, a i ne zamjeravamo, što su stariji socija¬ 
listi često zasjekli preko linije, kada se sjetimo, kako bezobzirno- 
znade jači slabijega izrabljivati. Ali se zato više čudimo novijim 
socijalistima, što ne vide promjena, koje su se medjutim zbile na 
korist radničtva. Ovakav postupak, nama se čini, smjera prije 
onamo, da zaplete socijalno pitanje, a ne da ga rieši. Tako na pr. 
znatni francezki pisac G. Gide (Principes d’Economie politique, 4. 
ed. 1896), koji riešeuje socijalnoga pitanja nalazi u kooperativnoj 
produkciji (socij. družtvene radionice), veli o radničkoj naplati 
(p. 542): „Mi dopuštamo podpunoina, da se visina radničke na¬ 
plate ustanovljuje prema prirodnim zakonima, ili u kratko: prema 
ponudi i potražku. 11 Ali odmah na sliedećoj strani primjećuje : 
„U ostalom, ako se ciena ručnomu radu i ravna po zakonu o 
ponudi i potražku, kao i ciena svakoj drugoj robi, odatle ne sliedi, 
da je to normalno; pače obratno, to je abnormalno i moglo bi se 
reći protunaravno.“ U bilježci pak izjavljuje: „Kao što ima neka 
obćenita ciena za robu, tako da na tu cienu cjenkanje stranaka 
tek neznatno djeluje, isto tako ima i neka obćenita visina radničke 
naplate za sve vrsti rada, koja se jednakom silom namiče i pa¬ 
tronu i radniku." — Sad neka tko rekne, da se ovime razbist-ruje 
socijalno pitanje. 

Kao što su socijalisti proti naplati ,.u poprieko", tako su i proti 
zaradi (salaru). Bit će tomu razlog to, što zarada nije posve raz¬ 
mjerna prema radu, t. j. da je prenizka. Ako je tako, onda tu 
treba na dva pitanja odgovoriti: Tko je tomu kriv, i kako tomu 
pomoći ? 

Vidjeli smo, a to priznavaju i socijalisti, da visina naplate 
ovisi i o produktivnosti rada. A ako je tako, onda visina plaće ovisi 



i o samom radničtvu. Pri tom i ne spominjemo utakmice (ponude 
i potražka) rada, sto donekle takodjer ovisi o samom radničtvu. 
Nadalje ovisi visina zarade i o visini kamatnjaka (o cieni kapitala), 
kao i o utakmici poduzetnika. Napokon zadnju i odlučnu rieč go¬ 
vori trošilac. Iz toga se svega vidi, da je visina zarade u neku 
ruku resultanta raznih sila, neka matematička olina, kojoj je do¬ 
duše gotovo nemoguće naći središte, ali se zato uviek nalazi u 
nekoj ravnoteži. Zato, prigovarali socijalisti radničkoj naplati ko¬ 
liko im drago, ona je nuždna posljedica družtvenoga uredjenja, pa 
je ne bi nestalo ni u socijalističkoj državi. Zarade bi moglo ne¬ 
stati samo onda, kada bi svatko sve sam za sebe radio, t. j. kad 
radnika ne bi ni bilo. 

Videći, da se zarada ne da odstraniti, dok ima radnika, na¬ 
stojalo se stvar nekako obići, pa se savjetovalo, da se radničtvo 
podpuno sdruži s poduzetničtvom. To se je donekle oživotvorilo 
u „sliding seales“ (gl. str. 1104., bilj.). Ali se je pokazalo, da je to 
tek riedko moguće. Samo radničtvo je proti tomu sistemu, te voli 
stalnu zaradu, nego dvojbeni dobitak tek onda, kada se izradak 
proda. A u mnogo slučajeva (praksa dokazuje u najviše slučajeva) 
dobio bi radnik manji dio, nego što je stalna zarada; a kadšto ne 
bi dobio baš ništa, — jer svaki posao ne uspije. U onim pak slu¬ 
čajevima, gdje radnik dobiva zaradu, a povrh toga sudjeluje i pri 
dobitku, to nije zarada, već tek neka vrst popravka (korektura), 
a više puta tek neki dar radniku, jer je u premnogo slučajeva je¬ 
dino zasluga poduzetnikova, ako je posao ekonomijski uspio. 

Kako rekosmo, to znači samo nekako obilaziti stvar, a ne 
odstraniti ju. Odstraniti bi se dala zarada samo onda, kad bi rad¬ 
nici sami bili ujedno i poduzetnici. U Njemačkoj i Italiji cvatu 
radničke kreditne udruge, a u Englezkoj radničke konsumne 
udruge. Ali nijedna od njih ne ukida zarade. Jedina produktivna 
udruga, gdje bi radnici bili u isti čas i poduzetnici i radnici, uki¬ 
nula bi zaradu. Ali upravo ovakove udruge posvuda najžalostnije 
prolaze, propadaju. Jedini način, kako bi se zarada dala čim boljim 
zatnieniti, leži u rukama samoga radništva, pa ipak ne uspieva, i 
to po riečima prijatelja socijalista, spomenutoga Gidea — krivnjom 
samoga radničtva. „Zapreke, što ih susreću kooperativne produk¬ 
tivne udruge, dosta su brojne, pa zato i odveć jasno pokazuju, 
zašto ne uspievaju: Prvi je i najpoglavitiji uzrok takva nesta¬ 
šica e k o n o mi j s k og a odgoja u radničtvu, da se ne može 
naći čovjek iz radničkih redova, koji bi bio dovoljno sposoban, da 

vodi kakav industrijalni posao; pa sve kad bi se i našao, to je 
nedostatak ekonomijskoga odgoja razlog, da ga radnici ne izaberu 
za poslovodju upravo radi toga, što je sposobniji. A sve da mu i 
povjere upravu posla, oni ne će da mu priznađu zasluženu na¬ 
gradu, jer radnici još ne pojme prednosti intelektualnoga rada nad 
ručnim. “ 

Tko je kriv, što radničtvu nedostaje ekonomijskoga odgoja, 
odakle toliki neuspjesi? Ne čini li baš socijalistička književnost sve 
moguće, da omrazi i utuče pojam „patrona“ (bez kojega eto ne 
može uspievati nijedan industrijalni posao), naučajući, da je ručni 
rad sve, a intelektualni ništa? To nije ekonomijski odgoj. 

Drugi je uzrok po ovom piscu nestašica kapitala. Ovo nam 
se ne čini glavnim uzrokom, dok izkustvo pokazuje, da su pro¬ 
pali i onakovi radnički podhvati, koji su dobivali obilno kapitala 
budi od države, budi od obćina. 1 

Treći je uzrok to, što ovakovi podhvati, ako uspiju, imadu 
tendenciju, da uzpostave one forme, što su ih nakanili 
ukinuti, t. j. organizaciju poslodavstva (patrona) i zarade. 

Iz svega ovoga se razabire, da se uredba zarade ne da tako 
lako zamieniti čiin boljim i pravednijim, i to u prvom redu krivnjom 
samoga radničtva. A napokon ta sama uredba nije baš toliko zlo, 
jer daje i radniku mnogu pogodnost (o. c. p. 525): „Ovaj ugovor 
podaje dvostruku prednost (poduzetniku i radniku). Radniku za- 
jamčuje stalni, neposredni i neodvisni prihod i lišava ga rizika, 
s kojim je skopčan posao." 

No uza sve to, što je zarada ovako tiesno vezana uz posto¬ 
jeću organizaciju družtva i produkcije, te barem načelno ovako 
pogodna i po samo radničtvo, ipak se socijalisti na nju obaraju, 
jer, vele, nije primjerena radnji, zasluzi radnikovoj, a to zato, što 
je poduzetnik jači kontrahenat, pa prisili radnika, da radi, po što 
hoće poduzetnik, — poduzetnik (kapital) odire radnika. Mi smo 
malo prije razložili, pod kojim bi uvjetima ovo moglo biti djelo¬ 
mice pravo. Ali redovito to u današnje vrieme ne stoji. Time ne 
ćemo da reknemo, da bi se primjerena zarada mogla lako ustano¬ 
viti, samo kad bi se to htjelo. Baš je protivno. Ako se ni danas 
još ne može govoriti o primjerenosti zarade i rada, to je zato, što 

1 Tako se dogodilo g. 1848. u Parizu onim radničkim pođhvatiraa, koji 
su dobili od države bezkamatni zajam od 3 milijuna; tako se dogodilo sličnim 
pođhvatima nekako po stoljeća kasnije, koji su dobivali kapital iz ltampalove 
zaklade; tako su propale i „narodne radionice" u Gen hi. 

se zarada upravo ne može nekom točnošću odrediti. Ali socijalisti 
ne će da vide ovdje tehničke nemogućnosti, već to pripisuju nesu¬ 
sretljivosti kapitala. Pri tom uvjerenju ostaju budi iz osobnih inte¬ 
resa, budi iz nekakve sentimentalnosti, ne samo socijalisti, već i 
brojni socijalizirajući pisci. A time samo podjaruju na nezado¬ 
voljstvo manje naobraženi sloj radničtva i ondje, gdje tomu nema 
razloga. Probleme, koji se nekim ekonomistima čine nerazrješi- 
vima, proglašuje na pr. spomenuti Gide „najjednostavnijima." A 
nadopunjujuća misao, sakrivena u toj izreci, glasila bi: samo kad 
bi to htio onako kapital, kao što bi na to pristao rad. Ali kad 
onaj ne će, zato se to jednostavno riešenje ne da izvesti. 1 

Ovako se duhovi burkaju, a neuki zavadjaju. A čemu sve 
to, kad pisac sam dalje kaže: „No uzmimo, da su se praktične 
potežkoće uklonile, tad preostaje još jedna, i to najteža: radi se 
naime o tome, koji dio u ovoj zajednici ima da zapadne kapital, 
a koji dio rad; u istinu tu nije dosta samo reći: „đielimo", već 
treba znati i po kojem pravilu će se dieliti, a znanost eko- 
nomijska ne podaje na žalost nikakve racionalne (rationnelle) for¬ 
mule .. . Ekonomist, koji bi mogao odgovoriti na ovo pitanje racio¬ 
nalnom formulom, taj bi riešio socijalno pitanje . . . “ Kako se odatle 
vidi, to nije nipošto „najjednostavnije" riešenje, već je najjednostav¬ 
nije riešenje — zarada. Zarada je inače — piše pisac — slobodnim 
nagadjanjem ugovorena naplata rada. A ovaj ugovor „nema ništa 
nepravedna u sebi, samo ako su kontrahcnti jednaki". 

Dakle, da završimo s Grideom: Zarada zamjenjuje onaj idealni 
razmjer naplato i razdiobe prihoda, pa prilično svojoj svrsi odgo¬ 
vara, ako su oba kontrahenta jednako slobodna, jednakopravna, 
jednako neodvisna. Prema tomu je, ako baš i nije idealno, a to 
barem snošljivo riešenje socijalnoga pitanja tražiti upravo u pra¬ 
vednom ustanovljenju zarade. — I triezan dakle socijalista dolazi 

1 Ovaj pisac nastoji, da bude objektivan, i dok po razumu sudi, dolazi 
do pozitivnih resultata. No Čim se podađe nekakvoj sentimentalnosti, pada u 
protuslovlja. Gideova je knjiga doživjela u kratko vrieme više izdanja. Ali u 
točki o zaradi ostaje kroz sva izdanja kod istoga nazora, koji je u 2. izdanju 
najbolje razložen. „Čini se, kad je već sila okolnosti tako uzko svezala rad i 
kapital, da bi najbolje bilo, kad bi oba sklopili formalni udru ini ugovor. 
Badnik bi rekao: Evo, ja donosim svoje ruke, a vi donosite svoj kapital, pa 
đielimo. I doista riešenje problema treba tražiti u ovom smjeru. Ali naj¬ 
jednostavnije riešenje dolazi često najkasnije na red, pa se tako i ovo 
riešenje, premda nije istina, da se ne dade izvesti, kako to misle neki ekono¬ 
misti, ne će po svoj prilici skoro oživotvoriti." (Precis, II. ed. p. 254). 

do zaključka, da za riešenje socijalnoga pitanja ne treba ni inter¬ 
nacionalizma, ni ateizma, ni revolucije. Dosta je, da se rad i briga 
usredotoči u tu svrhu, da radnik bude jednako neodvisan i slo¬ 
bodan u ugovaranju sa kapitalom, kao i kapital sam. 

§ 6. Razlozi sukobu izmedju rada i kapitala. 

0 samom sukobu, naročito o štrajkovima, pisalo se je dosta; 
ali proučavanju samoga prauzroka malo se je pažnje posvećivalo 
u književnosti. Cauwes (Precis du cours d’ćcon. pol., 2. izđ., sv. II. 
p. 34.) dotiče se ovoga pitanja sliedećim riečima: „Upored s na- 
predkom velike industrije i proširenjem obeega bogatstva pada jedna 
đružtvena nevolja, koja se od kojih trideset godina posvuda po- 
javlja: nekakvi duboki nesporazum razstavlja plaćene radnike od 
poslodavaca. Pogrešno bi bilo nazrievati u nepodpunoj naplati rada 
jedini razlog ovomu žalostnomu antagonizmu, koji se od zadnjih 
petnaest ili dvadeset godina još zaoštrio uzprkos povišenju zarade. 
Narav odnošaja izmedju kapitala i rada znatno se je promienila; 
ti odnošaji ne sadržavaju više s jedne strane štitničtvo, a s druge 
strane odanost. Time, što se je razbio vez štitničtva, izrodio se 
ugovor poslodavanja u puki novčani interes. Radnik je postao slo¬ 
bodniji, neodvisniji, ali je i njegov obstanak postao nestalniji, 
đvojbeniji.“ Ovaj pisac dakle iztiče, da pitanje zarade nije jedini 
uzrok antagonizmu izmedju rađničtva i poduzetništva. — Fran- 
cezki akademik Block (o. c. p. 301.—302.) govori o tom ovako: 
„Ako hoćemo da pratimo sukobe izmedju gospodara i rađničtva 
sve do njihova psiholožkoga izvora, konstatovat ćemo, da obćenito 
ljudi ne vole svojih poglavara. „Gospodar je neprijatelj “ — stara je 
rečenica. Ovo se čuvstvo dade protumačiti time, što čovjek nerado 
sluša, dade se protumačiti ljubomornošću i zavidnošću, koje ima 
gotovo u svačijem srcu, napokon to tumače i pogreške, što ih po- 
činjaju dosta često viši nižima i obratno.“ Nama se čini, da ovi 
psiholožki razlozi, koliko i bili oštroumni, ipak mnogo ne doka¬ 
zuju, barem ne dokazuju onoliko, koliko misli Block, budući da 
se mogu smatrati dokazanima samo za pojedine slučajeve. 

Mi ćemo dopustiti, da su i ova čuvstva dopriniela k anta¬ 
gonizmu, ali su po našem mnienju dva razloga od većega zamašaja : 
1. ona bezobzirna sebičnost u zastupanju svojih interesa, koja je 
prirodjena svim slojevima; 2. ona nestašica ekonomijskoga 
odgoja u rađničtva, što je iztiče i sam Gide, koja ne dopušta rad- 

Milobar: Narodno gospodarstvo. 34 

nicima, da priznadu prevlast umnomu radu nad ručnim. K ovomu 
se pridružuju razni drugi uzroci, kao: uspomene na to, kako je 
nekada kapital izrabljivao radničtvo, pa onda zavadjanje radničtva 
kojekakvim neosnovanim ili podražujućim teorijama. 0 prvoj točki 
bilo je govora u predjašnjem odsjeku, pa nam je samo napome¬ 
nuti, da i radničtvo znade biti isto tako bezobzirno u svojim 
zahtjevima, kao i kapitalisti. Englezki ekonomist Cairnes (Some 
leading principles, 2. part, pogl. V. p. 307. si.; cit. po Bloeku o. c. 
II. 192.—194.) spominje zidare u Manchesteru, koji su bez i naj¬ 
manjega obzira na drugo pučanstvo stavljali i silom htjeli provesti 
najtjesnogrudnije zahtjeve. Radnici se brinu isto tako slabo, može li 
poduzetnik svagda povisiti zaradu, kao što poduzetnik slabo pita 
za to, da li radnik sa svojom obitelji može živjeti od zarade, što 
je dobiva. 

G-dje razbor nadvlada strast, tu se je prilično lako spora¬ 
zumjeti, pa tako ved i radnici počimaju dobro umdjati, da zarada 
ne ovisi tek o volji ili zlovolji poduzetnikovoj, već i o kupcima. 
Zato oni predlažu (The Economist od 20. siečnja 1894.), neka bi 
se ciena izrađcima udarala prema radničkoj naplati, a ne radnička 
plaća prema cieni izradaka. Ovaj priedlog zvuči od priliko tako, 
kao da bi tko predložio, neka bi se diete najprije krstilo, pa onda 
rodilo; ali je zato ipak dobar znak, koji pokazuje, da i radnici 
počimaju prodirati do same jezgre pitanja. 

Što se tiče nestašice ekonomijskoga odgoja u radničtvu, spo¬ 
menusmo mnienje Gideovo. Ako kakav radnički podhvat uspije, to 
uspije uzprkos njihovim doktrinama, t. j. uzpostavljenjem uredaba 
poslodavstva (patronstva) i zarade, priznanjem nadmoći umnoga 
rada nad ručnim. Proti ovomu načelu grieši se još i danas mnogo 
međju rađničtvom, jer i danas još drže radnici jedino ručni rad 
produktivnim. 

0 trećoj točki bit će pobliže govora na drugome mjestu, pa 
zato prelazimo na zavadjanje radničtva nopravim teorijama. 

Ovamo bismo u prvom redu uvrstili Lassalleov „nesmiljeni, 
„gvozdeni zakon o zaradi". - Ovaj ne baš savjestni njemački 
socijalista, agitator i demagog, razlaže taj svoj gvozdeni zakon 
ovako: „Gvozdeni ekonomijski zakon, koji ravna radničku na¬ 
platu u doba ponude i potražka, formuluje se ovako: Prosječna 
radnička naplata ne nađmašuje nikada one količine, koja je bez¬ 
uvjetno nuždna za život rađnikov — prema običajima dotičnoga 
naroda — te za daljnje razplodjenje svoje rase. Evo oko ove se 

točke koleba radnička naplata, a da se nikada na dugo ne digne 
nad nju, niti da na dugo spadne izpod nje. Zarada se ne može 
dići nad ovu točku na dugo s toga razloga, što bi osjetljivo po¬ 
boljšanje radnikova položaja povećalo broj ženitaba i umnožilo 
radničko pučanstvo, a to bi pojačalo ponudu rada i snizilo zaradu 
na predjašnju razinu i još niže. Medjutim radnička naplata ne 
može dugo ostati ni izpod onoga, što je radniku nuždno za život, 
jer bi se u tom slučaju radnici izselili, ili se sustezali od ženitbe 
i rađjanja djece. Napokon, pod pritiskom biede mnogo bi ih po¬ 
mrlo, ponuda ruku (rada) bi se snizila, a visina radničke naplate 
bi opet poskočila . . . Ograničenje prosječne radničke naplate na 
onu nuždnu količinu životnih sredstava, — to je eto, ja to po¬ 
navljam, onaj okrutni, gvozdeni zakon, koji danas ravna radničku 
naplatu 1 ' (Offenes Antvvortschreiben an das Central-Comitć, p. 15., 
Ziiric.h 1863. p. 15.). 

Ovaj Lassalleov „gvozdeni zakon‘ £ u velike je u svoje vrieme 
uzburkao krv radničtvu, pa je mnogoga priveo k socijalizmu. Las- 
salle ga je posudio od fiziokrata Turgota, ili od učenika Adama 
Smitha, Ricardoa; no „okrutnim" i „gvozdenim" oličio ga je sam 
Lassalle. Ona su spomenuta dvojica učila, da prosječna zarada ima 
tendenciju, da se drži granice radničke životne potrebe, i to s raz¬ 
loga, što si radnici, čim im nešto bolje ide, odmah naprte na ledja 
brojnu obitelj. U ostalom ni ovi ekonomisti nisu mislili pod „naj- 
nuždnijim potrebama života" samo koricu suha kruha. Turgot veli: 
,,U ostalom nc treba misliti, da se ta najnuždnija potreba snizuje 
upravo na to, da radnik tek ne umre od gladi, ili da mu ne bi još 
preostalo nešto za druge potrebe, budi da si udovolji koju voljicu, 
budi da si spravi malu imovinu za nepredvidive slučajeve." (Lettres 
sur la libertć du commerce des grains, edit. Guillaumin, p. 185.) 

Medjutim ovo oružje, .kolikogod ga je Lassalle u svrhu agi¬ 
tacije i zaoštrio, niti odgovara podpuno istini, niti služi radničtvu 
na čast, pa zato i nije čudo, što ga zabacuju i sami socijalisti. 
Francezki socijalista Benoit Malon veli: „Pozivanje je na gvozdeni 
zakon možda preuveličeno; u političkoj ekonomiji i nema zakona 
absolutnib u podpunom smislu ricči. Ono, što Lassalle naziva gvoz¬ 
denim zakonom, prije je zakon jake tendencije. Očevidno je, da 
neka zanimanja, koja su dobro organizovana u korporacije, u koje 
■čovjek može stupiti tek iza težkoga nauka, mogu uzdržati dugo 
cienu svojemu radu iznad jeđnačka, koji odgovara najnuždnijoj 

potrebi (Manuel d’ ćcon. soc., p. 233. si.), I Marx i Liebknecht za- 

s 

bacili su ovaj gvozdeni zakon, jer ponizuje radnički narod. Uzme 
Ii se naime ovaj zakon kao „nesmiljeni“ i „gvozdeni 11 , t. j. da se 
ne da promieniti, te proti kojemu se radnici ne mogu braniti, onda 
to znači, da radnici nisu stvoreni na sliku i priliku božju s ra¬ 
zumom i slobodnom voljom, već bezsviestni stvorovi, koji ne mogu 
nego po živinskom instinktu raditi i živjeti. Kako bi mogao sa¬ 
vjestan čovjek tvrditi, da radnik mora po tom nesmiljenom i gvoz¬ 
denom zakonu, čim dobije malo veću plaću, nego što mu treba za 
svakiđanji krušae, odmah voditi pod krov ženu i radjati djecu, prije 
nego je priskrbio toliko, da ih može uzdržavatii odgojiti? Mužkarac 
je, istina, već od 20. godine sposoban za ženitbu. ali koliko ih se 
ženi u istinu u toj dobi? Ni J / 5 častnika ne oženi se u dobi izmedju 
20—25 godina. Staleži akademijske i politehničke naobrazbe deru 
u tim godinama još školske klupe. A gdje je taj zakon, koji 
brani radniku, da i on od svoje 16—17 godine, kadno počini a ra¬ 
diti, pa tamo do 30. godine bude neženja? Nema toga zakona. A 
ako koji radnik ipak sklopi budi zakoniti, budi nezakoniti brak, 
netom su mu pahuljice probile kožu na licu, pa izrodi na sviet 
četu sirotinje, onda spadne pod onaj zakon, koji vriedi za ljude 
svih staleža, zakon mizerije, u koju zapadne svatko, tko ide samo 
za tim, da udovolji svojim časovitim strastima, ne pazeći na po¬ 
sljedice. Utuvljivati radničtvu u glavu ovakove glupe, a ne gvoz¬ 
dene zakone, naučati ga, da je čovjek samo za to na svietu, da 
uživa i svojim strastima udovoljava, to znači htjeti čovjeka po- 
živinčiti. Ovo nije odgoj za onaj uredjeni „status eivilis 11 , kako 
naravnopravni filozofi nazivaju uredjeno ljudsko družtvo, već je 
ovakav odgoj nekakva priprava za „status naturalis“. u kojem 
jest, a možda i nije živio ni predhistorijski čovjek. 

Tako i neke druge fraze, koje se neprestano opetuju, pa i 
ne bile na mjestu, podržavaju samo napetost izmedju poslodavca i 
radnika. Ovamo spada Lassalleova tvrdnja, da je kapital spužva, 
koja upija privredu radnikovu. Malon takodjer opetuje, da se ka¬ 
pital sastoji iz 9 / 10 neizplaćene zarade. A Karlo Marx sa svojom 
„Mehrwert“-teorijom 1 ' (o kojoj ćemo kasnije govoriti) podražava rađ- 
ničtvOj ulievajuć mu u srce ogorčenje na one, koji traže od rad¬ 
nika, da rade 12 sati, dok ga plaćaju samo za 6 sati, — kao da 
su radnici ludjaci, koji bi htjeli 6 sati danomice za badava raditi, 
ili kao da hi bili tako slabi, da bi morali badava raditi. 

I tako eto imade antagonizam izmedju rada i kapitala raznih, 
djelomice naravnih, djelomice umjetno stvorenih izvora, i to više 

ovih potonjih. Onih prvih ne će nikada nestati, dok bude radnika 
i poduzetnika (pa bila baš i država poduzetnik); ovih će potonjih 
nestati na korist obiju stranaka i cieloga družtva onda, kad obje 
stranke budu gledale ne samo na svoje interese, već i na interese 
svoga tobožnjega protivnika, a u istinu svoga suradnika. A to će 
se tim prije dogoditi, čim prije budu prijatelji radničtva i praved¬ 
nosti mogli konstatovati, da u radničtva ima pravoga, objektivnoga 
ekonomijskoga odgoja, kojega sada nema, te koji radničtvo čini 
nesposobnim. 

§ 7. Štrajkovi. — U čem su poučili. 

Rekli smo već: gdje se radničtvu poda dolična sloboda i po¬ 
litička prava, ondje se dvie, ili čak tri svrhe postignu: 1. radničtvu 
se daje zakonito oružje za obranu svojih interesa, 2. radničtvo 
u istinu može da obrani svoje interese, 3. socijalističkim agitato¬ 
rima izbija se oštro oružje iz ruku, kad se radničtvu dade prilika, 
da dokaže, kako nije svagda slabije. 

No tko bi ozbiljno pomišljao, da bi kakova ljudska uredba 
mogla ukloniti sukobe, štrajkove, ili napetosti (od vremena do vre¬ 
mena), taj bi samo dokazao, da još uviek vjeruje u ,,Utopiju“, onaj 
zlatni otok, gdje teče sam med i mlieko. Dok se potrebe družtva 
kvalitativno i kvantitativno mienjaju, dok ciena robi ovisi o tim 
potrebama, dok o eieni ovisi kvota, odpadajuća na pojedine surad¬ 
nike pri izrađjivanju robe, —• dotle će se mienjati i kvota ili prihod 
kapitala, poduzetnika, pa i radnika. Sve se u gospodarskom životu 
mienja od časa do časa, samo jedno stoji uviek jednako jako i ne¬ 
promjenljivo — sebičnost, koja će vazda sve faktore produkcije 
goniti na pokušaje, da što veći dio prihoda za sebe izvojšte. 

Iz nesuglasica, koje će se vazda poradjati iz ljudske sebič¬ 
nosti, dolazit će barem od vremena do vremena do sukoba, štraj¬ 
kova, iza kojih će opet sliediti nagodbe i za neko vrieme mir. To 
je borba, to je život, to je napredak. Zato ovakova trvenja medju 
družtvenim klasama nisu sama po sebi nikakvo zlo, već zlo izlazi 
iz surovoga načina u tom trvenju. A ta surovost dolazi odatle, što 
je stvar još razmjerno nova, pa u družtvu, koje nema još izkustva 
ni priegleda, svuda vlada još neki diletantizam u prosudjivanju, pa 
odatle i pogreške. Nijedna stranka ne popušta, dok joj druga činom 
ili silom ne dokaže, da jedan ne može biti bez drugoga, da je 
jedan jači od drugoga itd. Kada se družtvo u tom smislu odgoji, 
te bude imalo dovoljno izkustva o svim tim odnošajima, onda će 

se i ti sukobi mnogo brže, lakše, čovječnije i pravednije rješavati. 
Ali do ovakova odgoja još smo dosta daleko, pa će zato i borba 
potrajati, sukobi će se očitovati otvorenim gospodarskim bojevima, 
štrajkovima, kako se i danas đogađja. A pisac političke ekonomije 
nema pri tom drugoga posla, nego da prati činjenice i da traži 
iz njih pouku, pa da ju širi, ne bi li time pospješio ono željeno 
doba, o kojem smo netom govorili. 

Štrajkom (strike, greve) radnici zajednički (kolektivno) 
obustave rad u jednoj fabrici, ili u jednom zanimanju (zanatu) u 
tu svrbu, da poduzetnika ili poduzetnike prisile na neke koncesije 
(obično na povišicu plaće, skraćenje radnoga dana, svetkovanje 
prvoga svibnja itd.). Štrajk je neka vrst očevidnoga dokaza, kojim 
radnici hoće da dokažu poduzetniku, ako oni njega trebaju, da ni 
on bez radnika ne može biti; da oni imađu zajedničkih interesa; 
da radnik nije tako slab, te bi bio na milost i nemilost predan po¬ 
slodavcu. Ovo je najjače oružje, kojim radnici brane svoje interese 
i izvojštuju nove pobjede. Bez štrajkova se valjda ne bi radniku po¬ 
većala plaća ni za jedan lilir, pa da. se je još i deset puta sentimen- 
talnije deklamovalo na papiru. Ali uza sve to štrajk je opasno oružje, 
koje služi samo onda, ako vješta ruka njim barata. Štrajk uspije 
samo onda, ako se provede u zgodan čas, na pr., kad poduzetniku 
posao dobro ide. Ako poduzetnik ima dovoljno robe u zalihi, ne 
samo da ne će povisiti plaće, već će mu štrajk doći upravo u dobar 
čas, jer će mu dati izliku, da odpusti sve, ili veliki dio radničtva. 

Prvi jc uvjet za uspjeh štrajka sloga. Sloge pak ne može 
biti bez poslušnosti (discipline), a ove nema bez što čvršće orga¬ 
nizacije. To dokazuju dobro organizovana cnglezka i američka 
družtva. „Radnička američka sveza''' (družtvo od 600.000 članova) 
provela je u sedam godina (1885.—1892.) 22.560 štrajkova, od 
kojih je 15.250 podpuno uspjelo, a oko 1.600 uspjelo je djelomice. 
A to bjelodano dokazuje, da rađničtvo nije više slabije pod svakim 
uvjetom, kako to socijalisti rado tvrde. Ali ovi sukobi mogli su 
uroditi uspjehom zato, jer je radnička sveza sakupila u zajedničku 
blagajnu toliko prinosa, da je za vrieme štrajka izplaćivala svojim 
drugovima 7—8 kruna na dan (Temps, 26./II. 1895.). 1 Na prvi 

1 U Washingtonu izdao je g. 1887. C. D. Wriglit, eommissioner of labor, 
izvješće o svim štrajkovima u američkoj Uniji od g. 1881.—1888., pa dolazi do 
sliedećih resultata: štrajkova je uspjelo podpuno 48-58%, a djelomično 13‘47°/o> 
loek-out (odkaz rada od strane poslodavaca) imao je u 25'48°/ 0 podpuni, a u 
8'57o puta djelomični uspjeh, dok je u 80 slučajeva pretrpio poraz. 

pogled, oslanjajući se površno na podatke ove statistike, čovjek bi 
bio sklon preporučiti rađničtvu, neka se što više služi ovim svojini 
oružjem. Ali dobri prijatelj radničkih organizacija u Englezkoj i 
Americi (zvanih ,,Trade-Unions“), Howell, govori ovako: „Kad 
bismo bili pozvani, da reknemo svoje mnienje o štrajkovima, a da 
nam o njima ne bi bilo ništa više poznato osim njihove brojnosti, 
nama bi se činilo, da su absolutno nužđni u današnje doba, sva¬ 
kako pak nam se čine nekakvim elementom u odnošajima izmedju 
kapitala i rada i nekim naravnim i nuždnim sredstvom za posti¬ 
zavanje nekoga riešenja u sadanjim odnošajima izmedju poslodavca 
i posloprimca. Ni razmišljanje, ni grožnje nisu nas mogle sklonuti, 
da se okanimo ovoga inđustrijalnoga rata; sve, što se je moglo do 
sada učiniti, jest to, da se smanji trvenje, a borba, ako do nje 
dodje, da se učini što manje razornom za stranke i za družtvo. 
Izliku za štrajk vrlo je lako naći, ali sc često dogadja, da tu ima 
tajnih, ličnih namjera, radi kojih štrajkovi postanu tvrdoglaviji, 
dulji i skuplji, nego bi to trebalo. Imadc bistrovidnih glava, koje 
unapried vide resultat štrajka, pa ako im to ne ide u račun, onda 
potajno rade, da se štrajk svrši onako, kako njihovim ličnim svr¬ 
hama odgovara. M Po mnienju istoga pisca štrajkovi imadu praktičnu 
vriednost onda, ako se sve okolnosti (vrieme, mjesto, razlog) dobro 
prosude, da li ima izgleda za uspjeh, ili nema. „Mnogo ima stvari, 
koje su opravdane u teoriji, ali se ne mogu provesti u praksi/ 1 
(The conflicts of Capital and lahor, cap. IX. p. 372, po Blocku, 
o. c. II. 317). 

Francez Crouzcl proučava resultatc od 362 štrajka u ame¬ 
ričkoj Uniji, Englezkoj, Francezkoj i još nekim zemljama. Od 362 
Štrajka 99 ih je uspjelo pođpuno, 96 ih se je svršilo kompromisom, 
a 167 ih je podpuno neuspjelo, Izpitujući uzroke dolazi do re- 
sultata, da štrajk ima više izgleda za uspjeh, kad ima obilno ka¬ 
pitala i kada raste poduzetnička dobit (profit). Zato obično posti¬ 
zavaju veći uspjeh oni štrajkovi, koji idu za povećanjem zarade, 
nego oni, kojima je svrha oprieti se sniženju radničke plaće. Odatle 
se nameće piscu pitanje: Pri pomnožanju kapitala i povećanju po¬ 
duzetničkoga profita da li je baš nuždan štrajk, da se i radniku 
povisi zarada? Crouzel veli, da statistika radničkih plaća baš pro¬ 
tivno dokazuje, pa da je dosta upozoriti na služinčađ i poljodjelske 
radnike, koji nisu još nikada organizovali štrajka u Francezkoj, a 
plaća im spada medju one, koje su se najvećma povisile. Na koncu 
izpituje pisac bilancu uspjeha i štete, što su rađničtvu zadali štraj- 

kovi, pa misli, da su radničtvu bili više na štetu, nego na korist, 
te zato savjetuje, da se radničtvo laća štrajka, kada je nad svaku 
dvojbu u pravu; a završuje ovom porukom radničtvu: „Budite 
spremni na rat, ali samo da izvojštite mir. Štrajk je opasno oružje, 
koje može koristno služiti vašim interesima tek pod jednim uvjetom: 
neka vam bude mač, koji čeka vazda pripravan u toku, ali iz 
toka ne izlazi nikada, ili riedko kada“ (Etuđe historique, econo- 
mique et juridicpe sur les coalitions et les greves dans 1’iudustrie). 
Nama se čini, da je Crouzel dobre zaključke izveo, samo da bi 
ih bio morao brojnijom statistikom poduprieti. Kraj stotine tisuća 
dosadanjih štrajkova 362 slučaja tako je neznatan broj, da se 
tek velikim suzdržavanjem mogu izvoditi obći zaključci. Ali kad 
slično dokazuje i ono 22.000 štrajkova, 1 možemo usvojiti nazor 
Orouzelov: da su štrajkovi nad svaku dvojbu easovito skopčani sa 
golemim materijalnim žrtvama za radničtvo. Ali s druge strane ne 
smije se malo cieniti ni moralna dobit za radničtvo u slučaju uspjeha, 
kao i naknadna materijalna dobit. U radnika se podigne samo- 
sviest i čovječansko dostojanstvo; on uživa, što je dokazao čitavome 
svietu, da je i radnik isto tako nužđno potrebit član družtva, kao 
i kapital. A u materijalnom pogledu ipak se osjetljivo povisi radu 
prihod od uspjeha produkcije. Ali ni ovi uspjesi nisu, a nisu ni 
mogli biti toliki, te bi ovlaštivali radnike, da se laćaju štrajkova 
na laku ruku. Zavedeni pustim frazama: da kapital odnosi lavlji 
dio itd., mogu se radnici bez trieznoga računanja lako preračunati, 
osobito ako zatraže povišicu plaće u nevrieme, t. j. kada se pro¬ 
dukcija mora ponešto stegnuti; plaća im se za malenkost povisi, 
ali se zato dobrano snizi broj radnika. Protiv one fraze: da rad¬ 
ničtvo dobiva tek mrvice, dokazuju statistički podatci, da u pre- 
mnogom slučaju ne bi si radnik mogao danomici kupiti niti paklić 
duhana onim viškom, što bi ga dobio, kada bi se medju radničtvo 

1 U ono 22.559 štrajkova sudjelovalo je 530.992 radnika, koji su za 
vrierne štrajkova izgubili 56,725.130 franaka zarade, a troškovi štrajka stojali 
su oko 10 milijuna franaka. Dobitak na zaradi, izvojšten štrajkom, iznosio je 
nešto manje od 49 milijuna franaka. Ovo povišenje izvojštilo si je radničtvo 
dakle brutto-troškom od 00, a netto-troškom od 17 milij. franaka. Poslodavce 
stojala je stvar nešto manje od 32 mil. franaka, a što je još gore za radnike: 
jedna šestina (32.000) radnika izgubila je poslije štrajka svoj kruh podpuno, da 
se drugima zarada ponešto poveća. Uzmemo li, da je ova V, bezposlenik pala 
na teret zajedničkomu fondu, onda treba priznati, daje 15.280 podpuno uspjelih 
štrajkova urodilo tek osrednjim uspjehom u materijalnom pogledu. Ovi pri¬ 
mjeri dovoljno dokazuju ozbiljnost ove stvari. 

podielio savkoliki dobitak kapitala, ne samo zakoniti, već i onaj 
Marxov ,,Mehrwerth“. 

Već je spomenuto, da je socijalista Mario (Winkelblech) već 
god. 1848. pošteno priznavao, da veći dio prihoda od produkcije 
odpada na rad, a manji dio na kapital. Kasniji socijalistički agi¬ 
tatori prelaze preko toga mukom, pa pripoviedaju o strašnim do- 
bitcima kapitala (Marx i Lassalle), tako da debeli prijatelj rađ- 
ničtva, prof. Schmoller („ Arbeiterfrage‘ ! ), kori Lassallea, da više 
puta razpravlja „nepoštenom nejasnoćom“. 

Velike tužbe rađničtva, osobito socijalista, prinukale su države, 
u prvom redu industrijalne, da vode što točniju statistiku o ekono- 
mijskom poslovanju u industriji. Ta se statistika vodi što većom, 
što manjom brižnošću već po stoljeća, a podatci njezini ne govore 
nipošto u prilog socijalističkim agitatorima. No ono, što iz te sta¬ 
tistike sliedi, još ne dokazuje, da je tako bilo i nekada, dok još nisu 
radnici bili tako slobodni, ili gdje još i danas nemaju onih prava 
(političkih) i sredstava (slobode koalicije, štrajkova), kao u zemljama, 
gdje je radničtvo koračilo napried, pa zato dakako ti podatci i 
vrieđe samo za radnike u ovim zemljama. Pred brojkama ove sta¬ 
tistike 1 raztapa se Marxova teorija o ,,Mehrwerthu“ kao magla na 

1 U ožujku god. 1886. rekao je belgijski financijalni ministar u senatskoj 
sjednici: ,,Bez dvojbe je položaj rađničtva dostojan, da mu se posveti najživlja 
pažnja. No evo nekoliko brojaka: Od god. 1876.—1884. imala je polovica 
ugljenokopa deficita 73,471.000 fr. Druga polovica dala je profita 92,375.000 fr. 
t. j. (za cielu idustriju) neki višak od kojih 20 milijuna franaka. — God. 1884. 
bila je prosječna radnička naplata snižena sa 335 na 3-03 fr. (od 3-20 na 3-— K). 
To je prosječna dnevna zarada za mužkarce, žene i djecu. Ali oiena robi spala 
je po tonni od 10T7 fr. na 9-53 fr. I tako sniženje ciene od 0'64 fr. po tonni 
nosilo je radničtvo samo po polovici. 11 

Na ovo bi mogao tko primjetiti: A zašto nisu rađničtvu nametnuli na pr. 
samo jednu trećinu manjka, a 2/3 neka bi nosio kapital? No u Belgiji nisu 
dioničari samo gavani, već i čedni gradjani, koji su novac za akcije jedva 
skucali. — Isti ministar navadja, da se je prihod diclio ovako: naplata rad- 
ničtvu 56-61%, naplata kapitalu l - ‘26%, troškovi 42-13%. 

Odavle izvađja ministar: „Kada bi se bio razdieiio medju radničtvo i 
onaj dio prihoda, što je dopalo kapital, tako da bi kapital radio badava, to bi 
se godišnja naplata radniku povećala za 20-40 fr. (19 K!) t. j. za 7 centima 
na đan.“ (Annales parlamentaires de Belgique, sjednica od 30. ožujka 1880.) 

God. 1887. izradilo je 100.739 radnika 18,378.424 torme ugljena u vried- 
nosti od 147,674.000 franaka. Oiena robi pala je ove godine za 21 centim po 
tonni naprama cieni od prošle godine (1886.). 

Iste godine (1887.) izplaćena je rađničtvu za zaradu svota od 82,100.00 fr., 
ili poprečna godišnja naplata od 815 fr. Iste godine bila je rađničtvu pove- 

suncu, pa zato ne treba o tome dalje trošiti rieči. Jedino možemo 
izreći nadu, da će napetost izmeđju radničtva i kapitala biti sve 
to manja, što se i radničtvo bude više zanimalo za statistiku. 

B. Socijalna demokracija. 

Držimo li se strogo oznake socijalne demokracije, tada je 
ona razmjerno još vrlo mlada, i ako se je ovako bujno razvila: 
njen porod pada nekako u sredinu prošloga XIX. vieka. Držimo 
li se pak njenoga pravoga smisla, naime radničkoga pitanja, tada 
je to razmjerno dosta staro. — Radničko se pitanje javlja već u 
ono vrieme, kada su se cehovske institucije počele izradjati, kad 
je ceh prestao odgovarati svojoj svrsi. Ali na koncu i opet je ka¬ 
pital onaj zadnji uzrok, koji je učinio cehove suvišnima, zakrčio 
im put, da se ne uzmognu preurediti. — Karakteristično je po 
radničko pitanje svakako to, što se je ono najprije pojavilo i raz¬ 
vilo ondje, gdje je merkantilizam najviše procvao: to jest u Fran- 
cezkoj i u Englezkoj. Za Ljudevita XIV. postigao je u Francezkoj 
absolutizain, a s njime i merkantilizam svoj vrhunac. Poslije za 
slabe vlade Ljudevita XV. sve se nekuda ohrabri i pojavi reak¬ 
cija na svim područjima družtvenoga života: na gospodarskom, 
političkom, pače i na filozofijskom polju. Sve je tražilo čim veću 
slobodu izpod nadzora i tutorstva države i njene policije. 

Već god. 17f5. javlja se Morelly sa skroz socijalističkim 
programom u svojoj knjizi „Gode de la Nature :< . On uči, da svaki 

ćana naplata za 37 fr. više, nego god. 1886. Prihod se razdielio ovako: naplata 
radničtvu 82,100.000, troškovi 56,833.000, dobit 8,741.000. 

Kada bi se sva dobit kapitala razdielila medju radničtvo (8,741,000: 
100,739), tad bi se povećala svakomu radniku godišnja zarada za 86 fr., t. j. 
815 -f- 86 = 901 fr. na godinu (Temps od 14./XII. 1886.). 

Sada jedno dva primjera iz Njemačke. Od 327 industrija godine 1886. 
stajale su obzirom na prihod kapitala (dividende) ovako (u zagradi brojke za 
l'udokopne poslove): Dividende su se pomnožile kod 59(14) posala; smanjile 
kod 66 (20), jednake ostale kod 29 (10), nikakve dividende u godini 1885. 
i 1886. kod 26 (27), a 76 (30) posala nije nosilo nikakve dividende, dakle kod 
'/a, t. j. kod 106 posala kapital nije imao upravo nikakve dobiti, već je sav 
prihod odpao na radničke naplate i na troškove. A ako se pribroje i oni poslovi, 
koji posljednje dvie godine nisu nosili dividende, onda eiela polovica posala 
nije nosila kapitalu dividende. (The Eeonomist, London od 20./IV. 1887.) 

God. 1879. imaia su 103 dion. družtva sa kapitalom od 374,125.841 M 
čistoga prihoda 8,593.304 M, t. j. 2-29 ri / 0 . — Iza toga bude uvedena zaštitna carina 
pa god. 1885. odnese kapital čistoga dobitka od 364,125.084 M 19,301,085 M 
t. j. 5’/ 9 % TReich- und Staatsanzeiger, Berlin, 18./V. 1886.). 

državljanin pripada državi, pa ga zato država mora na svoje 
troškove uzdržavati. U tu svrhu dobiva svatko od države toliko 
dobara, da može svojini potrebama i užiteima udovoljavati. Zato- 
pak mora državljanin raditi prema svojoj snazi i talentu, a što 
više priradi preko svojih potreba, to pripada državi. God 1776. 
piše abbe Mably u komunističkom smislu, a god. 1780. razlikuje 
Brissot de Varville dvie vrsti imovine: naravnu i gradjansku; 
prva se osniva na naravnom zakonu, na pravu svakoga čovjeka, 
da si užine one stvari, koje su mu potrebne za život; gradjauska 
imovina (posjed) ne osniva se na na nikakvom pravu, već na sili. 
Ako tko posjeduje više, nego što mu treba za život, dok drugi 
gladuje, tada je ta imovina kradja. 

U vrieme pak same revolucije javlja se revolucionaran Babeuf, 
koji je „slobodu 11 , „jednakost 11 i ,,bratinstvo“ pokušao oživotvoriti 
i u materijalnom pogledu te Francezku komunistički organizovati. 
U tu svrhu izdavao je list „Tribun du peuple“ („Pučki tribun“)- 
A kad je pokušao, da te 'svoje osnove silom, t. j. novom revolu¬ 
cijom oživotvori, bude uhvaćen i pogubljen. Cezarizam i vječne 
vojne potisnu u kut za neko vrieme ovaj već preko po vieka 
stari pokret. Istom poslije pada Napolenova pojavi se opet, i to 
odanle, odakle bi se čovjek najmanje nadao: iz aristokratskih 
veleindustrijalnih, veleposjedničkih itd. krugova. 

Uronimo li u književnost, koja je bila predtečom francezke 
revolucije, dobivamo dojam, kao da sva ta književnost smjera u 
prvom redu za tim, da postigne politička prava pojedinca, odakle 
su ostale vrsti slobode (obrta, savjesti, gibanja, sticanja itd.) imale 
sliediti same po sebi. Pa ipak od svih tih vrsti slobode, rek bi, 
da je u najužim granicama zaostala sloboda političkih prava, dok 
su se ostale vrsti slobode mnogo brže proširile. Tako se dogodilo, 
da jednako i obće izborno pravo nije skoro nigdje do skrajnosti 
provedeno. Naprotiv je ona druga sloboda provedena, pače i u 
onakovim zemljama, gdje su politička prava zahirila. 

Nas ovdje zanima u prvom redu gospodarsko područje, na 
kojem se je brzo pokazalo, da je bila prevelika smjelost prepu¬ 
stiti kapitalu neograničenu slobodu. To je bio razlog, što se je 
proti novomu, još vrlo mladomu gospodarskomu sistemu podigla 
bura. Odatle toliki novi sistemi u teoriji, koji su jednakom brzinom 
bez osobitoga djelovanja padali, kao što su i nicali, dok vladajući 
sistem uz pomoć zakonodavstva još i danas vlada, a prigovori proti 
jnemu postaju sve to glasniji i gromorniji. 

Pusti egoizam kapitala, koji se je najbolje očitovao u nesmi¬ 
ljenom izrabljivanju radničtva, izišao je dosta rano na svjetlo. No 
to je, osim maloga broja plemenitih ljudi, slabo koga zanimalo, 
pa se je sviet dosta malo brinuo za radničtvo, koje je dosta dugo 
šutjelo i trpjelo, jer si nije znalo ni moglo pomoći. Istom kada 
su mu priskočili u pomoć clarovitiji ljudi, izadje na površinu sva 
njegova bieda. Sama pak tendencija kapitalističkoga rada, naime 
razdvajanje đružtva na sirotinju i bogataše, nije odmah upadala u 
oči. Bili su tomu donekle razlogom veličajni podhvati, što ih je 
kapital proveo. U ono vrieme još nije udaralo u oči, da imađe u 
istinu takovo područje produkcije, koje je već od naravi određjcno 
za kapitalističko djelovanje, dok djelovanje kapitala postaje ra¬ 
zornim, čim preko toga područja priedje. A treba istinu priznati: 
kapital se nije otimao svomu naravnomu području, već je čovje¬ 
čanstvu golemih usluga učinio. Željeznice, brodarstvo, kanali i 
priekopi, brzojavi, telefoni itd. živi su tomu svjedoci. Za ovakove 
poslove izrabio je kapital sav napredak i praktične izume (stro¬ 
jeve!). A upravo ovi izumi postali su onom polugom, pomoću koje 
je kapital pokazao svu svoju nadmoć i kojima sve satire, što mu 
na put dolazi. A kada je kapital prekoračio preko granica svoga 
naravnoga djelokruga i stao haračiti međju malim obrtom, tada 
istom upadne u oči njegov razarajući rad na drugim područjima. 
Sada se zabrinu i širi krugovi. A uzme li se k tomu na um, da 
kapital nije ublažio svoga egoizma spram radničtva, tada se razu¬ 
mije, što su tužbe radničtva počimale zanimati i šire slojeve. 

§ 9. Socijalna demokracija poslije francezke revolucije. 

Napoleonovo doba, ako i nije zapriečilo socijalističkoga po¬ 
kreta u njegovu razvoju, ipak ga je donekle zaustavilo. Napoleon 
je rješavao, ako bi se kakovo radničko pitanje pojavilo, vojničkom 
kratkoćom: odsjekao bi dekretom, tko ima pravo. Ostale zemlje, 
zabavljene vječitim ratovima sa Francezkom, nisu takodjer imale 
kada, da se zabavljaju ovim pitanjem. Treba znati, da je fran- 
cezka revolucija doniela narodima kao neposredni dar još tvrdji 
absolutizam, nego što je prije vladao. Istom poslije Napoleonova 
pada počima se socijalno pitanje opet pojavljati. Sada izlaze na 
svjetlo: grof Henri de Saint Simon sa svojim učenicima Enfan- 
tinom i Bazardom, zatim Fourier, Louis Blanc, Cabet, Simonde 
de Sismondi, Blanqui, Consiđerant, Proudhon i dr. u Francezkoj ; 

Charles Hali, Thomson, Owen, svećenici Maurice i Kingsley, te 
odvjetnik Ludlow, Sidnev Webb, pa i Niemac Karlo Mara u 
Englezkoj; Rodbertus, Karlo Marx, Engels, Lassalle, te poslije 
njih čitava četa učenika, međju kojima osobito treba spomenuti 
Liebknechta, Bebela, Kautskoga, Adlera, Bernsteina i dr. u Nje¬ 
mačkoj. K tomu treba još spomenuti kršćansko-soeijalnu stranku 
katoličkoga i protestanskoga smjera. 

Predaleko bi nas vodilo, kada bismo na ovome mjestu pošli 
razlagati sve sisteme (gl. sv. I. str. 78.-96.). Ovdje treba da na¬ 
vedemo ono, što će nam prikazati osnovu današnjega socijalizma, 
njegove razdiobe i njegove nauke. 

Sve do sredine prošloga vieka dielio se je socijalizam gotovo 
u bezbroj sistema i stranaka. Svaki učitelj imao je svoj posebni 
sistem, svoje učenike i svoju stranku. U 60-im godinama prošloga 
vieka javlja se jedna stranka, koja obuhvati malne sve đojakošnje 
u jednu cjelinu sa zajedničkim programom i donekle jedinstvenom 
organizacijom. Bila je to t. zv. „internacionala" ili medjunarodna 
socijalno-demokratska radnička stranka. Od časa, kada se pojavila 
ta stranka, razumieva se pod socijalnom demokracijom medjuna¬ 
rodna socijalna stranka radnika sve do danas. 

Najrađeniji i najdarovitiji apostol ove stranke, pa ako ho¬ 
ćemo, i utemeljitelj njezin bio je Karlo Mara. 1 On je socijalno 
pitanje kušao znanstveno prikazati, i treba reći, da je oštroumno 
dokazivao. Glavni spis mu je ,,Das Kapital." Uz znanstvenu izu- 
čenost imao je Mara i velikih demagožkih svojstava, pa mu je 
tako pošlo za rukom gotovo svekoliko veleindustrijalno radničtvo 
predobiti za svoje misli. Blještavilom svoje učenosti, zanosom go¬ 
vora, snagom rada, vratolomijom podhvata znao je tako očarati 
priprosto stradalničko radničtvo, da je ono u njem gledalo onoga 
arhangjela osvetnika sa plamenim mačem, koji će se kapilističkim 
krvopijama osvetiti za sve njegove jade. 

Radničtvo, koje je svaka bieda i nevolja tako odtudjila osta¬ 
lome družtvu, lako je praštalo svomu miljeniku, ako je i „preko 
žnore“ tesao. Ta šta je radničtvu bilo do toga družtva, koje se je 
do sada za nj tako malo brinulo! Ono je bilo uvjereno, da ne 

1 Karlo Mars rodio se je u Trieru 1818., a umro je u Londonu 1883. 
Učio je filozofiju i pravo te se osobito bavio naukom o narodnom gospodaratvu. 
Cielo mu djelo „Das Kapital 1 ' bilo je osnovano u četiri svezka, ali do sada su 
izašla samo tri, a od tih je napisao sam samo prvi svezak, a dva druga napisali 
su njegovi učenici u njegovu duhu i prema njegovu radu i govoru. 

može na niže grane spasti, pa dogodilo se, što mu drago. Pače svaka 
promjena mogla je samo nešto dobra donieti. To je, rekao bik, 
psihologijski zakon, da nezadovoljnici pristaju uz najradikalnije pred¬ 
stavnike. Tako je građjanstvo (buržoazija) pristajalo u francezkoj 
revoluciji uz one, koji su bez mnogoga mudrovanja naprečac kor- 
manili k cilju, pa tako radi danas i četvrti stalež. Marx je propo- 
viedao revoluciju, očajnici su ga razumjeli. Danas je socijalna de¬ 
mokracija postala u neku ruku Damoklovim mačem nad glavom 
ne samo kapitalizmu, već čitavomu družtvu i njegovim uredbama. 
Mi možemo kriviti Marxa, da je bacio zublju u barutanu; mi mo¬ 
žemo osuđjivati program i stranputice socijalne demokracije, — ali 
mi ne smijemo ni družtva predočivati bielom nevinom golubicom, 
jer je ono sudionikom malne svih zala, što ih je kapitalizam rad- 
ničtvu počinio. 1 

Ovo evo držasmo umjestnim napomenuti, prije nego prie- 
djemo na prikazivanje dviju socijalnih struja, koje danas na tom 
području prevladjuju. 

§ 10. Internacionalna socijalna demokracija. 
„Internaeionala. 44 

Socijalna je demokracija postala danas vladajućom formom 
skrajnjega socijalizma, a njezine ideje i ciljeve prenesla i razširila 

1 Socijalna demokracija kipi mržnjom i na crkvu i na kler. A zašto? 
Zato, jer se je ona razvila ondje, gdje je crkva postala više političkom, nego 
božanskom institucijom; gdje je kler postao slugom (činovnikom) vladajućega 
sloja, pa je morao služiti i kapitalističkomu sistemu, kada je zasio na vladinu 
stolicu. Istina, socijalizam se je pojavio i ojačao i u onim krajevima, gdje po¬ 
stoji neoboreni autoritet katoličke crkve. To nije nikakvo čudo, jer su nove 
političko-gospodarske uredbe i ovdje urodile onim plodom, kakovo su sjeme 
posijale. A tomu bar nije katolička crkva kriva. Ta nju još i danas sve, što 
je „slobodoumno" i „napredno", kori s natražnjačtva, ako k svakoj novotariji, 
pa bila ta i koliko nezgodna, no rekne: ,,Amen.“ Dakle nije katolička crkva 
kriva, ako zlo sjeme urodi lošim plodom i na onom području, gdje se njezina 
rieč sluša. Ali što joj se priznati mora, jest to, da ondje, dokle dopire njezin 
glas, nitko ne misli na to, da radi pljeve izčupa i sažge i dobro žito. Kato¬ 
lička crkva nije nikada propoviedala revolucije, držeći se one Spasiteljeve: 
„Dajte caru, što je carevo, a Bogu, što je božje." — Ali se crkva nije nikada 
prestala boriti za ukinuće robstva, pa ni onda, dok je to bila „careva" insti¬ 
tucija. Tako ona radi i danas: revolucije zabacuje, reforme na bolje podupire. 
Zato nema socijalna demokracija pravo, kada poistovjećuje držanje i rad ka¬ 
toličke crkve i katoličkoga klera u gospodarskom, socijalnom i radničkom pi¬ 
tanju s nekadanjim držanjem klera na pr. anglikanske crkve. 

je t. zv. ,,internacionala“ preko čitavoga gospodarskoga područja 
romansko-germanskih kulturnih naroda. (Cf. Rescb, Volksvvirth- 
schaft, p. 226). 

Formalno se rodila internacionala god 1864. 1 na medjuna- 
rodnom radničkom kongresu u Londonu. „Generalno vieće“ toga 
kongresa primi jednoglasno program i statut Marxov, i to privre¬ 
meno, a ženevski (Genf) kongres (1866.) konačno. 

Od sada je imalo radništvo svoj program, pa ga u glavnom 
usvojilo u svim evropskim i američkim zemljama. Prvi međjuna- 
rodni radnički kongres složio se je u ovim načelima: 

„Obzirom na to, što oslobodjenje (emancipaciju) radničtva 
imadu izvojštiti radnici sami, pa budući da ova borba za oslobo- 
đjcnjc ne znači borbu za monopole ni za povlastice (privilegije) 
kojega družtvenoga razreda, već borbu za jednaka prava i duž¬ 
nosti, te i za odstranjenje svake staležke prevlasti; 

obzirom na to, što ekonomijska ovisnost radnika o monopo¬ 
listi (monopolnom posjedniku) radničkoga oruđja i izvora za život 
čini podlogu robstva u svakom obliku družtvene biede, duševnoga 
nedostojnoga propadanja i političke ovisnosti; 

budući da je stoga radništvu ekonomijsko oslobodjenje velika 
cielj, kojoj svaki politički rad ima da služi tek kao pripomoeno 
sredstvo; 

1 Prvi početci javljaju joj se već g. 1862. Za izložbe u Londonu (1862.) 
stigne onamo jedna deputacija francezkih radnika te bude svečano dočekana 
od odbora englezldli radnika. U pozdravnoj adresi izriču englezki radnici nadu, 
da „valjda nije daleko čas, gdje će radničtvo raznih zemalja uvidjeti, da su 
im interesi identični.“ Iva to Francezi odvrate, da „radnici svib zemalja moraju 
ići rame o rame, da uzmognu svoju slobodu postići zajedničkim naporima 11 
(Gl. Meyer, Emancipationskampf des 4. Standes, I. 101). No davno prije toga 
potaknuo je tu misao Karlo Marx, kad je g. 1847. iz Bruselja doviknuo rad¬ 
nicima: „Proletarci svib zemalja, složite se!“ 

Dvie godine iza, onoga posjeta postanu želje činom: 28. rujna bude u 
Londonu držan prvi medjunarodni radnički kongres pod predsje¬ 
danjem prof. Beesneya. Ovomu kongresu prisustvovali su i mnogi politički 
prognanici (međju njima Talijan Mazzini i sam Marx). 

U ovom kong'resu bude izabran odbor, koji je imao izraditi „inauguralnu 
adresu 11 ili privremeni program i statute za „obći savez radnika. 11 Ovaj se pod¬ 
odbor konstituirao kao „generalno vieće" te učinio Talijana Mazzinia izvjesti¬ 
teljem. Ali se je ovaj previše bavio političkim stvarima, a premalo gospo¬ 
darskim, pa se je prigovaralo njegovu programu (da je to za organizaciju 
„političkih urotničkih družba 11 , a ne za gospodarsku borbu međjunarodnih rad¬ 
nika), te Mazzinijev program i statut bude zabačen. 

obzirom na to, što su sva nastojanja, koja sa ovoj velikoj 
cielji služila, do sada neuspjela i radi nedostatka sloge (solidarnosti) 
međju mnogovrstnim strukama radništva u pojedinim zemljama, i 
radi nestašice svakoga bratskoga veza, koji bi ujedinjivao radničtvo 
raznih zemalja; 

obzirom na to, što oslobodjenje rada nije ni kakvo mjestno, 
ni kakvo narodno, već jedino družtveno (socijalno) pitanje (problem), 
koje obuhvata sve zemlje, gdje ima modernoga družtva, i jer rie- 
šenje ovoga problema ovisi o praktičnom i teoretskom sudjelovanju 
najnaprednijih zemalja; 

obzirom na to, što sadašnje oživljenje radničtva u najobrt- 
nijini evropskim zemljama u jednu ruku nove nade pobuđjuje, 
sadržaje ono u drugu ruku svečanu opomenu, da se ponovno ne 
upane u stare bludnje, te zato iziskuje neki izravni savez do sada 
pociepanoga pokreta: 

iz svih ovih obzira izjavljuje prvi medjunarodni radnički 
kongres, da medjunarodna radnička asocijacija i sva njoj pripada¬ 
juća družtva i pojedinci priznavaju istinu, pravo i ćudoredje kao 
podlogu za saobraćaj međju svojim članovima, kao i spram svih 
svojih bližnjih, bez obzira na boju, izpoviedanje i narodnost. Kongres 
smatra za dužnost svakoga čovjeka, da prava, koja idu čovjeka i 
gradjanina, zahtieva ne samo za sebe, već za svakoga, koji svoju 
dužnost vrši. „Nema prava bez dužnosti, ni dužnosti bez prava“ 
(gl. Mever, Emancipationskampf, I. 105 si.; Mehring, Socialdemo- 
kratie, p. 71, 330). 

I tako se je eto konstituirala medjunarodna radnička zajed¬ 
nica ili socijalnodemokratska internacionala, kojoj je svrha, da bude 
središtem saveza i sustavnoga rada međju radničkim družtvima u 
raznim zemljama, koja rade za istu svrhu, t. j. za zaštitu, na¬ 
predak i podpuno oslobodjenje radničtva. (Art. 1. statuta.) 

Poslije ovoga kongresa držala je internacionala gotovo svake 
godine po jedan (god. 1866. u Zenevi, god. 1867. u Lausanni, 
god. 1868. u Erusellesu, god. 1869. u Baselu, 1 god. 1871. u Haagu, 
pa onda ponovno nekoliko puta u Zenevi i u drugim švicarskim 
i drugim evropskim gradovima). 

1 Za ova prva četiri kongresa vidi v. Scheel u Schonbergovu Hanđ- 
buchu I. p. 103. 0 povjesti internacionale od 1870.—1873. (kongres u Haagu 
1872. i dva kongresa u Ženevi 1873.) gl. Mayer, Emancipationskampf, I. p. 109 
do 171. A o kongresu u Zenevi obdržavanom od 9.—15. rujna 1877., gl. Mehring, 
Socialdemokratie, p. 164. si. 

Kako se iz navedenoga programa vidi, imala je organizacija 
internacionale n svojem početku skroz miroljubive i snošljive na¬ 
zore, a svrha joj je bila ekonomijske, opravdane i plemenite na¬ 
ravi. Ali s vremenom se je internacionala izrodila u „pribježište 
i leglo svake vrsti revolucionaraea i urotnika 11 , veli v. Scheel. 

Utemeljenje internacionale kao da je podalo novoga života 
svim do sada obstoječim socijalističkim strankama. Najveći dio 
njih poprimi londonski program odmah, dok druge biše prisiljene 
poslije duljega ili kraćega odpora, da ga takodjer poprime, premda 
se socijalističke stranke u raznim zemljama u svem ne slažu: ima 
tu raznih nazora, od miroljubivih (oportunističkih) sve do najradi¬ 
kalnijih (revolucionarnih). Razlog ovomu ciepanju leži u taktici sa¬ 
moga središnjega vodstva. 3 

Predaleko bi nas vodilo, kad bismo htjeli pratiti rad inter¬ 
nacionale u svim evropskim zemljama; zato ćemo nešto više pažnje 
posvetiti internacionali u Njemačkoj, koja ponajviše djeluje na rad 
i smjer socijalizma u našoj monarhiji, jer se je nametnula vodjom 
cieloj internacionali. 

U Njemačkoj je bila prije konstituiranja internacionale u 
Londonu dosta jaka socijalno-demokratska stranka Ferdinanda Las- 
sallea, koja je imala biljeg narodne njemačke socijalističke stranke, 
te se je opirala internacionalizmu. God. 1869. stopi se ova stranka 
u glavnom sa Liebknecht-Bebelovom njemačkom internacionalom, 
te izradi zajednički program u Eisenaahu. U glavnom je ovaj pro¬ 
gram isti, ali malo drugačiji londonski program. Razlikuje se od 
njega u tom, što usvaja bitnu točku Lassalleova programa: „državno 
unapredjivanje udruživanja i državni kredit za slobodne produkcione 
udruge pod demokratskim jamstvom.“ Ovaj je program 1 2 sasvim 

1 Tako se na kongresu u Londonu (18. srpnja 1881.) upravo bezobzirnom 
otvorenošću propovieda revolucija. Amerieanka, Miss Lecomte misli, da je vrieme 
razpravljanja i pisanja prošlo, a nastupilo vrieme za rad; Louise Michel kaže 
opet, da ona od deset godina ne misli na drugo, nego na nasilnu revoluciju, 
koja će razvaliti zadnji oltar i srušiti zadnje priestolje. Ruski socijalista knez 
Krapotkin veli, da ruskomu seljaku ne preostaje ino, nego da se povede za 
francezkim seljacima, koji su god. 1789. imanja osvojili tirana plienili, a njih 
same ubijali. A sam predsjednik kong-resa naviešta rat kapitalu i svim vladama 
te preporučuje, neka se u tu svrhu stvori medjunarodna zajednica, da se unište 
neprijatelji demokracije (gl. Winterer, Der Socialismus, Koln, 1882. p. 19.). 

2 „1. Socijalno-demokratska radnička stranka ide za tim, da osnuje slo¬ 
bodnu državu (Volksstaat). 2. Svaki se član socijalno-demokratske radničke 
stranke obvezuje, da će svom snagom raditi za sliedeća načela: a) Današnje 

Milobar: Narodno gospodarstvo. 15 

miroljubiv, a ni domaćega tla ne gubi izpođ nogu usvajajući spo¬ 
menutu točku Lassalleova programa. Ali kako se bude zaoštravao 
elemenat internacionalkin, tako će i njemačka socijalna-đemokracija 
postajati sve to revolucionarnija. 

Sva organizacija socijalistička osniva se na demokratskom na¬ 
čelu, pa bi čovjek po tome zaključivao, da se pojedincu nije tako 
lako domoći odlučujućega položaja. Ali primjer s Karlom Marsom 
dokazuje protivno, jer upravo rastenje revolucionarnoga smjera u 
internacionali ima se pripisati Marom, kojemu po malo podje za 
rukom, da je internacionali naprtio svoje stare revolucionarne ideje. 

§ 11. Marx-Engelsova socijalna evolucija. 

Marx je sa svojim drugom Fridrihom Engelsom napisao već 
god. 1847. priegled razvitka političke ekonomije, što je radničtvo 
učilo kao katekizam. Po njem je sav politički, kulturni i socijalni 
razvitak pojedinih naroda posljedica ekonomijskoga razvoja. Evo, 
kako to drug njegov Engels razlaže: 

,,I. Sredovječno družtvo: Mala produkcija pojedinaca. 
Produkciona sredstva odmjerena su prema potrebi pojedinca, pa su 
zato primitivno nesavršena, majušna i od neznatnoga djelovanja. 
Produkcija ide za tim, da se ravno potroši, i to da ju potroši pro- 
ducenat sam, ili njegov feudalni gospodar. Samo ondje, gdje slu¬ 
čajno preostane višak preko potroška, nndja se na prodaju, i to je 
prva roba (pod „robom“ razuinieva Engels one produkte, koji 
dolaze na tržište). Ali se već i sada javlja anarhija u đružtvenoj 
produkciji. 


su političke i socijalne prilike u najvišem stupnju nepravedne, stoga ik treba 
najvećom odlučnošću pobijati, b) Borba za oslobodjenje radništva nije nikakva 
borba za razredne povlastice i preimućstva, nego za jednaka prava i jednake 
dužnosti i za odstranjenje svake razredne premoći, c) Ekonomijska odvisnost 
radnika o kapitalisti čini podlogu robstva (Kueđitschaft) u svakoj spodobi, 
stoga socijalno-demokratska stranka nastoji, da pribavi radniku podpuni prirad 
(Arbeitsertrag) pomoću uđružnoga rada, pa zato ide za tim, da se odstrani sa¬ 
dašnji način naplaćivanja (Lohnsvstem). đ) Politička je sloboda nuždni uvjet 
za ekonomijsko oslobodjenje radništva. Socijalno se pitanje ne da odieliti od 
političkoga, te riešenje jednoga ovisi o drugom, a oživotvoriti se dade samo 
u demokratskoj državi. Obzirom na to, što oslobodjenje rada nije mjestno ni 
narodno, već društveno pitanje, koje obuhvata sve zemlje, gdje ima moder¬ 
noga đružtva, smatra se socijalno-demokratska radnička stranka ogrankom 
međjunarodne (internacionalne) radničke udružbe, koliko to družtveni zakoni 
dopuštaju, te se njezinomu nastojanju pridružuje.“ 

II. Kapitalistička revolucija: Produkcija se promeće 
u industriju ponajprije jednostavnom suradnjom (kooperacijom) i 
manufakturom. Dosadanja raztresena produkciona sredstva skup¬ 
ljaju se u velikim radionicama i time se pretvaraju u družtvena 
sredstva. Kraj toga se oblik izmjene dobara u glavnom ne mienja. 
Kapitalista se počima pomaljati kao posjednik produkcionik sred¬ 
stava, prisvaja si i produkte, te ih učini robom. Produkcija je po¬ 
stala družtvenim činom; izmjena, a s njom i prisvojenje ostaju 
individualni čini. 

Družtveni produkat prisvaja pojedini kapita¬ 
lista sebi. To je poglavito protuslovlje, iz kojega se rađjaju 
sva protuslovlja, u kojima se današnje družtvo kreće: 

a) producenat se razstavlja od prođukcionih sredstava (t. j. 
radnik nema kapitala, ni orudja); radnik je odsudjen na doživotnu 
nadnicu, nastaje antagonizam (trvenje) izmedju radničtva i 
buržoazije (gradjanstva); 

b) zakoni, što djeluju na produkciju robe, sve se većma daju 
osjetiti; nastaje neobuzdana borba u konkurenciji i protuslovlje 
družtvene organizacije u pojedinoj tvornici i družtvene anarhije u 
sveukupnoj produkciji; 

c) s jedne strane usavršuje se mašinerija, na koju konku¬ 
rencija sili fabrikante, a posljedica je, da se sve to više radnikd 
odpušta iz službe; s druge se strane bezgranično širi produkcija, a 
to takođjer sili svakoga fabrikanta na konkurenciju; s obje strane 
nečuveno se razvija produktivna snaga, ponuda se povisuje nad po- 
tražkom, tržište se prenapunja, svakih deset godina nastaju krize, 
pogrešno kolanje; na jednoj strani suvišak prođukcionih sredstava 
i produkata, na drugoj suvišak radnika bez posla i bez sredstava 
za život: ove dvie poluge produkcije i družtvenoga blagostanja ne 
mogu da se sastanu, jer kapitalistički način produkcije braui pro¬ 
duktivnim snagama da djeluju, a produktima da kolaju, ako se 
prije nisu pretvorili u kapital; a da se to ne dogodi, krivnja leži 
u tome, što je jednoga i drugoga suviše. 

Protuslovlje pojačalo se do protuumnosti. Način produk¬ 
cije buni se protiv načina izmjene. Buržoazija je 
došla do nesposobnosti, da vodi svoje vlastite družtvene produk¬ 
tivne sile. 

d) Priznanje družtvenoga karaktera produktivne snage prisi¬ 
ljeni su poprimiti i kapitaliste. Produkcione i prometne organizme 
preuzimaju najprije dionička đružtva, a onda država. Buržoazija 

se pokazuje kao suvišni stalež, sve njene društvene funkcije obav¬ 
ljaju plaćeni činovnici. 

III. Revolucija proletaraca. Protuslovlje se rješava na 
ovaj način: Proletarijat uzima u svoje ruke javnu vlast i pretvori 
njezinom pomoću društvena produkciona sredstva, što su se iz¬ 
makla. iz ruku buržoazije, u javnu imovinu. 

Ovim činom oslobodit će proletarijat produkciona sredstva ka¬ 
pitalističkoga svojstva, te će podati njihovu društvenomu obilježju 
podpunu slobodu gibanja. Sada će istom biti moguća društvena 
produkcija prema unaprieđ ustanovljenoj osnovi. Razvitak produk¬ 
cije učinit će daljnji obstanak raznih društvenih staleža anakro¬ 
nizmom (preživjelošću). Uporedo s izčezavanjem anarhije u druš¬ 
tvenoj produkciji padat će u san i politički autoritet. Ljudi, po¬ 
stavši napokon gospodarima udruživanja po svojoj volji, postat će 
time gospodarima naravi, gospodarima samih sebe, — slobodnima. 

Da ovo djelo, koje sviet oslobađja, izvrši, to je povjestno 
zvanje modernoga proletarijata. A zadaća je znanstvenoga socija¬ 
lizma, da danas potlačene staleže pouči o tom njenom zadatku. u 
(Engels: Die Entwickelung des Sozialismus von đer Utopie zur 
Wissenschaft, ed. 1883. p. 56.). 

Evo ovako bi se imala razviti i završiti ciela revolucija u 
ckonomijskom procesu. Ovo vjeruju i izpoviedaju danas svi so¬ 
cijalni demokrati. 

Kritici ovoga socijalističkoga katekizma posvećene su čitave 
knjige. Radi velikoga upliva, što ga ima ova nauka na radnički 
sviet, ne možemo ni mi, da se ne osvrnemo na ovu socijalističku 
vjeroizpoviest. 

§ 12. Opazke na Marx-Engelsovu socijalnu evoluciju. 

Ovo je sistem u neku ruku od stvorenja do propasti svieta. 
Konstatirajuć ono, što je bilo, izvadjaju zaključke za budućnost, kao 
daje društvo ljudsko prisiljeno ići smjerom, kojim je jednom uda¬ 
rilo. No neka, kaže, tko što hoće, ljudsko društvo ne živi i ne ravna 
se po instinktu, već sad više, sad manje po razumu. Da je pri 
tom i sila budi pojedinaca, budi pojedinih staleža od velikoga za- 
rnašaja, i to dopuštamo. Obično se đogadja, da onaj, tko ima silu, 
taj i po svojem razumu društvo vodi. Dakle se uviek po razumu 
vodi i razvija život društva. Istina je, a to dokazuje izkustvo, da 
ljudski um i razum može pogriešiti; ali iz toga se još ne može ni- 

kako izkresati dokaz, da družtvo, udarivši jedan put nekim putem, 
mora na tom putu ostati, pa i bjelodano vidjelo, da ide u propast. 
Mnogi budi razboriti, budi strastveni, budi nasilni, budi lukavi pre¬ 
vrati pokazuju, da družtvo mienja pravac na svakom području 
života. — Iza ovih obćenitih primjetaba priedjimo na pojedine 
krive zaključke. 

Na točku I. ne ćemo se osvrtati, jer su to prošla vremena, pa 
je danas sve isto, kakova su bila. Jedino bismo se mogli osvrnuti 
na zadnju izreku, gdje se veli, da je već tadanja (sredovječna) 
produkcija nosila u sebi sjeme „anarhije. “ Marx-Engelsu je svaka 
vrst produkcije ,,anarkijska“, ako nije onakova, kako ju oni pri¬ 
kazuju u točki III. Ta prva i čedna anarhija stoji u tom, što mali 
obrtnik spravlja prihod svojega rada i svojih pomoćnika u svoj džep. 

Kapitalistička revolucija (točka II.) stoji u tom, da 
se mali obrt pretvara u veliki jednostavnom kooperacijom i manu¬ 
fakturom (t. j. fabrikom). 

Tu nam treba upozoriti na jednu budi hotimičnu, budi ne¬ 
hotičnu, ali svakako konfuziju. To je ono, što Marx i Engels na¬ 
zivaju „socijalnim radom. 11 Oni nazivaju tehničku razdiobu rada 
u nekoj fabrici socijalnom produkcijom, socijalnim radom. A to 
nije pravo. U velikoj narođnogospodarskoj produkciji vlada velika 
razdioba rada, što ga obavljaju pojedini razredi družtva, koji na 
temelju ovoga rada i prihoda od njega kao posebni razredi i nastaju. 
Ovdje ekonomijsko-tehnički momenat djeluje zajedno na vrstanje, pa 
se zato ovdje može govoriti o socijalnom radu. Ali u fabrici, gdje, 
recimo, 50 radnika radi na jednom komadu, dok je gotov, tu može 
biti govora o tehničkoj razdiobi rada i radnika, ali ne o socijalnoj. 1 
I to je ono „temeljno protuslovlje, iz kojega izlaze sva ostala protu¬ 
slovlja, u kojima pliva današnje družtvo.“ Ovako naučati „družtveni 
rad“, gdje u istinu obstoji samo individualni rad, znači propoviedati 
socijalnu „konfuziju 11 pojmova i zavađjati neuki sviet. 2 

1 Kako je nelogički odatle zaključivati: „Pojedinac kapitalista posvoji 
si družtveni (socijalni) rad“, pokazat čomo na primjeru: Seljak obradi svoj 
vinograd jedne godine sam, a druge godine uzme deset težaka; sada je po 
Marx-Engelsu u ovom potonjem slučaju obradjeni vinograd „socijalni produkat 11 , 
a seljak (kapitalista!) pobere prihod toga ,,družtvcnoga“ produkta u svoj žep ! 

2 Engels ide i dalje od samoga Marsa. Marx uči, da radnik iznajmljuje 
svoju radnu snagu („Arbeitskraft“), pa da za svoj rad ne dobiva ciele plaće, 
več samo polovicu, produkat pak radnikova rada pripada i po Marsu poslo¬ 
davcu. Engels to niječe veleći, da produkat rada pripada radniku. Samo Engel s 
vidi u ovom pođuzetnikovom radu „družtveni rad.“ 

Prvo „protuslovlje 1 ' (a) stoji po Engelsovu umovanju ovako: 
Time, što na pr. seljak dade obraditi svoj vinograd težacima, odje- 
ljuje producente (težake!) od prođukcionih sredstava (od vino¬ 
grada!) i ujedno odsudjuje radnika (težaka) na vječnu nadnicu. A 
odatle opreka izmedju proletarijata i buržoazije. Ovdje je već te¬ 
meljni nesmisao, kad Engels radnika proglašuje producentom. Ovdje 
je prođucenat seljak, posjednik vinograda. Tako je po zdravom ra¬ 
zumu na pr. pekar prođucenat, a njegovi su pomoćnici ono, što im 
zdravim razumom pridano ime kazuje, t. j. pomagači. Ali po Engel- 
sovoj teoriji pomagači su producenti, a pekar i seljak — što su oni? 
Sve zlo na svietu — kapitaliste! 

Dalje nije istina, da je radnik odsudjen na vječnu robotu. 
Svakidanje izkustvo dokazuje, da radnik može postati i patronom, 
kao što težak može postati seoskim gospodarom. A naprotiv i ka¬ 
pitalista i posjednik može pasti u proletarijat. A opreka izmedju 
proletarijata i buržoazije ne bi valjda nikada ni nastala, đa je nisu 
stvorili baš Engelsi i Marxi. Istina, bilo bi opreke izmedju poslo¬ 
davaca i radnika radi plaće, ali ne radi prava vlastničtva; bilo bi 
opreke izmedju seoskoga gospodara i težaka radi nadnice, ali ne radi 
zemljišta. U obće bilo bi opreke u pogadjanju i ugovaranju, ali ne u 
otimačini. Engels misli osloboditi radnika od „vječne robote" tako, 
da bi država bila jedini poduzetnik, a svi državljani bi bili radnici. 
A danas u stotinu slučajeva ovisi o radniku, da postane patron, a u 
tisuću slučajeva mu prosto stoji, da to pokuša; u socijalnoj državi 
bio bi već ovakav pokus revolucija, veleizdaja i gotova smrt. 

Što se tiče „sve to jačom silom izbijajućega djelovanja cko- 
nomijskih zakona, koji ravnaju produkciju robe", to neka ne za¬ 
daje odveć brige socijalistima. Dok družtvo imade u rukama moć, 
da ravna silu tih zakona, dotle ee oni djelovati onako, kako bude 
družtvo htjelo. 

A što se „razuzdane konkurencije" tiče, to ona spada u 
glavnom pod ekonomijske zakone. Sama po sebi konkurencija nije 
zlo; a da se ne izvrgne u „razuzdanu' 1 , tomu se dade doskočiti i 
u današnjim okolnostima. Dok bude ljudi raznih ćudi, raznih du¬ 
ševnih i tjelesnih sposobnosti, bit će i utakmice. Socijalizmu bi 
pošlo za rukom stvoriti državu bez ovakove utakmice, koja smjera 
na napredak; ali mjesto nje bi procvala utakmica demagoga, da se 
ulagujući množtvu domognu vlasti. 

„Protuslovlje izmedju socijalne organizacije u fabrici i soci¬ 
jalne anarhije u obćoj produkciji" obstoji samo u mašti socija- 

lističkih proroka. — Kako smo vidjeli, u fabrici nema „socijalne 14 
organizacije i rada, već je to tehnička razdioba rada individuali- 
stičke produkcije. A „socijalna anarhija u obćoj produkciji 11 samo 
je fraza. Koliko nišani na krize, koje nastaju odatle, što svaki 
poduzetnik kombinuje potrebe tržišta na svoju ruku, pa tako na¬ 
staje preobilje izradaka (hiperprodukcija), a odatle opet krize, to 
smo mi već o tome govorili (gl. str. 69. i si.). 

Uveđenje strojeva u industriju (točka c), istina, iztisnulo je 
sijaset radnika iz službe. Ali to je bio jedan momenat, koji je brzo 
prošao i za sobom mnogo dobra donesao (gl. str. 72. i si.) Ali 
Engels predočuje onaj prielazni čas i ovaj časoviti udarac nekakvim 
vječnim zakonom: što dalje, to bi manje radničtva bilo zaposleno. 
No izkustvo je tu tvrdnju oborilo, pa ipak agitatori neuke zava- 
djaju na očaj. A ako sviet i znanost napreduje, zar je to zločin? 
Zar bi se usavršivanje tehnike imalo obustaviti? Zar bi se u soci¬ 
jalističkoj državi i danas rublje šivalo rukom? U posljednjih sto 
godina pomnožilo se je pučanstvo Evrope za preko 100 milijuna 
i svedjer se mDoži tolikom brzinom, kako joj u povjesti nema pri¬ 
mjera, pa zar je usavršivanje tehničkih sredstava, koja imađu 
da služe udovoljenju sve to većih potreba, nekakav luksus? —- 
Slično stoji tvrdnja i sa „rezervnom armadom" bezposlenih rad¬ 
nika. U času, kada su se sustavno uvadjali strojevi u industriju 
(a to se je radilo u velike iza dokinuća zakona, koji su malne 
u svim državama uporabu strojeva branili), dostigao je broj bez¬ 
poslenih radnika svoj vrhunac. Ali domala je taj broj počeo padati, 
i to tako, da već skoro dva đesetgođišta statistike ne pokazuju 
više od 2-3-4-5°/o bezposlenih radnika, računajuć ovamo i bolestne 
i lienčine. 

Jednako je neosnovana i ona tvrdnja, da utakmica „sili sva¬ 
koga fabrikanta na proširenje produkcije nad svaku mjeru 14 , jer 
kapitalista u 90 od sto slučajeva ne će glavom o zid: on se ne će 
sa svojim protivnikom do zadnje kapi krvi boriti, već će se s njim 
liepo sporazumjeti (karteli, ringi itd.). Engels je ovo pisao, kad je 
još mislio, da si fabrikanti ne će znati pomoći. Ali izkustvo je raz¬ 
bilo i ovu njegovu dogmu. Agitatori ipak stvar prešućuju. A ako 
se uza sve to gdjegod kriza pojavi, tad je to tako djelomični đo- 
gadjaj, kao kakva elementarna nepogoda. One daljnje tri izreke 
(tobože nužđni logični posljedak premisa pred njima) vriede, ko¬ 
liko i premise: zvonke fraze, kojima je vrhunac u izreci: „Protu¬ 
slovlje, koje se diže do bezumlja 11 , dok se protuslovlje do bezumlja 

zaoštruje u izreci: „Forma produkcije buni se proti formi prodaje", 
t. j. onaj seljak, kojemu je deset težaka obradjivalo vinograd, sam 
prodaje vino i spravlja novce, dok vino pripada onoj desetorici 
težaka. „Napokon dolazi i sama buržoazija do uvjerenja, da ne 
može da i dalje vodi svoju vlastitu družtvenu produktivnu snagu" 
(svršetak točke c). „Kapitalisti će biti prisiljeni, da sami od sebe 
podadu produktivnoj snazi đružtveni karakter te time poprime 
oblik velikih produktivnih i transportnih organizacija" (točka d). 
Ovo je igranje riećima. Ovakovo proširenje znači samo kvantita¬ 
tivno proširenje kvalitativno istoga rada, t. j. to će ostati indiviđua- 
listički podhvat i indiviđualistički prihod, samo će mjesto jedne 
fizičke osobe voditi posao i primati prihod više fizičkih osoba pod 
formom jedne jurističke osobnosti. To je od prilike takova razlika, 
kao izmeđju radionice jednoga samostalnoga postolara i jednoga 
postolarskoga dioničkoga posla. 

A što Engels govori o državi, da će ona prihvatiti produk¬ 
ciju u svoje ruke, to je samo onako rečeno, jer ide u okvir soci¬ 
jalističkoga programa. A ako je to tako stalno, da će se samom 
evolucijom sav taj proces obaviti poradi nemoći buržoazije, onda 
je suvišno i nečovječno zavađjati rađničtvo na prolievanje krvi i 
na nasilje. Ali kao da ni Engels u to ne vjeruje, pa zato ide da 
buržoaziji pomogne, da što prije svrši. 

Zato uči Engels (u točki III.), da će nastupiti revolucija pro¬ 
letarijata i napokon izčeznuti i politički autoritet države. — Na- 
ravnopravna filozofska škola uči, da se ono stanje u životu ljudstva, 
gdje nije bilo države ni državnoga autoriteta, zove primitivno ili 
naravno stanje; ali dodaje, da je to bilo stanje, gdje je vladalo 
pravo jačega, ili boj svih proti svima. Socijalisti uče protivno: da 
će stvoriti raj na zemlji. A ako im se prigovara, da još nisu ni 
pokušali pobiti kritike svojih nauka, ni podati ozbiljnijega projekta 
svojega uredjenja, tad odgovaraju, da će to pokazati, kad dodju 
do vlasti. I tako oni, koji ne prestaju prigovarati evangjelju, traže 
za sebe ono: „Blaženi, koji ne vide, a vjeruju." 

§ 13. Još neke krive teorije Marxove. 

Osim teorije o socijalnoj evoluciji ima još nekih teorija Mar- 
sovih, koje su u socijalističkom svietu zauzele častno mjesto dogma. 
Međju ovima obazriet ćemo se samo na njegovu teoriju o vried- 
nosti i izrabljivanju (Mehrwerth). 

Postanak kapitala tumači Marx na dva načina: Prvobitnim 
(urspriingliche) i kapitalističkim sgrtanjem 1 (akumulacijom). Prvo¬ 
bitno sgrtanje odnosi se na privatni kapital, baštinjen iz starijih 
vremena, koji se nagomilao ratnim osvajanjem, izagnanjem se- 
ljačtva (i prisvojenjem seljačkih dobara), izsisavanjem kolonija, 
zlorabljenjem javne vlasti, razdjeljenjem sekularizovanih crkvenih 
dobara te inim sličnim nasilnim sredstvima. Ali ovim se kapitalom 
ne bavi Marx, to je za njega stvar gotova, fait accompli, na kojem 
se više ništa ne da inienjati, nego ga ili trpjeti, ili ukinuti. Ali 
zato tim više pozornosti posvećuje kapitalističkomu sgrtanju, koje 
se dan danas na naše oči sve to većma razvija. A to sgrtanje stoji 
u tom, što kapitalista prisvaja sebi veći dio radnikove zarade. „Ka¬ 
pital se radja na sviet tako, da mu po cielom tielu od glave do 
pete kroz svaku poru gmizi krv i nečist“ („Kapital 11 , 2. izd. p. 790). 
Po svojoj naravi nije kapital ništa drugo, nego neplaćena, radniku 
ukradena zarada. 

Da to dokaže, iznosi posebnu teoriju o vriednosti. Marx po¬ 
lazi sa stanovišta liberalnih velikih ekonomijskih pisaca Adama 
Smitha, Davida Ricarđa, Rodbertusa itđ., da je rad izvor, pa prema 
tomu i mjerilo cieni robe. Mars razlikuje dvie vriednosti u robe: 
Uporabnu vricdnost i prometnu ili tržištnu vriednost. Ona 
prva stoji u kemijskim ili fizičkim svojstvima, po kojima neka roba 
može da bude čovjeku koristna. Ova je vriednost doduše podloga 
prometnoj, jer samo koristi: e ili uporabne stvari mogu biti pred¬ 
metom prometa; ali glavna ciena u današnjem prometnom gospo¬ 
darstvu (Verkehrswirtbschaft) pada na prometnu vriednost. A u 
čem stoji ta prometna vriednost? — Roba se za robu dade zamie- 
niti, roba za novac i obratno. Da se zamjena uzmogne obaviti, 
mora da postoji neka stalna jedinica vriednosti, o koju se mjere 
različne stvari i različne vrsti robe. A ta svakoj robi zajednička 
mjera jest po Marxu rad. 

Sto u nekoj robi iinađe više rada (dok se je suro vina pre¬ 
radila u robu), to veću prometnu vriednost ima ta roba. Prema 
tomu prometna vriednost nije ništa drugo, nego materijalizovani, 
dotičnoj robi utisnuti kvantitet ručnoga rada. 

Ovo dokazivanje nije baš sasvim neosporivo. Kako su već 
mnogi pisci iztaknuli, nije jedini rad, koji robi daje vriednost, 
već će stajati prije objektivna vriednost robe u potrebi te robe. 
Svaki dan nas izkustvo podučava, da se najpotrebnijoj robi naj¬ 
više prometna ciena mienja. Već je tomu više od 2000 godina, što 

je na to upozorio jedan od najoštroumnijih opažatelja svih vie- 
kova — Aristotel. 

Marx razlaže dalje: da se ne postizava nikakav višak ni u 
onom slučaju, gdje se roba za robu zamjenjuje, niti ondje, gdje so 
roba za novac zamjenjuje. U jednom bo slučaju kao i u drugom 
zamjenjuju se dvie jednake vrieđnosti. A kad je tako, pita Marx, 
kako dolazi kapitalista uzprkos tomu do svojih ,,višaka“ (Mehr- 
werth), pače do nagomilavanja golemih kapitalija? Na to pitanje 
odgovara, da kapitalista do toga dolazi „pluso vanj em“, koje 
od prilike ovako razjašnjuje: 

Kao što kod svake druge robe ovisi prometna vriednost o ko¬ 
ličini u robi sadržana rada, tako je to i sa radnom suagom. A pod 
„prosječnim družtvenim rađom“, što ga roba sadržaje, razumieva 
Marx vriednost onih živežnih sredstava, što ih radnik treba za 
običnu branu i uzdržanje radne snage. 

To bi bila dakle prometna vriednost radne snage. Ali radnik 
imade još i uporabnu vriednost svoje snage, koja doduše rad¬ 
nika ništa ne košta, ali dobiva prometnu vriednost time, što 
ona produkte iz jednoga oblika u drugi mienja i time im podaje 
veću prometnu vriednost, nego što jo sama ima. Ako na pr. 
vriednost živežnih sredstava, što ib radnik poprečno treba, iznosi 
3 šilinga, tada je to prometna vriednost radne snage. Jedan dio 
radnoga vremena (na pr. 6 sati) upotriebi radnik za tu vriednost. 
I taj dio radnoga vremena naziva Marx nuždnim radom (ili radnim 
vremenom). Ali radnik mora da preko toga nužđnoga vremena 
možda čak i 12 sati radi. „Ovaj drugi perijod radnoga procesa 
preko ,,nužđnoga u radnoga vremena stoji njega rada, trošenja radne 
snage, ali za njega nema nikakve vrieđnosti, jer dobiva plaću 
samo za 6 sati. Taj višak rada, to je onaj ,,suvišak“ ili „Mehr- 
werth“, koji kapitalistu pada u žep, kao nešto stvoreno iz ništa.“ 
(„Kapital“, 2. izd. p. 207.). Taj višak raste prema veličini dnev¬ 
noga rada, prema broju zaposlenih radnika i prema nizkoj cieni 
radničke plaće. 

Pa evo, kamo po Marxu ovakav rad vodi: 

Po onim istim zakonima, po kojima kapitalizam sada radnika 
potlačuje i izrabljuje, morat će 1 on pred nekim višim družtvenim 
redom uzmaknuti. Na jednoj strani bit će konkurenata sve to 
manje, njihova moć sve to uepodnošljivija; na drugoj strani bit 
će broj razbaštinjenih sve to veći, a njihova bieda sve to ne- 
snošljivija. 

Usredotočivanje radnih sredstava, podružtvenje rada i izkustvo 
organizovana radničtva doći će do točke, gdje će biti spone kapi¬ 
talističkoga monopola u rukama nekolicine razbite. Tada će izvla- 
stitelji biti izvlašteni, a pojedinačno (individualno) vlastničtvo bit 
će opet uzpostavljeno „na podlozi stečevina kapitalističke ere, na 
suradnji slobodnih radnika i njihova zajedničkoga vlastničtva nad 
zemljom i nad produkcionim sredstvima, koja će si sami svojim 
radom pribaviti. 11 (Ib. p. 793.). Današnji proces, gdje se razštrkana 
privatna vlastničtva, stečena vlastitim radom pojedinaca, pretvaraju 
u kapitalističko vlastničtvo, taj je proces naravski mnogo dugotraj¬ 
niji, nego što će biti preobraženje kapitalističkoga privatnoga vlast¬ 
ničtva u đružtveno. U prvom slučaju radi se naime o tom, da ne¬ 
kolicina iz vlasti narodno množtvo, dok će se u potonjem slučaju 
raditi o tom, da narodno množtvo izvlasti nekolicinu usurpatora 
(osvaj ača). 

Čitava nauka utemeljitelja internaeionale dade se svesti od. 
prilike na ove točke: 

1. zajedničko vlastničtvo svih produkcioiiih sredstava, Što će 
ga stvoriti radničtvo, izvlastivši kapitaliste; 

2. đružtveno izrabljivanje radne snage na temelju suradnje 
svih radnika, dakle javna društvena organizacija rada i produkcije; 

3. prirada (Ertrag) rada društveni je produkat. Jedan dio 
ovoga produkta upotrebljava se u svrhu nove produkcije, a drugi 
je dio namienjen užitku. 

Ovaj potonji razdieli sc međju radnike (družtva), te tako po¬ 
staje onim „na vlastitom radu počivajućim privatnim vlastničtvom. 11 

Na koji način bi se imao porazđieliti taj društveni produkat, 
o tom ništa jasno ne kaže. 

čitavo ovo preobraženje imalo bi po Marxu nasilno provesti 
radničtvo. 

Ova nauka Marsova naišla je na mnogo protivština u svim 
slojevima družtva, pa i medju samim radničtvom. Dokaz je tomu 
razejepkanost medju samim onima, koji u načelu nisu odstupili od 
komunizma. Uza sve to proširila se je nauka Marxova širom či¬ 
tavoga kulturnoga svieta. 

Prije svega treba iztaknuti, da Marx ima pred očima samo 
onu robu za tržište, koja se po volji može umnožiti. „Bogatstvo 
društava, u kojima vlada kapitalistički način produkcije, izražava 
se u obliku golemoga skladišta robe (za tržište). Analiza robe, ove 
elementarne forme bogatstva, bit će dakle izlazište naših iztraži- 

vanja.“ Već se odavle vidi, daje Marx zauzeo dosta tiesno područje 
za svoje iztraživanje. Jer samo ona roba, što dolazi na prodaju, 
nije još ni iz daleka sva narođnogospodarska produkcija. Ovime 
.si je Marx zadaću u velike olakšao, ali i vrieđnost svojemu razla¬ 
ganju već unapried umanjio. Jer sve kad bi njegovi izvodi nepo¬ 
bitno vriedili za tržnu robu, odatle još ne bi sliedilo, da to sve 
vriedi i za cielu narodnogospodarsku produkciju. To su opazili 
njegovi nasljednici, pa su tomu pomogli tako, da su njegove teorije 
protegli prosto na sve transakcije ljudske. 

Sto se pak tiče Marxove tvrdnje, da ja rad i količina rada, 
sadržana u nekoj robi, ciena toj robi — to prosto ne stoji i nitko 
to ne bi mogao bolje znati, nego samo raduičtvo. Jedan se ugljen 
kopa sa mnogo manje pogibli, truda i troška, pa može da bude 
mnogo skuplji, jer je bolji, nego drugi, u kome možda leži više 
rada. Ne, sama količina rada ne odlučuje, već tu ima premnogo 
okolnosti. Tu je narav sa svojim uplivom, tu je riedkost i obilnost, 
tu je ponuda itd. U obće teorija Marxova, kako opaža i Englez 
-Jevons, ne može se niti časa uzdržati, jer se protivi činjenicama. 
Prof. Sckubert-Soldern spočitava Marsu, da neprestance govori o 
radu kao vrieđnostnoj mjeri, a da ne kazuje, što pojam „vrieđnost" 
znači. Isti pisac iztiče, kako vrieđnost sama po sebi i ne obstoji, 
već da nastane istom onda, kada tko nekoj stvari tu vrieđnost pri- 
piše. A to je po mnienju Sehubertovu trošilac (Zschft f. die ges. 
Staatsvvissschft, sv. 4. p. 510 si., 1894.). 1 

No ova nauka Marxova nije originalna. (Već kod Lockea i 
kod fiziokrata može se naći opazka, da rad može podati nekim 
stvarima vrieđnost, koje inače ne bi imale. Ali mnogo je preciznije 
ovu misao izrekao, premda je nije tako shvaćao, Adam Smith. „Rad 
je dakle reeln.a mjera za vrieđnost (prometna, ili tržnu) svakoj 
robi“ (I. kap. V. p. 122., ed. eit.). Ali se odmah u sliedećem po¬ 
glavlju popravlja i razjašnjuje ovako: „Kako u civilizovanoj zemlji 
nema nego tek vrlo malo robe, kojoj sva prometna vrieđnost izlazi 
jedino iz rada, dok prevelikomu dielu robe u velike djeluje na 
cienu renta i profit.“ (o. c. cap. VI. p. 155). Jedino prosto 

1 Marsovu teoriju pobija i barun Veiehs-Glon (ib.). U Vierteljahrachrift 
f. dio pol. Oek., Berlin sv. XC., 1886., pobijao je Marxovu nauku J. Lehr. 
Čitavo djelo u tom smjeru napisao je C4. Ađler („Die Gmndlagen der K. 
Marx’sehen Kritik der bestebenden Volkstvirthschaft", Tiibingen, 1887). A 
Knies, Boekm-Batverk, P. Lerov-Beualieu osvrnuli su se u svojim djelima i 
na Marxovu nauku, te ju oeienili i pobijali. 

ležeća uporabna dobra (prirodni darovi) nemaju sama po sebi 
vriednosti, već ju dobivaju istom po ljudskom radu, koji ih je 
sabrao. Ali koliko ima takove robe u civilizovanoj zemlji? Marx 
grieši pak u tome, što ovakav slučaj prenaša na svu robu, koja 
se prodaje. 

Inače bi bilo sasvim logično sa njegova stanovišta zaključi¬ 
vanje, da kod prodaje ili zamjene dobara nijedna stranka ne pro- 
fituje ništa, budući da se u svakoj prodaji zamjenjuje jednaka 
vrieđnost rada za drugi jednako vriedni rad. Samo u praksi to 
ništa ne vriedi. Drvo od emogorice raste obično na visokim brego¬ 
vima i strmim obroncima, tako da je mučno i opasno doći do 
njega. Bukovo i hrastovo drvo naprotiv raste u pristupnijim poja¬ 
sima. Pa ipak kupac ne će htjeti platiti ni polovicu za hvat jelova 
drva, koliko plaća za hvat bukovine. 

Pa i glede samoga rada razilaze se mnienja socijalista. Marx 
stupnjuje rad i njegovu vrieđnost po kakvoći. On dopušta, da ima 
savršenijih radova, pri kojima jedan sat rada može da vriedi više 
sati surovoga rada. 

Ovo je razborito i pravedno načelo, ali mu u socijalističkom 
sistemu ne može biti mjesta. Marx, na veliku štetu znanosti, nije 
napisao sistem klasifikovanja raznih radova. Ali da ga je napisao, 
bio bi morao priznati, da je na pr. 1 sat Edisonova rada barem 
toliko vrieđan, koliko 20 sati rada njegova pometača. U socijali¬ 
stičkoj državi dobio bi i Edison i pometač produkciona sredstva 
od države, pa bi se prema tomu klasifikovala samo vrieđnost rada, 
te bi Eđisonov rad bio dvadeset puta vredniji od pometačeva. 
Kako da se sada jednako naplate? Tu ne preostaje ino, nego ili 
prisiliti pometača, da dvadeset puta više radi, nego Edison, ili — 
dvadeset puta bolje naplatiti Edisona. U prvom slučaju bilo bi rad¬ 
niku gore, nego je danas; u drugom značilo bi uzpostaviti da¬ 
našnje stanje. 

Ovaj nepremostivi jaz, koji nastaje u socijalističkom sistemu, 
čim se prizna načelo kvalifikacije rada, opazili su mnogi socija¬ 
listi, pa su zato zabacili ovo razlikovanje Rodbertus i Kautzki. 
Onaj prvi prosto ignoruje intelektualni rad, dok ovaj potonji silazi 
na fizioložko polje, pa zaključuje, da je to isti rad, jer se i u 
jednom i drugom slučaju troše fizički elementi tiela. Stariji soci¬ 
jalist Mario ne podaje samomu radu ni toliko važnosti (po cienu 
robe), koliko Smith i Ricardo. „Sam rad po sebi ne dostaje za 
produkciju dobara/ 1 kaže, pa onda u velike iztiče suradnju pri- 

rode, bez koje ne bi rad mogao stvoriti ni drugotnih sredstava za 
produkciju (kapitala), ni dobara za potrošnju. On pobija dalje nazor 
Smithov, da rad sam podaje vriednost robi, i nazor Ricardov, da 
riedkost djeluje na vriednost, te time neizravno podaje zasluženo 
priznanje intelektualnomu radu. 1 

To je ono zlo, što se radničtvo zavadja krivini nazorom, da 
je grubi ručni rad sve, a intelektualni gotovo ništa. Mi smo vi¬ 
djeli, koje posljedice izlaze po radničtvo samo odatle. Socijalisti 
mogu govoriti, što ih volja, ali uvidjavniji prinužđeni su priznati 
nadmoć intelektualnoga rada nad ručnim. Marx je to priznao, a 
Liebknecht liepo veli: ,,U glavi leži snaga, koja aviet osvaja. Šaka 
bez glave može samo sliepo razarati. A gdje je šaka mižđna, tu 
joj mora glava zapoviedati.“ Ovoj ideji posvetio je ovaj vodja so¬ 
cijalista cielu knjigu: „Znanje je moć“ (Wissen ist Macht). A pro¬ 
fesor Gumplovvicz veli: „Govorili socijalisti, što im drago, ali niti 
radnici nemaju prava zahtievati neku posebnu nagradu i hvalisati 
se, kao da oni uzdržavaju državu, jer da tobože ,,rad“ hrani 
Čitav sviet; ali to nije samo onaj rad, što ga obavljaju „radnici. 
Taj radnički rad tek je izvršivanje višega rada, izvršivanje izumi¬ 
teljeva, učenjakova, državnikova, organizatorova, poduzetnikova 
rada. Bez ideja stvaralica, kamo se imađu ubrojiti u prvom redu 
one, koje državu organizuju i uzdržavaju, ne bi bilo ni rada, ni 
radnika. Radnici mogu provađjati štrajkove, mogu i uništavati 
industriju, ali oni je ne mogu stvoriti. Istina, njihov rad i oni sa¬ 
stavljaju dio države, ali oni nisu nikada više, nego tek jedan dio 
države.“ (Die sociologische Staatsidee, Graz, 1892. p. 46). 

Daljnja posljedica Marxove nauke, da je rad mjerilo vried- 
nosti i da se prema radu imade provesti u socijalističkom družtvu 
razdioba dobara, jest to, da je trebalo odrediti minimum toga rada, 
„prosječni ili normalni družtveni rađ.“ Da on misli time neki mi- 

1 Ricardo, da pokaže, kako riedkost djeluje na vriednost, uzima za 
primjer sliku velike savršenosti, i vino vanrednoga teka. Ha to primjećuje 
Mario: Ako slika od velike savršenosti i vino izvrstna teka imadu veliku 
vriednost, to se nema pripisati rieđkosti, već velikomu talentu slikarova, koji 
inače nije upotriebio nego obični rad, ili (obzirom na vino) osobitomu svojstvu 
tla, na kojem to vino uspieva, a ne vinogradarova radu, koji je isti, kao i kod 
manje vriedna vina (Organisation der Ai'beit, III. 220). Ovaj primjer sa slikom 
i vinom bit će da je američkoga ekonomista A. Walkera naveo na divnu pri¬ 
spodobu, kadno reče, da poduzetniku pripada veća nagrada, nego ručnomu 
radniku, jer je poduzet,nikov rad intelektualan, te iziskuje talenta, a talentu 
da pripada osobita nagrada, kao dobromu zemljištu renta. 



239 


nimuni, to zaključujemo odatle, što kaže, da je prosječni druž- 
tveni rad .onaj, koji je potrebit, da si radnik priradi onoliko, ili 
da zaradi onoliko, koliko mu je potrebno za život. Dakle ni u 
socijalističkoj državi ne bi radnik dobivao od družtva onoliko, ko¬ 
liko mu je nuždno za život, ako ne bi obavio ovoga prosječnoga 
družtvenoga posla. 

Ovaj poprečni družtveni rad jest neka jedinstvena mjera, neka 
jedinica (olina), o koju bi se imao omjeriti svaki drugi rad. Do- 
dademo li tomu načelo kvalifikovanja rada, onda imamo — u teo¬ 
riji ili načelno — zaokružen socijalistički Marxov sistem. 1 

Po asocijaciji ideja došao je valjda Marx s „poprečnoga 
družtvenoga rada" na svoju teoriju „Plusmacherei." On svoju teo¬ 
riju o „poprečnom družtvenom radu" uporablja na današnje odno- 
šaje i time dobiva „znanstvenu" podlogu za dokaz procesa dera¬ 
čine, dokazujući sve onako „na primjer", dakle hipotetično, ali 
odmah za tim izvadja zaključke tako sigurne, apodiktične, kao da 
su oni primjeri dokazane činjenice. Ovakovo dokazivanje, gdje se 
samo tvrdi, a ništa ne dokazuje, ne može nego da neuke zavede, 
nezadovoljne razđraži. te da posije sjeme mržnje i razdora medju 
one, koji su sudbinom prikovani jedan uz drugoga. Marx svoje¬ 
voljno udara cienu radu, pa hoće da ju narine poduzetniku. Ali 
kao što radnik ne dopušta, da mu poduzetnik po svojoj volji udara 
cienu radu, tako ne dopušta ni poduzetnik, da radnik njemu pro¬ 
pisuje. Ma.rx veli, da radnik može za 6 sati zaslužiti onu svotu, 
koju poduzetnik plaća za 12 sati rada. E pa dobro. Neka radnik 
to rekne poduzetniku i neka ne radi za tu placu više od 6 sati. 
On će izgubiti posao, zar ne? No tko sili radnike, da rade 12 sati 
mjesto-6? „Glad" — veli se — sili radnika, da radi, po što hoće 
posloda vac. Ali ni to nije istina, jer mnoge uredbe i mnogi uspjeli 
štrajkovi dokazuju, da danas poslodavac ne može više po miloj 
volji ođredjivati ni plaće, ni radnoga vremena. I radnici znadu, da 
visina radničke naplate ne ovisi samo o volji poduzetnikovoj. Ali 
što radnici znadu, toga, rek bi, ne znadu prijatelji radničtva, soci- 

1 Šteta, što Marx nije toga sistema obradio u konkretnim potankostima 
do svih logičkih posljedica. IJ tom bi slučaju mnoga zvučna fraza ostala bez 
čara. Treba samo snbstituirati (zamieniti) vricdnosti u ovu jednačbu, da se vidi, 
kamo vodi taj sistem. Obični na pr. težak ima raditi ti sati, dok obavi pro¬ 
sječni družtveni rad; ueenjakov rad vriedi deset puta više od težakova. Za¬ 
ključak: Za isto radno vrieme zasluži učenjak deset puta više, nego radnik. 
A posljedak toga napomenuli srno malo prije,. 

jalizirajući političari. 1 Rađničtvo samo sve bolje uviđja, da Marxova 
,,Plusmacherei“-teorija danas više ne vriedi. A ne vriedi zato, jer 
je radništvo prestalo biti „slabiji 11 i „gladni 11 ugovaratelj. 

§ 14. Daljnji razvitak internacionalke pod hegemonijom 
Niemaca. — Oothajski program. 

Godine 1875. održala je njemačka internacionalka kongres 
u Gothi. U Gothajskom programu opažamo još uviek upliv 
Lassalleova socijalizma, koji još donekle prieci, da sasvim ne oblada 
Marxov internacionalni komunizam, ali mu se svakako taj program 
približuje. 2 Ovdje se govori o gvozdenom nadničkom zakonu, koji 

1 God. 1891. izjavili su se sindikati, gdje odlučuju više političari, nego 
radnici, za 8-satni dnevni rad. Na to se je komisija zastupničke komore za 
radničke poslove obratila ravno na radnike u parižkom departementu, pa evo, 
s kakovim uspjehom: Na pitanje je stiglo 21.400 odgovora, i to samo 5400 
za osamsatni rad; oko 19.000 bilo ili je proti tomu, da oblasti ođmjeruju rad; 
a svi ostali bili su za veći dnevni rad od 8 sati. Značajno je i to, da se je 
radnietvo izjavilo proti svojim braniteljima političarima. Iz svega pak izlazi, 
kako si je rađničtvo svjestno, da si može pomoći i bez oblastnoga regulisanja 
gospodarskih pitanja. 

2 Bitni dielovi toga programa glase: I. Rad je izvor svega bogatstva i 
sve kulture, a budući da. je obće koristonosni rad moguć jedino po družtvu, 
to družtvu, t. j. svim njegovim članovima, pripada cjelokupni produkut rada — 
kraj sveobče dužnosti rada, te jednako pravo i svakomu dio prama njegovim 
razboritim potrebama. — U današnjem su družtvu radna sredstva monopol u 
rukama kapitalista; ođvisnost radničtva, koja odatle dolazi, uzrokom je biede i 
robstva u svakoj spodobi. — Oslobodjenje rada zahtieva, da se radna sredstva 
pretvore u zajedničko dobro družtva, sveukupni rad da se udružno uredi u 
obće koristne svrhe, a prirada pravedno razdieli. — Oslobodjenje rada mora 
biti djelo radničtva, prema kojem su svi ostali staleži samo reakcionarna masa. 

II. Polazeći sa stanovišta ovih načela ide socijalistička radnička stranka 
Njemačke za tim, da svim zakonitim sredstvima stvori slobodnu državu i soci¬ 
jalističko družtvo, da razbije, gvozdeni nadnički zakon (ehernes Lohngesetz), da 
odstrani sistem nadničkoga rada u svakoj spodobi, da ukloni svaku socijalnu 
i političku nejednakost. 

Soc. rađn. stranka Njemačke, premda u prvom redu radi u narodnom 
okvira, svjestna si medjunarodnoga karaktera radničkoga pokreta, nakana je, 
da svima dužnostima udovolji, koje ovaj medjunarodni pokret radnicima na¬ 
meće, da tako pobratimljenje svih ljudi učini istinom. Soc. radu. stranka 
Njemačke, zahtieva, da uzmogne pripraviti riešenje socijalnoga pitanja, da se 
osnuju socijalističke produktivne udruge uz pripomoć države i pod demo¬ 
kratskom kontrolom radničkoga naroda. Produktivne udruge za industriju i 
poljodjelstvo imadu se u tolikom obsegu osnovati, da se iz njih razvije soci¬ 
jalistička organizacija sveukupnoga rada. 



je Marx zabacivao; govori se o narodnom okviru, o „produk¬ 
tivnim udrugama uz državnu pomoć**, — sve točke iz Lassalleova 
programa, kojih Marx nije priznavao, pa su ih socijalisti Nje¬ 
mačke u kasnijem programu zabacili. Zato ćemo se osvrnuti samo 
na one točke, kojih se i danas drže. 

Tu se bez dodatka izjavljuje, daje rad izvor svega bogatstva 
i kulture. To ne stoji. Rad je jedan od najvažnijih faktora pro¬ 
dukcije, ali nije sve. Prije rada čovječjega producirala je pri¬ 
roda. Kada se je k njoj pridružio rad, stvorio se je kapital, i od 
tada rade sva tri faktora zajedno. — Da je „jedino po družtvu 
moguć obće koristonosni rad“, to je samo tvrdnja, koje primjeri 
u Parizu i Grenftu ne potvrdjuju. Pače, kako istinoljubivi socijalisti 
prikazuju, kulturni napredak ima se pripisati baš individualističkoj 
pi’odukciji i s njom skopčanoj utakmici. A što su to „razborite/* 
potrebe, u tom se ni tri socijalistička apostola ne slažu. Jedan 
veli, da će nestati lastovanja (Sclnvelgen), drugi opet vele, da 
će u socijalističkom družtvu biti kao u šlarafiji. — „Produkciona 
su sredstva monopol u rukama kapitalističke klase/ 1 Ako se uzme 
rieč „kapitalista 11 u Marxovu smislu, onda je to istina. A i rieč 
„kapital 1 * uzima Marx u čudnom smislu. Ako naime krojač sam 
šiva na svojem stroju, onda taj stroj nije kapital; ali ako krojač 
posudi taj stroj svojemu kolegi za neko vrieine na porabu uz neku 
odštetu, onda je taj stroj kapital, a njegov posjednik kapitalista. 
Kada se dakle stvar cvako shvata. onda je gornja tvrdnja prava. 
Ali tu bi trebalo primietiti, da do ovoga „monopola* 1 može doći 
barem ponešto svaki razboriti, marljivi, štedljivi i na budućnost 
misleći radnik. — „Odvisnost rađničtva, koja odatle izlazi, uzrokom 
je biede i robstva u svakoj spodobi.** Da je obzirom na „biedu" 
i „robstvo** stvar krenula i svaki dan kreće sve to više na bolje, 
to znade svatko, a radnici najbolje. A što se ,,odvisnosti“ tiče. 
ta se je sa družtvom rodila, pa će je samo sa družtvom nestati. 
A što više bude napredovala kultura i s njom razdioba rada, to 
će veća bivati ovisnost pojedinih društvenih staleža medju sobom 
i pojedinaca o družtvu. Tko je danas još nedvisan? Nitko. Čemu 
onda služi ovakova fraza, ako ne služi za razdraživanje V 

„Oslobodjenje rada zahtieva, da se produkciona sredstva pre¬ 
tvore u zajedničko dobro društva.** 0 kakovom je „oslobodjenju** 
tu govor? Oslobodjenje od „ovisnosti** postiglo bi se tako, da 
država preuzme produkciju u svoje ruke, pa sav narod pretvori u 
radnike. Da li bi se time postiglo zamišljeno „oslobodjenje**, to je 
Milobar: Narodno gospodarstvo. 16 

pitanje, a puno je više izgleda, da bi „robstvo 11 postalo još gore. 
I u socijalističkoj državi, gdje bi rad bio „oslobodjen 11 , morali 
bi radnici raditi, i to, po Marxu, najmanje onoliko, koliko zahtieva 
„normalni družtveni rad“. Ali pri svakoj su produkciji dva ele¬ 
menta: intelektualni i fizički; onaj prvi zapovieda, ovaj potonji 
sluša. U socijalističkoj državi moralo bi biti takodjer ovako. A 
„kraj sveobće dužnosti rada 11 ne bi bilo govora ni o štrajku, ni 
o bojkotu,, već bi se reklo: radi, pa šuti. 

Značajno je, da se u gothajskom programu govori o „pra¬ 
vednom razdjeljenju priradaka. 11 „Pravedno 11 razdjeljenje prihoda 
pristaje u socijalistički program kao šaka na oko. Uvesti „pra¬ 
vednu" 1 razdiobu prihoda — znači uvesti nejednakost, znači uvesti 
družtvene klase, znači stvarati imućne i neimućne. Pravedna raz¬ 
dioba prihoda znači poroditi utakmicu, a ova će opet stvoriti sve 
nevolje, koje socijalisti gledaju u današnjem poredku družtva. Neka 
budu u početku svi radnici jednaki, za neko će vrieme izbiti znatna 
razlika izmedju inteligentna, marljiva, štedljiva, triezna radnika i 
zalupana, liena, štedljiva i razuzdana, — samo ako se rad bude 
„pravedno 11 naplaćivao. 

Sto se u točki II. govori, to su protuslovlja izmedju Lassal- 
leova i Marxova smjera. Ovdje se govori o „sviin zakonitim sred¬ 
stvima 11 , dok Marx propovicđa revoluciju ; tu je govor o „slobodnoj 
državi 11 , dok Marx uči internacionalni komunizam. Tu je govora 
o socijalističkom družtvu, t, j. da se ukloni svaka „socijalna i po¬ 
litička nejednakost 11 , a to je u protuslovlju s „pravednom razdiobom 
prihoda 11 i sa „slobodnom državom 11 , gdje se politička nejednakost 
radja već s porodom države, jer se ova ne da ni pomisliti bez 
onih, koji — zapoviedaju i slušaju. 

Zahtjev, da se osnuju „socijalističke produktivne udruge 11 , bio 
je radi pokusa oživotvoren u Parizu i G-enfu; ali su vrlo žalostno 
svršile. Krivnja je, kako smo vidjeli, 11 a samim radnicima. 

§ 15. Erfurtski program (L891.). 

„Ekonomijski razvitak gradjanskoga družtva vodi nuždno do 
propasti maloga obrta, kojemu je podloga to, što je radnik vlastnik 
produkcionih sredstava. Današnji razvitak razstavlja radnika od pro- 
dukcionih sredstava i pretvara ga u proletarca bez posjeda, dok 
produkciona sredstva postaju monopolom malobrojnoga družtva 
kapitalista i zemljištnih veleposjednika. 

Upoređo s ovim monopolizovanjem produkcionih sredstava 
iztiskuje golemi veleobrt razštrkani mali obrt, orudje se pretvara 
u mašinu, produktivnost ljudskoga rada u velike raste. Ali pred¬ 
nosti ove promjene monopolizuju kapitalisti i zemljištni veleposjed¬ 
nici. A za proletarijat i . propađajuće srednje slojeve — malogra- 
djane i seljake — znači ta promjena sve to veču pogibao za njihov 
obstanak, sve to veću biedu, pritisak, potlačivanje, poniženje i 
izrabljivanje. 

Sve to veći postaje broj proletaraca, sve to veće množtvo 
vojske suvišnih radnika, sve to oštriji sukob izmedju izrabljivača 
i izrabljenih, sve to ljući razredni boj izmedju dva neprijateljska 
tabora, što ih stvara moderno družtvo, izmedju buržoazije i pro¬ 
letarijata, što je zajednička oznaka svih industrijalnih zemalja. 

Izmedju posjedujućih i neposjeđujućih razširuje se jaz onim 
krizama, što leže u naravi kapitalističke produkcije. Ove krize sve 
obsežnije i sve to više haraju, te time obću nestalnost urednoga 
stanja družtva povećavaju i pružaju dokaz, da je produktivna suaga 
današnjemu družtvu narasla preko glave i da se privatni posjed 
produktivnih sredstava ne može više sjediniti s njihovom, svrsi 
shodnom uporabom i podpunim razvitkom. 

Privatni posjed produkcionih sredstava, koji je prije služio 
sredstvom, da producentu zajamči vlastničtvo nad svojim produk¬ 
tima, posta danas sredstvom, kojim se seljaci, zanatlije i mali trgovci 
izvlaštuju, a kapitaliste i zemljištni veleposjednici, koji nisu nika- 
kovi radnici, dolaze u posjed radnikova produkta. Samo tako, da 
se kapitalistički privatni posjed nad produkcioniin sredstvima (t. j. 
zemljištem, tlom, rudokopima, ljevaonicama, surovinama, orudjem, 
strojevima i prometnim sredstvima) pretvori u družtveno vlast- 
ničtvo, a izradba robe u socijalnu izradbu, kojom će družtvo za 
družtvo izradjivati i koja je podobna učiniti, da veliki obrt i sve 
to veća unosnost družtvenoga rada, što je do sada bila izrablji¬ 
vanim slojevima izvorom biede i potlačivanja, postane izvorom naj¬ 
većega blagostanja i svestrane skladne usavršenosti. 

Ova družtvena promjena znači oslobodjenje ne samo rad- 
ničtva, već svekolikoga čovječanstva, koje pod današnjim okolno¬ 
stima strada. Ali ovo oslobodjenje može biti djelom samo radničtva, 
jer svi ostali staleži uzprkos protivnosti interesa, što medju njima 
vlada, stoje 11a stanovištu privatnoga posjeda produkcionih sred¬ 
stava, te im je zajednička svrha održavanje onih temelja, na ko¬ 
jima se današnje družtvo osniva. 

* 

Borba radništva proti kapitalističkomu izrabljivanju nuždno 
je politička borba. Radničtvo ne može ekonomijske borbe voditi, 
ni svoje ekonomijske organizacije razviti bez političkih prava; 
ono ne može produkcionih sredstava privesti u posjed svekolikoga 
đružtva, a da prije ne đodje do političke vlasti. 

Zadaća je socijalno-đemokratske stranke, da radničtvu ovu 
borbu privede k sviesti, da ju učini jedinstvenom i da pokaže na¬ 
ravnu svrhu te borbe. 

Interesi su radničtva u svim zemljama, gdje vlada kapita¬ 
listički način produkcije, isti. Proširenjem svjetskoga prometa i 
izradbom za svjetsko tržište postaje položaj radnika u jednoj zemlji 
sve to ovisnijim o položaju radnika u drugim zemljama. Oslobo- 
djenje je radničtva dakle djelo, koje se jednako tiče radnika svih 
kulturnih zemalja. U toj spoznaji osjeća se socijalno-demokratska 
stranka Njemačke jedinstvenom sa radnicima svih ostalih zemalja, 
koji su si svjestni svoga staleža. 

Socijalno-demokratska stranka Njemačke ne bori se dakle za 
nove razredne privilegije i preimućstva, nego da se odstrane sta¬ 
lež ke prevlasti i sami staleži; ona se bori za jednaka prava i jed¬ 
nake dužnosti svih bez razlike spola i roda. Polazeć s ovih nazora 
pobija ona u današnjem družtvu ne samo izrabljivanje i potlači- 
vanje radnika, nego svaku vrst izrabljivanja i potlačivanja, bila na- 
perena proti kojemu staležu, stranci, spolu, ili plemenu (rasi). 

Polazeći s ovih načela traži socijalno demokratska stranka 
ponajprije: 

I. Obče jednako izravno pravo izbora i uz tajno glasanje 
svib državljana, koji su navršili 20 -u godinu života, bez razlike 
spola, za sve izbore i glasanja; razmjerni (proporcionalni) izborni 
sistem, a dok se to ne uvede, da se zakonito na novo razdiele 
izborni kotari iza svakoga popisa naroda; dvogodišnje izborne pe¬ 
riode; obdržavanje izbora i glasovanja na koji zakoniti praznik; 
odštetu izabranim zastupnicima; da se ukine svako ograničenje 
polit, prava, osim u slučaju skrbničtva (kuratele). 

II. Da pučanstvo ravno daje zakone, imajući pravo predlagati 
ih i odbacivati; da narod odlučuje i sam se upravlja u carevini, u 
državi, u pokrajini i 11 obćini; da narod izabire oblasti, a one da 
su odgovorne i da jamče; da se porez svake godine đozvoljuje. 

III. Odgoj za obću vojnu dužnost; mjesto stajaće vojske 
pučku obranu; da narodno zastupstvo odlučuje o miru i o ratu; 
da međjunarođne sukobe izravnjuje mirovni sud. 

IV. Da se ukinu svi zakoni, koji slobodu mnienja i pravo 
udruživanja i sastajanja ograničuju, ili zaprečuju. 

V. Da se ukinu svi zakoni, koji ženu u javnom ili privatnom 
pravu postavljaju iza mužkarca. 

VI. Da se vjera (religija) proglasi privatnom stvari; da se 
ukinu svi troškovi iz javnih sredstava za crkvene i religijske svrhe. 
Crkvene i religiozne družine imadu se smatrati privatnim udru¬ 
gama, koje svoje stvari podpuno samostalno uredjuju. 

VII. Svjetovne škole; obvezni polazak javnih pučkih škola, 
bezplatnu poduku, bezplatna učevna sredstva, bezplatnu obskrbu 
u javnim pučkim školama, kao i u višim obrazovnim zavodima, 
za one učenike i učenice, koji budu na temelju svojih sposobnosti 
pronadjeni sposobnima za daljnju obuku ili naobrazbu. 

VIII. Bezplatno zakonarstvo i pravnu pomoć; da pravosudje 
izvršuju sudci, što ih narod izabere; prizivanje u kaznenim stva¬ 
rima; odštetu nevino obtuženima, uzapćenima i ođsudjenima; uki¬ 
nuće smrtne kazni. 

IX. Bezplatnu liečničku pomoć, kao i pomoć kod porodjaja 
i bezplatne ljekarije; bezplatni pogreb; postepeni (progresivni) 
porez na dohodak i imetak u svrhu namirenja svih javnih izda¬ 
taka, koliko se imadu porezom namiriti; dužnost samotaksiranja ; 
postepeni porez na baštine prema količini baštine i stupnju rod¬ 
binstva ; ukinuće svih neizravnih poreza, carina i inih gospo¬ 
darskih odredaba, koje žrtvuju interese cjeline interesima izabrane 
manjine. 

U svrhu zaštite radnictva zahtieva socijalno-demokratska rad¬ 
nička stranka Njemačke ponajprije: 

1. Efektivno narodno i medjunarodno radničko zaštitno za¬ 
konodavstvo na sliedećoj podlozi: 

a) da se ustanovi normalni radni dan od osam sati najviše; 

b) da se zabrani privredni rad djeci izpod 14 godina; 

c) da se zabrani noćni rad, osim u onim granama industrije, 
koje po svojoj naravi, budi s tehničkih razloga, budi s razloga 
javnoga blagostanja, noćni rad iziskuju; 

d) neprekinuti počinak od najmanje 36 sati svakoga tjedna 
za svakoga radnika; 

e) da se zabrani Truck-sistem (t. j. naplata izradcima mjesto 
novcem). 

2. Svi obrti imadu se nadzirati. Jedan državni radnički ured, 
kotarski radnički ured i radničke komore imadu proučavati i ure- 

đjivati radničke odnošaje u gradu i na selu. Neka se uredi sve¬ 
strana obrtna higijena (zdravstvo). 

3. Poljodjelski radnici i sluge imađu se pravno izjednačiti 
s obrtnim radnicima, a družinske naredbe ukinuti. 

4. Imade se zajamčiti pravo koaliranja (sveze). 

5. Država ima preuzeti čitavo radničko osiguranje uz mjero¬ 
davno sudjelovanje radnika u upravi.“ 

§ 16. Primjetbe k erfurtskomu programu. 

U glavnom se ovoga programa drže socijalni demokrati u 
Njemačkoj i Austriji još i danas. U njem izbija čisti Marxizam 
bez Lassalleovih primjesa. 

Tvrdnja, da ekonomijski razvitak gradjanskoga družtva vodi 
,,nužđno“ do propasti maloga obrta, nije posve prava. Odviše je re¬ 
čeno: da čitav mali obrt mora, a još smjelija je tvrdnja, da mora 
,,nuždno“ propasti. Na području maloga obrta ima nekih grana, 
koje će po svojoj naravi ostati vazda malomu obrtu. Druge opet 
vrsti maloga obrta dopuštaju, da ih veliki obrt pribere u svoje ruke. 
Ali tu treba razlikovati dvie vrsti kapitalističke izradbe: strojevima 
i nagomilavanjem radnika. U prvom slučaju dolazi tehničko-kvali- 
tativna promjena izradbe u prilog čitavomu narodnomu gospodarstvu, 
pa ju zato treba prihvatiti kao veliki obrt i ako je prije pripadala 
malomu obrtu. Druga je vrst kvantitativna promjena, proširenje 
maloga obrta, vodjenje maloga obrta u velikom stilu pomoću kapi¬ 
tala, što dolazi više u prilog kapitalističkim pojedincima, nego na¬ 
rodnomu gospodarstvu. Proti ovakovomu se razvitku treba boriti. 

Prema tomu vriedi samo djelomice i sliedeća točka: da je 
današnji razvitak razstavio radnika od produkcionih sredstava. 

Dalje se u tom programu nalaze misli i izreke iz Engelsove 
„socijalne evolucije“ i Marxova „Kapitala 11 . 

0 daljnjoj alineji: „Sve to veći postaje broj proletaraca . . .“ 
ne treba trošiti rieči, jer smo o tom govorili. Antagonizam postaje 
sve to veći upoređ s poboljšanjem materijalnoga stanja u radničtvu, 
ali nije više razlog samo premalena naplata, ili „izrabljivanje 11 , već 
zavađjanje, koje stoji u preuveličavanju i izkrivljivanju postojećega 
i budućega socijalističkoga stanja. Današnje stanje, osnovano na pri¬ 
vatnom vlastničtvu, predočuje se kao pakao, a socijalistička država 
kao raj na zemlji. Privatni posjed produkcionih sredstava, koji je bio 
„do sada izrabljivanim slojevima izvor biede i potlacivaiija“, kada 



247 


se pretvori u đružtveni imetak, postat će „izvorom najvećega 
blagostanja i svestrane skladne usavršenosti 11 . U današnjoj gospo¬ 
darskoj organizaciji samo se izrabljuju te izrabljuju radnici, i to 
se trubi radniku u uši od kolievke pa do groba. 

Konkretni zahtjevi erfurtskoga programa prilagodjeni su do¬ 
nekle postojećoj organizaciji družtva. Njihovo oživotvorenje imalo 
bi valjda biti most iz dosadašnjega družtva u socijalističko, Veliki 
je dio ovih zahtjeva u nekim državama već djelomice oživotvoren, 
a mnogi će se još i oživotvoriti, dok će ono, što se ne da dovesti 
u sklad sa današnjim poređkom družtva, čekati do oživotvorenja 
čiste socijalističke države. 1 

0 socijalno-demokratskom programu misli Schafde (inače sklon 
radničtvu), da se dade svesti na tri izreke: „Ateizam (bezbožtvo) 
u religiji, demokratsko republikanstvo u državi, kolektivizam (za- 
jedničtvo) u narodnom gospodarstvu (Aussichtslosigkeit d. Soc.-dem., 
p. 3). Ali se ovo dakako otvoreno ne govori, da se ne odbiju oni, 
koji još imadu čuvstva za vjeru, domovinu i današnji poredak. 

Iz erfurtskoga se programa ne bi sasvim točno moglo raza¬ 
brati, kakova čuvstva u istinu goji internacionalka spram vjere. 
Vjera kao privatna svar, a vjerske korporacije kao privatne udruge, 
doduše bez javne podpore, ali s podpunom samoupravom — to 
samo po sebi ne bi bilo najveće zlo, kako to dokazuju primjeri, 
gdje je to načelo jur oživotvoreno. Ali više nego ovaj program 
odavaju svi ostali spisi i ciela socijalno-dcmokratska književnost, 
da je socijalna demokracija skroz prožeta materijalističkim nazo¬ 
rima, te prema crkvi i vjeri ljutim otrovom zadojena. Sam Marx 
osine crkvu i vjeru, gdjegod mu se prilika pruži, a u tom ni naj¬ 
manje ne zaostaju za njim njegovi učenici. 2 Čovjeku se samo 
nameće pitanje: Kako se to dade dovesti u sklad s toliko nagla- 
šivanom „slobodom 11 , gdje bi se pod vladavinom ovako vjeri nepri- 

* Izmedju občega programa i konkretnih zahtjeva imade i protuslovlja. 
Tako n. pr. socijalisti u načelu zabacuju privatno vlastničtvo, a u konkretnim 
zahtjevima govore o porezu na baštine. Ali ovo prividno protuslovlje razjaš- 
njuje rječica „ponajprije" (,,zunachst>), t. j. za sada, kojom se počinje niz kon¬ 
kretnih zahtjeva. 

3 Tko hi želio više saznati, neka pogleda: Bebel: Die mohammeđamseh- 
arabische Oulturperiode; I. Stern: T)ic Religion der Zukunft; Lommcl: Jesna 
von Nazaretk; Heigl: Spaziergftngc eines Alheisten; A. Dulk: Der Hergang 
des Lebens Jesu; »Stamm: Die Erlosung der darbenden Menschheit. „Sve sami 
spisi, koji upravo vrve svakim ruglom na sve, što je sveto 11 . (Kathreiii, Der 
Socialismus, Dreiburg i/B, 1890., p. 31.). 



248 


jateljskoga elementa pravi, vjeri odani kršćani morali još dublje 
zakopati u katakombe, ako bi htjeli nesmetano svomu Bogu služiti, 
nego pod vladavinom kakvoga Nerona, ili Dioklecijana? Kako se 
to slaže s proklinjanjem potlaćivanja svake narodnosti, dok soci¬ 
jalna demokracija ne priznaje nikakve narodnosti, veo i sama pri¬ 
pada internacionali, koja ide za tim, da internacionalnošću ugušivši 
nacionalnost „učini pobratimljenje naroda istinom“ ? 

Mi smo ove dvie tri opazke naveli samo onako uz put, da 
upozorimo, kako se pod krilatim riečima sakriva grubi smisao. 1 

Konkretne zahtjeve erfurtskoga programa postavile su socijali¬ 
stičke radničke stranke i u svim drugim zemljama. Ovi bar zahtjevi 
bili su usvojeni već dvie godine prije erfurtskoga sastanka na ve¬ 
likom m edj una r odn om radničkom kongresu („Internacio- 
nalke“) u Parizu (14. srpnja 1889.). 2 

Internacionalka ua čitavom svietu poprimila je na jednom 
ove — kako se vidi — čedne i pomirljive zahtjeve. U Francezkoj 
bila se velika radnička stranka odielila od stranke Marsista, koja 
je udarila skroz oportunističkim putem, te se prema tome i nazvala 
possibilistima. I tako je g. 1889., kad je bio sazvan inedjunarodni 
radnički kongres, bilo radničtvo razđieljeno u dva velika tabora: 
u possibiliste i Marxiste (u omjeru 606:381). Zapravo je to bila 

1 0 tom ima obilna književnost iz pera laika i svećenika, katolikti i 
protestanata. Upozorujemo na: 8. Sehaffle (protestant): Aussichtslosigkeit đer 
Socialdemokratie (Drci Briefe an einen Staatsmann 1885.), koji se obzirom 
na socijalnu demokraciju gotovo podpuno slaže s katolicima. Inače, rok bi, da 
ni samim socijalistima nije posve jasno, kakav bi to bio život, kada bi se 
družtvo prekrojilo po njihovu. Tako veli Bebel, da bi nestalo slasti i lasti (das 
8chwelgen), jedino bi imao svaki jiuždno (Unsere Ziele, p. 30). J. Stern pak 
znade pripovieđati, da će u socijalističkoj državi biti svega u obilju (Thesen 
tlb. d. Soc., p. 28.). 

2 iiesolucije, prihvaćene na tom kongresu, nalažu radniČtvu, da traži od 

zakonodavstva: 1. Skraćenje radnoga dana na osam sati. 2. Djeci izpod 14 
god. zabranjuje se rad, a od 14-te do 18-te god. smiju mladići raditi samo 6 
sati na dan. 3. Noćni se rad zabranjuje; dozvoljen je samo u onim poslovima, 
koji po svojoj naravi ne trpe prekidanja. 4. Noćni rad zabranjuje se ženama 
bezuvjetno, a inužkarcima mlađjiin od 18 god. 5. Žene se uklanjaju od svakoga 
posla, koji je naročito ženskomu organizmu štetan. 6. Svakoga tjedna počinak 
od 36 sati. 7. Prikladni nadzor nad velikom kao i kućnom industrijom. Inspek¬ 
tore treba da plaća država, a najmanje polovina inspektora ima biti izabrana 
iz broja radnika. 8. Zabranjuje se svaki obrt i radna metoda, koja bi prietila 
radnikovu zdravlju. 9. Zabranjuje se naplaćivanje u „naravi 11 (robom) 10. Higi¬ 
jenske odredbe na korist radnika imadu se uvesti u svim zemljama (Gl. Win- 
terer: Socialismus, c. 6 7.). 

borba izmedju Franceza i Niemaca za hegemoniju u internaeio- 
nalki. Francezi su išli za tim, da stave priedloge, koji se dadu 
oživotvoriti u okviru današnjega družtva; Marxiste im (na čelu im 
Niemei), da se postigne sjedinjenje, dodjoše u susret i prihvatile 
gotovo u svim točkama possibilističke zahtjeve. Uza sve to do uje¬ 
dinjenja nije došlo, već su se obdržavala dva medjunarođna kon¬ 
gresa u isto doba, u istom gradu jedan kraj drugoga, a proglasiše i 
iste zahtjeve. Razlog tomu nije bio ni u načelu, jer su i possibi- 
liste kolektiviste, ni u taktici, jer su Marxiste primili possibilističke 
točke. Sloga se razbila o jedno — na oko — prilično sporedno 
pitanje. Possibiliste su tražili, da se provede reorganizacija inter- 
nacionalke. Ovo se pitanje u prvoj konsekvenciji pričinja kao borba 
za vodstvo u internacionalei (izmedju Franeeza i Niemaca), u istinu 
pak bila je to, čini nam se, borba dvaju načela: oportunističkoga 
i radikalnoga. Pošto je više medjunarodnoga radničtva pristalo uz 
Niemce, održaše oni vodstvo. I tako je ostalo u glavnom do danas. 1 


C. Kršćansko-socijalne stranke. 

Velika socijalna bieda izazvala je i pažnju kršćanske crkve. 
Dva su bila poglavita razloga, koji su i crkvu ponukali, da se 
ovim pitanjem zabavi: s jedne strane nužda osiromašenoga veli¬ 
koga diela naroda, s druge strane sve to veće zapadanje ovoga 
osiromašenoga pučanstva u nećudorednost i bezvjerje. 

U glavnom se protestantske i katoličko-kršćanske socijalne 
težnje podudaraju. I jednima je i drugima kršćanska nauka pod¬ 
loga u njihovu socijalno-gospodarskom radu, i jedni su i drugi 
uvjereni, da se kršćanska načela moraju uvesti u gospodarstvo 
i socijalni život. Jedna se ipak razlika opaža (koja se — veli 
Scheiclier — inože porediti s razlikom u vjerskom pogledu): pro- 
tenstantizam je subjektivistične, a katolicizam autoritativne naravi. 
Zato su katoličko-kršćanski socijali složniji u svojim težnjama, 
češće pače i umjereniji, a mogli bi skoro reći i blaži, te sigurniji 
za uspjeh, a da ipak ništa od svojih načela ne puste, — nastavlja 
isti pisac. 


1 Malo poslije došlo je do razkola međju samim Nicmeima, gdje je 
pod vodstvom darovitoga v. Vollmara jedan dio radničtva udario possibili- 
stičkim smjerom. Danas se socijalna demokracija nalazi u obće u dekadenci. 
Što radničtvo kritičnije sudi, to većina gubi Marx ugleda i pristaša. I jedin¬ 
stvena seje organizacija ,,internacionalke“ razvrgla, ali je program njezin ostao. 

§ 17. Kršćansko-socijalne stranke protestantskoga smjera. 

Kako su kršćanski soc-ijali u Englezkoj uspješnu akciju raz¬ 
vili, to smo vidjeli na svome mjestu. Program njemačkih prote¬ 
stantskih kršćanskih socijala razvio je dvorski propovjednik i ute¬ 
meljitelj ove stranke Stocker g. 1896., te ima gotovo ista načela, 1 
kao i program katoličke kršćansko-socijalne stranke. Ova se stranka 


1 „Jaka monarhija kao nosilac socijalne reforme u carstvu i u pojedinim 
njegovim državama. Podpuna samostalnost i samosvojnost crkve. Vjerskom 
obukom upravlja i nadzire ju samo crkva. Konfesionalnost škola. Proveđenje 
što moguće jedmkoga pučkoga odgoja u prvim školskim godinama. Zakonita 
dozvola slobodnih učiona pod državnim nadzorom. Izdašna državna podpora u 
ime pohadjauja visokih škola za nadarenu djecu neimućnih staleža. Zakonito 
novo uređjenje ođnošaja izmedju crkve i školo. Strukovni školski nadzor. Ure¬ 
đjenje državnih radnja do samih uzora, što bi radniku prijali. Poprimanje ta¬ 
kovih grana i obrtnih gospodarstvenih itd. radnja u vlastitu državnu režiju, 
koje bi podesne bile, da se tako bolje udovolji zahtjevima obćega blagostanja. 
Umanjenje parbenih i odvjetničkih troškova, da sirotinje pučanstvo što jefti¬ 
nije i što brže đodje do svoga prava. Carevinskim zakonom ustanovljeno ure- 
djenje prava zadrugarskoga. Pravo sastajanja. Državne odredbe i propisi o uzđr- 
žanju primjerenoga, a ograničenju prekomjerno velikoga zemljištnoga posjeda. 
Reforma obzirom na hipotekarstvo u seoskom zemljištnom posjedu. Ogra¬ 
ničenje zaduživanja. Btalno naseljenje seoskih radnika. Nutarnja kolonizacija. 
Uvedcnje pravednoga omjera u oporezovanju radnja, i podhvata nad pokretni¬ 
nama i nepokretninama. Obvezne stručne zadruge (cehovi). Dokaz osposobljen]a. 
Pođigimće zanatlijskih komora. Osiguranje graditeljskih obrtnika i zanatlija 
obzirom na pravedne im tražbine. Ograničenje kaznioničke utakmice. Odstra¬ 
njenje nepoštene konkurencije. Reforma burse. Ograničenje diferencijalne spe¬ 
kulacije, a zabrana iste spekulacije produktima. Državno priznana zanatlijska 
družtva kao prielaz k obveznim udrugama. Državno unapređjenje zadružne 
produkcije. Uglavljenje radnoga vremena sve prema stručnim zadrugama. 
Zaštita radnoga pučanstva proti zdravlju štetnim prilikama u poslovnim pro¬ 
storijama. Svrsi shodnije i pravednije uređjenje obstojećega osiguravajućega 
zakonarstva i nužđne odredbe o osiguravanju proti neskrivljenoj bezposle- 
nosti. Rezplatno izvješćivanje o radničkim mjestima (gdje se može dobiti 
zaslužbe). Proširenje zaštite radnika i na domaći obrt. Po mogućnosti što 
skorija provedba 36-satnoga nedjeljnoga mira i počinka. Protegmiće nedjelj¬ 
noga mira i na namještenike i služenike u saobraćajnom i gostioničkom obrtu. 
Progresivni dohodariiiski i imovni porez vazda obzirom na obiteljsko stanje. 
Usavršenje baštinskoga poreza. Porez na luksus. Energična kolonijalna poli¬ 
tika. Izključenje zidova iz svih poglavaratvenih uredaba. Pripuštanje Židova 
k ostalim službama i k ođvjetniČtvu prema broju pučanstva njihove vjere. 
Sprečavanje prekomjernoga broja Židova u kršćanskim višim mužkim i ženskim 
učionama i židovskih nastavnika (t. j. profesora na sveučilištima). Proširenje 
ženskih radnja po strukama i po zvanju. Ograničenje tvorničkoga rada djece 
u đatih žena." 

ne može pohvaliti osobitim uspjesima. Bit će tomu u velike uzrok 
to, Sto se ova stranka razmjerno kasno javlja. 

Ali glavni uzrok mislimo da je u tom, što je protestanska 
crkva tako uzko vezana s državom, da se ne samo smatra, već u 
istinu i jest prava državna crkva, pa protestanski kler nije posve 
neovisan od države, pače je toliko ovisan, da se može reći, da 
je ,,poslušan“, tako da i niže pučanstvo vidi u protestantskom kleru 
neku vrst činovnika, „duhovnu državnu policiju.“ U tom pogledu 
bolje stoji katolički kler. 1 

§ 18. Kršćansko-socijalna stranka katoličkoga smjera. 

Socijalna demokraciia može pokazati na mnoge muževe iz 
svojih redova, kojima se ne može poreći oduševljenje, dobra na¬ 
mjera, neumorni rad i odlične duševne sposobnosti. Ali je upravo 
zato nepojmljivo, što oni baš onu predmnjevu, na kojoj misle 
osnovati svoje družtvo i državu, upravo sliepo podkapaju. Oni 
hoće da uvedu toliku osobnu slobodu, da dadu željama i požu¬ 
dama što širi djelokrug, oni stavljaju na volju i rad i užitak. 
A kad im čovjek spomene ljudske strasti i grieške, onda odgo¬ 
varaju, da toga ne će biti u socijalističkoj državi, jer da svi ti 
poroci izviru iz siromaštva, a s njim da će nestati iz socijalističke 
države i tih poroka. Odatle se vidi, da oni osnivaju svoju državu 
na etičkim svojstvima i čuvstvima čovjeka. No odakle čovjeku 
ovakva čuvstva, kad oni hoće da začepe izvor ovih čuvstava? 
Povjest svib naroda uči — a to se osobito tiče širih slojeva — 
da su narodi imali takav moral i takvu etiku, kakvu su imali 
vjeru. A kakva etika da zavlada u socijalističkoj državi, gdje se 
s jedne strane uči, da sva sreća i svrha čovjeka stoji u uživanju, 
a s druge strane da onkraj života nema svieta, nema Boga, nema 

1 To se je najbolje pokazalo kod golemoga štrajka lučkih radnika u 
Londonu god. 1888. Pri tom štrajku sudjelovalo je preko 100.000 radnika, a 
trajao je mjesec dana, te se je bilo bojati krvavoga gospođarsko-soc.ijalnoga 
sukoba. Sada se umieša u tu stvar siedi kardinal Manning, pa mu je pošlo za 
rukom, da su se stranke sporazumjele. Bio je to veleban prizor, kad je 100.000 
ljudi bez kuće i kruha, bez osobite ćudorednosti, bez vjere i bez Boga, odu¬ 
ševljeno klicalo starcu svećeniku. Sam vodja i organizator ovoga štrajka I. 
Burns zahvali se pred 50.000 slušatelja zanosnim načinom starcu kardinalu. 

Tako jc i u Americi kardinal Gibbons uživao toliko povjerenje, da ga 
je vodja „radnih vitezova 1 * Powderly zamolio u ime 100.000 članova ove za¬ 
jednice, da bi zagovarao zahtjeve radnika kod pape. Ne manji ugled uživaju 
i drugi neki biskupi, medju njima biskup Clevelanda i Ohija. 

kazne za zločinstva, ni nagrade za dobra djela, ni odštete za za¬ 
ostalu naplatu na ovom svietu? Ovakova nauka može i onoga 
čovjeka, koji je od naravi dobru sklon, odgojen i oplemenjen, 
navesti u kal zla; a što će istom učiniti od onoga, koji je od na¬ 
ravi sklon zlu, a u ,,slobodi“ podivljao!? U socijalističkoj državi 
morali bi ljudi biti angjeli, da ne skrenu na zlo i da ta država 
uzmogne obastati. A ipak socijalistički apostoli propoviedaju svojim 
učenicima materijalizam i ateizam (bezbožtvo), — sve orudje, ko¬ 
jim ćeš sve prije izklesati, nego angjela. Socijalisti, koji u svojoj 
državi davaju pojedincu toliku slobodu, da si sam po savjesti od¬ 
reže prava i dužnosti, upravo oni bi morali najvećma na to gle¬ 
dati, da tu savjest u pojedinca oplemene. Oni bi morali vidjeti i 
priznati, ta sve zlo polazi upravo odatle, što morala, što čudo- 
rednosti sav današnji gospodarski sistem u teoriji ne spominje, a 
još manje u praksi provadja. Ne, bez etike, bez morala u go¬ 
spodarstvu ne može biti moralnoga gospodarstva. Dobroćudni se 
kršćanin mora malo začuditi, kad vidi, gdje se istom učene knjige 
pišu u tu svrhu, da se dokaže, kako čovjek mora biti u radu i 
trgovini pošten i pravedan. (Walter, Socialpolitik und Moral.) No 
koliko više će se bezazleni kršćanin smutiti, kad vidi, kako učene 
knjige dokazuju, da to nije nuždno (ib.)! — Današnji gospodarski 
sistem, koji slavi egoizam i pohlepu kao one plemenite motive, koji 
potiču čovjeka na rad, podao mu je široku slobodu i njegovu ne- 
umjerenost već unapried posvetio. Mala riba guta velike, to je na¬ 
ravni zakon za ljudsko i živinsko carstvo. — Evo u ovom skroz 
„liberalnom 11 sistemu nema bar ništa „popovskoga 11 , a slobodi su 
vrata širom otvorena, pa gle, mjesto raja eto pakla. Zato opetu¬ 
jemo: Bez etike, bez morala ne može biti govora o blagoslovnom 
riešenju današnjega socijalnoga pitanja. Uviđjavni ljudi to opažaju. 
R. Meyer slavi rimokatoličku crkvu kao „najznamenitiju socijalnu 
moć sadašnjosti. 11 

Socijalnim pitanjem stali su se baviti pojedini crkveni od¬ 
lični muževi već dosta rano ( 11 a pr. biskupi Ketteler, Manning, 
Gibbons, Lavigerie itd.), ali službeno je katolička crkva u tom 
pitanju zauzela stajalište enciklikom Lava XIII.: „Novarum 
rerum 11 , ili kako ju obično nazivlju: ,,De conditione opificum. 11 

Premda bi jedina katolička crkva mogla medjunarodnoj so¬ 
cijalnoj demokraciji suprotstaviti jedinstvenu kršćansko-socijalnu 
stranku, za uju je dosta, da socijalna borba ne krene putem proti 
vjeri, a inače je svakomu prosto u tom okviru raditi po uvidjavnosti 

i savjesti. Ali se sv. Otac nije samo na to ograničio, več je uzeo 
na oko čitavo socijalno ili točnije: radničko pitanje, da ga sa svih 
strana izpita sa stanovišta kršćanske vjere. — 0 ovoj se enciklici 
sv. Otac vanrednim taktom i štedećom opreznošću dotiče svih to¬ 
čaka i gotovo sve zahtjeve radnika odobrava. Mi žalibože ne mo¬ 
žemo ovdje u cielosti saobćiti ove enciklike, već'donašamo tek 
nekoje izvadke (po prievodu ,,Vrhbosne“ od 1. srpnja 1891., u 
Dr. Scheichcra: Svećenstvo i socijalno pitanje, str. 260.—298.). 

Sv. se Otac ne uklanja čistoj i bistroj izjavi, da socijalno 
radničko pitanje u istinu obstoji: „Bilo tomu ma kako, jasno vi¬ 
dimo, u čem se svi slažu, da se ljudima najnižega sloja mora po 
moći brzo i shodno, jer najvećim dielom nedostojno borave u 
biednom i nevoljnom stanju. Jer kad su u prošlom vieku ukinuti 
stari zborovi radnika, a mjesto njih ništa u zaštitu osnovano nije, 
pošto su se i same uredbe te javni zakon otresli stare vjere, po 
malo je došlo do toga, da su se s vremenom bez obrane predali 
radnici nečovječnosti gospodara i neobuzdanoj pohlepi protivnika.“ 

Upozorivši, kako socijalisti hoće da to zlo izlieče ukinuvši 
privatni posjed, što enciklika zabacuje, jer nije ni pravedno, a ni 
u interesu radnika, kaže: „Dobije li radnik dostatnu plaću, da 
uzmogne njom sebe, ženu i djecu pristojno uzdržavati, lako će 
nastojati o štednji, ako je razborit, pa će postići, na što, čini se, 
da i sama narav potiče, kad se namire troškovi, da nešto i preo¬ 
stane, čime se može doći do maloga imetka.“ — Ovo je mjesto 
značajno, jer se iz njega vidi, što sv. Otac misli o „dostatnoj “ 
plaći radnika, koju na više mjesta spominje. Dakle tolika plaća, 
da može radnik sa cielom svojom obitelju „pristojno 11 živjeti i još 
si preko svakdanjih potreba nešto uštediti, — to je eto „dostatna 11 
radnička plaća. — „Crkva naime crpe iz evangjelja nauke, kojih 
snagom borba se ili posve sleći može, ili mora sigurno postati blažom 
ukloniv oštrine 11 . . . „Ona hoće i vruće želi, da savjete i snagu svih 
staleža sjedini u to, te se potreboćama radnika što bolje doskoči; 
i ona drži, kako je od potrebe, da prema tome udešeni budu isti 
zakoni i vlast državna, dakako razborito i umjereno 11 (o. c., p. 269). 

Enciklika upozoruje osobito na to, da radnik i gospodar vrše 
svoje dužnosti, izinedju kojih iztiče dužnosti gospodara: „Isto tako, 
da ne nalažu više rada, nego što snaga može podnositi, ni takova, 
koji se ne slaže sa dobom i spolom." Medju najvećim pak dužno¬ 
stima gospodara iztiče se ova, da dadu svakome, što je pravo. Da 
se plaći odredi pravedna mjera, treba više okolnosti promatrati, 

„u obće pak neka bogataši i gospodari znadu, da ni Božja ni 
ni ljudska prava ne dopuštaju tlačiti na svoju korist biednike i 
nevoljnike, te iz tudje nužde iskati sebi dobit. Prevariti pak ikoga 
za zasluženu plaču velika je to grehota, koja vapije u nebo za 
osvetom 11 (ib. 271—272.). 

Kao što enciklika odbija nauku socijalističku o kolektivizmu, 
tako zabacuje i onu manehestersku: da se država nema pačati u 
odnošaj izmedju radnika i poslodavca, već imade slučajeva, gdje 
je država upravo dužna da se uplete: „Ako je dakle nanesena, ili 
prieti li kakva šteta bud zajednici, ili probitcima pojedinih staleža, 
a pomoći se ni zapriečiti ne može drugčije, tada je nuždno, da u 
pomoć dodje javna oblast 11 ... „S toga dogodi li se kada, da zapriete 
smutnje radi pobune radnika, ili što složno ostavi se rad: ako 
popuste naravske obiteljske sveze kod radnika; ako se krši vjera 
kod radnika, jer im se ne da dosta zgode za nabožne dužnosti; 
ako u radionicama zaprieti pogibelj čistoći vladanja, jer su spolovi 
izpremiešani, te ima drugih pogibeljnih poticala na gr i eh; ili ako 
gospodari radnike nepravednim teretima tlače, te 
ih poiiizuju uvjetima, koji su protivni osobnom dostojanstvu 
ljudskomu; ako se zdravlje naruši prekomjernim radom, koj ; nije 
udešen prema spolu i dobi, — u ovim prilikama svakako da se 
upotrebi sila i ugled zakona, u stalnim granicama. 11 . 

A evo, kako to sv. Otac motivira: 

„Po naravi su bezkućnici isto tako gradjani, kao i 
imućnici, t. j. pravi dielovi, što imadu život, odkle posredstvom 
obitelji nastaje tielo države, a da ne spominjemo toga, te njih 
ima u svakom gradu ponajviše. Buduć se pako razumu 
veoma protivi, da se pazi jedan dio državljana, a drugi zanema¬ 
ruje, sliedi odatle, da javno ulagati treba nuždnu skrb za uzdrža¬ 
vanje i promicanje probitaka sloja bezkućnika; a ako se to ne 
čini, onda će povriedjena biti pravica, koja traži, da se svakome 
dade svoje. “ 

Dapače radnički stalež zaslužuje po mnienju sv. Otca još više 
zaštite od strane države, nego koji drugi stalež: „Stalež bo bogatih, 
imajućih svojih sredstava, ne treba toliko javne zaštite; uboga čeljad 
pako ne imajući ništa, čime da se brani, oslanja se najviše na 
zaštitu države. Za radnike dakle, jer se broje u siromašni sloj, 
treba da se država osobitom pomnjom brine 11 . „Sto se tiče zaštite 
dobara tjelesnih i vanjskih, treba najprije nesretne radnike izbaviti 
od zavisnosti pohlepnih ljudi, koji se neumjereno zlo služe za svoju 

dobit osobama kao stvarima. Ne dopusta naime ni pravednost ni 
čovječnost, da se traži toliko rada, te s prevelika truda oslabi dub, 
a ujedno podlegne od umornosti tielo. Kao što u čovjeku sva narav 
ima stalne granice, tako i proizvodna snaga, a iz tih ne može se 
iziđi. Vježbom i porabom izbrušuje se ona doduše, no uz taj uvjet, 
da od časa u čas prestane raditi, pa da miruje i malo ođpočine. 
Paziti dakle treba, da se svakdašnji rad ne zategne na više sati, 
nego li dopušta snaga“ .. . „U obde pako neka se odredi, da radni¬ 
cima valja dati toliko odmora, koliko treba, da se naknadi snaga 
radom izgubljena i potrošena; jer odmor ima da vrati sile iztrošene 
naporom. U svakom ugovoru, što ga sklope medju sobom gospo¬ 
dari i radnici, vazda je taj izrični ili neizrični uvjet, da se zajamči 
ova jedna i druga vrst odmora!“ 

Ovako evo sv. Otac o radu i odmoru, onoj točki, na koju 
radnici svib boja veliku važnost polažu. 

A sad da čujemo, što veli enciklika ,,o slobodnom" ugovoru 
izmedju radnika i poslodavca: 

„Uzmimo dakle, da se radnik i gospodar slobodno slože, kako 
im je volja, a naročito glede načina plaće: ima tu uviek nešto 
iz naravnoga prava, a to je veće i starije od slo¬ 
bodne volje ugovaraj ućib, da naime plaća ne bude nedo¬ 
statna, da hrani radnika umjereno i pošteno. Ako radnik nuždom 
zatjeran, ili sklonut strahom pred većim zlom, primi težki uvjet, 
što ga prem nerado prihvatiti mora, jer ga stavlja gospodar, ili 
onaj, što posao daje, — onda je to nasilje, proti čemu se ogra- 
djuje pravednost." 

U glavnom može se reći, da enciklika govori u tom smjeru, 
da se radniku omogući ne samo živjeti, nego si i nešto prištediti, 
a osim toga naći sredstava za slučaj nesreće, da se obskrbi budi 
radnik sam, budi njegova obitelj. U ovom smjeru mogu djelovati 
i gospodari i sami radnici, razna pripomoćna družtva i zavodi za 
zaštitu dječaka, djevojaka, mladića i staraca. „No glavno mjesto 
zauzimaju družtva obrtnička, u kojima se ostala kano sadržavaju.“ 

Imade tu još i mnogih drugih dragocjenih nauka, tk ciela 
poslanica jedan je niz bisera, iz koga smo mi samo po gdjegdje 
po koje zrnce nabrojili. Ali i odavle se vidi, koje stanovište crkva 
zauzima u svim glavnim socijalnim i gospodarskim radničkim pi¬ 
tanjima. Istina, enciklika se ne upušta u sitne pojedinosti, jer ove 
mogu da u svakoj zemlji budu drugačije. Ali načelna pitanja sva 
su dotaknuta, i to u takovom smjeru, da bi, čini nam se, svaki 

radnik bez razlike vjere mogao na njih pristati. — Svakako ovu 
poslanicu papinu treba smatrati socijalnim programom svih kato¬ 
lika u radničkom pitanju. A čini nam se, da je to po promišljenoj 
osnovi učinjeno, što se enciklika ne upušta u pojedinosti, jer je 
upravo ovime postignuta mogućnost, da politika kršćanskih soci- 
jala katoličkoga smjera uzmogne biti u isti čas i sasvim narodna. 

Kršćansko-socijalna stranka katoličkoga smjera može da po¬ 
kaže na uspjehe u našoj monarhiji, a i drugdje — Po Meye.ro vu 
mnienju (Emancipationskampf, I. p. 346) nisu Schulzeova, Bebe- 
lova ni Lassalleova družtva sva skupa zajedno tako jaka, kao ka¬ 
tolička socijalna družtva sama. A Schaftle (System, II. p. 331) 
veli: „Mislite li, da bi kapital mogao još i samo deset godina si¬ 
guran obstati, kad bi kršćanski moral, što ga crkva goji, izčeznuo, 
osobito medju seoskim pučanstvom . . . Bez gojenja morala od 
strane crkve morale bi drhtati pred požudama proletarijata sve 
velegradske novčane kese.“ 

Ovime smo svršili i o ovom sistemu, koji je pozvan bez 
dvojbe, da u budućnosti izvede onako veliku ideju, kao što ju je 
izveo i u prošlosti. 1 

1 Ka koncu dajmo, da jedan od najuvaženijih kršćanskih soeijala u 
Austriji rekne, što su katoličko kršćanski socijali i za čim teže: 

„Kršćanski socijali Austrije podjeđno su i politička stranka, pa je to 
uzrok, što se od strane izumirući!) političkih stranaka, liberalne i konserva- 
tivne, boje često još i žešćih napadaja, nego što bi to za pravo biti imalo. A 
stoje na demokratskoj podlozi, koja je i onako pri ustavnim uredbama logično 
jedino prava i valjana; nisu oni doduše nikakvi nivelijeri, ali su načelno 
proti premoći povlaštenih slojeva, pa ma da su se i samim histo¬ 
rijskim putem do takvih izpupčili. Jer onim časom, kad se je absolutizam puč¬ 
komu zastupstvu zakonito ugnuti morao, nastupio je đemokratizam sara po sebi 
već u podpuno pravo političkoga gospodarstva. Kršć. socijali imađu dakako svoj 
izrazito socijalni program. Oni doduše nisu skrajnji oni državni socijaliste u 
smislu socijalno-demokratskom, ali oni pripisuju ipak družtvu, odnosno državi, 
velevažnu socijalnu zadaću. Znadu oni vrlo dobro, da se na industrijalnom 
poprištu mali obrt kod mnogih pođhvata baš nikako održati ne da; ali radi 
toga ipak ne žele takvih državno-socijalističkih uredaba, koje bi slobodu osobnu, 
ili individualnu uništile, već hoće državom organiziranih udrugarskih 
radnja ; podlivata, pri kojima je sloboda pojedinaca još uviek moguća. — 
Kršć. socijali smatraju idealom to, da se glavničari ne uzmognu više graditi 
gospodarima rađnictva, već da organizirani radnici ujedno i podu¬ 
zetnicima postanu, čime bi jedino i trajnomu radu ostala neokrnjena i 
pravedna mu plaća. Kršćanski socijali živu u tom Čvrstom uvjerenju, da će se 
pitanje kamatno u dogledno vrieme morati riešiti u onome smislu, što ga je 
kršćansko pravo vazda branilo, kada ortački odnošaj zauzme mjesto današnjega 

Kako se iz svega ovoga vidi, svratilo je radničko pitanje 
na sebe obću pozornost, te se svagdje pokazuje nastojanje, da se 
rađničtvu pomogne doći do onoga položaja u družtvu, da radnik 
uzmogne postati podpunim građjaninom i da prestane biti slugom, 
pače robom, kako je to bilo još početkom prošloga vieka. Tko 

načina savezničtva izmedju t. zv. kapitala i rada. Čini se, kano da se već i 
danas skoro obćenito uvidja opravdanost i nuždnost tć posljednje vrsti ure¬ 
daba, jer kamatnjak najpače skoro već svaki rad nemilo izpija i neplodnim 
čini. — Kršć. socijali niti su bezuvjetni pristaše, niti protivnici poznate teo¬ 
rije Henrjra Georgesa o zemljištu. Ne nieču oni suglasno i prema socijalnoj 
Encyklici, da tlo i zemljište ne bi moglo biti privatnim posjedom; ali se oni 
protive neograničenomu posjedovanju zemljišta, dobro znajući, da je tlo i 
zemlja izvor i predpostava svakoga pravoga socijalnoga života. — Kršć. socijali 
ne upućuju ni na neku pozniju budućnost, kao što to čine socijalni demo¬ 
krate. Ti naime moraju sa svoga gledišta svaku pojedinu reformnu odredbu 
smatrati više zaprekom, budući da ljude zadovoljuje, dok bi socijalizovanje 
imalo izgleda tek u obćem nezadovoljstvu. Oni ne drže ni do pomoći u pojedinim 
odviše užasnim slučajevima, već se bave jezgrom same socijalno politike, kao 
što to obično čini liberalizam i drugi zastaijeli stranački pravci. 

Kršć. socijale čak susreću i gdjekojc vlade nekim nepovjerenjem, što 
dolazi po svoj prilici od tuda, što su vlade obično u rukama strančara, a to 
je privilegij, postaneš li članom vlade, dok su kršćanski socijali načelno proti 
svakomu privilegiju. 

Kršć. su socijali takodjer narodnjaci, jer se kozmopolitizam isto tako 
ne može održati, kao što ni »krajnji ebauvinizam. Ali ljubiti iz svoga srca 
mora svatko svoj narod, želi li, da mu odista bude na kakvu korist. — 
Kršć. se socijali drže još čvrsto i toga, da bez religije, napose bez čvrstoga i 
temeljitoga kršćanstva,, nikoji narod obastati ne može, te da je naša kršćanska 
katolička vjera jur dokazala, da svoje pođrietlo iz samoga neba vuče. Jesu 
li pak i sami katolici drugoga kojega političkoga smjera unatoč tome naše 
kršćanske socijale napadali, ili ih čak obrukali, — to takvo što ima izvor i 
povod jedino u neznanju, ili u uvriedjenoj ljudskoj taštini, odnosno u gram- 
ženju za gospodstvom. 

Dakako, da nisu baš ni na kršć. socijalnoj strani sve sami idealni ka¬ 
tolici. Ali ako bi tko tako što uztvrđio bilo za koju mu drago drugu frakciju, 
ili stranku, postao bi predmetom obćega smieha. ,,In multis offenđimus omnes 11 
— svi mi imamo dosta griešaka — piše apostol. 

A sada se približimo kraju. Neka se kler potrudi, da kršćansku soci¬ 
jalnu politiku dobro shvati, pak unapriedi, djelujući podjedno tako, da se sve 
dublje pronikne u religioznu vjeru, pa da i kršćanski moral postane sve to 
Češći kod svih i u svima, koji po sakramentu krštenja crkvi i kloru pođpa- 
daju! Ali neka se ujedno i toga čuva, da ne ođsuđi ono, što ni crkva ne ođsu- 
djuje, ili da zahtieva ono, čega ni crkva ne zahtieva, da se naime čovjek 
kršćanin odreče slobode, narodnosti, svoje poboljšice i družtvenoga položaja. 
Pravi su katolici kao političari: za slobodu i za narodnost, a kao socijali krš¬ 
ćanski socijali. 11 (Sckeicher, o. c. p. 302—305). 

Milobar: Narodno gospodarstvo. 17 

sravni položaj izučena radnika u Englezkoj, kakav je danas, s po¬ 
ložajem njegovim pred 100 god., može sa zadovoljstvom priznati, 
da su negve raztrgane. A još s većim zadovoljstvom možemo da 
pratimo smjer, kojim se cielo gibanje razvija, jer je taj smjer 
skrenuo na bolju stranu, nego što se je bio uputio sredinom proš¬ 
loga stoljeća. Danas nas izkustvo ući, da se i radniku može naći 
mjesta u današnjem družtvu i bez krvi i bez boja Danas mogu 
radnici izvojštiti svoja prava i onim sredstvima, koja im postojeće 
uredbe davaju, bez ikakvoga nasilja, bez ikakvih urota, bez ikakve 
revolucije. Radnićtvo je pobiedilo u onaj čas, kad mu je pošlo za 
rukom uvjeriti javno mnienje o opravdanosti svojih težnja, u onaj 
ćas, kad je javno mnienje osvojilo za sebe. A kada je jednom rad- 
ničtvo doprlo do te toćkc, tada ćinjenice dokazuju, da je samo 
pitanje kratkoga vremena i mjestnih prilika, kada će brati pod- 
pune materijalne plodove svoje pobjede. To opažaju i sami medju- 
narodni socijalni demokrate, jer broj čistih Marxista postaje sve 
to manji. 

U Englezkoj broj internacionalnih socijalnih demokrata više 
je nacionalan u praksi, nego internacionalan u teoriji; francezke 
socijalne demokrate zastupaju poglavito possibiliste, a ovi su više 
radikalni buržoaziste, nego li internacionalni socijaliste. U Nje¬ 
mačkoj umjerena Vollmarova socijalistička stranka postaje od dana 
u dan jača, u Austriji kršćanski socijali sve se više šire, dok so¬ 
cijalni demokrati, stojeći u nenaravnom savezu sa propalom libera¬ 
lističkom strankom, ili bolje: u njezinoj službi, podkapaju njenom 
trulošću samima sebi tlo pod nogama. Pa napokon i sami kongresi 
internacionalaca pokazuju, da nisu ni oni izgubili svake nade za 
izmirenje s postojećim družtvom. Tko prati sav taj razvitak, opazit 
će, da se socijalno pitanje malo po malo, ali sveudilj neprekidno 
rješava. Samo strašću zasliepljen, ili neuk može da to ne opazi i 
da misli na nasilje. Tko nepristrano stvar motri, mora doći do 
uvjerenja, da će Božjom pomoću i dobrom voljom ljudi socijalno 
pitanje još tečajem ovoga vieka naći svoje riešenje mirnim putem. 
Socijalno pitanje nije jedno pitanje, već cjelina od sijaset manjih 
pitanja, koja treba redom rješavati; to nije jedan veliki gordički 
čvor, pa zato i ne treba ni tražiti kakvoga Aleksandra Velikoga, 
koji će ga jednim udarcem razsjeći i riešiti. Tu treba više dobre 
volje, nego sile, više uvidjavnosti, nego strasti, više uztrpljivosti, 
nego žestine, više rada, nego rieči, a nada sve više ljubavi i 
čovječnosti, nego licemjerstva i sebičnosti. Tako treba na svakom 



polju raditi, pa koliko god se u jednom od ovih pitanja napried 
pokroči, toliko se je k riešenju socijalnoga pitanja približilo. Mi 
smo vidjeli u tom smjeru rad na području poljodjelstva, maloga 
obrta, u sljedećem poglavlju vidjet ćemo, kako se je mnogo uči¬ 
nilo na području radničkoga pitanja. Na svim dakle se područjima 
pokazuje doduše samo početak, ali Što je glavno, pogodjen je pravi 
smjer. Treba samo ovim smjerom poći napried i blagoslov ne će 
izostati. 



Peto poglavlje. 

Uredbe za zaštitu i unapredjivanje radničkih 

interesa. 

Uvod. 

itava današnja javna organizacija gospodarstva osniva se 
na inđiviđualističkom ili liberalističkom principu osobne 
slobode, iz kojega sliedi sloboda ugovora: nitko 
nije dužan raditi, ako ne će; osobna sloboda individua ne 
daje drugomu individuu prava, da prvoga sili na rad. Iz 
toga sliedi dalje, da nitko nema prava zahtievati, da mu se dade 
rada, niti je komu dužnost, da drugomu dade rada (zaslužbe). 
Ovo dvoje vodi zajedno do toga, ako netko nema dužnosti raditi, 
da za to nema ni prava na dohodak bez rada. Zato tko koće da 
od rada iina dohodak, taj si mora sam rada potražiti. A da se to 
uzmogne u životu oživotvoriti, mora se svakomu dati podpuna slo¬ 
boda gibanja, seljenja i nastanjenja. Na osnovu svoje osobne slo¬ 
bode može osoba svoju radnu snagu iznajmiti komu drugomu pod 
kakvim bode i može uvjetima. Ti su uvjeti sadržani u slobodnu 
ugovoru izmedju obiju stranaka. Ovaj je ugovor privatno-pravne 
naravi, pa su prema tomu stranke u načelu odgovorne za obdr- 
žavanje toga ugovora samo u smislu gradjanskoga prava (t. j. 
odgovorne su samo za štetu, a ne padaju pod kazneno pravo). 

Kao što radnik irnade svoju osobnu slobodu, tako ju imade 
i poduzetnik, te na tom osnovu zahtieva, da se i njegovoj uvi- 
djavnosti prepusti, kako će se svojim kapitalom i radom služiti, 
te da se nitko treći ne upliće ni u njegov tehnički, ni ekono- 
mijski rad. 

Iz ovakove obostrane slobode razvili su se takovi odnošaji, 
da je ovaj sustav donio sve prednosti poduzetniku, a svu štetu 
radniku. Tu se pokazalo, da radnik može lako uz najbolju volju 
i sposobnosti za rad ostati bez posla i time bez dohodka. Pa i u 
takovom slučaju, gdje je imao rada, nije bio nikada siguran, ne 
će li ga preko noći izgubiti. I kod samoga sklapanja ugovora 
mogao je poduzetnik staviti radniku uvjete, kakve je htio, pre- 
puštajuć radniku, da ib primi, ili odbije. Radnik je dakako bio 
slobodan — u teoriji — da jedno od toga učini, pa prema tomu 
po onoj: volenti non fit injuria (tko hoće, nije mu krivo) — nije 
se mogla ni najnopovoljnija ponuda, ako je bila primljena, sma¬ 
trati kakovom nepravdom. Ta radnik nije morao primiti te po¬ 
godbe. S formalne je strane poduzetnik imao podpuno pravo. Ali 
sasvim drugačije stoji stvar u praksi: Radnik može da odbije 
nepovoljnu ponudu, ali u tom slučaju ostaje bez kruha. Izmedju 
■dva zla on će stalno odabrati manje. A to poduzetnici znadu, jer 
vazda ima bezposlenih radnika. Od tuda nužda, da radnik i svoju 
ženu i svoju djecu privlači na rad, da si kako tako poveća do¬ 
hodak, koji je tolik, da radnik obično ne može ni pristojno živjeti, 
a za slučaj bezposlice, ili bolesti stoji izvrgnut svakoj biedi. 

A. Privatne uredbe za zaštitu radničkih interesa. 

§ 1. Radničke koalicije. 

Vidjeli smo, u kakvom odnošaju stoje ova dva jednako pravna 
kontrahenta: poslodavac i radnik. Sto može pojedinac radnik prema 
poduzetniku? On može da prekine čak ugovor. Ali to je obično 
više na štetu njemu, nego poduzetniku: izgubi mjesto i mnogo teže 
nadje gospodara, nego poduzetnik radnika. Ovakovo izkustvo upo¬ 
zorilo je radnike, da ih samo sloga može učiniti samostalnijima i 
sposobnijima za odpor. Ovakova sloga i jednodušnost radnika u 
neku određjenu svrhu zove se koalicija. Hoće li radnici da prisile 
poslodavca, da im skrati radni dan, poveća nadnicu, ili odstrani 
kakove nepodobštine, — tada ovakove koalicije pregovaraju s podu¬ 
zetnikom. Sada je stvar sasvim drugačija. Kao koalicija predstav¬ 
ljaju radnici silu, s kojom se mora bezuvjetno računati. Svakako 
koalicija radnika ima već u svome začetku tu svrhu, da even¬ 
tualno silom, t. j. obustavom posla, prisili poduzetnika na izpunjenje 
svojih molba. A obustave li radilici posao, može odatle nastati čitav 
niz manjih ili većih šteta, počevši od maloga zastoja izradjivanja 

sve do propasti cieloga posla. Ali se to obično nigda ne dogadja, 
jer u slučaju, gdje bi koalicija mogla poduzetnika tek neznatno 
ogrebsti, ne izplaćuje se puno vike, a ni za što 5 u slučaju pak, 
gdje bi se radilo 0 propasti poduzetnikovoj, obično je sam podu¬ 
zetnik tako razborit, pa ne da, da se tjera mak na konac; uza 
sve manje ili veće opreke izmedju radnika i kapitala imađe jači, 
veći i čvršći vez od tih opreka — zajednički interesi. U svakom 
je naime poslu radničtvo isto tako interesovano, kao što i podu¬ 
zetnik. Zato se neka ne misli, da radničtvo svoje zahtjeve tjera 
tako daleko, da bi od tuda prietila propast i samomu poslu, — to 
bi bila mahnitost, ludost, samoubojstvo radničtva. 

Radničke koalicije mogu biti pojedine, ili sporadične, mjestne, 
ili napokon obće, prema tomu, slože li se samo radnici jedne tvor¬ 
nice, ili se slože radnici koje struke u svim tvornicama kojega 
mjesta, ili se napokon slože radnici neke struke po čitavoj zemlji. 
Ne uspiju li priegovori koalicije sa poduzetnicima, koalicija odapne 
onu jedinu strjelicu, što je ima: obustavi rad, tako da započete 
radnje ostanu nedovršene, ili poduzetnik mora naći novo neuvjež- 
bano radničtvo, pri čem dakako izradba trpi, a podhvat ima velike 
štete. Zato poduzetnik mora nerieđko brzo popustiti, ili obustaviti 
obrt. Ali više puta poduzetnici obustave radnju, da tim sklonu 
radnike na sniženje ciene. Obično su u tu svrhu i poduzetnici 
koalirani, pa u tom slučaju dodje do golema sukoba s težkim po¬ 
sljedicama po jednu i drugu stranku, ako se ne nadje posrednik 
(što obično preuzmu oblasti). 

Prije su se ovakve obustave posla kaznile po kazn. zakonu, 
a danas se više ne kazne. Razlog je tomu taj, što su radnički 
odnošaji bili prije zakonom uredjeni, pa se je obustava radnje 
smatrala prekršajem zakona. Ali odkad se radni odnošaji utanačuju 
privatnim ugovorom, postala je i ciela stvar privatno-pravne naravi. 
Uza sve to, i ako je u načelu dozvoljeno koaliciji, da se obustavom 
rada služi kao svojim sredstvom, ima slučajeva, gdje se štrajko- 
vanje kazni. To su obično onakvi slučajevi, gdje se ne radi satno 
0 odnošajima izmedju radnika i poduzetnika, već gdje stoje i inte¬ 
resi trećih po sriedi; to su obično slučajevi, gdje radnici imađu 
u neku ruku značaj javnih činovnika (na pr. momčad na trgo¬ 
vačkim brodovima, radničtvo kod vodovoda, pošta, željeznica itd.). 
No premda je zabrana koaliranja u načelu posvuda ukinuta, to ipak 
pravo koaliranja nije svuda jednako provedeno. Tko bi silio radnika, 
da pristane u koaliciju, taj se kazni (tako u Englezkoj, Francezkoj, 

Njemačkoj i Austriji). Ali je čudnovato, što se ne kazni, tko bi 
radnika silio, da ne pristane uz koaliciju. Da se opazi sva razlika, 
treba na umu držati: Koalicija će postići svoju svrhu to lakše i 
prije, što je rađničtvo složnije. Zato radnici često sile drugove 
grožnjama, da pristanu uz koaliciju. U isti čas prieti mu njegov 
gazda, da će ga ne samo ođtjerati, nego da ga i u buduće ne će 
primiti. Dakle se u jednom i u drugom slučaju čini pritisak na 
radnika, pa ipak se to jednako ne kazni. To je najnepravednija 
pristranost na korist kapitalu. U Austriji se dapače po § 85. obrt¬ 
noga reda kazni pomoćnik, koji prekine ugovor (i po kazn. za¬ 
konu čak do 3 rnj. zatvora). 

§ 2 . Radnički sindikati. 

Radnički su sindikati specijalno englezka uredba: na kopnu 
se do sada nisu udomili. Svrha im je skroz ekonomijska, dok na 
kopnu svaki radnički savez ima manje više i političku boju. Sin¬ 
dikat se razlikuje od koalicije u tom, što je solidnije organizovan, 
i u svrhu trajnoga obstanka, dok koalicija ima ponajvećma pro¬ 
laznu svrhu. Sindikat obuhvata tehnički izučene radnike. Organi¬ 
zacija je i disciplina izvrstno provedena, a zahtieva velikih žrtava 
od osobne slobode radnika. 

Sindikat je neka oblast, koja posreduje izmedju radnika i 
poduzetnika: on se brine za mjesto radniku, prima tužbe radni- 
kove, pribavlja radniku zadovoljštine, izdaje radniku svjedočbe 
sposobnosti, vodi očevid nad ponašanjem radnika, brine se za to, 
da radnik dobije pristojnu plaću, to da ne mora po što po to pri¬ 
miti poduzetnikove ponude. U slučaju bezposlice, ili u slučaju, 
kad bi radnik morao zbog neopravdana postupka poduzetnikova 
posao pustiti, — u svim tim slučajevima daje sindikat radniku pođ- 
poru tako dugo, dok si ne iiadje mjesta. Inače imade sindikat i 
tu svrhu, da se brine za obskrbu svojih članova u slučaju nesreće, 
bolesti, starosti i t. d.; ali glavna mu je briga, da organizuje i 
uspješno provede kakav štrajk. U tom slučaju može da izcrpe sva 
sredstva i sve fondove (i bolničke i staračke), a radnik gubi pravo 
na svaku odštetu, ako bi izstupio iz sindikata. Uza to se malo slo¬ 
bode pušta njegovu ukusu i izboru. Bude li mu kakovo mjesto 
doznačeno, mora ga primiti. Prinosi članova su dosta znatni. 

Poslovanje (obično dosta komplicirano) ne vode radnici, već 
plaćeni činovnici. Članom može da bude samo strukovno izučen 

radnik, koji je i tjelesno toliko krepak, da može poprečno svojoj 
dužnosti udovoljavati. 

Ovi strogi uvjeti učiniše, da se ovakovi sindikati nisu oso¬ 
bito razgranili. U samoj Englezkoj, gdje je rađničtvo inače najbolje 
đisciplinovano, pripada razmjerno vrlo malo radnika sindikatima: 
od 13,000.000 radnika jedva ih je nešto preko 1,000.000 organizo- 
vano u sindikate. 

§ 3. Radnički odbori. 

Mnogo više simpatija uživa uredba radničkih odbora. To je 
organ zaposlenoga radničtva kod pojedinih posala. Svaka tvornica 
može imati svoj radnički odbor, kojemu je zadaća, da želje i pri¬ 
tužbe radničtva dojavi poduzetniku. Članovi odbora biraju se obično 
izmedju starijih radnika, i to tako, da jedan dio odbornika biraju 
radnici, a drugi dio poduzetnik. 

Radnički su odbori u neku ruku ustav, što ga poduzetnik 
daje radničtvu, neka vrst kontrole nad svojim vlastitim postupkom, 
ili nad postupkom svojih organa. S druge strane odstupa podu¬ 
zetnik jedan dio uprave odboru. 

Poslovanje odborevo stoji od prilike u tom, da kontrolira, 
kako se vrši ugovor, sklopljen izmedju radnika i poduzetnika. 
Djelokrug odborov nije stalno ograničen, jer ni sam radnički odbor 
nije do sada nikakva obvezna zakonom uređjena uredba. O pođu- 
zetnikovoj volji ovisi, da li će ovakav odbor u obće prihvatiti, pa 
i to, koliki će mu djelokrug dati. Ako je poduzetnik savjestan i 
pravdoljubiv čovjek, tad će on ovakav odbor smatrati ne samo 
organom radničtva, nego i svojim. On bo ne može razpravljati 
sa svakim pojedinim radnikom o svim mogućim sitnim nespo- 
razumcima, a pomoću odbora može ih uz dobru volju mirnim 
putem riešiti. 

Gdjegod su do sada bili radnički odbori uvedeni, svagdje se 
je pokazalo, da svojoj svrsi izvrstno odgovaraju; pače i takovi po¬ 
duzetnici, koji su im bili protivni, opaziše i izkusiše izvrstno nji¬ 
hovo djelovanje. (Rosike, Arbeiterschutz, 1888. p. 42. ) Ali do danas 
ima ovakovih obraćenika dosta malo: u glavnom su poduzetnici 
neskloni ovoj uredbi, koja je, ako hoćemo pravo, uviek neka orga¬ 
nizacija radničtva i zametak i zamjenik koalicije. 

Već smo prije spomenuli, da radnici samo u koaliciji mogu 
nešto postići. Ali koalicija je u neku ruku ratna mobilizacija, koja 
se razvrgne, čim je svoju svrhu postigla, a radnik stoji opet osamljen 

i nemoćan. Zato bi tu imali biti radnički odbori, jer poduzetni- 
kova samovolja, uzprkos ugovoru, ima još široko polje: ako nema 
nikakove kontrole nad radom, može po volji tumačiti i radni red 
i ugovor. 1 

Da se izglade bezbrojne nesuglasice, radnički su odbori na 
neki način kao od naravi za to postavljeni. Zato se mora čovjek 
čuditi, ako se koji poduzetnik unapried protivi ovakovoj uredbi, 
tim više, što do njega stoji, da joj odredi djelokrug. 

U Austriji je bio god. 1890. podnesen zakonski priedlog, da 
se ovakvi radnički odbori uvedu obvezno u sve fabrike. Aktivno 
pravo izbora imali bi svi punoljetni radnici, koji su najmanje go¬ 
dinu dana, a pasivno pravo oni radnici, koji su najmanje 3 go¬ 
dine u tvornici zabavljeni. Djelokrug ovih odbora imao bi biti u 
prvom redu taj, da „želje i pritužbe radničtva obzirom na ugo¬ 
vorenu plaću i ine radne uvjete dojavljuju poduzetniku i njegovim 
organima, kao i to, da olakšaju mirno riešenje zadjevica, koje bi 
radi nesporazumaka u tim stvarima nastale." No ovaj priedlog 
nije postao zakonom, kao i nijedan slični. Buržoazija nije htjela, 
da joj se ičim ruke vežu. 

1 Za primjer ćemo navesti neke paragrafe disciplinarnih propisa u nekoj 
tvornici: 

Konvencionalne kazne za prekršaj radnoga reda (u for.): 1. Za pijanče¬ 
vanje 1-—. 2. Za pravdu i svadju OoO. 3. Za galamu 020. 4. Za opornost 
spram predpostavljenih od 2—10, ili odpuštenje. 5. Za surovo ponašanje spram 
suradnika 030. 6. Za kvarenje od 1—5, a prema okolnosti i odpuštenje. 7. Za 
mamurluk u ponedjeljak 0'50. 8. Za nedozvoljeno pušenje 030. 9. Za nedo¬ 
zvoljeno jedenje i pijenje, pri kojem se smeta poslu, 0'30. 10. Za stajanje i 
brbljanje OTO. 11. Ako tko prestane raditi prije, nego se je dao znak, 0'20. 
12. Čitanje novina za vrieme rada 0'50. 13. Spavanje za vrieme rada' od 0’50 
do 2. 14. Ako se spavanjem prouzroči pogibao, odpuštenje. 15. Propusti li se 
ugasiti svjetlo i vatra, od 0’50-2., event. odpuštenje. 16. Ako se ne pospremi 
radničko orudje. 0'20. 17. Za objestno oštećenje orudja, mašina i dr. do 2 uz 
naknadu štete. 18. Za objestno odstranjenje, oštećenje, ili zapriečenje u funk¬ 
cioniranju u zaštitu služećih stvari 2 — 10, event. odpuštenje. 19. Za nečišćenje 
strojeva u odredjeno vrieme, ili za nedozvoljeno čišćenje, ili za čišćenje u 
nezgodno vrieme 0’20. 20. Ako se primljeno orudje ne vrati u pravo vrieme 
na odredjeno za to mjesto, 0'10. 21. Ako se stroj ne obustavi, 0 - 50. 22. Ako 
se izgube marke, što služe kao kontrola za ulaz, 015. 23. Ako se zaborave ove 
marke, 0'05. 24. A ako se to češće opetuje, kazna je od 0’10. 

Evo iz ovoga se vidi, da nema radnika na svieLn, boji ne bi mogao 
svaki dan biti kažnjen sa deset globa, ako se samo prohtije samovoljnomu 
poslovodji i ako nema organa, koji bi to mogao zapriečiti. Tu ne pomaže 
puno, ako na svakoj stieni deset „radnih redova" visi; tu ne llasni, ako radnik 



26 o 


B. Javne uredbe u zaštitu radničkih interesa. 

Samovolja poduzetnika, njihova sebičnost i nestašica ponaj- 
većma svih etičkih obzira, sve se to izrodilo u najbezobzirnije izrablji¬ 
vanje radničtva tako, da je dovelo do krvavih sukoba, ponajprije 
u onim zemljama, gdje se je industrija najprije razvila i gdje s& 
je inđividualistički sistem najprije ukorienio, u Englezkoj i Fran- 
cezkoj. Izgredi i bune radničtva pobudile su pozornost i samih 
javnih oblasti. Razne socijalne radničke stranke, bile one demo¬ 
kratskoga^ ili kršćanskoga smjera, išle su ipak za istom svrhom: 
za poboljšanjem i zaštitom radničkoga stanja. A to je urodilo nekim 
javnim odredbama u zaštitu radnika. Opazilo se je naime, da 
industrija ubija radničko pučanstvo i fizički i moralno, a da se 
tomu nisu mogli oprieti nego samo organizovani radnici. Velika 
razdioba rada, što ju je omogućila tvornica svojim strojevima, 
podavala je poduzetnicima priliku, da si nabave jeftinijih radnika, 
najmivši u rad žene i sitnu djecu. Ćudoredne posljedice i fizična 
kržljavost radničkoga pučanstva upadne brzo u oči vojnim obla¬ 
stima. A kako je radničko pučanstvo vrlo brojni stalež u državi, 
zabrinula se je država za buduća pokoljenja i za obranbenu snagu 
države. Svi staleži opaziše razorni rad velike industrije, pa zato 

znade sve te paragrafe na pamet, — nadzornik može uviek da nadje, gdje će 
što priSiti, ako radnik nema nigdje zaštite. 

A kako istom mora da ide ondje, gdje se niti formalnost ugovora ne 
obđržava! Austrijski vrhovni obrtni nadzornik predložio je enijuetnoj komisiji 
o radničkim odborima popis bezbrojnih sitnica, kojima se može kršiti rad¬ 
nički ugovor, na pr.: 1. Neobđržavanjem zakonitih granica radnoga vremena. 
2. Nepodvrgavanjem radnika zakonitim zahtjevima bolestničkih blagajna. 3. Ne- 
obđržavanjem zakonitih odmora. 4. Uporabom instrumenata za mjerenje, koji 
pravo ne pokazuju. 5. Bludnjom u utezima pri primanju robe. (i. Uztezanjem 
nadnice na račun trećih osoba. 7. Siljenjem radnika, da uzimaju potrebne 
stvari mjesto plaće u novcu. 3. Neođšteeivanjein radnicima za štetu nastalu 
odatle, što nisu mogli stupiti u drugi posao, jer im se radna knjiga nije na 
vrieme uručila. 9. Neurednim izplaćivanjem nadnice. 10. Zatezanjem konačnoga 
obračuna. 11. Ponovnim bludnjama u obračunavanju nadnice. 12. Ukinućem 
nagrada ugovorenih pri sklapanju ugovora i nastupu rada. 13. Povećavanjem 
rada bez povećanja plaće. 14. Neodštećivanjem za vrieme čekanja i predradnja.. 
15. Nenadanim prielazom s akordne plaće na nadnicu. 10. Ođmjerivanjem 
akordne plaće istom poslije izručenj \ robe. 17. Siljenjem radničtva, da pri¬ 
sustvuje kod pogrebnih svečanosti kojega člana pođuzetnikovc obitelji, a u 
isti se čas radničtva uztegne plaća za cieli taj dan. 18. Nejednakost u ter¬ 
minima za odkaz. 19. Zahtjevom, da radnici badava peru i čiste podove u 
radionici. 20. Siljenjem radnika, da namiruju troškove za čišćenje zahoda itd. 

svi, osim manchesterske škole, bijahu za to, da država učini kraj 
mancliesterskomu haračenju međju radničtvom. Odatle u svim drža¬ 
vama stanovite pozitivne odredbe obzirom na rad, radno vrieme, 
spol i dobu rađničtva itd. 

§ 4. Odredbe u zaštitu radnoga ugovora. 

Vidjeli smo, koliko imađe prilika, da se grieši protiv radnoga 
ugovora, gdje je dosta jasan; a kako istom mora da je široko 
polje zlorabljenju, gdje nije do tančine poznat, ili ugovoren! Da se 
ovim neprilikama na put stane, bitni je uvjet, da i radniku i podu¬ 
zetniku bude podpuno poznat obseg njihovih prava i dužnosti. Zato 
odredjuje država zakonom, da poduzetnik mora sastaviti svoj radni 
red, te ga radniku dati na znanje. U tom redu mora biti točno 
označeno radno vrieme, vrieme počinka, način i vrieme odkaza, pro¬ 
pisi o ponašanju u radionici, propisi o uporabi oruđja, disciplinarni 
zahtjevi i kazne itd. To je materijalna sadržina ugovora. Pristane 
li radnik na nj, tada ga se mora držati. A s druge strane dužan 
je poduzetnik i njegovi nadzorni organi, da ga savjestno obdržavaju. 
Od nemala je zamašaja u Austriji ona točka o odkazu. Već je bilo 
spomenuto, da se u Austriji prekinuće radničkoga ugovora kazni i 
po kaznenom zakonu (čega u drugim zemljama nema), ali se kazni 
pomoćnik, ili radnik, ako prekrši ugovor, a poslodavac se ne kazni. 
Odkaz se ustanovljuje obično na 14 dana i na 3 mjeseca. 

U Austriji zahtieva obrtni red radničke knjižice za 
obrtne radnike, a u Ugarskoj za sve radnike. U te knjižice znadu 
oblasti unositi opazke o radničkim ođnošajima: o početku rada, o 
trajanju rada, u kratko: o ugovoru izmedju radnika i poslodavca. 
Kad radnik stupi u službu, preda knjižicu poslodavcu, ovaj unese 
u nju spomenute podatke, a politička ih oblast (obično obćinski ured) 
potvrdi. Ove knjižice obstoje još jedino u našoj monarhiji. U Nje¬ 
mačkoj su ukinute obrtnom novelom od god. 1891., u Pruskoj od 
1892., a pridržane su samo za malodobne radnike. Ovakove knji¬ 
žice radnici zabacuju, jer im ne služe kao pomoćno, već odmoćno 
sredstvo, jer ne sadržavaju ni moralne, ni strukovne ocjene rađni- 
kove, te su obično radniku na nepriliku. Vječne potrke u obćinske 
urede za potvrdom prouzrokuju samo dangubu i neugodnost. One 
dopuštaju kontrolu za cieli radnikov rad, pri čem redovito više 
naginju na to, da radnika stave u nepovoljno svjetlo, nego da ga 
preporuče, jer mogu novomu gospodaru podavati podloga, da si 

stvori sud o radniku još pr ij e, nego što je stupio u posao. 1 Gubitak 
ovakove knjižice obterećuje radnika odmah štokakvim sumnjama i 
zadaje mu sto neprilika i troškova. Ova je knjižica napokon neka 
izvanredna policajna kontrola, kojoj inače nijedan stalež nije pod¬ 
vrgnut. Osim ove neprilike imade baš u našoj monarhiji i još jedna, 
a to su t. zv. „radničke svjedočbe", koje su u drugim zemljama 
ukinute. Po § 81. obrtnoga reda mogu se ovake svjedočbe uiiesti 
u radničku knjižicu, ako glase i nepovoljno po radnika. Odavle se 
vidi, od kolike je hasne radniku njegova knjižica, ako u njoj nema 
svjedočbe. To je i bio razlog, što su se druguda ovakove svjedočbe 
ukinule, pače se poslodavcima oduzelo pravo, da nepovoljne svje¬ 
dočbe izdavaju, dok se je radnicima dalo pravo, da mogu tražiti 
ovakove svjedočbe, jer će ju radnik samo onda tražiti, ako je 
uvjeren, da će po nj povoljno glasiti. Nespretni austrijski zakon 
gledaju radnici da poprave time, što ne dadu unašati u obće ni- 
kakove ocjene. Ako žele kakvu svjedočbu, traže ju na posebnoj 
izpravi. To nije ,,švindl“, već je to rađnikovo pravo, koje izlazi 
iz poslovnoga ugovora „jednakopravnih“ kontrahenata. Onim istim 
pravom, kojim jednako pravni kontrahenat A izdaje svjedočbu kon- 
trahentu B, mogao bi i B izdati svjedočbu kontrakentu A (poslo¬ 
davcu). Dok tako stvar ne stoji, ,,švindl“ je ono, kad se govori 
o jednak.opravnosti ugovorajućili stranaka. 

§ 5. Zaštita žen&, djece, te rnužke i ženske mladeži. 

Premda zakon ima paziti na osobnu sigurnost svih državljana, 
kako u fizičnom, tako u moralnom pogledu, to treba ipak radi 
vaurednoga položaja, u kojem se nalaze djeca, mladež i žene, 
što su u tvornici radom zaposlene, osobitih odredaba za svoju 
sigurnost. Ni u jednom se drugom radu čovjek tolike tjelesno ne 
izerpe i duševno ne otupi, kao u jednoličnom tvorničkom poslu. 

Poeme li ovakav rad već za rane mladosti i potraje li bez 
prestanka sav život, tad su naravne posljedice, kako je to izkustvo 
dokazalo, da zakržljavi ne samo ovo pokoljenje, nego i sliedeće. 
Uzme li se pak na um, kako velik dio naroda u tvornici radi, 
tada je jasno, da je u tom izradjanju sadržana pogibao i za cielu 
državu. Zato treba, da sc djeca, mladež i žene uklone od nekih 
težkih radnja, da im se skrati radno vrieme, a proširi vrieme po- 

1 Bilo je slučajeva, da su poslodavci neopažljivim i medju sobom ugovo¬ 
renim znakovima unašali i ocjenu o radniku u tu knjižicu. 

cinka. U svim civilizovanim državama provedeni su već takovi 
zakoni u zaštitu ovakovih osoba. 

Zaštita djece ima svrhu, da osobe izpođ 12—14 godina 
(u Austriji do 14, u Ugarskoj 10, u Njemačkoj 13, u Francezkoj, 
Belgiji, Švedskoj i Kuskoj 12, u Englezkoj 11, u Švicarskoj 14, 
u Španjolskoj 10, u Italiji 9 god.) oćuva od prenaporna rada i da 
im omogući barem običnu školsku naobrazbu. Obično se dogadja, 
da su roditelji i odraslija djeca zabavljeni u tvornici, pa sitna 
djeca ostaju sama kod kuće. U prošlom vieku mislilo se je, da se 
ta neprilika može tako ukloniti, da se i sitna djeca povedu u tvor¬ 
nicu, gdje bi se ujedno i radu priučavala. Zle posljedice ovakova 
,,odgoja“ uvjerile su i nestrukovne pedagoge, da takav odgoj ne 
samo ne odgovara svrsi, već da je u svakom pogledu ubitačan po 
naraštaj. Ali nikakvim se zakonom nije moglo đekretovati, da ro¬ 
ditelji ne smiju u fabriku, pa je odatle nastala nužda, da se rad¬ 
ničkoj djeci dade odgoj drugdje. U tu svrhu trebalo se je pobrinuti 
za takove zavode. Ali su ovi zavodi skopčani s velikim troškovima, 
pa ih je zato još premalo, dječija je zaštita samo djelomice prove¬ 
dena. Tako je bilo god. 1896. do 10.000 ovakove djece, kojoj su 
roditelji vazdan u tvornicama, dok su se djeca po ulici skitala, jer 
nije bilo zavoda, kamo bi se smjestila. Od čitavoga ovoga broja 
nalazilo se je u zavodima tek koje 300 djece! To je bilo razlogom, 
da se u većini država više bezuvjetno ,ne zabranjuje djeci, da 
rade u tvornicama, nego se traži, da taj rad bude prema dobi i 
snazi djetinjoj. 

U Austriji i Englezkoj vrieđi zabrana dječijega rada i u za- 
natlijskom (malom) obrtu. Osim toga se pazi, da djeca ne rade po 
noći i da ne rade poslova, koji su zdravlju štetni. Berlinski kongres 
u zaštitu radnika složio se je u tom, da djeca imadu prije svršiti 
pučku obuku, da izpod 14. god. ne smiju u noći raditi, a po danu 
da ne rade više od 6 sati, te da ne smiju obavljati nezdravih i 
opasnih radnja. Medjunarodni radnički kongres za zaštitu radnika 
(u Ztirichu 1897.) zahtieva, da se djeci zabrani svaka nadničarska 
radnja do 15. godine, te da se do tć godine imadu djeca u školi 
obučavati. 

Zaštita radničke mladeži. Dok su zakonodavstva u 
kulturnim državama izjavila u načelu, da se tvornička radnja za¬ 
brani djeci, dozvolila su u načelu tvorničku radnju mladeži, ali 
uz neke uvjete, koji idu za tim, da zaštite mladež u tjelesnom 
razvoju, u daljnjem naobražavanju, te u ćudorednosti. Ali ako i 

jest to načelo u teoriji priznato, nije u praksi u Bog zna kako ši¬ 
rokim granicama provedeno. Već sam pojam „mladež 11 strpan je 
u dosta uzke granice. Kod radničtva ne prekoračuje mladež ni u 
najpovoljnijem slučaju 18. god. života. A i radno vrieme u mnogim 
državama ne udaljuje se daleko od običnoga maksimalnoga rad¬ 
noga vremena. Još je najbolje provedeno načelo, da se mladeži 
dade kao odmor nedjelja, svetei i oprost od noćne radnje. Osim 
toga ovlaštene su države, da zabrane uporabu mladeži kod radova, 
skopčanih budi sa pogibiju života, budi sa pogibiju za zdravlje. 

Radi lakšega priegleda prilažemo ovdje kratku skrižaljku, iz 
koje će se odmah razabrati, koje godine obsiže „mladež 11 , te ko¬ 
liko joj je radno vrieme i odmor: 


država 

mladenačko radno vrieme 
doba (u satima) 

zabranjeno vrieme rada 



11, obični maksi- 


Austrija 

od 14-16 

g. malni rad i 

noćno vrieme 


lakša radnja 


Ugarska 

„ 14-16 

,, 10, lakša radnja 

noćni rad i blagdani 

Njemačka 

„ 14-16 

i«, - 

noćni rad, nedjelja i blagd. 

Englezka 

„ 14-18 

„ skrać. vrieme noću. rada uz liečnič. svjedočbu 

Francezka 

„ 14-18 

,, 9, lakša radnja 

noćni rad, nedjelja i blagd. 

Belgija 

„ 12-16 

„ IO 1 /, „ 

kao u Francezkoj i još 
jedan dan u sedmici 

Danska 

„ 14-18 

„ 12 „ 

noćni rad, nedjelja i blagd. 

Nizozemska 

„ 14-18 

, 11 „ 

„ 

Španija 

„ 14-18 

„ 10 „ 

„ „ „ ,. 

Švedska 

„ 14-18 

to „ 

„ „ .. 

Švicarska 

„ 14-18 

10 „ 

” 

U radnj 

e, koje se 

obično smatraju budi štetnima po zdravlje 


mladeži, budi pogibeljnima po njihov život, ubrajaju se sliedeće: 
Tvornice žigica, rafinerije šećera, tvornice surovoga šećera, sta¬ 
klane, neke kemijske radnje, neke rudokopne radnje (živa), neke 
metalne radnje i t. d. Ztiriški kongres zahtieva za mladež od 15 
do 18 god. zabranu radnje po noći, po nedjeljama i po svetkovi¬ 
nama, te u obrtima, koji su štetni po zdravlje, i u rudokopima, 
ograničenje radnoga vremena na 8 sati, izmedju kojega mora biti 
IV 2 sata odmora, a u ostalo vrieme da naučnici i mladi radnici 
posjećuju škole. 

Zaštita žene. U radničkom zakonarstvu znači „žena 11 
žensku osobu, koja je prekoračila mladenačko doba. Njezin po¬ 
ložaj u družtvu i obitelji, a i njezina narav zahtieva posebnu za¬ 
štitu. Radno vrieme mora biti za ženu još kraće, nego za mladež, 

a osim toga mora joj se dati toliko vremena, da uzmogne obaviti 
svoje dužnosti kao kućanica i mati. Zato joj se ima zabraniti noćna 
radnja, oprostiti ju od radnje neko vrieme prije i poslije poroda, 
skratiti dnevni rad, dati joj od 1—2 dana odmora u nedjelji, pro¬ 
duljiti dnevni odmor, naročito oko podne. 

Premda su ovi'zahtjevi tako naravni, da se sami po sebi ra¬ 
zumiju, ipak su u ovom smjeru zakonodavstva više zaostala, nego 
obzirom na mladež, jer je ženski rad ponajvećma vezan još i danas 
na maksimalnu mjeru, kao i u mužkarca (samo u Englezkoj, Fran- 
cezkoj i Belgiji kao za radničku mladež). Ztiriški kongres zahtieva 
zabranu noćnoga rada, zabranu pogibeljnih i zdravlju štetnih radnja, 
zabranu rada rodiljama 8 nedjelja, i to najmanje 6 nedjelja poslije 
poroda, ograničenje rada na 8 sati na dan, svršetak rada po subo¬ 
tama u 12 sati. Njemačka i Švicarska najviše su došle u susret 
ovim zahtjevima, gdje je ženama zabranjen rad ne samo noću, 
nego i po nedjeljama i blagdanima, a osim toga imadu žene o 
podne odmor od 1 1 / t sata. Maksimalni je rad u Njemačkoj 11 sati. 
U Austriji i Ugarskoj zabranjen je rodiljama rad 4 nedjelje po¬ 
slije porodjaja, inače u svim državama 6, samo u Švicarskoj 8 
nedjelja. 

§ 6. Odredbe o trajanju radnoga vremena. 

Poduzetnici su znali produžiti radno vrieme, a ne platiti ga 
i u najnovije doba, od kada obstoji zakon o normalnom radnom 
vremenu i uzprkos tomu, što obstoje obrtni nadzornici. A kako su 
negdje radili u ono vrieme, dok je bio još u cvatu onaj manche- 
sterski: „Laissez faire“ ! 

U ono vrieme bio je ugovor o radnom vremenu po svoj 
prilici puka formalnost. Zato je u Englezkoj počelo već razmjerno 
rano gibanje za skraćenje radnoga vremena, pa se je i država 
morala umiešati u „slobodu 1 ' ugovaranja te zakonom odrediti, ko¬ 
liko može poduzetnik zahtievati od radnika da radi. 

Maksimalno radno vrieme imalo bi biti jedinstvena norma 
za sve, ili barem za većinu obrtnih grana, pa se zato obično zove 
i običnim ili normalnim radnim vremenom. Ovo normalno 
(maksimalno) radno vrieme proteže se samo na odrasle mužke rad¬ 
nike ; no redovito se proteže u praksi i na žene, premda su u 
teoriji za njih postavljene druge odredbe. 

Borba za sniženje radnoga vremena počela je već tamo po¬ 
četkom prošloga vieka. Ali sustavna jedinstvena borba za osam- 

satni dnevni rad počela je iza zaključka medjunarođnoga socija¬ 
lističkoga radničkoga kongresa u Parizu god. 1889. — Poslije toga 
kongresa stvorio je kongres u Zurichn (1897.) sliedeći zaključak: 
„Zuriški kongres zahtieva od vlade i zakonodavstva . . . pošto se 
je u prerazličitim obrtnim granama i zemljama postiglo najbolje 
izkustvo sa prikraćenjem radnoga vremena na 9 i 8 sati, neka se 
osamsatni dnevni rad uzme na oko kao cielj, za kojom treba težiti. 
Gdje se prielaz k osamsatnomu dnevnomu radu ne bi činio mo¬ 
gućim, neka se nastoji pomoću napredka tehnike i uvedenjem ko¬ 
jega njemu što približnijega maksimalnoga vremena slična svrha 
postići. Zakonodavstvo neka postavi za sve industrije spomenuto 
maksimalno radno vrieme, osim ondje, gdje bi osobiti odnošaji 
drugi postupak zahtievali. Koliko bi zakonodavstvo dozvolilo izu¬ 
zetke od ovoga pravila, neka se predpostavke za to u samom za¬ 
konu točno navedu i maksimalno trajanje za prekonormalno vrieme 
za dan i za godinu ustanovi. “ 

Poprimivši i zuriški kongres zahtjev o osamsatnom nor¬ 
malnom radnom danu, poziva se na „najbolja izkustva“, koja su se 
s ovim vremenom postigla. Ova tvrdnja nije nipošto prcuveličena. 
U australskoj koloniji Viktoriji proveden je taj osamsatni dnevni 
rad, pa se za čudo broj bezposlenih radnika nije umanjio. Čovjek 
bi očekivao, da uz osamsatni rad radnici ne će moći obaviti isto 
toliko posla, kao prije uz 10 i 11-satni rad, pa da će se stoga 
morati umnožiti broj radnika. Isti kongres zahtieva, da se uvede 
za sve izradbene grane isti osamsatni dnevni rad kao normalno 
ili maksimalno vrieme, ali dopušta, da to u nekim strukama obrta 
nije za sada moguće, a u nekim da nije u obće moguće. Dakle 
o absolutnom normalnom osamsatnom dnevnom radu za sve struke 
ne može biti ni s ovoga gledišta govora. A to je eto razlog, zašto 
se države u ođredjivanju maksimalnoga dnevnoga rada postavljaju 
na različna stanovišta i još kraj toga dopuštaju izuzetaka. 

No polazilo se s kojega mu drago načela, odredjivalo se maksi¬ 
malno radno vrieme zakonom, ili se sporazumkom utanačivalo, 
svakako jedno pravilo treba da se strogo obdržava: Preko usta¬ 
novljenoga se radnoga vremena ne smije dozvoliti rad, jer to 
vodi svagda do toga, da se odredjeno normalno vrieme učini ilu¬ 
zornim. Gdje je normalno vrieme jur uglavljeno, počima se doduše 
za prekonormalni rad nešto više plaćati, ali tomu je obično poslje¬ 
dica, da se onda snizuje plaća za normalni rad. Tamo pak, gdje 
je zakonom odredjeno normalno vrieme, ne će do takove stiske 

ni doći, da bi se morao povisiti normalni radni dan, jer će u tom 
slučaju moći poduzetnik uzeti više radnika, ili — ako je tolika 
navala za robu — naći će se novib poduzetnika. 

Koliko je skraćenje radnoga vremena u raznim državama 
provedeno i koliko se je maksimalno ili normalno vrieme u raznim 
zemljama uobičajilo, neka pokaže sliedeći priegled: 

U Engle z koj je proveden od g. 1889 — 97. normalni (maksi¬ 
malni) dnevni rad od 8 sati u 500 tvorničkih obrta. U svim državnim 
brodarskim radionicama i gradskim plinarskim zavodima te u većini 
mašinskih radionica i knjigovežnica u Londonu, kao i u mnogim 
privatnim poslovima vlada osamsatno radno vrieme. Gibanje za 
obćim uvedenjem osamsatnoga dnevnoga rada tako je živahno i 
obće, da će u dogledno vrieine postati normalnim za sve obrte. 
Još ima doduše i u Englezkoj preko mjere dugoga radnoga vremena, 
osobito u prometnim zavodima i obrtima, zatim u rukotvornim 
(maloobrtnim) obrtima i u kućnoj industriji; ali će s vremenom 
i ondje zavladati u svim granama vladajuće pravilo. 

Osim u Englezkoj u velike se širi osamsatni rad u sjevero- 
američkoj Uniji, dok je u jur spomenutoj koloniji Australiji gotovo 
sasvim proveden. 

U Austriji je uveden maksimalni dnevni rad od 11 sati. 
Statistički izvještaji obrtničkih nadzornika o 4473 tvornička obrta 
pokazuju, da je 11 satni (maksimalni) dnevni rad izcrpljen u 2002, 
rad od 10—11 sati u 1625, rad od 9—10 sati u 235, rad od 8—9 
sati u 439, rad od 11—12 sati u 588 obrta. Odavle se vidi, da 
maksimalno i prekomaksimalno vrieme iznaša 2 / 3 od spomenutoga 
broja obrta. Ovamo nisu ubrojeni ni zanatlijski obrti, ni kućna 
industrija. A nema godine, gdje se ne bi nadzornici tužili na preko¬ 
mjernu dužinu radnoga vremena. 

U Francezkoj je provedena statistika u 2870 obrtnih go¬ 
spodarstva, pa se je našlo, da je od ovih imalo maksimalni dnevni 
rad: od 9—10 sati 867, od 10—11 sati 648, i od 11—12 sati 226 
obrtnih gospodarstva, dakle preko 2 / a maksimalno radno vrieme od 
9 sati. Istina, najveći broj ođpada na rad od 9—10 sati, ali od 
toga odpada 2 / 3 obrta na državne i obćinske podhvate. A pod ru¬ 
briku sa dnevnim radom od preko 11 sati odpada 215 privatnih 
podhvata, a samo 28 na državne. 

U Njemačkoj se može uzeti, da u prosjeku maksimalno 
radno vrieme iznosi 11 sati na dan, jer većina obrta ne prelazi te 
granice. Ali zato ima još jaka manjina obrta, gdje je maksimalno 

Milobar: Narodno gospodarstvo. 18 

vrieme veće od 11 sati. Tako u 2113 slučajeva nadmašuje 10 satni 
rad (kod pekara), u 568 preko 11. u 802 preko 12, u 286 slučajeva 
preko 14 sati; u većini gradovima radnik radi poprečno u više od 
1 / 3 obrta preko 14 sati. Kako kod pekarskoga, tako i kod mlinar¬ 
skoga obrta nadmašuje rad normalno vrieme. Ali i ovdje najgore 
prolazi mali obrt i kućna industrija, te obrti i zavodi za promet. 1 

U Belgiji, gdje je provedena statistika (1880.) nad 290.000 
radnika, iznašao je broj radnika s dnevnim radom od 8—9 sati 
samo 27,%, s 10 satnim 36 1 /o°/ 0 , a s 12 satnim 40 , / 2 % ; a uz to 
ima s dnevnim radom iznad 9 sati 91 1 / 2 °/ 0 , a 55% s radom od 
11—12 sati. Belgija je dakle još dosta daleko od 8-satnoga maksi¬ 
malnoga vremena.. 


§ 7. Naredbe o počinku, noćnom radu, praznicima 
i zdravstvu. 

Neobuzdana konkurencija i individualna sloboda toliko je pre- 
otela maha, da je nestalo svake razlike izmedju dana i noći, svetka 
i petka. U toj razuzdanoj konkurenciji kano da je poduzetništvo 
podivljalo, pa je li čudo, što je osurovjelo i radničtvo? U pohlepi 
za dobitkom zaboraviše gospodari na vjeru, svetce, Boga, na božje 
i crkvene zapoviedi, te izbrisaše svaku razliku izmedju radnih i 
Bogom za počinak odredjenih dana; a radničtvo, u brizi za obstanak, 
podalo se je svojoj sudbini i zapovicdima svojih poslodavaca. Poslo¬ 
davci i kapital izsisavalo je kolonije, ižmoždilo crnačko roblje, izag¬ 
nalo seljaka s ognjišta i kućišta u bieli svict, a njegova zemljišta pre¬ 
tvorilo u lovišta (u Englezkoj). Isti taj kapital oteo je i radničtvu 
blagdane i noćni počinak i veći dio njegove zarade, ali je uza to 
išao redovito svake nedjeljo u erkvu — dricmati, misleći, da je 
time sve zlo, što ga je kroz cieli tjedan sirotinji počinio, koprenom 

1 U Njemačkoj ima središnja vlada vlast (po noveli od 1. lipnja 1891.), 
da može određjivati trajanje, počimanje i svršavanje dnevnoga rada i ustano¬ 
viti odmorne stanke u obrtima, gdje bi se radničtvu ugrožavalo zdravlje. Vlada 
je ovu vlast upotriebila do sada u 94 vrsti obrta, pri čem je svrnula osobitu 
pažnju rukotvornim obrtima, domaćoj industriji, pekarskomu obrtu, konfekcionoj 
industriji i tvornicama rublja. Na osnovu ovoga zakona i izvještaja obrtnih 
nadzornika iz g. 1887. kao da je Njemačka udarila putem, da za različne obrte 
odredi različno maksimalno radno vrieme. Tako je u Pruskoj uveden 8-satui 
u 21 vrsti obrta, u 9 grana obrta uveden je maks. rad od 6 sati (n fabrikama 
akumulatora, kod bojađisanja olovom, u tvornicama fosfornih žigica), za fabrike 
gume uvedeno je G-satuo, a za fabrike gume, koje rade sa sumporo-ugljikom 
2—1'/ 2 satni dnevni maksimalni rad. (Gl. Philippovich, Pol. Oek. II. 178—179). 

pokrio. Radništvo videći ovakvu tartufferiju grčilo je pest, pa od 
zgode do zgode dalo tartuffima oćutiti njenu težinu. A Bog znade, 
kamo bi taj sukob doveo, da se u to nije umiešao kršćanski soci¬ 
jalizam, koji je opet uveo u ova dva etički otupljela tabora melem 
Kristove nauke. Nastojanje kršćanskih socijala nađje podporu u 
samom radničtvu, koje je iz želje za počinkom podupiralo želju 
kršćanskih socijala za uzpostavljenjem Bogom odredjenih dana za 
svetkovanje i počinak. Sa stanovišta socijalnih demokrata bila je 
to samo proširena borba za odmor, koja je našla najnovije formu- 
lovanje na ztiriškom kongresu 1897.: „Da se radnicima omogući 
24-satni nedjeljni počinak, neka se za nedjelje izuzme jedan reservni 
sloj rada.“ Osim toga mnogo je radničtva nastojalo o tom, da si 
izvojšti počinak preko noći, gdje je to moguće. „Noćni rad, t. j. 
rad izmedju 8 sati u večer i 6 sati u jutro, ima se zakonom zabra¬ 
niti za sve radnike bez obzira na dobu i spol. Izuzetci se mogu 
dopustiti samo za odrasle mužke radnike, i to u onim granama 
industrije, koje iz tehničkih uzroka ne podnašaju prekidanja. To 
vriedi i za one obrte, kod kojih je noćni rad sastavni dio izradbe, 
ali pri tome ne smije čitavo radno vrieme prekoračiti zakonitoga 
maksimalnoga rada. No i u ovakovim slučajevima mogu se radnici 
za ovaj posao upotriebiti, ako dobrovoljno na to pristanu. One grane 
industrije, kojima će se noćna radnja dopustiti, moraju se u zakonu 
točno označiti. 

Rad preko normalnoga vremena nije dozvoljen djeci, mladeži 
obojega spola izpod 18 god., pa ni ženama. Odraslim muževima 
može se ovakav rad iznimice dozvoliti, ako je poslovanje bilo ne¬ 
nadanim dogadjajima (višom silom, nesrećom) spriečeno, te je odatle 
nastupila pogibao velike materijalne štete po poduzetnika, ili po 
radnike. Zbog navale posla ne smije se dozvoliti rad preko zako¬ 
nitoga maksimalnoga vremena. 

Kod onih grana industrije, koje po svojoj naravi ne podna¬ 
šaju, da se rad prekida, imadu se uvesti tri 8-satna radna reda, 
da se radnici uzmognu izmieniti, a da se rad ne prekine.“ 

Iz skrižaljke se na str. 276. vidi, kako su praznici i počinci 
u raznim zemljama zakonom odredjeni. 

Osim ovih velikih počinaka od velika je zamašaja po ekono- 
mijsku razredbu radne snage razdioba onih kratkih odmora za tra¬ 
janja radnoga vremena. Velika je naime razlika, da li si radnik 
može dozvoliti kratki odmor od ’/ 2 do 1 sata iza četirsatne, 6 ili 
7-satne radnje. I ovi odmori u svima su državama budi zakonom, 

U koj oj državi 

Komu je zabranjen rad 

u noći 

po neđjelj. i svetcima 

Austro-Ugarskoj . . . 

mladeži i ženama 

čitavomu radničtvu 

Nj crnačkoj. 

mladeži i ženama 

čitavomu radničtvu 

Englezkoj. 

mladeži i ženama donekle 

čitavomu radničtvu 

Franeezkoj. 

mladeži i ženama 

mladeži i ženama do 21. g. 

Italiji . 

djeci do 21. god. 

djeci do 12. god. 

Švicarskoj . 

čitavomu radničtvu 

čitavomu radničtvu 

Belgiji. 

mladeži i ženama 

mladeži i ženama 

Nizozemskoj .... 

mladeži i ženama do 21. g. 

mladeži i ženama do 21. g. 

Danskoj. 

mladeži 

mladeži 

Švedskoj i Norvežkoj 

mladeži 

čitavomu radničtvu 

Ruskoj. 

mladeži i ženama 

mladeži i ženama 


budi naredbama ustanovljeni. Gotovo svagdje pada glavni odmor 
na 1—lV a ure oko podneva. Inače se obično daje još prije podneva 
i poslije kratki odmor od ’/ 2 sata. U zemljama, gdje je radničtvu 
bolje, padaju te polusatne stanke u vrieine, kada radničtvo uzima 
mali obrok prije i poslije ručka. U Austriji se dozvoljava 1 sat 
odmora oko podneva. Najdulje neprekidno trajanje rada dozvoljeno 
je do 5 sati, iza toga ima bezuvjetno nastupiti stanka od 1 / 2 sata 
za odmor. Ova ustanova vriedi i za mali obrt. 

■St 

* * 

Kao što odmori i počinci idu za tim, da se fizička i duševna 
snaga sustavnom ekonomijom troši i nadoknadjuje, tako mora da 
bude i takovih odredaba, koje idu za tim. da se taj kapital rad- 
nikov ne poremeti, ili čak ne razori; a poremećeni da se opet opo¬ 
ravi. Snaga — taj radnikov kapital — ovisi o zdravlju, pa je za 
to zdravlje jedino i najveće blago i bogatstvo radnikovo. S po¬ 
četka nije dovoljno na to pazilo ni samo radničtvo. Zabavljeni 
borbom za povišenje plaće i za skraćenje radnoga vremena nisu 
radnici ni dospievali, da na to misle. Istom u sedamdesetim godi¬ 
nama prošloga vieka dodje poticaj kao u svakom, tako i u ovom 
smjeru iz Englezke, gdje si radnici bijahu već izvojštili povećanje 
plaće i maksimalno radno vrieme pretežno od 9 sati. Veliki pro- 
cenat pomora (mortaliteta) medju radničtvom, koji je postajao sve 
to veći, što su opasniji bili obrti, u kojima je radničtvo bilo za¬ 
posleno, podupirao je opravdanost ovih zahtjeva. Ziiriški kongres 
stvorio je u tom pogledu ovaj zahtjev: 1. Zdravlju štetni obrti 
imadu se u svakoj zemlji naređbenim putem točno pobilježiti. 2. 

Dozvola oblasti za otvorenje ovakvoga zdravlju opasnoga obrta 
smije se samo onda izdati, ako se je sve ono za odstranjenje štet¬ 
nosti odredilo, što zakon ili naredba propisuje. Osobito se imade 
zahtievati, da se tehničkim namještajem i načinom poslovanja za- 
prieči, koliko to tehnika omogućuje, prodiranje štetnih tvari u onaj 
zračni prostor, gdje radnici rade i zrak udišu. 3. Djeca, mladež 
izpod 18 god. i žene ne smiju se kod posala zdravlju opasnih ni 
u rudokopima zaposliti ni u propisano radno vrieme, ni preko njega. 
Ova je zabrana absolutna. 4. U obrtima, koji su zdravlju opasni, 
ima se dnevno radno vrieme skratiti izpod zakonom označenoga 
maksimalnoga radnoga vremena, i to prema tomu, koliko je obrt 
zdravlju štetan, a radno vrieme neka ni u kojem slučaju ne pre¬ 
mašuje 8 sati na dan. 5. Pri obrtima zdravlju opasnim iinađe se 
od vremena do vremena odrediti liočničko pregledavanje radnika 
uredovnim putem. 6. Za oštećenje zdravlja i života u ovakovom 
zdravlju opasnom obrtu imadu se poduzetnici učiniti po zakonu od¬ 
govornima. 7. Kod takovih grana industrije, gdje obstoji izvan¬ 
redna pogibao po zdravlje, ima se uporaba štetne tvari zabraniti, 
ako se inače pogibao ne da tehničkim načinom ukloniti. 

Ovi su zahtjevi tako opravdani, da im se sa stanovišta pra¬ 
vednosti i čovječnosti ne može ništa prigovoriti. U praksi su se 
na žalost do sada nedostatno uvažili. Ali i u tom pogledu počima 
stvar kretati na bolje. U Pruskoj je već skraćeno vrieme u tvor¬ 
nicama fosfornih žigica na 6 sati, u tvornicama gume na 5 sati, 
pače na 2 i D/ s sata. Načelo je poprimljeno, pa će se bez dvojbe 
sve to više u život privadjati. 

§ 8. Obrtni (tvornički) nadzornici, 

I najbolji zakoni ne vriede ništa, ako se ne vrše; a vršiti 
se ne će onda, ako nema organa, koji bi pazili, da se vrše, i ako 
nema oblasti, koja bi tvrdokornike prisilila na vršenje zakona. 
Tako je austrijski obrtni red od god. 1859. nalagao, da u svakoj 
radionici, gdje radi 20 radnika, mora biti izvješen red službe, te 
u njem osobito točno odredjene vrsti rada, trajanje rada, nadnica, 
vrieme obračunavanja, granice nadzornoga osoblja, dužnosti poje¬ 
dinih radnih vrsti itd. Uzprkos tomu većina tvornica ili je imala 
netočne listine radnoga reda, ili u obće nije imala nikakovih. U 
Englezkoj, gdje se je najprije industrija razvila i nedostatci poka¬ 
zali, tamo se je najprije stalo i na to misliti, da se toj potrebi do- 

skoči. Tako vidimo ondje već punih 50 godina prije (1833.) nego 
kod nas (1883.) uredbu tvorničkih nadzornika. 

Ovi su nadzornici imali s početka vrlo uzki djelokrug: da 
paze na to, vrše li se zakoni, što se izđavaju u zaštitu radnika. 
Za ovako uzki djelokrug mislilo se je, da su dosta privatne inte¬ 
ligentnije osobe bez posebnoga strukovnoga znanja. Zato su bili 
tvornički nadzornici s početka onakova od prilike oblast, kakova 
su danas kod nas „mjestni školski nadzornici. “ Ali je izkustvo po¬ 
kazalo, da tvornički nadzornik imade više posla, nego samo da 
gleda, da li se tvornički zakoni vrše. Malo po malo rasli su po¬ 
slovi tvorničkih nadzornika, tako, te se je uvidjelo, da su za to 
potrebni posebni državni činovnici. U današnje vrieme zasieca dje¬ 
latnost obrtnih nadzornika u pravno, u narodno-gospođarsko, teh¬ 
ničko, higijensko, socijalno-političko i upravno-političko područje, 
tako da bi danas morao biti tvornički nadzornik neka vrst enci¬ 
klopediste. Od tvorničkoga se nadzornika traži ponajprije, da nad¬ 
zire, kako se provadjaju zakoni u zaštitu rađničtva; osobitu brigu 
imađu kod slučajeva nesreće, da izpitaju, da li je bilo sve odre- 
djeno, kako to zakon propisuje za sigurnost. Nadalje ima obrtni 
nadzornik posla kao savjetujući organ političke oblasti u tehničkim 
stvarima obrta, zatim kao neki posrednik izmedju rađničtva i po- 
duzetničtva: da sukobe izravna i posljedice sukoba odstrani, na¬ 
pokon da jednakom brigom pazi na dobrobit rađničtva, kao i una- 
pređjenje industrije, da prilike u tom smjeru proučava i u svojim 
izvještajima i priedloge stavlja. Kako se odavde vidi, stavljaju se 
na obrtnoga nadzornika veliki zahtjevi s intelektualnoga, strukovno- 
znanstvenoga i družtveno-taktičnoga stanovišta. Za to je težko oče¬ 
kivati, da bi jedan čovjek mogao svim ovim dužnostima podpuno 
odgovarati, pa ga zato moraju podupirati još drugi organi: zdrav¬ 
stveni uredi, posredujući odbori i obrtni sudovi, radnički odbori, 
radnički statistički uredi itd. Pomoću ovih organa može i pojedini 
čovjek da ovoj mnogostranoj zadaći udovolji. 

Sada se samo pita, kakova vlast da se dade obrtnim nad¬ 
zornicima? Imade li im se dati odmah i izvršujuća vlast, kako ju 
imadu u Englezkoj i Švicarskoj, ili im se imade djelokrug suziti 
samo na to, da budu savjetujući organi političkim i redarstvenim 
oblastima, kako je to u Austriji i Njemačkoj ? U prvom se slu¬ 
čaju obično iztiče bojazan, da bi nadzornik s ovolikom vlašću bio 
podoban, da ju zlorabi, ili nedostatnom uviđjavnosti upotrebljuje 
na raznim područjima, na kojima se često nesigurno kreće. Obzirom 

na to, što je obrtni nadzornik državni činovnik, bojati seje, kažu, 
da bi država preko tih svojih činovnika dobila preveliki upliv 11 a 
slobodu građjanstva, pa bi ju mogla zlorabiti. U Švicarskoj se 
ova bojazan nije izpnnila, ali odatle se ne smije zaključivati, da 
se u drugim zemljama ne bi to moglo dogoditi. 

U Englezkoj i Švicarskoj ovisi vlada o parlamentu, gdje 
sjede i poduzetnici i radnici, u kratko: ondje cieli narod nadzire 
vladin rad, ondje vlada stoji pod parlamentom. Drugačije je to u 
ustavnim državama. Englezka je parlamentarna monarhija, a 
Švicarska je parlamentarna republika! Gdje pak vlada stoji do¬ 
nekle nad parlamentom, a još osobito ondje, gdje je parlamenat 
tek neko igralište ustavnosti, tu ta bojazan nije neopravdana. U 
ovakvim zemljama u istinu ne bi bila mogućnost izključena, da bi 
obrtni nadzornici mogli postati najtežom policajnom uredbom. Zato 
se mora priznati uvidjavnost njemačkomu i austrijskomu zakono¬ 
davstvu, što nije poprimilo 11 a prečac ove institucije iz Englezke, 
kako se je ondje razvila. No odatle se još ne smije zaključivati, 
da je ova uredba sama po sebi štogod dobila ovakovom preuređbom, 
po kojoj je uspješnost nadzornikova djelovanja sasvim ovisna 0 
političkoj ili policajnoj oblasti. Jer ni najbolji nadzornik, ni naj- 
spasonosniji njegovi savjeti ne vrieđe ništa, ako ga u njegovu radu 
izdašno ne podupru spomenute oblasti. Zato bi trebalo da ovakovo 
nadzorničtvo ima posebnu organizaciju, koja se u svom posebnom 
središnjem uredu usredotočuje, a to tim više, što se ovime omo¬ 
gućuje provedenje jedinstvenoga rada i nekoga sustava. U nekim 
državama postoji uredba ženskih nadzornika (u Englezkoj od go¬ 
dine 1834, u Francezkoj od 1884.) za onakove tvornice, gdje rad- 
ničtvo ženskoga spola preteže. U Pruskoj postoji posebni obrazovni 
tečaj za obrtne nadzornike. Ondje se traži od ovakoga nadzornika, 
da svrši u 3 god. nauke na tehničkoj školi, da D/a god. uči državne 
i pravoslovne nauke i da l l / 2 god. odsluži bezplatnu pokusnu službu. 
U Englezkoj i Švicarskoj nije nadzornička služba vezana na ni¬ 
kakve posebne studije, kao ni u Austriji. Danas obstoji ova uredba 
gotova u svim evropskim zemljama. U Austriji je uveden god. 1883., 
u Ugarskoj 1884., u Ruskoj 1884., u Italiji 1886., u Belgiji 1889. 
U Austriji ima danas 25 nadzornika i preko 30 asistenata. 

Proti uredbi tvorničkih nadzornika bila se podigla velika opo¬ 
zicija u Englezkoj, Njemačkoj i Austriji, manje više i u svim drugim 
zemljama, ali uspješni njezin rad razpršio je sve predsude. I mi smo 
za ovu uredbu pod uvjetom, da se ne izrodi u policajnu uredbu. 

C. Mješovite uredbe u zaštitu I unapredjenje radničkih 

interesa. 

§ 9. Obrtni sudovi i obrtni mirovni odbori. 

Mi smo ove organe nazvali mješovitima zato, što su po svojoj 
organizaciji sastavljeni od zastupnika i radništva i poduzetništva, 
kako po svojoj svrsi imadu da u sklad dovedu interese jednih i 
drugih. Nazvali srno ih tako i zato, što su po svojoj pravnoj na¬ 
ravi djelomice privatno-pravne, djelomice javno-pravne naravi. 

Normalni odnošaji izmedju radništva i poduzetništva mogu se 
poremetiti i izvrći u abnormalne tako, da nastane spor ili izmedju 
pojedinoga radnika i pojedinoga poduzetnika, ili izmedju pojedi¬ 
noga poduzetnika i njegovoga cjelokupnoga radništva, — ili na¬ 
pokon izmedju cjelokupnoga radništva i cjelokupnoga poduzetništva 
koje obrtne grane. Taj normalni odnošaj može se poremetiti na¬ 
dalje tako, da se izvrgne ili u nesuglasicu, ili u sukob. Sve ove 
raznovrstne sporove imadu da rješavaju organi, o kojima nam je 
govoriti. 

Mirovni odbori sastavljeni su od jednokoga broja radnika 
i poduzetnika. Njihova je zadaća, da postojeće ugovore, ili iz njih 
nastale nesuglasice izglade i tumače. Osim toga, kako je to običaj 
u Englezkoj, imadu ovi odbori i tu svrhu, da za predstojeći perijod 
izradbe uglave ugovore, visinu radničke plaće, radno vrieme, u 
kratko: čitav odnošaj izmedju radništva i poduzetništva, kako se 
imade utanačiti za budući perijod. 

Obrtni sudovi sastoje isto tako od jednakoga diela rad¬ 
nika i poduzetnika. Njihov se posao razlikuje od posla mirovnoga 
odbora n tom, što obrtni sud rješava nastali sukob izmedju poje¬ 
dinoga radnika i poduzetnika, dok mirovni odbor utanačuje od¬ 
nošaj izmedju cjelokupnoga radničtva i cjelokupnoga poduzetništva 
u stanovitoj obrtnoj struci. Osim toga imade obrtni sud u istinu 
autoritativni pravoriek sudbene oblasti, kojoj se moraju stranke 
bezuvjetno pokoriti. Da se obrtnomu sudu zajamči nepristranost 
i pravna sposobnost, stavlja mu se na čelo nepristrana osoba, 
redovito koji član sudačkoga staleža kao predsjednik. Cesto i 
mirovni odbor dobiva ovakoga nepristranoga predsjedatelja od 
državne vlasti. 

Kako se odavle vidi, mirovni odbor i obrtni sud slični su si 
po svojoj organizaciji, ali se po svojoj funkciji daleko razilaze. 
Ta jednoličnost u organizaciji dala je u nekim državama povoda, 

da se je pokušalo i njiliove funkcije usredotočiti u jednom organu. 
Tako se u Njemačkoj pokušalo predati obrtnomu sudu i funkcije 
mirovnoga odbora, dok seje u Englezkoj udarilo obratnim smjerom: 
mirovnomu odboru dale su se funkcije obrtnoga suda. U Austriji 
obstoje ova dva organa neodvisno jedan uz drugi. 

Sa socijalnoga gledišta imadu ove uredbe tu nemalu vriednost, 
što u njima dobiva načelo jednakopravnosti medju ugovarajućim 
strankama, načelo: da su radnici i poduzetnici jednakopravne 
stranke, konkretni izražaj. Za radnika je to veliki moralni do¬ 
bitak i u subjektivnom i u objektivnom pogledu; u subjektivnom 
zato, što se u radniku ovime odgaja i jača gradjanska sviest, a u 
objektivnom zato, što staležki inomenat i staležki ponos dobivaju 
svoje zasluženo mjesto i čast medju drugim staležima. Za podu¬ 
zetnike je to pak opomena, da su prošla feudalna vremena, da 
radnik nije više nikakav kmet poduzetnikov, već slobodni su¬ 
radnik u zajedničkom poslu. 

Kraj ovih etičkih momenata imadu ove uredbe i skroz prak¬ 
tičnu vriednost: stranke nalaze brzo i strukovno, jevtino i nepri¬ 
strano riešenje u sporovima, što se radjaju na području osobite 
vrsti, t. j. iz odnošaja izmedju radnika i poduzetnika. 1 

Sto se tiče trećega slučaja, gdje se naime radi o sukobu 
izmedju cieloga radničtva i cieloga poduzetničtva u kojoj industri- 
jalnoj grani, za taj slučaj još nema zakonom uredjena organa, 
koji bi autoritativno rješavao takove sporove. U ovakovom slučaju 
dobiva veću važnost mirovni odbor. Ali može se lako dogoditi, da 
rad mirovnoga odbora ne urodi plodom, već štrajk ili ,,lock-out“ 
(kad poslodavci obustavljaju posao i odpuštaju radnike) potraje i 
dalje. Tim se pak ne oštećuju samo interesi stranaka, koje su u 
sporu, nego i interesi drugoga obćinstva, pa zato nastaje potreba 
po družtvo, t. j. dužnost po državu, da se pobrine za organ, koji 
će autoritativno odsjeći pravoriek. Do danas su se takovi slu¬ 
čajevi rješavali fakultativnim (neobveznim) postupkom uz neku 
posređujuću pripomoć od strane vlade. Po našem mnienju imalo 
bi se zakonodavstvo pobrinuti za nuždne odredbe u tom po¬ 
gledu, uz što svestraniju pažnju na interese radnika, poduzetnika 
i obćinstva. 

1 U Austriji je uveden obrtni sud zakonom od 27. studenoga 1896. Po¬ 
stavlja se na vladinu inicijativu, a- predsjednika mu imenuje ministar pravo- 
suđja iz sudačkoga staleža. 

§ 10. Radničke komore i uredi. 

Kao što poljodjelstvo imade u svom gospodarskom družtvu 
i njegovim podružnicama te u kulturnom vi cd u svoj organ, a trgo¬ 
vački i obrtnički staleži u trgovačko-obrtničkim komorama opet 
svoj organ, kojim donekle autonomno rade oko napredka svojih 
interesa, tako se mislilo i za radnički stalež osnovati ovakove ko¬ 
more s analognim zadaćama. No ova se je misao oživotvorila samo 
u Holandiji, gdje joj je posao ovo: Sabiranje podataka o radničkim 
prilikama; izvješćivanje i ocjena državnim i obćinskim oblastima 
(budi na njihov zahtjev, budi iz vlastite inicijative) o svem, što 
se tiče radničkih interesa; davanje savjeta (mnienja) o ugovorima 
i o raznim odredbama na zahtjev interesenata; sprečavanje i izgla- 
djivanje sporova, što nastaju iz radničkih ođnošaja. Ova je komora 
sastavljena od jednakoga broja radnika i poduzetnika; radnike bi¬ 
raju radnici izmedju sebe, a poduzetnike poduzetnici izmedju sebe. 

Više nego komore razširili su se t. zv. radnički uredi, 
koji bi po želji radničtva imali obavljati iste funkcije, kao i ko¬ 
more. Grod. 1871. predložio je njemački narodno-gospodarski pisac 
Schijnberg, neka bi se njemačka država razdielila na male rad¬ 
ničke urede, od kojih bi sve po osam njih sastavljalo jedan veliki 
radnički ured, a svi bi imali središte u središnjem uredu. Zadaća 
bi ovih ureda bila, da točno ustanove sve odnošaje, koji se pro¬ 
težu na materijalno i socijalno stanje radničtva, da bdiju nad pro- 
vađjanjem postojećih zakona u tom smjeru. Ovu su zamisao u 
glavnom prihvatile i provele sve evropske države (Sjev. Amerika 
još u 60-im god. pr. stolj.). Danas imadu obrtni urodi tu zadaću, 
da sakupljaju statističke podatke o svim oduošajima na području 
materijalnoga i socijalnoga stanja radničtva, te da u tom smjeru 
na mjerodavnom mjestu izvješćuju, upućuju i predlažu. Ovime ako 
i nije sasvim oživotvorena želja radničtva, ipak mu se je pri¬ 
lično došlo u susret. Radnički su uredi uvedeni u svim srednjim 
i zapadno-evropskim državama tečajem dvaju zadnjih 10-godišta 
prošl. stolj. U Austriji su uvedeni ti uredi g. 1898. Oni sačinja¬ 
vaju samostalni ured pod ministarstvom trgovine, a zadaća im 
je, da sakupljaju podatke o položaju radničtva, da prate uspjehe 
uredaba i zakona, uvedenih u svrhu unapredjenja radničkih inte¬ 
resa, a upoređo da prate obseg i stanje produkcije. Na osnovu 
činjenica i podataka izdaju i vještačko mnienje. Ovaj ured imade 
pomoćno vieće, sastavljeno od 1 / 3 radnika, 1 / 3 strukovnjaka, a ostalu 

1 / 3 sastavljaju ministerijalni činovnici raznih odjela. Inače se u 
Austriji pokušalo g. 1872. i g. 1876., da se uvedu radničke ko¬ 
more kao savjetujući organ u radničkim stvarima i pomoćna kor¬ 
poracija za izkaze o obrtnoj radničkoj statistici. Napokon imali bi 
oni predstavljati u neku ruku radničku kuriju za političke izbore, a 
u tu svrhu imalo bi biti razdjeljenje takovo, da bi se njihovo pod¬ 
ručje podudaralo s područjem trgovačkih komora. U ove komore 
birali bi se samo radnici. Oba su priedloga sretno pokopana. 

Gotovo u svakoj državi uredjeni su ovi uredi donekle dru¬ 
gačije, ali po svojoj službi i po sastavu članova (jednaki broj rad¬ 
nika i poduzetnika) posvuda naliče jedni drugima. 

D. privatne (poduzetničke) uredbe u zaštitu radničkih 

interesa. 

§ 11. Fizičke osobe kao privatni poduzetnici. 

Medju katoličkim poduzetnicima u Francezkoj i Belgiji razširio 
se je običaj, da se počimaju brinuti za blagostanje i napredak svoga 
radničtva i preko okvira svojih dužnosti, i to s gledišta gospodar¬ 
skoga, družtvenoga i zdravstvenoga. Tu se nastoji dati radničtvu 
udoban stan, zdrav i što jevtiniji živež; stara se za kupališta, 
knjižnice i čitaonice, zabave i zabavišta; vodi se briga za odgoj 
one djece, kojima roditelji preko dana rade u tvornicama, kao i 
za daljnji odgoj i naobrazbu odrasle mladeži. Razumieva se samo- 
po sebi, da ove uredbe nisu na korist samo radničtvu, već i poslo¬ 
davcima. Istina, sve to ide ravno radničtvu na korist, ali treba u 
obzir uzeti, da poslodavci time dobivaju izvrstno obrazovano i 
zdravo radničtvo, koje svojom fizičkom krepkošću i inteligencijom 
čini izvrstne službe svome poslodavcu, osobito ako je i etički 
uzgojeno. 

Ali uza sve to ne primaju radnici dobročinstva toga t. zv. 
patronatskoga sistema osobito voljko. Razlog je tomu taj, što se 
je sve ovo u mnogim slučajevima u rukama spekulanata pokazalo 
kao danajski dar. Ona skladišta „dobroga i zdravoga živeža“ bila 
su prije sve, nego zdrava i dobra hrana, a izrodila su se često u 
t. zv. truck-svstem (t. j. mjesto plaće u novcu naprtilo se radniku 
stare pljesnive i crvljive hrane). Bolji stanovi i ine uredbe podrža¬ 
vale su nižu plaću; a na koncu su sprečavale radnike, kada su 
ustali, da si izvojšte veću plaću, ili kraći dnevni rad. U kratko, 
u spekulantskim je rukama ova uredba lišavala radnika njegove 

neodvisnosti i činila od njega neku. vrst kmeta, ili je barem poda¬ 
vala gospodaru neku vrst štitničtva i vodstva nad radništvom. 

No kraj svih tih nedostataka ne smije se sama uredba izjed¬ 
načivati s nekolicinom spekulanata, pa bili i brojni. Radje se treba 
postarati, da se spekulantima onemogući ugušiti ovaku plemenitu 
biljku još prije, nego što je ojačala. Prije svega treba paziti na 
to, da ove uredbe ne diraju u izvojštena radnička prava. Svoju 
će svrhu postići ovakove uredbe onda, ako se stave pod samo¬ 
upravu radnika, te se tako preprieči, da postanu pozlaćenom verigom, 
koja bi jednim krajem vezala radnikovu slobodu, a drugim krajem 
stajala u ruci poduzetnikovoj. Treba se sprijateljiti s mišlju, da to 
ne ide samo u prilog radniku, već i poduzetniku; treba imati na 
umu, da na posljedku poduzetnik ne daje rađničtvu ništa više, 
nego što je njemu niklo iz radnikova znoja. 

§ 12 . Jurističke osobe kao poduzetnici. 

Kad je govor o tom, kako poduzetnici dobrovoljno unapre- 
djuju boljak radničtva, najprvo pada čovjeku na um misao: ne bi 
li jurističke osobe kao poduzetnici ili poslodavci mogle dobrim 
primjerom prednjačiti? Ta zar ne bi država kao obći i zakoniti 
skrbitelj i voditelj socijalnoga, materijalnoga i etičnoga napredka 
mogla s čislom podložnih si korporacija stupiti na čelo ovakovomu 
pokretu? Treba priznati, da se je tomu država dosta kasno odazvala. 
Bit će tomu dosta razloga i u samom držanju radničtva, koje se 
stavilo u opreku sa družtvoin i sa samim bivstvom države (revo¬ 
lucionarna taktika internacionalnoga komunizma) te proigralo povje¬ 
renje onih, koji su mogli pomoći, pa tim svojim držanjem lišilo ostalo 
družtvo i državu moralne obveze, koju bi inače bezuvjetno imala 
spram radničtva. Dok su se država i ine samoupravne udruge držale 
ovako nesklono prema rađničtvu, dotle su mogli privatni poduzet¬ 
nici uviek oklievati i pokazivati prstom na ove jurističke osobe i 
na njihovu dužnost i primjer. No u novije vrieme pošlo je i u 
tom na bolje. I države su došle do uvidjavnosti, da nije zgodna 
metoda pobijati posljedice, već da treba odstraniti uzroke; napokon 
uviđješe i države, da se socijalizam ne da ugušiti policajnim sred¬ 
stvima, već što pravednijom razdiobom narodnoga prihoda. Kad je 
opat Winterer u njemačkom saboru rekao, da se socijalizam može 
odstraniti, ako se rađničtvu radikalno materijalno pomogne, potvrdio 
mu je vodja njemačkih socijalista Bebel te rieči podpuno. I tako 
se dogodilo, da su države počele i u ovom smjeru dolaziti u susret 



željama rađničtva. Ali treba držati na umu, da su i u ovom pogledu 
državi vezane ruke. Osobito bi se protežiranju onib radnika,, koji rade 
u državnim tvornicama i inim državnim, poslovima moglo s pravom 
prigovoriti, da država stvara neku izabranu klasu medju radničtvom 
a na račun onih, koji plaćaju porez. Dakako, da bi to stajalo, kad 
bi se preko mjere tim putem išlo; ali izkustvo je na pr. u Englezkoj 
dokazalo, da se tim putem može udariti, a da se država pri tom 
ne obtereti većim izdatcima. U Englezkoj je bio proveden 8-satni 
dnevni rad u državnim tvornicama, pa država nije morala povećati 
ni broja radnika, ni smanjiti izradbe. A što se moglo u Englezkoj, 
to bi se moglo valjda i u drugim državama. No koliko ima raznih 
načina, gdje država može ići na ruku radničtvu! Koliko radnja 
odstupa država privatnim pođhvatnicima, pa zar ne može vazda 
u svaki ugovor staviti klauzulu u prilog radničtvu? Zar ne bi bilo- 
moguće, da ovakove radnje dade radnicima, da ib sami izvedu ? 

Kako rekosmo, u novije vrieme udarile su države ovim putem. 
U Austriji se 1 / 5 svih potreba za vojsku naručuje kod maloga 
obrta; a gdje je to moguće, daje se rad i radničkim izradbenim 
udrugama. Vrlo su zgodan način uvele Francezka i Italija. Go¬ 
dine 1888. odredjeno je u Francezkoj zakonom, da se javne radnje 
imadu razčlaniti, koliko jc to moguće, u manje radnje, da se na 
taj uačin uzmognu lakše porazdieliti medju radničke izradbene 
udruge, koje su obično kapitalom slabe. Za takove radnje, koje 
stoje izpod 50.000 franaka, ne traži se jamčevina; gdje radna 
udruga i privatni poduzetnik nuđjaju istu cienu, daje se prednost 
radničkoj udruzi. I u samom plaćanju uvedene su velike pogod¬ 
nosti za radničke udruge: koliko naime izrade robe, za toliko im 
se izplaćuje zaslužbe. God. 1893. odredjeno je zakonom, da u istom 
smjeru imadu postupati i samoupravne korporacije. God. 1889. bude 
na vlas zakon sličan ovomu francezkomu uveden u Italiji (rad¬ 
ničke izradbene udruge imadu uz jednaku ponudu prednost pred 
privatnim pođhvatnicima, a dozvoljavaju se obročna plaćanja prema 
količini predane robe), jedino si kod velikih radnja zaustavlja 
država 10°/ 0 od izplate za jamčevinu. Najdalje je pošla Englezka, 
te time dala primjer ne samo privatnicima u svojoj državi, već 
i drugim državama. Godine 1894. uvađja ona osamsatni maksimalni 
dnevni rad, osim toga i minimalnu plaću. U ovom smjeru povele 
su se za Eriglezkom gotovo sve samoupravne obćine i korporacije, 
kao i mnogi privatnici. God. 1891. bude prihvaćena u englezkoj 
dolnjoj kući resolucija, kojom se nalaže vladi, neka ugovorima 



286 


obvezo svoje poduzetnike, da plaćaju radnicima onako, kako je 
to ušlo u običaj za izučene radnike. U vrlo mnogim obćinama bude 
po primjeru vladinih radionica uvedena minimalna plaća (za ne- 
izučene radnike 24 šilinga za mužkoga radnika, a 18 za žene). 
Ovim su smjerom pošle i mnoge obćinske uprave te uvele ne samo 
maksimalno vrieme rada, već i minimalne plaće. Čini nam se, da su 
n tom pogledu švicarski gradovi najboljim primjerom prednjačili: 
u Ziirichu je uvedena od god. 1893. minimalna plaća od 4 1 / 2 frcs, 
u Lausanni od god. 1898. 5 frcs. Osim toga zajamčeno je rad¬ 
nicima pravo na mirovinu, ako 25 god. služe, a nisu prekoračili 
godišnjega dohodka od 2500 fres. Gradsko vieće u Parizu uvelo 
je maksimalno radno vrieme od 10 sati i 26 radnih dana u mje¬ 
secu. God. 1886. sniženo je to vrieme na 9 sati i nedjeljni počinak, 
god. 1897. je uvedena još minimalna plaća od 5 frcs. 

§ 13. Zaštita radnika u malom obrtu i kućnoj industriji. 

Nigdje se nadzornici ne tuže na zlo stanje radnika, kao kod 
maloga obrta i domaće industrije. Preveliki dnevni rad, premalena 
naplata, loši stanovi, nezdrave radionice, loša hrana, — to su eto 
izvještaji nadzornika u Englezkoj, u Francezkoj, u Njemačkoj i 
u Austriji. Tomu se nabrajaju raznovrstni uzroci. Neki misle, da 
je tomu uzrok to, što su maloobrtni radnici i njihove radionice 
razštrkane, pa se ne mogu nadzirati, a ako nisu, da se to ne 
može tako brzo odkriti. Kao daljnji uzrok navađja se to, što 
radničtvo u malom obrtu nije dovoljno organizovano, a ono u 
domaćoj industriji nikako. Napokon se misli, da je kod maloga 
obrtnika nestašica inteligencije, pa i dovoljnoga kapitala kriva, 
što zanatlija svoje pomoćnike zlo drži. 

Sto se tiče inteligencije, to ćemo rado dopustiti, da mali 
obrtnik obzirom na naobrazbu bez dvojbe zaostaje za kapita¬ 
lističkim podhvatnikom. Ali da bi on poradi nedostatka naobrazbe 
i prosvjete patio svoje pomoćnike, to najodrešitije poričemo. On 
bi morao biti na azijskom stupnju prosvjete, kad bi samo s toga 
ovako bezdušno izrabljivao radnika. Bilo je vremena, i nije tomu 
tako dugo, gdje se je izrabljivanje moglo spočitnuti i tvornič¬ 
komu podhvatniku, što se danas spočituje malomu obrtniku, — 
pa ipak nije palo nikomu na um, da zato krivi nedostatak inte¬ 
ligencije. A napokon dobro ili zlo uzdržavanje radnika, koliko 
to nije ekonomijski momenat, mnogo je manje u savezu s inteli- 

gencijom, nego s plemenitošću ili surovošču srca, Čuvstva. Kad se 
tvornički podhvatnik ne lati svih zdravstvenih odredaba, da od 
pogibli zaštiti najveće blago radnikovo, t. j. zdravlje, ili kad od 
njega zahtieva, da radi preko maksimalnoga vremena, ili kad mu 
primjereno ne naplati rada, tako da radnik mora stradati, — tad 
imamo podpuno pravo, da ovakovomu poduzetniku spočitnemo su¬ 
rovost srca. Ali kad se malomu obrtniku spočituje u neku ruku 
surovost, to mu se ponajviše čini krivo. Treba znati, od kada 
postoji mali obrt na svietu, još nikada nije u ovakovoj krizi živio, 
kao danas. Velike tužbe dolaze na male obrtnike osobito u Austriji. 

No pita li se, od kada i od kuda ta bieđa, mogli bismo 
odgovoriti s onim meidlinžkim postolarom: 1 „To bi se dalo na 

1 U srpnju 1893. pisao je dr. Ebenhoch u „Vaterlandu" o postolarima 
u Meidlingu: „...Mnogo se toga već čitalo o nevolji zanatlija, pa se i u sa- 
danjoj expertizi od mnogih majstora čulo, da su tvornice zanatlijskih izradaka 
upravo uništile mali obrt. Kao izvjestitelj obrtničkog odbora htio sam se ipak 
o faktičnim prilikama sam uputiti ... U Meidlingu počesmo svoje posjete. U 
strašnoj opreci prema životu po ulicama nutarnjega grada šuljala se tu naj¬ 
gora nužda i bieda izmedju malih kućariea: Djeca, tek za nuždu obučena, 
igrahu se po putovima, pa će biti, da su zbog toga za vrieme čisto zabora¬ 
vila na glad, što im je iz upalih očiju virio ... 

Udjosmo u čistu doduše, ali siromašnu sobicu, koja je ujedno i radio¬ 
nica. Priličilo mlad majstor sjedi tu uz razkliman stol. Na pola je već osliepio 
od rada, a možda i od suza, što mu ih nužda obitelji na oči nagnala. Ima 
dvoje djece. Mjesečna stanarina stoji ga 12 for., a nedjeljna zasluga poprečno 
5—6 for. Više puta nema baš nikakova posla. A dječica pogledavaju bezaz¬ 
leno prema otcu, — još ni ne znadu, kako su siromašni. — Drugi postolar 
ima sobicu i malu komoricu, a uzahni hodnik služi mu za kuhinju. On plaća 
1T50 for. najamnine. U onoj komorici drži krevete, što ih iznajmljuje preko 
noći, a u sobici stanuje on i žena s petero nejačadi. Žena mu okolo kućari 
perecima i slauim klipićima. Nema li posla u zanatu, to on i sam koju ma¬ 
lenkost skuea na taj način. Svoj šivači stroj morao je odavna već prodati. U 
podne namaže se svakomu malo maslaca na komadić profunta, pa i tim mo¬ 
raju biti zadovoljni do večera, kada žena svari nešto valjušaka, jedinu toplu 
hranu preko eieloga dana. — Treći majstor stanuje sa ženom i sa šestero djece 
u maloj pregradjenoj sobi, za koju ima kod poprečne nedjeljne privrede od 
5—6 for. mjesečno plaćati 12 for. stanarine. Rieđko ima kakav novi posao, 
nego se malne uvielt bavi krparijom. — Za četvrtoga majstora uz ženu i osmero 
djece mora takodjer biti dosta jedna soba. Stroj mu je već odavna kod sta- 
režara. Alat mu leži zaprašen na podu: taj kukavac nema već nekoliko ne¬ 
djelja baš nikakova posla, a povrh toga je i na po sliep. Žena zaradi nešto 
pranjem. Jedna kći i jedan sin donašaju svoju nadnicu takodjer roditeljima. 
Topla kuhinja je riedkost; profunt, namazan maslacem, te odpađci, što im 
ih milosrdne kuharice donašaju, to im je svakidanja hrana. Gorko plačući ja- 
đikovahu, što će im sin, ta jedina podpora roditeljska, morati u listopadu u 

dlaku izračunati: Od kako su postolarske tvornice nastale, pa od 
kada staretinari u našem kotaru tjeraju svoj posao.“ — ,,I doista! 
Tek ove gorkim suzama nakvašene radionice omogućuju, da ti 
neko golemo postolarsko skladište nudja baš uz bezeienu cipelarske 
robe svake vrsti; pa se uz bezbroj stanovitih starežara još i sa 
kućarcima susrećeš, koji postolarsku robu na prodaju nuđjaju." 

Evo, nije li iz ovoga jasno, odakle sva nevolja maloga obrta, 
pa po tome i maloobrtničkoga radničtva? Tu ne hasni izdavati 
„stroge 1 * naredbe, tu ne basne zakoni, — što se ne može, ne može 
se. To dopušta i kršćanski moral. Treba ovdje raditi, da se od¬ 
strane uzroci, pa će nestati i posljedica. Eno obični postolar po¬ 
kazao je na izvore svega svoga zla. Neka se dakle radi, da dobije 
svaki svoje, pa ima li obrtnik svoje, a onda neka se izđavaju što 
moguće strože naredbe i zakoni. A doklegod se malomu obrtu ne 
zajamči obstanak i dok mu se ne podadu uvjeti za napredak, 
dotle ovakove naredbe i propisi nemaju izgleda na uspjeh. Malo je 
čudno, kad se s jedne strane zakonom odstranjuju sve zagrade i 
nasipi, što ga brane protiv poplave kapitalističke utakmice, a s druge 
mu se strane opet zakonom nalaže, neka ne dozvoli, da mu valovi 
od ove poplave prodru u radionicu i spavaonicu. Po našem mnienju 
moralo bi se jasno stanovište zauzeti: ili se je odlučilo mali obrt 
žrtvovati velikoj industriji, ili nije. Ako jest, onda neka mu se 
dade barem u miru izdahnuti, jer ga ovakovo štipanje i onako ne 
će prizvati k životu, pa ga na časke i prizvalo k sviesti. Ako se 
pak ne želi mali obrt žrtvovati, onda se neka izdadu opet čim 
prije takve odredbe (zakoni), koje će biti nasipom protiv one po¬ 
plave, te malomu obrtu zajamčiti suho mjesto, na kojem će se moći 
sa svojom izradbom kretati. Sve ostale odredbe, što se preporučuju 
i često uvadjaju, nemaju po našem mnienju nikakve trajne koristi. 
Prof. Philippovich (II. 187) iztiče kao jedan uzrok žalostnoga toga 
stanja tobože „promašenu- obrtnu politiku bečke vlade, koja je 
„uljuljala mali obrt u nadu, e će moći u đojakošnjem svojem obliku 
obstojati.“ Nama se čini ovaj razlog sasvim neosnovanim, kao i 
mnienje o promašenoj obrtnoj politici istoga inače vanred.no uva¬ 
ženoga liberalnoga njemačkoga, a po krvi našega učenjaka. 0 samoj 
toj politici govorili smo na svome mjestu i vidjeli, da ona ne samo 

vojnike. Okrutnost modeme države! — Peti je udovac sa šestero djece. Cieli 
stan mu je jedna soba. Jedan sin pomaže otou pri zanatu. Nedjeljno si zasluži 
4—6 for., a stanarine plaća mjesečno 11 for. Čovjek taj sam samcat brine se 
za svoju djecu i vodi kućanstvo." 



289 


ne znaci neuspjele pokuse, već je to krepki korak k saćuvanju 
današnjega maloga obrta, te će taj pokret svedjer rasti, dok si 
mali obrt svoje mjesto na području narodne izradbe opet izvojšti. 
Isti se pisac na više mjesta pokazuje nesmiljenim za mali obrt, 
kojemu poriče svaku budućnost. Ta se njegova neprijatnost spram 
maloga obrta najbolje očituje ondje, gdje odobrava ugarsku obrtnu 
politiku, koja je malomu obrtu već odpjevala opielo. A ipak mi 
ne nadjosmo ni u kojem djelu ovoga pisca, a ni u drugim uva¬ 
ženim djelima liberalističkih pisaca, tako jezgrovitih i temeljitih 
dokaza za opravdanje ovakove malomu obrtu neprijatne politike. 
To ipak ne može biti nikakav opravdani razlog, što bi se novi za¬ 
koni kosili s načelom obrtne slobode i slobode utakmice. U obće 
liberalistički pisci predočuju stvar tako, kao da se na ovom po¬ 
stojećem sustavu ne smije i ne može ništa mienjati, pa se sviet 
u komade razkidao. Mi smo na svome mjestu rekli — i to ope¬ 
tujemo, — da smo i mi prijatelji i slobode obrta i slobode utak¬ 
mice, — ali inter pares, medju jednakima. Neka se krojački, posto- 
larski, stolarski itd. majstori medju sobom natječu, neka svakome 
čovjeku bude slobodno izučiti zanat, kojigod hoće; ali neka se 
odstrani nenaravna utakmica izmedju postolarskoga majstora i mod- 
linžkoga dioničkoga cipelarskoga podhvata. Liberalci nemaju protiv 
ovakvoga zahtjeva drugoga odgovora, nego da porast pučanstva i 
svedjer rastuće potrebe zahtievaju izradbu u velikim množinama. Mi 
se ne ćemo upuštati u suvišno pobijanje ovoga navoda, prepuštajući 
čitaocu, neka sam sudi o sistemu, koji se ovako slabini oružjem 
brani. Mi opažamo samo jedno: Neka se ukine tvornička izradba 
zanatlijske robe, neka se ograniči kapitalistički veliki obrt zanat- 
lijske robe strogim, ali opravdanim odredbama, pa će se vidjeti, 
da će se za čas umanjiti broj proletaraca i onakovih radionica, 
koje se „izrugavaju" svim zdravstvenim zahtjevima. Tada ne će 
trebati pomišljati na štokakve „obćinske radionice" za mali obrt, 
koje malomu obrtu upravo nikakova lieka ne donašaju, osim ako 
bi se badava u najam dale. 

Kod nas u Hrvatskoj, mislimo, nije još mali obrt spao na 
one grane, kao u Beču; barem u pokrajini bit će, da nije. Zato 
mislimo, da se kod nas još može pomišljati na to, da se mali 
obrt opomene na obđržavanje najnuždnijih zdravstvenih odredaba 
i na neki maksimum dnevnoga rada. U našoj domovini valjda se 
ne će naći ni desetak onako biednih postolara, koji bi bez svoje 
krivnje u biedu zapali. 0 drugim zanatima ne ćemo ni govoriti. 

Milobar: Xarođno gospodarstvo. 



Zato, za koliko oni bolje gospodarski stoje od svojih drugova u 
inozemstvu, za toliko bolje moraju držati svoje radnike. To za- 
htieva pravica i čovječnost. Ako bi se ipak o to ogriešili, onda 
treba, da se nadje i odredba i organ, koji će ih privesti k dužnosti. 

§ 14. Uredbe za materijalnu pripomoć radnietvu. 

Dok je radnik zdrav i zaposlen, pa koliko inače s nezado¬ 
voljstva mrmljao, on će to činiti, kad misli, da je njegovo pravo 
povriedjeno, ali on ne će mrmljati, da izmami milostinju. Danas 
je radnik već dosta prosvietljen, pa znade, da je i on aktivni član 
đružtva; on je odveć ponosit, da bi apelovao na milosrdjc. A ako 
ipak kojom nesrećom spadne na to, tvrdi, da je tomu kriva nepravda, 
nepravedne ili nedostatne uredbe, veleći od prilike: da se za čast- 
ničtvo i činovničtvo, te njihovu obitelj brine u danima nevolje 
i nemoći družtvo, kojemu su posvetili sav, ili veliki dio svoga 
vicka. To je i pravo, vele radnici, ali nije pravo, da se ovo načelo 
ne protegne i na rađničtvo, koje takodjer sav svoj viek posvećuje 
družtvu, a kad ga zateče nevolja, bezposlenost, nemoć, ili starost, 
onda je u najvećoj nuždi i nevolji — najslabije obskrbljen. To, 
veli radnik, nije pravo, a velimo i mi. 

Sve one uredbe, što smo ili do sada spominjali, imadu na oku 
radnika, dok je zdrav i u poslu, kad ih radnik, l’ekao bi čovjek, 
najmanje treba. I one su prve uredbe vrlo nuždne, pa bi bez njih 
radnik bio u istinu helot, rob. No bilo kako dobro radniku, dok je 
u poslu, njemu ipak neprestano visi poput Dainoklova mača bieda 
nad glavom sve dotle, dok nije obskrbljen za slučaj bolesti, 
nesreće, bezposliee, nemoći i starosti. A upravo evo za 
ove slučajeve radnička je obskrba slaba ili nikakva pače i ondje, 
gdje je inače radničtvu najbolje. 

Za slučaj bolesti radnik je u novije vrieme donekle obskrbljen 
t. zv. okružnim blagajnama, u koje uplaćuju djelomice rad¬ 
nici, djelomice poslodavci. Okružna blagajna ima gotovo u svakome 
mjestu svojega okružja svoga povjerenika, koji prima uplatu i koji 
za slučaj bolesti plaća stanovito vrieme liečnilta i ljekarije. •— Za 
slučaj nesreće mora se radnik u nekim zemljama sam osigurati; 
u nekim pak državama vezan je poslodavac, da plati odštetu une¬ 
srećenomu radniku, ili njegovoj obitelji. Za slučaj bezposliee obično 
je radnik vrlo nadostatno ili nikako obskrbljen. U Englezkoj davaju 
sindikati svojim članovima pođporu, dok dobiju opet posla. U 



Francezkoj imađe t. zv. radničkih burza, koje posreduju izmeđju 
radnika i poslodavaca, izdavajući tiskom periodičke objave izpraž- 
njenih mjesta, te u velike pomažu radniku u času, kad ostane bez 
posla. Kod nas obstoje tako zvani zavodi za posredovanje službe. 
Ali ovi zavodi djeluju samo u jednom smjeru: služe poglavito 
jednoj vrsti radničkoga pučanstva, t. zv. služinčadi. Za ostale malo- 
obrtne radnike obstoji još ostatak stare uredbe t. zv. ,,Herberge“, 
pristaništa. Ali za tvorničke radnike nije nam poznata nikakova 
uredba, koja bi posredovala, da bezposlenomu radniku olakša naći 
rada. —■ Najslabije su obskrbljeni oni radnici, koji zapadnu u 
nemoć budi nesrećom, budi ostarjelošću. U prvom slučaju još do¬ 
bije neku odštetu budi doživotnu, budi odpravninu. Ako ovakova 
nemoć potraje dugo vremena, tako da je radnik nesposoban za 
ikakvu privredu, tad mu je najveća bieda neizbježiv drug. — Naj- 
žalostnija je ipak sudbina radnikova u starosti. Ovaj pada redovito 
bilo komu na teret. 

Budući da radničtvo iznaša veliki procenat pučanstva, pa kako 
je kraj toga najvećma izvrgnuto nesretnim slučajevima, raznim bo¬ 
lestima, koje stoje u savezu s ovom ili onom strukom rada, to 
su i slučajevi radničke biode najbrojniji medju svim razredima 
družtva. A kad je civilizovano družtvo već moralno obvezano, da 
pomogne nositi križ iznemoglomu pojedincu, to ne preostaje ino, 
već da se stvore neke uredbe, koje će taj teret tako porazdieliti, 
da ne će nikoga osobito tištiti, a da ne bude vriedjao ni časti, ni 
ponosa radničkoga staleža. U ovome se smjeru radi danas u svim 
prosvietljenim državama. Negdje se je već podalje pošlo, negdje se 
istom stvar proučava. Po našem mnienju najdalje je doprla u ovom 
smjeru Njemačka. Njezin sistem stoji u načelu osiguravanja, koje 
djelomice plaća radnik, djelomice poduzetnik, a djelomice država, 
družtvo. Da svi ovi faktori imadu u ovu svrhu pridonašati, posve 
je pravedno. Neki misle, da država (družtvo) ne bi imala ovamo 
pridonašati, jer da je pri tom samo poduzetnik i radnik interesovan. 
Ali je ovo vrlo tjesnogrudni nazor, na koji se slabo pazi. Ne smije 
se naime zaboraviti, da na posljedku radnik služi i cielomu družtvu, 
a ne samo svojemu poslodavcu. Kako se sve ozbiljno brine oko 
ovih vrsti radničkih obskrba, ima nade, da će se skoro po svuda 
u život uvesti. 




Šesto poglavlje. 

Finaneijalna znanost. 

§ 1. 0 financijama u ofiće. 

inancija 1 u današnjem smislu rieči znači gospodarenje (ku¬ 
ćanstvo) države kao j mističke osobe. 

Finaneijalna znanost počima se sustavno obradjivati u 
vrieme, kada su se i financije počele sustavno uređjivati. 
Značajno je, a i posve naravno, da financije nose onakovo 
obilježje, kakovo nosi i cielo gospodarstvo kojega naroda. Dok je 
narodna produkcija stajala na stupnju poljodjelstva ili naturalnoga 
gospodarstva, dotle su u glavnom i financije stajale u bogatstvu 
naturalnih dobara; a kad je koji narod stupio u novčano gospo¬ 
darstvo, počimaju naturalna dobra gubiti svoju pretežnost, a do 
veće vriednosti dolazi novac. 2 To nastaje razvitkom gradova i 

1 Rieč je „financija" nastala od lat. ,,finatio“, što znači dokrajčenje 
računa, obračunavanje. 

2 U srednjem su vieltu bile financije naj savršenije uredjene n bizan¬ 
tinskom carstvu, gdje je još od rimskih vremena narodno gospodarstvo ostalo 
na stupnju novčanoga gospodarstva., dok je u svim zapadno-evropskim drža¬ 
vama cieli srednji viek pretezalo naturalno gospodarstvo. 

Kod nas Hrvata bile su već u vrieme narodne samostalnosti obađvie 
vrsti narodnoga gospodarstva, i prema tomu obadvie vrsti financija u običaju. 
Razni dvorski župani, što nam se u poveljama spominju, kao „župan volar“, 
„župan psar“, „župan sokolar", „župan vinotok", — sve te časti svjedoče, da 
su to bili glavari kraljevskih dohodaka in natura. Ali s druge strane imademo 
jedno diplomatsko svjedočanstvo, daje kralj primao danak takodjer i u novcu. 
Tako spominje car Ivonstantin Porfirogenit, da su neki dalmatinski gradovi 
plaćali hrvatskim knezovima onaj danak, što su ga prije običavali plaćati bizan¬ 
tinskomu caru. Tako je to bilo od vremena Konstantinova djeda, earaVasilija 

gradjanskoga staleža, obrta i trgovine. Ovaj prielaz pospješio je 
svojom politikom merkantilni sistem. 

Centralizacijom uprave, uveđenjem redovite stajaće vojske, te 
posebne kraljevske činovničke klase mjesto plemstva, spale su na 
državu takove redovite potrebe, koje su se pravilno svake godine 
ponavljale, tako da se je moglo svake godine unaprieđ približno 
ustanoviti, koliki će biti trošak za te potrebe. 

Ove redovite potrebe donašale su sa sobom misao, da se pro- 
uadju redovita vrela za pokriće tih troškova. Odatle se eto rodila 
institucija redovitoga godišnjega proračuna. Već dosta savršene 
proračune nalazimo u Francezkoj za Ljudevita XIV. A poslije toga 
sve se je većma ta istitucija usavršivala, dok nije napokon do¬ 
stigla današnji oblik. 

Proračun (budget) je izraz za perijodično stanje državnoga 
kućanstva. U njeni se nabrajaju sve .potrebe, što ih država treba 
za stanovito razdoblje, kao i svi dohodci, kojima se te potrebe 
imadu pokriti. TJ ustavnim državama pripada narodu (nar. za¬ 
stupstvu, parlamentu) pravo da dozvoli vladi budget. U ovom pravu 
stoji najvažnija povlastica naroda i njegova zastupstva. To pravo 
najviše vriedi u konstitucionalnoj, mnogo više, nego u parlamen¬ 
tarnoj državi. U ovoj potonjoj naime izlazi vlada iz većine parla¬ 
menta, ona provadja program svoje stranke, pa joj je zato budget 
unaprieđ zajamčen. Sasvim drugačije stoji stvar u konstitucionalnoj 
državi, gdje vlada ne mora izaći iz krila većine, već je dosta, da 
vlada uživa povjerenje vladarevo, pa može vladati ne samo bez ve¬ 
ćine, nego i protiv većine. Samo jedan put se pruža većini prigoda, 
da sruši neobljubljenu vladu, pa i uživala povjerenje krune, a to je 
u pitanju budgeta. Većina parlamenta može naime da uzkrati vladi 
budget, t. j. da joj ne dozvoli pobirati novaca za njezine potrebe. 
Bez novaca pak ne da se vladati, i vlada mora odstupiti. Imade 
pisaca, koji su potaknuli pitanje, da li narodno zastupstvo u obće 
ima tu vlast, da uzkrati državi sredstva za izvršivanje njezinih 

I. Macedonca, pa sve do vremena samoga cara Konstantina, ili od bana Domo- 
goja do uzurpatora kralja Pribine (po prilici od g. 860—950). Ali da su dalma¬ 
tinski gradovi i poslije hrvatskim vladarima plaćali danak u novcu, svjedoče 
izprave kralja Kolomana I. i njegovih nasljednika, u kojima se tim gradovima 
potvrdjuju stara prava i gdje se veli, da se kralju nikakav tribut nema plaćati, 
jedino 1 / 3 lučkoga dohođka, što je po svoj prilici isto, što i carina. — Krunska 
dobra i državne domene bile su kod nas kao i po svoj ostaloj srednjoj i za¬ 
padnoj Evropi glavni izvor kraljevskih, odnosno državnih prihoda. 

dužnosti i postizavanje njezine svrhe, pa su došli do zaključka, da 
se to državi ne može uzkratiti, jer je obee (državno) dobro naj¬ 
viši zakon (salus reipublicae suprema lex). Ali ovdje treba imati 
na umu, da vlada i država nije isto: vlada je nešto prolazno, a 
država je vječna. Zato kolikogod je istina, da se državi ne mogu 
uzkratiti sredstva za izpunjavanje njezine svrhe, tako je stalno, da 
se vladi može i smije ovakova dozvola uzkratiti. Upravo u naše 
vrieme cesto se u novinstvu ide za tim, da se izvrtanjem ovih 
pojmova obćinstvo smuti. 

§ 2. Budget i njegove sastojine. 

Budget se sastoji od dva diela: jedan nabraja potrebe (iz¬ 
datke), drugi dobodke ili vrela, iz kojih se dohodci crpu. 

Izdatci sadržavaju od prilike ove troškove za: 1. civilnu 
listu za vladara i njegovu obitelj, 2. zastupstvo naroda, 3. državno 
vieće i ine državne korporacije, 4. ministarstvo vanjskih poslova, 
5. pravosudje, 6. unutarnju upravu, 7. vojsku, 8. bogoštovlje i na¬ 
stavu, 9. ministarstvo financija, 10. državne dugove. 

Dohodci izviru iz: A. državnoga imetka, B. državnih po¬ 
duzeća, C. poreza, D. državnih zajmova (dugova). 

Ovo su evo četiri izvora, iz kojih država crpe dohodke za 
namirenje svojih potreba. Ali svaka od ovih grana sastoji iz više 
podvrsti. Tako dohodci iz: 

A. Državnoga imetka pritiču: a) od državnoga zemljišta, 
b) od državnih šuma, c) od lova i ribolova. — Isto su tako brojna i 

B. Državna poduzeća, koja su sad obrtničke, sad trgo¬ 
vačke naravi, a to su: a) pošta, brzojav i telefon, željeznice, b) dr¬ 
žavne tvornice, c) lutrije, d) kovanje novaca, puncovanje i fabri- 
kovanje baruta, e) dohodci od državne notne banke, f) dohodci od 
rudarstva, g) dohodci od raznih pristojba i taksa, h) u Ugarskoj i 
Hrvatskoj dohodci od točenja; napokon dohodci od 

0. Poreza, koji se dijele ovako, i to u Austriji: 

I. Izravni porezi: a) zemljarina, b) kućarina, c) obća 
tecivarina, d) tecivarina od takovih poduzeća, koja javno polažu 
račune, e) porez na rente, f) dohodarstveni osobni porez, g) porez, 
od viših službenih beriva. 

II. Neizravni porezi: 1. od žeste, 2. od vina i mošta, 3. 
od piva, 4. od mesa i klanja, 5. od šećera, 6. od mineralnoga ulja, 
7. obća potrošarina, 8. potrošarina od duhana, 9. potrošarina od soli. 

U Ugarskoj i Hrvatskoj: 

I. Izravni porezi: a) zemljarina, b) kućarina, c) teei- 
varina, d) porezna družtva i poduzeća, koja javno polažu račune, 
e) rudarski porez, f) porez na kamate i rente, g) obći doliodarinski 
porez, li) porez na dobitak, i) provozni porez od uporabe željeznica 
i parobroda, j) porez na puške i lov, k) vojno-oprostna taksa. 

II. Neizravni porezi: 1. na žestu, 2. na vino, 3. na 
meso, 4. na pivo, 5. na šećer, 6. na mineralno ulje, 7. namet na 
porez od piva, 8. namet na porez od žeste, 9. prihod od mono¬ 
pola na duhan, 10. prihod od monopola na sol. 

III. Porezi od pri enosa imetka: a) od prienosa međju 
živima, b) od darovanja, e) od baštine. 

IV. Carine. 1 

§ 3. Dohodci iz državnoga imetka. 

Još iz doba naturalnoga gospodarstva ostalo je državi imetka 
u nekretninama, koje država obično drži ili u vlastitoj režiji, ili 
ih daje u zakup, ili ih prodaje. Sto se tiče gospodarenja ovim 
imetkom, to imade pisaca, koji preporučuju, da ga država drži u 
vlastitoj režiji; drugi opet, da se dade u zakup. Mi držimo, da se 
za to ne može postaviti obće pravilo, već treba postupati prema 
okolnostima. Sto se tiče prodavanja, to treba iztaknuti, da je Adam 
Smith, a po njem i njegovi nasljednici, dosljedno svome sistemu 
zagovarao misao, da država svoje posjede stavi u promet, a da 
pri tom sama ne sudjeluje, t. j. da ih proda. Drugi se opet tomu 
protive veleći, da se time slabi podloga državnomu kreditu. Nama 
se ni ovdje ne čini umjestnim kakovo načelno pravilo. Sto se pro¬ 
davanja tiče, to bi se svakako dalo postaviti pravilo, neka se od 
prodaje državnih imanja podade što veća korist narodu. Prodaje 
li se u velikim kompleksima, prodaja je u prilog samo kapitalu; 
stoga bi se činilo, da bi bolje bilo prodavanje u manjim dielovima. 
— Pruska vlada obično daje državna zemljišta u zakup sa na- 

1 Porezi u Bosni i Hercegovini su sliedeći: desetina od sta¬ 
novitih tomu porezu podvrgnutih zemljišta i od režijskoga duhana; porez od 
tla (Bodenzins); od šumskoga tla pristojba tla (Bodentaxe); od zemljišta, koje 
je pođvrguuto desetini upotrebljava se u ine svrhe; đohodarina: od vriednosti 
zemljišta, od vriednosti zgrada, od plaća državnih namještenika, od trgovine 
i obrta; porez, što g, plaćaju kućarci; najamna kućarina, sulus vergija 
(paušalni porez), porez na ovce, koze, svinje; toćarina, pristojbe, od točarine 
na sajmovima. Potrošarinski su porezi neizravni porezi. 

sljeđnim pravom zakupnika. Ovaj sistem stvara dosta jaki seljački 
posjed, a da se pri tom državni imetak ne smanjuje. 

Što se tiče državnoga kredita, to ovakav državni posjed mnogo 
na nj ne djeluje. Ako je inače cielo nar. gospodarstvo napredno, 
država će dobiti obilna kredita, ako i nema svoga imetka; ako je 
pak ostalo gospodarstvo slabo, onda slabo stoji i državni kredit 
kraj svili državnih dobara. U svakom pak slučaju valja držati na 
umu, da dohodci od ovih dobara idu na korist cielomu narodu, a 
kad bi se prodala, išli bi poglavito na korist pojedincima. 

Nego ako država može lako biti bez ovakovoga imetka, zato 
ga tim više treba obćini. Njezin bo kredit i blagostanje u velike 
ovisi o ovakvom imetku. Jedna od najzgodnijih vrsti imetka za 
vlastitu režiju za državu i obćine jest šuma. Šume i domene đo- 
niele su god. 1901. Austriji 13‘2 milijuna Kruna, Ugarskoj 33'6 
milijuna Kruna prihoda. Šuma sc dade gojiti, unapredjivati i u 
promet stavljati razmjerno malim troškom i tako sustavno, da se 
može svedjer iz nje korist vući, a da se imetak ne umanjuje. Sama 
uprava nije ni komplicirana, ni skupa. Osim toga utječu šume na 
podneblje i na tlo čitavoga okoliša, t. j. na interese cjeline, pa je 
zato i najzgodnije, da država šumama upravlja, jer je ona najiie- 
pristraniji zaštitnik svih interesa. 1 

Daleko neprikladniji za vlastitu režiju jest lov i ribolov 
(razumieva se: na državnom teritoriju), pa ga zato države redo¬ 
vito daju u zakup. 

§ 4. Dohodci iz državnih podhvata. 

a) Pošte, brzojavi, telefoni, željeznice. 

Sva ova prometna poduzeća imadu se smatrati ne samo jedno¬ 
stranim izvorima državnih dohodaka, već i najjačim polugama za 
širenje i unapredjivanje kulture. Zato se imade i njihova vriednost 
s dvie strane posmatrati. Budući da ova obćila unapredjuju obću 
kulturu, ne smiju postati pukim sredstvom pojedinaćkih materi- 

1 Kod nas vrieđi za šume zakon od 3. prosinca 1852., te zakon od 
26. ožujka 1894. (br. 29. Zb.) i zakon od 22. sicčnja 1894. (br. 5 Zb.); zatim 
provedbena naredba od 15. srpnja 1895. br. 35.653 (Zb. br. 46 iz 18S5.). 

Zakonom od 26. ožujka 1894. uređjuje ae tehnička i ekonomijska uprava 
šuma, te se iztiče, da se sa šumama ima gospodariti po gospodarstvenoj osnovi 
tako, da će se dobivati što veći i trajniji dohodci. Drugi spomenuti zakon go¬ 
vori o tehničkom uređjenju šumske uprave. 

jalnih interesa, već je najzgodnije, da stoje u državnoj režiji, jer 
koliko odbacuju prihoda, toliko umnažaju imetak cjelokupnoga na¬ 
roda; a koliko služe kulturi, toliko im država zajamčuje ovu funk¬ 
ciju zbog interesa cjelokupnosti. 

Njemački nar.-gospodarski pisac Conrad veli, da su dohodci 
pošta neizravni porez, koji je najpravedniji i koji se najlakše pod- 
naša. Pošte i brzojavi služe svakomu, pa zato i donašaju državi 
dosta veliku korist. 1 

Nemalu uslugu čine pošte obćinstvu i svojini štedionicama i 
giro-prometom. God. 1900. bilo jc u Austriji do mil. uložitelja 
sa preko 138 mil. K, u chek-prometu bilo je do 43.000 uložitelja 
sa preko 216 mil. K. U Ugarskoj bilo je iste god. preko 389.000 
uložitelja sa preko 31 mil. K u post. štedionicama. U ehek-pro- 
metu stajalo je preko 7222 uložitelja sa preko 31 mil. K. God. 1901. 
doniele su pošte i brzojavi Austriji 109'4, Ugarskoj 53'7 mil. K 
prihoda. 

Željeznice su takodjer vrlo izdašno vrelo državnih pri¬ 
hoda. A budući da je država sama podobna, da provede takav že¬ 
ljeznički sistem, koji će najbolje služiti sveukupnosti, to je i posve 
naravno, što država nastoji, da barem sve glavnije pruge dobije u 
svoje ruke, pa zato danas obično i gradi željeznice sama država 
(osobito u Njemačkoj), ili nastoji, da ih od privatnika odkupi.' 2 

b) Državne tvornice. 

Adam Smith i njegova škola nisu prijatelji ni ovoj uredbi, 
jer se time, vele, državljanima uzkraćuje mogućnost, da se bave 
onim obrtima, koje je država preuzela. Zato veli, da se država ima 
ograničiti na izradjivanje takovih potrebština, koje nalaže državna 
tajna. Ali toga se nisu države držale, jer imade takovih dobara, 
kojih poduzetnici u obće ne izradjuju, a nije uputno, da ih država 
naručuje u inozemstvu. A i drugi državni interesi zahtievaju, da 

1 God. 1897. doniela jc pošta Austro-Ugarskoj viška oko 20 milij. K, 
Njemačkoj do 34 mil. M, Francezkoj preko 49 mil. franaka, Englezkoj oko 

2 mil. funti Sterlina. 

- Željeznička mreža u Austro-Ugarskoj (s Bosnom i Hercegovinom) izna¬ 
šala je 38.966 km (20.209 km u austr. pol.). Od toga je samo 7684 km bilo drž. 
želj., a nešto preko 3000 km u držav. upravi. — Ugarska je imala 17.910 km 
želj., a od toga je 7650 km pripadalo državi. Ali s vremenom je država uzela 
do blizu 6000 km željeznice u svoju upravu. God. 1901. imala je Austrija pri¬ 
hoda od željeznica 280'5, a Ugarska 211'6 milij. K. 

se država bavi nekim izradbama. Na koncu, ako država svojom 
izradbom štogod prištcđi, dolazi to u prilog cjelini. A obično od te 
izradbe ima nešta dobiti. Tako je Ugarska dobila preko milijuna 
kruna dobitka od svojih tvornica strojeva. 

c) Lutrija. 

U državi nema financijalnoga vrela, kojemu bi se toliko 
opravdano prigovaralo, kao što je to lutrija, koja nije ništa bolje 
djelo od kartanja, kojim se ljudi pliene. Ali kao što se u privatnom 
životu ne da hazardno igranje posve zapriečiti, tako je eto i kod 
lutrije. Ona je u istinu najmanje moralno sredstvo za pribav¬ 
ljanje dohodka državi, ali je izdašna vrst poreza, koja se vrlo lako 
provodi. 

Da je većina država pridržala lutriju uza sve opravdane pri¬ 
govore, ima za to opravdanih razloga. Prvi je taj, što lutrije nose 
u proračun dosta izdašnu svotu, koja bi se težko nadoknadila 
drugim đohodkom. Svaki pokušaj, da se ta svota inim načinom 
nadomjesti, osjećao bi se kao teret, a s druge strane kao nepra- 
vica. Ljudi naime, koji ne igraju, prigovarali bi, da plaćaju poreze 
za igrače. Osim toga u onoj zemlji, gdje nema lutrije, igraju 
državljani na inozemnu lutriju, pa države misle, kad se već ne 
može hazardnom igranju na kraj stati, neka novac teče barem u 
domaće blagajne. 

Da se zaprieči izrabljivanje upravo najsiromašnijega sloja 
pučanstva malom lutrijom, 1 a da financije ipak ne štetuju, uvela 
se je u nekim zemljama razredna lutrija, 2 koja je u tom 

1 Dvie su vrsti lutrija: mala ili ženevska i razredna lutrija. Ženevska 
lutrija igra se tako, da država drži banku, a državljani igraju. Obično se vuče 
samo 5 brojeva, a igra se na stotinu (od 1 do 5)9). U svakom slučaju dobije 
dakle država 5)5 uložaka, u onom slučaju, gdje se igra samo na jedan broj; a 
gdje igrači stavljaju na dva, tri ili na pet brojeva, tu imade milijun brojčanih 
permutacija. Tako igra na ambo (na dva broja) imade preko 4.800 slučajeva; 
igra na terno (tri broja) ima već do 150.000 mogućih slučajeva spojitbe. 
Drugim riečima: Tko igra na dva broja, morao bi preko 4.800 puta uložiti 
ambo, kad bi htio stalno dobiti jedan ambo; a ako bi stalno htio dobiti jedan 
temo, morao bi platiti oko 150.000 puta jedan temo. Država dakle ima 
1000 prednosti pred pojedincima. 

2 Razredna lutrija stoji u tom, da se igra na neki stanoviti broj sre¬ 
ćaka, koje se prođadu za odredjenu svotu (ua pr. Ugarska za 13,000.000 K). 
Od ovih srećaka odredi se broj zgoditaka (kod ug. razr. lutrije ođpada na 
100.000 srećaka 50.000 zgoditaka). Vučenje se brojeva razdieli na ođredjeni 
broj (kod ug. razr. lutrije ima šest razreda, ili vučenja). Odredjeni se zgoditci 

bolja, što spekulira ua imućnije kese U našoj su monarhiji zastu¬ 
pane obadvie vrsti lutrije. U Austriji je mala lutrija doniela go¬ 
dine 1901. do 31 *4 mil. K, — golemu svotu od najnižih slojeva. 
Kada bi ministar financija ukinuo malu lutriju, pa htio ovu svotu 
kao porez utjerati, digla bi se valjda kuka i motika na ovakovo 
,,plienjeuje“, a ovako se dobrovoljno daje. 

U Ugarskoj je postojala mala lutrija od god. 1853. —1868. 
Kada je ove god. Ugarska uredila svoje gospodarstvo prema no¬ 
vomu državno-pravnomu odnošaju, uvela je opet malu lutriju (zak. 
čl. XV. 1868.), koja je postojala sve do god. 1897., kadno bude 
uvedena razredna lutrija. Zak. 61. VII. 1897.. pridržaje državi 
izključivo pravo, da priredjuje razrednu lutriju kroz 20 god.; ali 
joj dopušta, da može to pravo dati u zakup, koji ne smije izna¬ 
šati manje od 2,400.000 K. Kako za ovu lutriju treba silne reklame, 
obično ju daje u zakup. Već prve godine doniela je ta lutrija 
1,213.100 for., a god. 1901. 2,400.000 K, dakle upravo onaj mi¬ 
nimum, dok je u isto vrieme doniela dioničarima (zakupnicima) 
do 20% dividende. Kako se odatle vidi, služi razredna lutrija više 
obogaćenju privatnih kapitalista, nego državi. — Italiji je lutrija, 
doniela preko 67,000.000 lira, — golemu svotu, koja djelomice 
nastaje time, što u susjednoj Švicarskoj nema lutrije. 

d) Kovanje novca, puncovanje i fabrikovanje baruta. 

Pod „novcem" se u pravom smislu razumieva samo kovani 
novac (zlatni, ili srebrni, ili jedan i drugi, već prema valuti). Prema 
tomu, kakova je valuta, dozvoljeno je i privatnicima, da si dadu u 
državnim novčanim kovačnicama kovati novac od surovoga zlata,, 
ili srebra. Za ovo kovanje traži država ođređjenu pristojbu. Ali 
kako privatnici riedko daju kovati novac od svojih suro vina. 
prihod je od toga vrlo čedan. U većini evropskih država prodju i 
godine, a da se ne kuje novac na privatni račun, osobito od kada 
je pala srebru ciena, pa je takvo kovanje obustavljeno. 

Nešto imade država od kovanja sitniša. Ali i to ima granicu, 
koju ođredjuje zakonodavstvo. Nešto je znatniji dohodak od pun- 

razdiele na taj broj vučenja. A da se privuče što više igrača, to se zgoditci 
tako porazmjeste, da na prvi razred padaju najmanji zgoditci, pa onda sve to 
veći. Razumieva se samo po sebi, da kraj tolikih dobitaka može biti večih 
dobitaka razmjerno vrlo malo. Kod ug. razr. lutrije ima tek kojih 140 spo¬ 
mena vriednih zgoditaka, Lako da nismo daleko od istine, reknemo li, da 
100.000 igrača igra na nešto preko 100 zgoditaka. 

covanja. Za svaku naime zlatnu i srebrnu stvar zahtieva država, 
da se imađe dati na priegleđ puncovnomu uredu, prije nego se 
stavi u promet. Puncovni ured iztraži, koliko u izradku imade 
zlata i srebra, pa to označi prema finoći i količini zlata brojevima: 
1, 2, 3, 4. Time je stvar dobila uredovnu svjedočim, a zato traži 
država posebnu pristojbu, koja kod nas iznaša 20 for. po kg 
zlatne, a 3 for. po kg srebrne robe. — Ova je vrst poreza posve 
opravdana, jer štiti s jedne strane obćinstvo od sljeparije, a s druge 
strane oporezuje samo imućnije slojeve. — Na puneovanje se mora 
davati i roba iz inozemstva uvezena. — Ugarski budget imao je 
god. 1897. od puncovanja nešto preko 05.000 for. 

S razloga javne sigurnosti pridržala si je država pravo 
pravljenja baruta i inih praskavih tvari. Ali narod treba ba¬ 
ruta i za svoje potrebe, pa mu se zato mora omogućiti, da dodje 
do njega. Zato su posebni propisi. Privatnik može prodavati i ku¬ 
povati barut samo dozvolom političkih oblasti. — Pravljenjem ba¬ 
ruta rukovodi zajedničko ministarstvo rata, pa zato u njegov resort 
teku i prihodi od prodaje baruta- No nadzor nad vršenjem odre¬ 
daba u tom pogledu pristoji ministarstvu financija. Zadnjih godina 
bila je prođja baruta znatna, jer su se pravili pokusi pucanjem 
na oblake. 


e) Dohodci od državne notne banke. 

U najviše država imadu pojedine banke izključivi privilegij, 
da izdavaju na mjesto kovanoga novca papirne đoznačniee (banknotej. 
Ove su banke u neku ruku privatni posao pod državnim nadzorom, 
ili su državni posao (n. pr. u Rusiji). Banke imadu privelegij, da 
izdavaju po nokoliko stotina milijuna banknota više, nego što imadu 
u pologu gotova novca. No kako svaka banknota predstavlja tražbinu 
na banku (dug bankin posjedniku banknote), to ove bankine note 
predstavljaju bankin dug od nekoliko stotina milijuna, a da banka 
za taj dug ne plača nikakvih kamata svojim vjerovnicima (posjed¬ 
nicima banknota). Odatle notnim bankama znatna korist, od koje 
treba da se i državi ođredjeni dio odstupi. — Rusija je imala g. 
1893. do 2'3 milijuna M, Njemačka g. 1897. oko 5'6 milijuna M 
prihoda od banke. U Francezkoj daje banka državi 100 milijuna 
franaka bezkamatnoga zajma, a to je kojih 3’/ 2 —4 milijuna fra¬ 
naka godišnjega prihoda. Državni prihod od austro-ugarske banke 
prepušta naša monarhija istoj banci na odplatu duga. (U kojem 
razmjeru dieli država dobitak sa bankom, gl. sv. I. str. 175.). 

f) Dohodci od rudarstva. 

Rudarstvo je spadalo nekada medju regale. Budući da ru¬ 
darstvo zahtieva velike kapitale, kojih u srednjem vieku nije bilo, 
zato je država vodila rudarski obrt, ili bi ga kralj podielio kao 
feudalnu đarovinu svojim velikašima. Poslije se je to naravski 
dozvolilo i privatnicima, ali je kraj toga ostalo još iz predjašnjih 
vremena sijaset rudnika u posjedu države. Ove rudnike drže države 
ili u vlastitoj režiji, ili ih davaju u zakup. God. 1901. imala je 
Austrija 19 mil., a Ugarska 53'3 mil. K od svojih ruduika. 

g) Dohodci od raznih pristojba. 

Pristojbe su neka vrst poreza, što si ju pojedinac sam naprti, 
jer ih mora da plati samo onaj, koji od države traži kakovu uslugu 
u svom interesu, ili tko svojim radom sili državne organe na neko 
uredovanje u interesu cjeline. Budući da je ovdje sam pojedinac 
uzrok i začetnik poslovanja državnih organa, to je logično, da on 
nosi i troškove za taj rad drž. organa. Pristojbe su vrlo raznovrstne 
i po svojoj pravnoj naravi, i po svojoj visini. Predaleko bi nas 
odvelo, da ih stanemo nabrajati. Najviše pristojaba dolazi na pod¬ 
ručju pravosudja i nutarnjih posala (u upravi). 1 

Takse su pristojbe posebne vrsti. Mogli bismo ih nazvati 
pristojbama od zvanja i staleža, jer ih plaćaju činovnici, kad budu 
definitivno imenovani, namješteni, svećenici za nadarbine, odličnici 
za odlikovanja, itd. 

1 Biljegovini i pravnoj pristojbi podpađaju: a) svaki pravni posao, koji 
po gradjanskim zakonima prava utemeljuje, prenaša, utvrdjuje, preinačuje, ili 
ukida; b) prieiiosi imetka usljeđ čije smrti; c) 1. sve svjedočbe, 2. podnesci 
privatnih stranaka na kralja, sabor, javne urede, trgovačke i obrtničke, odvjet¬ 
ničke i bilježničke komore, 3. sve knjige, koje se vode o trgovačkim ili obrt¬ 
ničkim poslovima itd., 4. svaki uredovni odpravak, koji podpada pristojbi 
polug tarife, 5. radi stečenja stvarnih prava izhodjeni upisi u javne knjige. 
Tu su dakle spojeno ujedno pravno izhodjeni upisi u javne knjige, prometni 
porezi. — Oprost od biljegovine i pravne pristojbe može se odnositi ili na 
promet, ili na osobu. 

Pravo erara na pristojbu nastaje kod pravnih posala u času, kad je 
pravni posao u tuzemstvu sklopljen, a kod pismenih ugovora danom izdatbe 
izprave. Pravna se pristojba podmiruje ili uporabom biljegž, ili u gotovom 
novcu, i to ili u skalnoj svoti, ili prema vriednosti predmeta po ljestvici sadr¬ 
žanoj u posebnim skrižaljkama (I. II. III.), ili pak po stanovitim postotcima. 
Po tome se diele pristojbe u stalne, postepene (Scala) i postotne, a po načinu,, 
kako se uplaćuju, u biljegovinu i neposrednu pristojbu. (Gl.: Posilović, Finan- 
cijalna znanost, str. 54—55.) 

God. 1901. iznašale su pristojbe i takse u Austriji 154'7, 
u Ugarskoj 81‘5 mil. K. U Englezkoj iznašao je pristojbeni porez 
32,670.000 funti šterlina. Italija je imala od biljegovine 67'9 mil. 
.lira prihoda. 

h) Dohodci od točenja u Ugarskoj i Hrvatskoj. 

Do god. 1888. imale su razne fizičke i jurističke osobe pravo 
na točenje pića. Ove godine odkupi to država, odšteti pojedinca i 
preuzme izključivo pravo točenja pića u svoje ruke. Na taj način 
može da toči i prodaje vino samo onaj, koji za to dobije dozvolu 
od financijalne oblasti. Ova dozvola može se protezati na malo, ili 
na veliko prodavanje pića. Dozvola za malo obrtno prodavanje 
pića proteže se na prodavanje vina izpod 50 litara u zatvorenim 
posudama izvan krčme, 25 lit. piva i inih žestokih pića i izpod 
100 lit. žeste. Prodavanje na veliko proteže so na obrtno proda¬ 
vanje ovih pića iznad spomenutih količina. 1 

Porez od vina iznašao je u Ugarskoj 1899. god. 7,800.000 
for.; razne pristojbe od točenja pića 800.000 for.; porez na pivo 
zajedno sa potrošarinoin 8,400.000 for.; porez na žestu 29,300.000 
for. Kako se vidi, izdašni prihod. 


1 „Svaki toČilae i prodavalac na malo dužan je, od dozvole plaćati za 
toćenje drž. eraru godišnju pristojbu, koja se ima u stalnoj svoti ustanoviti, i 
to različno kod onih, koji imaju dozvolu za neograničeno točenje, a različno 
kod inih toj pristojbi podvrgnutih. Gore spomenuta dozvola može se podieliti 
samo onim osobama, koje su posve pouzdane, te ugarski državljani. Takva 
dozvola može se pravilno podieliti samo za stanovitu prostoriju, odnosno pri¬ 
liku. Dozvolu tu podjeljuje na pismeno podnešenu molbu linaneijalno ravna¬ 
teljstvo, nadležno glede mjesta posla. Kod ustanovljenja pristojbe za dozvolu, 
što no ju ima dotičnik plaćati, uvršćuju se poslovi prema svom obsegu u 
Budimpešti u sedam (drugdje pak u pet) razreda. Mjesta se luče: 1. Budim¬ 
pešta, 2. gradovi s pravom jurisdikcije, ili sa uredjeniin viećern, tor i takove 
obćine, koje su sjedišta jurisdikcije ili kr. sudbenog stola: a) s više od 20.000 
duša, s više od 10.000— 20.000 duša, c) s manje od 10.000 duša. U zakonu 
je ođredjena minimalna pristojba, koja je odmjerena iza svakih 500 duša u 
gore razredjenim mjestima. Poslovi poduzeća točenja i prodavanja piča stoje 
pod dohodarstvenim nadzorom. U takovim mjestima, gdje to pomanjkanje na¬ 
tjecanja nuždnim čini, može za vrieme od po jedne godine ustanoviti ministar 
financija najveću cienu, po kojoj se mogu pića točiti, ili na malo prodavati. 
One hrvatsko-slavonske krajiške bivše obćine, koje su dosele uživale polovicu 
kamata od odštetne glavnice ustanovljene za erar iza vršenog u dotičnoj obćini 
regalnog prava točenja pića, ostaju nadalje u uživanju istih.“ (Posilović, sp. 
-dj. str. 39.) 



303 


§ 5. Porezi. 

Uza sve to, što neke države imadu razmjerno vrlo velikih 
prihoda od svojih dobara (domena; Rusija na pr. preko 133 mil. 
rubalja), ili od svojih poduzeća (kao na pr. Njemačka, odnosno 
Pruska, koja gotovo pol budgeta pokriva dohodcima svojih vlastitih 
poduzeća), ipak svi ti dohodci nedostaju za pokriće državnih potreba. 
Odatle nastaje potreba, da i državljani ostatak potreba svojim pri¬ 
nosima pokriju. Ovi prinosi državljana zovu se porezi. Razmjer, 
u kojem imadu državljani da doprinose za državne potrebe, uredjen 
je zakonom. Prema tomu mogli bismo reći, da su porezi zakonom 
ustanovljeni podatci, što ih državljani imadu od svoga posjedovanja 
podavati državi. 

Pri ođređjivanju poreza treba paziti na razne momente. — 
S financijalnoga gledišta treba nastojati, da se toliko podataka 
uviek pribere, koliko to potrebe državne iziskuju. Ali se s druge 
strane ne smije nipošto s oka smetnuti ni narođno-gospodarski mo- 
menat, t. j. da se narodno gospodarstvo previše ne pritisne. A 
kako ponajvećma državne potrebe rastu, ili padaju prema politici, 
što ju država vodi, to dakako o toj politici ovise i porezi. Stoga 
je pravo rekao francezki neki ministar financija: „Napravite vi 
dobru politiku, a ja ću vam napraviti dobre financije." No i kraj 
najbolje politike i obćenite i financijalne treba paziti na to, da 
državni teret po mogućnosti sve državljaue jednako tišti. 

Narodno gospodarstvo i financije stoje u vrlo tiesnom savezu: 
potonje crpe iz prvoga. Zato o napredku i procvatu narodnoga 
gospodarstva ovisi i napredak financija. Kraj lošega gospodarstva 
može savršeno pobiranje poreza prije ubiti kravu muzaru, nego 
nesavršeno. Zato vriednost financijalne znanosti ne stoji u tom, 
kako će pronaći put i do najskrajnjega novčića plaćateljeva, već 
u tom, da se porezi što pravednije razdiele i da se pronadje takav 
način, po kojem bi porez što manje tištio. Da se čim većma dodje 
u susret drž. potrebama i onim, koji moraju plaćati, treba da 
bude sistem što savršeniji. 

Adam Smith zahtieva od poreza 4 uvjeta: 

„1. Podanici imadu prinašati za uzdržavanje države, i to 
svaki, koliko je moguće primjerenije prema svojoj sposobnosti, t. j. 
primjereno prihodu (dohodku), što ga pod zaštitom države uživa. 

2. Onaj dio poreza, što ga svaki pojedinac ima plaćati, 
biti stalno odredjen. a ne samovoljan. 


mora 

Vrieme, način, količina plaćanja — sve to mora biti jasno 
i točno kako plaćatelju, tako svakomu, koji želi znati. 

3. Svaki porez treba pobirati u ono vrieme i na onaj način, 
kada i kako se čini, da bi plaćatelju najzgodnije bilo. 

4. Svaki porez treba da bude tako zasnovan, da narodu što 
manje novea na jednom iz ruke izbije . .. (Recherches sur la riehesse 
des nations, prev. Garnier, lib. V. ap. II. p. 150. tom. III.). 

Najveći dio kasnijih ekonomista pridružuje se ovomu velikomu 
učitelju i u nazoru, da je porez „dio ili kvota, koju je dužan 
svaki državljanin podavati državi za uzdržavanje 11 , kao i u nazoru, 
kakvi imadu biti porezi. 

Od najnovijih ekonomista najsavršenije je zahtjeve postavio 
na poreze prof. A. Wagner (Finanzwissenschaft, II. pag. 228.). 
Wagner dieli devet principa u četiri hrpe: 

I. Principi financijalne politike: 1. Porezi treba da budu do¬ 
statno odmjereni, da pokazuju potrebe (izdatke). 2. Porezi treba 
da budu elastični, t. j. moraju se dati lako sniziti i povisiti. 

II. Principi ekonomijski: 3. Za poreze treba izabrati zgodne 
izvore. 4. Treba paziti na učinke poreza i na posljedice preba¬ 
civanja (gl. dalje § 6.). 

III. Principi pravednosti ili pravednoga razporezovanja: 5. 
Občenitost poreza, t. j. svatko mora plaćati porez. 6. Jednakost 
pred porezom, t. j. svi moraju biti u jednakoj mjeri oporezovani. 

IV. Principi administrativni ili logički: 7. Izvjestnost o visini 
poreza, t. j. svatko mora znati točno, koliko ima platiti. 8. Zgodnost 
u plaćanju poreza (obzirom na vrieme i način, mjesto itđ.). 9. 
Pobiranje poreza treba da bude skopčano s najnižim troškovima. 

Državne se potrebe moraju namiriti, pa bilo iz oka, ili iz 
boka. Ali kako državne potrebe sada rastu, sada padaju, treba 
tako razporezovati poreze, da se dadu povisiti i sniziti. — Raz- 
porezovanje obavljalo se do sada po dvim načelima: po repar- 
ticionom, ili po kvotitetnom. Reparticiono razporezivanje 
odgovara bolje točki 1., a kvotitetno točki 2. Wagnerove skri- 
žaljke. Po repartieionom sustavu odredi država najprije svoje po¬ 
trebe, pa onda razdieli, koliko koja pokrajina imađe đoprinieti; 
pokrajine opet razdiele svoje dielove na okružja, kotare, obćine itd. 
— Ovaj način oporezovanja imade tu slabu stranu, što može biti 
lako nepravedan, jer dva jednako jaka plaćaoca budu lako ne¬ 
jednako oporezovana, ako stanuju u drugom okružju (kotaru), a 
još lakše se to dogodi plaćaocima raznih pokrajina. Ako pro- 

porcionalna razporezba s vremenom donekle uspije, ali kod novih 
poreza ne uspije nikada. Ovo bi bio idealan način oporezovanja 
onda, kad bi država sastojala iz samih jednako jakih plaćatelja. 
Time dakle, što se po reparticionom razporezivanju težko nadje 
točna proporcionalnost tek iza višegodišnjega izkustva, pokazuje 
se ovaj način ukočenim, skroz nepruživim. 

Mnogo je bolji kvotitetni način, koji ima pred očima 
individualnu gospodarsku jakost plaćaoca. Ako je porez stariji, tad 
se izkustvom može pravedna proporcionalnost pronaći gotovo do 
neke savršenosti, a ako je nov, onda se prema starim porezima traži 
proporcionalnost. Odatle se vidi, da je ovaj način mnogo zgodniji 
po plaćaoca, jer se može od godine do godine ravnati prema imuć- 
tvenim promjenama pojedinca, pa tako i cieloga pučanstva; porez 
se može lako povisiti i sniziti, pa time odmah podati sliku gospo¬ 
darskoga napredovanja, ili nazadovanja za cielo narodno gospo¬ 
darstvo. A to sve dokazuje, da kvotitetni način odgovara 2. točki 
Wagnerovoj. Ali je sa stanovišta države ovaj način manje pogodan. 
Po reparticionom sustavu mora se pučanstvo prilagoditi zahtjevima 
države, po kvotitetnom se mora država prilagoditi pučanstvu. No 
odatle ne treba zaključivati, da bi po kvotitetnom sustavu mogla 
država ostati kraćih rukava, nego po reparticionom, jer u ova- 
kovom slučaju ministar financija nađje načina i sredstava, da ne¬ 
dostatak pokrije: dug, ili nova vrst poreza, ili „savršenija 11 metoda 
pobiranja brzo popune nastalu prazninu. 

§ 6. Izbjegavanje porezu prebacivanjem na druge. 

Razpisivao se porez na kakav bilo načiu, zakonodavac nc zna, 
tko će ga platiti. U premnogo slučajeva ne padne porez na teret 
onomu, na koga zakon nišani, jer se ovaj znade izmaknuti, pa 
porez ili sasvim, ili djelomice drugima naprtiti. Ovo ne bi bilo naj¬ 
veće zlo, jer bi se ovime mogla mnoga neproporcionalnost izrav¬ 
nati. Ali to ugibanje ne služi u najviše slučajeva samo toj svrsi. 
Roscher (Syst. d. Finanzwisseuschaft, 1886.. § 43) kaže, da se u 
glavnom može uzeti odbijanje poreza na druge nepogodnom po¬ 
javom, koja samo povećava neugodnosti, prouzročene novim po¬ 
rezom. U predidućem § 42. iztiče, da se stvar izravnava tek borbom 
izmeđju prodavaoca i kupca, gdje podlegne (t. j. porez podnese) 
onaj, tko je slabiji, t. j. koji je više prisiljen, da kupi, ili proda. 
A obzirom na radničtvo veli isti učenjak, da upravo najslabije pla- 

20 


Milobar: Narodno gospodarstvo. 

ćene vrsti radništva najmanje mogu od sebe odbiti porez, jer su 
najmanje podobne, da povise svoju naplatu, pa si tako nadomjeste 
naterećeni porez. 

Uza sve to, što je prebacivanje poreza na druge nepogodna 
pojava i što unaša u gospodarstvo neko burkanje, ipak ga država 
sama uvadja prva. To se dogadja obično kod potrošarine i kod 
drugih neizravnih poreza. Kod nekih dobara nametne država porez 
na producenta, i to s razloga, što ne može svih državljana tim po¬ 
rezom obteretiti, jer ne zna, ni tko će ta dobra uživati, ni u ko¬ 
likoj mjeri. Tako na pr. porez na šećer, pivo, žestu, čaj itd. mora 
državi platiti producenat, ili onaj trgovac, koji ovu robu uvaža. Pro- 
duoenat i trgovac povisi cienu svojoj robi, pa time sebi naplate 
onu svotu, što su platili za porez. Država vidi ovo unapried, pa 
da sebi olakša posao i da ne obtereti onih, koji ovih dobara ne uži¬ 
vaju, a s druge strane, da ne poštedi trošitelja, oporezuje ova dobra 
odmah kod producenta. Ova vrst uklanjanja porezu, gdje trgovac 
prebacuje porez na kupce, zovu njemački učenjaci počevši od ba¬ 
runa Iločka (Die offentl. Abgaben und Schulden, Stuttgart 1863., 
p. 96), pa do A. Wagnera (o. c. § 380) „Fortvitlzung 11 ., 

Ali može se dogoditi, da kupci ne će da kupuju tu robu, pa 
onda sav ili dio poreza ostane na ledjima trgovcu, ili producentu. 
U ovom su slučaju kupci odvalili porez od sebe, pa ga" navalili 
na trgovca (,,Rtickwttlzung“ — „prevaljivanje 16 ). Iz ovoga je jasno, 
da se porez dade odvaliti (s producenta na trošioee) samo kod 
mnogo tražene ili nuždne robe. 

Treća vrst uklanjanja porezu nastaje tako, da producenat snizi 
troškove izradbe, a trošioci se uklone porezu tako, da prestanu tro¬ 
šiti oporezovanu robu („Abrvalzung 11 ). 1 

A. Wagner pozna još i „Weitervv0lzung“, kada na pr. ve¬ 
liki trgovac uveze robu, pa plati porez, ali ga odvali od sebe na 
medjutržce, ovi opet na sitne trgovce, a ovi napokon na trošioee. 
Nama se čini, da je i ovo ,,Fort\valzung“. Inače, držimo, vrlo 
izpravno nmije Wagner: „Prebacivanje poreza dogadja se u istinu 
često, ali ne uviek bez velikih potežkoća. Nije moguće uviek una¬ 
pried pregledati učinke ove tendencije, niti ih ograničiti, kad su 
se pojavili. Nije dakle moguće uztvrditi, da će se loše provedeno 
razporezovanje popraviti s vremenom samo po sebi (prebacivanjem). 

1 Francezi nazivaju ove tri vrsti: rćpercussion en avant, rćpercussion en 
lUTiiSre; ,,Abw&lzung“ — evasion de 1’impdt. Talijani nazivaju to: translazione 
dei tributi. 

Ne treba davati prednosti starim porezima prema novima u misli, 
da sn stari imali vremena, da se regulišu, jer se nije moguće osvje¬ 
dočiti o tom regulisanju. Čovjek ne smije biti u tom pogledu opti¬ 
mista, već treba nastojati, da se porezima dade od iskona oblik, 
koji će što bolje odgovarati pravici i načelima narodnoga gospo¬ 
darstva (o. c. § 395). 

J. St. Mili misli, da porez na zemljištnu rentu i na dobitak 
poduzetnikov ostaje na onom, na koga glasi, t. j. da se ne dade pre¬ 
bacivati na druge. A što se tiče radničke naplate, tu da strukovno 
i dobro plaćeni radnici obćenito nose sami navaljeni im porez, 
dok ga slabo plaćeni radnici prevale na poslodavca, koji ga onda 
uračuna u izrađbene troškove, t. j. odvali ga 11 a kupce. (Princ., 
V. ex III. § 2). Jos. G-arnier se pita, na koga u zadnjem redu padne 
porez, pa veli, da se na to pitanje i ne može dati podpuno za- 
dovoljujući odgovor, jer se to pitanje ,,ne dade obćenito riešiti" 
(Traite des linances p. 38). Ali na koncu konca misli, da porezi 
padaju na trošioce. 

Prebacivanje poreza ne da se provesti kod svih dobara. Po¬ 
rezi se redovito prebacuju kod potrošariuske robe. Izravni se po¬ 
rezi teže dadu prebaciti na drugoga. 

Ad. Smith misli, da porez na prirađke od zemljišta, jer pred¬ 
stavljaju zemljištnu rentu, padaju na teret vlastniku zemljišta. Porez 
na kuće, vrata, prozore snizuje najamninu, pa zato, veli Smitli, 
pada porez na teret kućevlastniku. Ako zakonodavac oporeže profit 
(dobit poduzetuikovu), tada taj porez plaća na koncu trošilac. Porez 
na radničku plaću čini, da plaća poraste, pa time radničtvo odva- 
ljuje taj porez na poslodavca, a ovaj opet na trošioce (o. c. lib. 
V. cap. X). Kako se vidi, pisci su različnoga mnienja o tom, 
koga porez konačno tišti. Mi se slažemo s Garnieroin. 

§ 7. Porezni sistemi. 

a) Proporcionalni, progresivni i mješoviti porezni 

sustav. 

Svi ekonomisti bez razlike uče, da porezi imadu biti obćeniti, 
t. j. nitko ne smije biti oprošten od poreza; dalje, da svi imadu 
biti „razmjerno jednako" obterećeni. Ali razlika mnienja nastaje o 
tom, što to znači: „razmjerno jednako obterećeni". Jedni vele, da 
proporcionalno obterećenje znači proporcionalno prinašauje poreza ; 

drugi misle, da obterećenje ima biti razmjerno jednako osjet- 

* 

ljivo. — Ovim dvama nazorima odgovaraju dva različna porezna 
sistema: proporcionalni i progresivni. 

Danas je najobičajniji proporcionalni sistem, t. j. prema imetku 
i dohođku plaća se stanoviti postotak za porez, pa imao tko 1000 
ili 100.000 K prihoda. Ovo je u istinu „razmjerno obterećenje 11 
po kvoti, ali nije jednako osjetljivo. Tko ima 1000 K dohodka, 
pa od toga plati 200 K poreza, taj će se morati stiskati na kruhu 
i ruhu; tko od 100.000 plati 20.000, taj će si samo manje razkošja 
priuštiti. — Zato se na ovaj porezni sistem tuže siromašniji slojevi, 
a da imadu razloga, vidi se iz ove skrižaljke. 1 

Ovdje je porez proporcionalno razdieljen, no da II. uzmogne 
od brutto-prihoda platiti 10°/ 0 , mora za 40 M manje jesti, a V. 
ima povrh udobnoga namirenja svih potroba još 2450 M, a VI. 
13.0(0 M. 

Ako se oporezuje samo čisti (netto) prihod, stoji dakako svaki 
pojedini bolje; ali dok II. jedva ima na tjedan (55 tjedana) jednu 
marku (na dan oko 8 novč.) za potrošak povrh najnuždnijega za 
život, dotle je čisti ostatak bogatijih slojeva još veći. Kod II. stvar 
stoji toliko bolje, što ne mora gladovati. 

Ali treba na umu držati, da je hrana, stan, odielo, razsvjcta 
itd. da su to nuždne stvari, s kojih se dade lako odvaliti na¬ 
metnuti porez. S toga su ova najnuždnija za život dobra obtere- 
ćena potrošarinom, koju plaća I. od svojih 600 M kao i VI. od 
svojih 40.000 M. Uzmemo li k tomu, daje I. za hranu izdao 71 °/ 0 
od svojega prihoda, dok je VI. dao samo 17%, to je očevidno, 
da je I. razmjerno više obterećen potrošarinom, nego VI. No kraj 
sve te očevidnosti tomu se pomoći ne može. Država obtereti porezom 

1 Sr. Philippovich: Pol. Oek., I. 338. 

prodavaoca brašna i kruha, prodavalac odbije taj porez na trošioca 
na jednaki način, jer on ne može računati jednomu kruh 10, a 
drugomu 20 fil. Tako biva sa šećerom, tako s kavom itd. — 
Upravo u potrošarini nc da se izbjeći proporcionalnomu sustavu 
oporezavanja. Ali ako se ovdje ne može siromašnijemu pučanstvu 
olakotiti teret poreza, odatle još ne sliedi, da se ne bi dao uvesti 
kakav razboriti mješoviti sustav. To su zamictili gotovo svi ekono¬ 
misti, pa su mnogi zahtievali, da bi se uveo: 

b) Progresivni sustav o p o r e z o v an j a. 

Siromašnije pučanstvo, naročito raduičtvo i socijalisti zahtievaju 
na sva usta ovaj sistem, koji stoji u tom, da se postepeno prema vi¬ 
sini prihoda povisi procenat porezne kvote. Proti ovomu sistemu bo¬ 
gatiji se slojevi jednako žilavo bore, kako ga siromašniji zahtievaju. 
Adam Smith veli: „Nije jako nerazborito, da bogati doprinašaju za 
državne potrebe ne samo proporcionalno prema svomu do- 
hodku, nego i nešto preko ove proporcije 11 (o. c. t. III. p. 206). 
Ovime je očito izjavio ovaj velikan, da ne bi bio proti progresiji. 
Ali ta progresija morala bi biti svakako vrlo umjerena, jer na 
drugome mjestu veli, da se kamati na glavnice ne bi smjeli jačim 
porezom obteretiti radi toga, što bi se u tom slučaju kapital izselio. 
Borba se kao u politici, tako i u znanosti vodi za i proti već preko 
jednoga stoljeća, ali se pitanje još nije konačno riešilo. Ima pisaca, 
koje gotovo groznica strese na riec „progresivni porezi 1 '. Pristaše 
proporcionalnoga sistema rado spominju Proudhona, koji (nezado¬ 
voljan ni s kojim sistemom u cielom narodnom gospodarstvu, pa 
zato svuda traži „kontradikcije 11 ) se je najodlučnije izjavio proti pro¬ 
gresivnomu sistemu nazvavši ga „čistim licemjerstvom, kukavnom i 
sramotnom trgovinom (,,une pure hjpocrisie, une lache et honteuse 
transaction 11 ; Theorie de l’impot 1861., p. 211.). Rekao tko, što mu 
drago, progresivni porez izlazi na isto kao na zabranu produkcije, 
u konfiskaciju, ili u najboljem slučaju u mistifikaciju naroda 11 (o. c. 
p. 219). Ali je svakako vrlo značajna jedna izreka, koja je po¬ 
dobna, da dobrano uzdrma sve, što je Proudhon naveo proti ovomu 
sistemu: „ . . . progresija ne će promieniti smjera; ona se ne će 
oboriti na bogata, ona će se stegnuti na lagahno ublaženje u korist 
siromašnoga (a un Ićger adoucissement en faveur du pauvre, p. 
211). P. Leroy-Beaulieu (Traitć de la science des finances) je odlučno 
proti ovomu sistemu. On se čudi, kako su mogli ekonomisti ovu 
nauku naučati, pa ide da dokaže, kako je to prazna i kriva teorija 

(„vaine et fausse“). „Što bi se reklo o pekaru, trgovcu, ili kramaru, 
koji jednu te istu robu ne bi htio prodavati uz istu cienu, već bi 
joj dizao cienu prema imutku kupca“ . . . „Ova je teorija pače 
opasna, jer polazeći s načela, da žrtve imadu biti jednake, ona 
ima nesavladivu tendenciju, da želi izpravljati socijalne nejedna¬ 
kosti ; tu ima zastranjivanja, koje je fatalno . . . Progresivni porez 
jest samovolja . . . Ovaj .sistem silio bi bogatijega na prievaru, ili 
izselenje“ (I. p. 145.). 

Neka nam bude dozvoljeno dodati jednu, dvie primjetbe. Sa 
svojim primjerom pekara i trgovca vrli učenjak nije nego samo 
djelomice opravdao svoje neprijateljstvo proti ovomu sistemu. On 
je tim primjerom samo to dokazao, da se jedan dio porezfi, ne 
može progresivno oporezovati (potrosarinski porezi) — i više ništa. 
Ako se vrli učenjak boji tendencije socijalnoga niveliranja, to je 
zato, jer on zamjenjuje financijalne potrebe države sa socijalno-poli- 
tičkim strujama sadašnjosti. Fiscus ide za tim, da nađje vrela za 
državne potrebe, a progresivni sistem veli: tamo, gdje progresivno 
pritiče, neka se progresivno crpe. — Da progresivni sistem može 
biti samovolja, to stoji, no koji ne može biti? Zar proporcionalni 
sistem ne može isto tako ubijati siromaha i još jače, nego progre¬ 
sivni bogataša? Napokon progresivni sistem ne mora biti geome¬ 
trijske naravi, dok se L-B. na nj obara, kao da drugačiji ne može biti. 

Mi bismo mogli prosliediti nabrajajući ugledne učenjake, koji 
su za proporcionalni sustav, kao i takove, koji su za progresivni. 
Ali imade i takovih, koji su za progresivni sustav, ali ipak pre¬ 
poručuju proporcionalni. Takav je na pr. A. "VVagner. „Ako ste 
za privatni posjed, kako postoji u današnjoj družtvenoj organiza¬ 
ciji, tad morate biti za proporcionalni porez; ako pak mislite, da 
imate pravo modifikovati pravo vlastničtva i nivelirati (izjednači¬ 
vati) imetke, prihvatite progresivni porez, jer je to dobro sredstvo 
za tu svrhu“ (Finanzvrissenschaft, II. § 397.). Još bismo mogli 
spomenuti tri odlična ekonomista, koji su skloni radničtvu, ali pro¬ 
gresivni porez odbijaju. To je Roscher, L. V. Stein i Sehmoller. 
Ovu trojicu, kao i još neke druge, pobija F. J. Neumann (Die 
Progressive Einkommensteuer, 1870). On pobija tvrdnju, da bi pro¬ 
gresivni porez imao svrhu, da izjednačuje imetke, jer da to nije 
zadaća jednoga poreza. On dozvoljava jedino dva prigovora: „Samo 
dva prigovora su od vriednosti: prvo, što nema stalnoga i bez 
prigovora ključa za progresiju, tako da bi se ograničila svaka 
samovolja ; za tim, da bi progresivni porez u burnim vremenima 

mogao služiti oruđjem za uništenje vlastničtva 11 (p. 14(3.). Na ovo 
nam je primietiti: Sto se tiče ključa, koji bi ograničivao svaku 
samovolju, taj se nije pronašao, jer so u praksi nije pokušao naći. 
Nedostaje nam izkustva. Do sada se je praksa bojala pojaviti se 
pred velikom vikom teorije. A ipak Niemac veli: „Probiercn geht 
iiber Stuđieren. 11 U Pruskoj je uveden progresivni sistem, pa ipak 
nije prouzročio onih strahota, kojih se mnogi boje: niti se je 
imetak izjednačio, niti su se bogataši izselili. I ovdje naime vrieđi 
pravilo o prirodnim zakonima: oni djeluju u onolikoj sili, koliku 
im slobodu djelovanja dade družtvo. I najbolji zakoni mogu zlo 
djelovati, ako se zlo aplikuju. 

A što se tiče prigovora, da bi u burno doba mogla progre¬ 
sija uništiti vlastničtvo, to nam se čini, da je taj strah neosnovan. 
Jer nastanu li kada tako burna vremena, da se bude htjelo uni¬ 
štiti instituciju vlastničtva, tad je ne će spasiti niti najsavršeniji 
proporcionalni sistem. Mi priznajemo, da bi progresivni porezni 
sistem mogao biti pogibeljan u manje civilizovanim zemljama i 
ondje, gdje bi mase odlučivale nad inteligentnim pučanstvom. Ali 
u civilizovanim zemljama, gdje strasti i instinkti ne potamnjuju i 
i ne paralizuju razbora, tamo umjereni progresivni sistem ne samo 
da ne bi počinio zla, već pače mnogo dobra: on bi izravnao teret, 
što ga nanašaju potrošarinski porezi siromašnijemu pučanstvu, a i 
država bi od njih imala više prihoda, dok bi se siromašnijemu pu¬ 
čanstvu dala ipak osjetljiva polakšica. Sliedeća će nam skrižaljka 
pokazati, kako su siromašniji slojevi teže obterećeni potrošarinom, 
nego imućni (1.: prihod, 2.: potrošak na hranu, odielo, ogrjev i 
posvjet, 3.: potrošarina [ --10% potroška]): 



1. 

2. 

♦> 

o. 

I. 

1000 

03-96 

9-4 

II. 

2000 

86-3 

8'6 

III. 

3000 

82-4 

8-2 

IV 

5000 

58-8 

5-8 

V. 

40.000 

41-8 

4'2 


Iz ovoga se vidi, da potrošarina tišti malone dvostruko ubo¬ 
goga I., nego gavana V. A to nije pravo. Ali zar bi bilo neoprav¬ 
dano, kad bi V. platio onoliko više procenata izravnih poreza, koliko 
je I. platio više potrošarine? — Pristaše proporcionalnoga sustava 
vele: Pravo je, da V. plati u onom razmjeru, u kojem plaća I., 
ali se pita: Može li I. da plati u onom razmjeru, u kojem V., 




312 


pošto je već u dvostrukom razmjeru platio potrošarinski porez ? 
Kada se ovako pitanje postavi, onda ne zvuci baš jasno onaj „pra¬ 
vedno je“ proporcionalaca. 

Pita li se, kako bi država prolazila pri progresivnom porezu, 
čujemo proporcionalce, gdje vele: ako je progresija umjerena, onda 
država nema od nje koristi; a ako je jaka, onda ubija, ruinira 
imućne. — Da vidimo. 


Proporcionalni sistem 

Progresivni sistem 

Dohodak 

Porez 

Ostatak 

doliodka 

Do 

hod a k 

Porez 

Ostatak 

dohodka 

« % 

u for. 

U °/ 
u .'() 

u for. 

A 500 

5 

25 

475 

A 

500 

2 

10 

490 

B 1.000 

5 

50 

950 

B 

1.000 

3 

30 

970 

0 2.000 

5 

100 

1.900 

O 

2.000 

5 

100 

1.900 

D 5.000 

5 

250 

4.750 

D 

5.000 

7 

350 

4.650 

E 10.000 

5 

500 

9.500 

E 

10.000 

8 

800 

9.200 


5 

025 




5 

1290 



Mi smo ove primjere uzeli onako pro libitu, kako su nam 
upravo pod ruku pali. 

Iz svega se ovoga razabire, da je progresivni sustav vrlo 
elastičan. On može lako nedostatke popraviti, ali može i ljuto po¬ 
sjeći. Prije svega on zahtieva u velike tehnički savršeno odmjeri- 
vanje i ocjenjivanje svih okolnosti, ponajpače što savjestniji obzir 
na najpreče potrebe, odnosno što točnije uvaženje potrošarinskoga 
poreza. Razumieva se samo po sebi, da će bogataš — bude li 
znao, da će morati tim veći proeenat platiti izravnoga poreza, čim 
je platio manji proeenat na potrošarinu — izjaviti, da mnogo troši 
za življenje, odnosno da plaća veliki proeenat potrošarine. Ali ovomu 
moraju pomoći drugi porezi, pa bi onda trebalo ustanoviti poprečnu 
kvotu, koja odpada na životne potrebe od stanovitoga prihoda. Ovo 
pak vodi do novoga sustava oporezovanja. 

c) Mješoviti sustavi oporezovanja: Degresivni sustav. 

Roscher spočituje progresivnomu sustavu taj nedostatak, što 
ne može pokazati takove ljestvice, ili tarife, koja bi se mogla obće- 
nito prihvatiti. A bez nje nastaje ozbiljna pogibao po družtvo u 
demokratskim državama, gdje prevladjuje proletarijat (gdje ima 
većinu), koji smatra bogate za neprijatelje van zakona (bez za¬ 
štite). Zato on, koji u obće želi svima ugoditi, želi, da bi se siro¬ 
mašnijima pomoglo, a da se ne bi uvadjao progresivni sistem. On 

opaža i sam, da pod proporcionalnim sustavom teže dišu siromašniji 
slojevi, pa zato bi on pridržao proporcionalni sistem samo za bo¬ 
gatije, dok za siromašnije preporuča t. zv. đegresiju (Syst. d. 
Finanzwiss., 1886., § 48.). Po ovom sistemu bilo bi oporezovanje 
od prilike ovako: 

dohodak porez 

od do (uklj.) u % 

1 500 0 

500 600 2 

600 700 3 

800 900 4 

900 1000 5 

1000 10.000 6 

10.000 100.000 6 

100.000 oo 6 

Ovaj sistem dobio je dakle naslov „degresivni" zato, što 
na pr. dohodci od granice označene dohođkom od 1000 prema 
ekzistentnomu minimumu u postotcima padaju. Ni ovaj sistem ne 
odgovara posve pravednosti, jer nije istina, da će 6°/ 0 od svoga 
doliodka platiti jednako lako onaj, kojemu dohodak nosi samo 
1000, kao i onaj, kojemu dohodak dosiže 10 ili 100 tisuća. 

Eisenhart predlaže, neka bi se ustanovio neki minimum, koji 
bi bio prost od poreza. Sav ostali prihod preko ovoga minimuma 
imao bi se smatrati slobodnim prihodom (freies Einkommen) te 
progresivno oporezovati (Die Kunst der Besteuerung, Berlin, 1868). 
Evo skrižaljke njegova sustava uzev 100 za minimum, koji se ne 
oporezuje (1.: prihod, 2.: slobodni prihod, koji se ne oporezuje, 
3.: visina poreza): 

1. 2. 3. 


A 

200 

100 

5 

B 

300 

200 

10 

C 

400 

300 

15 

D 

500 

400 

20 

E 

1000 

900 

45 

F 

10.000 

9900 

495 


Eisenhartov se sustav nama ne čini prikladnim, kao i nikoja 
druga progresija, gdje se brojke onako samo od prilike, dakle sa¬ 
movoljno postavljaju. Prihodu A odmah se polovica prihoda oprosti 
od poreza, dok se F-u gotovo savkoliki prihod progresivno obtereti. 
Onih 100 K doista ne znači za F nikakovo olakšanje. 

d) P r o p o r c i o n a 1 n o - p r o g r e s i v n i sustav. 

Mi držimo, da se i mješoviti porezni sistem mora oslanjati 
na zbiljske činjenice, a te su po našem mnienju potrošak za naj- 
nužđnije potrebe, gdje je u potrošku sadržan već potrošarinski porez. 
Po našem je mnienju ovaj potrošarinski porez naravna skala, 
kako bi rekao Roscher. obćenito uporabivi tarif za progresiju. Uza 
to je tako elastičan, da se dade prilagoditi svakomu individualnomu 
prihodu. Cieli sistem mi si predstavljamo ovako: Država hoće da 
oporezuje svaki prihod na pr. sa 30% poreza. To je eto u načelu 
proporcionalni sustav. Ali ovdje treba uzeti na oko obterećenje po- 
trošarinskiin porezom, pa staviti u obratni omjer ostale poreze 
napram njemu, t. j. u onoj mjeri, u kojoj je prihod obterećen po- 
trošarinom, u onom omjeru neka bude odterećen u drugom porezu. 
Slikovito bi se ovaj sustav predočio (prema Philippovichevoj skri- 
žaljci) ovako (gdje 1. znači dohodak, 2. potrošak na najnuždnije 
potrošarinom [od 10% na pr.] obterećene izdatke, 3. potrošarinu 
po 10%, 4. slobodni dohodak, koji podnaša osjetljivu progresiju): 


1 . 

2. 

o 

<). 


4. 

1000 M 

94% 

9'4% 

6% 

60 

2000 „ 

86% 

8'6% 

14% 

280 

3000 „ 

82% 

8'2% 

18% 

540 

5000 „ 

58% 

5'8% 

42% 

2100 

40.000 „ 

42% 

4-2% 

58% 

23.200 


Da se ovi dohodci prema potrebama države visoko obterete 
(na pr. sa 30%), a kraj toga pravedno razdiele, trebalo bi ovaj 
„slobodni prihođ“ progresijom, kojoj je potrošarina mjerilom, ob- 
teretiti, t. j. 


Dohodak 

Slobodni 

prihod 

Progresivno 

(40%— 

obtercćenje 

■9"4%) 

Poređimo proporc. por 
na pr. 15% 

1000 

60 

20-6% - 

^ 12-36 

2000 

150 

2000 

280 

21-4% - 

= 59-92 

2000 - 

= 300 

3000 

540 

21-8% - 

117-72 

3000 

= 450 

5000 

2100 

24-2% - 

508-20 

5000 

750 

40.000 

23.200 

25-8% 

5985’60 

40.000 - 

6000 




6683-80 


7650 


Država bi dobila po ovoj progresiji 6.083'80, a to ne bi odgova¬ 
ralo niti 15% proporc. oporczovanju, pa ipak kolika olakšica za 
manje prihode! Ova progresija izravnava težinu, jer čim tko 
manje plaća na potrošarini, tim veći procenat mora da plati na 

drugom porezu. A ta povišica nije samovoljno ustanovljena, već 
ovisi opet o samom prihodu. Porez je u jednu ruku proporcio¬ 
nalan, jer se veli: svaki čisti prihod ima da plati 3O°/ 0 ; a i pro¬ 
gresivan, jer u onom omjeru raste progresija, u kojem pada potro- 
šarina. Naravski, da bi se tu imala u prvom redu pronaći približna 
(prosječna) mjera potroška za svaki razred prihoda. Pomoću sta¬ 
tistike to ne bi bilo težko pronaći, a pomoću valovnice dalo bi se 
korigovati u svakom pojedinom slučaju. 1 Proporcionalno-pro- 
gresivni sustav izbjegava glavnim prigovorima, što se dižu protiv 
progresivnoga sustava. Ovdje nema samovolje: 1. jer je temelj 
svemu podpuni obzir na glavne potrebe i s njima skopčani prihod; 
2. ovdje je dana naravna skala za progresiju: naime proporcija 
(razmjer) potrošarinskoga obterećenja; 3. ova se progresija ne može 
do bezkrajne visine navijati, budući da je zakonom načelno odre- 
djeno, do koje se visine prihod obterećuje porezom. Ako je za¬ 
konom ustanovljeno, da se prihod obterećuje sa 10°/ 0 , ili 15°/ 0 po¬ 
rezom, tad jc to zakonom određjena medja progresiji. 


1 Tako smo si mi na temelju raznih statistika sastavili sliedeću, fak¬ 
tičnomu stanju približno odgovarajuću ljestvicu, uzimajući 10% za obće porezno 
obterećenje: 


Pribod 

od 

mie zazivot . /0 1 „, 

J . . nnom u °L 

st van ,0 

Progres, ob- Ostatak 
tereć. ostal. iza 

porezom potroš. 

Progres, 
porez u 
svotama 

Čisti 

ostatak 

iza 

poreza 

500 

99 % 

495 

9-9 

0-1 % 

od 5 M 

003 

4-97 

600 

98'5% 

591 

9-85 

0-15% 

9 n 

0-033 

8-98 

700 

98 % 

686 

9-8 

0-2 % 

14 ,, 

0-028 

13-97 

800 

97-5% 

780 

9-75 

0-25% 

20 ., 

005 

19-95 

900 

97 % 

873 

9-7 

0-3 % 

27 „ 

0-09 

26-91 

1000 

95 % 

950 

9-5 

0-5 % 

* 30 „ 

0-25 

49-75 

2000 

85 % 

1700 

8-5 

1-5 7o 

„ 300 

4-50 

295-50 

3000 

80 % 

2400 

S 

2-0 7o 

o 

O 

12-00 

588-00 

5000 

70 % 

3500 

7 

3-0 % 

„ 1500 „ 

45-00 

1455-00 

10.000 

60 % 

6000 

6 

4-0 % 

„ 4000 ,, 

16000 

3840-00 

20.000 

55 »/ D 

11.000 

5'5 

4-5 % 

„ 9000 „ 

40500 

9596-00 

30.000 

50 % 

15.000 

5-0 

5-0 % 

„ 15.000 „ 

750-00 

14.25000 

40.000 

45 7 ° 

18.000 

4-5 

5-5 % 

„ 22.000 „ 

1210-00 

20.790-00 

50.000 

40 % 

20.000 

4-0 

6-0 % 

„ 30.000 „ 

1800-00 

28.200‘00 

70.000 

35 % 

24.500 

3o 

6-5 % 

„ 45.000 „ 

2925-00 

42.075-00 

80.000 

34 % 

27.200 

34 

6-6 % 

„ 52.000 ., 

3432-00 

48.568-00 

90.000 

33 % 

29.700 

3'3 

6-7 »4 

„ 60.300 „ 

4040-10 

56.260-00 

100.000 

32 % 

32.000 

3-2 

«-8 % 

„ 68.000 „ 

4624-00 

63.37600 


Ovo je, opetujemo, samo približna slika faktičnoga stanja, koju smo 
ovdje naveli, samo da prikažemo, kako bi od prilike rasla progresija po ovom 

Iz svega se ovoga razabira, da proporcionalni sustav preob- 
terećuje siromašnije, a progresivni nerazmjerno tišti bogate slojeve; 
degresivni svaljuje svu težinu na srednje slojeve, dok najbogatije 
uzima u zaštitu kao i najsiromašnije. Mi smo u našem proporcio¬ 
nalno progresivnom sistemu nastojali pravedno i jednako obteretiti 
sve slojeve. 

§ 8. Narodno-gospodarstveni momenat ltod oporezovanja. 

Financijalna politika treba da ima i dosta barem u načelu 
odredjenu granicu za svoje operacije, a ta je granica narodno- 
gospodarski interes. Financijalna politika ne smije da svojini 
radom podrezuje koren narodnomu gospodarstvu, jer bi time pod- 
grizala i sama sebi uvjet obstanka. Financije su plod i krošnja iz 
stabla narodnoga gospodarstva. A da se narodnomu gospodarstvu 
oporezovanjem ne zada takova ozleda, koja bi ga uzdrmala, mora 
se paziti na dvoje: 

Porez ne smije biti tolik, da bi smanjio potrebitu prometnu 
glavnicu, jer gdje nje dovoljno nema, tu ne može biti ni pra¬ 
voga govora o razboritom gospodarstvu, koje gospodaru dopušta 
da na području tržišta izrabi zgodne momente (da' prodaje i ku¬ 
puje u najzgodnije vrieme). Porez ne smije da zasieče u najnuždniju 
prometnu glavnicu i zato, što je tim neravno zadro i u samu sta¬ 
jaću glavnicu. Gospodar će naime nemajući dovoljno prometne glav¬ 
nice nastojati, da si ju pribavi na trošak stajaće glavnice. U tom 
slučaju može se djelovanje poreza nazvati izravno razornim. Da¬ 
našnji gospodarski sistem, koji je mobilizovao seljački gradjanski 
stalež, te sve okolnosti za brzo osiromašenje ovih dvaju staleža 
olakotio, — nije se pobrinuo za to, da barem porez poštedi ove 
slojeve, već je uveo takav porezni sistem (proporcionalni), koji 
propadaj ude još jače pri tište. — Narodno-gospodarski momenat 

sustavu. Država može dakako da sastavi kud i kamo pouzdaniju statistiku, pa 
prema tomu i progresivnu skalu. Naravski, ovakova skala bila bi samo od 
prosječne vrieđnosti, te bi morala liberalno dozvoljavati korekture. Tako na pr. 
A i B imađu po 30.000 prihoda. Po prosječnoj skali oni bi trošili oko OO’/o 
na kućanstvo, ili 5% potroš. poreza. Ali B ima na pr. 7 djece, a A je udovac 
bez djece. Iz valovnica razabere povjerenstvo, da B troši na kuću (obitelj) na 
pr. 25.000, a A samo 10.000. Ovdje dakako nastaje razlika, koja bi se dala ovako 
izgladiti: B je platio s potrošarinom oko 8 - 5f| poreza, pa mu se drugi po¬ 
rezi zato snize sa 5% na 1'5%- Kod A ide se obratno: On je potrošio samo 
V* svojega prihoda, pa je pri tom platio i samo ’/, poreza, zato ima da pri 
drugim porezima plati b'7% od ostatka prihoda. 

zahtieva dakle takodjer, da se uvede takav sistem, koji će pra¬ 
vednije porazdieliti terete. Nije to jedina pogreška današnjega su¬ 
stava, jer ćemo još vidjeti, kako postojeći sustav ide na ruku bo¬ 
gatim slojevima. Mora se doduše priznati, da države idu za tim, 
kako bi ovu nepravicu ograničile i umanjile u okviru postojećega 
sustava, ali su to tek palijativna sredstva, jer bi valjalo sam sustav 
promieniti. — Utješljivo je, što države iznašaju takova sredstva za 
procjenjivanje dohodka, koja idu za tim, da zahvate i onakove 
đohođke, koji se dosta lako poreznikovu oku uklone. Ova sredstva 
su valovnice i savršeniji katastri. 

Valovnice su procjenbeni arei, na kojima gospodar ima da 
po svojoj savjesti sam izkaže, kakovih ima prihoda i koliko, go¬ 
spodar se sam taksira. Protiv valovnica seje digla graja na državu: 
da sama zavadja državljane na prekršaje, dok uvadja takove norme, 
za koje unapried znade, da se ne će obdržavati. Razumije se samo 
po sebi, da bi samo taksi ranje vodilo do bezbroj neistina, te bi valov¬ 
nica imala neznatnu ili gotovo nikakvu vriednost, kad bi se gospo¬ 
daru prepustilo na volju: hoće li, ne će li reći istinu. Ali kad se 
država pobrine i za takova sredstva, kojima može prinukati, da se 
istinito samotaksuje, onda se ovoj uredbi ne može poreći zname¬ 
nitost. Sredstvo, koje valovanju daje toliko ozbiljnosti, da se ne 
izvrgne u pustu komediju, to su odbori, kojima je dužnost, da 
valovanje svestrano prouče i izpitaju; a s druge su strane postav¬ 
ljene i osjetljive kazne na krivo valovanje. Neki su se pisci htjeli 
sakriti za ledi a nižih slojeva, pa su u njihovo ime zahticvali odstra¬ 
njenje tih valovnica, veleći, da u mnogo slučajeva pojedinac go¬ 
spodar i ne može valovati svoj prihod, a osobito se to lako dogadja 
kod seljačkih i nižih slojeva. Ali ovo je samo izgovor, jer valovnice 
ne pritiskuju seljaka i nižih slojeva, već baš one slojeve, koji sami 
mogu dobro valovati svoj prihod. Razumieva se samo po sebi, da 
je malo težko ljudima, po svom đružtvenom položaju vrlo ugled¬ 
nima, da đodju u sukob s kaznama, a težko im je dobrovoljno 
nametnuti si porez na mnogi dohodak od vriednostnih papira, koji 
bi se bez te nesretne valovnice mogao zabašuriti. Za niže slojeve,, 
za siromašnije posjednike \alovniea nije nipošto neprilična, već se 
može smatrati upravo pomagalom za odterećenje. Mali seljački 
posjed i mali obrt (koliko je imobilarni posjednik) oporezuju se 
naime prema podatcima katastra, koji je sastavljen prema prosu- 
djivanju drugih, pa mu je zato valovnica neka vrst korektive: u 
valovnici zastupa mali posjednik sama sebe protiv ocjene drugih. 

Dok su valovnice u prvom redu za to, da taksiraju mobilni 
(pokretni) imetak, služe za ocjenu nekretnina katastri. 

Katastri sadržavaju (ili bi imali sadržavati) sve podatke 
za preračunavanje čistoga prihoda od nekretnina, u prvom redu od 
zemljišta. Katastar se naziva prihodnim, ili vriednostnim, prema 
tomu, da li mu je svrha, da pronadje vrieđnost prihoda, ili pak 
vrieđnost glavnice kojega zemljišta. Razumieva se, da katastar ne 
može odrediti precizne vrieđnosti nekoga zemljišta, jer prihod nije 
svake godine jednak; ali katastar i ne smije postavljati ovakve 
absolutne ocjene, jer njegova ocjena vriedi za stanoviti broj godina 
unaprieđ, služi dakle podlogom za ođmjerivanje poreza za nekoliko 
godina unaprieđ, a u to vrieme može se dogoditi štokakvih pro¬ 
mjena. S toga ima katastar relativnu vrieđnost, jer može da odmjeri 
samo približnu prosječnu vrieđnost i prihoda i glavnične vrieđ¬ 
nosti kojega zemljišta. Iz ovoga se već vidi, kako su valovnice 
zgodna uredba, jer se one obično svake godine izpunjuju. Katastar 
odredjuje dakle prosječni brutto-prihod zemljišta, t. j. ne odbija od 
prihoda uložene glavnice i rada. Ali se kod odmjerenja poreza ima 
to uzeti u obzir, te se porez odmjeri samo prema čistomu prihodu. 
Velika je nepravica, što katastar ne uzima u obzir dugova, tako 
da prezaduženi posjednik mora da plati jednaki porez kao i onaj, 
koji nema dugova, ako se ne zna poslužiti valovnicom. 

Katastar i valovnica se nadopunjuju: Valovnica je nadopunjak 
i korektura nedostataka u katastru, dok je katastar tvrda podloga 
za prosudjivanje valovnica. 1 

Kako smo prije spomenuli, katastar ustanovljuje ili prihod, 
ili vrieđnost zemljišta. Pita se sada: koja se vrieđnost ima usta¬ 
noviti: da li uporabna, ili prometna? (Sr. str. 42. § 7.). Ako se 
na pr. koje gradilište oporezuje po velikoj svojoj prometnoj vried- 

1 Kod nas su novi katastri uređjeni zak. čl. zaj. ug.-luv. sabora VIT. 
1879. i XL. 1881., a ođređjuju porez na osnovu čistoga prihoda, (.'istim pri¬ 
hodom uzeta je vrieđnost srednje ljetine uz obično gospodarenje. S posjedom 
skopčana prava kao ni tereti ne uzimaju se u obzir. Cisti prihod ustanovljen 
je polag težatbenih vrsti i po razredima (8 njih) kakvoće. Za svaki procjenbeni 
kotar ustanovljena je redovito jedna ljestvica čistoga prihoda za svaku težat- 
benu vrstu. Cisti prihod uzima u obzir ciene plodina i troškove gospodarenja. 
Zemljarina obterećuje zemljištni posjed, pa ju mora plaćati faktični posjednik. 
Očevidnost zemaljskoga katastra povjerena je posebnim državnim organima za 
očeviđnost zemljarine (zak. čl. zaj. ug.-brv. sab. XXII. 1885.), kojima je posao, 
da provadjaju promjene u osobi posjednika, u predmetu poreza, ili glede rneđje 
oblina i privremena oprosta poreza n katastralnim operatima (Gl. Posilović, p. 78.). 

nosti, posjednik mora platiti možda pet puta više poreza, nego što 
ima prihoda (a često ga i nema nikakvoga); ako se pak ocieni po 
uporabnoj vriednosti, onda je katastar opet nepodpun, jer ne pred¬ 
stavlja podpune vriednosti posjeda. Zato bi katastar morao sadrža¬ 
vati jednu i drugu vriednost, a porez ustanovljivati po uporabnoj 
vriednosti, odnosno prema prihodu. 

§ 9. Vrsti poreza. 

U glavnom se razne vrsti poreza diele u dvie velike hrpe: 
izravne i neizravne. A prema tomu, da li se povraća svake go¬ 
dine, ili samo izvanrednim prigodama, naziva se redovitim i izvan¬ 
rednim porezom. 

Zašto se porezi zovu ,,izravniina“ i „neizravnima 41 , to još 
nije u teoriji sasvim ustanovljeno. Neki pisci misle, da ime izravni 
porez dolazi odatle, što je oporezovani dužan da plaća porez ravno u 
poreznom uredu; drugi opet misle, da izravni porez ravno (izravno) 
tereti imovinu. Mi držimo, da je ovdje najbolje zaključivati iz či¬ 
njenica. Izravni porez obterećuje prihod od imovine, kao i u sta¬ 
novitim slučajevima imovinu samu. Ali se ovaj prihod ocjenjuje 
poglavito po uporabnoj vriednosti, dok neizravni porez obterećuje 
produkte kao robu, t. j. kada produkti stupe na tržište. Prema 
tomu obterećivao bi izravni porez izravni produkat, dok neizravni 
porez obterećuje neizravni produkat, t. j. robu (t. j. produkat na 
tržištu.) Istina, i katastar ocieni prihod prema njegovoj vriednosti 
u novcu, ali ta se ocjena, hoće li da bude pravedna, ne smije 
ocjenjivati po prometnoj vriednosti prihoda, već po uporabnoj, 
koja je mnogo naravnija, dok je prometna ovisna o spekulativnim 
momentima, pa može sada znatno porasti, sada pasti, te poreznomu 
obvezaniku prouzročiti znatnu olakšicu, ili preobterećenje. 

§ 10. Izravni porezi. 

Financijalna politika treba da pri oporezivanju u svom inte¬ 
resu na oku drži narodni gospodarski momenat, koji kategorički 
zahtieva, da se temeljna glavnica pojedinca gospodara ne smije 
ni dotaknuti, ni prometna glavnica okrnjiti tako, da bi time zaprie- 
tila pogibao razvitku i napredku njegovu. Odatle sliedi, da se porez 
ima odrediti samo od produkta, što se rodi iz zajedničkoga djelo¬ 
vanja temeljne i prometne glavnice — iz čistoga prihoda. Ima do¬ 
duše slučajeva, gdje se može okrnjiti i sama temeljna glavnica (t. j. 
sama imovina), ali su ti stalno odredjeni. To se dogadja samo ondje, 

gdje koja imovina prelazi iz ruke jednoga subjekta u ruke drugoga. 
Ovim se prielazom samo umnaža i pojačava jur obstojeća gospo¬ 
darska snaga drugoga subjekta (kod baština, darovanja i kupnje). 

Izravni se porezi osnivaju na katastru, te su stalni, redoviti, 
ali imadu taj nedostatak, što su ukočeni, pa se težko prilagodjuju 
promjenama. Ali takva je njihova podloga, t. j. sam katastar. Pro- 
vedenje katastra skopčano je s velikim troškovima, velikim radom i 
iziskuje dosta vremena. Odatle eto nužda, da se pri ovim nedostat- 
cima pomogne katastru valovnicama, a izravnom porezu neizravnim. 

Znademo, da se prihod od narodne priradbe dieli na ove 
faktore, koji su kod nje sudjelovali: na zemljište, kapital i rad. 
Financijalna je znanost proširila i precizovala sadržaj ovih pojmova. 
Pod pojam zemljišta stavlja ona gotovo sve nepokretnosti (dakle i 
zgrade); kao dohodak od kapitala računa kao i narodna ekonomija 
kamate ili rentu od kapitala; a pod prihod od rada uzima budi 
produkat od samoga rada bez glavnice, budi i onaj prođu kat, gdje 
je sudjelovala i glavnica, pa u prvom slučaju računa ovamo plaću 
činovnika, radnika, kao i prihod od duševnoga rada, a u potonjem 
prihode od glavnice i rada (kako je to kod obrta). U potonjem 
slučaju zove se porez tecjvarina. Izravni porez zahvata često i 
neke pojedine osobe, ili čitave staleže (u raznim zemljama različno), 
kao osobni porez, neku vrst pristojbe, te se zove osobni porez ili 
glavarina, te vojno-oprostna taksa. I tako imamo ove vrsti izravnoga 
poreza: a) zemljarinu; b) kućarinu; c) kapitalnu rentu; d) porez 
od osobnoga rada i plaće; e) teeivarinu; f) vojno-oprostnu taksu; 
g) porez na imovinu; h) porez na promet imovine medj u živima; 
i) porez na baštinu i darovanje po smrti. 

a) Zemljarina 1 * 3 je porez na čisti prihod od zemljišta. Kako 
se ovaj čisti prihod kod nas proračunava, to smo već napomenuli. 

1 Kod nas i u Ugarskoj postoje sliedeći privremeni oprosti: 1) od zem¬ 

ljišta, koja prigodom razpo rezanja nisu bila predmetom poreza, nogo su tok 
kasnije počela vanređnim troškom služiti gospodarstvu; 2) t. zv. obranbene 
šume (na visokim bregovima itd.); 3) šumski nasadi na zemljištima za drugu 
vrst težatbe trajno neprikladnim za 10—40 god.; 4) kod novih naseobina na 

3 —b god.; 5) vinogiadi poharani filokserom, dok ostaju pusti, uo ne dulje od 
f‘> god.; ako se iznova nasade, prosti su od poreza (računajuć od zasadjenja) 
10 god. (zak. cl. I. ng.-hrv. sab. 1891.); 6) američkom lozom zasadjena zem¬ 
ljišta, ako ne spadaju pod točku 5 (na 6 godina). — Osim toga može se. na 
temelju §§ 49. i 50. zak. čl. zaj. ug.-hrv. sab. XLIY: 1883. u vanređnim slu¬ 
čajevima štete prouzročene elementarnim nepogodama izhoditi za jednu godinu 
popust za tekući porez. (O. c. p. 75., nota 2.). 

Ponavljamo samo, da bi pravednost zahtievala, da se prihod računa 
po uporabnoj, a ne po prometnoj vricdnosti, a da se uzme u obzir 
i dug, pa se u potonjem slučaju kamati na dug ubroje kao brutto. 
Ovdje je zemljište temeljna glavnica, a čisti je prihod renta, koja 
se oporezuje. 

b) K u čar ina je porez na čisti prihod od kuće ili zgrade. 
Ovdje je kuća (zgrada) temeljna glavnica, a čisti je dohodak od 
tih kuća renta, koja se oporezuje. Kao što se zemljište vrsta u 
razrede po prihodu, tako se vrstaju i zgrade prema svojoj uporabi, 
jer od nje ovisi njihov prihod. Najlakše je odrediti prihod onim 
zgradama, koje su gradjene već u tu svrhu, da se iznajme. Mnogo je 
teže s onima, koje su samo jedan dio temeljne ili prometue glavnice, 
t. j. gdje su zgrade samo nuzgredno sredstvo kod sticanja ili pro¬ 
dukcije, jer u ovom slučaju nemaju velike objektivne vrieđnosti, 
pa bile inače od kolike vrieđnosti po producenta. Njihova se vriednost 
pomieŠa (konfundira) s prihodom cieloga podhvata. Zato i nije lako 
ni shodno, da se ovakova zgrada izluči kao posebni objekat. S toga 
držimo, da se pojam zgrade ima točno razlikovati od pojma kuće, 
koja treba da bude podobna za samostalni objekat poreza, a to će 
biti, ako je u prvom redu odredjena za stanovanje, pa se može 
na nju udariti porez, što spada pod pojam kućarine. 

U većini država tako se i shvaća pojam kuće, ako je barem 
polovica prostorija zgrade odredjena za stanovanje. Obično se pod 
kućarinu broji i pripadajuće kući dvorište i priležeći vrt. — Sama 
se kućarina odredjuje prema raznim načelima. Najlakše se odredi 
ondje, gdje je kuća iznajmljena i gdje se najamnina lako izvidi. 
Ali gdje to nije moguće, tu se uzimaju u pomoć razni drugi mo¬ 
menti (na pr. prema glavničnoj, te budi uporabnoj, ili prometnoj 
vrieđnosti zgrade; prema broju vrata i prozora; prema broju i ve¬ 
ličini stanova itđ.). Zadaća je katastra, da sve to iztraži. Ali i 
ovdje treba iztaknuti, da katastar ne uzima u obzir duga. 

Kod nas je u krieposti najamna i razredna (t. j. prema broju 
i veličini stanova, vrsti gradnje i kakvoći zgrade) kućarina. 1 

c) Kapitalna rentarina je porez na kamate od mobilne 
glavnice, koju predstavljaju vriednostni papiri, ili gotov novac, a 
kamati od te temeljne glavnice predstavljaju čisti prihod od nje. 

1 Dopunidbeni su zakoni: zak. čl. zaj. ug.-hrv. sabora LI. : 1870.; 
XLII. : 1871.; VI. : 1873.; IV. : XXIII. : 1875.; XLII. : 1879.; IX. : 1881.; 
XLVI. : 1883.; XXV. : 1886.; XV. : 1893.; XXIII. : 1896. i XXII. : 1881. 
(glede Rijeke). — U gradovima i mjestima, gdje broj faktično iznajmljenih 
Milobar: Narodno gospodarstvo. 21 

Oporezovanje ove glavnice moglo bi biti razmjerno najizdašnije i 
najopravdanije, ali se dade dosta težko provesti upravo radi svoje 
mobilne naravi. S jedne strane dade se prihod od ovoga kapitala 
dosta lako zabašuriti, a s druge bi osjetljivo oporezovanje ponu¬ 
kalo kapital, da se izseli n drugu državu, gdje je oporezovanje 
ovoga, kapitala manje osjetljivo. To su eto razlozi, što ova vrst 
kapitala još najbolje prolazi pri oporezovanju. Neki i ovdje ustaju 
sa plitkim dosadnim prigovorima, da bi jače oporezovanje kapi¬ 
tala ubilo volju za kapitalizovanje, za rad, jer da veliki porez 
znači globu na štedljivost i radinost. Nama se čini naprotiv posve 
opravdano, da se mobilni kapital prilično oporezuje, jer nijedna 
vrsta drugoga kapitala ne donosi toliko čistoga prihoda, koliko 
upravo mobilni kapital. 1 

stanbenih prostorija (t. j. soba i dućana) čini barem polovinu svib stanbenih 
prostorija, uvedena je najamna kućarina, koja se odmjoruje od čistoga pri¬ 
hoda kuće. Čistim đohodkom se smatra dohodak po odbitku troška za uzdr¬ 
žavanje kuće. Amortizacija dugova, koji kuću obterećuju, ne dolazi u obzir. 
Pod razrednu kućarinu spadaju neiznajmljene prostorije u svim mjestima i 
gradovima, gdje je broj faktično iznajmljenih stanbenih prostorija manji od 
polovine svih prostorija. Vlastnici i stalni uživatelji kuća, koje podpadaju na¬ 
jamnoj kuearini, dužni su pođnieti valovnicu o najamnini. IT zakonu su sadr¬ 
žani propisi, koje zgrade nisu podvržene kućariui, o privremenom oprostu od 
kiu'arine za novo podignute građjevine i pregrađuje i u slučaju elemen¬ 
tarnih šteta o popustu ili ođpisu kućarinc. (Posilović, o. c. p. 80. nota 1.) 

1 Francezld ekonom Leroy-Beaulieu misli, da je za zemljarinu, kućarinu 
i ine čiste prihode još snošljiv porez od 10 -12%. Ne. znamo, zašto ne bi bio 
taj porez snošljiv i za čisti prihod mobilnoga kapitala, — ako ne bi zato, što 
je kod zemljarine, kućarine itđ. Čisti prihod razmjerno dosta malen, pa se 
malenom čini i svota od 10—12% poreza, dok je kod mobilnoga kapitala čisti 
dobitak razmjerno dosta velik, pa bi se zato i svota od 10 -12% poreza činila 
strahovitom, — a to i pobuđjuje ustručavanje pred ovakovim oporezovaujem. 
— Kod nas u Hrvatskoj ima vlastelinskih posjeda, koji ne nose više od 3% 
čistoga prihoda, tako da imanje vriedo 100.000 for. nosi čistoga prihoda 
3000 for. Ako od toga odbijemo 360 for. (12% porez), ostane vlastniku 2640. 
No ako je posjed do polovice opterećen hipotekom, od koje se plaća 2500 for. 
(5°/(,) kamate, ostane posjedniku za život 140 for. rente! Koliko je u tom 
smjeru bolje mobilnomu kapitalu, koji kod nas nosi 10—30%) tako da 
100.000 for. nosi 10 -20 tisuća for. čistoga dobitka (na pr. u dionicama po¬ 
krajinskih šteđiona); a uloži li se 100.000 for. ,,koristonosno“ u naše štedionice 
(uz 4%—6%b tada nosi 5000 i više čistoga dobitka! Ako se k tomu uzme u 
obzir, da ovakav kapital obično nije obterećen dugom, onda je jasno, da lakše 
poduese i 15% poreza, nego onaj spomenuti posjed 10%. I odavle se vidi, 
kako umjereni progresivni porezni sistem ne bi bio suvišan. 

Kod oporezovanja ovoga kapitala ima još i ta potežkoća, što 
ga nije lako podpuno odkriti. Domaći naime kapitalista može u 
inozemstvu kupiti vriednostnih papira, pa od njih vući korist, a 
da od toga kod kuće ne plaća poreza, jer se za te papire ne zna. 
To podpuno opravdava uredbu samotaksiranja (valovnice), kao i 
onih difamirajućih kazna, koje se udaraju na dolozno (zlonamjerno) 
zabašurivanje prihoda. 1 

d) Porez od osobnoga rada i plaće jedna je od naj¬ 
delikatnijih vrsti poreza. Njegova je podloga bud fizički, bud du¬ 
ševni rad, gdje orudje neznatno, ili nikako ne odlučuje. S toga treba 
kod odmjerenja ovoga poreza velikoga obzira i opreznosti. U pri¬ 
vredi ovoga rada stoji u isti čas temeljna glavnica i čisti prihod. 
Jedno se od drugoga ne dade lučiti. Pod ovu vrst poreza ubrajaju 
se zarade radnika, plaće činovnika i nagrade liberalnih zanimanja 
(liečnika, odvjetnika, književnika). 

Ovi su prihodi fundirani, ili nefundirani. Fundirani su kod 
stalno namještenih činovnika. Porez kod prihoda ove vrsti privrede 
težko je po vanjskim kakovim znacima odrediti. Glavna je pod¬ 
loga za ođmjerenje poreza samotaksiranje (valovnica). Kod opore¬ 
zovanja ovoga prihoda zahtievala hi pravednost, da se u obzir uzme 
potrošena glavnica za naobraženje i nauku, nadalje dugovi, kao i 
družtveni položaj platčev. U nekim državama, gdje je pojam obrta 
osobito širok, pada ova vrst rada u obrt, a privreda od njega u 
tecivarinu (na pr. u Njemačkoj). 

1 U Austriji je taj porez uredjen zakonom od 25. listopada 189(1.; u 
Ugarskoj i u Hrvatskoj z. čl. ug.-hrv. sab. XXII.: 1875. Predmetom poreza je 
sav imetak, koji nije neposredno ili posredno sadržan pod zemljarinom, kuća- 
rinom i tecivarinom, kano i pod porezom na družtva i zadruge, što moraju javno 
polagati račune, imenito: kamate, dividende, koje stanovnik (inozemae je 
izključen) vuče iz slieđećih vrela: 1. iz dosmrtnih renta udovske obskrbe, ili 
godišnje rente od rodjaka; 2. od pozajmljenih glavnica u tuzemstvu, ili ino¬ 
zemstvu, od fideiko misnih obiteljskih i zakladnih glavnica; 3. od realnih prava 
spojenih sa tuzemskim posjedom zemlje; 4. od posjeda zemalja i kuća n ino¬ 
zemstvu, od inozemskih dionica; 5. od ug. drž. obveznica (izuzevši one, koji 
uživaju pogodnost oprosta od poreza); G. od obveznica pojedinih municipija; 
7. na temelju zak. čl. VII: 1883. od uložka kod novčanih zavoda itd. Pred¬ 
metom su poreza samo takvi kamatni dohodci, koji se mogu na temelju po¬ 
zitivnih podataka brojno ustanoviti. Zak. čl. ug.-hrv. sab. XXXII: 1897. po- 
dieljen je na istom zakonu pobliže označenim obveznicama i njihovim ka¬ 
matnim kuponima, što ih izdaju novčani zavodi, oprost od poreza na kamate 
od glavnica i renta. 

* 

e) Teci varin a je porez od i 4 .istoga prihoda obrta. Ovu 
je vrst poreza vrlo težko primjereno odmjeriti, jer je težko usta¬ 
noviti kriterij, po kojem bi se čisti prihod odmjerio, tim više, što 
još ni danas nije ustanovljena stroga granica izmeđju velikoga i 
maloga obrta. Za ustanovljenje čistoga prihoda ne može se uzeti 
ni temeljna, ni uložna, ni prometna glavnica, kao ni količina 
izradaka. Velika glavnica često je neobhodni uvjet za nekoje po¬ 
slove, koji nose razmjerno manje čistoga prihoda, nego drugi s raz¬ 
mjerno manjom glavnicom. Količina izradaka ne može takodjer da 
točno ustanovi prihod, jer je izradba osobito u velikoj industriji 
podvrgnuta često takovoj promjenljivosti konjunktura, da prihod od 
jedne izradbene periode može gotovo za polovicu vrieđnosti po¬ 
rasti, ili pasti. Osim toga treba imati na umu, da obrtni prihod sa¬ 
držaje kamate od temeljne glavnice, odštetu za izrabljivanje uložne 
glavnice, cielu prometnu glavnicu i onda još dolazi čisti prihod 
podhvatnikov. Savjestni porez morao bi oporezovati satno ovaj 
čisti prihod; a morao bi uzeti u obzir i dug, što obrtni katastar 
obično ne čini. Da se obrtni prihod barem približno ustanovi, služi 
se katastar vanjskim oznakama obrta. Tu dolazi u obzir veličina 
glavnice, broj radnika, vrst i količina izradaka, razgranjenost tr¬ 
žišta, mjestni položaj posla i t. d. Uza sve to nije katastar sasvim 
pouzdano vrelo za ocjenu prihoda. Ovu nedostatnost imade da na¬ 
doknadi valovnica. 1 

1 Kod nas i u Ugarskoj uredjena je tecivarina zak. čl. zaj. ug.-hrv. sab. 
XXIX : 1875.; dopunbeni su zakoni XLVIT: 1875.; XLV: 1880. i Lili: 1881. 
Tecivarina se dieli u četiri razreda: U I. razred spada služinčad i razno po¬ 
moćno osoblje u kući i obrtu, dnevničari i pisari, koji ne vuku stalnih beriva 
i u obće osobe bez stalnoga mjesta; samostalni rukotvorci, koji rade bez pio- 
moćnika i u obćinama s pomoćnicima, zatim kućarci. U ovom razredu ima G 
podrazreda, a luči se još po mjestu, u kojem živi oporezovanik. U II. razred 
spadaju: 1. posjednici zemljišta i kuća i glave kućnih zadruga; 2. koji plaćaju 
porez na kamato glavnica i rente. U III. razr. spadaju 1. zakupnici, 2. tvor- 
ničari i obrtnici, koji ne idu u prvi razr.; 3. bankari, trgovci i ljekarnici i svi, 
koji vode kakav koristonosni posao; 4. koji se bave duševnim ili umjetničkim 
poslom, a ne uživaju godišnje plaće, ravnatelji poduzeća i zadruga i članovi 
upravnoga vieća, koja moraju polagati javne račune. U IV. razr. spadaju dr¬ 
žavni i municipalni te privatni činovnici, koji imaju stalna beriva, poslovođjh„ 
nadzornici itđ., plaćeni duhovnici, učitelji, spisateiji i umjetnici. Po izjavi kr. 
ug. ministra linancija prigodom predlaganja proračuna za g. 1000. kani se i 
ovaj porez preuđesiti, napose tako, da se ne uzme u obzir broj osoba u po¬ 
rodici, čime taj prorez naliči glavarini, i da se za III. razr. toga pioreza uvede 
progresivni ključ i da se prorez kontingentira; u I. razr. tecivarine da se do¬ 
hodak izpod 300 for. oprosti od proreza, nadalje da u II. razr. spadaj uče osobe 

f) V oj n o-o pro s t n.a taksa jest porez udaren 11 a mužkarcc 
oproštene od vojne službe. Pravna mu je podloga zakonom uteme¬ 
ljeno načelo, da je svaki mužkarae obvezan na obranbenu službu. 
ISIo budući da samo manji dio mužkaraca u istiuu služi, pa da ne 
bude nepravo onima, koji služe, uvedena je ova taksa. Ona je 
opravdana i s gospodarskoga gledišta, jer ako se i uzmu s oka 
svi napori i pogibli skopčane s vojnom službom, to se svakako 
mora gledati na gubitak one prirađe, što biju kod vojnietva služeći 
momak kod kuće priradio. Ovo zapravo nije porez, jer ne obvezuje 
jednako svib državljana, a ne služi ni za tekuće potrebe države. 
Zato se, premda se i broji u izravni porez, naziva taksom. Ova je 
taksa, jer je izvanredni porez, i viša od običnoga poreza; a još većom 
postaje u vrieme rata. Visina joj ovisi o imućtvemm prilikama voj¬ 
noga obvezanika. Budući da je u smislu zakona vojni obvezanik još 
maloljetan, to plaćaju za nj njegovi roditelji, svojta, ili skrbnici. 1 

ne plaćaju tecivarine, ako pod naslovom inoga kojega poreza ne plaćaju barem 
5 for., i konačno da se IV. razr. tecivarine ukine i mjesto toga uvede novi 
porez obćenite dohođariue s progresivnim ključem. Po ovom sustavu spadao 
bi u tecivarinu i porez rudarski, koji je u Ugarskoj napose uveden zak. cl. 
XXIII.: 1875. Dalje spada sustavno ovamo i porez družtava i posala, koji 
javno polažu račune (zak. cl. XXIV: 1875., LX:1880.), dalje dohodak od po¬ 
sala obrtničkih, trgovačkih, novčarskih i ođpremnih, te s kakvom bilo koristo- 
nosnom svrhom u nadi na dobitak, i koji su obvezani na javno polaganje ra¬ 
čuna, kao i od obćega đohodarskoga poreza i obćinskoga nameta na ove 
poreze, kao od biljegovine i pristojbe za ugovore tvornice, pobliže u tom članku 
označene, koje se imadu iznova podići, ili već postoje. — Zak. čl. XIV: 1890. 
oprašta novčane zavode, koji će podupirati domaći obrt, od biljegovine i sta¬ 
novitih pristojba, zatim da mogu polučiti za vrieme od 15 g. pođpuni oprost 
od poreza, pod koji podpadaju obvezana na javno polaganje računa podu¬ 
zeća itd., i to od <10% dioničke glavnice, koja ne premašuje pobliže označena 
dohodka dioničkoga družtva. Središnje gospodarske i obrtne vjeres. udruge, 
koje se imadu prema zak. čl. XX: 1898. ustrojiti, oproštene su od poreza, što 
ga plaćaju poduzeća, obvezana na javno polaganje računa, itd. 

U Austriji je uvedena zakonom od 25. listop. 1896. teeivarina: I. obće- 
nita, U. od poduzeća, koja polažu javne račune, III. porez na rente, IV. osobni 
dohodarstveni porez i porez od nižih službenih beriva. Glavna svota obćenite 
tecivarine odmjeruje se za svake 2 godine, pak je kontingentirana za prvo 
razdoblje sa 17,732.000 for., koja se svota u svakom sliedećem razdoblju po- 
većaje za 2-4% posljednjega iznosa. Porezovnici obćenite tecivarine diele se u 
4 razreda. U slučajevima zakonom određjenim može se glavna svota obćenite 
tecivarine i sniziti, a isto tako mjera od poreza, što ga plaćaju družtva, obve¬ 
zana na javno polaganje računa. (O. e. p. 82—83., nota 1.) 

1 Ova taksa postoji u Švicarskoj, Fraucezkoj i u našoj monarhiji. Kod 
nas i u Ugarskoj uvedena je zak. čl. XXVI.: 1880., premda je načelo te takse 

g) Porez na imovinu. Ovaj porez znači okrnjenje same 
imovne glavnice, a uvode ga države onda, kada su već izcrple 
sve poreze od prihoda, t. j. u velikoj stisci. Ako se ovakav porez 
u istinu provede, može se nazvati izravnim porezom na imovinu, 
a može biti i neizravno na imovinu upravljen, te se zove nomi¬ 
nalnim porezom na imutak, pa u ovom slučaju nije namjera finan- 
cijalne politike, da okrnji sam imetak, već da ustanovi njegovu 
glavnicu i prema njoj izračuna približni prihod. Ovakav nomi¬ 
nalni porez na imovinu znade se udariti na trgovčevu robu, da se 
uzmogne proračunati njegov približni dohodak, pa se onda odredi 
porez na taj dohodak. Ova vrst poreza uobičajena je ondje, gdje 
se je uveo porez obće dohođarine kao nadopunjujući porez. U ova- 
kovim prilikama imade ovaj porez smisla; drugdje, gdje su u 
praksi sve druge vrsti poreza, bio bi još i ovaj porez suvišan. 
Jedino se još u dva slučaja može upotriebiti i ova vrst poreza kao 
pomoćno sredstvo, i to u prometu imovine medju živima i u pro¬ 
metu imovine iza smrti (baština). 

h) Porez na promet imovine medju živima. U mo¬ 
derno je doba nastao toliki promet negibivim imetkom, da se 
je iz toga razvio posebni obrt. Ovdje ćemo spomenuti samo dva 
tipa, od kojih jedan, ako se reelno i pošteno vodi, zaslužuje 
svaku čast, dok drugi u svakom pogledu zaslužuje, da se priđu- 
šuje i zakonitim i financijalnim odredbama. Onaj prvi jest podu- 
zetnitnički obrt (n. pr. obrt graditeljskih poduzetnika), gdje gradi¬ 
telji grade kuće i zgrade u svrhu prodaje bez pređhodne naručbe. 
To je svagda spekulacija, pa je pravedno, da ju država oporezuje 
kao i svaku drugu vrst obrta, tim više, što poduzetnik, ako mu 
spekulacija uspije, obično liepu korist izvuče. Ako pak posao ne 
uspije, to je znak, da je spekulacija već odveć preotela maha, pa 
neka joj država porezima stane malo na put. 

Sasvim drugačije stoji stvar s onim promet a nj em se¬ 
ljačkoga posjeda, na koji se bace za dobitkom pohlepni 
kapitalistički spekulanti. Ođkada su se uveli takovi zakoni, po 

bilo usvojeno već u § 56. zak. čl. XII,: 1868. o obranbenoj sili. Iz jednoga 
se diela ovoga prihoda ima osnovati zaklada, iz koje bi se obskrbljivali ne 
samo vojni uemoćniei, već i udove i sirote pred neprijateljem nastradalih voj¬ 
nika. Jedan drugi dio prihoda ima se obratiti na podupiranje siromašnih obitelji 
mobilizovanih vojnika. Ostatak ima pripasti državi. Zak čl. IX. : 1883. snižene 
su odnosno povišene stavke nekih obvezanika. Za službu nesposobne i neimućne 
osobe, zatim one, koje uživaju javnu potporu i još ine neke osobe u zakonu 
spomenute oproštene su od ove takse. (O. c. p. 94 nota 1.) 

kojima je priznato s jedne strane jednako pravo nasljedstva svim 
nasljednicima, a s druge strane dozvoljena neograničena sloboda 
diobe i prodavanja imetka, posjeda, — od tada se je stao seljački 
posjed silno drobiti, ili silno zaduživati, a u najviše slučajeva i 
jedno i drugo. U ovako nezdravim prilikama odmak se nadjoše 
spekulanti, koji si ovo raztvaranje seljačkoga gospodarstva htje¬ 
doše učiniti podlogom privrede, te računajući na biedu seljaka 
počeše prodavati imetak, parcelirati ga i opet prodavati uz raz¬ 
mjerno velike svote. U Njemačkoj se bio od toga razvio čitav 
obrt. Zato se na ovu novu vrst prometanja imetkom udarao novi 
porez. Taj je porez imao pred očima financijalnu svrhu, ali je 
mogao poslužiti izvrstno u narodno-gospodarskom interesu. U nekim 
zemljama (Wlirtenberg) morale su se uvesti upravo zabrane. II 
najviše slučajeva ipak bi toj svrsi najbolje poslužio ovisoki porez 
11 a ovakav promet, ili bolje spekulaciju. Dakako, da bi se ovakav 
promet morao, i ako je u načelu jednak svakomu drugomu pro- 
metanju posjedom, finaneijalno razlikovati od ovoga potonjega. 
Tad bi to bio jedan od najopravđanijih poreza. No dok se ne čini 
razlike izmedju ovakvoga spekulii’anja i poštenoga prodavanja, 
dotle se mora porez držati na dosta umjerenom stupnju, da se ne 
onemogući promet imetkom. —- Visina ovoga poreza ovisi o vried- 
nosti objekta, koji se prenaša. Obično se uzima 1% za porez, a 
obzirom na to, što prienos imovine ne znači svagda napredak u 
gospodarstvu, te što jači kontrahenat vazda svaljuje porez na sla¬ 
bijega, tako da bi posjednik, kojega siromaštvo sili na prodaju, 
morao svoju imovinu za toliko jeftinije prodati, koliko iznaša prie- 
nosni porez, ne bi bilo zgodno, da se ovaj porez povisi. 

Ima još takovih nepokretnih posjeda, koji stoje izvan prometa, 
pa im se ni prometna vrieđnost ne može udariti. To su obično dobra 
jurističkih osoba (na pr. posjed crkava, samostana itd.). Ovdje se 
obično ocjeni imovinska vricdnost, pa se prema njoj izračuna prihod, 
na koji se udari porez. Tu imamo primjer nominalnoga imućstvenoga 
poreza. Kod nas se to zove „porezni jednačak 1 ' (ekvivalent). 

Svi ovi porezi na prienos imovine imadu pred očima nepo¬ 
kretnu imovinu. Ali u promet dolazi i sijaset pokretne imovine, 
pa se na ovu udara takodjer porez. Mi držimo, da bi bilo zgodno, 
da ovaj porez bude još niži od onoga prvoga, a u istinu je često 
razmjerno viši. Ovaj porez udara se obično na papirne izprave, 
koje se odnose na promet pokretnom imovinom. Izmedju ovih 
biljegovina najveća smije da bude biljegovina na burzovne po- 

slove. Ovaj bi se porez, mislimo, mogao zgodnom uporabom, 
učiniti sredstvom za preprečivanje i otegećenje burzovnih blanco- 
poslova, koji su i onako pusta spekulacija. Naravski, da bi tu 
trebalo oprezno postupati, da se ne otegoti, ili čak onemogući re- 
elna trgovina. — Nadalje treba ovamo pribrojiti prienos imovine 
med ju živima, koliko se prenosi u obliku darovanja. Ovdje se 
obično imetak jedne stranke povećava, pa je pravo, da ta stranka 
i nešto više poreza plati. 

i) Porez na baštinu i darovanja po smrti. Prienos 
dobara u ovom slučaju inože biti takove naravi, da bi imao biti 
prost od poreza, ali i takove, gdje se može dosta osjetljivo porezom 
obteretiti. Ono prvo vriedi za baštinike, kojima se baštinom imo¬ 
vina ni najmanje ne povećava, gdje 11a pr. djeca pokojnikova, oso¬ 
bito ako su malodobna, nemaju još nikakvoga svoga imetka, pa 
nije uputno, da se gospodarska snaga novih gospodara visokim po¬ 
rezom krnji. Ovakav bi porez bio osobito osjetljiv na baštinu se¬ 
ljačkoga posjeda, koja je po postojećim zakonima odsudjena budi 
11a komadanje, koje je opet skopčano sa znatnim troškovima, budi 
na zaduživanje. Zato se u načelu i priznaje najbližim po srodstvu 
baštinicima budi oprost od ovoga poreza, budi tako nizak porez, 
da nosi više obilježje neke pristojbe za prienos, te obično ne prelazi 
preko l °/ 0 baštine. Ali kad baštinu naslicde daleki rodjaci, kojima 
se time obično imovina umnožava, a u svakom pak slučaju nji¬ 
hova naravna podloga za stečenje ovoga imetka nije mnogo veća 
od onoga prava, što ga ima i država na ovakove dielove baštine, 
može i država od ovakovoga diela tražiti malo veći procenat. — 
Jednako je i kod darovanja poslie smrti. U obadva slučaja obično 
se postupa po progresivnom sistemu: što dalja rodbina, to veći 
procenat. — Kod baštine se redovito oporezuje čista masa, t. j. 
odbiju se prije svi dugovi i tražbine. Najniži porez plaćaju djeca 
pokojnikova, roditelji i bračni drug . 1 

1 Po ugarskoj pristojbenoj tarifi plaća se u ime nasljedne pristojbe od 
čistog imetka, pošto se odbiju dugovi, troškovi 11 a bolest i pogreb: a) od 
ascendenata na đescenđente i obratno 1%; b) na ženitbenoga druga i nezako¬ 
nitu djecu, pastorčad i pod svoje primljenu djecu i potomke 1*3%; c) na osobe, 
koje su bile prama ostavitelju u odnošaju službovnom, ako nasljedstvo od¬ 
nosno zapis godišnje rente ne promašuje 50 for., ili glavnicu od 500 for., i'3'V 0 ; 
d) na druge rođjake uključivo do bratučeđa 5% od vrieđnosti ostavine; ej u 
svim inim slučajevima 10%. Ako se nasljedi nekretna stvar, ima se osim 
toga platiti još 1'/.,% odnosno 1*9% u ime prienosne pristojbe. Proste su 
od pristojbe one ostavine, koje zapadnu osobe, spomenute pod 1 i 2. ako 

§ 11. Neizravni porezi. 

Državne potrebe dotjerale su financijalnu znanost do prave 
umjetnosti, kad je našla način, kako će oporezovati stotinu drugih 
sugrađjana, što je jednomu na pr. vinograd dobro urodio: po¬ 
sjednik vinograda plaća izravni porez od čistoga prihoda, a ostali 
sugradjani, ako hoće da piju iz njegova podruma, moraju da plate 
po trošarinu, i to ili izravno, ili neizravno. Izravno plate taj 
porez, ako za kupljeno vino plate stanoviti procenat poreznomu 
uredu, a neizravno ga plate, ako posjednik vinograda mora platiti 
potrošarinu, pa onda za toliko poveća cienu vinu. U praksi se 
dogadja ovako i onako, a i oboje. Ovaj se porez plaća redovito 
od onih dobara, koja služe budi za život, budi za udobnost, bez 
obzira na to, jesu li priradjena ili izradjena doma, ili u inozemstvu; 
u prvom se slučaju od njih pobire potrošarina pri izradbi, i to: 
ili dok se nalaze u naturalnom stanju (prije, nego su obradjena. 
dakle kao surovine), ili pošto su obradjena (dakle kao podpuni 
fabrikati, roba), ili kao polufabrikati; u drugom se slučaju opore¬ 
zuju carinom. Surovine i polufabrikati udaraju se nižom carinom, 
a najvećom je carinom udarena ona tuđja roba, kakvu država 
sama u vlastitoj režiji izrađjuje (n. pr. duhan, sol itd.). — Već 
prema tomu, da li je porez udaren na onakove stvari, koje služe 
potrebama života, ili udobnosti, dieli se neizravni porez u potroša¬ 
rinu u pravom smislu rieči, i u porez na luksus ili potrošarinu u 
širem smislu. 

A. Potrošarina u užem smislu rieči obuhvata porez 
na: a) brašno i kruh, b) sol, c) meso, d) vino, e) pivo, f) rakiju 
i žestu, g) šećer, h) duhan, i) ostalu potrošnu robu. 

B. Porez na luksus obuhvata: porez na: a) kočije i konje 
b) sluge i družinu, c) bicikle i motore, d) pse, ptice itd. 

Pod pojam luksusa spadaju u raznim državama različne stvari, 
pa ih je zato teško nabrojiti. Negdje se ubraja i stan sa svojim 
položajem i uredjenjem u stanoviti stupanj luksusa. Značajno je 
svakako to, što je u svim državama porez na živežne stvari savr¬ 
šenije uredjen, nego na luksus. Najvećma se mora požaliti, što su 

čitavo aktivno stanje s dugovima ne premašuje 100 for., zatim nasljedstva itd. 
namienjena svrhama znanstvenim, javne obuke i javne đobrotvornosti. — Za 
darovanja medju živima plaća se za pravni posao medju supruzima, ascenđen- 
tima i descenđentima 1-3%, medju ostalom rodbinom do uključivo bratučeđa 
5%, u svakom drugom slučaju 10% od dara, a ako je darovana nepokretuina, 
još prienosna pristojba od 1'9%- (Posilovič, o. c. p. 101—102, nota 1). 

manjemu ili većemu porezu podvrgnute stvari, koje terete čitav 
narod, a osobito siromašnije slojeve, kao što je na pr. porez na 
sol i na brašno. Najiđealnija vrst poreza bila bi oporezovanje ino¬ 
zemstva, t. j. carina na dobra iz inezemstva. Ali je izkustvo po¬ 
kazalo, da se velik dio carine plaća iz žepa domaćih trošilaca. 
Poslije ovoga poreza opravdano je, da se oporezuju što više nepo¬ 
trebne, luksusne stvari, a onda one, koje nisu potrebne, pače su 
prije štetne (duhan, žesta). U većini država posvetila je financi- 
jalna politika ovim stvarima osobitu pažnju. Za čudo je pak to, 
što se nigdje ne misli na to, da se ukine porez na one za život 
najpotrebnije stvari, dok se u isti čas nigdje ne posvećuje velika 
pažnja luksusnim stvarima. 

Ovi se porezi ne pobiru u svim državama pod istom oblikom, 
već su u jednim državama podvrgnuti državnomu porezu, a u dru¬ 
gima se pobiru kao komunalni porezi. Pače je ista stvar u jednoj 
državi podvrgnuta državnomu porezu, a u drugoj obćinskoj potro- 
šarini. Najradje se porezi na luksusne stvari prepuštaju obćinama, 
jer one megu ovakve stvari najlakše nadzirati. Danas vriede obzirom 
na oporezovanje tih ove zakonske odredbe: 

A. Po trošarina u užem smislu. 

a) Porez na brašno i kruh spada takodjer medju one, 
na koje se najviše i s pravom viče, jer najteže pritištc upravo naj¬ 
siromašnije slojeve. Rieđko se gdje ovaj porez pobire kao državni 
porez. U Austriji je poznat kao državni porez za gradove. U našoj 
domovini uveden je kao porez u nekim gradovima (na pr. u Zagrebu). 

b) Porez na sol. Gotovo sve evropske države drže sol ili 
u vlastitoj režiji, monopolu, ili pobiru od nje dosta veliki porez. 
Jedino je u Švedskoj, Belgiji (i Japanu) prosta sol od svake carine 
i poreza. U našoj monarhiji vlada državni monopol soli. 1 

c) Porez na meso obstoji u našoj monarhiji kao državni 
porez. U Hrvatskoj i Slavoniji obraća se potrošarina od mesa po 
§ 18. ug.-hrv. nagode na pokriće obćinskih izdataka. 

d) Porez na vino. Po zak. čl. ug.-hrv. sab. XVIII. : 1898. 
prestala je u Hrvatskoj i Slavoniji točarina od vina, a mjesto nje 
je uveden porez na piće vina, koji se ima pobirati u smislu zak. 

1 Zak. čl. ug.-hrv. sab. I. : 1897. dozvoljtije prodaju marvinske soli uz 
umjerenu cienu. I zak. cl. XIII.: 1890. daje pogodnosti stanovitim tvornicama 
glede nabave nečiste soli za tvorničke svrbe. U Ugarskoj bio je čist prihod 
soii god. 1897. 13 2 mil. tor, (Posilović, o. e. p. 111. nota 1.) 



čl. XV. : 1892. s tom razlikom, što je stavka poreza na piće vina 
ustanovljena za sve obćine i gradove samo sa 3 for., za vinski 
mošt i grozdovni kom sa 2'35 for., za voćno vino 1 for. po hl. 
Vinogradari u Hrvatskoj i Slavoniji nisu dužni ništa plaćati u ime 
poreza na piće vina od vlastitoga groždja za kućnu porabu. Potro- 
šarina od mesa obraća se u Hrvatskoj i Slavoniji takodjer na po¬ 
kriće obćinskih izdataka. 

e) Porez na pivo uredjen je kod nas zak. ćl. ug.-hrv. sa¬ 
bora XIX. : 1899., a ustanovljuje se od svakoga hl iradjene pivne 
začine i od svakoga stupnja (hektolitar-stupanj, ekstrakt-sadržaj) 
stostepenoga sladomjera sa 0'34 K. Na platež piva obvezan je 
vlastnik pivare, odnosno poslovodja. Svaki pivarski posao stoji pod 
uredovnim nadzorom. Za pivo iz inozemstva u austro-ugarsko po¬ 
dručje plaća se osim poreza na pivo i nameta na porez od piva 
carina od 2 for. od 100 kg piva u bačvama, a 7 for. u bocama 
i krčazima (o. c. p. 113.—114., nota 2.). 

Inače podupire naša država ovaj obrt time, što mu olakoćuje 
izvoz, pače mu daje i izvoznu nagradu, vraćajući producentima 
prigodom izvoza iznos, koji odgovara od prilike porezu na pro- 
dukcionu potrošarinu. 

f) Porez na rakiju i žestu. Porez je na žestu u Ugarskoj 
iznova uredjen zak. čl. zaj. ug.-hrv. sabora XX. : 1899., a pod- 
pada poda nj sva žesta, koja se izradi unutar carinske linije. 
Porez se plaća prema vrsti rakije, t. j. budi kao porez od pro¬ 
dukcije, ili kao potrošarina, naime, kad se žesta stavlja izpod ure¬ 
dovne kontrole u slobodni promet. Prođukcioni porez iznosi od 
svakog hl i stupnja alkohola (polag propisanog alkoholomjera od 
100°) 0'70 K. Potrošarinski porez ima dvie stavke: 0'70 i 0'90 K 
po hektolitar-stupnju alkohola. Od produkcije prešanoga kvasca za 
prodaju, koji se pravi zajedno sa žestom, plaća se od svakoga litra 
izradjenoga i produkcionomu porezu podvrgnutoga alkohola 0'05 K. 

Žesta se oporezuje: 1. putem paušolovanja prema tome, ko¬ 
liko daje sprava za pečenje (redovito kod malih pecara) ; 2. polag 
očekivane količine alkohola putem slobodne nagode (odkupa); 3. 
na temelju oznake kontrolno-mjeritbene sprave, ili uz uporabu 
zbirne posude po faktičnom izradku. U slučaju paušalovanja prema 
spravi za pečenje, ili u slučaju odkupa, a u nekim slučajevima i 
ouđje, gdje se količina alkohola ustanovljuje po faktičnom izradku, 
plaća se porez pri produkciji, a u inim slučajevima u času, kad 
žesta prelazi izpod uredovne kontrole u promet. Tko se lati obrt- 

noga pečenja žeste, dužan je to barem 4 tjedna prije započetka 
godišnjega produkcionoga razdoblja prijaviti. Porezu podvrženi po¬ 
stupak ima se takodjer propisno prijaviti. Porez na temelju oznake 
kontrolnoga aparata, ili uz uporabu zbirne posude ođmjeruje se 
propisanim načinom. Od tako ustanovljene količine alkohola pot¬ 
pada potrošarinskomu porezu samo onaj dio, koji se potroši u 
tuzemstvu, dok žesta, koja se prenese u koje slobodno skladište, 
uvjetno ne podpada porezu, a koja se izveze preko carinske 
linije, prosta je od poreza. Plaća se potrošarinski porez onda, 
kad žesta priedje iz pecare, ili kojega slobodnoga skladišta u 
promet. Manji porezni stavak 0'70 K plaća se po litru od kon- 
tingentirana produkta, veći od 0'90 K od produkta preko kon¬ 
tingenta. Kontingentovanje stoji u tom, da austrijska i ugarska 
vlada ustanove približno količinu tuzemske potrošbe. pa su, da 
preprieče hiperprodukciju i da omoguće prodaju žeste, ustanovile, 
da se uz manji porezni stavak može priugotavjjati samo odredjena 
(kontingentirana) količina (u Austriji 1,017.000, u Ugarskoj 853.000, 
za Rosnu i Hercegovinu 8.000 hl; o. c. p. 121. nota 1.). 

Kao što kod piva podupire država izvoz, tako ga podupire i 
kod žeste. U tu je svrhu odredjena svota u đrž. proračunu, koja 
se izplaćuje producentima prigodom izvoza. U predjaSnjim godi¬ 
nama iznašala je ta svota oko 2,000.000 for. 

g) Porez na šećer spada takodjer medju stvari, koje se 
za trajanja uzajamnosti izmedju Ugarske i Cislajtanije imadu po 
jednakim zakonima rukovati. Sada je u snazi u Ugarskoj zak. čl. 
zaj. ug.-hrv. sabora XVIII. : 1899. Tko se želi baviti prodajom 
sladora, ili se služiti njim u obrtne svrhe, iina to 14 dana prije 
otvorenja posla prijaviti, a stoji i pod nadzorom, pa mu financijalni 
organi imadu zalihe sladora barem jedan put u godini popisati, a 
mogu zalihu i mjeriti (vagati). (O. c. p. 125. nota 2.) 

h) Porez na duhan spada u državni monopol. Zak. čl. 
ug.-hrv. sab. XLIV: 1887. ukinuo je sadjenje duhana za vlastitu 
porabu, a odredio potanke propise o sađjenju duhana za državu i 
za izvoz. Svrha je ovomu zakonu bila, da se državi boljom ka¬ 
kvoćom itd. duhana namakne što veći prihod. Cisti prihod od du¬ 
hana iznašao je u Ugarskoj g. 1897. 29‘5 mil. for. (o. e. p. 129). 

i) Porez na ostale vrsti potrošne robe. I druge stvari, 
koje služe ili dnevnoj potrebi, ili zabavi, u jednoj su državi opro¬ 
štene od poreza, a u drugoj nisu (šibice, igraće karte, koledari, no¬ 
vine, oglasi i t. đ.). U glavnom nose ovi porezi malo, a zadavaju 

dosta posla. Tako na pr. porez na žigice ne nosi mnogo, kao što 
ni porez na cigaretne papiriće. Neke se stvari opet lako zabašu- 
ruju, ili kriomčare (na pr. karte). 

B. Luksusni porezi. 

Ovaj se porez udara na posjednike luksusnili objekata: slu- 
žinčadi, kola, motora, pasa, konja i t. d., a mogli se ovamo pri¬ 
brojiti i neke djelatnosti za zabavu (na pr. lov). Opravdanosti ovih 
poreza ne taji nitko. U Austriji je uveden porez na luksus i pre¬ 
pušten obćinama, da ga ubiru u svoju korist. Gdjegdje se i pseta- 
rina pobire kao državni porez (u manjim njemačkim državama), 
kod nas je odstupljena obćinama 

Ovaj porez, držimo, nosi slabe koristi samo u onom slučaju, 
ako bi ga država ubirala; naprotiv kao obćinski porez može da 
izpuni liepu rubriku u budgetu. 1 

Od luksusnih poreza priđržalo je najviše država porez na lov. 2 

§ 12. Obća dohodarina. 

Sve ove vrsti poreza, koliko i bile težke za točno i savjestno 
provadjanje, ipak pokazuju nedostataka, jer s jedne strane često 
odviše terete slabijega, a premalo jakoga. Izravni se porez od pri¬ 
hoda vidjeli smo, temelji na nedostatnom katastru (gl. str. 317), 
dok potrošarinski porezi pritištu razmjerno jače siromašnije slojeve. 
Ovo golemo nerazmjerje udarilo je već mnogima u oči, pa su zato 
zahtievali, da se kraj progresivnoga sistema uvede pravednija vrst 
oporezovanja, koja se ne bi pretežno oslanjala ni na čisti prihod, 
ni na potrošarinu, već bi uzela cjelokupni prihod za podlogu pro¬ 
gresivnoga poreza. Ali je ovaj u teoriji liepi sistem težko u praksi 
provesti. Do sada još nema načina, da se kod svakoga dohodarina 
točno ustanovi. No ako za sada i nema govora o tome, da se ova 
vrst poreza uvede kao glavni porez, a još manje kao jedini, ipak 

1 Ako nije tako, kriva je tomu sama obeinska uprava, jer obično upravo 
imućnici najviše odlučuju u obćinskoj upravi, pa znadu izhoditi, da ih ovaj 
porez mine. A to je i moralna šteta, jer bi taj porez, rukovođjen mudrom i 
i opreznom progresijom, mogao odg'ojno djelovati na obćiiiare, osobito u naše 
vrieme, gdje se neriedko građjanske kuće natječu luksusnom vanjštinom o 
prvenstvo. 

2 Ovaj je porez uredjen kod nas z. čl. zaj. ug.-hrv. sab. XXIII: 1883. 
Tko je ovlašten i želi vršiti pravo lova bilo na vlastitom, bilo na tudjem zem¬ 
ljištu, dužan je plaćati porez na lov i puške. Tko ne drži puške, nego lovi na 
konju i sa psima, plaća samo porez na lov. Porez od pušaka plaća se od pu¬ 
šaka za lov. (0. c. p. 141—142.) 

sve govori za to, da se uvede kao dopunitbeni porez. Zgodno bi 
bilo, kad bi se kraj poreza na čisti prihod postavila dohodarina, 
a ukinula potrošarina. Dohodarina bo, kako je pružive naravi, 
mogla bi uzeti u obzir razne promjene u imetku i dohodku, a bila 
bi u isti čas i znatno olakoćena za siromašne slojeve, a povećala 
bi i državne prihode. No težko bi se dohodarina mogla tako točno 
odrediti i tako sigurno oporezovati, kao što se može potrošarina. 

§ 13. Organizacija financijalne uprave. 

Državna uprava, da uzmogne djelovati na razvoj narodnoga 
života, mora da ima organe na cielom području države, a uza to 
da se usredotočuju u središnjem organu. Medju najglavnija pod¬ 
ručja državne uprave spada i financijalno područje. Organi linan- 
cijalne uprave dielc se u niže, srednje i više, a svi se usredotočuju 
u financijalnom ministarstvu. Svaki od ovih organa ima svoj teri¬ 
torijalno i pravno odredjeni djelokrug. 

U zemljama krune sv. Stjepana vrhovna je financijalna oblast 
kr. ug. ministarstvo financija, komu su podčinjena kr. financijalna 
ravnateljstva (u Ugarskoj 53, a u Hrvatskoj i Slavoniji 7); a ovima 
su podčinjeni porezni i carinski uredi, zatim uredi i organi stal¬ 
noga carinskoga katastra. Uz pojedine financijalne oblasti i ravna- 
juće urede postoje računovodstva. Poreznim uredima su podčinjeni 
državni porezni ovrho voditelj i, a carinskim uredima financ. straže. 
Osim ovih ureduju u financijalnim poslovima i upravni odbori u 
županijama, zatim povjerenstva za odmjerivanje poreza i opo- 
tražno povjerenstvo. Ustrojena su ravnateljstva državnih domena, 
rudarska ravnateljstva, središnje ravnateljstvo željeznare i glavni 
rudarski uredi, zatim središnji pristojbeni ured u Budimpešti, zatim 
oblasti i uredi za upravu dohođarstva lutrije, duhana i soli. U Bu¬ 
dimpešti ustrojen je za područje iste kr. vrhovni porezni nadzornik, 
kao i središnji biljegujuči ured (o. c. p. 142, nota 1). 

§ 14. Državni dugovi. 

Gdje ni prihodi državnih imanja, ni njenih poduzeća, pa ni 
prihodi od poreza ne dostaju, tu si država pomogne zajmom (du¬ 
gom). Ali ne mora biti uviek razlogom državnomu dugu nedostatak 
prihoda, nego može nastupiti slučaj, da izdatci ne padaju u istu 
vremenitu točku sa prihodima, pa si u ovakvoj easovitoj nestašici 
pomogne država kratkotrajnim zajmom. Ali kako je država juri- 

stička osoba, te pojmovno vječno traje, mudra će državna uprava 
svoj državni vidokrug proširiti i na budućnost, te već u sadaš¬ 
njosti nastojati, da oživotvori takove institucije, koje smjeraju i na 
korist budućnosti. Zato je posve opravdano, da se troškovima za 
ovakve uredbe obterete i buduća pokoljenja. U ovakovom slučaju 
učinit će država zajam, dug, i to sasvim drugačiji od prije spo¬ 
menutoga: bit će to dugotrajni dug. Ali može biti i nepređvidivih 
razloga dugu, kao što je na pr. rat, elementarne nesreće itd. Prema 
tim različnim razlozima bit će i državni dugovi različni po formi 
i vremenu, kao i po odplaćivanju. 

Kratkotrajni dugovi zovu se i viseći dugovi. To su 
obično oni dugovi, što ih država sklapa u časovitoj potrebi i u 
ime onoga diela poreza, koji se ima još ubrati. Zato je viseći dug 
obično manji od godišnjega poreza, pače često ne dosiže ni do po¬ 
lovice njegove visine. Ovaj se zajam sklapa obično na nekoliko 
mjeseci, najdulje na jednu godinu, a mogu ih odkazati vjerovnici. 
Ako je viseći dug tako velik, ili ako se je toliko visećih dugova 
nakupilo, da ih država ne može izplatiti, onda je najbolje, da se ti 
dugovi konsoliduju ili pretvore (konvertiraju) u fundirane dugove. 

Trajni dugovi redovito su fundirani ili konsolidovani ili 
dugovi u pravom smislu, a diele se u brojne vrsti i po trajanju i 
po načinu odplate; država ih ili može, ili ne može odkazati, izplatiti 
ili ne izplatiti. Ako se zajmovi sklapaju pod uvjetom, da se imadu 
izplatiti, tada se odredi rok, svota, a često i mjesto kao i valuta, 
u kojoj se ti odplatni dielovi imadu izplatiti. Ovaj je način toliko 
pogodan, što ga država može u svako vrieme odkazati, ili konver- 
tirati. Ako se zajmovi nemaju izplatiti, onda se obično sklapaju uz 
godišnju rentu, koja se obično ne smije sniživati, ni glavnica od¬ 
kazati. Uz ove glavne načine odplate ima još i drugih (na pr. lu¬ 
trijski, amortizacioni). 

Inače mogu biti zajmovi domaći (tuzemni) ili inozemni, 
prema tomu, da li se uzimaju od domaćih posuditelja, ili od ino¬ 
zemnih. Ako su domaći državljani siromašni kapitalom, onda nije 
uputno, da država uzima zajam kod kuće, jer bi time oduzela ka¬ 
pital domaćim poslovima, a oni bi ga morali skupo dobavljati iz 
inozemstva, dok ga država može u inozemstvu dobiti razmjerno 
mnogo jeftinije. Ako je tuzemstvo bogato kapitalom, može država 
povoljni zajam sklopiti, jer će domaći kapitaliste svojoj državi radje 
i uz jeftinije kamate dati zajam, budući da je kod kuće kapital 
ipak najsigurnije uložen. 

Zajam može još biti dobrovoljan, ili prisilan. Obadvije 
ove vrsti mogu se pojaviti samo kod domaćega zajma. Zajam je 
dobrovoljan onda, kad ga doprinašaju sugrađjani na poziv vladin 
dobrovoljno, a prisilan, ako ga država nametne svojim državljanima 
bilo pod kojim oblikom, a da ili i ne pita. Ovakvi su zajmovi bili 
prije obični, a danas dolaze riedko. Gdje je narodno gospodarstvo 
slabo razvito i organizacija financija slabo uredjena, dolazi prisilni 
zajam ili dug pod takovom formom, da država ne izplaćuje redovito 
vojske ni činovnietva, da poreze utjeruje unaprieđ, da ne izpla- 
čuje redovito poštanskih naputnica, ili kupona na zadužnice itd. U 
ovtikove neprilike znadu zapasti malene balkanske države zajedno 
s Turskom. Ali i uređjene evropske države nisu baš sasvim proste 
od ove slaboće, samo se javlja u drugom obliku, naime u obliku pa¬ 
pirnoga novca, kad mu se nametne prisilni tečaj i kada država svojih 
papirnih nota ne izplaćnje kovanim novcem. Prisilni se zajam ne 
može nikada preporučiti, jer si time države podkapaju same kredit. 

Po uporabi može biti zajam konsumptivue i produk¬ 
tivne naravi. II prvom slučaju sklapa ga država budi iz kakove 
nužde bez ikakve produktivne svrbe (na pr. zajam za ratnu od¬ 
štetu), i to obično uz dosta težke uvjete. U produktivne zajmove 
spadaju razne investicije, pa se kao i kod privatnoga zajma mogu 
sklopiti redovito uz povoljne uvjete. 

Osim o produktivnosti cieloga nar. gospodarstva ovisi državni 
kredit i o dobrom uredjenju financija. Ako naime prihodi redovito 
teku i ako država redovito kamate placa, tad će i uz povoljnije 
uvjete moći zajam sklopiti. Uvjeti se očituju u visini kamata: ka¬ 
mati su najrječitiji dokaz kredita, što ga država uživa. Zajmovi 
se sklapaju obično ,,al pari", izpod ,,pari“ i redje nad „pari“. 

Zajam se sklapa ,,al pari“, kada država prima uz nor¬ 
malne kamate u istinu pođpunu svotu, koju prima u zajam. Ovaj 
zajam, koliko se i činio naravnim, ipak dolazi dosta skupo, ako 
se na dulje vremena sklapa. Zato si u ovakovom slučaju pridržaje 
država redovito pravo odkaza. 

Na prvi se pogled mnogo nepovoljnijim čini zajam izpod 
„pari“, u istinu je pak ovo najzgodniji zajam na dugo vrieme. 
Na ovaj način mogu dosta povoljan zajam izposlovati i države, koje 
ne uživaju inače Bog zna kakova kredita. 1 

1 Bečimo, da je normalni kamatnjak 4%. Ako je država voljna platiti 
4 ,, ; 0 , dobit će pođpunu glavnicu (na pr. za 4 mil. g'ođ. kam. dobit će 100 mil.j. 
Ako država nije voljna plaćati 4% kam,, već samo 3%, čovjek bi očekivao, 

Kraj svih prednosti ima ova vrst zajma tu tamnu stranu, što 
se kamati ne dadu reducirati. Ali ta nepogodnost imade svoju 
dobru stranu, što radi toga sigurno raste kurs ovih zadužnica, a 
to opet omogućuje državi da izbije pri ugovaranju što veću glav- 
vnicu (i preko 90). 

Nad pari zajmovi redje se sklapaju, jer sklopljeni na kratko 
vrieme davaju odveć prednosti dužniku, a sklopljeni na dugo vrieme 
nose odveć koristi vjerovniku. K tomu ovakovim zajmovima kurs 
rado pada, jer stoje pod vječnom pogibiju konversije. 

§ 15. Kako se državni zajmovi sklapaju. 

Kada država hoće da sklopi zajam, obrati se ili na domaći 
kapital, ili na inozemstvo. Ako se obrati na domaće posjednike 
kapitala, učini to ili ravno na njih, ili preko banaka. Ako država 
ima dovoljno vremena i povjerenje te ako je svrha zajma popu¬ 
larna, onda je najbolje, da se obrati ravno na posjednike kapitala, 
jer će prištediti onu svotu, što bi je morala dati bankama za usluge, 
a dat će uza to prilike i malim kapitalistima, da svoj novac ulože 
koristno i sigurno. Ovakav je način uveo u Francezkoj car Na- 
poleon III., pa se zato i zove „francezkim sistemom 14 , a zovu ga i 
„pučkim 44 i „subskripcionim 44 zajmom. 1 

da će dobit glavnicu od 75 mil. Ali u istinu tako ne će biti. Država bo izdaje 
zadužnice na 100 inil. i time se obvezuje, da će pri odkazu zajma svaku 
svoju zadužnicu izplatiti podpunom svotom sa 100, pa zato mora i vjerovnik 
da dade više od 75 za ova 3%. Država je jedim od najsigurnijih dužnika, 
ako je ikoliko uredjena, pa će ove zadužnice imati stalni kurs, koji će nepre¬ 
stano rasti (t. j. kamati će mu se sve većma približavati k 4%, kao da je 
glavnica bila ,,al pari“). Nakon 5 godina iznašaju 4°/ 0 kamati za 100 mil. 
glavnice 20 mil., a za 20 god. 80 mil.; za 3°/ 0 glavnica je 88 mil., a kamati 
nakon 5 god. iznašaju 15 mil. Ako bi sada država htjela zajam ođkazati, mo¬ 
rala bi prema obvezi platiti 100 mil., t. j. nadoplatiti 12 mil., a to bi u svem 
bilo 100 + 12-|-15 (kamati) ----- 127 mil., t. j. za 7 mil. više, nego da je 
uzela zajam ,,al pari". Drugačije stoji stvar nakon 20 god. Kroz ovo razdobje 
izdala je država samo 60 mil. kam. Ako bi država sada odkazala zajam, 
morala bi nadoplatiti k ovih 60 mil. još onih 12 mil., pa bi eiela svota izna¬ 
šala 72 mil., t. j. 8 milijuna manje nego pri zajmu ,,al pari.“ — Odatle se 
vidi, da je povoljniji zajam izpod ,,pari“, ako ga država kani sklopiti na 
dugo vrieme, dok je za kratko vrieme bolji zajam ,,al pari." 

1 Zajam se provadja tako, da financijalne oblasti prodavaju državne za¬ 
dužnice, pa svakoga kupca ovakovih zadužnica unesu u knjigu državnih du¬ 
gova kao vjerovnika. Zadužnice glase na ime kupca, a imadu tu prednost, da 
su osigurane, ako bi ib vlastnib izgubio; ali ih je težko prenesti na druge 
Milobar: Narodno gospodarstvo. 22 

§ 16. ITjednoličenje i obaljenje drž. dugova (konverzija). 

Država može da ima raznih vrsti zajmova i raznih vrsti ka¬ 
mata, a to otežčava i zamršuje vodjenje, očevid i upravu. Osim 
toga može država imati i takovih dugova, koje je bila prisiljena 
sklopiti uz nepovoljne uvjete (uz visoke kamate). U ovakovom slu¬ 
čaju nastojat će država, da ujeđnoliči ove raznolike zajmove i time 
olakša i upravu i rieši se nepovoljnih zajmova, ako joj se gospo¬ 
darstvo popravilo, ili ako je spao kamatnjak. To je konverzija 
dugova. Vjerovnici, videći, da država, koja je bila prisiljena uzeti 
zajam, recimo uz 6°/ 0 , može dobiti zajam uz 4°/ 0 , dopuste, da se 
ili predjašnji 6% kamati obale na 4%, ili da se glavnica obali za 
2°/ 0 , ili će glavnicu povećati prema postojećemu kamatnjaku. U naj¬ 
više se slučajeva radi fluktuacije kamatnjaka visina glavnice ne 
mienja, nego se samo obaljuju kamati. U tom se slučaju izdadu 
nove zadužnice na ovaj sniženi kamatnjak. 

Ovakove konverzije rado se obavljaju onda, kada je zajam 
sklopljen u inozemstvu, ređje i opreznije, ako je zajam sklopljen 
doma, jer se time oštećuju domaći vjerovnici, koji bi tim izgubili 
povjerenje u državu. Domaći kapitaliste posudjuju zato domaćoj 
državi novac i uz nešto lakše uvjete. 

§ 17. Sastavljanje butlgeta. 

Budući da je budget godišnji proračun za državne potrebe 
unapried, to je jasno, da se ne može sastaviti na vlas onako, kako 
će država moći ubrati i koliko će morati potrošiti. Tečajem godine 
mogu nastupiti nepredvidjene okolnosti, koje su podobne da pore¬ 
mete račune o prihodu, ili izdatku. Zato se izdatci sastavljaju re¬ 
dovito prema prosječnomu dohodku od zadnjih nekoliko godina. 

osobe, a to im otegoćuje promet. — Kad je država prinužđena, da se obrati 
na banke (a to je svagda, kada se zajam sklapa u inozemstvu), obrati se na 
jednu banku, ili na skup banaka, s kojima ugovori nagradu za njihov trud, 
pa onda njima prepusti brigu, da razpačaju zadužnice. — Ako državi treba 
razmjerno malen zajam, onda je najbolje, da svoje zadužnice sama stavi u 
promet na burzi, pa će, ako ima ugleda i povjerenja, u kratko vricmc doći do 
novaca. Ova vrst zajma zove se „komisionim zajmom." — Ako državi 
treba brzo novaca, dolaze joj banke u susret tako zvanom sub mi šijom: 
družtvo otl nekoliko banaka izplati državi potrebiti iznos (dakako uz mastim 
dobit), a banke preuzmu razpačavauje (pilaeiranje) zadužnica na svoj riziko. 

Država plaća kamate kuponima, na kojima je upisana uzajmijena svota, 
visina kamata i dan dospjetka kupona. 

Mnogo je lakše sastaviti proračun izdataka, nego proračun pri¬ 
mitaka. U normalno vrieme mogu se izdatci priličnom točnošću 
unaprieđ odrediti. Da se približno dovede u sklad dohodak sa iz¬ 
datkom, najbolje je, da se u prihode uračuna nešto manje, nego ima 
izgleda, da će se ubrati, a u izdatke nešto više, nego što se misli, 
da će se u istinu potrošiti. Ali ni u jednom, ni u drugom slučaju 
ne smije se ići predaleko. Preveliko zaračunavanje izdataka moglo 
bi previše pritiskati porezovnike, a prenizko ustanovljenje prihoda 
moglo bi dovesti do suviška, koji bi doduše mogao budgetu pri¬ 
baviti čašo viti sjaj, ali bi ga porezo vilici tim teže osjećali. U obće 
nije izpravno zaključivati iz redovitih „višaka 11 na kakav sjaj finan¬ 
cija, a još manje na sjaj narodnoga gospodarstva. Budget mora 
da se što više približi faktičnoj gospodarskoj snazi naroda. Redo¬ 
viti bi višci u budgetu značili samo to, da se ili nije budget pro¬ 
računavao dovoljno točno i savjest.no, ili da se nije dovoljno pazilo 
na potrebe narodnoga gospodarstva. 

Budget se sastavlja tako, da svaki odio (departement) državne 
uprave sastavi trošak za potrebe nastajuće godine i predade ih mi¬ 
nistru financija, koji ih predloži narodnomu zastupstvu. Ako je 
narodno zastupstvo proračun odobrilo u obim kućama, podastre se 
proračun kruni na potvrdu, i proračun je postao zakonom. Ovime 
je dobila vlada povjerenje i vlast, da može iz napomenutih vrela 
prihode crpsti i točno po budgetu ih trošiti. Bez velike nužde ne 
smije vlada proračuna prekoračiti. To isto vriedi i za pojedine 
odjele (departemente). Ako kojemu od ovih ponestane novaca, 
obvezana je vlada da sazove narodno zastupstvo i da od njega traži 
dozvolu za zajam. Ako je stvar prešna, tada je predstojniku (mi¬ 
nistru) toga odjela slobodno, da s privolom cieloga ministarstva 
sklopi u tu svrhu zajam, a vlada mora da zatraži naknadno odo¬ 
brenje od narodnoga zastupstva. Ovakovo naknadno odobrenje izda¬ 
taka zove se indemnitet. Imade slučajeva, da se pri jednom 
odjelu nadje viška, dok u isti čas drugi odio boluje na nedostatku. 
Ali ova dvojica ne smiju svoje žalosti i radosti bratinski dieliti, 
jer budget obično ovakovu manipulaciju (virement) izrično zabra¬ 
njuje. Ta zabrana ima tu svrhu, da vlada ne bi trošila novaca u 
kakove svrhe, kojih narodno zastupstvo ne bi inače dozvolilo. 

Na svršetku godine imade narodno zastupstvo pravo, da kon- 
troliše, kako je vlada dozvoljeni joj novac potrošila. U tu svrhu 
odabere sabor odbor, koji će račune pregledati. Ministar financija, 

prije nego predloži taj proračun saborskoj kontrolnoj komisiji, dade 

* 

ga izpitati vrhovnomu računarskomu dvoru, koji račune eventualno 
svojim primjetbama poprati. Saborski taj odbor podnese odboru 
izvještaj, da vladi dade absolutorij, priznanje, ukor, ili da ju stavi 
i pod obtužbu. Sabor redovito daje samo absolutorij, a priznanja, 
zahvale nagrade itd. daju obično samo občinska zastupstva svojim 
velezaslužnim blagajnicima i inim činovnicima u zapisnik. 

§ 18. Austrijski i ugarsko-hrvatski zajed. državni budget. 

Cis- i trans-litavska polovica imadu nekoje zajedničke uredbe, 
za koje moraju doprinašati. To su: previšnji dvor, ministarstvo 
vanjskih posala, zajednička vojska i zajedničke financije, te za po¬ 
sjednike zemlje Bosna i Hercegovina. 

Za uzdržavanje ovih uredaba služe u prvom redu vlastiti im 
dohodci, koji su vrlo čedni, jer za sva tri ministarska resorta jedva 
iznašaju 3 mil. forinti. Iza ovih dolaze prihod iod carine (g. 1901. 
oko 11G milijuna K), a ostalo treba da nadoknade obadvije pole 
monarkije prema ključu, koji se ustanovljuje svakih deset godina. 
Do g. 1897. bio je taj ključ ustanovljen u omjeru 30% z a Ugarsku, 
a 70% za Austriju. Pošto parlamentarni odnošaji u Beču nisu do¬ 
pustili, da se financijalni odnošaji izmedju Ugarske i Austrije 
ustavnim putem na novih 10 godina urede, bude posredovanjem Nj. 
Veličanstva ustanovljen taj ključ g. 1900. sa 33 1 2 / 10 % za Ugarsku, 
a 615«/«% za Austriju. Tomu imade Hrvatska i Ugarska dopri- 
uesti 2% vojno-krajiškoga precipuuma. Od svote, što je Ugarska 
imade da doprinese, odpada na temelju § I. zak. od 10. prosinca 
1889. na Hrvatsku 7'93%, a 924)7% na Ugarsku. 

Potrebe za okupirane zemlje, koliko ne đostaju autonomni do¬ 
hodci, imadu prema spomenutomu ključu namaknuti obadvije pole. 1 

Zajednički budget iznašao je g. 1897. oko 142,110.000 for. 
redovitih, a oko 18'5 milijuna izvanrednih izdataka; ukupno oko 
160'6 mil for., a g. 1900. 309'2 mil. K redovitih i 282’2 mil. K 
izvanrednih izdataka, ukupno 337’5 mil. K.* 

1 Ti su troškovi ustanovljeni god. 1900. sa 38'64 milij. K redovitih i 
2'89 milij. K izvanrednih troškova, ukupno oko 41'5B milij. K. U istinu pak 
iznašali su primitci te godine 35’4 milij. M, a izdatci 353 milij. M. Dakle 
bilo je još oko 100.000 M prištenje. Inače terete Bosnu 2754) milij. for. od 
g. 1878—1898. (c. f. Juraschek: Statist. Tab, 1901., p. 34.) 

2 Ti su izdatci pokriti sa 2'75 mil. for. od zajedničkih upravnih depar- 
tementa; sa 50’6 mil. for. carinskoga prihoda; sa 2 mil. for. precipuuma; sa 
73’6 mil. for. od strane Austrije i 3T6 mil. for. od strane Ugarske i Hrvatske. 

§ 19. Financijalno uredjenje Hrvatske-Slavonije. 

Dio naše domovine predao je nagodbom od god. 1868. svoje 
financije u zajedničku upravu Ugarskoj kraljevini. Prema tomu 
upravlja ugarsko-krvatski zajednički državni sabor svim priho¬ 
dima ovoga diela naše domovine, koliko nisu pridržani za pokriće 
obćinskik potreba. Jedino, kada se radi o prodaji kakove hrvatsko- 
slavonske državne nekretnine, obzirom na zemlje ili šume, tada 
nije kompetentan da o tome odluči zajednički ug.-lirv. sabor, već 
se ima o tome saslušati sabor kraljev. Hrv., Slav. i Dalm. Inače 
pripada od hrv.-slav. čistih javnih dohodaka 44% za pokriće 
autonomnih potreba, a 56% ide na pokriće zajedničkih potreba 
s Ugarskom i Austrijom. Troškovi oko pobiranja poreza padaju 
na hrv.-slav. račun. Još je uglavljeno: ako onih 56% ne bi dotje¬ 
calo za pokriće onih 7'94%, što ili Hrv.-Slav. ima doprinesti kao 
kvotu za zajednički budget, ima taj manjak namiriti Ugarska bez 
prava naknade; ako bi pak od tih 56% po pokriću zajedničkih 
potreba još što preostalo, to se povrati Ilrv.-Slavoniji kao višak. 1 

§ 20. Obćinski budgeti. 

Za unapredjenje posebnih i mjestnih interesa, kojima se ujedno 
unapredjuju interesi cjeline, podaje država mjestnim interesentima 
sredstva, da, poznavajući najbolje svoje potrebe, uzmognu toj svrsi 
služiti; država dopušta, da se ovakvi interesenti organizuju u po¬ 
sebno tielo, odredi im teritorijalni i pravni djelokrug, te im dade 
neku vrst neodvisnosti i samostalnosti u radu oko unapređjivanja 
njihovih probitaka. Ovakav krug interesenata na odredjenom terito¬ 
riju zove se obćina, a onaj samostalni djelokrug zove se auto¬ 
nomija (samouprava). Po nazoru mnogih državo-pravnik učenjaka 
obćina je samo neko čedo države, kojemu država daje jedan dio 
od svoje upravne vlasti. Mi pak držimo, da to nije posve pravo, 

1 Budget kralj. Hrvatske i Slavonije nema ni formalno, ni stvarno obi¬ 
lježja kakovoga državnoga proračuna, već obilježje proračuna kakovoga auto- 
nomnoga političkoga nesamostalnoga tiela. Njegov pravni naslov pokazuje 
njegov uzalian djelokrug, jer glasi: „proračun za potrebe nutarnje samo¬ 
uprave kraljevinah Hrvatske i Slavonije. 11 God. 1899. iznašale su potrebe 
nutarnje samouprave oko 9'15 mil. for. (red. 8'73 milij., izvanr. oko 420.000). 
Tangenta (44°/ 0 ) je iznašala 8 - 29 mil. for., a ostalo se pokrilo vlastitim do¬ 
hodcima. Iza te godine bivaju prihodi, pa prema tomu i ona 44% tangenta 
sve to manjom, dok potrebe nutarnje samouprave postaju sve to veće. Sve 
su polit, stranke u Hrvatskoj jednodušne u nazoru, da se prigodom obnove 
financ. nagodbe toj potrebi doskoči. (Gl. Dodatak.) 

jer je obćina po svoj prilici starija od države, a vlast obćinska 
starija od vlasti državne. Prema tomu moglo bi se prije reći, da 
je obćina odstupila nešto od svoje vlasti državi. Kako bilo, sva¬ 
kako postoji nužda, da izmedju interesa obćine i interesa države 
bude sklad. Zato nije prav nazor, da se država može razvijati u 
protivnom smjeru, ili pače na uštrb obćina. 

Naravski, državi kao predstavnici interesa cjelokupnosti pri¬ 
stoji pravo, da dovađja u sklad interese pojedinih obćina s intere¬ 
sima cjelokupnosti naroda; ali odatle još ne sliedi, da se obćinama 
ne dade što šira autonomija. Ovo osobito vriedi sa stanovišta na¬ 
rodnoga gospodarstva i financija za naše obćine. 

Kao što država u velikom, tako obćine u malom vode svoje 
gospodarstvo, jer imadu i svoje potrebe, pa treba da imađu svoje 
đohodke: i obćine imadu svoje budgete. Država, da omogući obći¬ 
nama udovoljiti svojim zadaćama, prepusti im nekoje prihode na 
pobiranje, kao obćinski porez ili namet. Ali obćine mogu imati i 
svoga imetka (na pr. šume). One mogu, da vode i obrtne poslove 
kao i države; a za nuždu mogu da i zajmove sklapaju. U drža¬ 
vama, gdje se je narodno gospodarstvo savršenije razvilo, gdje su 
obćinska zastupstva bolje upućena u narodno gospodarstvo, a ob- 
ćinsko činovnietvo obrazovano, savjestno i puno inicijative, tu su 
se razvili obćinski obrtni podhvati tako, da obćinari gotovo i ne 
osjećaju poreznih tereta, dok s druge strane i sami vuku koristi 
iz sudjelovanja kod ovakovih obćinskik posala. 1 

Glavni dohodak naših obćina stoji u potrošarini od vina i 
mesa. Inače može i obćina da razpiše u stanovitoj mjeri poreze. 
Ti obćinski porezi ili su samostalni, ili prirezi na državni porez. 2 

1 Tako u Bavarskoj mnoge obćine vode pivovare u vlastitoj režiji. Ob¬ 
ćina ima tu korist, što prodajo pivo, a obćinari, što svojoj pivovari prodavaju 
surovine. U švicarskoj imadu obćine svoje mljekarniee, gdje izradjuju glaso¬ 
viti švicarski sir i maslac. — U gradskim obćinama obično drže na vlastiti 
trošak neke poslove, koji su već po svojoj naravi monopolistićkoga značaja 
(plinare, vodovode, tramvaje itđ.l. 

■ Po zakonu od 21. lipnja 1895., koji u nas vriedi o gradskim obćinama, 
ovisan je zaključak gradskoga zastupstva o uveđenju novih obćinskih daća u 
obće, ili o povisivanju daća, koje postoje, i inom ustanovljenju prireza na izravni 
porez, ako prirez nadilazi 20% istoga poreza, o odobrenju kr. zem. vlade. U 
seoskim obćinama dozvoljujc obćinski namet na izravni porez do 20% kot. 
oblast, do 40% upravni odbor županije, a preko toga kr. zem. vlada. Zakonom 
od 8. siečnja 1876. uveden je u bivšoj krajini prirez, što se ima plaćati od 
državnih i obćinskih šuma za pučke učione i za obćinske potrebe (19%, nameta 
na izravne poreze). 

Zaključak. 

U budgetima je evropskih država golema rubrika državnih 
dugova, koji svi skupa iznašaju oko 120 milijarda M. Istina, du¬ 
govi su znatno ponarasli poradi mnogih investicija, ali ipak naj¬ 
veći dio državnih prihoda odpada na uzdržavanje vojske i pla¬ 
ćanje kamata za državne dugove, dakle na dvie neproduktivne 
(barem ne ravno produktivne) stavke. Na veće obterećenje teško 
je pomišljati, osim kad bi se uveo porezni sistem, koji bi osjetljivije 
pritisnuo najimućniju klasu. Zato nove metode oporezovanja imadu 
samo djelomičnu vrieđnost; obćenitu vriednost imalo bi samo to, 
kad bi državna uprava investicijama podigla narodno gospodarstvo 
i stvorila nova vrela prihoda. Ali briga za vojne troškove i odplatu 
dugova izcrpljuje još i danas sve to većma državne prihode. Nužda 
sili na nove sisteme oporezovanja, na progresivni sistem. To je onaj 
prvi jednostrani liek, što ga netom napomenusmo. Ta nova vrst 
prihoda podržat će i dalje dojakošnji sistem: militarizam i zaduži¬ 
vanje. Ali kad se izcrpe i to vrelo, tada će se morati intenzivnije 
investirati. Ali tko zna, kad će do toga doći! Poprime li države 
progresivni sistem oporezivanja, tad bi moglo u narodnom gospo¬ 
darstvu svanuti novo doba. Kad se državni dugovi stanu vjerovni¬ 
cima plaćati iz njihova vlastitoga žepa, tada to može dugo potrajati. 
Ovo bi se moglo pričinjati paradoksom, jer se ovaj čas pokazuju 
tek prečedni, pokusi u ovom smjeru. Ali svaki je početak samo 
težak. — Medjutim bi mogli nastupiti i takovi odnošaji, koji bi i 
militarizam suvišnim učinili, te riešili krizu, koja prieti u nedalekoj 
budućnosti narodnim gospodarstvima. Države se ipak ne će dati 
tako (lako srvati, nego će se braniti svim sredstvima misleći na 
onu: salus rei publicae suprema lex. 

Zato, potraje li militarizam, morat će se uvesti progresivni po¬ 
rezni sistem, koji se dade do potrebe izvrći u pravo prešanje; a to 
će omogućiti i daljnji obstanak militarizmu; prestane li pak milita¬ 
rizam. tad će on kapitalizmu omogućiti daljnje izsisavanje država. 
No da li će do jedne od ovih dviju eventualnosti u istinu doći, 
toga ne može danas znati ni najmudriji ministar financija. Upravo 
militarizam i kapitalizam uose u sebi iznenadjenja, koja mogu i naj¬ 
logičnije zaključivanje oprovrći. No svakako bi u interesu narodno- 
gospodarskoga i kulturnoga napredka čovječanstva bilo željeti, da 
mu ova mora dade da malo đahne. Dao Bog, da se taj veliki 
problem rieši u dubu mira i kršćanske ljubavi! 



DODATAK. 

Financijalni spor izmedju Hrvatske i Ugarske . 1 


se je god. 1867. monarhija dualizmom razpala u dvie 
državne pole, radilo se je o tom, koliko koja država ima 
SpEilH prinasati za zajedničke potrebe (dvor, zajedničku vojaku, 
t3P pfl» poslaničtva i konzulate itd.). TJgri predložiše, neka se na 
temelju zaključnih računa od god. 1860—65. ustanovi 
kvota za đoprinašanje u budućnosti. Doprinos Ugarske bude izra- 
čunan na 304,275.288 for, a za Hrvatsku 13,132.164 for. Austrijski 
odbor izračunao je, da Hrvatska pridonaia 3‘58%, dok su TJgri 
izračunali 4'14%. Ova je razlika toliko kobna za nas, što se je 
ovime odredjivala „gospodarska snaga“, koja je imala biti pod¬ 
logom budućemu đoprinašanju. 

Kada su se Ugri nagodili s Austrijom, tada su prešli na 
pogadjanje i nagadjanje sa Hrvatima 2 i odmah povisili onu kvotu 


1 Prije, nego priedjemo na stvar, napomenut ćemo u kratko, kako je 
do toga ođnošaja došlo. Poslije nesretnoga rata s Pruskom, u kojem Austrija 
bude potučena (18GG.) i znatno oslabljena, vidio je ministar Beust jedini spas 
u tome, da čim prije udovolji Ugrima. Prije poraza Austrije nudio je Deak 
Hrvatima bieli list, samo da ih privuče na stranu Ugara; poslie poraza po¬ 
stali su Ugri drugačiji. Sada oni više nisu pitali Hrvata, hoće li s njima, ili 
ne ee, već su Austriji stavili kao uvjet daljnjega sporazumka, da prepusti Hr¬ 
vatsku kao sastojinu krune sv. (Stjepana Ugarskoj. Austrija popusti, a Hrvatska 
bez znanja i pitanja spade pod Ugarsku. Sada Hrvatskoj nije preostalo ino, 
nego da se nagodi, kako znade-, s Ugarskom. — Nas ovdje zanima u prvom 
redu fhiancijalno nagadjanje. 

- Ugri su se pokazali već pri nugađjanju s Austrijom pravim majsto¬ 
rima, i da ne bude Beust silio, da se stvar kraju privede, valjda bi se Austri¬ 
janci bili morali još dugo natezati. Obćenito je mnienje, da su Magjari u na- 
gadjanju s Austrijom dobro prošli. 

od 3‘58% (koju su oni bili izračunali na 4'14%) na 6'44%, ai 
Hrvati pristanu na to, tako da su od prvoga dana plaćali na za¬ 
jedničke troškove gotovo još jedan put toliko, koliko bi bili morali. 
God. 1872. iznio je hrvatski kraljevinski odbor na vidjelo, da su 
Hrvati po pravici imali plaćati za zajedničke poslove od 1868—72 
samo 3'0%. 1 

Kasnije je ta kvota sve više rasla. Ona je doduše na oko 
ostala ista i od god. 1873—80, ali je faktično bila barem za 2% 
veća. Evo zašto: U to razdoblje pada dogadjaj čudne pravne 
naravi: Ugarska pobire dohodke od grada Rieke (oko 280.000) i 
t. zv. „krajiške provente u (oko 815.000), u svem 1,095.000 for. 
ili dobru % hrvatskih prihoda, i to 8 godina uz podpunu kvotu 
od 6'44°/ 0 . Nakon 8-gođišnjega. pobiranja ovih višaka dozvolila je 
Ugarska 1880., da se kvota snizi na 5‘57%. Od god. 1889. pa do 
danas plaćamo mi visoku kvotu od 7'93% uza sve to, što smo 
izgubili u zadnje vrierne prihod od potrošarine. 

Po nagodbi plaća Hrvatska od čistoga svoga prihoda 56%, 
da namiri 7'93% zajedničkih troškova. Ovo je golema kvota, kada 
jedna zemlja više od polovice plaća na zajedničke poslove, — 
pa ipak Hrvatska, kaže Ugarska, još nije podpuno nikada u ovo 
35 godina udovoljila svojim dužnostima, jer Ugarska po § 13. 
nagodbe najprije skrbi za to, da Hrv.-Slav. dobije 44% za auto¬ 
nomne poslove, a kad za zajedničku kvotu ne preostane dosta, 
mora Ugarska pokrivati taj ostatak. 

Naš odnošaj spram Ugarske stoji po zaključnim računima 
zajedn. vlade ovako (u okruglim brojevima) : 

God. Prihod Hrv. Zajedn. kvota Ostatak Hrv. Ug. nadoplaćuje 

1868 4,900.000 6'44% — 3,900.000 900.000 2,000.000 

1889 9,400.000 5'57 ' == 9,100.000 300.000 3,000.000 

God 1868. imala je Hrv.-Slav. za polovicu manji prihod, nego 
god. 1898., pa je imala za autonomne poslove tri puta veći višak, 
nego god. 1889. (900 : 300); nadalje, zajednička kvota bila je 1868 
veća nego 1889. (6'44 : 5'57), pa uza sve to, što je prihod bio 
dvostruk god. 1889., ipak je Ugarska morala za čitav milijun za 
nas nadoplatiti. Sto se pak tiče odnošaj a od god. 1889—99, to 
treba zaviriti samo u renuncij ugarskoga regnik. odbora od 17. 
veljače 1901., pa ćemo vidjeti i opet — po ugarskom računu — 
našu sirotinju i golotinju. U tom renuncij u upozoruju Ugri Hrvate 

1 Vrbanić: Osvrt na financijalnu nagodbu 1870. 

na svoje veleđušje podsjećajući ih, da je Ugarska morala kroz 
cielo minulo desetgodište nadoplaćivati godimice poprečno oko 
3,400.000 for. God. 1889. bio je nas prihod gotovo 5 puta veći 
nego god. 1868, a naš deficit bio je gotovo dvostruk. 

Iz svega se ovoga vidi, da — po računu Magjara — naš 
deficit postaje sve to veći, premda se naš prihod trostruko, četvero¬ 
struko i peterostruko povećava! Sto naši prihodi više rastu, to po¬ 
stajemo insolventniji. 

Nas u ovim računima zanimaju dva pitanja: 1. Kakovim raču¬ 
nanjem dolazi Ugarska do tih resultata? — 2. Jesmo li mi u istinu 
pasivni ? 

1. Način uračunavanja. 

Na prvo je pitanje odgovorio sam hrv.-slav. kraljevinski odbor 
u „odgovoru na ugarski renuncij“ od 28. ožujka 1901. Tu se veli, 
da se svi prihodi naše zeml je ne upisuju nama u račun, 
dok nam se s druge strane natovaruju takovi tereti, 
koji nisu zajednički. Zato naš kraljevinski odbor zahtieva 
„da se unapried“ (dakle ne onako, kako je bilo prije) „svi javni 
tereti, koji tište pučanstvo ovih kraljevina, računaju u red doho¬ 
daka istih“ (kraljevina), a s druge strane, da se naš narod „samo 
onimi izdatci tereti, koji zaista narav zajedničkih troškova itnadu". 

Najteži tereti, koji naš narod tište, jesu: 

a) Previsoka kvota. 

Kvota je onaj prinos, što ga Hrv.-Slav. plaća za zajedničke 
ugarsko-hrvatske i ugarsko-austrijske troškove. Ova kvota silno 
raste poradi golemih dugova, što ih Ugarska nepre¬ 
stance pravi. U zajam uzete goleme svote upotrebljuje Ugarska 
ne pazeći na kvotu, premda Hrv.-Slav. plaća kamate po kvoti. 1 

1 Od kada ao je Ugarska osovila na svoje noge (od 1867), dug se je 
njezin više nego podeseterostručio. Da odnošaj bude jasniji, navest ćemo 
primjer: Od okruglih 400,000.000 (četiri stotine milijuna| forinti duga do¬ 
bila je Hrv.-Slav. u god. 1800—1000. pol milijuna, dakle osamstoti dio 
A uza sve to plaćala je Hrvatska kroz to desetgodište poprečno 10,000.000 for. 
kamata, tako daje za pol ('/.,) milijuna glavnice platila oko sto milijuna kamata. 
Ove god. (1903.) sklapa Ugarska opet novi zajam od -250,000.000 K. Od ove 
goleme svote ođredjeno je za regulovanje Save 1,000.000 K; isto toliko za 
regulovanje Drave, te 1,000.000 za kolodvor u Brodu i Karlovcu, u svem 
8,000.000, od kojih samo ono 1,000.000 za regulovanje Save dolazi izključivo 
u korist Hrv.-Siav., koja godimice plaća blizu 1,000.000 K. Danas već plaća 
Hrv.-Slav. godimice oko 10,000.000 (deset mil.) for. kamata za ovaj dug, što 



347 


b) N e cl o s t a t n o obračunavanje. 

I. Sasvim je logično na pr,, da sva javna dobra ležeea na 
ugarskom teritoriju pripadaju Ugarskoj; isto je tako logično, da 
Ugarska pobire od tih svojih dobara sve prihode u svoj žep. Ali 
što se nama ne čini posve logično, jost to, što Hrv.-Slav. plača 
dio troškova za uzdržavanje ovih njoj tudjih dobara. Nama se to 
čini pače skroz nelogično, i etičkomu čuvstvu protivno, da se kod 
pobiranja koristi od tih dobara veli: to su ugarski prihodi, a kada 
treba nositi terete onda se veli: to su zajednički izdatci. Evo ne¬ 
koliko primjera: 

a) regulovanje ugarskih rieka (Dunava, Tise, Marmarosa itd); 

b) poljepšavanje ugarske priestolnice (spomenici Arpadu, sv. 
Stjepanu, Deaku, Andrassyu itd., lančenjak most, muzeji, nova go¬ 
rostasna sabornica); 

c) naukovni troškovi za obrtne i trgovačke škole, akademije 
i muzeje, rudarske i šumarske škole i akademije; 

d) troškovi na čisto ugarska dobra: željeznice na ugarskom 
teritoriju, šume i rudnike; gradnja sedam financijahiih zgrada — 
sve u Ugarskoj; 

e) troškovi za upravu ug. državnih dobara: erarijalna odvjet- 
ničtva, ravnateljstvo i računarske sekcije drž. dobara, rudarska 
satničtva; 

1) mirovine ovamo spadajueih činovnika; 

g) porezni nadzornici Budim-Pešte. 

Ovo su evo sve troškovi, za koje i Hrv.-Slav. prinosi, a od 
njih ima toliko koristi, koliko, recimo, Japan, ili Sjev. Amerika. 

II. Kao što je logično, da javna dobra na ugarskom teritoriju 
pripadaju Ugarskoj, tako bi bilo logično, da i javna dobra u Hrv.- 
Slav. budu hrvatsko-slavonska. Ali u Hrv.-SIavonij i ima 
javnih dobara, koja bi po božjem i ljudskom pravu imala biti 
hrvatsko-slavonska, ali su u gruntovnici unesena kao via- 
stničtvo Ugarske, dok se u običnom govoru nazivaju „zajed¬ 
nička". Takova su dobra hrvatske šume i željeznice. U posljednja 
dva decenija izrađjeno je hrvatskim novcem (iz krajiške investi- 
cionalne zaklade) za kojih 25 milijuna forinti željeznica, koje su 
uknjižene kao ugarske, pa od njih eto Ugri nose i sve koristi. 
Dok nije bilo željeznica, barem su se novci računali, da su naši, 

ga je Ugarska sklopila. Ti kamati predstavljaju uz 4% glavnicu od 250,000.000, 
od koje Hrv.-Slav. u 35 godina nagodbene ere nije dobila ni dvadeseti dio, 
premda je platila preko 200 milijuna tor. za odplatu tih dugova. 

III. Hrv.-Slav. ima s Ugarskom neke zajedničke insti¬ 
tucije, za koje razmjerno preveć plaća. 

a) Ministarstvo trgovine stoji nas na godinu 1,700.000 for., 
a da za Hrv.-Slav. tako rekuć ništa ne radi. 

b) Za ministarstvo poljodjelstva plaćamo do pol milijuna na 
godinu (460.000), a baš za ništa, jer se autonomna hrvatska vlada 
ima brinuti za sve poljodjelsko-gospodarske prilike i za njih tro¬ 
šiti iz autonomnoga buđgeta (od tangente). 

c) Za ministarstvo financija plaćamo do 3,000.000 for., a na 
svojem teritoriju mora Hrv.-Slav. plaćati pobiranje poreza iz svo¬ 
jega žepa (oko 4,300.000 for.), t. j. svega 7 milijuna samo za pobi¬ 
ranje poreza, dakle skoro toliko, koliko stoji svakolika autonomna 
uprava. 

d) Ministar predsjednik ubraja se takodjer u zajedničke 
organe. Kad taj ministar ne bi imao i strukovnu čisto ugarsku 
listnicu (resort), onda bi bilo opravdano, da mu Hrv.-Slav. plaća 
42.000 for. Ali ovako bi bilo dosta i polovica ove svote. 

c) Računarski je dvor u prvom redu ugarska autonomna 
institucija, kao i ministar predsjednik, koji je „zajednički 11 samo 
prigodice, zato je odveć 17.000 for., što plaća Hrv.-Slav., koja 
pokraj toga ugarskoga autonomnoga organa uzdržava još autonomno 
„računovodstvo. 11 

f) Za „zajednički sabor 11 plaća Hrv.-Slav. 150.000 for., a nje¬ 
zinih 40 zastupnika, koji u svem ne prosjede u njem ni mjesec 
dana, ne stoji toliko. 

g) Ugarski „središnji statistički ured' 1 stoji Hrv.-Slavoniju na 
godinu do 8.000 for., a kraj toga mora ona uzdržavati svoj auto¬ 
nomni „statistički ured. 11 

Ovo je samo njekoliko primjera. 

IV. Uisto-hrvatski prihodi, koji su uvršteni u 
ured zajedničkih prihoda, od kojih nama plaćaju Ugri ili 
premalo, ili ništa. Ovdje je malo težko sa brojkama, ier ni 
hrvatskomu banu — kako to svjedoči dr. Vrbauič (Osvrt itđ., 
p. 93) — nije dano, da u njih zaviri. Zato ćemo barem napo¬ 
menuti glavne stavke, u kojima smo prikraćeni, ako i ne znamo, 
koliko gubimo. 

a) Hrvatske šume nose goleme koristi kupovnim pristoj¬ 
bama, porezom na šumsku industriju i samom kupovnom svotom, 
a sve se to plaća u ugarske blagajne, dok bi se — po tvrdnji 
hrvatskih nuncija od g. 1899. i 1902. — moralo plaćati u hrvatske 

blagajne. Nuncij hrvatskoga kraljevin. odbora tvrdi, da Ugarska 
,,u rieđkih slučajevih 14 od toga štogod uračunava u red hrvatskih 
dohodaka, a to su „znamenite svote 14 , t. j. to ide na milijune. 

b) Od željeznica, sagradjenih hrvatskim novcem na hr¬ 
vatskom teritoriju (oko 25,000.000 for.), morala bi Hrvatska dobi¬ 
vati sav prihod. To bi iznosilo oko 700.000 for. na godinu. Ali od 
toga ne dobivamo ništa. A da nisu gradjene željeznice, dobivala 
bi Hrv.-Slav. uz 4°/ 0 na godinu 1,000.000. 

Hrv.-Slav. doprinaša nadalje za sve državne ugarske željez¬ 
nice, pa bi prema tomu morala dobivati po tangenti stanoviti dio 
od zajedničkih prihoda. U ime toga dobivala je Hrvatska od god. 
1880—89. paušala 20.000 for., dok je po svjedočanstvu ugarskih 
računa imala dobivati 130.000 na godinu. 

c) Nadalje spominju hrvatski nunciji, da se Hrvatskoj ne ra¬ 
čunaju u njene prihode porezi, što ih plaćaju osiguravajuća, nov¬ 
čarska, industrijalna i prometna družtva, koja imadu svoju glavnu 
upravu izvan Hrvatske. Takova družtva plaćaju porez od svojih 
podružnica u Hrvatskoj u ugarske kase, i to se računa kao čisto 
ugarski prihod, dok u istinu nije ni zajednički, nego čisto hrvatski. 
Kako su velike te svote, to ne znamo. 

V. Zajednički prihodi, od kojih se Hrvatskoj plaća pre¬ 
malo, ili ništa. — Evo nekoliko primjera: 

a) Od pošta, brzojava, telefona, željeznici i s ovima spojenih 
tvornica imala je ugarsko-hrvatska zajednica čistoga prihoda (1898.) 
preko 44 milijuna. Po ključu imala bi Hrvatska od toga dobiti 
nešta preko 3y ž milijuna, a u istinu nije dobila ništa. 

b) Od vojno-oprostne takse imalo je Hrvatsku zapasti tečajem 
minuloga desetgodišta po računa đra. Vrbanića oko 5,240.000. (Vr- 
banićev nuncij 1902.) 

c) Od marvinskih putnica, koje se u Ugarskoj tiskaju i bi- 
ljeguju, a u Hrvatskoj prodaju, imala bi Hrvatska dobiti poprečno 
na godinu 1 milijun. Tečajem minuloga desetgodišta iznosi taj gu¬ 
bitak liepu svotu od 10 milijuna forinti. 

d) Od državne lutrije morala bi Hrvatska dobiti na godinu 
oko 100.000 for., a ne dobiva ništa. 

e) Po trošarina je porez, što ga država nam t ne producentu, 
pa ga od njega i ubere, a on ga odvali na kupce. Prema tomu je 
onaj platio potrošarinski porez, tko je robu potrošio. Ako se pak roba 
izradjuje na pr. u Austriji (gdje je država ubrala porez od pro¬ 
ducenta), a na potrošak šalje u Hrvatsku, tada Austrija pošalje sa 



robom pripadajući porez, ali ovaj ne dospije u Hrvatsku, već se 
zadrži u Ugarskoj. Ako se iz Ugarske pošalje u Hrvatsku kakova 
roba na trošnju, tada bi Ugarska imala Hrvatskoj poslati odpada- 
jući potrošarinski porez na tu robu. Ali Ugarska toga ne čini, ili 
ne čini svagda. Tako je Ugarska pobrala g. 1900. do 5 milijuna 
poreza od samoga petroleja. Od toga bi po ključu imalo na Hr¬ 
vatsku odpasti oko a /a milijuna forinti, a dobila je 223 for. 
„Znamenita je šteta, koju je Hrvatska uslied toga pretrpjela 11 — 
kaže hrvatski nuncij. A imade i pravo, jer mjesto da su Ugri od 
1889—1898. izplatili Hrv.-Slavoniji do 45.000.000 for., dali su samo 
11 milijuna. 

Osim toga stvoreni su u zajedn. saboru g. 1899. takovi za¬ 
koni, po kojima Hrvatska u obće ne će dobivati nikakove potro- 
šarine, već će sve skoro teći u ugarsku blagajnu, i to zato, što Hr¬ 
vatska s Ugarskom sačinjava „jedno potrošarinsko područje." Zato 
se, kako nas uči ugarski renuncij, izmedju Ugarske i Hrvatske ne 
može potrošarina odštećivati, kao što ju na pr. odštećuje Ugarska 
i Austriji i Bosni, i obratno. Ovakovo je potrošarinsko uredjenje po 
poruci ugarskoga renuncija izmedju Ugarske i Hrvatske „uuapried 
izklj učeno", jer se takovo uredjenje može utanačiti „jedino izmedju 
samostalnih država. “ 

Mi ćemo se na ovu poruku osvrnuti sa stanovišta narodno- 
gospodarske znanosti. 1 

Ekonomist ne bi nikada mogao reći, da se potrošarinski porez 
uzvraća jedino medju „samostalnim državama 14 . „Samostalne 11 t. j. 
suverene države ne uzvraćaju medjusobno potrošarine, već trgo¬ 
vačkim ugovorima ustanovljuju carinu, u kojoj je već sadržana i 
potrošarina. Ali ovakove „samostalne" države nije ni mislio ugarski 
nuncij: njemu lebde pred očima Austrija i Bosna-Hercegovina i 
Ugarska. Ali ovo nisu same po sebi, svaka o sebi, suverene države. 
U realnoj uniji gube savezne države individualnu suverenost, odstu¬ 
pajući je na korist realnoj uniji. Ugarski nuncij (ako predposta- 
vimo, da nije imao druge nakane) poslužio se je nespretnom frazom, 
lioteć samo kazati, da se potrošarina uzvraća jedino izmedju „sa- 
mostalnih gospodars kih područja". 

U ovom smislu ugarski renuncij imade pravo: mi faktično 
nismo samostalno narodno gospodarsko područje. Ali odatle ne 

1 Sa državopravnoga gledišta odgovorio je na nju prof. dr. Pliverić već 
skoro pred dvadeset godina. 

sliedi, da mi nemamo pravo biti takovo samostalno područje. „Po¬ 
sebni politički narod s posebnim teritorijem 11 — kako nas nagodba 
od 1868. označuje — nosi u svojem bivstvu samostalno narodno- 
gospodarsko područje. „Politički narod sa svojim vlastitim terito¬ 
rijem 11 — to je politička i gospodarska individualnost, koja se ni 
pojmovno ne da razdieliti, a u praksi još manje postojati. Prije, 
ili kasnije mora politička osebujnost stvoriti gospodarsku, ili će 
razorenje gospodarske osebujnosti dovesti do razorenja političke 
osebujnosti. 

2. Je li Hrvatska u istinu pasivna? 

Na ovo je pitanje odgovoreno već, barem neizravno, u prednjim 
odsjecima. Treba samo popraviti kvotu i pravedno upisati Ilrv.-Sla¬ 
voniji, što je njezino, pa će nastati ravnoteža izmeđju dužnosti i 
prihoda. Naši kraljevinski odbori pokazuju s jedne strane toliko 
čednosti, a s druge strane toliko samosviesti, te zahtievaju samo 
jedno, koje bilo od ovoga dvoga, pa su uvjereni, da će se ravno¬ 
teža uzpostaviti. 

Sto se kvote tiče, napomenut ćemo samo to, da je prof. Vr- 
banić (Osvrt itd. p. 3) na temelju ugarskih računa izračunao, da 
bi hrv.-slavonska kvota imala biti prema razmjerju prihoda usta¬ 
novljena god. 1890. sa 4*01 n / 0 , a ne sa 7’93%. No uzmimo prema 
poreznoj snazi kvotu, kakova jest, pa se pitajmo, bi li Hrv.-Slav. 
zakonitim obvezama mogla udovoljavati? Odgovaramo: Bi, samo 
kada bi se svi hrv.-slav. prihodi pravedno upisivali Pogledajmo si 
najprije naše dužnosti. Po proračunu od god. 1898. imala je Hrv.- 
Slav. zajedno s Ugarskom đoprinieti za: 

a) kraljevski dvor .... 4,650.000 for. 

b) kabinetsku pisarnu . . . 73.778 „ 

c) za zajedn. vojsku i ine za¬ 

jedničke institucije, koliko 
nisu pokrite carinom i inim 
zajedn. prihodima . . . 32,970.578 „ 

37,694.356 for. 

a) domobranstvo .... 19,712.100 tor. 

b) ministarstvo a latere . . 113.951 „ 

c) zajedn. ministarstva, sa¬ 
bor itd. oke. 3,000.000 ., 

60,520.407 for. 


A) Zajedn. poslove 
Austriji i Ugarskoj 


B) Zajedn. poslove 
Ugarskoj 
i Hrvatskoj 

Mjesto kvote od 7'93°/ 0 uzet ćemo malo višu kvotu, dakle 
na štetu Hrv.-Slavoniji povisit ćemo kvotu na 8%. Prema toj kvoti 
odpalo bi na Hrv.-Slav. 4,841.792 for. 48 nč., i to bi bila njezina 
dužnost i spram Austrije i spram Ugarske. Razumije se, da u 
gornjim troškovima nema svote za odplatu zajedničkih ugarsko- 
hrvatskih dugova, — no o tom je već bilo govora: svatko neka 
plaća svoje dugove. No neka se uzme, da je od tih dugova do 
100 milijuna potrošeno na Hrv.-Slav., to iznaša na godinu 4 milij. 
kamata. Prema tomu bi savkoliki teret iznosio: 8,841.792 for. 

Sada se pita: Može li Hrv.-Slav. sve to naplatiti iz svojih 
dohodaka? — Da vidimo. 

God. 1898. računala je Ugarska, da je Hrv.-Slavonija imala: 


Brutto-prihođa. 23,697.769 for. 

Od toga se ima odbiti trošak za pobiranje 

poreza. 4,267.963 ,, 

Ostaje netto-prihođa. 19,429.806 for. 

Ako odbijemo od toga za zajedn. poslove 8,841.792 „ 

ostaje 10,588.014 for. 


U ovom dakle slučaju namirila bi Hrv.-Slav. sve svoje obveze, 
pa bi joj još i po ugarskom računu od njezinih prihoda ostalo oko 
10 a / 2 mil. za autonomne potrebe. Ali tu treba još i na to paziti, 


da Ugri u svotu od. 23,697.769 for. 

nisu računali još sliedećih hrv.-slav. prihoda: 

a) od željeznica. 3,230.000 for. 

b) od željezničke pre vozarine i biljegu vine 275.000 „ 

c) od vojno-oprostne takse. 260.000 „ 

d) od marvinskih putnica. 1,000.000 „ 

e) od pošta, brzojava i telefona .... 450.000 „ 

f) od lutrije preko . 100.000 „ 

g) od puncovanja zlatne i srebrne robe . 6.000 „ 

h) potrošarina. 5,800.000 r 

i) pristojbe od šuma, porezi od šumske indu¬ 

strije, ine pristojbe i biljegovine, porezi 
javnih družtvenih poduzeća, porezi od nji¬ 
hovih činovnika (okruglo, ali najmanje) 2,000.000 „ 

Svi hrv.-slav. brutto-prihodi . 36,818.709 for. 

Odbitak za pobiranje poreza. 4,267.963 „ 

32,550.806 Ion 

Odbitak za zajedničke troškove .... 9,000.000 ,, 

Ostatak za autonomne potrebe .... 23,550.806 for. 

§ 14. Daljnji razvitak interuacionalke pod hegemonijom hliemaca. 

Gothajski program.240 

§ 15. Erfurtski program (1891). 243 

§ 16. Primjetbe k erfurtskomu programu.246 

C. Kršćanslco-socijalne stranke: 

§ 17. Kršćansko-socijalne stranke protestantskoga smjera .... 250 

§ 18. Kršćansko-socijalna stranka katoličkoga smjera.251 

Peto poglavlje. Uredbe za zaštitu i unapređjivanje rad¬ 
ničkih interesa. 

Uvod.260 

A. Privatne uredbe za zaštitu radničkih interesa. 

§ 1. Radničke koalicije.261 

§ 2. Radnički sindikati.263 

§ 3. Radnički odbori ..264 

B. Javne uredbe u zaštitu radničkih interesa. 

§ 4. Odredbe u zaštitu radnoga ugovora.267 

§ 5. Zaštita žena, djece, te mužke i ženske mladeži. 269 

kasse II. 45, 107. 
centralizacija I. 58. 

citoyen 1. 4. 

akti II. 162. 

Crouzel II. 215. 

ček (check) I. 166, 184. 

vanja II. 312—316. 

deponent I. 185. 
deport I. 201. 

depozit I. 172, 182, 185 

depresija ciene II. 35. 

devize I. 184. 

Diderot I. 65. 

151, 155; igra I. 205. 
dioba II. 20, 21. 
dionica II. 116. 
dionička družtva I. 60, II. 

115—120. 
disagio I. 168. 

II. 22; potrošnja dobara 

I. 26—28; razaranje do¬ 
bara I. 27 ; stvaranje do¬ 
bara I. 20, 22; zamjena 
dobara I. 100-101. 

dobodarina II. 333—334. 

II. 295; državnih pod- 
hvata II. 296—302; dr- j 
žavne riotne banke II. 
300; raznih pristojba II. 
301—302; rudarstva II. 

skoj i Hrvatskoj H. 302. 

dokaz osposobljenja i obli¬ 
gatne udruge II. 95—101. 

doznačnica I. 166. 
družtva dionička II. 115. 

II. 91; sredovječno II. 

II. 23. 

država II. 62—63. 

tvornice II. 297—298. 

Dunaher I. 71. 

Dupont de Nemours I. 66. 

Ebenhoch II. 287. 

I. 38—41. 

Filangieri I. 65. 

uprava II. 334; znanost 
II. 292 343. 

iinancijalni spor izmedju 
Hrvatske i Ugarske II. 
344 -352. 

financijalno ravnateljstvo 
II. 234; uredjenje Hr- 
vatske-Slavonije II. 341. 
fiskalizam I. 11. 
fiskalna carina II. 150. 
fiziokrati II. 4, 5, 9, 163. 
fiziokratizam I. 66, II. 163. 
fiziokratska škola I. 3, 64. 
Fortwalzung II. 306. 
Fourier Oh. I. 79, 80. 


j francezki sistem sklapanja 
zajma II. 337. 

Frankl Leo I. 94. 
Freihandel II. 90, 183. 
,,Freimann“ II. 78. 
,,Freimeister“ II. 78. 
fundacija metalna I. 168; 

porezna I. 169. 
fundirani dugovi II. 335. 

Gamier Jos. II. 307. 
Gemeinvvirthsehaft II. 198; 

freie G. I. 138. 

Gentz F. I. 72. 

Gide S. II. 205, 208. 210. 
Giffon I. 220. 
giro I. 181; giro-posao I. 
182; giro-promet, nje¬ 
gove prednosti u nutraš- 
njosti I. 185. 

Gladstone I. 124. 
glavnica prometna I. 15; 
pričuvna I. Is9; tekuća 
ili prometna II. 137; te¬ 
meljna I. 188. 

Goldpunkt I. 166. 
gospodarska pouka i po- 
kušališta II. 55—56. 
gospodarske škole I. 62; 
gospodarski novovjeki si¬ 
stemi I. 62—96. 
gospodarsko samostalno 
područje II. 350. 
gospodarstvo I. 35—38; 
historijski razvitak nar. 
gospodarstva I. 41—49; 
kreditno I. 58—61; javno 
I. 37; njegova pomoćna 
sredstva I. 139—198; na¬ 
rodno I. 38—41; natu¬ 
ralno I. 56—57; razvitak 
obzirom na izmjenu do¬ 
bara I. 56—62; novčano 
I. 57—58; pojedinačno 
I. 37; poljodjelsko: uz¬ 
roci propadanju II. 31 
do 39; privatno I. 37; 
skupno I. 37; slobodno 
I. 38. 

I Gothajski program II. 240. 
gotovina I. 189. 

Gournay I. 31, 65, 66. 
Grundungsbanken II. 137. 
Griindungskredit II. 135. 
Guiot Yves I. 210. 

Hainfeld I 93, 94. 

Hali Charles I. 83, 84. 
von Haller K. L. I. 72. 
Hamilton I. 73. 

Handelsfreiheit II. 183. 
Handwerkerkammer II. 

114. 

Hanza I. 50, 120, II. 76. 
Hausierhandel II. 85. 
haussiers I. 201. 
Heimstattenrecht II. 41. 
Herberg 1T. 291. 

Heyn I. 156. 

Hildebrand Bruno I. 59, 74. 
Hipoteka I. 130, 138. 
Hipotekama banka, hrv.- 
slav. II. 47. 

hipotekarni kredit II. 136 ; 

posao I. 182. 

Hobbes I. 64. 

Hofbefreiter H 78. 
Hofstatte (kućište) I. 47. 
Howell II. 215. 

Hufeland I. 71. 

Hybes I. 95. 

Identitatsnachweis II. 176. 
igra na diferenciju II. 35. 
imetak I. 103—105. 
ineasso-posao I. 181. 
indemnitet II. 339. 
individualizam I. 4, 5, 29. 
Industrie- und Landwirth- 
schaftsrath II. 114. 
industrija I. 23, 53; kućna 
II. 96; velika I. 16, 19. 
inđustrijalna škola I. 3. 
industrijalni narod I. 53; 

sistem II. 163. 
industrij alno - poljodj elsko 
vieće II. 24, 114. 

Innung II. 76 79. 
internacionalka (intemacio- 
nala) I. 82, II. 86, 222 do 
226; pod hegemonijom 
Niemaca II. 240—242. 
internacionalna demokra¬ 
cija u Hrvatskoj I. 95. 
Investement-trust II. 126. 
investicionalna zaklada kra¬ 
jiška II. 347. 

izum (zaštita izuma) n. 133. 
izvozna carina n. 150. 
izvozna nagrada II. 176. 

Jednačak porezni II. 327. 
Jevons II. 236. 

„jobberi 1 I. 202, 

Junkeri u Pruskoj n. 31. 
juste prix I. 7. 

Kabel I. 194. 
kalfe (,,G’hilf'e“) II. 77. 
kamati I. 25, 212—214. 
kanali I. 190. 


kapital (glavnica) I. 7, 8, 
15, 22, 25, 42, 44, 109; 
fiktivni I. 139; ležeći ili 
uložni n. 136; pojam i 
razne vrste I. 129—131; 
stojeći II. 136; tekući ili 
prometni II. 136; veliki 
II. 187. 

kapitalistička razpačala- 
vačka trgovina II. 142; 
revolucija II. 227—229. 
kapitalistički period u nar. 

gosp. H. 186—189. 
Kapitalschuld II. 46. 
kapitalizovanje I. 36. 
kartel I. 14, 32, 198, II. 
109, 115, 120-126; kar- 
telistička sveza I. 88. 
Kassageschaft I. 200. 
katastar II. 318. 

Kautzki II. 237. 
kažnjeniei u obrtu II. 86. 
Kingsleg Eh. I. 85. 
klauzula najveće pogod¬ 
nosti II. 152, 155. 
klima (podneblje) I. 122. 
kmet Ii. 5, 6, 12. 

Knies K. I. 74, II. 183. 
knjižice radničke II. 267. 
koalicije radničke II. 261. 
kolanje dobara I. 20. 
kolektiviste I. 92, II. 249. 
kolijaš II. 85, 86. 
kolonizacija nutarnja I. 19, 
II. 50. ‘ 

komanditno družtvo II. 177. 
komasacija zemljišta II. 54. 
komisioneri I. 203. 
komisioni zajam II. 338. 
komora trgovačko-obrt¬ 
nička II. 113. 
komore radničke II. 282; 

rukotvorničke II. 92,114. 
komuna I. 82. 
komunikaciona sredstva I. 
24. 

komunisti I. 25, 82. 
komunizam I. 76, 77 — 78, 
II. 198; internacionalni 
I. 87; negativni I. 77; 
skrajnji (ekstremni) po¬ 
zitivni I. 77; umjereni 
pozitivni 1. 78. 
koncesioni sistem II. 118. 
konkurencija nepoštena II. 

84; razuzdana II. 230. 
Konrad II. 46. 
konsolidovani dugovi II. 
334. 

konstitucionalizam I. 4. 


konsumne udruge II. 142; 

radničke II. 206. 
konsumpcija I. 20, 26. 
konsumptivni kredit II. 33. 
kontokorent-posao (Conto- 
corrente) I. 181. 
kontokorentni kreditll. 137. 
konverzija drž. dugova II. 
338. 

Kom I. 146. 

kovanje novca 11.299—300. 
krajiška investicionalna za¬ 
klada II. 347. 
kramari II. 76. 

Krapotkin II. 225. 

Kraus Jakob I. 71. 
kredit I. 19, 24, 59, 60, 61, 
176—185; hipotekarni ili 
mobiliarni (stvarni) II. 4, 
45—46, 136; knjižni II. 
137; konsumptivni II. 33; 
kontokorentni II. 137; 
melioracioni II. 43; „na 
poštenje" n. 4; osnovni 
II. 135—136; personalni 
(osobni) II. 4, 137 ; poljo¬ 
djelski II. 42—47; po- 
sjedni II. 42; poslovni 
II. 135,137; prometni II. 
43, 137; realni II. 136. 
kredit i plaćanje I. 185. 
kreditni zavodi I. 24; au¬ 
strijski II. 140. 
kreditna zadruga po Raiff- 
eisenovu sistemu I. 161, 

H. 44 -45, 49; radničke 
II. 206. 

Kreditreformvereine II. 139. 
Krešić Milan I, VI, VIII. 
kriza u produkciji II. 69; 

u malom obrtu H. 82. 
kršćansko-socijalna stranka 

I. 96; II. 249-259. 
kućarenje II. 85, 158. 
kućarina II. 321—322. 
kulturni viećnici II. 23, 24, 

27; kulturno-tehnički or¬ 
gani II. 53. 
kupon II. 338. 
kvotitetni način oporezo- 
vanja H. 305. 

Lagerschein II. 45. 
Landerbanken II. 53. 
Landeskultur-Rentenban- 
ken u Njemačkoj II. 53, 
Lassalle Ferdinand I. 87, 
88, 90, 209, H. 194, 202, 
205, 212, 217, 225, 241, 
256. 

Lassalleov gvozdeni rad¬ 
nički zakon o zaradi I. 
86, II. 20. 

latifundije I. 68, II. 2, 8. 
16—19, 40. 

latinska novčana unija I. 
148, 155. 

Lauderdele James I. 72. 
Lav XIII., njegova enci¬ 
klika „Novarum reriim" 
II. 252—256. 

Lecomte II. 225. 

Legirung I. 146. 
lenski posjed II. 11. 

Leo I. 72. 

Leroux Pierre I. 81. 
Lerov-Beaulieu I. 119, 220, 
222, II. 809, 322. 
Lesseps I. 205. 
liberalei II. 68, 183. 
liberalizam I. 4, II. 62,183. 
Liebknecht I. 90, II. 211. 
Liebkneeht-Bebelova nje¬ 
mačka internacionala II. 
225. 

limitaeija I. 198. 
lihvarstvo II. 48—50; za¬ 
kon o lihv. II. 90. 
Linguet II. 185. 

Liszt Fridrik I. 10, 25, 72. 

II. 167, 168. 

Loeke I. 65. 

Lock-out II. 281. 
Lohnskala II. 204. 
lokalna tržištna organiza¬ 
cija II. 182. 

lombard I. 171, 175, 182. 
Lorković B. I, V. 

Lotze I. 71. 
lov II. 296. 

lovačko-ribarski narod 1.42. 
Ludlo\v J. A. I. 85, 
lutrija II. 298, 349. 

Mablv II. 219. 
Mac-Kinlej'-bill II. 173. 
Macehiaveili Xic. II. 201. 
Macculloch sen. I. 71. 
Mackler I. 203. 

Macleod I. 59, 71. 
majstorski tečaj II. 104. 
majstor,stuk I. 110. 

Malon Benoit II. 211, 212. 
Malthus Th. B. I. 69—71, 
214, 222, 223, 233, 237. 
manchesterska škola 1. 10, 
7-72, 88, 104, II. 58, 63, 
148, 163, 184. 
manufaktura I. 73. 
Markensehutz II. 133. 


Mario I. 87, IT. 199. 202, 
217, 237, 237. 
marvinske putnice II. 349. 
Mars I. 8, 90, 213, 220, 11. 

181, 197, 198, 2o2, 205, 

211, 212, 217, 223, 232, 

241, 242, 246, 247, 249. 

Marx-Engelsova socijalna 
evolucija II. 226 232. 
marxiste I. 82, 248, 249. 
mašina (stroj) II. 72—75. 
Maurice Fr., dr. I. 85. 
Mazzini II. 223. 
Mebnverth-teorij a Marxova 
II. 212, 217, 232, 233. 
Meistbegiinstigungssvstem 
(Klausel) II. 58, 152. 
Melburne I. 230. 
i melioracija zemljišta II. 4. 
32, 52 - 55. 

melioracioni kredit II. 43. 
merkantilizam I. 3, 11, 58, 
62, 66, 72. II. 160, 166, 

182. 

mešetari I. 203. 
meštar I. 113. 

Mover B. II. 252. 

Miehel Louise 1.71, II. 225. 
Mili II. 307. 

Miller Adam I. 72. 
ministarstvo financija II. 
334; trgovine, poljodjel¬ 
stva, financija II. 348. 
Mirabeau I. 66. 
mirovni obrtni odbor II. 
280 -281. 

Milholf II. 199. 
mjenica I. 166, 185; mje¬ 
nični posao I. 152: mje- 
; nični tečaj I. 184. 

; mjera I. 189 — 190. 
mobiliarni ili bipotekarni 
kredit II. 4, 45 - 46, 136. 
mobilizacija zemlj. posjeda 
I. 5. 

Mobi V. I. 80. 

Monarhija I. 4; absolntna 
I. 4, II. 63. i 

monetska stopica I. 146. 
monopol I. 197. I 

Monroeva doktrina II. 173. 
more I. 120—122; morska 
topla struja I. 123. 
.Morellv II. 218. 

Morgan Pierpon I. '9. 
Miinzfuss I. 146. 
Miiuzhokeit 1. 145. ' 

Miinzregal I. 145. 
Musterscliutz II. 134. 


Načelo individualizma I. 
29; slobodne diobe II. 
16; socijalističko I. 29; 
staležko II. 29; zaštitne 
carine I. 10. 

nad pari kurs (ciena) 1.186; 

zajam II. 337. 
nadzornici obrtni (tvornički) 
II. 277—279; nadzornik 
vrhovni porezni II. 334. 
naklađpina II. 96. 
namet II. 342. 
namirni postupak II. 41. 
naobrazba, tehničko - eko¬ 
nomska I. 23. 
naplatna skala II. 204. 
narav (priroda) I. 118, 194. 
narod industrijalni I. 53 do 
56; lovačko-ri barski I. 
42- 43; obrtničko-trgo¬ 
vački I. 49 53; stalno 
nastanjeni ratarski I. 46 
do 49; stočarski ili pa¬ 
stirski (nomadi) 1.43—46. 
narodno gospodarsko vieče 
II. 114. 

narodno, gospodarstvo I. 1 : 
moderno; njegovi pro¬ 
blemi I. 28-34. 
nasljedno pravo 11. 15,31. 
nasljedstvo nerazdjeljivo II. 
22 . 

naturalisti (uaturalislička 
pravna škola) I. 64, 65. 
naturalno gospodarstvo I. 2. 
Neeker I. 66. 
neodvisna radnička stranka 
I. 86. 

Neumann F. J. II. 310. 
njemačka carinska zajed¬ 
nica II, 165, 169. 
nomadi I. 43. 
nota bankovna I. 166, 170 
175; državna I. 166. 
Notenbank I. 173. 
Nothgeiverbegesetz II. 90. 
Notna banka držav. II. 300. 
novac I. 24; djelovanje 
novca u narodnom, go¬ 
spodarstvu I. 148-152; 
državno uredjcnje novca 

I. 144—149; papirni no¬ 
vac I. 165—170; potreba 
novca 1.160 163; vrieđ- 
nost, novca I. 163 - 1G5: 
novac i novčarstvo I. 141 
do 176: kovanje nbvca 

II. 299—300. 
novčani zavodi I. 24. 
novčano gospodarstvo I'.'57. 

©bćina H. 341; obćinski 
budget II. 341—342; na¬ 
met II. 342. 

obrt II. 58—140; njegova 
organizacija do XVIII. 
stoljeća II. 75-80; nje¬ 
gova sloboda II. 79—80; 
mali, veliki, kućni obrt 
II. 81 —82; razlika iz- 
medju velikoga i maloga 
obrta II. 107. 
obrt kućili II. 81; mali II. 
187; njegova kriza II. 
82 89; pokret za oču¬ 
vanje sredstva za obranu 
njegovih interesa I. 89 
do 94, II. 101 do 104; 
tehnička i ekonomijska 
naobrazba njegova II. 
104—107. 

obrt veliki II. 107 ; njegova 
tehnička i ekonomska 
naobrazba II. 130. 
obrt i državna podpora II. 
127—129; obrt i znanost 
II. 60-75. 

obrtna slobodna đružtva II. 

112 . 

obrtnička komora II. 91. 
obrtnički interesi: organi 
za njihovu zaštitu II. 111. 
obrtnički parlamenat u 
Frankfurtu II. 89. 
obrtni mirovni odbori i su¬ 
dovi II. 280—281. 
obrtni red austrijski II. 80. 
obveza I. 100. 
odbori radnički 11.264; mi¬ 
rovni obrtni II. 280 281. 
Oesterreichische Kreditan- 
stalt II. 140. 

Offermann I. 139. 
okružne blagajne II. 290. 
oporezovanje, kvotitetni na¬ 
čin II. 305; narodno- 
gospodarstveni momenat 
pri njem II. 316—319. 
opotražno povjerenstvo II. 
334. 

organizacija ekonomijska i 
II. 199; finane. uprave II. i 
334; produkcije I. 127.' 
osiguravajuća družtva I. 27. 
osoba fizička i jurist. I. 36. 
osobe fizičke kao privatni 
poduzetnici 11.283—284; 
jurističke kao poduzet¬ 
nici II. 284—286. 
ovrhovoditelji JI. 334. 

Chven Ttobert I. 83, 84, 85. i 


Panamski kanal I. 136. 
pari-vriednost I. 167, 169. j 
parket (Parkett) I. 203. | 

parlamentarizam I. 4. 
patenat II. 131. 
patentni ured II. 133. 
pecunia I 48. 

Perl I. 90. 

personalni (osobni) kredit 
II. 4, 137. 

Peyer II. 21. 

Pfanđbrief II. 47. 
Pbilippovicb JJ. 51. 288. 
Pirmez lindor I. 220. 
plaćanje i kredit II. 185. 

! plemenitaši, plemenaćina 
II. 8. 

plemstvo II. 10, 13, 31. 
plovitba 1. 190. 
Plusmacberei-teorija II. 

239, 240. | 

počinak, naredbe o lijem, i 
II. 274—277. 

Podbielski I. 1. 
i podružnica gospodarska II. 

27. f 

poduzeće I. 23. 
poduzetnik I. 23, 54, 216; i 
bez kapitala II. 181; nje- i 
gova dobit I. 216. ! 

pogranična zona II. 157. 
pokušališta II. 55—56. 
policajne uredbe za zaštitu j 
poljodjelskoga gospodar¬ 
stva II. 56. ! 

politehnika II. 131. 
poljodjelska akademija II. 
55; družtva i udruge II. 
22 — 25; politika II. 39 
do 43; priradnja (pro¬ 
dukcija) II. 3; poljodjel¬ 
sko gospodarstvo I. 5. 
poljodjelstvo (agrikultura) 

I. 22, II. 1 59,188 (nje¬ 

govo unaprodjivanje II. 
22—28. 

poljodjelstvo i carina II. 
57-59. 

poljska policija II. 56. 
pomor I. 234. 
populacionistika I. Vili. 
porez: vrsti II. 294-295, 
319; na brašno i kruh, 
na sol, meso II. 330; na 
baštinu i darovanja po 
smrti II. 328; na imo¬ 
vinu II. 326; na luksus 

II. 329—330,333; na du¬ 
han II. 332; na pivo II. 
331; na promet imovine 


međju živima II. 326 do 
328; na puške JI. 333; 
na rakiju i žestu II. 331 
do 332; na šećer II. 332; 
izravni II. 319 — 328; iz¬ 
bjegavanje porezu pre¬ 
bacivanjem na druge II. 
305—307; neizravni II. 
329-333; obćinski II. 
342; od osobnoga rada i 
plaćil II. 323. 
porezi JI. 303—305. 
porezni jednačak II. 327; 

sistemi II. 307—316. 
porod I. 232 234. 
porto I. 194. 

posao (diferencijalni, dne¬ 
vni, gotovni, povremeni, 
terminski) 1. 200. 
possibiliste I. 82, 248, 249. 
posjed (possessio) I. 116; 
seoski II. 16, 17, 187 do 
189; sićušni II. 40, 187 
do 189; veliki II. 16, 187 
do 189; nerazdjeljivost 
posjeda II. 15, 16. 
posredovanje službe II. 291. 
pošta I. 193; II. 296—297. 
potrebe I. 97—98. 
potrošak dobara I. 20, 26. 
potrošarina II. 329, 349. 
povjerenstvo za ođmjeri- 
vanje poreza II. 334. 
Pratt I. 143. 

pravo imovinsko i nasljedno 

I. 45; vlastničtva I. 115; 

II. 10. 

praznici, naredbe o njima, 
II. 274-277. 

predsocijalistički gospodar¬ 
ski period II. 182—186. 
predujmovna zadruga II. 
140. 

premija eksportna II. 176, 
198. 

prerađjivanje tvari I. 125. 
prevaljivanje poreza II. 
306. 

prienos dobara I. 20, 125 ; 

prienosna sredstva 1.190. 
prievozna carina II. 150. 
prihod narodnogospodarski, 
njegova razdioba I. 207 
do 218. 

prihodi zajednički Hrvat¬ 
ske i Ugarske II. 349. 
Prinee-Smith I. 71, 81, II. 
06, 184. 

prioritete II. 136. 
prirez II. 342. 

priroda I. 22, 25; prirodni 
darovi I. 118—119; pri¬ 
rodne sile I. 119. 
pristanište TI. 291. 
pristojbe JI. 301—302; po¬ 
štanske I. 194. 
prisvajanje dobara I. 125. 
privatno vlastničtvo 1. 114. 
problemi modernoga nar. 

gospodarstva I. 28 -34. 
prođucenat T. 15. 
produkcija (priradnja, pro¬ 
izvodnja) dobara I. 20, 
22, 106—109; njeni fa¬ 
ktori I. 106 — 129; du¬ 
ševna I. 125; materijalni 
uvjeti I. 118—139; mo¬ 
ralni uvjeti I. 111—114; 
produktivnost I. 107 ; te¬ 
meljni uvjeti za njezin 
razvitak I. 109—121. 
profit I. 25, 217. 
progresivni sustav oporezo- 
vanja II. 38, 309 312. 
prohibitivni sistem TI. 160. 
proletarijat I. 15, 54, II. 3. 
promet I. 24, 100; međju- 
narodni 1.156 — 160; pro¬ 
metna sredstva 1.19—24, 
139—141; pogranični ili 
susjedni Ii. 157. 
proporcionalni sustav opo- 
rezovanja II. 307—309. 
proporcionalno -progresivni 
sustav oporezovauja II. 
314—316. 
proračun II. 293. 
protekcionizam I. 10,11,13. 
Proudkon P. ,T. I. 81, II. 
73, 309. 

pučanstvo I. 18, 222; inie- 
njanje (gibanje) pučan¬ 
stva 1.230—242; padanje 
hrvatskoga pučanstva I. 
242-246. 

puncovanje II. 299—300. 
putnice marvinske II. 349. 
putujući učitelj II. 56, 107. 

<guesnay F. 1.3,65, II. 183. 

Rabota II. 12. 
računarski dvor Ih 348. 
računovodstvo II. 334. 
rad I. 22, 25, 42, 44, 46, 
109, 124-129, 207-211, 
II. 194; poprečni druž- 
tveni II. 239; noćni II. 
274; dioba rada I. 23. 


radnička američka sveza 
JI. 214; revolucionarna 
stranka I. 82. 
radničke knjižice II. 267; 
koalicije II. 261—263; 
komore II. 282; svje- 
dočbe II. 268. 
radnički odbori II. 264; 
sindikati II. 263; uredi 
II. 282. 

Raiffeisenova kređ. udruga 

I. 161, II. 27, 44, 49. 
raskoš I. 27 ; porez na ra¬ 
skoš II. 329—330. 

ratarska, škola II. 55. 
ratarski narod I. 46. 
razdioba narodnoga bo¬ 
gatstva I. 24—26. 
razdioba rada I. 23. 
raznovčivanje I. 159. 
razporezovanjc II. 304. 
realka II. 131. 
realni kredit II. 136. 
Rechtsstaat II. 63. 
rediskontiranje (reeskom- 
ptiranje) I. 184. 
refakeija I. 193. 

,,reja“ II. 49. 

renta I. 25, II. 187; zem- 
ljištna I. 214— 216; renta 
zemljištem nizka II. 34. 
rentabilnost produkcije I. 
107. 

rentarina kapitalna II. 321. 
rentria dobra, banke, pa¬ 
piri II. 52. 

Jtentengiiter II. 22. 
Rentensckukl II. 46. 
repercussiori en avant, en 
arrifere II. 306. 
report I. 201. 
repozicija IL 54. 
reprezentaeijc poljodj elske 

II. 24. 

retorsivna carina II. 152. 
revolucija proletaraca II. , 
228 ; revolucionarna rad- ! 
nička stranka I. 82. 
rezervni fond 1. 189. 
Rhođes Oecil J. 204. 
ribolov II. 296. 

Ricardo David I. 69, 214, 
II. 194, 237. 
rimessc 1. 184. 
ring I. 14, 32, 198, 205, I . 
109, 126. 

risieo-premija I. 212. 
Rockefeller T. 9; II. 126. 
Rodbertus, I. 86, IL 2, 202, 
204, 237. 


Rodbertus-Marsova teorija 
deračine I. 213. 

Rossi I. 71. 

Roscher W. I. 41, 74, 116. 
117, 206, 220, IL' 127, 
305, 310. 

Rousseau 1. 64. 

Rouziers IL 73. 
Ruckwiilzung II. 306. 
rudarski glavni u red 11.334. 
rudarstvo I. 23, II. 301,334. 
Rubland Gustav I. 201. 
rukotvorna priradnja I. 22. 
Riimelin I. 223. 

Sabor zajednički II. 348. 
de Saint Simon, Henri 

I. 78, 79. 
sajmovi T. 24. 
samotaksiranje II. 323. 
samovladno (autarhijsko) 

gosp. područje II. 174. 
Satorius 1. 71. 

Sav J. B. I. 71, II. 146. 
Sciiaffle Albert I. 61, 74, 
221, II. 248, 256. 

Seheel V. I. 81, 225. 
Scheicher IL 256—257. 
Sokmoller I. 221, IL 217, 
310. 

Schonberg I. 41, 42, 214, 

II. 61,62, 64,67,199,282. 
Schrot I. 146. 
Schubert-Soldern II. 236. 
Sehuldverschreibung II. 47. 
Schulze II. 256. 
Sehulze-Delitsch 1.88, 89; 

nj egova novčana zadruga 
II. 140. 

Schulze-Gavernitz I. 89. 
Schutzdecker II. 78. 
Schvvcitzer J. B., voii I. 90. 
Sehvvob I. 9. 
seljenje I. 134, 238. 

Scring II. 51. 

Shermanbill I. 153, 159. 
sindikat I. 204; radnički 
II. 263—264. 

Sismonđe de Sismonđi I. 

71, 72, 80, IL 74, 196. 
sistem degresivni oporezo- 
vanja II. 312; o dera¬ 
čini II. 205; fiziokratski 

I. 63, 67 ; industrijalni I. 
53, 63; karitativni II. 199; 
koneesionistički II. 182; 
komunalni II. 199; man- 
ebesterski I. 63, 71 ; mer- 
kantilni I. 62—63, 67, 73, 

II. 163; mješoviti opo- 

rezovanja II. 312—313; 
poljodjelski II. 11; po¬ 
rezni II. 307—316; pri¬ 
vatnoga gospodarstva II. 
199; prohibitivni ili mer- 
katilni II. 160; progre¬ 
sivni oporezovanja II. 
309; proporcionalni opo¬ 
rezovanja II. 307; pro¬ 
porcionalno - progresivni 
oporezovanja II. 314; 
protekcionistički I. 10; 
slobodne trgovine II. 163; 
socijalistički i komuni¬ 
stički I. 76; zaštitne ca¬ 
rine I. 72, II. 166. 
sitniš (Scheidemiinze) I. 
148, 149. 

skladišta putujuća II. 85. 
Sliding scales II. 204. 
sloboda obrta I. 23, II. 183 ; 
obrta i utakmice I. 10, 
II. 69; trgovanja II. 183. 
slobodna trgovina I. 10, 
II. 163. 

Smith Adam I. 3, 10, 25, 
67—71, 78, 150, 161, 209, 
II. 63, 65, 67, 141, 146, 
163, 166, 167, 168, 181, 
183, 195, 211, 236, 237, 
295, 303, 307, 309. 
socijalisti I. 25, II. 68; in¬ 
ternacionalni, nacionalni, 
neodvisni, umjereni dr¬ 
žavni I. 82. 

socijalistička državall. 197. 
socijalizam I. 29, 76, 77, 
73—96, II. 179—259; si¬ 
stemi I. 78—82; indu- 
strijalni I. 79 ; državni I. 
80—81; kritički I. 81; 
kršćanski I 85; anarhi¬ 
stički I. 88; nacionalni 
I. 87; medju Slavenima 
I. 95—96; u Engleskoj 

I. 82—86; u austrougar¬ 
skoj monarhiji I. 90—96; 
u Njemačkoj I. 86—90; 
u Ugarskoj I. 94—95. 

socijalizam, njegovi uzroci 
i razvoj 11.179—218; soc. 
i razdioba narodno-go¬ 
spodarskoga prihoda II. 
194 do 200; njegov za¬ 
metak II. 190—194; sqc. 
i zarada II. 200—209. 
socijalna demokracija I. VI, ' 
29, II. 29, 218—249; po¬ 
slije francezke revolucije 

II. 220—222. 


socijalna evolucija Marx- 
Engelsova II. 226—228. 
soc. - demokratska stranka 

I. 96. 

socijalno pitanje I. VI, 6, 

II. 29. 

socijologija I. 27. 
solventnost I. 167. 
specifična carina II. 153. 
spekulacija I. 131—132. 
Spiessburger U. 159. 
Srednja tehnička učilišta 
II. 131. 

Stahl 1. 72. 

stalež gradjanski I. 51, II. 
9; poljodjelski (seljački), 
njegov historijski razvoj 
II. 5—15; radnički 11. 
187; robski 1.111; stalež 
(obiteljsko stanje) I. 228. 
statistički zajednički ured 
II. 348. 

statistika I. 230—232. 
v. Stein Lorenz I. 74, 150, 
II, 192—193, 310. 
Stocker, II. 250. 

Storeh I. 71. 

St. Simon I. 30. 

stroj 1. 23, 54, U. 72 - 75. 

Struck I. 199. 

Stuart Mili John I. 71,129, 
219, 237. 

stvaranje dobara I. 20, 22. 
submisija II. 338. 
subskripcioni zajam II. 337. 
Sfider I. 71. 
suežki kanal I. 136. 
surogat novčani I. 24. 
Siissmilch I. 233. 
svjedočbe radničke II. 268. 

Šegrti II. 104—107. 
škola etička II. 68; histo- 
rijsko-etička u Njemačkoj I 

I. 74 76; klasična libe¬ 
ralna II. 63, 65; man-i 
chesterska I. 71—72, 88, 
104, II. 58, 63, 148, 163, 
184; njemačka roman- 
tička gospodarska 1 72; 
pravna naturalistička I. 
64, 65; ratarska II. 55; 
slobodno-trgovačka I. 71 
do 72; II. 184. 

šljahćići u Poljskoj II. 31. 
šljivari II. 31. 
štrajkovi II. 213—218. 
štednja I. 131—132. 
šume II. 296; obranbene 

II. 320; hrv. II. 347, 348. 


Taksa vojno-oprostna II. 
325. 

tarif autonomni II. 151; di¬ 
ferencijalni I. 192, 198; 
generalni (obćeniti) II. 
152; maksimalni i mini¬ 
malni II. 152, 153. 
tarifalna politika I. 15. 
tecivarina II. 320, 324. 
tečaj prisilni (novca) I. 166. 
tehnika 11. 131; gospodar¬ 
ska I. 37. 

tehnička škola II. 139. 
telefon I. 194,11.296—297. 
termin I. 200. 
tesaurovanje I. 162. 
Thompson William 1.84,85. 
Thiinen V. I. 86. 
tlaka U. 5; ii. 10. 
tlo 1. 119—120. 
točenje pića u Ugarskoj i 
Hrvatskoj II. 302. 
Toleke I. 90. 

Tooke I. 71. 

Torrens I. 71. 
Trade-Unions II. 215. 
trajni dugovi II. 335. 
transportna sredstva I. 24. 
trg 1. 195—198. 
trgovina I. 16, 23, 24, II. 
141—178; kapitalistička, 
t. zv. razpačavalačka II. 
142; nutarnja II. 159; 
izvozna II. 146; slobodna 
H. 90, 183; uvozna II. 
147—148; velika vanjska 
i nutarnja II. 145 -148. 
trgovina, njezin razvoj i or¬ 
ganizacija II. 141—143; 
unapredjivanje državno 
II. 176—177, privatno II. 
177—178; spekulacije i 
krize II. 143. 

trgovinska politika II. 148; 

historijski razvoj II. 158. 
trgovinska sloboda II. 183. 
trgovinski ugovori II. 150 
do 158, 170. 
tropoljski sustav I. 47. 
Truck-sistem II. 245, 283. 
Trust I. 9, 14, 24, 32, 198, 
H. 109, 126. 

Turgot, I. 66, II. 78, 211. 
tržište I. 15. 
tvornica (fabrika) I. 15. 
tvornice državne II. 297. 

Udruga javna ili otvorena, 
tiha II. 177 ; kreditna II. 
102; obrtna produkciona 

II. 108; središnja za za¬ 
jedničko kupovanje i pro¬ 
davanje II. 28; suro vin¬ 
ska II. 102; za nabavu 
alata i strojeva II. 102. 
udruge II. 101—104; cen¬ 
tralne II. 28; kotarske 
poljodjelskih gospodara 
II. 24; kreditne po Raiff- 
eisenovu sistemu I. 161, 
II. 27, 28, 44—45, 49; 
poljodjelske priradne i 
privredne II. 25 — 28; 
pređujmovne (kreditne) 
II. 26; za prodavanje II. 
26; radničke konsumne 
II. 206; radničke kre¬ 
ditne II. 206. 
udruživanja trgovačka II. 
177. 

ugovori trgovinski II. 154. 
uložak I. 172. 
ultimo I. 200. 

Umfenbach I. 57. 
umjetnost I. 28. 
umlaufendes Kapital II. 
136. 

Umlaufkredit I. 179. 
uprava državna T. 31; go¬ 
spodarstva I. 125. 
uredbe u zaštitu i unapre- 
djivanje radničkih inte¬ 
resa 11. 260—291; javne 
II. 266—279; mješovite 
II. 280—283; privatne II. 
261—265; privatne (po¬ 
duzetničke) 11.283—291. 
uredbe za materijalnu pri¬ 
pomoć radničtvu II. 290. 
uredi radnički II. 282- 283. 
utakmica II. 71—72. 
uvozna carina II. 150. 
uzroci gospodarenja I. 97. 

Vaga I. 189—190. 
valovnica II. 317. 
valuta I. 143; hramajuća 
I. 153; hramajuća bime- 
talistiČka I. 153; manje 
cijene I. 156; obezvrie- 
djena(depreciirana) 1.57; 
papirna 1. 155; srebrna 
I. 154; zlatna I. 153; 
zlatna hramajuća 1. 155. 
varanti I. 175, 11. 45, 46. 
vazali II. 11. 

Veichs-Grlon II. 236. 
veleposjed U. 16'. 


Versaudthšiuser II. 142. 
veterinarstvo u medjuna- 
rodnom saobraćaju II. 
157. 

viseći dugovi II. 335. 
vjeresija (kredit), njezina I 
organizacija I. 180—185; 
vrste vjeresije J. 178; po¬ 
ljodjelska II. 42; vele- 
obrtna II. 135—140. 
vjeresijsko pričekivanje II. 
87. 

vještine (Fertigkeiten) II. 
94. 

vlastela II. 12, 14. 
vlastničtvo T. 116. 
voda 1. 120. 
vodne zadruge 11. 53. 
vojno-oprostna taksa II. 
325, 349. 

Volkswirthschal'tsrath II. 
114. 

Vollmar, von II. 249. 
Vrbanić Juraj, dr. I. VI, 
II. 351. 

vrednota (valuta) novca I. 
.144; zlatna I. 144; sre¬ 
brna, dvoguba, papirna, 
paralelna I. 145. 
vrednote razne i medjuna- 
rodni promet 1.156—160. 
vriednost dobara I. 101. 
vriednost uporabna, mjenit- 
bena 1. 101; prometna 
(Tauschrverth) 1.101,102; 
pribavna (Kostemverth) 

I. 101. 

vriednostni sustav Carinski 

II. 153. 

Wagenlager II. 85. 
VVagner Adolf I. 74, 220, 
221,11.196,198,199,310. 
IValker Amon II. 201, 238. 
Wanderlager II. 85. 

Warrant I. 175, II. 45, 46. 
Wecbselcurs I. 152. 
Weiterwiilzung II. 306. 
Werthziille II. 153. 

Zabrana na uvoz i izvoz 
produkata II. 153. 
zadruga I. 37, 56, 115, II. 
14, 15, 19, 20, 33; kre¬ 
ditna II. 140; preduj- 
movna II. 140.; vodna 
II. 53. 

zadužnica 1.138,166, II. 47. 


Zahlungskredit II. 135,137. 
zajam I. 171; vrste II. 335; 
na dohodak zemljišta II. 
46; na zemljište II. 46; 
komisioni 11.338; pučki 
11. 337 ; subskripcioni II, 
337. 

zajmovi državni, kako se 
sklapaju 11. 337. 
zaklada investicionalnakra- 
jiška II. 347. 
zakonik Napoleonov II. 33. 
založnica 1. 166. 
zamjena (izmjena) dobara 

I. 100—101. 

zanat I. 23; zanatlija (ruko- 
tvorac) I. 16. 

zarada I. 25, 207—211; za¬ 
rada i socijalizam II. 200. 
zastupstvo (parlamenat) I. 

31; staležko 1. 30. 
zaštita narodne produkcije 

II. 170; oblikovna II. 
134; radnika u malom 
obrtu i kućnoj industriji 
II. 286—290; žena, djece, 
mužke i ženske mladeži 
II. 268—271. 

zaštitna carina II. 150. 
zaštitni žig II. 133, 134. 
zavičajnina II. 41. 
zavod za posredovanje 
službe II. 291. 
zavodi novčani I. 24. 
zdravstvo II. 274—277. 
Zeitgesebaft I. 200. 
zemljarina II. 320—321. 
zemljište I. 15, 18, 109; 
razdioba i vlast nad njim 
II. 15—22; poboljšanje 
II. 52—54. 

zlatna točka I. 166, 186. 
znanost I. 23; financijahia 
1. 27, II. 292—343; zna¬ 
nost i obrt II. 60—75 ; o 
nar. gospodarstvu I. 62. 
Zolltarif II. 151. 

Ziinfte II. 76—79. 

Zilriški kongres II. 272,276. 
Zwangsgemeinwt,hscliaft 
I. 38/ 

Zwangskurs 1. 166. 

Željeznice I. 191, 296; hr¬ 
vatske II. 347. 

Židovi I. 233; njihov ka¬ 
pital I. 132—133. 
župani u Hrvatskoj II. 7. 





















